
Žemyna — viena didžiųjų senovės lietuvių dievybių, ryškiausia 
chtoninio mitinio pasaulio atstovė. Ji ir jos mitinis kontekstas at- 
spindi agrarinės visuomenės sąmonėje gyvavusius vaizdinius bei 
ideologiją, kadangi ir formavosi veikiami tos visuomenės pasau- 
lėvaizdžio bei mentaliteto. Pagrindinis šios dievybės pavidalas ir 
jos reiškimosi sfera — pati žemė, ypač kultivuojamoji ir teikiančioji 
derlių. Ji religingo žmogaus suvokta ne vien kaip materiali sub- 
stancija, pasyvi ir negyva, bet ir kaip stichija, turinti imanentinės, 
racionaliai nepaaiškinamos mistiškos galios, kuri cikliškai, kasmet 
regeneruodamasi, suteikia galimybę atgimti žemiškajai kūrinijai, 
atsirasti naujai gyvybei. Tai esminė Žemynos, kaip žemės ir die- 
vybės, manifestacija kosminėje plotmėje, atsiskleidžianti paprastai 
nebyliais sezoniniais jos šventybės pasireiškimais, savaip įprasmi- 
namais bendruomenės periodiškai kartojamų ritualų. Gyvybė, 
realizuodamasi augalijoje, gyvūnijoje ar žmoguje, nuo seno buvo 
laikoma viena aukščiausių šiapusinio pasaulio vertybių, todėl šiam 
reiškiniui, koreliuojančiam su Žemynos kuriamąja galia, buvo ski- 
riama daugybė jį sakralizuojančių ir apsaugančių religinių ritua- 
linių procedūrų. 

Kadangi Žemyna ir visas su ja susijęs mitinis pasaulis yra reikš- 
mingas baltų mitologijos komponentas, tai jo rekonstrukcija, 
pasiremiant plačiu lyginamuoju arealu, pradedant kaimynystė- 
je gyvenančiais slavais, baigiant senosiomis pietų Europos tautų 
religijomis, išsaugojosiomis panašios dievybės ir su ja susijusių 
vaizdinių bei kulto liekanų, įgalins tarptautiniame, ypač gimi- 
niškų kultūrų kontekste praplėsti mokslinių archajinės dvasinės 
kultūros studijų, jos gilesnio ir tikresnio pažinimo erdvę. Be to, šis 

tyrimas turėtų būti aktualus šiuolaikinėje, iš esmės jau sekuliari- 
zuotoje visuomenėje, kurioje trūkinėja dvasinis, religinis ryšys su 
žeme ir apskritai su gamtine aplinka. Jis atkurs ir atgaivins mūsų 
protėvių pamatines vertybes ir jų atlikinėtas dvasines praktikas, 
įgalinančias mūsų laikų individą suartinti su natūraliąja aplinka ir 
harmonizuoti jų santykį. 

Žemyna kaip mokslinio tyrimo objektas yra įmanomas ir dėl 
to, kad apie ją esama, nors ir gana vėlyvų (pradedant XVI a.), 
bet autentiškų duomenų rašytinuose istoriniuose šaltiniuose, ku- 
rių dauguma paskelbti prof. Norberto Vėliaus sudarytame sąva- 
de (BRMŠ), taip pat didžiuliame lietuvių kalbos leksikos lobyne 
(LKŽ, LKŽe, LKŽK), sutelktame Lietuvių kalbos instituto žody- 
nininkų. Be to, svarbiu dokumentu šiuo atveju laikytinas folklo- 
ras, sukauptas Lietuvių literatūros ir tautosakos instituto Lietuvių 
tautosakos rankraštyne (LTR), kurio nemaža dalis yra skelbta, taip 
pat Lietuvos istorijos instituto Etnologijos skyriaus rankraštyne 
saugoma etnografijos medžiaga bei Tikėjimų kartoteka (ES, ES 
TK). Išskirtinės reikšmės šaltinis šiai monografijai yra Mažosios 
Lietuvos istorijos, etninės kultūros tyrėjo Mato Pretorijaus XVII 
a. antroje pusėje parašytas veikalas „Prūsijos įdomybės, arba Prū- 
sijos regykla“ (Deliciae Prussicae, oder Preussische Schaubiihne), 
kuriame gausu faktų apie Žemyną ir jos kulto apraiškas (PrPĮ II, 
III). Nuo 1999 m. leidžiami šio veikalo tomai (originalo tekstas 
ir jo vertimas iš vokiečių kalbos), sudaryti doc. habil. dr. Ingės 
Lukšaitės ir parengti bei versti būrio bendradarbių, yra vienas 
turtingiausių informacijos šaltinių baltų religijai ir mitologijai 
tirti. Šis veikalas vertingas dar ir tuo, kad jame aprašomi Žemy- 
nos kulto atvejai vakarų baltų — senovės prūsų, išnykusių baltų 
genčių, gyvenusių tarp Vyslos ir Nemuno, areale, kurių senąją 
religiją daugeliu atvejų perėmė lietuvininkais vadinami Mažosios 
Lietuvos lietuviai. Tai vis palankios šiam tyrimui susiklosčiusios 
aplinkybės, dėl kurių esu dėkinga ne tik minėtoms institucijoms, 
bet ir visų išvardytų darbų iniciatoriams bei autoriams. 

XX-XXI a. sandūroje ir pastaruoju dešimtmečiu Žemynos var- 
das ar toks bendrinis žodis gyvojoje kalboje ir fiksuojamoje tauto- 
sakoje retokai bevartojamas. Ypatinga šiuo atžvilgiu teritorija yra 
už pietryčių Lietuvos ribų esančios etninės žemės — iki šiol lietuvių 
dar tebegyvenami kaimai apie Pelesą (Varanavo r., Gardino sritis, 
Baltarusija), kur gali išgirsti ne tik Žemynos kaip žemės, kaip ne- 
paprastai gerbiamos esybės su prievardžiu motina (mocina) vardą, 
bet ir jai skirtų maldelių. Kadangi savo šaknimis esu susijusi su šiuo 
kraštu, todėl ir emocionaliai pasirinktoji tema man buvo artima, 
nes dar vaikystėje buvau girdėjusi minint Žemyną iš savo tėvo, 
giminių bei kitų to krašto man artimų žmonių lūpų. Nuoširdus 
ačiū jiems už tą dvasinį paveldą, kurį perėmiau iš jų sąmoningai, 
nors, matyt, jo turiu ir savo pasąmonėje kaip protėvių palikimą, 
tikriausiai vis išnyrantį iš pasąmonės gelmių ir padedantį suvokti 
mūsų jau primirštamas mitinių vaizdinių prasmes. 

Gyvas tiriamo objekto ir su juo siejamų agrarinių bei kalen- 
dorinių papročių bei ritualų pažinimas vyko specialiai šiuo tiks- 
lu atliekant lauko tyrimus 2011-2012 m. įvairiuose Lietuvos 
regionuose kartu su patyrusia tautosakos rinkėja Rita Balkute. 
Po pirminio įdirbio, kai ėmė ryškėti teminė konstrukcija — jos 
ašis ir sudedamosios dalys, autorės buvo sudaryta anketa, kuria 
remiantis ir rinkta medžiaga. Esu dėkinga savo kolegei Ritai už 
entuziazmą, medžiagos reikšmingumo suvokimą ir didelį darbą 
ne tik komunikuojant su respondentais, bet ir šifruojant folkloro 
tekstus, sisteminant fototeką. Mums pačioms kėlė nuostabą tai, 
kad XXI a. pavyko užfiksuoti unikalių tradicijos išsaugotų dalykų, 
kurie įsiliejo į šį kūrinį, gerokai jį praturtindami nauja medžiaga!. 
Lauko tyrimai, dalis monografijos rašymo ir jos leidyba buvo fi- 


1 


Rankraštiniai rinkiniai, sudaryti 2011-2012 m. vykdytų lauko tyrimų me- 
džiagos pagrindu, kuriais naudotasi rašant šią monografiją, yra šie: LTR 
7784-7787, 7793—7795, 7811 (užr. R. Balkutė ir N. Laurinkienė); LTR 
7788, 7812 (užr. R. Balkutė). Remiantis šių rinkinių medžiaga buvo pa- 
rengta publikacija „Rugiapjūtė: svečias, jievaras, vainikas: tautosaka ir 
etnografija“ (Laurinkienė, Balkutė 2012). 

nansuojami Lietuvos mokslo tarybos (sutartis Nr. LIT-4-2). Už tai 
šios institucijos atstovams tariu padėkos žodį. 

Nuoširdžiai dėkoju ir knygos recerizentams dr. Saulei Matule- 
vičienei, prof. dr. (HP) Daivai Račiūnaitei-Vyčinienei, dr. Dainiui 
Razauskui. Ačiū dr. Lilijai Kudirkienei, konsultavusiai verčiant ci- 
tuojamus fokloro tekstus iš latvių kalbos. Esu dėkinga redaktoriui 
Justinui Kubiliui, santraukos vertėjai į anglų kalbą Dianai Bartku- 
tei Barnard, dailininkui Rokui Gelažiui, taip pat visam instituto 
Leidybos centro, rengusio knygą spaudai, kolektyvui ir kitiems 
savo kolegoms, vienam ar kitaip prisidėjusiems, kad ši knyga būtų 
tinkamai išleista. 


Vilnius, 2013 m. lapkričio 20 d. 

|. 
ESMINGIEJI 
ŽEMĖS 
DIEVYBĖS 
BRUOŽAI 


ŽEMĖS DEIVĖS TIPAŽAS IR JO IŠTAKOS 


Žemės deivės ypatumai 


Žemyna, žemės, jos derlingumo bei vegetacijos deivė, yra valstie- 
tijos garbintos dievybės tipas. Šios deivės samprata buvo glaudžiai 
susieta su žemės bei požemio, sudarančių chtoninį universumą, 
taip pat su tam tikra gamtoje vykstančių sezoninių procesų kon- 
cepcija, retlektuojama archajinės pasaulėžiūros. Žemės dievybės 
garbinimas, lydėjęs agrarinius darbus bei šventes, buvo ypač aktu- 
alus javų, kurie nuo seno buvo pagrindinė kultivuojama kultūra, 
augintojams. 

Dkivės Žemynos paveikslas savitas, tačiau joje įžvelgiami bei 
atpažįstami ir kai kurie bendrieji, charakteringi žemę įkūnijančios 
dievybės, plačiai žinomos ir kituose pasaulio kraštuose, bruožai. 
Apibrėžiant aptariamo dievybės tipo esmę, pažymėtina, kad ji, 
atstovaudama žemę kaip materiją, vieną iš žmogų supančio kos- 
moso stichijų, įsivaizduota ir kaip toje žemėje glūdinti mistinė 
jėga. Todėl jos dispozicijoje buvo augalų ir kitos žemiškosios kūri- 
nijos gyvastingumo galios bei visi su tuo susiję slėpiniai - gyvybės 
užsimezgimas daigo ar embriono pavidalu, jų nebylus augimas, 
branda ir pagaliau — visiškai sunokęs vaisius. 

Graikų dirbamos žemės ir jos derlingumo deivė buvo Demetra, 
kuri taip pat kuravusi javus, jų augimą, todėl laikyta ir javų deive 
(Grimal 1981: 131). jos analogas italikų ir romėnų Cerera, kurios 
adoravimas buvo vienas seniausių plebėjų kultų, irgi būtų akivaiz- 
dus tokios kategorijos dievybės pavyzdys. Cerera buvo siejama 
su javų gyvybine potencija ir laikyta jos įasmeninimu (Ten pat: 

09). Tai atspindi įr pats teonimas,tai yra jo kilmė. Vardas Ceres 
siejamas su credo (creūre „Kurti“), crėsco (crėscere „augti, didėti“) 
(Wissowa 1899: 1970 skiltis; Grimal 1981: 909). Abu pastarieji žo- 
džiai (kartu su lot. Cerės, -eris „derlių teikiančios žemės deivė“) 
kildinami iš indoeuropiečių šaknies * Žer- „augti, skatinti augimą, 
maitinti“ („wachsen, wachsen machen, nahren“) (Walde, Pokorny 
1930: 408; Altheim 1931: 118—119). Kadangi Cerera valdžiusi 
javų augimą, tai ji, anot Franzo Altheimo, apibūdintina kaip deivė 
creatrix (Altheim 1931: 108, 119). 

Panašios prigimties kaip minėtos graikų bei romėnų dievybės 
buvo ir germanų Nerthus, Publijaus Kornelijaus Tacito apibū- 
dinta kaip Terra mater (Tacitas, „Germanija“, 40). Pasak vienos 
iš hipotezių, teonimas Nerthus siejamas su keltų nertos „jėga“ ir 
manoma, kad tai asocijuojasi su vegetatyvinėmis jėgomis, pabun- 
dančiomis pavasarį (Vries 1970: 163). 

Kultivuojamą augaliją globojanti deivė kontroliuodavusi gyvy- 
bės rato reiškinius nuo pavasario ligi rudens, šiam ciklui iš naujo 
kasmet kartojantis. Žemdirbystės sezonui pasibaigus, prasidėdavęs 
žemės ramybės tarpsnis, po to sekdavęs naujas gyvybės ir mirties 
chtoniniame universume kaitos ratas. Apie tai simboliškai kalba- 
ma mituose apie mirštantį ir prisikeliantį dievą (egiptiečių Ozyrį, 
graikų Adonį ir kt.). Šią idėją savaip išreiškia mitai apie vaisin- 
gumo deivės sutuoktinio (Dumuzio, šumerų Inanos partnerio) ar 
žemdirbystės deivės dukters (graikų Persefonės) sugrįžimą iš po- 
žemio (Dumuzis po žeme praleidžia pusę metų, Persefonė išbūna 
požemyje trečdalį metų prieš prasidedant gamtos regeneracijai 
(„Homerinis himnas Demetrai“ 445—448; MHM II: 491)*. Pava- 
sario ekvinokcijos periodu frygų kasmet būdavo švenčiama gam- 
tos bei vaisingumo deivės Kibelės ir prisikeliančio vaisingumo, 


Naudotasi „Homerinio himno Demetrai“ vertimu į anglų kalbą, paskelbtu 
leidinyje: Wasson, Hofmann, Ruck 2008: 69—83. Iš graikų kalbos vertė 
Danny Staples. Vadinamasis “Homerinis himnas Demetrai“ yra anonimi- 
nis kūrinys, datuojamas VII a. pr. Kr. (Ten pat: 47-48). 

Demetra, nešanti javus ir aguonas. Korintas. 
Archeologijos muziejus. I a. po Kr. 
Gauta iš: Vanni / Art Resource, Niujorkas, ART 87094. 


vegetacijos dievo, Ačio šventė, keletą dienų atliekant jam skirtus 
ritualus. Kovo 25-ąją Atis prisikeldavęs (FWSD: 90). Romėnai 
pavasarį (balandžio 19) švęsdavę vadinamąsias Cerealijas (Ceri- 
alia), kurių metu prisimintas Prozerpinės sugrįžimas po pusės 
metų iš požemio karalystės į žemę (Ovidijus, „Metamorfozės“ V, 
462-676). Baltai ir slavai tikėjo, kad pavasarį po žiemos sąstingio 
Žemė Motina, prieš priimdama sėklą, turinti būti atidaryta, ir įsi- 
vaizdavo, jog tai atlieka tam tikri mitiniai personažai (griaustinio 
dievas arba šv. Jurgis), paprastai kovo ar balandžio mėnesiais, todėl 
šiuo metu vykdavo ypatingos, iš esmės religinės apeigos. 

Su agrarine kultūra susijusios deivės valdoms paprastai pri- 
klausydavusi ne tik augmenija, bet ir anapusinė mirusiųjų sfera, 
įsivaizduota esanti požemyje ir laikyta jos chtoninės karalystės da- 
limi. Viename šumerų mitų pasakojama apie vaisingumo, meilės 
ir karo deivės Inanos („dangaus valdytojos“) nužengimą į požemį, 
kad prikeltų mirusiuosius, o visatos ciklui suteiktų vaisingumo 
(3nnane 2002: 65-66). Su žemutinėje mitinio pasaulio srityje 
esančia mirusiųjų karalyste turi ryšį ir akadų Ištar (Inanos atiti- 
kmuo), skatinusi žemės vaisingumą. Ji taip pat atieka nusileidimo 
čionai aktą (FWSD: 12). Graikų žemdirbystės deivės Demetros 
duktė Persefonė, pagrobta Hado, pomirtinio pasaulio valdovo, 
ir pati tampa mirusiųjų karalystės deive (žr. „Homerinis himnas 
Demetrai“; Hesiodas, „Teogonija“ 912-914 ). Germanų Frėja 
(Freyja; senovės šiaurės germanų „moteris, ponia“), gražioji ve- 
getatyvinio vaisingumo deivė, karo metu vyksta į mūšio lauką, 
ten gauna pusę visų žuvusiųjų (Simek 1984: 105-106). Žemyna 
taip pat sieta su požemiu ir laikyta čia tūnančių vėlių patrone. Tad 
ryšys su mirusiaisiais, chtoniniu pomirtiniu pasauliu, o neretai ir 
po žemėmis lokalizuojamomis vėlėmis — viena pagrindinių apta- 
riamo tipo dievybės požymių daugelyje senųjų religijų. 

Su žeme ir jos augimo galiomis susijusi deivė telkia apie save 
ir kitus chtoninius personažus, tarp kurių minėtinas vyriškasis 
partneris. Cereros (Ceres) vyriškasis palydovas buvo Cerus. Jie 


20 ŽEMYNA IR JOS MITINIS PASAULIS 


abu sudarė dievybių porą, panašiai kaip Tellus su savo draugužiu 
Tellumo (Altheim 1931: 118). Kartais deivės brolis tapdavęs jos 
sutuoktiniu. Tokie giminystės, o drauge ir intymūs santykiai sie- 
jo egiptiečių vaisingumo bei motinystės deivę Izidę su požemio 
bei mirusiųjų dievu Ozyriu. Analogiškas ryšys jungė germanų 
vaisingumo dievą Freirą ir Frėją, priklausančią, kaip ir jis, vanų 
dievų šeimai. Prie aptariamo tipo deivės šliejasi ir jos atžalos, iš 
dalies pratęsiančios savo dieviškosios motinos funkcijas (prie De- 
metros — Persefonė, Dionisas, prie Cereros — Libera ir Liberas). 
Graikų Eleusino misterijų tyrėjų pastebėta, kad kadaise žemės 
derlingumo deivės vyriškasis partneris buvo vegetacijos dvasia. 
Kai indoeuropiečiai apgyveno Graikiją, jų dangaus Dievas Tėvas 
asimiliavo vegetacijos dievą, išstumdamas jį iš Didžiosios Moti- 
nos palydovo vaidmens (Wasson, Hofmann, Ruck 2008: 48—49). 
Žemynos vyriškasis partneris — jos broliu laikomas dievas Žemė- 
patis, kuris, kaip ir Žemyna, buvo žemės viešpats, tačiau jo valdos 
apibrėžiamos konkrečiu sklypu su jame įsikūrusia sodyba (PrPĮ 
III: 298: žr. ir BRMŠ III: 147, 260). Valdymo sferos ir funkciniu 
požiūriu Žemynai yra artimas ir jaunasis dievas Patrimpas, rūpi- 
nęsis žemės karalystės vaisingumu, savo veiklą ypač išskleisdavęs 
pavasarį, nes buvo susijęs su sezoniniu žemės atsinaujinimu ir 
vegetacija. Kita Žemynos bendrininkė buvo Laumė, turėjusi ryšį 
su javais, jų augimu, požemiu bei mirusiųjų pasauliu. Taigi že- 
mės deivė su savo pagalbininkais sudarė chtoniškosios karalystės 
dieviškųjų valdytojų draugiją. 

Dar Sofoklio Žemė buvo apibūdinta kaip vyriausioji dievybė: 
„Ir deivių jis [žmogus — N. L.] vyriausią, Žemę, / Nuovargio nie- 
kad nejaučiančią, vargina / Metai iš metų grąžindamas žambrį. 
/ Arklio sau pasijungęs veislę“ (Sofoklis, „Antigonė“ 339; vertė 
A. Dambrauskas). Anot Raffaele'io Pettazzoni, žemės deivė žem- 
dirbių matriarchalinėse kultūrose manifestuojasi kaip aukščiausio- 
ji dievybė, skirtingai nei aukščiausias Dievas Tėvas danguje, kuris 
yra charakteringas patriarchalinei visuomenei. Šios dvi religinės 

tradicijos turi skirtingas šaknis (Pettazzoni 1967: 73). Žemyna 
atitinka šitokį žemės deivės apibūdinimą statuso požiūriu: vakarų 
baltų areale ji ypač išskirta — laikoma hierarchiškai aukščiausia tarp 
moteriškų dievybių. Kai kuriais atvejais Žemyna savo svarba vals- 
tiečio būties sampratoje, matyt, pranoko ir vyriškuosius dievus. 


Chtoninės mitologijos sluoksnis 


Chtoninė religija paprastai kvalifikuojama kaip seniausias rekons- 
truojamos pirmykštės religijos sluoksnis, būdingas paprastai vie- 
tiniams vieno ar kito krašto ar jo arealo gyventojams. Gerardas 
van der Leeuwas yra pastebėjęs, kad archajiškiausi žemės motinos 
tipo dievybės pavidalai aptinkami Graikijoje (Leeuw 1933; 73). 
Čia žiloje senovėje moteriškos dievybės buvo žemės deivės, tai 
yra žemę įasmeninusios ar apskritai su chtonine mitinio pasaulio 
sfera susijusios būtybės. Frydrichas Heileris taip pat pripažįsta, jog 
Gaja ir Demetra yra seniausios graikų dievybės (Heiler 1961; 39), 

Kai kuriose archaiškose Europos kultūrose chtoninė religija su- 
daro atskirą sistemą su jai priklausančiu vaisingumo, žemdirbystės 
dievų panteonu. Šiuo principu neretai diferencijuojamas dievybių 
panteonas, analizuojant religijų ištakas ir raidą. Religijos istorikas 
Martinas P. Nilssonas, pateikęs graikų religinės sistemos vaizdą 
diachroniniu požiūriu, išskyrė priešistorinę Mino (Kretos salos 
pirmykščių gyventojų) religiją (ir apskritai kultūrą, gyvavusią III- 
II tūkstm. pr. Kr., iki įsiveržiant indoeuropiečių gentims) ir jos 
charakteringais bruožais laiko glaudų tikėjimų santykį su gamta, 
chtoniniu gyvatės vaizdiniu, taip pat su paukščio bei Didžiosios 
Motinos religinėmis figūromis (Nilsson 1941: 237—306). Antiki- 
nės mitologijos tyrėjas A. F Losevas, padalijęs graikų mitologiją į 
seniausią — chtoninį ir vėlyvesnį — olimpinį (susijusį su dievų ant 
Olimpo kalno garbinimu) laikotarpius, pažymi, kad teratologinė 
mitologija sietina su matriarchato epocha, o šio periodo mitologi- 

ją apibendrina bei užbaigia Didžiosios Motinos vaizdinys (Jloces 
1980: 321-335). 

Įprasta ir germanų dievus skaidyti į dvi generacijas: vanus, tei- 
kiančius vaisingumą, ir asus, karo bei kilmingųjų, kunigaikščių 
dievybes. Į vaisingumo dievus kreipdavęsi visų pirma žemdirbiai, 
prašydami gero derliaus, saulės ir lietaus, taip pat žvejai, jūreiviai. 
Skirtingai nei asai, vanai praktikavo santuoką tarp sesers ir brolio, 
o tai liudija „motinos teise“ pagrįstus santykius tarp kadainykš- 
čių senosios religijos išpažinėjų (Simek 1984: 459), Manoma, kad 
minėtų dievų kartų konfrontaciją — vanų ir asų karą atpasakojantis 
mitas atskleidžia konkrečius istorinius įvykius. Čia galėjęs atsi- 
spindėti šiaurės Europos suindoeuropėjimo procesas, prasidėjęs 
nuo indoeuropiečių kultūros žmonių invazijos į šiuos kraštus ir 
reiškęsis kaip karas tarp vietinių gyventojų skandinavų, megalito 
kultūros atstovų, ir čia įsiveržusių laivinių kovos kirvių ir virvelinės 
keramikos kultūros nešėjų (Vries 1970 II: 210; Simek 1984: 460). 
Tai buvęs skirtingos vertybinės orientacijos visuomenės grupių — 
autochtonų žemdirbių ir atėjūnų patriarchalų — susidūrimas. 

Panašiai kaip minėtieji autoriai senąsias civilizacijas vertino ir 
Marija Gimbutienė. Ji skyrė Europos, taip pat ir baltų kultūroje 
bei religijoje dvi epochas: autochtonų, kuriai būdinga motinos vai- 
dmens iškėlimas (paveldėjimas pagal motinos liniją) ir vėlyvesnę, 
atneštą indoeuropietiškųjų genčių — patriarchalinę ir patrilinijinę 
(paveldėjimas pagal tėvo liniją). M. Gimbutienės teigimu, beveik 
visų Europos tautų mitologijose atkuriama matricentrinė, chto- 
ninė (susijusi su žeme), būdinga žemdirbiams, ir lunarinė (susi- 
jusi su mėnulio ir gamtos atsinaujinimo ciklais) ideologija. Visai 
kitokio pobūdžio buvusi indoeuropiečių atsineštoji „dangaus“ ir 
patristinį pradą akcentavusi pasaulėžiūra bei religija (Gimbutienė 
1985: 42, 150). 

Ar išties įmanoma atkurti atskirą baltų religijos sluoksnį, kuris 
jungtų chtoninius dievus, kvestionuotinas klausimas. Nedvejojant 
galima konstatuoti, kad chtoninės dievybės ir chtoninės žemesnio 

rango mitinės būtybės užėmė reikšmingą vietą ne tik ankstyvojoje 
baltų pagonybėje, bet ir. XVI-XVII a., tai yra jau bendrabūvio 
su krikščionybe sąlygomis. Kai kuriuose fiksuojamuose pante- 
ono liudijimuose šios kategorijos dievybės kiekybiniu požiūriu 
vyravusios. Vakarų baltai prūsai ir vėlyvesni jų palikuonys žemės 
dievybėms skyrė ypatingą dėmesį. Tarp šios rūšies dievybių įžvel- 
giama koreliacija ir, matyt, galima būtų kelti prielaidą, kad egzis- 
tavo tam tikra religinė-mitologinė sistema. Tačiau šios sistemos 
ištakos, formavimosi laikotarpis iš turimos informacijos sunkiai 
benustatomas. 


Žemdirbystės atsiradimas ir chtoninė mitologija 


Vaisingumo deivių ištakų ieškota dar vėlyvajame paleolite, taip pat 
mezolite ir neolite. Europoje (nuo Pirėnų pusiasalio iki Sibiro), 
Šiaurės Azijoje aptikta moteriškas būtybes vaizduojančių statulė- 
lių, paprastai iš akmens (5-25 cm dydžio), ir uolų piešinių, kurie 
eksplikuojami kaip moteriškų dievybių garbinimą ir ankstyvąją 
religijos fazę atspindintys reliktai. Nors greta šių radinių esama ir 
tokių, kuriuose atpažįstami vyriškieji pavidalai, vis dėlto moters 
pavidalo figūrų, reprezentuojančių moteriškas dievybes, svarba ar 
netgi dominavimas priešistorinės epochos socialiniame gyvenime 
bei religijoje akcentuojamas ne vieno archeologo, religijotyrinin- 
ko (James 1967:46—70; Marshak 1972:281-286; Neumann 1989: 
99—122; Hodder 1990: 61-65; Kuijt, ed. 2000: 167-168, 179, 
240—243, 277-—281; Dnuane 2002: 24-26). Dėl išryškintų tose 
figūrėlėse moteriškumo požymių jos neretai vadinamos venero- 
mis, taip bendriausiu požiūriu nusakant jų mitologinę prigimtį ir 
paskirtį, kuri paprastai siejama su svarbiausiomis moters, kaip vai- 
singos gimdytojos, funkcijomis. Kartais gana abstrakčiai kalbama 
apie šių statulėlių pobūdį. Sakysim, M. Eliade teigia: „Paslaptis, 
glūdinti moteriškoje prigimtyje, atliko svarbų vaidmenį daugelyje 

religijų — ir priešistorinėse, ir naujųjų laikų“ Jis nesiima apibrėžti 
konkrečios moterų skulptūrėlių religinės funkcijos, apsiriboda- 
mas tik konstatavimu, kad jose galėjo būti įkūnytas moteriškas 
sakralumas ir maginė-religinė moteriškų dievybių jėga (Dnnane 
2002: 25). 

Tad nors vaisingumo dievybės vaizdinio ištakos ižvelgiamos jau 
paleolito epochoje, tačiau žemės deivės, susijusios su žemės kul- 
tivavimu, tipas iš esmės būdingas agrarinėms bendruomenėms. 
Žemės Motinos religija yra žemdirbių pasaulėvokos ir gyvenimo 
reiškinys. 

Religinės sistemos, kurioje chtoninės dievybės buvo dėmesio 
centre, susiformavimą lėmęs žemdirbystės atsiradimas buvo dide- 
lis žingsnis į priekį daugelio Europos kraštų materialinėje kultūro- 
je. Europoje neolitizacija bei agrarinės kultūros plitimas prasidėjo 
jau VII-VI tūkstm. pr. Kr. (Hodder 1990: 22—23; Roberts 1995; 
33). Daugelio augalų ir gyvūnų domestikacija pirmiausia vyko 
Artimuosiuose Rytuose, pamažėle šis reiškinys apėmė ir Vidurže- 
mio jūros pakrančių kraštus; tai buvo ilgalaikis socialinės ir kultū- 
rinės transformacijos procesas (Hodder 1990; 20). 

Lietuvoje neolitas, remiantis archeologų tyrimais, galėjęs pra- 
sidėti 5500/5300 m. pr. Kr. (Daugnora, Girininkas 2004: 49; Gi- 
rininkas 2009: 127). Su neolitu siejami žemdirbystės pradmenų 
Rytų Pabaltijyje liudijimai. Ankstyvojo ir viduriniojo neolito lai- 
kotarpiu pietryčių ir rytų Lietuvoje aptinkamos pirmosios javų 
žiedadulkės (Avena ir Cerealia). Šventojoje viduriniojo neolito 
kultūriniame sluoksnyje rastos kanapių žiedadulkės. Manoma, į Og 
tuo laikotarpiu Rytų Pabaltijyje pradėti auginti kultūriniai javai 
(Girininkas 2009: 219-—220). Agrikultūros egzistavimą dabartinės 
Lietuvos teritorijoje neolito epochoje įrodo ne tik kanapių, kvie- 
čių ir miežių, taip pat sorų grūdai, bet ir darbo įrankiai —- akme- 
niniai bei mediniai kapliai, raginiai kastuvėliai, grūdų trintuvės 
(Rimantienė 1984: 156—157; Gudavičius 1999: 16). 

Naujas etapas žemdirbystės raidoje buvo padargo žemei arti, 
t. y. arklo (iš pradžių medinio, paskui medinio su geležiniu no- 
ragu), o vėliau plūgo, išradimas. Manoma, jog arklas ir plūgas 
buvo išrasti Artimuosiuose Rytuose, Mesopotamijos šiaurėje. 
Ankstyviausi arklo paliudijimai Mesopotamijoje ir Egipte da- 
tuojami laikotarpiu iki 3000 m. pr. Kr. Arimas arklu reikalavo 
vyriškos jėgos. Jei iš pradžių žemdirbystė buvo moters rankose, 
kadangi kaplys — jos įrankis, tai vėliau, atsiradus arklui, šios 
veiklos ėmėsi vyras. Švedų religijos filosofo Olofo Petterssono 
pastebėjimu, arklo išradimas eina lygia greta su patriarchaline 
visuomene (Pettersson 1965-1966: 55—58). Išvystytos žemdir- 
bystės stadijoje ir vyras, ir moteris dirba žemės darbus, tačiau 
pastarosios vaidmuo tampa antraeilis, ji darosi vyro pagalbinin- 
kė. Skirtingos agrikultūros formos suformavo skirtingus kultū- 
ros tipus su jiems būdinga specifine socialine-ekonomine san- 
kloda (Ten pat). 

Baltai arklą galėję naudoti jau II tūkstm. pr. Kr., kai žemdir- 
bystė čionai jau buvo įsigalėjusi. Ankstyvą arklo naudojimą baltų 
kraštuose liudija vienas seniausių Europoje šio padargo radinių — 
medinio arklo dalis, rasta Šventosios gyvenvietėje (dabar Palangos 
dalis) ir datuojama II tūkstm. pr. Kr. Noragai su liežuvėlio formos 
pasmailintu galu pradėti naudoti VII-VIII a., o ypač paplito II 
tūkstm. pradžioje (VLE I: 778). Plūgas Lietuvoje pradėjo plisti 
tik XIX a., pirmiausia — dvaruose. XIX a. pab. jis pakeitė arklą ir 
žagrę valstiečių ūkiuose. 

Kartu su žemdirbystės plitimu Europoje vyko sėslių gyven- 
viečių kūrimas, gyvulių prijaukinimas, atsirado keramika. Vis 
svarbesni sėsliems gyventojams darosi namai. Tai buvo didelis 
žingsnis į priekį žmonijos istorijoje. Kaip mechanizmas domus 
esąs produkcijos ir reprodukcijos locus, kuris formuojąs tam ti- 
krą visuomenę ir socialinius santykius (Hodder 1990: 41). Sėsli 
visuomenė kūrėsi patirdama ir įveikdama tam tikrus prieštara- 
vimus — vykstant „konfrontacijai tarp kultūros ir gamtos, tarp 

reprodukcijos ir destrukcijos, tarp maitinimo ir mirties“, — taigi 
iškilus namų ir laukinio pasaulio opozicijai (Ten pat: 42). 
Viduriniajame ir vėlyvajame neolite Rytų Pabaltijyje giminys- 
tės ryšių siejama bendruomenė jau gyveno apibrėžtoje teritorijo- 
je, ėmė kurtis sodybvietės, ryškėjo ūkio objektų nuosavybė: lau- 
kas, ganykla, miškas, vandenys (Girininkas 2009: 237). Vadinasi, 
jau tuomet bendruomenės ūkio tikslais naudojama žemė, apribota 
tam tikrais riboženkliais, įgijo vertę ir kaip nuosavybės objektas. 


Moteris ir žemdirbystė 


Nors O. Petterssonas mano, jog tikėjimas Žeme Motina neturi 
nieko bendra su moters vaidmeniu visuomenėje, kiti mokslininkai 
(Johannas Jakobas Bachofenas, Mircea Eliade) tai sieja su moters 
pozicijų sustiprėjimu atsirandant žemdirbystei (Pettersson 1965— 
1966: 59; Bachoten 1861; Eliade 1997: 102). Manoma gyvavus tam 
tikra ideologiją, kurioje buvo pabrėžiamas artimas moters santykis 
su žeme, jos kaip agrarinės kultūros iniciatorės vaidmuo. 

Žemdirbystės radimosi ištakose, kai žemė buvo kultivuojama 
kauptuku ir kitais primityviais įrankiais, moters, supratusios, kad 
žemė gali būti patikimas prasimaitinimo šaltinis, įtaka anuometi- 
niame sociume iš tiesų galėjo būti ganėtinai ryški. Primityvesnėje 
piemenų-klajoklių bendruomenėje moteris atliko kur kas men- 
kesnį vaidmenį. Sėslioje agrarinėje visuomenėje moteris tapo ne 
tik ugnies kurstytoja bei maisto ruošėja, bet ir žemės kultivuotoja. 
Pasak M. Eliade's, būtent moteris pirmoji pradėjo auginti mais- 
tinius augalus. Tad visai natūralu, kad ji tampa žemės ir derliaus 
šeimininke (Eliade 1997: 102). Kadangi moterys sukultūrino au- 
galus, jos tapo ir dirbamų laukų savininkėmis, o tai pakėlė jų 
socialinę padėtį bei davė pagrindą atsirasti tokiems institutams 
kaip matrilokališkumas, tai yra kai vyras ateina gyventi į žmonos 
namus (Dxnane 2002: 42). 

Moters įtakos visuomenėje iškilimas, jos kaip žemdirbės par 
excellence vaidmuo ir dėl to susiklostęs glaudus moters ryšys su 
žeme padeda atsakyti į klausimą, kodėl žemės dievybė daugelyje 
tradicijų yra moteriška, o ne vyriška būtybė ir kodėl su žeme su- 
sijusieji gyvybės procesai ir požemyje telkiamos mirusiųjų sielos 
dažniau koreliavo su moteriškąja dievybe. Be to, vertėtų pažymėti, 
kad moteriškojo prado dominavimas yra vienas iš esminių ne tik 
Žemės Motinos, bet ir Deivės Motinos religijos bruožų. Tiesa, ne- 
retai šie abu statusai susilieja vienoje religinėje figūroje: žemės die- 
vybė drauge gali atlikti ir Motinos, t. y. Deivės Motinos, funkcijas. 

Motinos ir moters, kaip tam tikro centro socialinėje sferoje, 
problema buvo suaktualinta dar XIX a. antroje pusėje, kai švei- 
carų mokslininko J. J. Bachofeno veikale „Motinos teisė“ (Das 
Mutterrecht, 1861) buvo iškelta ankstyviausios visuomenės struk- 
tūros — matriarchato — hipotezė. Prieš patriarchatą egzistavęs ma- 
triarchatas susijęs su „nesureguliuotu heterizmu“. Matriarchalinė 
egzistencija buvo valdoma natūralizmo. Mat moteriškoji nuostata 
(feminine sentiment) buvo įsišaknijusi gamtos jutime (Bachofen 
1967: 92-93). Gimusieji palikuonys žinodavę savo motinas, bet 
nežinodavę savo tėvų, giminystės ryšiai buvę vedami ne tėvo, o 
motinos linija. Motinos teisė pagrįsta moters prigimtimi. Kadan- 
gi, kaip pastebi J. J. Bachofenas, mituose moters ekvivalentas esąs 
žemė, tai moteris, ją atstodama, tam tikra prasme atliekanti žemės 
vaidmenį — „pratęsia pirmapradę žemės motinystę tarp mirtingų- 
jų“ (Ten pat: 123). J. J. Bachofenas išryškino kai kuriuos žmonijos 
istorijoje realiai gyvavusius socialinio gyvenimo reiškinius, tačiau 
jis utriravo matriarchato — moters ir motinos — vaidmenį, vertino 
šią epochą kaip poetinį periodą istorijoje (Ten pat: 83). 

Psichoanalitikas Erichas Neumannas žemės kaip Didžiosios 
Motinos koncepciją siejo su matriarchatine sąmone (Neumann 
1989: 192). Klausimas, ar pirmykštėje visuomenės stadijoje tikrai 
dominavo moterys, E. Neumanno nuomone, nėra esminis pos- 
tuluojant Didžiosios Motinos tipo dievybės egzistavimo galimy- 

bę anuomet. Šis vaizdinys aktualus ir vyro, ir moters sąmonėje, 
galėjęs kilti bei gyvuoti ir vyrų, ir moterų sociumuose, tad ir 
patriarchatinėje visuomenėje (Neumann 1989; 99). 

Ar matriarchatas kaip socialinė sistema, kurioje šeimos ir viešąjį 
gyvenimą tvarkiusi moteris, iš tiesų egzistavo žmonijos istorijoje ir 
ar tą etapą turėjo praeiti visos tautos, iki šiol vienareikšmiško atsa- 
kymo socialiniuose moksluose nepateikiama. Dabar matriarchatas 
sociologų laikomas hipotetine socialine sistema, kuri tokiu pavi- 
dalu, kaip ją apibūdino XIX a. mokslininkai, kažin ar egzistavo“. 

Lietuvių kultūros santykį su matriarchatine kultūra yra svarstęs 
ir apibrėžęs filosofas Antanas Maceina. Jis moteriškų dievybių vy- 
ravimą panteone laiko matriarchatinio prado žyme tautos kultūro- 
je (Maceina 1991:454—455). Filosofas pastebi, kad lietuvių tauta, 
būdama indoeuropiečių palikuone, savo etnologinėje struktūroje 
turi aiškų nomadinį pradą, tačiau kartu — ir akivaizdžių matriar- 
chatinio prado žymių, kurie abu daro įtakos mūsų tautinei indi- 
vidualybei (Ten pat: 453, 458), Kaip tik matriarchatinis pradas yra 
palikęs mūsų sąmonėje prisirišimą prie žemės. „Lietuvis myli žemę, 
myli savo dirvą, myli ją ne utilitariškai, bet mistiškai estetiškai. Jis 
gali šią žemę apleisti ekonominiu atžvilgiu, bet jo sieloje ji pasi- 
lieka įsisiurbusi iki pat šaknų“ (Ten pat: 460). Lietuviškoji šeima, 
kuri iš esmės yra nomadinė, turi ir martiarchatinių bruožų. Iš ma- 


> Kaip teigia anglų socialinės antropologijos atstovas Alfredas Radcliffe'as- 


Braunas, dauguma primityvių visuomenių esančios nei matriarchtinės, nei 
patrarchatinės, nors kai kurios jų priartėja prie pirmųjų, kitos — prie an- 
trųjų. Šiaip jau visose visuomenėse, ir primityviose, ir labiau išsivysčiusio- 
se, giminystė apibūdintina kaip bilateralinė. Individas susijęs giminystės 
ryšiais su vienais asmenimis per savo tėvą, su kitais — per savo motiną. 
Skirstymas į matriarchatines ir patriarchatines visuomenes galįs būti ne 
absoliutus, o santykinis (Panknub“-Bpaym 2001: 30-31). Taip pat ir gry- 
nos patrilinijinės visuomenės, o ypač grynos matzilinijinės — retai kada eg- 
zistuoja (Ten pat: 53). Patrililinijinis ir matrilinjinis perimamumas gali būti 
derinamas ir daugiau ar mažiau tai būna subalansuota. Sakysim, didžiojoje 
Afrikos dalyje ta sistema grindžiama įsivaizdavimu apie tai, kad kiekvieno- 
je žmogiškoje būtybėje esantys du dėmenys: vienas jų, vadinamas krauju, 
gaunamas iš motinos, kitas, vadinamas dvasia — iš tėvo (Ten pat: 51). 

triarchatinio prado yra kilusi lietuvių šeimos monogamija, nes to 
pirmiausia siekia moteris: Matriarchatinė reminescencija būtų ir 
brolio, užėmusio vyro vietą šeimoje, vaidmuo. Religijos atžvilgiu, 
kaip pastebi A. Maceina, matriarchatinei kultūrai yra charakterin- 
ca, be moteriškų dievybių dominavimo panteone, mėnulio kultas, 
animizmas, tikėjimas sielų reinkarnacija ir dėmesys protėviams — 
santykių palaikymas su mirusiųjų dvasiomis, aukojimas vėlėms, 
taip pat mergaičių dalyvavimas kulte (Ten pat: 454-455). 

Galėtume pridurti, kad išskirtinio moterų vaidmens religinia- 
me gyvenime, grindžiamame senaisiais tikėjimais, reiškinio lieka- 
nomis, užfiksuotomis XVI-XVII a. baltų religijos ir mitologijos 
šaltiniuose, laikytini moterų sambūriai, vien tik jų izoliuotai nuo 
kitų visuomenės narių atliekami ritualai, kurie buvę skirti, be kita 
ko, ir žemės dievybei. Štai kad ir jėzuito Jokūbo Lavinskio liudiji- 
mas, jog „Vienos moterys aukodavo [žemės deivei — tellure dea| ilgai 
penėtą kiaulę ir pačios ją, tinkamai paruošusios ir pasikvietusios 
žiniuonę, suvalgydavusios“ (BRMŠ II: 608). Kitur to paties autoriaus 
rašoma: „moterys buvo įpratusios kvailai aukoti vištą dievų motinai 
(matri deum), nežinau, kokį vardą turinčiai“ (BRMŠ II: 608). Pa- 
prastai tokiose apeigose lyderės ir, matyt, šventikės vaidmenį atlik- 
davusi vyriausioji šeimos motina, kaip autoretingiausias, religines 
tradicijas puoselėjantis asmuo, nors kartais ši priedermė tekdavusi 
jauniausiajai marčiai, kuri taip būdavo įvesdinama į naująją šeimą 
(1601 ir 1604 m. Vilniaus kolegijos jėzuitų ataskaitos, BRMŠ II: 
629; 630). 


Žemės ir su ja siejamos dievybės archetipas 


Nemažai dėmesio žemei, tiksliau — jos archetipui ir su juo susiju- 
siai dievybei yra skyręs analitinės psichologijos atstovas Erichas 
Neumannas. Jo teigimu, žemės archetipas yra susilydęs su Moti- 
nos Deivės archajiniu vaizdiniu (Neumann 1994: 171). Dievybės 
tipas, įvardijamas kaip Žemė Motina, - viena iš Magna Mater 


30 ŽEMYNA /R JOS MITINIS PASAULIS 


manifestacijos formų, kuri yra gerai žinoma ir, palyginti su kitais 
Didžiosios Motinos mitologiniais vaizdiniais, labiausiai paplitusi 
(Ten pat: 187-188). 

Pirmykštis Motinos Deivės simbolis esąs Deivė su javų var- 
pa. Šis Deivės simbolis, kuris yra ir charakteringas žemdirbystės 
atributas, pasirodo ne vien su mitologija susijusiuose kūriniuose, 
bet ir liguistų Žmonių fantazijose kaip archetipinis vaizdinys (Ten 
pat: 203). Vadinasi, deivė su javų varpa, reprezentuojanti Motiną 
Deivę, o drauge — ir žemdirbystės deivę, traktuotina kaip vienas 
provaizdžių, perduodamų iš kartos į kartą ir pagrįstų ankstesne 
giluminė žmonijos patirtimi. 

E. Neumannas, iškėlęs klausimą, kodėl žemė priklauso domi- 
nuojantiems pasąmonės simboliams, pažymi, kad tame pasąmonės 
simbolizme žemė yra uterus visa ko, kas iš jos yra atsiradę. Net 
pagrindinės pasaulio stichijos kyla iš žemės. Ugnis „gyvena“ 
žemėje, vanduo trykšta iš jos, aplink ją tyvuliuoja oro okeanas 
(Ten pat: 192). Su šia žemės kaip universaliosios, kosminės gimdos 
samprata susijusi bazinė matriarchatinės pasąmonės koncepciją, 
pasak kurios, žemė esanti Didžioji Motina (Ten pat). 

Žemės vidinę esmę, jos „sielą“ atspindi ir išreiškia ne tik 
moteriškoji dievybė, bet ir kai kurie kiti vaizdiniai, tarp kurių 
išskirtinę vietą daugelio tautų tradicijose užima reptilijos. Didžiėsios 
Motinos, glaudžiai susijusios su žemės archetipu, apraiška neat- 
siejama nuo jos palydovės — Didžiosios Gyvatės. E. Neumanno 
pastebėjimu, mitinė gyvatė yra pirmykštis sielos simbolis (Neumann 
1994; 197). Tam pritaria ir Senosios Europos kultūros tyrinėtojai, 
tvirtintami, kad gyvatė reprezentuoja „žemutiniojo pasaulio sielą“, 
tai yra požemio „sielą“, ir laikytina būdingu chtoninės deivės ženklu 
( Evans 1921: 508; Nilsson 1950: 329). Religijos istorijoje gyvatė 
yra archetipinis su gyvybės kūrimu susijęs gyvūnas. Didžiąją Moti- 
ną lydintis gyvatinas turi begalę interpretacijų, be kita ko, — ir kaip 
seksualumo simbolis (Neumann 1994: 201). Iš tiesų gyvatė - vienas 
ryškiausių žmonijos provaizdžių, kuris asocijuojasi su žeme ir su 
Deive Motina. 

Carlas Gustavas Jungas psichologiniu požiūriu yra analizavęs 
motinos archetipą, prie kurio šlietini mitiniai Didžiosios Mo- 
tinos ir Žemės Motinos vaizdiniai. Didžiosios Motinos sąvoka, 
anot jo, apima daugybę deivės motinos tipų. Tikriausiai Magna 
Mater vaizdinys yra kilęs iš motinos archetipo (KOmr 1996: 211). 
Pastarojo raiškos formos folklore, mituose ir žmogaus pasąmonę 
atspindinčiuose sapnuose įvairiopos. C. G. Jungas įžvelgė, jog mo- 
tina yra pagrindinė figūra ten, kur vyksta magiškasis virsmas ir 
prisikėlimas, o taip pat - požeminiame pasaulyje su jo gyventojais 
(Ten pat: 218). Šie motinos archetipo bruožai kaip tik raiškūs že- 
mės dievybės, arba Žemės Motinos, mitiniame vaizdinyje. 

Archetipiniai vaizdiniai, kaip akcentuoja C. G. Jungas, priklauso 
aukščiausioms žmogaus sielos vertybėms. Tai brangenybės tamsių 
minčių karalystėje. Jų atsisakydami, paneigdami juos, patirtume 
didelį nuostolį. Todėl mūsų užduotis — susigrąžinti prarastą jų 
turinį (Ten pat: 219—221). Jeigu pirminiai vaizdiniai vienokia ar 
kitokia forma lieka sąmoningi, juose glūdinti energija gali lengvai 
įsilieti į žmogų (Ten pat: 230). 

Krikščionybėje Žemės dievybės archetipas įsikūnijo Dievo Mo- 
tinoje, kuri vėlesniais laikais tapo ir moteriškojo sakralumo sim- 
boliu. Tačiau Terra Mater, kaip ir ikikriščioniškoji Deivė Motina, 
tik gretintinos su Švč. Mergele Marija, bet nelaikytinos pastarosios 
ankstyvuoju ekvivalentu, nebent psichologinio poveikio aspektu. 


Lietuvių kultūros „žemiškumas“ 


Nuo seno baltams buvo būdingas artimas santykis su gamta, jos 
periodiškais kaitos ciklais ir ypač — su žeme, kuri buvo ir gy- 
venamoji aplinka, ir darbo objektas. Ir lietuviai, ir latviai, o ką 
jau kalbėti apie išnykusius senovės prūsus, savo šaknimis ir savo 
prigimtimi buvo daugiau kaimo žmonės, tai yra žemdirbiai bei. 
sėslūs gyvulių augintojai, o ne miestiečiai. Baltų kultūroje žmo- 

gui, suaugusiam su žeme, namai, įkuriami jo žemės sklypelyje, 
nuo seno atliko egzistencinio centro vaidmenį. „Namai kaime re- 
prezentuoja koncentruotą sintetinį žmogaus gyvenimo ir kultūros 
buvimą“ (Maceina 1991: 520). Bendras baltų kultūros pobūdis 
gali būti nusakomas kaip žemiškas. Tai yra konstatavęs Antanas 
Maceina: „lietuviškoji kultūra yra žemiška“. Anot filosofo, tasai 
mūsų kultūros žemiškumas reiškia tai, kad lietuviškoji kultūra 
yra kaimo kultūra. „Kaimiškumas kultūroje yra ne tik išviršinė 
žymė, bet ir gili išvidinė nuotaika. Kaimas yra ne tik išviršinio 
gyvenimo forma, bet ir savotiškas dvasinis tipas, kuriame visas gy- 
venimas darosi kitoks ligi pat savo gelmių negu mieste“ (Ten pat: 
519). Tokio dvasinio tipo individui reikšminga buvo jo žemiška 
būtis, žemiškumą suvokiant ne kaip gryną materializmą, bet kaip 
prisišliejimą prie Žemės Motinos, kaip stiprų prieraišumo jai jaus- 
mą. Ta prisirišimo prie žemės jausena yra gili, tarytum prigimties 
šauksmas. Šitokią lietuvio būseną ir nuostatą žemės atžvilgiu yra 
taikliai apibūdinęs Ignas Končius: 


Ankšta žemaičiui be žemės nors sklypelio. Mieste, ak kame, kad ir 
kaime, prisimetęs koks amatininkas, kalvis ar medžio meisteris ne- 
iškenčia žemės nėjęs dirbti, nors ir smarkiausiai varytų savo amatą, 
gerai uždirbdamas — galėdamas sočiai pavalgyti, geriau už gretimuo- 
sius kaimynus. O amžiaus gale, dar nenustojęs jėgų savajam amatui, 
meta, net ir kaimynų įtikinėjimų nepalaužiamas, savo amatą, įsigyja 
pagal išgales žemės sklypą ir tikrai vargsta, vos tik galėdamas maitin- 
tis. <...> Jis nieko nebeturi, ne visuomet teužtenka juodos duonos, 
jau kaimynų varge šelpiamas, o vis tiek išdidus: aš turiu savo žemės, 
amatas tebūtų man davęs vieną sieksnį, ir tą po smėlėta žeme. Dabar 
aš ant savęs ponas. Saulė, lytus man tik padeda, o viską duoda žemė, 
žemė, mano maitintoja <...> (Končius 1996: 114). 


Poetas Marcelijus Martinaitis su širdgėla teigia, kad nūdienos 
žmogus tolsta nuo tradicinės žemdirbių kultūros, keičiantis jo gy- 
vensenai ir vertybėms, tačiau pripažįsta, jog ir mūsų laikų individe 
dar tebėra gyvas ir stipriai tebesireiškiąs „atavistinis, pagoniškas 


ŽEMĖS DEIVĖS TIPAŽAS IR JO IŠTAKOS 33 


gamtos ir žemės instinktas“, nepaisant to, kad jis, palikęs kaimą, 
yra tapęs miesto žmogumi: 


Ankstyvą pavasarį, nuo stogų teškant tirpstančiam sniegui, miestie- 
čiai, mūsų krašto žmonės pradeda kažko nerimauti, keistis, mažiau 
žiūrėti savo darbo, o penktadienį po pietų dažno jau neieškok įstai- 
goj. Juose pabunda atavistinis, pagoniškas gamtos ir žemės instinktas, 
protėvių šauksmas. Pavasario ir vasaros šeštadieniais ir sekmadieniais 
keistai ištuštėja Vilnius, keliai pilni mašinų, traukiančių į kaimą ar 
„pas tėvukus“, į priemiesčio sodus. 

<...> Dvi dienas jis įnirtingai darbavosi kauptuku, kastuvu, kitais 
paprasčiausiais įrankiais, tarsi būtų sumanęs dykvietėse, atgautoje že- 
mėje, sodininkų bendrijos sklypelyje atkurti pirmykštę kauptukinę 
žemdirbystę, senųjų maisto rinkėjų įgūdžius renkant miškų gėrybes. 
O tam nereikia jo išsilavinimo, modernių technologijų, išradimų, 
mokslo apie agrotechnikos naujoves. Taip, rodos, pradeda veikti at- 
avistiniai pojūčiai, kurie kritiniais laikotarpiais pasirodo esą stipresni 


už intelektą, įsigytas profesijas (Martinaitis 2003: 103-104). 


Mūsų sąmonėje ir pasąmonėje įsirėžęs stiprus ryšys su žeme, 
matyt, dar gyvuos ir būsimosiose kartose. Pajutus pavasario 
dvelksmą, lietuvio sielą iš tiesų nenumaldomai traukia ir, tikėti- 
na, jog dar ilgai trauks plačios ir atviros Žemės Motinos erdvės, 
jos, sudrėkintos pavasarinės drėgmės, kvapas, savas ir pažįstamas 
mūsų juslėms, o svarbiausia — jutimas visu savuoju kūnu ir dvasia 
joje bundančios gyvybės, slaptingos jėgos, kuri lems naujo dai- 
go — šviežutėlio, gležno želmens atsiradimą. Mes norime būti to 
didžiojo gamtos stebuklo reiškimosi stebėtojai, liudininkai, patys 
susiliedami su tąja augančia gamtos energija ir ją savyje pajaus- 
dami. Žemė iš tiesų — viena didžiųjų mūsų vertybių, saugotina, 
globotina ir puoselėtina, kaip tai nuo kadainykštės, neatmenamos 
pradžios intuityviai suvokė mūsų protėviai. 

ŽEMYNA - ŽEMĖ IR DIEVYBĖ 


Žemyna - bendrinis žodis ir dievavardis 


Žodis žemyna daugeliu atvejų yra bendrinis, bet drauge jis gali 
atlikti ir dievavardžio funkciją. Tiesa, „Lietuvių kalbos žodyne“ 
žemynos kaip deivės reikšmė iš viso nenurodoma. Čia pažymima 
tik žemynos „žemės“ reikšmė (LKŽ XX: 344—-345: LKŽe: žemy- 
na). Tikriausiai žemynos „deivės“ reikšmė lietuvių leksikografų 
paprasčiausiai liko nepastebėta. Tokią pat žemynos reikšmės sam- 
pratą kaip žodyne, atmetant (arba paneigiant buvus realia) jos 
kaip dievybės reikšmę, postuluoja ir kai kurie lietuvių mitologijos 
interpretuotojai — pozityvistinės orientacijos mokslininkai, igno- 
ruojantys su aptariamos sąvokos vartosena susijusio metafizinio 
lygmens egzistavimą, tiesa, savo poziciją dažniau išsakantys tik 
žodžiu diskusijose, pokalbiuose, privačiuose bei viešuose. Į ši- 
tokias pažiūras tenka reaguoti ir duoti savąjį atsaką, grindžiamą 
konkrečiais žemynos sąvokos vartoseną atspindinčiais kalbos, sa- 
kytinio folkloro, taip pat rašytinių baltų religijos ir mitologijos 
šaltinių duomenimis. 

Dauguma žymiausių lietuvių mitologijos tyrėjų vis dėlto nea- 
bejodami Žemyną kvalifikuodavo kaip deivę, paprastai apibūdin- 
dami ją esant Žemės deive ir siedami su derlingumu (Gimbutienė 
1985: 151-152; Greimas 1990: 436; Balys 1998: 2—3; Toporovas 
2000: 256; Vėlius 1996: 140; Dundulienė 2008: 110: Beresnevi- 
čius 2001: 210). Panašiai ją apibūdindavo ir kai kurie XVI-XVII a. 
istorikai bei kalbininkai (Jonas Lasickis, Matas Pretorijus, Danie- 
lius Kleinas, Frydrichas Pretorijus Vyresnysis, Jokūbas Brodovs- 
kis, Pilypas Ruigys), kurių požiūriai aptariamu klausimu čia bus 

konkrečiai referuoti bei aptarti. Žemyną liudijančiuose tautosakos 
ar šnekamosios kalbos pavyzdžiuose, kurių dauguma yra gana vė- 
lyvi ir dažniausiai reprezentuoja tik tam tikrą Lietuvos teritorijos 
ir jos užribio dalį (telkdamiesi pietiniame, iš dalies — rytiniame 
krašto areale), ši leksema paprastai vartojama „žemės“ reikšme, 
tiesiogiai netituluojant žemynos deive. Tačiau daugelyje šios rūšies 
diskursų, ypač susijusių su žemdirbystės tema ir atspindinčių įvai- 
rias žemynos (įvardijamos i ir tiesiog Žeme) kulto apraiškas, aiškiai 
atsiskleidžia Žemynos / Žemės kaip šventos realijos, kaip kulto 
objekto samprata, o tai ir teikia pagrindą rekonstruojamame mi- 
tiniame vaizdinyje įžvelgti ir atpažinti jame slypintį dieviškumo 
pradą. Beje, semantiniu požiūriu tarp žemynos ir žemės (t. y. Šiais 
žodžiais žymimo turinio — denotato atžvilgiu) gali būti dedamas 
lygybės ženklas, žinoma, atsižvelgiant į konkretų šių sąvokų var- 
tojimo kontekstą. Viena vertus, žemyna gali reikšti „žemę“, kita 
vertus, žemė, jeigu jai skiriami ritualai su adresatą įvardijančia pra- 
kalba, yra toji pati žemyna. Tiesiog įprasta manyti, jog religinėje 
ir mitologinėje plotmėje paprastai vartojama leksema Žemyna. 
Tačiau ir Žemei šitokio pobūdžio kontekstas suteikia religinį krū- 
vį. Todėl laikomasi metodologinės nuostatos sieti šias dvi sąvo- 
kas kaip mitologizuotą, personifikuotą Žemyną / Žemę galinčius 
reikšti žodžius. 

Remiantis Lietuvių kalbos žodyne užfiksuotais žodžio žemyna 
vartojimo, jo konteksto atvejais, ši sąvoka semantiniu požiūriu 
pirmiausia sietina su dirva, dirbama, sukultūrinta žeme: Rugiai iš 
žemynos virsta Dg; Žemyna guli nearta Pls; Žemynos buvo daug, ale 
bloga Dglš; Žemyna te jo menka, anas praskydęs i praskydęs Prng; 
Mokesčiai dideli, žemyna bloga Ck (LKŽe: žemyna). Tiesa, Žemy- 
na gali turėti ir platesnę, nei nusakytoji, reikšmę. Esama atvejų, 
kai šiuo žodžiu pavadinama žemė kaip kosmogoninis elementas, 
plytintis po dangumi: Skirkis, dangau, griūk, žemyna Pls; Kap tren- 
kė perkūnas, net žemyna sudrebėjo VIk (LKŽK: žemyna). Leksema 
žemyna įvardijama taip pat žemiškųjų esybių gyvenamoji erdvė, 

jų kasdienio veikimo aplinka: Paūgėjai trupučiuką, po žemyną ri- 
binėjaus LTR (VIk) (LK Že: žemyna); O po manim žemyna drebėjo, 
O prieš mane vejelė žaliavo (Valkininkai, LTR 2968/43); Skryne- 
les veža, žemyna dreba, Paskui martelį veža (Valkininkų vls., LTR 
627/823); Giedam, net žemyna dreba Rod; Kad duodu raudot - skir- 
kis, žemyna! 1š; Lekia meška per pievą, net žemyna dunda LTR (Vs); 
Net žemyną drasko |kumelys| Lp; Vištos viralus žemynon suvarė, 
nieko neliko Arm (LKŽe: žemyna). Be to, žemyna ir šio žodžio 
dariniai žemynėka, žemynika gali reikšti ne tik tą žemę, kuri yra po 
mūsų kojomis ir kurią kasdien mindome, bet ir tą, kuria galiausiai 
užberiamas mirusysis ir su kuria apskritai asocijuojasi žmogaus 
mirtis ir įsivaizduojamas pomirtinis gyvenimas: Visi žemynon eis 
Rod; Kad aš vaistų neimtau, seniai būtau žemynoj Pls; Dauges ne 
metai senis mirė, žemyna paėmė Drsk (LKZŽe:žemyna); Esi per jauna 
/ Žemynoj pūti, / Kai gelažėla / Žemėj rūdyti (Valkininkų vls., LTR 
2785/115); kap tavi žamynon inlaizdis (Paditvio k., Varanavo r., 
LTR 4314/155); Išejfo] mūs tėvelis šalton žemynikon Arm (LKŽe: 
žemynika). Taigi žemynos reikšmių spektras ganėtinai platus, iš 
dalies sutampantis su bendrašaknio žodžio žemė semantiniu lauku. 

Pagrįstai gali kilti klausimas: kaip paaiškinti žemynos vartojimą 
kaip bendrinio, o lygia greta ir kaip tikrinio žodžio? Ar žemy- 
na, bendrinis žodis, kitados įgijo mitinės realijos, netgi mitinio 
asmens turinį, ar žemyna „žemė“ — tai Žemynos „Žemės deivės“ 
desakralizavimo pasekmė? Matyt, skirtingomis epochomis galėjo 
vykti ir viena, ir kita. Panašių atvejų, kaip rodo lietuvių kalbos ir 
mitologijos duomenys, esama ir daugiau. Juk perkūnas taip pat 
turi ir bendrinio žodžio, t. y. „griaustinio“, ir dievybės, „griausmo, 
žaibo dievo“ reikšmes (LKŽe: perkūnas). Analogiškas dalykas — 
greta teonimo jo vardui identiškų bendrinių žodžių egzistavimas 
pastebėtas ir kitose senosiose kultūrose. Graikų Gaja (I'aia), ku- 
rios pats vardas reiškia „žemė“, dar antikos rašytojų buvo apibū- 
dinta kaip deivė. Ir nors ji, žemės personifikacija, suvokta daugiau 
fiziniu aspektu — kaip kosmogoninis elementas, vis dėlto šioje 

sampratoje pažiūra į ją kaip į mitinę dieviškąją pramotę buvusi 
akivaizdi (plg. Nilsson 1941: 428-429; Grimal 1981: 131). Ro- 
mėnai taip pat turėjo žemę įvardijančią ir ją įasmeninusią deivę, 
vadintą Tellus „žemė“ (paprastai vartojamas posakis Tellus Mater), 
kuri buvo viena archajiškiausių jų dievybių, ankstyvesnė už ją 
vėliau išstūmusią Cererą, graikų Demetros atitikmenį, susifor- 
mavusį dėl pastarosios įtakos. Demetra, palyginti su Gaja, buvo 
vėlyvesnės graikų dievybių generacijos esybė, taip pat susijusi su 
žeme, bet jau ne su ta, kuri atsiranda Chaoso stadijoje kaip bu- 
veinė Olimpo dievams ir žmonėms, o su vėlesniu žemės istorijos 
tarpsniu — kai ji imama kultivuoti ir pradeda atlikti jau visiškai 
naują vaidmenį, kurį jai suteikė agrikultūros atsiradimas“. 

Pasak Jono Balio, daugelyje tautų, kur žemdirbystė yra svar- 
biausias pragyvenimo šaltinis, magiškoji žemės jėga tapo asme- 
niška dievybe (BIR II: 4). Žemynai, kaip ir čia minėtoms kitų 
tautų žemės dievybėms, būdinga personifikacija, o jos antropo- 
morfizavimo apraiškų neteko aptikti?. Tačiau dievybė nebūtinai 
privalanti būti asmuo ar žmogaus pavidalą turinti būtybė. Pir- 
mykštėse religijose galėjo būti sudievinta ir beasmenė antgamti- 
nė jėga, apibūdinama terminu mana. Tikėjimas antgamtine jėga 
mana buvo ta fazė žmonijos sąmonėje, iš kurios galėjo būti per- 
eita į tikėjimą dievais. Matyt, ankstyvosios agrarinės visuomenės 
žmogus tokios galios pradų kaip tik įžvelgė žemėje, arba, kitaip 
tariant, žemynoje, ir tai sudievino. Anot N. Sėderblomo būtent 
„galia“ (die Macht) yra dieviškumo signatūra. Remiantis „galios“ 
kriterijumi, atskiriama, ar esybės ir daiktai priklausantys religijai, 
ar ne (Sėderblom 1916: 111-112). 

Emilis Durkheimas, remdamasis indų Vedų medžiaga, yra 
. svarstęs Čia aptariamą dievybės ir gamtos realijos įvardijimo tuo 


Demetra buvo Gajos dukters Rėjos palikuonė (Hesiodas, „Teogonija“ 
453-454). 

Folklore Žemyna gali būti vaizduojama kaip gyva ir net kalbanti esybė: 
Žemyna tarė, / Tardama barė: / - Esi per jauna? / Žemynoj pūti <...> (Dar- 
gužių k., Eišiškių r., LTR 2785/115). 

pačiu žodžiu reiškinį ir aiškinęs tai kaip evoliuciją nuo bendrinio 
žodžio ir juo pavadinamo profaninio, neturinčio religinio krūvio 
objekto iki teonimo ir juo žymimos realijos sudievinimo: 


Vedose minimi dievų vardai paprastai yra arba bendriniai, ir dabar te- 
bevartojami, arba tie senieji bendriniai vardai, kurių pirminę reikšmę 
dar įmanoma atsekti. Tačiau ir vieni, ir kiti įvardija gamtos reiškinius. 
Antai Agni, vienos pagrindinių Indijos dievybių vardas, pradžioje te- 
reiškė materialų ugnies faktą, tokį, kurį suvokia juslės, be jokio mi- 
tologinio pamato. Net Vedose šis žodis vartojamas ir tokia reikšme; 
kad ši reikšmė labai sena, rodo jos išlikimas kitose indoeuropiečių 
kalbose: lotynų - ignis, lietuvių ugnis, senovės slavų ogny akivaizdžiai 
artimos Agni reikšmei. <...> Tokie faktai leidžia manyti, jog šiose 
tautose žemė, gamtos kūnai ir gamtos jėgos buvo pirmieji objektai, 
susiję su religiniu jausmu; jie ir tapo pirmaisiais sudievintais daiktais 
(Durkheimas 1999: 79-80). 


E. Durkheimo teigimu, religija susiformavo tik tuomet, kai 
gamtos jėgos nustojo reikštis protams abstrakčia forma ir įgijo 
kitus — konkretesnius pavidalus. Jos ėmė transformuotis į įvardy- 
tas veikiančias jėgas, gyvas ir mąstančias būtybes, dvasines galias, 
dievų galias; paprastai kultas ir skiriamas šitokioms būtybėms. 
Žmonės jų akivaizdoje besireiškiančių įstabių jėgų miglotą įsivaiz- 
davimą stengėsi pakeisti aiškesne idėja, geriau apibrėžta sąvoka 
(Ten pat: 81, 82). 


„Žemė turi kažką dieviška...“ 


Žemyna, paprastai suvokiama kaip žemė, taigi kaip materiali su- 
bstancija, mūsų protėvių įsivaizduota turinti antgamtinės iracio- 
nalios jėgos. Pasiremiant šiuo esminiu jos dieviškumo požymiu, 
ji skiriama prie dievybių. Žemę turint dieviškumo yra pastebėjęs 
dar M. Pretorijus, teigęs, jog senųjų nadruvių, sūduvių ir kitų 
palikuonys „yra įsitikinę, kad žemėje slypi kažkas dieviška“ (sind 

der Meynung, das in der Erden was. Gėtiliches stecke PrPĮ III 544, 
545; BRMŠ III 196, 300).-Šią mintį akcentavo ir Vladimiras To- 
porovas XXI a.: „Žemė turi kažką dieviška, ir įsivaizduojama, kad 
tas dieviškumas kitoks nei pagoniškų dievų "dieviškumas"“. 
Toliau apie tai kalbėdamas jis konstatuoja: „Žemės vaizdinio idėja 
platesnė ir, svarbiausia, esmingesnė netgi už savo personažinius 
įsikūnijimus“ (Toporov 2000: 265). Žemės sudievinimo tendenci- 
ja, atsiskleidžianti įvairių tautų tradicijose, pažymima ir mitologi- 
jos enciklopedijose (FWSD: 334; MHM I: 466-467; ME II: 490). 

Nors mūsų krašte Šiais laikais pažiūros apie Žemės / Žemynos 
dieviškumą, atrodytų, jau turėtų būti išblėsusios, vis dėlto vienoje 
2011 m. ekspedicijoje Onuškio miestelyje (Trakų r.) sutikta pa- 
teikėja Jadvyga Belevičienė-Mečkauskaitė (g. 1921 m.) teigė, kad 
Žemė savo šventumu ir žmonių jai reiškiama pagarba prilygstanti 
Dievui: Nu taip, žamė šventa, žinia, kad šventa. Sakydavo, kad žamė 
šventa. <...> Žamė buvo taip kaip Dievas. Palyginkime šį teiginį 
su Dusetose gerokai anksčiau užrašytu pasakymu: Žemę lygina su 
Dievo garbe ir ją labai gerbia. Seniau melsdamies bučiuodavo žemę 
kaip šventą daiktą (B1R I: 4, nr. 11). 

Archajinės visuomenės individo tikėta, jog kone kiekviename 
gamtinės aplinkos objekte esama dieviško prado. Žemėje ar javo 
varpoje glūdi Žemyna, kaip kad, pasak E. Durkheimo, „Dzeusas 
slypi kiekviename lietaus laše, kaip Cerera kiekviename derliaus 
pėde“. Mat dieviška esybė gali būti ne tik įsivaizduojama kon- 
krečiu ir apčiuopiamu pavidalu, bet ir traktuojama kaip abstrakti 
jėga, kuri pasireiškia erdvėje ir „slypi kiekviename savo padarinių“ 
(Durkheimas 1999: 222). Panašiai yra samprotavęs ir Tadeuszas 
Zielinskis, teigdamas esą helėnas „jautė ir matė dievą pačioje gel- 
tonuojančių javų jūroje, kupinoje kvapų giraitėje, palaimą teikian- 
čiame vaisių sode“ (Zielinski 2011: 21). Gali būti, jog ir lietuvis, 
kaip senovės graikas ar romėnas, kreipdavęsis į gamtos objektą, 
šiuo atveju — į žemę, iš dalies kaip į dievybę, tikėdamas, kad žemės 
grumste, kiekvienoje jos smiltyje esama dieviško Žemynos prado. 

Žemyną priklausius religinių reiškinių ir realijų plotmei atspin- 
di ir jos ryšys su mantika“, o ypač su magija. Žemės, kaip turinčios 
maginių ir mantinių galių, samprata liaudies tikėjimuose ir anti- 
kos rašytiniuose šaltiniuose buvo išryškinta ir akcentuota XX a. 
pirmoje pusėje religijotyrininko Antono Mayerio. Pasak jo, magi- 
jos ir mantikos reiškiniai iškelia nepaprastus, kerinčius dalykus iš 
niekingos realybės, demonstruodami kažką ypatingo, paslaptingo, 
susijusio su „anuo“ pasauliu (Mayer 1936: 12). Mantinės slėpi- 
ningos žemės jėgos manifestuojasi kaip tam tikri apreiškimai to, 
kas neregima ir slapta, taip pat kaip sapnai ir pranašavimai (Ten 
pat: 13). Antikos tradicijoje gyvavo tikėjimai, susiję su šia idėja; 
pasak jų, kad pajustum tas mantines žemės galias, būtinas glaudus 
žmogaus kūno kontaktas su žeme. Dėl to, trokštant susapnuoti 
pranašingą sapną, adepto vaikščiota žeme basomis, neplautomis 
kojomis arba gulėta ant jos visu kūnu. Kai kurių užuominų apie 
tai yra Sofoklio tragedijoje „Trachinietės“: 


Tau atidengsiu kitą pranašavimą, / Kuris gražiai su tuo senuoju deri- 
nas. / Į kalnus nuėjau pas gulinčius ant žemės / Selus ir jų giraitėj jį 
užsirašiau / Iš seno daugiakalbio tėvo ąžuolo: / Šią dieną štai, kurią 
dabar aš gyvenu, / Man pažadėjo nuo ateinančių vargų / Išsivada- 
vimą. Tikėjaus: laimė bus. / Tačiau tai reiškė ne daugiau kaip mirtį 
man, / Nes kas numiręs, tam vargų jau nebėra (Sofoklis, „,Trachinie- 


tės“ 1166-1169). 


Šiame fragmente - Heraklio pasakojime - atkreiptinas dėmesys, 
kaip jis kalnų giraitėje išvydęs selus, gulinčius ant žemės. Šitaip 
atlikinėtos ypatingos religinės apeigos. Vertėjo komentaruose pa- 
žymima, kad selai — tauta ar žynių luomas - buvo žemės jėgų (jos 
judino pranašingojo Dodonės ąžuolo lapus) aiškintojai. Kad būtų 
artimesni Žemei, jie nesimazgojo kojų, gulėjo ant žemės (Dam- 
brauskas 1984: 323). Vadinasi, senovės Graikijoje būta žmonių, 
galimas dalykas, kulto tarnų, kurie rūpinosi su žemės jėgų mistika 


*  Mantika - ateities spėjimo menas, būrimas. 

susijusiais reiškiniais. Tai rodo ypatinga jų religinė praktika, rei- 
kalavusi tiesioginio adepto'kūno sąlyčio su žeme, kad patirtų jam 
reikšmingus signalus iš kūnu užgultos žemės. Ž 

Baltai taip pat tikėjo žemę, o tiksliau — jai atstovaujančią dievy- 
bę, pasižymint nepaprastomis vidinėmis, iš dalies galbūt ir man- 
tinėmis, galiomis. Tai liudijančių žinių apie Žemės motę pateikia 
latvių mitologijos duomenų fiksuotojai, pavyzdžiui, Jakobas Lan- 
gė: „Žemės motė, ji valdo po žeme, todėl iš jos reikalaujama, jei 
kas nors yra dingę“ (BRMŠ IV: 170). Kitur to paties autoriaus 
rašoma: „žemėje [viešpatauja — N. L.| Semmes Mahte *Žemės 
motė“, jos dar ir šiandien juokais klausiama, jei kas yra žemėn pra- 
smegę ar pamesta“ (BRMŠ IV: 18498. Vadinasi, pasak cituojamų 
tikėjimų, Žemės motės, kuriai priklausė požemio valdos, valioje 
buvo atskleisti su prasmegimu, pametimu žemėje susijusias pa- 
slaptis. Natūralu ir logiška, kad tokiu atveju kreiptasi į įsivaizduo- 
jamą žemės valdytoją. 

Žemyną kaip dievybę apibūdina jos ryšys su vertybiniais ir eti- 
niais tradicinės visuomenės principais. V. Toporovas, pristatyda- 
mas slavų, iš esmės rusų, Žemės Motinos koncepciją, yra teigęs, 
kad Žemė buvo tam tikros moralinės-religinės sistemos objektas 
ir kad Motina-Žemė buvo aukščiausias dorovinis autoritetas, iš- 
augęs iš pareigos-būtinybės, tapęs tvarka-taisykle, ta paskutine 
aukščiausia instancija, prieš kurią buvo jaučiama atsakomybė, ku- 
rios teismui buvo pateikiama tai, kas kitaip negalėjo būti išspręsta 
(Tonopos 2000: 269, 272). 

Lietuvių sąmonėje Žemės sąsaja su teisingumu ir net jos gebė- 
jimas teisti (apskritai būdinga dievybės funkcija) — akivaizdus. Ši 
mintis gyvai reiškiama šnekamojoje kalboje, ypač joje įterptose 


sermimes mahte, diese herschet unter der Erde, daher fordern sie von ihr, 
wann sie etwas verlohren (BRMŠ IV: 170). Žr. ir kitus J. Langės pateikia- 
mus šio teiginio variantus (BRMŠ IV: 166, 179). Panašiai referuoja G. E 
Stenderis (BRMŠ IV: 200, 208). 

in der Erde war die Sermmes Mahte, von dieser fragen sie jezzo noch, im 
Scherz, wenn etwas in der Erde versunken oder verloren ist (BRMŠ IV: 184). 

paremijose. Frazeologizmais tapusiuose posakiuose dažnai išsa- 
komas įsitikinimas, kad šventa laikoma Žemė nėra indiferentiš- 
ka negatyviajai profanybei ir emocingai konstatuojamas žemės 
šventybės ir žmogiškosios destrukcijos nesuderinamumas: Kaip 
tokius žmogpjovas i švęsta žemė nešio[ja ]?! Krš (LKZŽ.e: žemė); Kap 
šventa Žamyna tokius velnius nešioja? Drsk (LKŽK: žemyna); Kaip 
tau švinta žemė nešioja! (Dusetos, LTR 1661/110). Keiksmuose 
kalbama ir apie žemynos bausmę, jai pasiglemžiant, „praryjant“ 
žmogų: Kad tave šventa žemyna prarytų! Lp; Kad tau žemyna su- 
ėstų tokį žmogutėlį! NdŽ. (LKŽe, žemyna); Kad tau siera žemynika 
praryt! Arm (LKŽe: žemynika); O kad tavi Žemyna praryt <...> 
Nu reiškia, kad numirtai, kad žemėn nueitai, žemėn - duobėn (Ka- 
niukų k., Varėnos r., LTR 7794/86); Kad tave skradžiai žemėn 
paimtų ! — toks keiksmas buva. Kad tu nusmegtum gilumon žemės, 
kaip prakeiktas, jei ką bloga darai (Šventupės k., Ukmergės r., LTR 
7785/22); Kad tu prasmegtum skradžiai žemės, prakeiktasai! r$.; 
Kad tu skradžiai žemę prasmegtai! Krok; Kad tu kiaurai žemę pra- 
smegtum! Jnš (LKŽe: žemė). 

Padavimuose Žemės nepakantumas žmogaus amoralumui atsi- 
spindi siužetuose, kur Žemė atlieka vertinančio subjekto vaidme- 
nį: nepriima nedorų Žmonių jų mirties, kuri ištinka kaip bausmė, 
atveju. Padavime apie Čičinską pasakojama, esą perkūnui užmu- 
šus žiaurų poną ir jį palaidojus, žemė jo nepriimanti ir išmetan- 
ti į paviršių: Užmušus Čičinską perkūnui, jį palaidojo, bet žemė jo 
nelaikė, išmetė ant viršaus. Paskui jį buvo užkasę vėl kelis kartus, 
bei žemė jį vis išmesdavo (Panevėžio aps., KerbŽA: 117-118, nr. 
260). Panašiai traktuojama kitame cituoto pasakojimo variante: 
Kai [Čičinskas — N. L.] išvažiavo iš bažnyčios, kilo audra ir perkūnas 
jį nutrenkė. Jo kūno jokiu būdu negalėjo palaidoti, būdavo, tai ran- 
ką, tai koją iškiša (Linkuva, Šiaulių aps., KerbŽA: 118, nr. 261). 
Žemė, kaip sąmoningas subjektas, kuriame įkūnytos sociumo pa- 
žiūros, doroviniai principai, savaip, be abejo, perkeltine prasme, 
reaguoja ir į kitokius dorovinių normų pažeidimus, ir tai gali būti 

vaizduojama hiperbolizuotai, o drauge — ir kiek naivokai: Už grašį 
gėrė-/ Žemė drebėjo, / Už'antrą kad gėrė - Kalbėti pradėjo: / - Oi 
panos panos, / Ką tai dūmojat, / Rūtų vainikėlį / Po kojų mynio- 
jat (LTR 3413/78; plačiau apie tai žr. Usaitytė 2003: 117-119). 
Matyt, Žemė galėjo atlikti visa stebinčio, reginčio, vertinančio 
subjekto ir iš tiesų — žmonijos teisėjos funkciją?. 

Žemyną buvus susietą su žmogaus moralės kodeksu, kurio ašis 
yra tiesos, teisybės principas, puikiai iliustruoja respondentės, 
kilusios iš Lydos krašto, Marytės Sakalavičienės-Šimelionytės 
(g. 1929 m.) pasakojimas. Ji prisiminė kadaise jos bobutės turėtą 
įprotį: norint pasakyti tikrą teisybę, atsisukus į krikštasuolę, kur 
kabojo šventieji paveikslai, ir sudėjus rankas kreiptis į Motiną 
Žemyną: 


[Ar bobutė minėdavo Žemyną?] Minėdavo.[O kaip sakydavo, koks 
posakis buvo?] Nu, jos tokia kaip prietara buvo, kai šventa jau ji. Nu, 
kaip pasakius... Pažiūri an paveikslo ar jau nori tokių teisybį pasakyt jau 
tikrų, tai rankas suėmus... Va šitep sudeda rankas ir sako: „Ak Žamyna, 
mano motina“ (Dubinių k., Varanavo r., LTR 7784/41). 


Tai vienas galimų religijų bendrabūvio atvejų, atspindinčių re- 
ligijotyriniu požiūriu skirtingų šventenybių suderinamumą. Sa- 
kralioji namų kertė galėjo būti altoriumi, kulto vieta, kartkartėmis 
pritaikoma ir pagoniškoms dievybėms, ir krikščioniškam Dievui 
garbinti. Be to, šis liaudiškojo pamaldumo epizodas (nepasitel- 
kiant kitų pavyzdžių) žadina mintį, kad ne tik kriščioniškos reli- 
gijos pažiūrų sistemoje, bet ir ankstesnėje pasaulėžiūroje tokios 


> Plg. Žemyną su Perkūnu jų sąsajos su etinėmis vertybėmis atžvilgiu. 
Kaip atspindi lietuvių folkloras, Perkūnas galėjo atlikti teisėjo funkciją. Iš 
„dangiškų vestuvių“ siužeto variantų yra žinoma, kad jis nutrenkia Saulei 
neištikimą Mėnulį (RD I 27, plg. 62). Griaustinio dievas, kaip teisingu- 
mo priežiūros vykdytojas, pasireiškia ir žemiškoje — žmonių gyvenamo- 
je plotmėje, nutrenkimu teisdamas nusikaltėlius: vagis, garbėtroškas arba 
tuos, prie kurių yra pristojęs velnias - jam priešinga mitinė būtybė (LTR 
757/139, 3773/60; Laurinkienė 1996: 129-131, 135-140). 

sąvokos, kaip tiesa, darna, dora ir dievybė, galėjusios tarpusavyje 
koreliuoti. Dievybėje, kad ir kokiai religijai ji priklausytų — senajai 
ar vėlyvesnei, neretai įskiepijamas tiesos principas. Tikėjimas tie- 
sa, Martino Buberio žodžiais, yra „visa palaikantis pradas“ (Buber 
1998:164). Tokią pat funkciją atlieka ir tikėjimas dievybe. Šiuo 
požiūriu tiesa ir dievybė savo turiniu yra artimos sąvokos. Patsai 
dievas, pasak T. Zielinskio, ir esąs tiesa. „Dievuje slypi tiesa ir 
tiesoje slypi dievas“ (Zielinski 2011: 140-141). Religijų istorijoje 
yra žinoma atvejų, kuomet dievas apsireiškia per tiesą. Vienam 
pitagoriečių mokyklos mokytojui priskiriamas garsusis atsakymas 
į klausimą „Kada žmogus labiausiai panašus į dievą?“ — „Kai jis 
sako tiesą“ (Ten pat). 

Matyt, žemė, kadaise tolimiems mūsų protėviams kėlusi dau- 
gybę protui nesuvokiamų klausimų, ilgainiui, veikiant religiniams 
potyriams, buvo susieta su tam tikra idėja, netgi visa jų sistema 
ir tapo ypatingos aksiologiniu požiūriu kokybės realija, įgijusia 
dievybės statusą. Tad pripažįstame realia ir galima minties evo- 
liuciją nuo žemynos, bendrinio žodžio, iki Žemynos, deivės įvar- 
dijimo. Tačiau senojo tikėjimo irimo laikotarpiu buvo įmanoma 
ir priešingos krypties mąstymo eiga: nuo Žemynos kaip dievybės 
sampratos iki sekuliarizuotos, sakralumo pradmens netekusios 
žemynos „žemės“ 


Žemyna - žemės ir javų deivė, 
lemianti vegetaciją 


XVI-XVIII a. istoriniuose šaltiniuose Žemyna ne vieno autoriaus 
pristatoma kaip deivė. Vyrauja jos apibūdinimas kaip žemės deivės. 

J. Lasickis pirmasis Žemyną prezentavo kaip žemės deivę: Sunt 
etiam deae, Zemina terrestris, Austheia apum <...>. „Yra taip 
pat deivių: žemės deivė Žemyna, bičių — Austėja <...>“ (BRMŠ II: 
582, 595; visose šio skyriaus citatose išretinta mano — N. L.). Čia 

Žemynos žemiška prigimtis nusakoma pavartojant lotynų kalbos 
žodį terrestris. Kituose istoriniuose šaltiniuose Žemyna lotyniška- 
me tekste gali būti įvardijama kaip Tellus ar Dea Telluri, Žemynos 
vardo nė nepaminint, nors iš konteksto yra aišku, kad kalbama 
apie ją: porcam immolarent Deae Telluri. „kiaulę aukojo Deivei Že- 
mei“ (1588 m., BRMŠ II: 618, 626); Ethnicis sacrificijs adhuc coli- 
tur tellus, similitergue penates dij. „Pagoniškais aukojimais dar ligi 
šiol tebegarbinama žemė, panašiai — ir namų dievai“ (1718—1719 
m., BRMŠ IV: 116, 121)". Kaip žinoma, lotynų kalbos žodis tel- 
lus reiškia tiesiog žemę, bet taip pat — deivę, žemės maitintojos 
personifikaciją. Toks Žemynos vardo „vertimas“ yra ir tam tikra 
apie ją rašiusių autorių šios deivės koncepcija. 

M. Pretorijus, vardydamas senųjų prūsų dievus (die Alt-Preus- 
sischen Gėtter), pateikdamas tam tikrą jų klasifikaciją, Žemyną 
(Žemyne) skiria prie žemės dievybių (PrP]Į III: 148, 149; žr. ir 
BRMŠ III: 121, 239). Charakterizuodamas Žemynai atliekamas 
apeigas ir cituodamas jai skirtą maldą, M. Pretorijus ją visąlaik 
apibūdina kaip žemės deivę: „prieš pradėdami gerti jie pirmiau- 
sia šiek tiek nupila ant žemės Zemynelei, t. y. žemės deivei, nes 
zeme prūsiškai ir lietuviškai reiškia žemė, o Zemyne, Zemynele — 
žemės deivė, kuri tvarko žemę“ (PrPĮ III: 483)". Iš paaiškinimo 
paskutinėje sakinio atkarpoje sektų, kad žemės deivė yra žemės 
tvarkytoja. 

Pačioje maldoje į Žemyną ji vėlgi įvardijama žemės deive: Liebe 
Erd-Gėttin, durch welche allef blihen mup <...>. „Miela žemės 
deive, viską pražydinanti <...>“ (PrPĮ III: 482, 483). Rašydamas 
apie Nadruvoje, Skalvoje, Notangoje ir Sūduvoje švenčiamą sėjos 
šventę, M. Pretorijus Žemyną irgi apibūdina kaip žemės deivę: 


10 Žr. ir J. Lavinskis, BRMŠ II: 605, 608; S. Rostovskis, BRMŠ IV: 140, 143. 
sie giessen zu allererste, ehe sie noch trincken, etwas auff die Erde der 
Zemynelen, i.e.der Gėttin der Erde, denn Zeme heist auff Preussisch 
und Littawisch die Erde, Zemyne, Zemynele, die Erd-Gėttin, so der Er- 
den zu gebiethen hat (P:PĮ III: 482). 

giesset er ein wenig auff die Erden der Zemynelei, i. e. der Gėt- 
tin der Erden, zu Ehren <...>. „jis truputį nupila ant žemės 
Žemynėlės, t. y. žemės deivės, garbei <...>“ (PrPĮ III: 494, 495), 

Leksikografas J. Brodovskis vienoje savo žodyno vietoje pažymi 
Žemyną taip pat esant žemės deivę: Erd Gėttin. Zemjine (BRMŠS 
IV: 23). Vokiečių-lietuvių kalbų (vadinamajame Krauzės) žodyne 
aiškinama: Erdgėttin- Zemyne (BRMS IV: 36). Pasak P. Ruigio, 
Šiėmina, Žempati, M. die Erdgėttin der Heyden (BRMŠ IV: 
43). Kristijono Gotlybo Milkaus teigimu, Žemyna, nės, Žempatti, 
czios, f die Erdgėttin der Heiden (BRMS IV: 82). 

Taigi rašytiniuose šaltiniuose, fiksavusiuose deivę Žemyną, do- 
minuojanti jos definicija — kaip žemės deivės. Žemė buvo pagrin- 
dinė Žemynos manifestacijos forma, jos kaip dievybės pavidalas, 
taip pat — svarbiausioji jos viešpatavimo plotmė. 

Aptariamoji dievybė, M. Pretorijaus liudijimu, buvo ne šiaip že- 
mės deivė, bet būtent jos vaisingumo valdytoja: „Zemynele, dar va- 
dinama ir Zemyna, Zemynylena <...>, jai priskiriama tokia veikla, 
dėl kurios žemė pasidaranti vaisinga <...>“ (PrPĮ III: 299)12, Tai 
yra būdinga chtoninių, ypač žemdirbystės, dievybių priedermė. 

Dar viena XVI-XVII a. istorikų išryškinama Žemynos kaip 
deivės funkcija — vegetacijos stimuliavimas. Kaip jau minėjom, 
J. Lasickis yra konstatavęs, jog žemės deivė Žemyna (Zemina) 
ir bičių — Austėja (Austheia) — abi „skatina augimą“ (BRMĖŠ II: 
595)", Žemyna čia suporuota su bičių deive Austėja dėl to, kad 
jos, istoriko teigimu, atliekančios tą patį. 

Maldose itin ryškus Žemynos — javų gyvybinės veiklos ska- 
tintojos vaidmuo. Pastovusis jos epitetas - Zedkellei (Zemynele, 
Zedkellei, žydek ruggeis, kwecžais, mežais ir wissais jauwais <...>), 


Die Zemynele, die auch Zemyna, item Zemynylena, genennet wird <...> und 
wird derselben die wilrckung zugeschrieben, daP durch sie die Erde fruchtbahr 
wirdt <...> (PrPĮ III: 298). 

Sunt etiam deae, Zemina terrestris, Austheia apum, vtraegue incrementa face- 
re creduntur <...> (BRMŠ II: 582). 

kurį M. Pretorijus interpretuoja taip: Liebe Erd- Gėttin, durch wel- 
che allef bliihen mu, laf unser Feldt blihen, mit Korn, Weitzen, Gerst 
und anderen Getreydigt! (PrPĮ III: 482; 483). Žiedkėlė (Zedkellei) 
vokiškai paaiškinama kaip toji, kuri „viską pražydina“ (durch wel- 
che allef$ blikhen mup), kurios dėka žydi laukuose rugiai, kviečiai, 
miežiai ir kiti javai. Vadinasi, ji, kaip ir būdinga žemdirbystės die- 
vybėms, teikia gyvastingumo energijos augalijos, pirmiausia javų, 
žydėjimui, taip pat, kaip pirmiau minėta, ir vegetacijai. „Žydėti 
javais“ prašoma Žemynos ir per daugelį darbo ir gyvenimo iškil- 
mių, atlikinėtų su religinėmis apeigomis. Tai patvirtina kad ir ši 
per kūlės pabaigtuves jai sakyta malda, tiesa, suformuluota kiek 
kitaip: Zemynele, sey frėlich und ergetze dich, laf unser Korn etc. in 
unserem Felde bliihen etc. etc. „Žemynėle, būk linksma ir gėrėkis, 
leisk rugiams žydėti mūsų lauke (PrP] III: 526, 527). 

Žemyną buvus ne tik žemės, bet ir javų deive patvirtina ir visas 
jai skirtų religinių apeigų, susietų būtent su javininkyste, kom- 
pleksas. Turimos omenyje M. Pretorijaus paliudytos Žemynai 
skirtos apeigos, lydėjusios javų sėją (alaus libacijos, arba vadina- 
masis žemynėliavimas), pjūtį (PrPĮ III: 506, 507), kūlimo darbus 
ir iškultų grūdų pašventinimą (PrP]Į III: 512-515). 

Žemynos sąsaja su javais ir jų derlingumu fiksuojama ir vėly- 
vuosiuose folkloro ir etnografijos šaltiniuose. Akivaizdus tokio 
Motinos Žemynos įsivaizdavimo pavyzdys - 2011 metais Pelesoje 
iš Janinos Kruopienės-Selylaitės (g. 1939 m.) užrašyta Žemynai 
skirta maldelė, kurioje jos prašoma gero rugių derliaus: Žamyne, 
mocina geriausioj, duok, kad an kitų metų būt toki rugiai geriausi! 
(LTR 7784/127). 

Kai kuriuose lingvistikos veikaluose Žemyna, remiantis in- 
terpretatio romana principu, siejama su Cerera kaip šiosios ati- 
tikmuo baltų tradicijoje. Italikų bei romėnų deivė Cerera buvo 
garbinama javų augintojų ir disponavo augimą žadinančia jėga 
(Grimal 1979; 99). Danielius Kleinas lotyniškoje Lietuvių kalbos 
gramatikoje (Grammatica Litvanica, 1653) rašo: 3emyne Dea ter- 

rae, Ceres (BRMS III: 51). Panašų santykį tarp Žemynos ir Cere- 
ros įžvelgia ir E Pretorijus Vyresnysis (BRMS III: 93), taip pat J. 
Brodovskis (BRMŠ IV: 29). Tad Žemyna kalbininkų, matyt, gana 
gerai pažinusių romėnų mitologiją, gretinama su Cerera kaip jos 
ekvivalentas. Galima pripažinti, jog Žemyna iš tiesų galėtų būti 
interpretuojama kaip lietuviškoji Cerera, nes ji, kaip ir pastaro- 
ji, įsivaizduota kaip javų augimą ir derlingumą laiduojanti deivė, 
taigi kaip javų globėja. 

Vadinasi, apžvelgti XVI-XVII a. istorikai ir kalbininkai ne- 
abejojo dėl Žemynos kaip dievybės kvalifikacijos ir pateikdavo 
bendriausias jos valdymo, funkcionavimo sferas atspindinčias 
charakteristikas. Jos vardą paminėjusiuose veikaluose vyrauja Že- 
mynos kaip žemės, javų deivės, vegetacijos intensyvintojos, Ce- 
reros analogo apibrėžtys. 

Remiantis aptartais rašytiniais ir žodinės tradicijos šaltiniais, 
galima konstatuoti, kad žodžiu Žemyna pavadinama žemė galėjo 
būti įsivaizduojama kaip ypatinga stichija, pasižyminti ne vien 
šiurkščiu ir realiu daiktiškumu, bet ir turinti slėpiningos dvasi- 
nės substancijos, dieviškos prigimties jėgos, duodančios pradžią 
chtoninei gyvybei ir ją ritmingai bei nuolatos reprodukuojančios. 
Kitaip tariant, tikėta Žemynoje „Žemėje“ esant tam tikros ant- 
gamtinės vidinės galios. Šios idėjos subrandino Žemynos kaip 
dievybės sampratą. 

Vis dėlto pažymėtina ir tai, kad žodis žemyna, kaip rodo įvai- 
riopi kalbos duomenys, galėjo būti vartojamas ne vien mitopoe- 
tiniame kontekste. Lygiagrečiai su Žemynos „deivės“ reikšme, kai 
kuriais atvejais sąvokai prarandant religinį turinį, žemyna galėjo 
reikšti ir paprasčiausią materiją, vieną iš kosmoso elementų, apie 
kurio ryšį su dvasiniais reiškiniais gali būti ir nutylima. 

ŽEMĖS DEIVĖS KULTO PAPLITIMAS 
BALTŲ ŽEMĖSE 


Žemės deivė buvo garbinama plačiame baltų apgyventos teritori- 
jos areale, gyvavo ir senovės prūsų, ir lietuvių, taip pat latvių seno- 
siose religijose. Lietuvių ji, kaip žinoma, paprastai vadinta Žemyna 
(ar kiek varijuojančiomis šio teonimo formomis), kartais - Žemele. 
Šie aptariamą dievybę įvardijantys dievavardžiai lietuvių vartoti 
dažniausiai. Neišliko žinių, kaip skambėjo žemės deivės vardas 
senovės prūsų lūpose. Tiesa, rašytiniuose šaltiniuose užfiksuota, 
kad senovės prūsų kalba same „žemė“ (Vokiečių-prūsų kalbų El- 
bingo žodynėlis, XIV a. pradžia; žr. Mažiulis 1981: 15, 328) arba 
semmė „žemė“ (Trečiasis prūsų katekizmas, M.D. LXI; žr. Mažiulis 
1981: 205, 328). Tai tos pačios šaknies žodžiai kaip lietuvių žemė 
ar latvių zeme. Tad prūsiškas deivės vardas galėjo būti sudarytas 
šaknies sam- ar sem- pagrindu. 

Latviai savo moteriškąją žemės dievybę vadinę jau kitaip nei 
lietuviai, nors jos įvardijime Zemes mate išliko žemę reiškiantis 
zodis. 


Žemės deivė senovės prūsų palikuonių 
gyventoje teritorijoje 


Nekyla abejonių, kad senovės prūsai garbino žemės deivę. Mato 
Pretorijaus veikalas, pagrindinis šaltinis apie šios deivės kulto 
apraiškas vakarų baltų areale, parašytas XVII a. pabaigoje (ran- | 
kraštis baigtas rašyti 1690 m., tačiau prierašai daryti iki 1698 m. 

MažLE III: 698), kai prūsai buvo smarkiai nykstantys. Visgi 
XVII-XVIII a. pradžioje senųjų prūsų vietomis dar gyventa Prū- 
sijos kunigaikštystėje. Evangelikų liuteronų kunigas Jonas Rėza 
psalmyno („Psalteras Dovydo“, 1625 m.) įžangoje yra teigęs: 
„prūsiškai dar kalba saujelė žmonių kai kuriose pajūrio vieto- 
vėse ir prie Kuršių marių“ (cituota iš: MažLE III: 755). Prūsijos 
istorikas Christophas Hartknochas 1679 m., polemizuodamas su 
Komenskiu, tvirtino, jog „ne viename kaime dar kalbama prusiš- 
kai“ (cituota iš: MažLE III: 755). Prūsų kalbos tyrėjo Vytauto Ma- 
žiulio nuomone, „apie 1700 m. vis dar būta kad ir nedaug prūsų, 
mokėjusių savo tėvų kalbą, kurią viena kita prūsų šeima, savųjų 
tarpe, namie, rodos, vartojo bent jau keletą dešimtmečių ir XVIII 
amžiuje“ (Mažiulis 1966: 26). Tikriausiai prūsų būta XVII a. an- 
troje pusėje ir M. Pretorijaus gyventuose Nybudžiuose, kur jis 
praleido apie 20 savo gyvenimo metų (nuo 1663 ar 1664 m: iki 
1684 m.), dirbdamas liuteronų bažnyčios kunigu ir rinkdamas 
medžiagą veikalui apie išnykusios prūsų tautos istoriją. Neabe- 
jotinai šie autochtonai susilaukė istoriko dėmesio. Šiaip ar taip, 
M. Pretorijus siekė pažinti vietinių gyventojų, kurių seneliai ar 
proseneliai veikiausiai dar kalbėję prūsiškai, istoriją, papročius ir 
senają religiją. Istorikas naudojosi ne tik savo surinkta medžiaga 
apie Mažosios Lietuvos autochtonus, bet ir ankstesniais šaltiniais 
apie juos, tai yra Petro Dusburgiečio, Erazmo Stellos, Simono 
Grunau veikalais, „Sūduvių knygele“, Jono Maleckio-Sandeckio, 
Jono Bretkūno, Kasparo Hennenbergerio darbais. M. Pretorijaus 
veikale aprėpta visa buvusių senovės prūsų Žemių teritorija nuo 
Nemuno iki Vyslos, peržengta net už jos ribų. Ingės Lukšaitės 
teigimu, „M. Pretorijus XVII a. Mažosios Lietuvos gyventojus 
laikė tiesioginiais senovės prūsų palikuonimis, tapatino senovės 
prūsų kalbą su to meto nadruvių, skalvių palikuonių, Mažosios 
Lietuvos lietuvių kalba. Mažosios Lietuvos lietuvininkų kalbą, 


(1 A 


laikė kiek pakitusia senovės prūsų kalba; jų papročius, gyvense- 

ną — tiesioginių senovės prūsų palikuonių gyvensena“ (Lukšaitė 
2006: 13)", 2 

M. Pretorijaus mokslinių interesų akiratyje buvo ne tik senie- 
ji Prūsijos kunigaikštystės gyventojai, bet ir Lietuvos Didžiosios 
Kunigaikštystės vakarinėje dalyje (Žemaitija, Nemuno ž žemupis, 
Klaipėdos apskritis) gyvenę lietuviai bei kitos etninės grupės. 
Jis etniškai skyrė prūsus, sūduvius (XVI a. pabaigoje gyvenusius 
Sembos pusiasalio šiaurinėje dalyje), lietuvius, kuršius, žemaičius, 
bet laikė juos giminingais savo papročiais, tikėjimu, kultūra (Luk- 
šaitė 2003: 102). Todėl jis neatsiribojo ir nuo kitų baltų genčių, 
ypač gyvenusių jo domėjimosi akiratyje buvusioje teritorijoje. 

M. Pretorijaus atskleistoje vakarų baltų religijos sistemoje pas- 
tebimai vyrauja chtoninės dievybės ir mitinės būtybės su joms 
skirta specifine religine praktika". Žemyna istoriko sąmoningai 
išskiriama iš kitų religinių personažų: didžioji jo aprašytų religinių 
apeigų dalis siejama su Žemyna. Akivaizdu, kad Žemyna, žemės ir 
jos derlingumo deivė, aptariamame regione XVII a. antroje pusėje 


“ M. Pretorijaus emocionalų užsidegimą rašyti išnykusios prūsų tautos 


istoriją nemaža dalimi lėmė ir tai, kad viena iš jo genealoginio medžio 
šakų buvo prūsiška (Lukšaitė 2006: 15). Jo motina buvo Jono Bretkūno 
(1536—1602) palikuonė, Įsės parapijos (pietinėje Kuršių marių pakrantėje) 
vyresniojo kunigo Mato Kerberio (Matthšus Cėrber) duktė. Tėvas Kristu- 
pas Pretorijus atvyko dirbti į Įsės parapiją iš Brandenburgo markos etniškai 
mišraus rytinio pakraščio (Lukšaitė 2006: 8). 

XVI a. ir vėlyvesniuose prūsų ar jų palikuonių tikybą aprašančiuose šalti- 
niuose chtoniniams — su žemdirbyste, požeminiu pasauliu susijusiems die- 
vams teikiama didelė reikšmė. Simonas Grunau nemenką vaidmenį skyrė 
„javų dievui“ Patrimpui (Potrimppo), „mirusiųjų dievui“ Patului (Patollo) ir 
„valgių dievui“ Kurkai (Curcho) (BRMŠ II: 66-67, 75-76, 103-104, 112— 
113). „Sūduvių knygelė“ taip pat išskiria keletą chtoniniais laikytinų die- 
vų, tarp kurių ypač akcentuojami pavasarį prieš išeinant į laukus garbintas 
Pergrubrijus (Pergrubrius, „augina lapus ir žolę“, BRMŠ II: 128-130,133, 
144—145, 148) ir žemės dievas Puškaitis (Puschkaytus, BRMŠ II: 133, 148). 
Prūsijos Pamedės ir Sembos vyskupų sinodo nutarimuose (1530 m.), be 
kitų dievų, minimi Patrimpas (Potrympus), neabejotinai žemiškos prigim- 
ties dievai Pilvytis (Piluuytus), Pikulas (Pecols) (BRMŠ II: 159, 160). Tiesą 
sakant, bent jau kiekybiniu atžvilgiu, palyginti su minėtuose sąrašuose ats- 
tovaujamais dangaus mitinės sferos dievais, chtoniniai dominuoja. 


15 

anuometiniam kaimo žmogui buvo iš tiesų reikšminga dievybė. 
Iš viso chtoninė mitologija ir Žemynos garbinimas vakarų baltų 
žemėse, palyginti su kitais baltų gyventais arealais, buvo stipriau- 
siai išreikštas. Tai pastebėjo ir akcentavo Algirdas Julius Greimas 
(„<...> Rytprūsiuose dominuoja moteriška žemės deivės figūra“; 
Greimas 1990: 437) ir Norbertas Vėlius („galimas daiktas, kad 
čia [regione, aprašytame M. Pretorijaus — N. L.] nuo seno buvo 
ryškesnė Žemės mitologija ir todėl tiek daug jos reliktų išliko iki 
Pretorijaus laikų“; Vėlius 2003: 106). Vietovės, M. Pretorijaus 
išskiriamos lokalizuojant stebėtus Žemynos kulto fenomenus, yra 
Nadruva, Skalva, Notanga ir Sūduva (PrPĮ III: 478, 479, 494, 495, 
544, 545). Galimas dalykas, kad šioji dievybė buvo garbinama ir 
kitų prūsų bei lietuvių genčių, tačiau istorikas apie religinius tikė- 
jimus labiau nutolusioje nuo jo gyvenamos vietos prūsų etninėje 
erdvėje, matyt, nelabai beturėjęs žinių. 

Tai, kad Mažosios Lietuvos lietuvininkų, laikiusių save šio 
krašto autochtonais, sąmonėje dar gyvavusi Žemyna, liudija 
XVII-XVIII a. ten gyvenusių autorių lingvistiniai, leksikografi- 
niai lietuvių kalbos medžiaga paremti veikalai, kuriuose ne kartą 
fiksuojamas Žemynos vardas. Danieliaus Kleino (kilusio iš Tilžės, 
ten daugelį metų kunigavusio), pirmosios Lietuvių kalbos gra- 
matikos (Grammatica Litvanica) autoriaus, pateikiamas Žemynos 
(3emyne) dievavardis, matyt, iš jam žinomos raštijos arba girdėtas 
savo krašto liaudies kalboje (1653 m., BRMŠ III: 51). Kiek vėliau 
žinias apie šią deivę užregistruoja Rytų Prūsijos lietuvių raštijos 
darbininkai E. Pretorijus Vyresnysis (g. Tilžėje, kunigavęs Žilių 
liuteronų parapijoje) (apie 1680 m., BRMŠ III: 93), J. Brodovs- 
kis, (g. Kretingalėje, dirbęs Karaliaučiuje, Gumbinėje, Pilkalnyje) 
(apie 1740 m., BRMŠ IV: 23, 29), P. Ruigys (g. Katniavoje, kuni- 
gavęs Valtarkiemyje) (1747 m., BRMŠ IV: 43) bei K. G. Milkus 
(g. Jurbarke, dirbęs Pilkalnyje) (1800 m., BRMŠ IV: 82). Žemyna 
liudijama ir Vokiečių-lietuvių kalbų žodyne (Deutsch-Litauisches 
Worterbuch, XVIII a. I pusė, BRMĖŠ IV: 36), kurį, anot vienos 
iš nuomonių, parašė Andrejus Krauzė, Rytų Prūsijos lietuviškų 

parapijų kunigas. Žemynėlė minima ir pirmajame lietuvių dainų 
rinkinyje, sudarytame Rytų Prūsijos veikėjo, Karaliaučiaus uni- 
versiteto profesoriaus Liudviko Rėzos (Dainos oder Litthauische 
Volkslieder, 1825 m., RD I: 301, nr. 84), Matyt, XVII a. antroje 
pusėje-XIX a. pradžioje Mažojoje Lietuvoje Žemyna dar buvo 
žinoma, tikriausiai stebėta ir jos kulto reiškinių. 


Mater deum 


Nors užuominos apie Žemynos vardu pavadintą deivę rašytiniuose 
šaltiniuose pasirodo tik XVI a. antroje pusėje, tačiau esama fakto, 
kuriuo remiantis baltų žemės dievybės fiksavimo šaltiniuose pra- 
džia hipotetiškai galėtų būti nukelta į pirmąjį amžių. Be to, tasai 
faktas, jei jį deramai interpretuotume, galėtų dar sykį patvirtinti 
žemės dievybės kulto aktualumą vakarų baltų areale. Turima ome- 
nyje Publijaus Kornelijaus Tacito (De origine et situ Germanorum, 
apie 98 m.) pateiktoji žinia apie aisčių, gyvenusių, kaip manoma, 
į šiaurės rytus nuo Vyslos žemupio, garbintą mater deum. Šis ro- 
mėnų istoriko pranešimas skatina su didesne atida pažvelgti į jame 
atskleistą informaciją, susietą su kažkokia moteriška dievybe, pri- 
statyta kaip „dievų motina“: Priminsime P. K. Tacito (sk. 45) tekstą: 


ergo iam dextro Suebici maris litore Aestiorum gentes adluuntur, guibus 
ritus habitusgue Sueborum, lingua Britannicae propior. matrem deum 
venerantur. insigne superstitionis formas aprorom gestant: id pro armis 
omniumgue tutela securum deae cultorem etiam inter hostis praestat. rarus 
Jerri, freguens fustium usus. frumenta ceterosgue fructus patientius guam 
pro solita Germanorum inertia laborant. sed et mare scrutantur, ac soli 
ormnium sucinum, guod ipsi glesum vocant, inter vada atgue in ipso litore 
legunt. „Dešinysis Svebų jūros pakraštys skalauja aisčių gentis, kurių pa- 
pročiai bei apdaras kaip ir svebų, o kalba — artimesnė britų. Jie garbina 


Štai L. Rėzos rinkinyje paskelbtos dainos, mininčios Žemynėlę, ištrauka: - | 
Žemynėle. Žiedeklėle, / Kur sodinsiu rožių šakelę?/ — Ant aukšto kanelio, / 
Prie jūrių, prie marelių (RD I: 301, nr. 84). 

dievų motiną. Kaip savo tikėjimo ženklą nešioja šernų atvaizdus. Tasai 
ženklas — lyg ginklas ar apsaugos priemonė — sergsti nuo visko deivės 
garbintoją net ir priešų maišaty. Kardus vartoja retai, dažniau — vėzdus. 
Duoninius javus bei kitus augalus augina uoliau negu tingūs germanai. 
Jie apieško ir jūrą; seklumose ir pačioje jos pakrantėje vieninteliai iš visų 
renka gintarą, jų pačių vadinamą glesum“ (BRMŠ I: 143, 145). 


Sąvoka mater deum, šiame aprašyme įvardijanti aisčių deivę, ti- 
kriausiai čionai pritaikyta, panaudojant antikoje populiaraus dievy- 
bės tipo pavadinimą, gana dažną ano meto grožinėje ir istorinėje 
literatūroje. W. Mannhardtas mano, kad frygų Kibelė, kurią įprasta 
apibrėžti kaip Magna Mater, istorikui galėjo būti pavyzdys, nusa- 
kant aisčių dievybės kategoriją: „išorinė šito papročio forma galėjusi 
jam [P K. Tacitui - N. L.| priminti mater Ideae |tai yra frygų Kibe- 
lės — N. L.) kultą“ (Manhartas 1995a: 292). Šią problemą analiza- 
vęs lingvistas Simas Karaliūnas, atrodytų, pagrįstai teigia, kad P K. 
Tacitas, aptardamas aisčių ir germanų religinę praktiką, naudojo 
įprastinę priemonę —- interpretatio Romana, tai yra vietoj sveti- 
mų dievų minėjo romėnų dievų ekvivalentus (Karaliūnas 2005; 
42). Matyt, P. K. Tacitas nebuvo pakankamai gerai susipažinęs su 
tuometiniais aisčių religiniais papročiais bei tikėjimais. Vis dėlto 
neatmestina ir tai, kad jis buvo kažką girdėjęs apie reikšmingą 
vaidmenį atlikusią moterišką jų dievybę, kuriai patys vakarų baltai 
buvo suteikę motinos (nebūtinai dievų) kvalifikaciją. Šioji P. K. 
Tacito paminėtoji aisčių mater deum ne vieno mitologijos tyrėjo 
identifikuota su Žemyna ar kitais jos atitikmenimis baltų (prūsų, 
latvių) tradicijoje. Šios pozicijos šalininkai — čekų ir slovakų filo- 
logas Pavelas Josefas Šafaržykas (Šafažik, 1795—1861), N. Vėlius, 
V. Toporovas, (žr. LM I: 283; BRMĖŠ I: 140: Toporov 2000: 257)". 


VW. Mannhardtas kritiškai vertino galimybę interpretuoti mater deum kaip 
baltų žemės deivę: „aš netikiu, jog anoji |mater deum — N. L.) interpreta- 
tio romana |556| būtų susieta su Žemyna arba Semmes mate“ (Manhartas 
1995a: 291). Jo nuomone, „Žemynos tradicijoje nėra nieko, kas pateisintų 
spėliojimą arba leistų patikėti, jog būta papročio segėti žemės deivės sim- 
bolį kaip saugomąją priemonę“ (Ten pat: 292). W. Mannhardtas turėjęs 
per mažai duomenų, kad galėtų pateisinti numanomą baltų žemės deivės 
sąsają su P. K. Tacito paminėtąja mater deum, 

Pažymėtina, jog motina arba latvių +nūte buvo būtinas žemės dei- 
vės prievardis (Motina Žemyna, Zemes mate). Vakarų baltų are- 
ale aptariamo tipo dievybė buvo itin populiari. Tad išties — ar 
ne apie ją ar jos prūsiškąjį analogą savo veikale ir bus kalbėjęs 
P. K. Tacitas? 

Reikėtų pažymėti, jog P. K. Tacito paminėtu aisčių (Aestiorum 
gentes) etnonimu, kaip manoma mokslo sferoje, buvo pavadinti 
būtent vakarų baltai — prūsai, o paties vardo šaknys baltiškos (Būga 
1961: 122-124; Tonopos 1975: 65-66; Karaliūnas 2005; 26-36; 
Jovaiša 2012: 83). Kadangi, kaip minėjome, prūsiškas aptariamą 
deivę pavadinantis vardas neišliko, tai tikrojo mater deum vardo 
mes nežinome. 

Aisčių mater deum sieti su žemės deive skatina ir tai, kad jos 
garbintojai, anot P. K. Tacito, buvę duoninių javų augintojai, tai 
yra žemdirbiai. Agrikultūrinis Dievų Motinos kontekstas juo la- 
biau leidžia spėti, kad toji motina galėjusi būti žemės deivė, kurios 
ryšys su žemdirbyste, o ypač su javų kultivavimu, itin raiškus. 

P. K. Tacito paminėtieji aisčių genčių nešioti šernų atvaizdai 
kaip tikėjimo mater deum ženklas, pasižymėjęs apsaugine funk- 
cija, neprieštarauja vakarų baltų chtoninės dievybės prigimčiai. 
Mezolito laikotarpiu Pabaltijyje aptinkama papuošalų, amuletų, 
pagamintų iš šerno dantų. Biržulio ežero apylinkėse atkastame 
moters kape rasti 3 amuletai (datuojami 6320 m. pr. Kr.) iš šerno 
ir briedžio dantų su šaknyse išgręžtomis skylutėmis, taip pat - 4 
kabučiai iš šių žvėrių dantų (Girininkas 2009: 115). Ankstyvuoju 
ir viduriniuoju neolitu amuletų iš šerno ilčių ar iš šio žvėries prie- 
kinių dantų aptikta Šventosios gyvenvietėse (Rimantienė 1984: 
165). Žemės Motinos sąsają su kiaule, domestikuotuoju šernu, yra 
konstatavusi Marija Gimbutienė, pasiremdama Vidurio Europos 
archeologijos duomenimis. Jos teigimu, „kiaulė įkūnija Žemės 
Motinos galias“, ji yra jos „šventasis gyvulys“. „Nuo neolito pra- 
džios randama molinių kiaulių skulptūrų, o V tūkstm. pr. Kr. Vin- 

čos ir Karanovo kultūros turi jos kaukių ir apeiginių vazų, kurių 
dangčiai buvo kiaulės galvos pavidalo“ (Gimbutienė 1996; 185). 
Rašytiniai baltų religijos ir mitologijos šaltiniai taip pat liudija 
žemės deivės ryšį su kiaule. Jėzuitas Jokūbas Lavinskis, misio- 
nieriavęs Lietuvoje, Žemaitkiemyje, dab. Ukmergės r., 1583 m. 
yra aprašęs kiaulės aukojimo ritualą, skirtą žemės deivei (tellure 
dea), kurios vardas, tiesa, nutylimas, tačiau tikėtina, jog čia kal- 
bėta apie Žemyną. Tame pat tekste po šio aprašymo jis kalba apie 
atnašavimo ritualą taipogi vardu neįvardytai būtent mater deum 
„dievų motinai“ (Usitatum etiam solis feminis fuit gallinam matri 
deum, nescio guo nomine, per asinum offerre. „Kai kurios moterys 
buvo įpratusios kvailai aukoti vištą dievų motinai (matri deum), 
nežinau, kokį vardą turinčiai“; BRMŠ II: 606, 608). Iš kitų baltų 
religijos ir mitologijos šaltinių yra žinoma, jog ir višta, ir kiaulė 
galėjo būti aukojamos žemės deivei (BRMŠ II: 618, 626; BRMŠ 
III: 188, 293; III: 180—182, 287—288). Kito jėzuito — Stanislovo 
Rostovskio, Vilniaus universiteto profesoriaus, kuris tikriausiai 
rėmėsi misionieriaus J. Lavinskio pateiktais faktais, užsimenama 
(1768 m.) apie žemės deivei (tellus) žemaičių aukojamą kiaulę ir 
jos likučių apotropinę funkciją (Telluri porca faciebant; religuias 
gue pecudis e sacrificio domi asservabant: pertinere illud ad sa- 
lutem suam et incolumitatem rei domesticae rati. „Žemei aukojo 
kiaulę, o gyvulio liekanas saugojo namuose manydami, jog tai 
užtikrinsią jų gerovę ir namų saugumą“; BRMŠ IV: 140, 143), 
Tad namuose laikomos kiaulienos atliekos veikė magiškai, lai- 
duodamos gerovę ir apsaugą, o tai asocijuojasi su P. K. Tacito 
nusakytu šernų atvaizdų, nešiojamų aisčių, kaip apsauginės prie- 
monės vaidmeniu, 


Pažymėtina, kad ne tik baltų, bet ir graikų bei romėnų archajiškos tra- 
dicijos liudija apie kiaulės ar paršiuko, kaip būdingos aukos žemės ir že- 
dirbystės deivei (Demetrai, Tellus ir Cererai), vaidmenį (Wissowa 1901: 
2751 skiltis; Guillen 1985: 98). 

Taigi P. K. Tacito paminėtoji mater deurn pagrįstai galėtų būti 
siejama su vakarų baltų žemės deive, kurios tikrasis vardas ne tik 
istorikui, bet ir mums nėra žinomas. jei ši prielaida pasitvirtintų, 
aptariamos baltų žemės dievybės gyvavimo laikotarpis ir erdvė 
gerokai prasiplėstų!?. 


Žemės deivės garbinimas Lietuvoje 


Lietuvius garbinus žemės deivę tvirtina negausūs XVI-XVII a. 
ir vėlesni rašytiniai šaltiniai bei tautosaka. Jonas Lasickis (apie 
1582 m.) pirmasis referavo apie Žemyną (Zemina), apibūdinda- 
mas ją kaip žemės deivę, vardindamas jam žinomas žemaičių die- 
vybes (BRMŠ II: 582, 595). 

Žemės deivę Žemaitijoje yra liudiję Vilniaus kolegijos jėzuitai, 
savo misijas čia pradėję 1576 m. Kaip ir minėtasis J. Lavinskis, 
jie nepateikė dievybės vardo, o įvardijo ją lotyniškame tekste — 
Dea Telluri (In oppido guodam tam crassa erat ignorantia rerum, ut 
porcam immolarent Deae Telluri <...> BRMĖŠ II: 618, 626). Netu- 
rėtų kilti dvejonių, jog čionai turėta omenyje Žemyna. Vėliau, 
kaip žemaičių dievybė, Žemyna lotyniškai buvo įvardyta Tellus S. 
Rostovskio (BRMŠ IV: 140, 143). 

M. Pretorijus taip pat paliudijo, jog Žemyna garbinta Žemaiti- 
joje. Toji vietovė — netoli Šyšos upės, prie kaimo Maternick, kuris 
tikriausiai tapatintinas su Metirkviečiais (kaimas 11 km. į rytus 
nuo Šilutės): „Šitas kaimas [Maternick — N. L.) yra prie pat sie- 
nos su Žemaitija, priešais kitą kaimą, j jau priklausantį Žemaitijai, 
sieną skiria tik mažas upelis, vardu Šyša. Žemaitijos pusėje buvo 


Žemės deivės kulto egzistavimą P. K. Tacitas pabrėžia apibūdindamas ir 
germanų genčių religiją. Tame pačiame veikale (sk. 40) jis praneša, kad 
septynios germanų gentys garbino žemę Nertą, tai yra Žemę Motiną (Ter- 
ram Matrem) (Tacitas 1972: 26-27; Simek 1984: 282). 

ąžuolas. O prie jo, už kokių penkių žingsnių, gana didelis akmuo“ 
(PrPĮ III: 261; žr. komentarą PrPĮ III: 716). Toliau M. Pretorijus 
pasakoja apie čia, prie iškeltos karties su ožkos kailiu ir kėsulu 
žolių bei javų, atlikinėtas apeigas, kurias baigė vaidilutis prakalba 
„apie jų kilmę ir senuosius papročius, tikėjimą ir kt., minėdamas 
Žemyną, Perkūną ir kitus“ (PrPĮ III: 263). Vadinasi, Žemyna ga- 
lėjo būti žinoma dabartiniam Šilutės rajonui priklausančio kaimo 
(turbūt Metirkviečių) prie Šyšos upės gyventojams. Kaip rodo 
paminėti rašytiniai šaltiniai, XVI-XVIII a. Žemaitijoje Žemyna 
galėjo būti laikoma dievybe, bet vėliau jos kultas šiame regione, 
matyt, pradėjo blėsti, nors pati žemė tebebuvo kotiruojama kaip 
pagarbos reikalaujantis objektas. Toks jos statusas išliko dar ir da- 
bartinės vyresniosios kartos kaimo žmonių, paveldėjusių iš savo 
tėvų ir senelių tradicinę pasaulėžiūrą, sąmonėje. 

Mikalojaus Daukšos (kilusio iš Veliuonos valsčiaus bajorų, g. 
Babėnuose netoli Kėdainių, ėjusio dvasininko pareigas Krakėse, 
Varniuose, Betygaloje) katekizme, verstame iš ispanų jėzuito 
Jakubo Ledesmos (1522-1570) katekizmo (ne originalo), įrašo- 
mas paties M. Daukšos teiginys apie tai, kokius gamtos objek- 
tus, dievybes ir mitines būtybes (ugnį, žemyną, gyvates, žalčius, 
perkūną, medžius, alkus, Medeines, kaukus) garbinę lietuviai, 
užsimenant ir apie Žemyną (šemina) (1595 m., BRMŠ II: 653, 
655). Tiesa, kurių vietovių duomenimis, kalbėdamas apie se- 
nuosius tikėjimus, rėmėsi M. Daukša, neaišku, galima tik nu- 
manyti, sprendžiant iš minėtų jo gyventų vietų, kad vidurio 
Lietuvos ar Žemaitijos. 

Vėlesniais laikais, tai yra XX a., o kai kuriais atvejais — ir 
XXI a., Žemyna (arba šio vardo variantai) kaip dievavardis arba 
kaip bendrinis žodis vis dar buvo fiksuojamas folklore įvairio- 
se Lietuvos vietose ir už jos ribų pietrytinėse lietuvių gyventose 
žemėse. Išskirtinos vietovės, kur daugiausia užrašyta tautosakos, 
mininčios Žemyną: Ignalinos, Švenčionių, Varėnos, Šalčininkų 

rajonai ir Baltarusijai dabar priklausantis Lydos kraštas, tiksliau — 
Varanavo rajonas“ M 

Platesnį ir konkrečiai apibrėžiamą šio žodžio bei jo varian- 
tų paplitimo arealą leidžia nustatyti kalbos duomenys. Remiantis 
LKŽ, LKŽe ir LKŽK (taip pat LKŽK su papildymais), leksema 
žemyna ir tos pačios šaknies žeminyka, žemynika, žemynėka, var- 
tojami kaip bendriniai ir tikriniai žodžiai ne tik tautosakoje, bet 
ir šnekamojoje kalboje, užregistruoti tokiose Lietuvos ir jos už- 
ribio vietovėse: Ignalinos r. (Palūšė, Daugėliškis, Paringys, Cei- 
kiniai), Švenčionių r., Varėnos r. (Valkininkai, Kaniava, Rudnia, 
Kamorūnai), Druskininkų m., Alytaus m. ir r. (Daugai), Lazdijų 
r. (Leipalingis, Kapčiamiestis, Šventežeris, Veisiejai, Šlavantai), 
Šalčininkų r. (Kalesninkai, Mištūnai), Varanavo r., Gardino sri- 
tyje (Armoniškės, Rodūnia, Pelesa, Vigonys, Dubiniai, Senieji 
Smilginiai, Žirmūnai, Nevašiai). Sutelkus į krūvą LTR ir Lietuvių 
kalbos žodyno bei jo kartotekos informaciją, leksemos žemyna 
vartojimo arealas driekiasi, apimdamas rytinius ir pietinius Lietu- 
vos pakraščius, didžiąją dalį Dzūkijos, o taip pat - už Lietuvos ribų 
esančias pietrytines, Baltarusijai priklausančias etnines lietuvių 
žemes. Daugiausia leksemos žemyna vartojimo paliudijimų yra iš 
Lydos krašto (dab. Varanavo r.), t. y. iš apie Armoniškes, Pelesą 
išsisklaidžiusių kaimų. Pastaruoju dešimtmečiu žinių apie Žemyną 
ne visuomet pavyksta išgauti net ir tose Lietuvos vietovėse, kur ji 
anksčiau buvo Žinoma, tačiau Pelesos, Dubinių, Senųjų Smilgi- 
nių, Pavalakės, Vygonių ir kituose Varanavo r. kaimuose, kur dar 
gyvenama lietuvių, Žemyna ne tik gerai žinoma, bet apie ją dar 


20 Tautosakoje užfiksuotos Žemynos ir šio vardo variantų pavyzdžiai, nuro- 
dant skirtingas užrašymo vietoves: žemyna (Šiūlėnų k., Ignalinos r., LUŠ: 
214, nr. 268, 269), žemynela (Matukų k., Švenčionių r.., LUŠ: 1155, nr. 
488), Žemynykė (Strūnaičio sen. odų L, Karmonas 2000: 371), že- 
myna (Dargužių k., Valkininkų sias LTR 238 3/ 19; LTR 2785/115), žemy- 
na (Čižiūnų k. „Valkininkų vis., LTR 627/823), žemyna (Žižmų k., Šalči- 
ninkų r., LUŠ: 172, nr. 171), žemynėka (Piliakalnio k., Varanavo 1., LMD 
III 131/12), žamyna, žamynika (Paditvio k., Varanavo r., LTR 4314/155, 
180), Žamynė (Pelesos k., Varanavo r., LTR 7784/127). 

kalbama su didele pagarba. Keliant klausimą, kodėl būtent čia 
yra išlikusi tokia tvirta Žemynos garbinimo tradicija, peršasi min- 
tis, išsakyta ne vieno mokslininko (Jerzy Ochmanskio, Tamaros 
Sudnik), remiantis istorijos faktais ir vietinių gyventojų tarmėje 
išlikusiais fonetikos archaizmais, jog prieš keletą šimtmečių, ma- 
noma, kad XIV a. pabaigoje, į šias vietas buvo atkelta prūsų, vei- 
kiausiai skalvių ir bartų, iš Mažosios Lietuvos (Ochmanūski 1972: 
83—89; Cyzkauk 1980: 184—189). Jau buvo akcentuota, kad vakarų 
baltų regione, kuris aprėpė ir minėtas prūsų gentis, aptariamo tipo 
dievybė buvusi itin aktuali. Tad ar ne iš ten atsineštas dvasinis 
paveldas atsispindi Pelesos krašto gyventojų žodinėje tradicijoje? 


Latvių Zemes mate ir jai artimos dievybės 


Latviai savo žemės deivę vadinę, kaip buvo užsiminta, Zemes mate 
„Žemės mote“. Jos funkcijos ir valdymo sfera tos pačios kaip ir 
Žemynos. Tad tikriausiai kažkada, dar būdami nesusiskaidę, baltai 
turėjo vieną bendrą moterišką chtoninę dievybę, kuri, baltams di- 
ferencijuojantis, įgijo šiek tiek skirtingus vardus, tačiau jos prasmė 
išsilaikė iš esmės tokia pati. Latvių mitologijos medžiaga rodo, 
kad toji numanoma chtoninė deivė buvusi įtakinga ir populiari, 
tik jos pėdsakai dabar ne itin lengvai susekami. Mitologijos tyrėjai 
yra tos nuomonės, kad kai kuriose latvių deivėse, tokiose kaip 
kad Mara ir Laima, įžvelgiamas nebežinomo vardo archajiškos 
dievybės substratas; toji dievybė sietina su vaisingumo skatinimu 
ir galėjusi būti chtoniškų galių valdove. Tikriausiai, kaip spėjama, 
toji įtakinga senoji deivė ir buvo pati Zemes mate arba jai artima 
būtybė. Mat manoma, jog šios deivės vaidmeniui palaipsniui ma- 
žėjant, jos funkcijas galėjo perimti kitos latvių motės (Straubergs 
1949a: 28; Biezais 1955: 337-—338, 340). 

Latvių Zemes mate — tik viena iš daugelio latvių mitinių „mo- 
čių“, tačiau bene svarbiausioji tarp jų. Kitos motės atstovavusios 

įvairioms stichijoms, gamtos arba žmogaus veiklos sferoms: Lau- 
kamaat „Laukų motina“ Meschamaat „Miško motina“, Lopemna- 
at „Gyvulių motina“ (P Einhornas, BRMŠ III: 603, 613; žr. ir 
BRMŠ III: 602, 612, 621, 630), Dahrsa mahte „Daržo motina“ 
Juhras mahte „Jūros motina“, Pukku mahte „Gėlių motina“, Ugguns 
mahte „Ugnies motina“, Uhdens mahte „Vandens motina“, Wehja 
mahte „Vėjo motina“ (G. E Stenderis, BRMŠ IV: 198, 205; Žr. 
ir Johanas Langijas, BRMŠ III: 701; J. Langė, BRMŠ IV: 166). 
Galbūt iš tiesų ta daugybė močių — tai vienos, pagrindine laiko- 
mos Žemės motės funkcijų skilimo padarinys, nes kai kurios jų 
(Laukamaat, Dahrsa mahte, Pukku mahte, Lopemaat, Velu mate, 
Kapu mate), sprendžiant iš varduose nurodomos valdymo srities, 
iš dalies dubliuoja žemės deivės funkcionavimo plotmę. 

Rašytinių šaltinių žinios apie latvių Zemes mate gana vėlyvos. 
Esama duomenų iš XVIII a., pateiktų keleto autorių, apie Že- 
mės motės kulto liekanas Latvijoje. 1753 m. pastorius Frydrichas 
Bernhardas Blaufussas pažymi, jog Vidžemės gyventojai garbinę 
semmes mahti, ir pateikia jos bendriausiąją apibrėžtį: Tapehz ka tee 
zilweki sawu usturreschanu zaur semmes augleem dabbu, tad zeeni 
wehl zitti widsemneeki to semmi, kū sawu maises un usturreschanas 
deweju, to par semmes mahti saukdami. „Kadangi tie žmonės pra- 
gyvena iš žemės vaisių, tai kai kurie Vidžemės gyventojai žemę 
gerbia kaip savo duonos ir pragyvenimo teikėją, vadindami Žemės 
motina“ (Blaufuss 1753). 

Apie semmes mahte 1777 m. užsimena ir latvių kalbininkas 
J. Langė, gimęs Karaliaučiuje, kunigavęs Valkos rajone (Vidžemė) 
ir Cėsyse (Vidžemė): semmes mahte, diese herschet unter der Erde 
„Žemės motė, ji valdo po žeme“ (BRMŠ IV: 170). Rašytojas bei 
lingvistas Gothardas Frydrichas Stenderis, kilęs iš Lašų (Daugpilio 
r.), mokytojavęs ir kunigavęs įvairiose Latvijos vietose (Lindėje, 
Sunakstėje), yra taip pat liudijęs (1783 m.): Semmes mahte Erdgėt- 
Hin, die in der Erde herrschte <...> „Žemės motė — žemės deivė, 

kuri viešpatauja žemėje <...>“ (BRMŠ IV: 200; čia iš vokiečių 
kalbos versta N. L..). 

Augustas Wilhelmas Hupelis yra paliudijęs (1789), kad jo lai- 
kais Valmieros apskrityje (Vidžemė) dar atlikinėti ritualai Žemės 
deivei (Erdgėttin). Jis aprašė šiai deivei skirtus atnašavimus - kur, 
kaip ir kada jie būdavo rengiami. Pasak A. W. Hupelio, šis vals- 
tiečių „prietaras“ esąs labai senas ir tikriausiai bendras latviams, 
lyviams ir estams (Hupel 1789: 382). 

Dainuojamame folklore irgi randama duomenų apie Zemes 
mate, papildančių anksčiau minėtą informaciją apie jos vaizdinio 
bei vardo egzistavimą Latvijoje. Dainų, kuriose minima Zernes 
mate, užrašyta šiuose Latvijos regionuose: Vidžemėje, Cėsių (LDe 
27521-0) ir Rygos apskrityse (LDe 27447-0), taip pat - Kuržemė- 
je, Talsų apskrityje (LDe 27520—1; 27406-0; 27406-1; 27519-0). 

Taigi daugiausia Žemės motės vaizdinio tautosakoje ir šios die- 
vybės kulto apraiškų paliudijimų yra iš Vidžemės regiono (Latvi- 
jos šiaurės rytuose), mažiau — iš Kuržemės (Latvijos vakaruose). 
Neabejotina, jog latviai iš tiesų kadaise turėję Zemes mūte vardu 
pavadintą deivę, lietuvių Žemynos analogą. 

XVII a. pradžios rašytiniuose šaltiniuose pasirodo žinios apie 
dievybę, kurios valdymo sritis panaši į Žemės motės, tačiau šios 
deivės vardas kitas. Tai Ceruoklis (Dewing Cerecklicing, Cerekling). 
Šie faktai jėzuitų Janio Stribinio ir Erdmano Tolgsdortfo buvo už- 
fiksuoti 1606 m. Ruozytės (Rėzeknės) ir Ludseno apylinkėse, tai 
yra Latgaloje, rytinėje Latvijos dalyje (BRMŠ III: 550, 552, 555, 
257). 1618 m. šį dievą liudijo Vendeno jėzuitai, nurodydami jo 
kulto vietas taip pat Latgaloje: Dunaburgo (Daugpilio), Ruozytės 
(Rėzeknės), Rušonės, Ludseno apylinkėse (BRMS III: 566, 567). 
Ši dievybė apibūdinama kaip „laukų ir javų“ dievas (Deo Agrorum 
frumentorumgue BRMĖŠ III: 550; Deo Agrorum ac frumentorum, 
BRMŠ III: 552; Deo Agrorum et frumentorum BRMŠ III: 560). 
Teonimas kildintinas iš latvių kalbos žodžių cerot „keroti“, cers 

„krūmas, keras“ cerains „kerotas“ Šiam dievui aukotos panašios 
aukos kaip ir Žemės motei-ar Žemynai Ė j uodas jautis, juoda višta, 
juodas paršelis ir keletas statinių alaus (BRMŠ III: 550, 555; plg. 
BRMŠ III: 552, 557), taip pat kiekvieno valgomo maisto pirmieji 
kąsniai ir pirmieji kiekvieno gėrimo gurkšniai (BRMŠ III: 566, 
567; BRMŠ IV: 142, 146). Višta, paršelis, alus, pirmoji valgio ir 
gėrimo dalis — tai ir žemės deivei būdingos aukos. Kažkodėl Ce- 
ruoklis, paliudytas Latgaloje, dubliavo Zemes mate funkcionavimo 
sritį ir savo esme, kaip kerojimo, augimo skatintojas (sprendžiant 
iš vardo etimologijos), buvo labai artimas Žemės motei. 

Apibendrinant konstatuotina, kad, kaip liudija XVI-XVII a. ir 
vėlyvesni istoriniai faktai bei folkloras, žemės deivės kultas buvo 
paplitęs didžiojoje baltų gyventos teritorijos dalyje. Nors nėra 
žinoma, kaip ši deivė vadinta senovės prūsų, kurių pavienių šei- 
mų tikriausiai dar gyventa XVII a. Mažojoje Lietuvoje, tačiau, 
remiantis žiniomis apie jų palikuonis lietuvininkus, kurių senojoje 
religijoje chtoninės dievybės bei vaizdiniai sudarė gana išplėto- 
tą sistemą, galima tvirtinti, kad vakarų baltams, žemdirbiams, ji 
buvo išskirtinė ir viena aktualiusių dievybių. 

Rašytinių XVI-XVII a. baltų religijos ir mitologijos šaltinių 
liudijimu, žemės deivė garbinta, be Mažosios Lietuvos, dar ir 
Žemaitijoje bei rytų Aukštaitijoje. Vėlyvesniais lingvistikos ir 
folkloro duomenimis, Žemyna, kaip kalbos ar senojo tikėjimo 
faktas, fiksuojamas rytų ir pietų Aukštaitijoje, taip pat pietrytinėse 
etninėse Lietuvos žemėse. 

Žinių apie latvių Zemes mūte, kurios gyvavimo pėdsakai patvir- 
tinti XVIII a. rašytinių šaltinių ir kur kas vėlyvesnės tautosakos, 
daugiausia yra, kaip minėta, iš šiaurės rytų (Vidžemės) ir vakarų 
(Kuržemės) Latvijos. 

Taigi žemės deivė, vadinta skirtingais vardais lietuvių, latvių, 
matyt, ir senovės prūsų, buvo bendrabaltiškas reiškinys, užėmęs 
gana reikšmingą vietą praėjusių amžių baltų gyvento arealo kaimo 

žmonių pasaulėžiūroje ir religijoje. Nors laikui bėgant jos kulto 
arealas susiaurėjo, bet ypatingas santykis su žeme kaip net ir dva- 
siniu požiūriu svarbia vertybe išliko visoje Lietuvoje ir Latvijoje 
beveik iki šių dienų, tiesa, daugiau periferijoje ir ypač vyresniosios 
generacijos sąmonėje. 


ŽEMĖS DEIVĖS KULTO PAPLITIMAS BALTŲ ŽEMĖSE 65 


ŽEMĖS DEIVĖS VARDAI- 


Lietuvių žemės deivės vardai, paliudyti žodinės tradicijos ir rašytinių 
šaltinių, lig šiolei specialiai beveik nebuvo tirti. Šiek tiek dėmesio 
susilaukė pagrindinis dievybės vardas - Žemyna: apie jo etimologiją 
rašyta kalbininko Prano Skardžiaus straipsnyje „Lietuvių mitologi- 
niai vardai“ (Skardžius 2004: 99) ir mitologijos tyrinėtojo Valterio 
Jaskevičiaus studijoje „Jono Lasickio žemaičių dievai: lietuvių mi- 
tologijos studija“ (Jaskiewicz 1952: 103—104; žr. vertimą į lietuvių 
kalbą — Jaskevičius 2010: 54). Vokiečių lingvistas, indoeuropeistas 
Augustas Schleicheris dar XIX a. viduryje paskelbtame straipsnyje 
„Lietuvių dievų vardai“ (Litauische Gėtternamen, 1853) yra komen- 
tavęs dievavardžio Javinė, sietino su aptariama deive, darybą (LM I: 
235). Žinomas germanų mitologijos ir papročių tyrinėtojas Wilhel- 
mas Mannhardtas šaltinių rinktinėje „Lietuvių-prūsų mitologija“ 
(Letto-Preussische Gėtterlehre, 1936) eksplikavo Krūminės (Krumi- 
nie Pradziu Warpu), funkciniu požiūriu artimos Žemynai, vardo 
prasmę ir kilmę (Mannhardt 1936: 338—339; žr. ir LM I: 279-280). 
Tačiau nė vienas iš šių autorių nenagrinėjo kitų žem- šaknies pa- 
grindu sudarytų aptariamą dievybę įvardijančių teonimų (Žemnelė, 
Žemės pati ir pan.). Todėl apžvelgti, remiantis atidžia minėtų šalti- 
nių analize, žemės deivės vardus, kurių ne vieną pirmiausia reikia 
atpažinti kaip šios dievybės įvardijimą ir tik paskui komentuoti jo 
kilmę, prasmę, kūrimo logiką mitopoetinėje mąstysenoje, yra tikrai 
svarbu. Dievavardžiuose neretai užkoduojama kondensuota vienos 
ar kitos dievybės koncepcija, įvardijamas esminis su tuo susijęs mi- 
tinio pasaulio vaizdinys ar koks nors tos dievybės funkcijas išduo- 
dantis atributas. Žemės deivės vardų analizė galėtų pasitarnauti, 
rekonstruojant šios deivės sampratą, jos archajinį įsivaizdavimą. 

Žemyna 


Vardas Žemyna, pirmą kartą paminėtas J. Lasickio apie 1582 m. 
(Zemina, BRMŠ II: 582, 595), vėlesniuose XVI-XVIII a. rašyti- 
niuose šaltiniuose varijuoja nežymiai: žemina (M. Daukša, BRMŠ 
II:655), 3emyne (D. Kleinas, BRMŠ III: 51), zemyne (Lexicon Lithu- 
anicum, BRMŠ III: 76), 3emyne (F. Pretorijus Vyresnysis, BRMŠS 
III: 94), Zemyna, Zemyne, Zemynele, Zemynylena (M. Pretorijus, 
PrPĮ III: 298; BRMŠ III: 147 ), Zemyne (J. Brodovskis, BRMŠ IV: 
23), Zemyne (Krauzės vokiečių-lietuvių kalbų žodynas, BRMŠ IV: 
36), Šiėmina (P. Ruigys, BRMŠ IV: 43). Tad vyraujančios apta- 
riamo teonimo formos, fiksuojamos ankstyvuosiuose rašytiniuose 
veikaluose, būtų šios: Zemina, Zemyne. Itin mėgstamos, dažnos 
BRM šaltiniuose ir tautosakoje — mažybinės lytys: Zemynele, Že- 
mynėlė. Retesnis dievavardžio vartojimo atvejis aptinkamas ispanų 
jėzuito Jakubo Ledesmos katekizmo anoniminio vertėjo intarpe 
(1605 m.). Nežinomas vertėjas, be lenkiško J. Ledesmos katekiz- 
mo vertimo, naudojosi Mikalojaus Daukšos lietuvišku katekizmo 
tekstu, pakartodamas su kai kuriomis korekcijomis pastarojo teik- 
tą mitinę informaciją. Čia pavartota daugiskaitos forma 5eminas, 
kalbant apie lietuvių senojo tikėjimo objektus. Esą, pasak vertėjo, 
lietuviai meldžia ugnį, gyvates, žalčius, žemynas (5eminas), dei- 
ves, perkūnus, medžius elkus (BRMS III: 452). Žemyna šventos, 
mitologizuotos žemės reikšme arba kaip teonimas aptinkamas ir 
gana vėlyvuose šaltiniuose — XIX-XXI a. užrašytoje tautosakoje, 
taip pat šnekamosios kalbos pavyzdžiuose (žr. LKZŽ XX: 344—345; 
LKZŽe: žemyna). 

Žemynos etimologija atrodo esanti nesudėtinga. Vardo šaknis 
žem- yra ta pati kaip ir bendrinio žodžio žemė, kurio giminiški 
atitikmenys paplitę visame baltų kalbų areale: senovės prūsų kal- 
ba same „žemė“ arba semmė (žr. Mažiulis 1981 II: 15, 205, 328), 
latvių zeme „žemė“. Prie šios šaknies šlietina ir rusų, baltarusių, 
ukrainiečių sem1a, lenkų ziemia, čekų zemė, bulgarų 3ema, slovė- 
nų zemlja. Nagrinėjant iki šių dienų išlikusią ir tebevartojamą lytį 

Žemyna, atrodytų, kad jis išvestas prie daikfavardinės šaknies žem- 
pridėjus priesagą —yn- (plg: šeimyna, kaimyna, pvz.: O Rad aš au- 
gau tarp kaimynužėlių, / Tarp kaimynos vaikelių JLD 850). Tačiau 
P. Skardžius mano šiek tiek kitaip. Jis spėja, kad šis teonimas yra 
kilęs iš būdvardžio su priesaga —inė (plg. su vardo formomis Zemi- 
na, 3iėmina). Pasak P. Skardžiaus, Žemyna „Iš pradžios yra buvusi 
priklausomybinis būdvardis, būtent * Žemyna „žeminė, žemės (sc. 
deivė)“ (Skardžius 2004: 99). Šį teonimą esant būdvardinės kil- 
mės laiko ir V. Jaskevičius. Remdamasis P. Skardžiaus nuomone, 
jis teigia, jog kilme tai, matyt, būdvardinė lytis; vėliau priesaga 
-yna ėmė reikšti veikėjo pavadinimą, ir žemyna ėmė atlikti daik- 
tavardžio funkcijas (Jaskiewicz 1952: 103—104; Jaskevičius 2010; 
54). Tyrėjų atkuriamas vardas *Žeminė asocijuotųsi su panašios 
darybos dievavardžiu Krūminė (plg. Kruminie BRMŠ II: 512, 546). 
Vis dėlto vienas dalykas nėra aiškus: ar J. Lasickis ir P. Ruigys pa- 
vartojo vardų formas (Zemina, Jiėmina) su trumpąja i priesagoje, 
perteikdami jiems girdėtą, būtent šitaip vartojamą teonimą, ar jie 
paprasčiausiai nepanaudojo šiuo atveju rašmens y. Todėl sunku 
nustatyti, kuri buvo pirminė vardo lytis — Žemyna ar Žeminė?!. 
Viena yra akivaizdu: abiem atvejais vardas turi šaknį žem-, kuri yra 
ir daiktavardžio žemė, ir būdvardžio žeminė komponentas. 


Žemelė 


M. Pretorijus pavadina Žemyną ir Žemele, vardydamas senovės 
prūsų „žemės dievus“, tarp kurių ji minima: Žemyne, oder auch 
Zemele (PrPĮ III: 148, 149; BRMŠ III: 121, 239). Tai akivaizdžiai 
patvirtina dievybės tapatumą žemei. Jau ir iš to galima spręsti, kad 
žemė mitopoetinėje pasaulėžiūroje tampa aukščiausio lygio ver- 


21 Beje, dera pažymėti, kad lytis Žeminė vartojama ir B. Buračo (Buračas 1993: 
28, 29). 

tybe - sudievinta realija, tai yra pačia dievybe. Tai, kad Žemyna 
vadinta ir tiesiog Žemele, rodo ir gana gausūs žodinės tradicijos 
ir ypač agrarinių ritualų duomenys. Sakysim, baigiant pjauti ru- 
gius būdavo paliekama šiek tiek nenupjautų rugių, jais apsukama 
aukojamoji duona, visa tai apkasama ir sakoma: „Žemela, žeme- 
la, davei tu mums duonelės, ir mes tau duodam!“ (Gervėčiai, LTR 
4155/28). 

Vardas Žemelė (Zemele) asocijuojasi su trakų-frygų kilmės mi- 
tinės būtybės (vėliau perimtos graikų) Semelės (Žeuėin), Tėbų 
karaliaus Kadmo ir Harmonijos dukros, vardu. Manoma, kad tra- 
kų-frygų ji galėjo būti laikoma žemės dievybe (MHM II: 424). 
Frygų žodis čeuėiw, reiškiantis „žemė“, etimologiškai susijęs su 
indoeuropiečių žemės pavadinimu, tyrėjų pagrįstai gretinamas, be 
atitinkamų slavų ir kitų kalbų giminiškų lyčių, su lietuvių kalbos 
žodžiais žemė ir Žemyna (Nilsson 1941: 535, 566; bacmep 1967: 
93; Toporov 2000: 259). Galėtume konstatuoti, kad Žemelės ir 
Žemynos vardams giminiškas žemės dievybės vardas kadaise ga- 
lėjo gyvuoti ir Europos pietryčiuose bei Mažojoje Azijoje? 


Zemeliukė (Zamolukse) 


Dar vienas M. Pretorijaus pateikiamas aptariamos deivės vardas — 
Zarmolukse. Jis pavartotas tokiame kontekste: 


Gestaltsahm die Meinung der alten Gethen, die, wie hier angefiūhret, 
bey demjetzigen Pėffel in Zamaiten, Nadraven, Zalavonien, Liettauen 
etc. etc. noch im Schwange gehet, da Sie da vor halten, ob miissen die 


** Kaip žinoma, trakai-frygai kadaise gyveno Juodosios jūros vakarinėse ir iš 


dalies šiaurinėse pakrantėse. II tūkstantmetyje pr. Kr. jie patraukė į pietus 
ir įsikūrė tarp Dunojaus ir Marmuro bei Egėjo jūrų (dab. Bulgarijoje) ir 
Mažojoje Azijoje (žr. Mažiulis 1979: 34). Graikų mitologinėje tradicijoje 
Semelė vaizduojama kaip Dzeuso mylimoji, turėjusi nuo jo sūnų — dievą 
Dionisą (Hesiodas, „Teogonija“ 940—942, 975-978). 

jenigen, so da sterben der Zamoluksei d. i. der Erd-gėttin dienen <...>. 
„Panašios nuomonės laikėsi senieji getai, ir ji, kaip čia nurodau, 
paplitusi tarp paprastų žmonelių Žemaitijoje, Nadruvoje, Skalvoje, 
Lietuvoje ir t. t., — ir jie mano, jog tie, kurie numiršta, tarnauja Za- 
moluksei, t. y. žemės deivei <...>“ (PrPĮ II: 168, 169; žr. ir BRMŠ 
III: 107, 228). 


Zamolukse čia yra moteriška dievybė - die Erdgėttin. Tame pa- 


čiame veikalo skyriuje autorius kalba ir apie Ziameluks — vyrišką 
dievybę: 


Ziameluks ist bey den heutigen Preussen, Nadravern, Zalavavoniern, 
Zamaitern, Lietauen noch so viel alB ein Herr oder Gott der Erden 
und derer, die in der Erde begraben worden <...> „Ziameluks prūsams, 
nadruviams, skalviams ir žemaičiams, [taip pat] Lietuvoje dar ir šian- 
dien reiškia žemės poną ar dievą ir tų, kurie laidojami žemėje <...>“ 
(PrPĮ II: 168—169). 


Taigi Žemynos vardas beveik sutampa su M. Pretorijaus ne 


kartą veikale minėtu žemės ir mirusiųjų dievo vardu Žemeliuku 
(Zemelukas, Zemelukks, Zemelukkeij, BRMŠ II:1 147, 260; Zeme- 
lukztis, BRMŠ III: 142, 256; Semeluksztis, BRMŠ III: 121, 239). 
Šių dievų valdymo sfera ir funkcijos, galima teigti, irgi tokios 
pačios: ir Žemyna, tai yra Zamolukse, ir Žemeliukas (Ziameluks) — 


žemės ir mirusiųjų pasaulio dievybės, tik Žemynos dieviškosios 
veiklos sfera tuo neapsiribojo? Visgi tai, kad Žemyna ir Žeme- 
liukas galėjo būti pavadinti beveik vienodai, rodo šių dievybių 
artimumą viešpatavimo plotmės atžvilgiu. 

M. Pretorijus vienoje savo veikalo vietoje, regis, tapatina Žemeliuką su 
Žemėpačiu ir Žemininku (BRMŠ III: 147, 260), kitur pristato jį kaip auto- 
nomišką dievą (BRMŠ III: 239). 

Žemininkė (Žeminykė) 

Vienoje vėlyvos žodinės tradicijos maldelėje aptinkama dievavar- 
džio lytis - Žeminykė. Rudenį prieš žiemkenčių sėją Akvieriškės 
piliakalnio papėdėje (Strūnaičio sen., Švenčionių r.) būdavo atlie- 
kamos tam tikros apeigos ir sakoma maldelė Žeminykei: 


Seniai sakydavo, kad jei nori, kad būtų geras rugių derlius, reikia rudenį 
prieš sėją piliakalnio papėdėje pabarstyti grūdų, duonos trupinių. Viską 
apšlakstyti raugiene (gira). Šlakstant reikia kalbėti: „Motina Žeminy- 
ke, kaip buvai, taip ir būk. Augink šiaudelius, nokink grūdelius <...>“ 
(Karmonas 2000: 371; užrašyta 1956 m. iš Broniaus Maslianiko, 43 m.). 


Maldelė buvo paskelbta Antano Karmono knygoje „Istorijos 
mįslės: (Šiaurės Rytų Lietuva)“ kurioje pateikiama tautosaka ver- 
tintina gana kritiškai, nes joje esama autoriaus kūrybos elementų, 
įterpiamų į folklorinius kūrinius. Cituotos maldelės pirmasis sa- 
kinys asocijuojasi su užkalbėjimais. Juose, panašiai kaip šioje mal- 
delėje, kreipiamasi į gyvatę (tai yra tos pačios šaknies žodžiais ir 
vartojant bemaž tą pačią formulę), pvz.: Žemenele metelele (žemeleli, 
meteleli), kur buvai, tį būk! (12 kartų) LUŠS 1076; Žeme žemybe, 
Dieva galybe, iš kur atajai, tį nuveik! LUŠ 1070, žr. ir 1071-1075. 
Dėl to lieka šiokia tokia abejonė dėl aptariamos maldelės tikrumo. 
Tačiau tai nepaneigia dievavardžio lyties Žeminykė egzistavimo 
galimybės. Maldelėje pavartota vardo forma Žeminykė yra išvesta 
iš šaknies žemin-, pridėjus prie jos priesagą —yk- su galūne -ė. 
Šnekamojoje kalboje priesaga —inink- neretai sutrumpinama, supa- 
prastinama, išverčiama į —yk-, pavyzdžiui, darbininkas įgyja tormą 
darbinykas, vaistininkas — vaistinykas ir kt. (Žr. LKZe: darbininkas: 
vaistininkas). Remdamiesi tokiais formų kitimo faktais, Žeminykę 
atkurtume į Žemininkę. Teonimo lytį Žeminykė, taip pat rekons- 
truojamą Žemininkė galėtume sieti su lietuvių dievybės vardu Že- 
mininkas (Ziemiennik, M. Stryjkovskis, BRMŠ II: 512, 546; Zeme- 
nikas, M. Pretorijus, BRMĖŠ III: 147, 260). Žemininkas - žemės 
dievas, tikriausiai tapatus Žemėpačiui (žr. BRMŠ III: 147, 260). 

Žemės pati 

Žemyna, kaip liudija keletas BRM šaltinių, būdavo pristatoma 
kaip Žemės pati (Žemės patti - E. Pretorijus Vyresnysis, BRMŠ III: 
93; Zemes Patti - |. Brodovskis, BRMŠ IV: 22: 3ėmpati — P Ruigys, 
BRMĖ IV: 43: 3empatti — K. G. Milkus, BRMĖŠ IV: 82). Greta 
Žemės Pačios tarp chtoninių dievų žinomas ir Žemės Pats, tai 
yra dievas, vardu Žemėpatis (Zemepatys, Zemepattys, Zempattys, 
Zemopotys). Tai Žemynos partneris, pasak M. Pretorijaus, jos bro- 
lis (Die Zemynele <...> wird gehalten vor deB Zemepatys Schwes- 
ter, PrPĮ III: 298; žr. ir BRMŠ III: 147, 260). Žemėpatis, kaip 
ir tariama jo sesuo, buvo žemės dievybė (Der Erd-Gott oder die 
Erde, so genennet wird Zempatiis <...> „Žemės dievas, arba žemė, 
vadinamas Zempatiis <...>“ PrPĮ III: 546, 547). Tiesa, jis dau- 
giau prižiūrėjęs sodybas ir ūkio gerovę (Ten pat). M. Pretorijaus 
veikale ne kartą šie dievavardžiai minimi šalimais: Zemepattys, 
Zemyne (PrPĮ III: 148, 149, 298, 299; BRMŠ III: 121, 239, žr. taip 
pat BRMŠ III: 147, 260, 197, 300). Žemės Pati, arba Žempati, ir 
Žemėpatis — žemės dievybių pora, kuriai atstovauja moteriškos ir 
vyriškos lyties dievybės. 

Kaip žinoma, lietuvių kalboje pats / patis ir pati gali būti ne tik 
įvardis, bet ir daiktavardis, reiškiantis vyrą, sutuoktinį ar žmoną, 
sutuoktinę: Juodu krūvoj laikosi kaip pats su pačia K II 45; Su patim 
gyvena Arm; Pasiuto bartis pati ant paties Rt (LKŽe: pats). Kitose 
kalbose giminiškos šaknies žodžiai turi panašias reikšmes: latvių 
pats „vyras, šeimininkas“, pati „šeimininkė“, vedų patih „ponas, 
sutuoktinis“, graikų z6015 „sutuoktinis“. Lietuvių mįslėse žodis 
pati gali būti vartojamas „žemės“ reikšme: Pati plati, pats dar 
platesnis, sūnus sukčius, duktė akla. — Žemė, dangus, vėjas, naktis 
(Rokiškis, LTR 712/318). Žemė įvardijama žodžiu pati ir kituo- 
se cituotos mįslės variantuose: LTR 593/1/35; LTR 405/221/2. 
Dėmenį -patis turi daugybė baltų dievų (Dimstipatis, lietuvių 
namų ir ugnies dievas, Rauguzemapatis, lietuvių raugo dievas, 
Laukpatis, lietuvių dirbamos žemės, pasėlių dievybė, Vėjopatis, 

lietuvių vėjo dievas). Kai kurie iš jų, pirmiausia — Žemėpatis, ga- 
lėję turėti Dievo Tėvo prasmę. Greta Dievo Tėvo tipo dievybės, 
kaip rodo senovės prūsų bei jų palikuonių ir lietuvių mitologijos 
faktai, galėjo būti ir Motinos tipo dievybė — Deivė Motina. Pas- 
tarasis titulas kaip tik būdingas Žemynai, plg. dažnai vartojamą 
formulę: motina Žemyna. Jei Žemėpatį traktuotume kaip Žemės 
patį, O Žemyną kaip Žemės pačią, tai jie hipotetiškai sudarytų 
žemės dievų, galbūt net sutuoktinių, chtoninio mitinio pasaulio 
viešpačių porą, atspindėdami realiai gyvavusį modelį socialinėje 
srityje?*, Tad vardu Žemės pati akcentuojamas deivės, kaip žemės 
sferos šeimininkės, globėjos, o tikriausiai ir kaip dieviškosios su- 
tuoktinės, vaidmuo. 


Javinė 


Teonimas Javinė rodo neatsiejamą Žemynos ryšį su javais. Šis var- 
das paliudytas XVII a. rašytinių šaltinių. E Pretorijus Vyresnysis 
vokiečių-lietuvių kalbų žodyno rankraštyje (apie 1680 m.) prie 
vardo Šemyne (kaip Ceres analogo), be Žemės patti, įrašo Jawū 
Deiwe: Ceres. Šemyne, es. E Jawi Deiwe. Žemės patti (BRMŠ III: 
93), J. Brodovskis savo žodyne yra užfiksavęs dievavardį Jawinne: 
Gėttin des Getrejides. Jawinne „Javų deivė. Javinė“ (BRMŠ IV: 
29). Kitoje veikalo vietoje šis autorius kaip javų deivę (Gėttin des 
Getrėjids) prezentuoja, be Javinės, ir Žemyną: Ceres. Zemjna J. 
3emes pati. Gėttin des Getrūjids BRMŠ IV: 29. Tad pirmiau mi- 
nėtieji F. Pretorijaus Vyresniojo duomenys, taip pat J. Brodovskio 


Plg. su germanų senosios generacijos dievybių poromis Nerthus, laikyta 
Žeme Motina, ir N, jorėr, vanų vaisingumo dievu, taip pat su vanų vaisin- 
gumo dievybėmis Frėja ir Freiru. Jie laikyti sesers ir brolio poromis. Be 
to, Njėrėr buvo Frėjos ir Freiro tėvas. Manoma, kad tarp vanų, žemdirbių 
garbintų derlingumo dievybių, buvo galima brolio bei sesers santuoka, o 
tai laikoma senosios visuomenės struktūros, pagrįstos motinos teise, relik- 
tu (Simek 1984:106, 286-287). 

pateikti faktai duoda pagrindą nedvejojant konstatuoti, kad Javi- 
nė — vienas Žemynos vardų ar epitetas. 

A. Schleicheris teonimą Jawinė aiškina siedamas jį su javo sąvo- 
ka: „Javas yra „javo grūdas“, dgs. javai; iš čia išvestas įprastos dary- 
bos būdvardis: javinis — „kas susijęs su javais, javų“; šio būdvardžio 
moteriškosios giminės forma javinė, vartojama kaip daiktavardis 
(anksčiau pridedant dėvaitė „dievaitė“), reiškė „javų deivę“ (LM 
I: 235). Apie Javinės santykį su Žemyna čia nekalbama. Herman- 
no Usenerio apie aptariamą deivę tik tiek teužsimenama: „Javinė 
„javų deivė“ (LM I: 427). 

Algirdas Julius Greimas Javinę tapatino su Rugių boba: 
„1827 m. Voigto paliudyta Javinė niekuo nesiskiria nuo Rugių 
Bobos“ (Greimas 1990: 485). Rugių boba — rugiapjūtės apeigų 
mitinė realija. Šitaip vadintas paskutinis javų pėdas, kuriame 
tikėta slypint gyvybinę galią, augimo potenciją; jis buvo suas- 
menintas, netgi sudvasintas. Ši realija ir joje įkūnytas vaizdinys 
glaudžiai siejasi su žemės kulto apraiškomis javapjūtės pabaigtu- 
vėse. Ryškus Rugių bobos paveikslas rugiapjūtės papročiuose ir 
tikėjimuose, joje tvyranti iracionalios prigimties jėga, tampan- 
ti paveikia dorojant javus, teikia pagrindo ją sieti su Žemyna, 
tačiau ar galima jas tapatinti, svarstytinas ir ganėtinai painus 
klausimas (plačiau apie Rugių bobą žr. skyriuje ,„Aukojimai per 
rugiapjūtę“). 


Krūminė 


Javų globėja, jų kerojimo skatintoja laikytina ir Krūminė. Ka- 
dangi jos, kaip ir Žemynos, funkcijos ir veiklos plotmė tiesiogiai 
buvo susijusi su javais, svarstytina, ar Krūminė nesąs dar vienas 
Žemynos vardų. Kelti tokią prielaidą skatina visų pirma rašytinių 
šaltinių žinios apie šią dievybę, apie jai skiriamus aukojimus, apie 
galias ir jų reiškimosi sritį. 

Motiejus Stryjkovskis lietuvių ir žemaičių dievų sąraše pirmasis 
užfiksavo aptariamą dievavardį: 


Kruminie Pradziu Warpu, ktėry wszelkie zbože dawa, temu na ofia- 
re bili kury grzebienia niskiego a gęstego, i siekali ich mieso w drobne 
sztuczki, aby žyto gęste, klosiste, a nie wysokie zrodzilo. „Krūminė 
(Kruminie Pradziu Warpu), kuri visus javus duoda, jai aukoms už- 
mušdavo vištas su žema krūminė skiautere ir jų mėsą kapodavo į 
smulkius gabaliukus, kad rugiai augtų tankūs, varpingi, neišeitų į 
šiaudus“ (BRMŠ II: 512, 546). 


Šiame tekste nurodytoji Krūminės funkcija („visus javus duo- 
da“) leistų teigti, kad nuo jos priklausęs javų derlius. Vištų auko- 
jimas šiai dievybei asocijuojasi su panašia auka Žemynai. Jai taip 
pat aukotos vištos (BRMŠ III: 200, 292-293). Krūminei skirtų 
paukščių mėsa būdavo sukapojama į smulkius gabaliukus, kad tai 
neva teigiamai veiktų rugių tankumą ir varpingumą. Tad rugių 
tankumas, jų išsikerojimas, be abejo, ir varpingumas buvo laikomi 
jų gerovės, puikios vegetacijos požymiu, kurį, matyt, lemdavu- 
si Krūminė. Prie vardo Kruminie pridėtas paaiškinimas Pradziu 
Warpu galėtų reikšti, kad tai — varpų pradžios, tai yra besifor- 
muojančio javo vaisiaus, dievaitė arba — pirmųjų pjaunamų, jau 
subrendusių varpų dievybė. M. Stryjkovskio pateiktame dievų 
sąraše Krūminė įrašyta ketvirtoji po žemės dievo Žemininko (Zie- 
miennik) (BRMŠ III: 200, 292293). Su Žemininku, žemės dievu 
veiklos barų atžvilgiu pirmiausia sietina būtent Žemyna. Tad ar 
ne jos vietą šiame tekste užėmė Kruminie? 

Teodoras Narbutas Krūminę (Krumine) pristatė kaip „javų dei- 
vę, žemdirbystės globėją bei išradėją“??. Be to, istorikas Krūminę 


“ T. Narbutas pateikia tokį Krūminės vardo (užfiksuoto M. Stryjkovskio) 
dėmens Pradziu Warpu paaiškinimą, jį dar ir papildydamas: „Pradziu War- 
pu, arba Brandziu Warpu“. Apytikriai tai reikštų: „ašakoti javai, Krūminės 
varpos“ (Narbutas 1992: 95-96). Ašakoti javai — su ašakomis (ašaka „grū- 
do lukštas, kevalas“). Krūminė varpa — su keliais iš vieno grūdo išaugu- 
siais stiebais su varpomis. Deivė Krūminė, matyt, turėjo laiduoti krūmines 
varpas, tai yra javų kerojimąsi, krūmijimąsi, o kartu — ir brandžias varpas, 
vadinasi, gerą javų derlių. 

tapatino su Javinė, (Jawine), laikydamas šiuos teonimus tos pačios 
dievybės įvardijimias: „Jatoine. Nuo Jawu. Daugiskaita - Jawoi. 
Tas pavadinimas, matyt, susijęs su ta pačia deive, kurią aprašėme 
pavadinę Krūmine (Krumine), kadangi žymės, kokias jai priskiria 
prūsai, yra tos pačios <...>“ (Narbutas 1992: 348). T. Narbutas yra 
pateikęs ir šios deivės piešinį, kuris esą buvęs ant pinigo ar meda- 
lio, rasto kažkur Lietuvoje. Istorikas Krūminę štai taip apibūdina: 
„Moters galva karūnuota gėlių vainiku, aplink ją ratas varpų pavi- 
dalo spindulių; antrojoje pusėje skeptras su ąžuolų gilėmis ir do- 
bilo lapais leidžia spėti, kad tai Krūminės ženklai; be to, šonuose 
dvi runos, atrodo, reiškia K. D. - Krumine Dewe“ (Narbutas 1992: 
97). Pridedamas paties T. Narbuto nupieštas deivės atvaizdas, įrė- 
mintas apskritime, taip pat antroji „pinigo ar medalio“ pusė su 
skeptru (Ten pat: 3 lent., 15 pieš.). Šis piešinys, istoriko teigimu, 
jo buvo aptiktas J. E R. (Johann Friedrich Rivius) kronikoje (ma- 
noma, kad pradėta rašyti 1697 m.) (J. E R. Cronica). Tiesa, šios 
kronikos patikimumas istorikų vertinamas prieštaringai: vienų 
manoma, kad tai — autentiškas istorijos šaltinis (žr. Jasas 2001: 
451-454), kitų — kad tai yra falsifikatas (Dubonis 1997: 8). Lie- 
tuvos mokslų akademijos Vrublevskių bibliotekos Rankraščių 
skyriuje saugomoje J. F. Rivijaus kronikoje iš tiesų pavyko aptik- 
ti Krūminės ir šalia nupiešto skeptro atvaizdus su užrašu Crumi- 
na; jie mažai tesiskiria nuo T. Narbuto pateiktų piešinių. Tiesa, 
Rivijaus kronikoje nėra javų varpų, gaubiančių Krūminės veidą 
lanku iš apačios. O šiaip šios kronikos ir T. Narbuto Krūminės 
bei skeptro atvaizdai labai panašūs. Visgi J. E. Rivijaus kronika 
reikalauja itin išsamios joje pateikiamų faktų analizės ir naujo šio 
šaltinio tikrumo įvertinimo. 

Krūminės, kaip žemdirbystės globėjos, koncepciją T. Narbutas 
paremia netgi ištisu, nuosekliai atpasakotu siužetu (užrašytu Rasei- 
nių apskrities Pašvenčio apylinkėse) apie „karalienę“ Krūminę ir jos 
gražuolę dukterį, pagrobtą ir nugabentą į požemį jo valdovo Poko- 

Krūminės (Crumina) ir jos ženklų piešinys 

Rankraščių skyrius, signatūra E. 9-3156. 





T. Narbuto Krūminės ir jos ženklų piešinys 
(Narbutas 1992: 3 lentelė, 15 piešinys). 


le“, Šis naratyvas labai primena graikų mitą apie Demetrą ir Perse- 
fonę (Narbutas 1992:96-97). Tačiau, nesant šio siužeto atitikmenų 
folklorinėje tradicijoje, jo autentiškumas kelia rimtų abejonių. 

Rašytojas ir istorikas Jozefas Ignacy'us Kraszewskis, veikale 
„Lietuva“ („Litwa“) rėmęsis T. Narbuto žiniomis apie lietuvių 
mitologiją, Krūminę siejo su rugiapjūtės pabaigtuvėmis, nes api- 
būdino šitaip: „Kruminė (Ožyna), globojusi javus; ji pirmoji juos 
į šį kraštą atnešusi.“ Tačiau padavimą apie Krūminę, paskelbtą 
T. Narbuto, jis vertino kritiškai, esą jis „yra perdirbtas iš Cereros 
istorijos“ (LM I: 208—209). 


2 „Karalienė, vardu Krūminė, turėjo nepaprasto grožio vienatinę dukterį. 


Kartą pavasarį ji norėjo pradžiuginti motiną ką tik pražydusiomis gėlėmis, 
kurias pro karalienės rūmų langą pamatė žydinčias Rasos (Ross) upės pa- 
krantėje; tuo tikslu ji nepastebėta išbėgo [iš rūmų]. Vienas gražiausių pa- 
vasario žiedų, tarytum augantis prie pat kranto, pasirodė esąs netoli upės; 
jį lengvai supo tekantis vanduo, padvigubindamas žiedo grožį nuostabių 
spalvų švytėjimu, lyg tai būtų buvę brangakmeniai. Toje vietoje upė buvo 
labai sekli, tekėjo per geltoną smėlį. Karalaitė, suviliota žavingos gėlės, nu- 
siavusi raudonas kurpeles, išdrįso įbristi į vandenį. Vos ji pasilenkė skinti 
tariamojo laimikio, upės dugnas prasivėrė ir įtraukė ją į požemio gelmę — 
pragarą (Pragaras). Šioje požemio karalystėje viešpatavo karalius, vadintas 
Pokole, kurį sužavėjo jaunosios karalaitės grožis. Nelaimingoji motina, 
kuriai atnešė tik dukrelės kurpaites, įsitikinusi, kad ją prarijo Rasos upė, 
spėjo, jog šį darbą bus padaręs kuris nors iš vandenų arba povandeninių 
valdovų. Taigi ji leidosi į kelionę po visą pasaulį, ieškodama savo brangios 
netekties. Tačiau veltui ieškojo. Grįždama į Lietuvą, parsinešė tik ašaras, 
su kuriomis buvo iškeliavusi. Užtat išmoko dirbti žemę ir gauti naudos 
iš pasėtų įvairių javų, kurių sėklų buvo atsivežusi. Nuo to ji ėmė mokyti 
žemdirbystės meno vargšus žmones, kurie maitinosi laukiniais gamtos vai- 
siais. Iškirtus lydymui vieną mišką, kadaise pilną drakonų siaubūnų (Stau- 
bunas), jame buvo surastas akmuo, ant kurio Lemtis - Praamžius (Pram- 
žimas) savo pirštu buvo užrašiusi karalienės Krūminės dukters likimą, kurį 
jai skyrė dievai prieš daug daug amžių. Vos perskaičiusi šį užrašą, karalienė 
įnirto, užsidegusi pykčiu ir kerštu, leidosi į Pokolio požeminę karalystę. 
Tačiau jos pyktį numalšino nuoširdus sutikimas. Mat ji išvydo priešais at- 
einančią nemirtingąją dukterį, apsuptą būrio gražiausių vaikaičių, kurie, 
apkabinę jos kojas, maldavo atleisti jų motinai. Karalienė ne tik leidosi 
permaldaujama, bet ir sutiko pabūti kelerius metus su jais. Kai pargrįžo į 
savo karalystę, jos širdį nudžiugino dar malonesnis vaizdas: buvo išnykusi 
klajoklystė, laukiniai papročiai, plėšikavimas; skurdas, badas, nuogybė vir- 
to gausa, turtu, prabanga, maloniais žemdirbių papročiais. Žmonės dievi- 
no karalienę ir naudingiausio verslo mokytoją“ (Narbutas 1992: 96-97). 

Wilhelmas Mannhardtas savo sudarytame baltų religijos ir 
mitologijos šaltinių sąvade aiškino, jog M. Stryjkovskio paminė- 
toji Kruminie esanti, jo manymu, Gėttin der Anfūnge der Ahren 
„varpų pradžios dievaitė“, arba, kitaip tariant, Halmjungfrau „javų 
mergelė“? (Mannhardt 1936: 338—339: žr. ir LM I: 279-280). Tad 
jis ją interpretavo kaip jauno amžiaus javų dievybę, susijusią su 
besiformuojančiomis javų varpomis. 

Mokytojas ir įvairių leidinių rengėjas Jonas Krečinskis straips- 
nyje apie pagoniškas lietuvių dievybes, remdamasis savo paties 
surinkta lietuvių tautosakos medžiaga, Krūminę identifikavo su 
Laume. Jis rašė apie jaunas mergaites, kurios „gyvenusios miš- 
kuose, dažniau krūmuose, todėl ir buvusios vadinamos Lazdona, 
Krūmine (iš žodžio lazdynas, krūmas)“ (LM I: 317). J. Krečins- 
kis pasakojo, kaip jos sugundydavusios miškuose jaunus vyrus, 
kurie atsiduodavę su jomis kūniškiems malonumams. Kartais 
jos įsibraudavusios į kaimo gyventojų namus pro durų plyšius, 
susiradusios ratelius verpdavusios ir painiodavusios audimui pa- 
ruoštus siūlus (Ten pat). J. Krečinskiui vardas Krūminė asocijavosi 
su miško krūmu, nors jokiuose žinomuose šaltiniuose nėra tokio 
paliudijimo. 

Publicistas Vasilijus Rotkirchas (Teobaldas) veikale „Lietuvių 
pagonybės apybraižos. Istoriniai tyrimai“ (/Iumoscko-a3v11eckue 
ouepku. Hcmopuueckuz ucced06anua), sekdamas M. Stryjkovs- 
kio ir T. Narbuto istoriniais darbais, Krūminę apibūdino: 6ozuna 
nJI0JO86 3€MHbIXb „žemės vaisių deivė“, ji atitinkanti romėnų Ce- 
rerą (Teo6ansx 1890: 79; žr. ir LM I 363). 

Vokiečių filologas Hermannas Useneris studijoje „Dievų var- 
dai“ (Gėotternamen) aptarė M. Stryjkovskio paminėtąją dievybę ir 
aiškino ją teigdamas, jog Kruminie pradziu warpu esanti die bus- 
chfrau „krūmų moteris“. Paskui dar pratęsė: die buschgėttin der 


7 Anot W. Mannhardto, Krumine esanti mot. g., vedinys iš kruminis, t. y. „su 
krumu susijusi“ (priesaga -ini-s -inė). Krūmas, lat. krūms — sakoma ir apie 
javų stiebus (LM I: 279-280). 

anfūnge der čhren „varpų pradžios-krūmų deivė“ Šią dievybę jis 
siejo su rugiapjūtės metu kertamomis pirmosiomis javų varpo- 
mis, su pirmuoju nupjautų javų pėdu (die buschfrau der ersten 
garbe), kuris, kaip žinoma, būdavo pjaunamas atliekant tam ti- 
kras religines apeigas (Usener 1896: 93, 281: plg. BRMŠ II 203, 
208). Krūminės sąsajos su pirmuoju javapjūtės pėdu, matyt, yra 
paties H. Usenerio gana laisva interpretacija, kurios tikrumu ga- 
lima abejoti. 

Aleksanderis Brickneris M. Stryjkovskio paminėtąją Krūminę 
siejo su prūsų Kurku ir latvių „laukų ir javų“ dievu Ceruokliu 
(LM I: 478). A. Brūcknerio pastebėjimai yra gana įžvalgūs. Pa- 
sak Kazimiero Būgos, prūsų dievas Kurkas (užfiksuotos BRMŠ 
formos: Curche, Curcho, Gurcho ir kt.) kildintinas iš slavų kvrėb, 
rusų Kopu, lenkų karcz „krūmas, kelmas“ (Būga 1959 :79). Latvių 
Ceruoklio (Cerroklis, Cerekling) vardo etimologija siejama su la- 
tvių cerot „keroti, krūmytis“ (MHM II:618; Šmitas 2004: 58). Plg. 
taip pat cers „krūmas, keras“. Tad ir Kurka, ir Ceruoklis, galimas 
dalykas, siejosi su javų krūmijimosi, kerojimo reiškiniais. Šalia 
viso to pažymėtinas ir dar vienas faktas, nors ir menkai paliudy- 
tas: latviai galėję turėti Krūmų, ar Kerų, motę (Krūmu mate, Ceru 
mūte), kuri interpretuojama būtent kaip Cerera (Šmitas 2004: 58, 
131). Ji turėtų atitikti lietuvių Krūminę. 

Tad daugumos apžvelgtų mitologijos tyrėjų Krūminės api- 
brėžtys iš esmės yra panašios ir tik šiek tiek varijuojančios (vienos 
jų akcentuoja mitinio personažo sąsają su javų varpų bredimo 
pradžia, kitos — su šio proceso pabaiga ir rezultatu — pirmuoju javų 
pėdu). Tarp jų išskirtinos T. Narbuto ir V. Rotkircho (Teobaldo) 
koncepcijos, teigiančios jog Krūminė — tai javų deivė, žemdir- 
bystės globėja bei išradėja ir kad ji laikytina lietuviškąja Cerera, 
žemės vaisingumo deive. Tačiau šios Krūminės sampratos vis dėl 
to yra nepakankamai pagrįstos. 

Vardas Kruminie išvestas, kaip minėta, iš žodžio krūmas. LKZe 
taip aiškinama krūmo reikšmė: „žolinis augalas, kurio stiebai 

pluoštais tiesiog eina iš šaknų, keras“. Krūmas ir nurodomoji jo 
reikšmė — keras žymi iš esmės tą pačią realiją. Tad krūmas ir ke- 
ras — sinonimai. Dėl to neturėtų kelti nuostabos, kad abiejų žo- 
džių šaknys pasitelkiamos išvedant vaisingumo dievybių vardus, 
siekiant jais išreikšti kerojimo, krūmijimosi fenomeną kaip numi- 
nozinės prigimties jėgą. Javai krūmijasi, arba keroja, kai iš vieno 
grūdo išauga keletas stiebų su varpomis: Kai vienas grūdas daug 
daigų paleidžia, tai sako — rugiai krūminas Alv; Blogoj žemėj rugiai 
nesikrūmija Alv (LKZŽe: krūminti); Iš požeminio stiebo pagrindinės 
atžalos pradeda augti šoninės atžalos — tada sakome, kad augalas 
krūmijasi rš; Kai pasėlys tankesnis, žieminiai kviečiai krūmija mažiau 
J. Krišč (LKŽe: krūmyti). Kaip žinoma, javai pradeda krūmytis (iš 
užsimezgusio krūmijimosi mazgo ima augti stiebai) dar gerokai 
prieš jiems plaukiant, tai yra prieš varpų formavimąsi (žr. LKŽe: 
krūmijimas). Javų krūmijimasis — viena iš jų derlingumo sąlygų 
(Pakankamas [kviečių Į sukrūmijimas rudenį yra didelio derliaus pa- 
grindas J. Krišč, LKŽe: krūmijimas); Jei dirva netinkama, augalas 
mažai krūmina 1š (LKŽe: krūminti); Žiemkenčių pasėliai pradėjo 
smarkiai vystytis, išsikrūmijo rš; (LKŽe: krūmyti); Miežiai krūmo- 
jas, ne po vieną auga Rmš; Manėm, kad mūs kviečiai bus reti, bet dar 
jau puikiai išsikrūmoję Krok (LKŽe: krūmoti); Rudenį nesukrūmavę 
žiemkenčiai krūmuojasi pavasarį 1š (LKŽe: krūmuoti). 

Kuo tankesnis rugių krūmas, tuo daugiau išauga varpų su grū- 
dais. Rugių krūmas apdainuojamas lietuvių dainose: 


Kur mano tėvelis gėrė, 
Ten rugių krūmelis žėlė, 
Uliok, bitele, uliok, 
Uliok, pilkoji, uliok! 


Kur mano močiutė gėrė, 
Ten linų krūmelis žėlė, 
Uliok, bitele, uliok, 
Uliok, pilkoji, uliok! 

Kur mano broliukas gėrė, 
Ten kviečių krūmelis- žėlė, 
Uliok, bitele, uliok, . 
Uliok, pilkoji, uliok! (LTt II 162) 


Žemdirbys tikėjo, kad rugių krūmijimąsi, jų derlingumą skati- 
na apeiginis alaus gėrimas javų lauke. Kadangi javai krūmijasi dar 
prieš susidarant varpoms, tai dėl to ir deivė galėjo būti vadina- 
ma Kruminie Pradziu Warpu. Vegetacijos procese krūmijimasis ir 
varpų atsiradimas itin reikšmingi ir todėl šie reiškiniai galėjo būti 
mitologizuojami. Tai, kad ir Krūminė, ir Žemyna buvo siejama 
su krūmo, apibūdinant javus, sąvoka, patvirtintų ir J. Brodovskio 
žodyne pateikiama maldelė Žemynai: 


Tirštas krūms, dirma [?] rasa! Brandžią varpą, Žemynėle žiedkėle! 
Išlaikyk sveikatoje ir gėrybėje! (SLT: 491). 


Čia pavartota sąvoka krūms ir prie jos prišlietas epitetas tirštas 
reikštų javo, apie kurį kalbama maldelėje, suvešėjimą, išsikero- 
jimą. Vadinasi, su varpų branda ir su javų krūmu, reiškiančiu jo 
nepaprastą derlumą, siejamos abi: ir Krūminė, ir Žemyna. 

Išdėstyti argumentai ir pateikti duomenys, nors ir negausūs, vis 
dėlto leistų konstatuoti, jog prielaida apie glaudžią Krūminės ir 
Žemynos sąsają, panašias jų veiklos sferas ir atliekamas funkcijas, 
o gal net ir dalinį jų tapatumą, matyt, iš tiesų kvestionuotina. 
Tačiau turėtina omenyje ir tai, kad su žemdirbyste ir javininkyste 
buvo susijusi dar kita mitinė būtybė — Laumė. Ji taip pat gebėjo 
daryti įtaką augalijos vegetacijai ir ypač aktyviai reikšdavosi laiko- 
tarpiu nuo Sekminių iki Joninių, kuomet susikrūmiję rugiai pra- 
deda žydėti ir plaukti, tad ir formuojasi varpos (žr. sk. „Žemyna 
ir javų žydėjimas“). Šis procesas ir gali būti įvardijamas kaip varpų 
pradžia (plg. su Krūminės apeliatyvu Pradziu Warpu). Vadinasi, 
javų kerojimas, varpingumas galėjo priklausyti nuo dviejų skir- 
tingų mitinių figūrų — ir nuo Žemynos, ir nuo Laumės. Pastaroji 
sakytinėje tradicijoje manifestuojasi žmogišku moters pavidalu, 

skirtingai negu Žemyna, kurios būdingas pavidalas — pati žemė. 
Kruminie Pradziu Warpu gali asocijuotis ir su viena jų, ir su kita. 
Galiausiai neatmestina ir ta galimybė, kad Krūminė buvo savaran- 
kiška dievybė ar žemės bei javų derlingumą skatinantis specifinių 
žemdirbystės ritualų personažas. Baigdami narplioti šią sudėtingą 
temą galų gale konstatuosime, jog iškeltoji problema - ar Krūminė 
gali būti laikoma vienu iš Žemynos vardų, lieka atvira. 

Taigi iš apžvelgtų teonimų realiausi pretendentai į Žemynos 
vardo variantus ar pakaitalus, būtų šie: Žemelė, Žemeliukė (Za- 
molukse), Žemininkė (Žeminykė), Žemės Pati, Javinė, o Krūminę 
linktume vertinti tik kaip vieną iš hipotetinių Žemės deivės vardų. 
Žemė, javas yra pagrindinės aptartais dievavardžiais įvardijamos 
realijos, kurios drauge yra ir Žemynos raiškos sritys. 

ŽEMYNOS, ŽEMĖS ŠVENTYBĖ“ 


Šventybės esmė religijotyriniu požiūriu 
Šventybė yra specifinis religijos fenomenas. Visa plejeda XIX a. 
antrosios pusės—XX a. religijotyrininkų (Nathanas Sėderblomas, 
Rudolfas Otto, Frydrichas Heileris, Mircea Eliade) šventybės po- 
tyrį laikė religijos esme. Anot N. Sėderblomo, šventybės sąvoka 
yra labai svarbi religijai. Ji netgi daug svarbesnė nei Dievo sam- 
prata. Religija iš tikrųjų gali egzistuoti be aiškios dievybės kon- 
cepcijos, bet nesama jokios tikros religijos, nedarančios skirties 
tarp šventybės ir pasaulietiškumo (S6derblom 1913: 731). XX a. 
pradžioje šitokios pažiūros reiškė perversmą religijotyroje, kadan- 
gi leido laikyti tikromis ne tik išvystytas religijas su aiškiu die- 
vybės įsivaizdavimu, bet ir tas, kurios rėmėsi ypatingu religiniu 
jausmu — šventybės išgyvenimu. Šiame potyryje, kaip ir dievybės 
jausenoje, gali būti įžvelgiamas religinis-metafizinis pagrindas. 
Tokia pažiūra sudarė sąlygas reabilituoti ir naujai - šventybės jau- 
senos aspektu — įvertinti senąsias pagoniškas religijas, vadinamas 
dar ir prigimtinėmis. Terminą prigimtinės religijos (indigenous reli- 
gions) vartojančio religijotyrininko Philipo P. Arnoldo nuomone, 
šios religijos išreiškia pirminį religingumą apskritai. O religija ir 
kilo iš tiesioginio šventybės patyrimo (Arnold 2012: 63, 65). 
Gebėjimas patirti šventybę glūdi psichinėje žmogaus struktū- 
roje. Rudolfo Otto požiūriu (Das Heilige, 1917), šventybė, eg- 
zistuojanti a priori kaip pirmapradis dvasios polinkis, sietina su 
ypatingu vidiniu išgyvenimu. Jį įgalina gebėjimas, apibūdinamas 

kaip numinozinio prado įžvalga (numinose Scheu)“*. Tai jutimas 
tam tikros racionaliai nenusakomos anapusybės - ganz andere „vi- 
sai kažko kito“, kas iš esmės skiriasi nuo kasdieninių patirčių įpras- 
toje būtyje. Šventybė, R. Otto supratimu, yra traukianti, kerinti 
paslaptis - mysterium fascinans, bet drauge ji galinti būti ir bau- 
gi - mysterium tremendum. Šventybės patirtis keldavusi ypatingą 
jaudulį — viena vertus, pagarbą, kartais — net ekstazę, svaigulį, kita 
vertus, nerimą, baimę, siaubą. Be to, ji palikdavusi tikinčiajam 
gilų išgyvenamo reiškinio didybės bei galybės — jo majestotišku- 
mo - įspūdį (Otto 1963: 13—15, 22-26, 28-37, 42-52). 

M. Eliade's nuomone, šventybė yra viena esminių sąvokų 
apibūdinant žmogaus egzistavimo pasaulyje būdą. Pati aplinka, 
kurioje gyvuoja sąmoninga būtybė, yra nevienalytė: skirtini pa- 
saulietiškas ir šventasis laikas bei erdvė. Tokiu principu M. Eliade 
žvelgė ir į pačią individo būtį, matydamas joje kokybiškai skirtin- 
gus egzistavimo lygmenis — nuo profaniško iki sakralaus. Homo 
religiosus siekė būti kuo arčiau šventybės, stengėsi kuo ilgiau 
išsilaikyti šventybės plotmėje, priešingai negu religinio jausmo 
neturintis žmogus, gyvenantis desakralizuotame pasaulyje (Elia- 
de 1997: 10-11). Šveniybės sąvoka M. Eliade'ei neatsiejama nuo 
hierofanijos (šventybės apsireiškimo) termino. Anot religijotyri- 
ninko, hierofanijos atvejais susiduriame su slėpiningu vyksmų, 
su realybės, nepriklausančios mūsų pasauliui, apraiška daiktuose, 
sudarančiuose mūsų „gamtinio“ „žemiškojo“ pasaulio sudeda- 
mąją dalį (Ten pat: 9). Religingas žmogus gamtoje regi „tai, kas 
viršgamtiška“. Pati gamta, nebūdama jam tiktai gamtiška, visada 
yra kupina religinės prasmės (Ten pat: 81-82). 

Religinis jausmas nėra kokia atgyvena, būdinga tik archajinių 
visuomenių žmogui. Būtent šis gebėjimas mūsų egzistencijai 
teikia gilesnį — dvasinį, metafizinį lygmenį, neapsiribojant vien 
paviršutiniška biologine būties plotme. Nūdiena bei joje besidrie- 


28 Lot. numen „dievystė, dievybė, Dievas“. 

kiantis žmogaus būties kelias, kaip kadaise ir mūsų protėviams, 
gali būti prisodrinti iracionalaus turinio, o drauge - ir nenusako- 
mo, nepaliaujamo tobulybės ilgesio. Peterio Wusto žodžiais, žmo- 
giškai būtybei yra lemta būti „metafiziniu ieškotoju“. Žmogus yra 
amžinas laimės ieškotojas, nepailstantis tiesos ieškotojas, niekad 
nenurimstantis Dievo ieškotojas (Wust 2000: 32). Besidairydami į 
praeitį ir regėdami joje įspaustus didžiųjų vertybių ieškojimų žen- 
klus, kuriame savają kiek galint tikresniąją, gal net ir aukštesniąją, 
neatsiejamą nuo transcendencijos būtį. 

Daugelis šio laiko individų, ypač neatsiriboję nuo savojo dva- 
sinio paveldo, nuo prigimtinės religijos, yra išlaikę gyvą religinį 
jausmą. Šis jausmas, pasak T. Zieliūskio, „tai ta magiška virgulė, 
kuri suvirpa kiekvieną kartą, kai praeini pro tikrąjį liaudies tikė- 
jimo auksą, ir nesujuda ties švinu ir blizgučiais“ (Zieliūski 2011: 
17-18). Tasai tradicinės kultūros vertybėse tebespindintis „auk- 
sas“, jei jį jauti ir suvoki, o dar ir sąmoningai puoselėji, nuolat 
gaivina bei dvasiškai maitina ir dabartinę mūsų generaciją. 


Žemynos, žemės šventybės specifika 


Žemė - svarbi antropokosmoso sudėtinė dalis ir todėl ji nuo seno 
buvo skiriama prie didžiųjų ne tik pragmatiniu, bet ir dvasiniu 
požiūriu reikšmingų vertybių. Tiesa, religinis ir praktinis vertini- 
mo kriterijai, kaip ir religinis bei praktinis objekto pažinimas se- 
nosiose, prigimtinėmis laikomose religijose yra tarpusavyje susiję 
ir priklausomi. Ph. P. Arnoldas pažymi, jog šventoji žemė nėra 
fiziškai ar konceptualiai atskirta nuo materialiosios žemės, kaip 
mitybos bei visų kitų kasdienių išteklių, reikalingų žmogaus išli- 
kimui, šaltinio (Arnold 2012:64). Tiedu lygmenys pasaulėvokoje 
eina greta, susipindami vienas su kitu. 

Epitetas šventa, besišliejantis prie žodžių žemė ir žemyna, iki 
šiol tebevartojamas lietuvių kalboje kaip būdingas šių sąvokų pa- 

lydovas: Kaip tokį velnią šventa žemyna nešioja! Drsk (LKŽe: že- 
myna); Šventoji žeme, Žeme, žeme, žemela! (Žižmų k., Šalčininkų 
r., LTR 6258/89/); Žamelė šventa, maitino ir dengė (Paditvio k., 
Varanavo r., LTR 7784/78); Kaip tau švinta žemė nešioja! (Dusetų 
prp., Zarasų aps., LTR 1661/110); Šventa žemela, augyk, kad visi 
būtų sotūs, pasotyk visus (Onuškis, Trakų r., LTR 7786/69); Sa- 
kydavo, kad žemė šventa (Onuškis, LTR 7787/116); Švinta žemė — 
maitintoja (Valtūnų k., Ukmergės 1., LTR 7785/40). Šventa buvo ir 
bus, bet danguje nebuvo ir nebus (Žemė) (LTR 421/541-37/). Plg. 
su žemės šventybę pažyminčiais slavų posakiais, pvz., baltarusių: 
IAMIA C6AMAA, AHA Raua Maui. „Žemė šventa, ji mūsų motina“ 
(BM: 201), ukrainiečių Bin ne 200eh mozo, »ice 20 32M1A ceama3 Ha 
cobi nocumo „Jis nevertas to, kad jį šventa žemė nešiotų“, lenkų 
Dziekuje ci, šwieta Ziemio, ktėra mnie nosisz „Ačiū tau, šventoji 
Žeme, kuri mane nešioji“ CJ] II:-317). 

Nors žemė ir žemyna dažnai reiškė tai, kas yra visiškai „žemiška“ 
materialu, regima ir realu, sykiu šios sąvokos galėjo asocijuotis su 
abstraktesniais ir subtilesniais dalykais — su paslaptimis ir nesuvo- 
kiamomis galiomis, kurios buvo laikomos numinozinės prigimties 
ir atsiskleisdavo tam tikromis hierofanijomis. Chtoniškosios miti- 
nio pasaulio sferos šventybė reiškėsi kiek kitaip nei dangiškosios. 
Tai susiję ne tik su skirtinga orientacija erdvėje — priešingais jos 
poliais, bet ir su skirtinga ideologija, vienaip pagrindžiančia dan- 
giškųjų realijų pobūdį bei vertę, kitaip —- chtoninių. 

Mitiniame universume dangus sietas su į bekraštes aukštybes, 
neapibrėžtas erdves nukreipta transcendencija. Žemė taip pat įsi- 
vaizduota turinti „anapus“ lygmenį, tačiau glūdintį „žemybėse“ — 
chtoniniuose kloduose. Dangaus begalybė ir joje įžvelgtas trans- 
cendentinis lygmuo asocijavosi su jo neišmatuojama aukštybe ir 
dangaus šviesulių spindėjimu, o žemės - su paslaptimis jos gyly- 
je - „žemybėje“ ir su tamsos viešpatija. Religingo žmogaus tikėta, 
kad jo santykis su šventąja Žemyna galįs nulemti „žemybėse“ 
susitelkusių galių, kuriomis ji disponuoja, poveikį augalijos der- 


ŽEMYNOS, ŽEMĖS ŠVENTYBĖ 87 


lingumui. Pats derlingumas — tai motinos Žemynos hierofanija. 
Daigo radimasis, žydėjimas, vegetacija ir vaisiaus nokimas buvo 
suvokiami kaip mistinių fenomenų, kuriems postūmį duodanti 
būtent Žemyna, pasekmė. Gyvybė — augalo, gyvūno ar žmogaus — 
yra sietina su juose gyvuojančiu šventybės pradu. Kas gali būti 
šventesnio už gyvybę, net jei ji ir žemiška? Augalijos žydėjimas 
yra akivaizdi ir augalo, ir žemės hierofanija. Žiedas — rugio, lino, 
ar lelijos — yra žemiškojo pasaulio stebuklas ir tobulybė, kurio- 
je juntamas „visai kažko kito“ (ganz andere), kažko iracionalaus 
dvelksmas. Anot N. Sėderblomo, šventybė yra ypatinga jėga arba 
mistinis reiškinys, nukreiptas į tam tikras būtybes, daiktus, at- 
sitikimus ar veiksmus (Sėderblom 1913; 731). Žemės stichijos 
sakralumas ir reiškiasi kaip specifinė galia, atsiskleidžianti perio- 
dišku augalijos atgimimu, vegetacijos vyksmu ir kitais ant žemės 
ir po žeme vykstančiais procesais, kaip žmogui nepažini paslaptis. 

Staigūs ir galingi žemės paviršiaus judėjimo reiškiniai — drebė- 
jimai, nuošliaužos, įgriuvos — taip pat siejasi su religiniais potyriais 
ir žmogaus galėjo būti suvokiami kaip žemės gelmėse glūdinčios 
šventosios jėgos proveržiai. Šiaurinėje mūsų krašto dalyje (Biržų, 
Pasvalio apylinkėse) būta žemės įgriuvų, vadinamų dar ir smeg- 
duobių vardu. Žmonių žinojimą apie tokius reiškinius ir nerimą 
dėl jų nepaaiškinamo vyksmo bei gaivališkos, griaunančios jėgos 
reflektuoja tam tikros tematikos tautosakos naratyvai. Su daugeliu 
Lietuvos vietovių yra susieti padavimai apie po žeme nugrimzdu- 
sius dvarus, pilis, bažnyčias (KerbŽA: 117-118, nr. 260; 95, nr. 
211; 93, nr 208; 131, nr. 290). Šio pobūdžio kataklizmai folklo- 
rinėje tradicijoje paprastai vertinami kaip gamtoje slypinčios žo- 
džiais nenusakomos transcendencijos pasireiškimai, išprovokuoti 
žmonių nuosmūkio kaip atsakas į juos, kaip dieviškoji bausmė. 
Būdingas pavyzdys: 


Dar girdėjau, kad buvo didelis dvaras. Ten toks ponas gyvenęs, dide- 
lis turtuolis. Ir jis daug turėjęs baudžiauninkų, labai mušdavęs juos, 
žudydavęs juos visokiais būdais. Sako, kad buvo prakeiktas tas dvaras, 

ir nugrimzdęs visas žemėn, palikęs toks aukštas kalnas. Iš to kalno 
visokios baidyklės kylančios... 

Šaltinis yra toks, duobė. Žmonės surišo kelias kartis į krūvą ir 
nugramzdino į dugną - nieko nepadarė, nepasiekė dugno. Tas šaltinis 
verda ir verda. Tai sako, kad ten tas pats ponas pražudytas (Imbarės 
k., Kretingos r., KerbŽA: 69, nr. 140). 


Nugrimzdusio dvaro vietoje liko ypatingi šio įvykio ženklai — 
aukštas kalnas ir be perstojo verdantis šaltinis — pragarmė. Jie gali 
būti aiškinami kaip jungties su požeminiu pasauliu, į kurį įgriuvo 
ponas su visu dvaru, vieta. Toji verdanti versmė, kaip „anga“ į 
telūrines gelmes, kelia aliuzijas į jose tvyrančių stichiškų jėgų 
slėpinius. 


Papročiai, atspindintys žemės 
šventybės suvokimą 


Didžiulės pagarbos žemei ženklas — jos bučiavimas. Šis paprotys 
būdingas daugeliui tautų. Jau Homero „Odisėjoje“ užsimenama 
Odisėjo lūpomis apie žemės bučiavimą: „Dar nepasiekiau lig šiol 
aš Achajos ir žemės gimtosios / Nebučiavau, nėr galo vargų“ 
(Homeras, „Odisėja“ XI, 481-482). 

Žemės bučiavimas tikriausiai buvęs vienu iš sudėtinių se- 
novės baltų ritualų veiksmų. XVII a. antroje pusėje tai liudija 
M. Pretorijus, pasirėmęs žiniomis, gautomis iš Katyčių kunigo 
N. Cintijaus. Šis jam papasakojęs apie kartą Vainotuose slapta 
stebėtas pagoniškas apeigas, kuriose atlikinėtas šis veiksmas. Esą 
vieną vėlų vasaros vakarą senas žemaitis, tikriausiai burtininkas, 
norėdamas sužinoti dingusio žmogaus būklę, stovėjęs tarp dvie- 
jų ąžuolų ir žiūrėdamas į dangų paslapčia kažką murmėjęs. Po 
kurio laiko jis, palingavęs į keturias puses, puolęs ant kelių ir tris 
kartus pabučiavęs žemę. Netrukus, kažką burtininkui surikus, 
atskubėję kiti žemaičiai, kurie čia suklaupę ėmę melstis, žvelg- 

dami į dangų ir iškėlę rankas. Po to ir jie visi triskart pabučiavę 
žemę. Tai padarius, senasis žemaitis papasakojęs, kas atsitikę jų 
giminaičiui (BRMŠ III: 158—159—269). Matyt, žemės bučiavi- 
mas aprašytoje Žemaitijos vietovėje anuomet buvo visuotinai 
atliekama apeiga. 

Paprotys bučiuoti žemę yra stipriai įsišaknijęs lietuvio sąmonė- 
je. Jo gyvybingumą rodo tai, kad dar ir XXI a. ši priedermė res- 
pondentų prisimenama ir gyvai komentuojama. Jų pabrėžiama, 
kad ši tradicija eidavusi iš kartos į kartą: Jei pradeda sėti ar pjauti, 
sukalba poterius ir pabuciuoja žemelį - nuo Dievulio taip duota, taip 
darydavo tėvų tėvai (Didžiasalio k., Ignalinos r., LTR 7793/20; 
žr. ir LTR 7785/79). Paprastai tai aktualizuota pradedant žemės 
darbus, ypač orę ir sėją: Žemė tokia buva brangi, kad tikrai jų 
bučiuodava. Kai pirmą kartą išeina laukuos pavasarį, kad derlius 
būtų geras <...> ir žegnodava laukų, ir bučiuodava, ir žemelį pabu- 
Čiuodavo (Žemaitkiemis, Ukmergės r., LTR 7785/79); Kai pra- 
ded sėt, pabučiuoj žemė šeiminyke (Rozalimo apyl., ES 48/495); 
Kai pradeda sėc, tai bučiuoja žemelį (Pavalakės k., Varanavo r., 
LTR 7784/58). Derlių sudorojus — po javapjūtės, grikius nuro- 
vus — žemei vėl dėkota, ją pabučiuojant: Kai pabaigia dirbti, kai 
nusrenka nuo lauko visų derlių, tadu jau persižegnoja, pabučiuoja 
žemę, padėkoja (Didžiasalio k., Ignalinos r., LTR 7793/24); [O 
gal kadu ir žemį pabučiuodavo?| Nu gal kadu kaip jau baigia to- 
kių |rugius pjaut, grikius raut), tai atsklaupia, poterius sukalba ir 
žemelį pabučiuodavo. Bobutė tai tankiai taip darydavo kap senoji 
buvo, tėvelio. |Kaip darydavo?| Kai pabaigia |minėtus darbus|, jau 
vakaras, namo eit, tai prisklaupia, persižegnoja: „Kad dar sulauktau 
rytdienos, ateitau, padirbtau, po žemelį pavaikščiotau“ (Žuklijų k., 
Trakų r., LTR 7787/147). Kaip galima spręsti iš pastarosios cita- 
tos, vaikščiojimas Žeme ir yra pati žemiškoji egzistencija, kurią 
pratęsti baigiantis dienai prašo senoji moteris, pabučiavusi žemę, 
priklaupusi ant jos ir persižegnojusi. Užtiksuota atvejų, kuomet 
žemė būdavo bučiuojama ir po bulviakasio: Cik kap bulbelas nu- 

kasam visas, jau visa padarom <...>. Jau kap aš darau ir kap mano 
tėveliai darė... Tai jau persižegnoju, tų žemelį pabučiuoju ir pasa- 
kau: „Ačiū tau, žemela, kad tu mumi išlaikei derlių, kad tu mus 
nešioji“ (Pavalakės k., Varanavo r., LTR 7784/79); Mano marti tai 
va Lentvaryj gyvena, tai jos seneliai, kap vadzina diedzukas, baby- 
tė čia Stančikuose buvo, tai senukė buvo, tai, sakė, bulves nukasė, 
atsiklaupė, persižegnojo ir pabuciavo žemį ir nuvej (Bradiškių k., 
Semelišių apyl., Elektrėnų sav., LTR 7795/46). 

Priklaupus žemė taip pat būdavo bučiuojama atsisveikinant 
arba pasisveikinant su ja, kaip kad su brangiu žmogumi, tai yra 
prieš didelę kelionę ir parvykus į gimtinę iš tolimų kraštų: Tik 
kaip Žemaičio bernai ajo vaiskan... Tai aš dar buvau nedidziulė, ale 
pomėciju, kap anas iš namų išaidė, tai davej pas duris ir priklaupė, ir 
žamį pabuciau (Smilginių k., Varanavo r., LTR 7784/174); Bučia- 
vau sienas, bučiavau žemę, kai sugrįžau [į namus] ŽI (LKŽe: žemė). 
Įžengus į naujus namus taip pat bučiuota žemė, tiksliau — asla: Kai 
įeina naujon gryčion, atsiklaupia, aslą pabučiuoja ir pabučiuoja žemę 
(Valtūnų k., Ukmergės r., LTR 7785/40). 

Žemė galėjo būti bučiuojama ir paprasčiausiai dėl liaudiškojo 
pamaldumo. Sakydavo: Ar žemę pabučiuosi, ar mūkelę, tai lygūs bus 
atpuskai (Salakas, BIR I: 4, nr. 10). Nors krikščionybė jau seniai 
buvo įsigalėjusi, žemę vis dar bučiuodavo Lietuvos kaime, kaip 
užfiksuota Dusetų apylinkėse, — rytą ir vakare, prieš pradedant ir 
baigiant kalbėti poterius ar, kaip pastebėta apie Salantus ir Liškia- 
vą, — tiesiog pasimeldus. Toks tradicijų susimaišymas rodo, kokia 
gyvybinga buvo žemės garbinimo tradicija: Seniau bučiuodavo po 
poterių rytą ir vakare žemę, žodžių nesakydavo (Dusetos, BIR I: 4, 
nr.7); Kai buvau maža, pakalbėjus poterius turėdavom pabučiuoti 
žemę <...> (Salantai, BIR I: 4, nr. 6); Ypač vaikams sukalbėjus 
poterius liepdavo pabučiuoti žemę užtat, kad žemė - mūsų motka 
(Liškiava, BIR I: 4, nr. 4). Pastarojoje čia pateiktoje citatoje argu- 
mentuojama, kodėl reikia bučiuoti žemę — esą ji „mūsų motka“, 
tad ją kaip motiną gerbdami ir savo motina laikydami — turime 

bučiuoti, kaip kad iš pagarbos bučiuojam tanką motinai. Kai kur 
Lietuvoje, sakysim, apie Viduklę, žemė būdavo bučiuojama 7 arba 
12 sykių per dieną: Žemę, kaip maitintoją, reikia pirmą gegužės mėn. 
dieną septynis kartus pabučiuoti (Viduklė, BIR I: 4, nr. 8); Žemė 
žmones maitina ir rėdo, dėl to reikia į dieną dvylika sykių pabučiuoti 
žemę (Viduklė, BIR I: 4, nr. 9). 

Pagarbos žemei ženklas — ir kaktos prie jos pridėjimas. Tauto- 
sakos rinkėjo Antano Mažiulio žodžiais, „kalbėdami žemei maldas 
žemaičiai paprastai prideda kaktą prie žemės, sukalbėję persiže- 
gnoja ir pabučiuoja „šventą žemelę“ (Mažiulis 1939-1940); 95), 
Išskirtinis žemės kulto apraiškos atvejis — jos valgymas. A. Mažiu- 
lio liudijimu, Veprių apyl. (Ukmergės aps.) prieš 50 m. tebebuvo 
gyvas paprotys, kad pagautas vagis už bausmę turėdavęs suvalgyti 
saują žemės ir ją pabučiuoti. Be to, žemės valgymas buvo priesai- 
kos užtvirtinimo aktas. Anot A. Mažiulio, Kapčiamiesčio ir Mer- 
kinės apyl. piemenys pavasariais, pirmą kartą suginę į draugę bei 
gerokai vieni kitus prikūlę, darydavo sutartį, kad visus metus tai- 
koje gyvens, nesimuš, vieni kitų būdų nedegins ir pan. Sutarties 
priesaikai patvirtinti jie valgydavę žemę iš seno ugniakuro vietos, 
o jei tokio nesurasdavo — iš kur papuola. Tokią priesaiką mena ir 
kai kurios pasakos.“ A. Mažiulis pateikia ištrauką iš stebuklinės 
pasakos apie žvejo sūnų, karalaitę ir slibiną. Šiosios sutiktas „de- 
gučius“, prašydamas, kad ji pasakytų tėvui, esą jis užmušęs slibiną, 
dar ir reikalavo: „— Prisiek man tai, suvalgydama smėlio saują“. 
„Karalaitė išsigandusi suvalgė ir smėlio saują“ (LP: 34). 

Žemės valgymas — archajiškas paprotys. Rusai ir ukrainiečiai 
prisiekdami irgi suvalgydavo žemės. Žemutinio Pavolgio valstie- 
čių supratimu, pati stipriausia priesaika, patvirtinant savo žodžius, 
yra suvalgyti grumstą žemės (Toncroū 2003:509). Homero „Ilia- 
doje“ žemė duodant priesaiką tik paliečiama. Būtent taip Heros 
prašoma prisiekti Stikso vandeniu: „Tu man prisiek pirmiau nepa- 


2 http://aidai.us/index.php?option=com. contentktask=view 
Gid=62534Itemid=395 

liečiamu vandeniu Stikso, / Viena ranka palytėdama žemę, penė- 
toją močią“ (Homeras, „Iliada“ XIV, 271-272). Žemės lytėjimas 
ranka, matyt, sutvirtindavo priesaiką. 


Žemės sanctum 


J. J. Bachofenas, šveicarų mokslininkas, antikinės mitologijos ir 
papročių tyrėjas, žemę kvalifikuoja požymiu sanctum — „tai, kas 
šventa“, „neliečiama“. Greta šio termino jis vartoja ir sacrum — „tai, 
kas šventa“. Abi sąvokos siejamos su šventybe, su tuo, kas yra 
šventa. Tačiau J. J. Bachofenas įžvelgia tarp jų skirtumą, teigda- 
mas, kad sanctum atspindi telūrinės medžiagos (žemiškos materi- 
jos), o sacrum — šviečiančios erdvės požymius. Tad sanctum, anot 
jo, siejasi su žeme ir chtoniškomis galiomis, o sacrum — su šviesą 
skleidžiančiais pradais ir su aukštesniaisiais dievais. Be to, sanctum 
išreiškia moteriškąjį nejudančios materijos principą, sacrum — vy- 
riškąjį kinetinį (Bachofen 1967: 40). Sanctum gali būti žemės, 
žemiškųjų objektų vertinimo kriterijumi: ar jie turi to sanctum, 
ar yra nepaliesti, nesuteršti, švarūs, ar yra išlaikę savo tikrąją ne- 
pažeistą, neišniekintą prigimtį. 

Jėzuitas J. Lavinskis, referuodamas Žemaitkiemyje (dab. 
Ukmergės r.) nugirstą lietuvių tikėjimą, esą žemėje negalima lai- 
doti nekrikštytų vaikų, žemę kaip tik apibūdina žodžiu sancta: In- 
fantes sine baptisto mortuos <...> in tilla, guam sacram apellabant, 
cadaver infantis reponebant, asserentes huiusmodi nefas esse terrae 
mandare, propterea guod illa sancta esset. „Kūdikius, mirusius be 
krikšto <...> atneša ir įkelia į liepą, kurią vadina pašvęsta, kadangi 
mano, kad negalima jų laidoti žemėje, kuri yra šventa“ (BRMŠ II: 
607, 609; išretinta N. L.). 

Jau mūsų protėviai saugojo žemę nuo suteršimo - ne tik mate- 
rialaus, bet ir reiškiamo pykčiu ir fiziniu veiksmu, sakysim, žemė 
negali būti mušama. Tikėjimuose tai išsakoma kaip tabu: Nemušk 

šventos žemelės (Dusetos, LTR 778 / 001); Anys sakydavo, kad 
nevalnia žemė nei mušė, neikitaip kaip išnevožyt (Salakas, BIR I: 4, 
nr. 10); Seniau senieji bardavosi, kada vaikai žemę mušdavo (Aukš- 
tadvaris, BIR I: 4, nr.15); Žemė nemožna runciu mušt, ana mus 
peni (Gervėčiai, BIR I: 4, nr. 16). Analogiškas draudimas gyvavo 
ir Latvijoje: Ar riksti nedrikst sist uz zemes, jo zeme tad esot mūsu 
mūte. „Žemės negalima mušti rykšte, nes žemė yra mūsų motina“ 
(Meiranai, ŠmLTT 34227). Ja zemi dauza ar riksti, tad mūtei mu- 
gura sūp. „Jei žemę daužo su rykšte, tai motinai nugarą skauda“ 
(Tirza, ŠmLTT 34229). Rikstes uz zemes sist nevajagot, tad saim- 
niecei galva sūp. „Nereikia rykštėmis žemės mušti, tada šeiminin- 
kei galvą skauda“ (Ranka, ŠmLTT 34231). Anot Ė. Durkheimo, 
religiniame draudime būtinai glūdi šventumo sąvoka: jis kyla iš 
pagarbos sakraliam objektui ir jo tikslas — neleisti, kad tos pagar- 
bos pristigtų (Durkheimas 1999; 334), 

Jurgita Usaitytė teigia, jog su žemės šventumu ir teisingu- 
mu susijęs draudimas pitžodžiauti. Sakoma: Nesikeik, žemė ver- 
kia (Švenčionių aps., LMD III 65/34; cituota iš: Ūsaitytė 2003: 
119). Arba šitaip įspėdinėta: Nevalna sakyti „pasiutęs“ ar „o kad 
tu pasiustum!“, bo tada žemė į septynis sieksnius sudreba (Vidu- 
klė, BIR: 4, nr. 9); Keikia, ūžina — žemė linksta; Būste blogi - žemė 
drebės, kai mirsiu (LKŽ XX: 312) (cituota iš: Ūsaitytė 2003: 119). 
Žemė ypač gyvai reaguodavo į moterų keikimąsi: Ko tu jobsi, po 
tavim žemė dvylika sieksnių suskrenkia. O dar |dabar| ir moterys 
jobsi (Žižmų k., Šalčininkų r., LTR 6447/207). J. Ūsaitytė pastebi, 
kad susikeikę žmonės turėdavę atsiprašyti žemės ir primena, jog 
tai buvo sankcionuota net įstatymų. XVI a. Mažosios Lietuvos 
„Krašto įstatyme“ buvo numatyta, kad išgirdus „ką besikeikiant, 
turi liepti jam atsiklaupti, pabučiuoti žemę <...>“ (Ūsaitytė 2003: 
119; Vyšniauskaitė 1994; 40). 

Griežtai drausta neigiama intencija spjaudyti ant žemės. Ant 
žemės negalima buvo nusispjauti (Panočių k., Varėnos r., LTR 
7794/13). Šį tabu patvirtina ir rusų tradicija. „Tai Žemės įžeidi- 

mas ir išniekinimas, kaip manė paprastas valstietis ir, tarp kitko, 
Dostojevskis“ (Toporov 2000: 271). 

Vadinasi, turi būti saugomas Žemės sancium. Kas kita yra jos 
palietimas pozityviu tikslu — bučiuojant ar su meile ją įdirbant: 
Žamelė šventa. Žamelė myli, kad jų vis glostytai, jų lygintai, glosty- 
tai, ravėtai, nebūt piktažolių, tada ir derlių duoda, ir viską (Pavalakės 
k., Varanavo r., LTR 7784/97.). Pastaruoju atveju jos sanchum ne- 
pažeidžiamas, nes jai juntama besąlyginė, a priori pagarba ir meilė. 

Sugrįždami prie šventybę įvardijančių terminų ir pabrėždami 
bei papildydami J. J. Bachofeno iškeltą mintį, konstatuosime, jog 
sacrum labiau būdingas dangui, patristiniam pradui, vyriškoms 
religinėms figūroms ir su dvasia susijusiems fenomenams, san- 
chum — visų pirma žemės, chtoniškojo pasaulio, moteriškojo bei 
matristinio prado ir su juo susijusių dievybių, sielos reiškinių atri- 
butas, jų lygį ir kokybę religijos vertybių sistemoje kvalifikuojan- 
tis kriterijus. Taigi chtoninės mitinio pasaulio srities šventybė iš 
tiesų yra specifiška, sietina ne tik su Žemės galių raiška (kurios 
yra kitokio pobūdžio nei dangiškosios), bet ir su jos sanctum, ku- 
ris apibūtintinas kaip chtoninio universumo vidinis integralumas, 
išsaugota pirmykštė Žemės švara, ne tik materialiu, bet ir energe- 
tiniu atžvilgiais, jos paviršiaus ir gelmių nepažeista, nesudarkyta 
tikroji prigimtis. 

MOTINA ŽEMYNA 


*- 


Motinystės funkcija, nuo priešistorinių laikų laikoma reikšmin- 
giausia moteriškos būtybės priederme, senosiose religijose bū- 
davo suteikiama tam tikroms dievybėms. Pasaulietinėje sferoje 
motinystės esmę atskleidžia gyvybės kūrimo paskirtis, taip pat — 
specifinis motinos santykis su jos palikuonimis, pagimdytaisiais, 
augintiniais, kuris nusakytinas kaip motiniškas rūpestis bei sau- 
gojimas ir fizine, ir psichologine prasme. Šitokios motiniškos 
priedermės išryškinamos ir dievybės kaip Motinos sampratoje. 
Mitologijoje akcentuojama šios esybės globėjiškoji paskirtis bei 
veikla: ji gali būti kurios nors žmogų supusio pasaulio srities (Že- 
mės, vandens, ugnies arba šiaip laukinės gamtos, kultivuojamos 
augalijos, namų, gyvulių) ar paties žmogaus globėja. 

Kiekviena tauta, o kartais ir atskiros sritys, kaimai galėję turėti 
savo ganėtinai lokalinį Deivės Motinos kultą, savaip tą deivę įsi- 
vaizduodami ir įvardydami. Senojoje baltų religijoje Deivės Mo- 
tinos vaidmenį galėjo atlikti žemės deivė. 


Deivė Motina archajiškose Europos kultūrose 


Deivė Motina — tai dievybė, kuri galėjo gyvuoti Europoje dar 
priešistoriniais laikais. Tarp jos įsivaizdavimą toje epochoje ro- 
dančių archeologinių radinių esama apkūnių moteriškų būtybių 
statulėlių su plačiais užpakaliukais, didelėmis krūtimis, tai yra 
su atributais, liudijančiais prigimtinį moters gebėjimą gimdyti. 
Pasak vienos paplitusių hipotezių, šitokios figūrėlės, datuojamos 
vėlyvuoju paleolitu ir vėlesnėmis epochomis, reprezentuoja Deivę 

Motiną, susijusią su vaisingumu (Gimbutienė 1996: 151; James 
1967:47; HU: 99). Jos vadinamos ir tiesiog moteriškomis „vaisin- 
gumo“ figūromis (James 1967: 46; Kuijt 2000: 167—168). 

Deivės Motinos vaizdinį bei su juo susijusią religinę sistemą yra 
tyrinėję daugelis žinomų istorikų, antropologų, religijotyrininkų 
ir psichoanalitikų (Briffault 1927; James 1967; Olson, ed. 1983; 
Neumann 1989; Green 1995; Billington, Green, ed. 1996; Gim- 
butienė 1996; šia sąvoka operuoja Arthuras Evansas, Martinas 
P. Nilssonas, Mircea Eliade, Franzas Altheimas, A. E Losevas 
ir kt.). Deivė Motina, arba Didžioji Motina, Didžioji deivė, šių 
autorių darbuose iškyla kaip savaime suprantamos religijotyros bei 
archetipinės psichologijos sąvokos. 

Kaip liudija archeologijos bei kitokio pobūdžio senųjų religijų 
šaltiniai, Deivės, arba Deivės Motinos, religija — tai savita idėjų, 
vaizdinių sistema. Marija Gimbutienė, išplėtojusi teoriją apie sa- 
vitą Deivės religiją Senojoje Europoje, teigė, kad šioje religinėje 
sistemoje išskirtinį vaidmenį atlikusi Deivė pasižymėjo gyvybės 
kūrimo, tai yra motinystės, funkcija. Aptariama religinė sistema 
implikavo tokias moteriškas dievybes, kurios buvo susijusios su 
žeme, jos vaisingumu, vandenimis, lunariniu kalendoriumi bei 
gamtos cikliškumu (Gimbutienė 1996: 10, 151; Gimbutienė 1985; 
160-161). 

Deivės Motinos religija gyvavo (nebūtinai dominavo) ne tik 
priešistoriniu periodu Europoje ir neretai įtaką jai dariusiuose 
Azijos kraštuose, bet ir vėlesniais laikais. Tai patvirtina didžiosios 
Europos dalies (ypač jos vidurio bei pietryčių regionų) ir Mažosios 
Azijos ne vien VII-II tūkstantmečio pr. Kr. archeologiniai radi- 
niai, kaip konstatavo Kretos Mino kultūros bei apskritai Senosios 
Europos civilizacijos tyrėjai (Evans 1921: 47-53; Nilsson 1950; 
72-73, 392—398; Gimbutienė 1996: 10, 189-—191: Gimbutas 
1999: 127-214). Ši tradicija liudijama ir istorinio periodo nuo I 
tūkstantmečio pr. Kr. iki I-V a. po Kr., o kai kur — ir vėlyvesnių 
duomenų. Tad aptariamo reiškinio gyvavimo arealas aprėpia to- 

kias teritorijas: Mažoji Azija, Viduržemio jūros pakrančių kraštai, 
Reino aukštupys (iš Čia kildinami keltai, mitinių Motinų ir ma- 
tronų garbintojai), taip pat Reino žemupys (apgyventas germanų, 
tarp kurių I-V a. irgi buvo išplitęs matronų kultas) ir galiausiai — 
Baltijos jūros pakrantės, kuriose, be germanų, slavų ir finų-ugrų 
kilmės gyventojų, nuo seno gyveno baltai, I a. P. K. Tacito pa- 
liudyti kaip dievų motinos (mater deum) garbintojai. Kai kurio- 
se pasaulio religijose bei kultūrose šis vaizdinys tebėra gyvas iki 
siol. Deivės Motinos kultas yra išlikęs Azijoje, tarkim, Indijoje — 
hinduizme. Tad Deivės Motinos, su kuria glaudžiai siejasi Terra 
Mater kategorijos dievybė, garbinimas — tai ne vienos kurios nors 
epochos fenomenas. 

Mažojoje Azijoje buvo itin stipri Didžiosios Motinos garbini- 
mo tradicija. Ten II tūkstm. pr. Kr. (apie 1200 m. pr. Kr.) atsikėlę 
frygai adoravo Kibelę (gr. KvBelin, lo. Cybele ), kurią įprasta ti- 
tuluoti kaip Magna Mater (vadinta ji ir Magna Mater deum Idea). 
Apie 1000 m. pr. Kr. Mažosios Azijos vakarinėje dalyje įsikūrę 
graikai perėmė kai kurias frygų tradicijas. Nuo III a. pr. Kr. frygų 
Didžiosios Motinos Kibelės kultas ėmė plisti Viduržemio jūros 
pakrančių kraštuose, pirmiausia prigijęs Romoje. Romos imperi- 
jos laikotarpiu romėnams įsitvirtinant vis naujose teritorijose, jis 
migravo ir į kitus kraštus. 

Kaip rodo Deivės Motinos (arba Didžiosios Motinos, Ma- 
gna Mater) vaizdinio tyrimai, pasiremiant įvairių pasaulio tau- 
tų senosiomis religijomis, jis gali skleistis įvairiomis formomis, 
E. Neumannas teigia, kad sąvoka Magna Mater žymi ištisą mitinių 
objektų kategoriją, tokių kaip deivės, fėjos, burtininkės, raganos 
bei kt. Šios mitinės būtybės gali būti laikomos Didžiosios Moti- 
nos archetipo mitinėmis bei ritualinėmis apraiškomis (Neumann 
1989: 26). Žemės deivė - tai tik viena iš Didžiosios Motinos tipui 
priklausančių esybių, tik viena iš jos įvairiopų raiškos formų. 

Tai, kad nuo seniausių laikų žemė buvo įsivaizduojama kaip 
motiniškoji deivė (miitterliche Gėttin), pripažįsta ir religijotyrinin- 

kas E. Heileris (Heiler 1961: 38). Jis motyvuoja šį teiginį tuo, kad 
žemė primityvaus žmogaus buvo suvokiama kaip gyvybės šalti- 
nis — motiniškoji gimda, iš kur randasi visa, kas gyva, — augalija, 
gyvūnija ir žmogus (Heiler 1961: 38). Iš tiesų žemė, po dangaus 
kupolu plačiai išsidriekusi kosminė motina, yra mūteria (nuo lot. 
mater) pirmine šio žodžio šaknies prasme. 

Įvairios tradicijos Deivę Motiną įsivaizdavo kaip moters pro- 
totipą ir idealą. Žemės deivė, viena archajiškiausių moteriškų 
dievybių, ir šiuo požiūriu užėmė išskirtinę vietą, neretai manifes- 
tuodama visą moteriškąjį pasaulį. Tarp chtoninės mitologijos ir 
moteriškumo plotmės nuo seno buvo susiklosčiusi glaudi sąsaja. 
Tam turėjo įtakos ir magiškas religinis moters prestižas bei kai 
kuriais atvejais vyraujantis jos vaidmuo visuomenėje. 

Sėnosios Pietų Europos žemės ir žemdirbystės deivės paprastai 
apibūdinamos kaip motinos. Žemės deivė Gaja, atsiradusi iš Cha- 
oso, - pramotė, pagimdžiusi patį Uraną, Dangaus dievą, vėliau su 
juo santykiauja kaip su vyru ir ši pora suteikia gyvybę daugybei 
palikuonių (Hesiodas, „Teogonija“ 126—153). Graikų Demetra — 
pirmiausia Persefonės motina: „Dzeusas nuėjo paskui į Demetros 
maitintojos guolį. / Ši Persefonę baltrankę pagimdė“ (Hesiodas, 
„Teogonija“ 912-913). Be to, Demetra buvo suvokiama kaip javų 
motina, laukų derliaus teikėja (Nilsson 1941: 437). Italikų ir ro- 
mėnų Cerera taip pat laikyta ne tik savo pagimdytųjų — Libero 
ir Liberos — motina, bet ir jos valdomos srities - javų ar vaisių — 
motina globėja. Ovidijaus apie ją sakoma: „Šitaip prabilo [Aretūza, 
kreipdamasi į Cererą — N. L.|: O motin javų ir mergaitės, kurios 
tu / Ieškai pasauly visam! Vargus neaprėpiamus meski / Ir nebe- 
rūstauk piktai prieš tau atsidavusią žemę“ (Ovidijus, „Metamor- 
fozės“ V, 489—491); „Motina vaisių romi [Cerera — N. L.] kasom 
geltonom it varpos“ (Ten pat VI, 118). Franzas Altheimas suteikė 
Cererai mater agr(orum) „laukų motinos“ titulą, atspindintį jos 
veiklos sritį (Altheim 1931: 109). Romėnų Tellus, žemės maitin- 

tojos personifikacija, taip pat galėjo būti vadinama motina — Tellus 
Mater arba Terra Mater (Guillen 1985: 259—260). 

Nuo žemdirbystės pradžios žemė įsivaizduota kaip motina 
galbūt ir dėl to, kad ji, kaip ir moteris, buvo susijusi su kasmet 
pasikartojančiais vaisiaus kūrimo, jo brandinimo ir to vaisiaus su- 
nokimo periodais, trukdavusiais tam tikrą laikotarpį. Trys metų 
laikai —- pavasaris, vasara, ruduo, trunkantys apie aštuonis-devynis 
mėnesius, yra metas, kuomet žemė, gavusi sėklą, „nešioja“ nau- 
ją gyvybę ir „pagimdo“ vaisius. Po viso to ateina Žiemos metas 
ir žemė ilsisi. Pavasariop ji vėl įgyja naujų jėgų pradėti gyvybę. 
"Tokie žemės vaisingumo ir ramybės tarpsniai asocijuojasi su vai- 
singos žmogiškosios motinos gyvenimo, gyvybės kūrimo ciklais. 
Žemė ir moteris gyveno kartodamos panašius būties ratus. Graikų 
žemdirbystės deivės Demetros duktė Persefonė kaip tik žiemos 
ramybės tarpsniu būdavusi požemyje, o pavasarį grįždavusi į at- 
sinaujinantį antžeminį pasaulį. Tačiau artėjant žiemai Persefonė 
palikdavusi viršutinįjį pasaulį ir tuomet žemė vėl tapdavusi nevai- 
singa („Homerinis himnas Demetrai“ 305—308; 400—403; Grimal 
1981: 131-132). Toks cikliškas, kasmet pakartojamas Persefonės 
persikėlimas iš vienos mitinio pasaulio sferos į kitą, tuo lemiant 
chtoninės gyvybės atgimimo ir sunykimo periodus, asocijuojasi 
su žemdirbystės sezonų kaita. Trečdalis metų, kurį Persefonė pra- 
leidžia požemyje, yra laiko tarpas, kai vegetacija apmiršta. Aštuo- 
ni mėnesiai, kuriuos deivė praleidžia viršutiniame pasaulyje, nuo 
pavasario iki rudens — tai metas, kai viskas žydi, auga, subrandina 
derlių („Homerinis himnas Demetrai“ 445—448; UpenBc 2005: 
114; Nilsson 442—443). 

Taigi metų sezonų ciklas yra ir pačios žemės, kaip gyvybės 
kūrėjos, egzistencijos laikas. Panašią į pietų Europoje gyvavusią 
metų laikų koreliacijos su žemėje vykstančiais procesais ir jų kar- 
totės sampratą atspindi ir baltų mitologinė tradicija. 

Žemyna - Deivė Motina 


Žemyna - tai deivė, turėjusi Motinos statusą, todėl ji gali būti api- 
būdinama, pasiremiant religijotyroje vartojama definicija — kaip 
Deivė Motina. Kalbos ir folkloro duomenys aiškiai liudija, kad 
Žemyna vadinta motina, ir tai būdingiausias, pastovusis jos epi- 
tetas. Etninėse lietuvių žemėse Lydos krašte (Varanavo r.), dabar 
priklausančiose Baltarusijai, dar XX a. vartoti posakiai, kuriuose 
Žemyna minima su prievardžiu motina: : Motina Žemyna mus še- 
ria (Pelesa, LKŽ XX: 344): Ok, Žamyna, mana motina! (Pelesa, 
LKŽK); Žemyna mocina, kų aš padariau <...> (Rodūnė, LKŽK). 
Posakių, pavadinančių Žemyną motina, užrašėme 2011 m. Pele- 
sos apylinkėse kartu su R. Balkute vykdydamos lauko tyrimus: 
Yra toks posakis: „Žemyna, mocina mieliausia“, kai yra tokia nuos- 
taba (Dubinių k.,Varanavo r., LTR 7784/30); būdavo bobutė mūs 
tep sakė: „Žamyna, mano motina“ <...> Žamyna — ir motina, ir 
maitintoja, ir viskas (Dubinių k.,Varanavo r., LTR 7784/41); Ža- 
myne, mocina geriausioj (Pelesos k., Varanavo r., LTR 7784 /127). 

Aptariamoji deivė galėjo būti vadinama motina ir Aukštaitijo- 
je. Tiesa, šis posakis užkonservuotas kiek abejotino autentišku- 
mo maldelėje, sakomoje, anot jos užrašytojo Antano Karmono, 
rudenį prieš žiemkenčių sėją Akvieriškės piliakalnio papėdėje 
(Strūnaičio sen., Švenčionių r.): Motina Žeminyke, kaip buvai, 
taip ir būk. Augink šiaudelius, nokink grūdelius <...> (Karmo- 
nas 2000: 371). Tačiau jei visos maldelės (jau anksčiau aptartos, 
kalbant apie žemės deivės vardus) tikrumu ir abejojama, pats 
dievavardis ir jo prievardis motina vietinių gyventojų kalboje 
galėjo egzistuoti. 

Žemės deivės kaip motinos įsivaizdavimą patvirtina latvių mi- 
tologinė tradicija. Tai rodo jau pats šios dievybės vardas Zemes 
mate. Latvių tyrėjai ją, apibūdindami kaip chtoninių galių val- 
dovę, priskiria indoeuropiečių Deivės Motinos tipažui (Biezais 
1955: 338). Apskritai senoji latvių religija pasižymi deivių, vadin- 

tų motinomis, gausa (Dahrsemaie, Laukemate, Mheschemate ir kt.; 
Paulius Einhornas, BRMŠ1II: 580, 592; žr. ir J. Langė, BRMŠ IV: 
172). Tai paremia prielaidą, kad baltams tolimoje praeityje Dei- 
vės Motinos tipo dievybė buvo aktuali ir turėjo savo garbinimo 
tradiciją. | 

Tad Žemyna, viena svarbiausiųjų baltų moteriškų mitinių esy- 
bių, reprezentuoja dievybės tipą, vienijantį chtoniškąsias ir mo- 
tiniškąsias ypatybes, kurių sintezę rodo pats jos vardas — Motina 
Žemyna. Latvių mitologijoje Zemes mate, viena iš daugybės mi- 
tinių motinų, taip pat apibrėžtina kaip Deivė Motina. 


Žemė - Motina, Močia, maitintoja, sieroji 


Žemė kaip Motina - viena gajausių, itin plačiai pasklidusių sam- 
pratų, žinoma daugeliui Europos tautų. Posakis Žemė Motina ne- 
retai, beje, išplečiamas žemę apibūdinančiais epitetais, turi atiti- 
kmenis kitose tautose: lotynų Tellus Mater, Terra Mater, vokie- 
čių Mutter Erde, rusų Mamo coipa 3emax (CJ II: 316), baltarusių 
IAMJA C6AMAA, AHA KauLa Mayj; Mayi - cipaz 3amax (DM: 201), 
ukrainiečių Mamu - cupa 3em3a, lenkų matka ziemia; ziemicka ma- 
micka (SSSL: 22)*?. Lietuvių tradicijoje Žemės Motinos vaizdinys 
liudijamas įvairiopų ir gana ankstyvų, ir vėlyvesnių šaltinių, tai 
yra ne tik folkloro, bet ir grožinės literatūros: Darbščiam žemelė — 
motina, rambiam - pamotė pikta (Anykščių r., LTR 6433/584); 
Žemė reikia gerbti, ba žemė yra mūs motka (Aukštadvario apyl., 
LTR 1580/828); Žeme Motinėle - ana visus priglaudžia (Šventupės 
k., Ukmergės r., LTR 7785/19); Žemė-— mūsų visų motyna KII75; 


30 Jau Homeras žemę apibūdina kaip močią: „Šokį pradėjo tuomet ant žemės, 


penėtojos močios“ (Homeras, „Odisėja“ VIII, 378). „Žemė, penėtoja mo- 
čia, juos priėmė gyvus abudu“ (Ten pat XI, 301). Ovidijus žemę vadina 
didžiąja Močia: „Močia didžioji — tai žemė“ (Ovidijus, „Metamorfozės“ I 
393—394), 

O motina žeme, kokia tu graži ir vaisinga! sp.; Tu Lietuva, tu mie- 
liausia mūsų motinėlė! A. Baran (LKŽe; motina). 

Žemės suvokimas ir apibūdinimas kaip motinos grindžiamas 
žemės ir motinos funkciniu tapatumu. Ir žemė, ir motina, abi 
jos — gimdytojos, maitintojos, „nešiotojos“, globėjos: (Kretin- 
cos aps., LTR 1539 /39); Žemė, dėl prigimimo motina tikroji, vis 
gimdo, tauso, pena ir vis palaidoja D. Pošk (LKŽ XX: 313); Žemė 
maitintoja, mūs motina (Grendavės k., Trakų r., LTR 7787/55); 
Žemė - maitintoja: duona tai iš žemės, viskas iš žemės (Lazdinių k., 
Švenčionių r., LTR 7793/156). Žemė — ne tik žmonių motina. Ji 
laikoma ir mus supančios augalijos, į ją šaknis suleidusios, „mo- 
čeka“: Žemė - žolės motina, javų močeka Gs (LKŽ.e: žemė). 

Žemė yra gimdytoja plačiąja prasme — jos įsčiose gimsta visi 
gyvo žemiškojo pasaulio kūriniai. Su žemės kaip gimdytojos, gy- 
vybės kūrėjos funkcija, galimas dalykas, siejasi žemės kaip gyvos 
būtybės tukimo, storėjimo įsivaizdavimas. Turima omenyje J. Bro- 
dovskio žodyne esantis posakis: ėme nutuks. Čia pat pateikiamas 
vokiškas atitikmuo: Die Erde wird dick (BRMŠ IV: 22). Storėjanti 
žemė čia galėtų būti suprasta kaip gyvybės nešiotoja, potencia- 
lioji gimdytoja. Šiuo atveju primintina, jog esama tikėjimų apie 
žemės nėštumą pavasarį: „,Valkinyko apylinkėj žmonės sako, kad 
pavasarį žemė yra nėščia“ (Stukėnaitė-Decinienė 1940: 299), 
Todėl, kol nesugriaudžia, ūkininkai nekaldavę į žemę kuolų ir ne- 
tverdavę tvorų. To nepaisant, vasarą ledai ir audra gali sunaikinti 
javus (Ten pat). Žemės nėštumu pavasarį tikėję ir rytų slavai, dėl 
to drausta ankstyvą pavasarį iki Blovieščių mušti rykšte, kalti kuo- 
lą, kasti: /Įo bnrazoseuuanoa 30MI1A 1145 u3p>6ama [6epemennas |. 
H Oynyom ee nen»33 bumo, u Koa Y6ousamo, u Konamo (Gomelio 
sritis, ArankuHna 2002: 112). 

Mįslėse, koduojant žemės kaip sunkios materijos, kaip kons- 
tantos sąvoką, ji pavadinama močia: Tėva juosta nesujuosiama, a 
močias skrynia nepakeliama. — Kelias ir žemė (Užpalių vls., LTR 
2068/165). Močias skrynia nepakeliama, tėva juosta nesujuosiama, 

brolia žirgas nesuturimas. — Žemė, kelias, vėjas (Dusetų prp., Zarasų 
aps., LTR 13/18). Be to, mįslėse yra kondensuotai išreikšta žemės 
kaip visuotinos „svieto“ maitintojos idėja: Niekas nesaka, kad riebi, 
bet visų svietų maitina. — Žemė (Rokiškis, LTR 1624/225-4: žr. ir 
LTR 4028/68/89). Tam pasitelkiamas ir karvės įvaizdis, mitologi- 
nėse sistemose neretai funkcijonuojantis kaip zoomorfinis maitin- 
tojos simbolis: Juoda karvė visą pasaulį maitina. - Žemė (Liudvina- 
vo k., Juodaičių prp., LTR 507/38/9). Tarptautiniame kontekste 
mitinis karvės vaizdinys siejamas apskritai su motinyste, netgi 
dieviškąja, kai kuriais atvejais — egiptiečių, senovės indų, graikų 
tradicijose — tapdamas pačios dievybės hipostaze*!. 

Žemės kaip motinos ir maitintojos samprata yra giliai įsitvirti- 
nusi tautos sąmonėje. Etnografo I. Končiaus knygoje „Žemaičių 
šnekos“ (1961), atspindinčioje žemaičių galvoseną ir mentalitetą, 
ši koncepcija reiškiama labai emocingai (galbūt dėl to, kad tai 
rašyta emigracijoje, ilgintis savo gimtosios žemės): „viską duoda 
žemė, žemė — mano maitintoja, žemė — mano motina, geroji mo- 
tina, nekerštaujanti, nebaudžianti, tik mylinti. Žemė - mano tėvai 
pranokėjai, žemė juos priglaudė — amžinai saugo. Žemė mano 
vaikus išlaiko: žemėje mes susitiksime, kad, amžinai sykiu gy- 
vendami, nebesiskirtume. Kas kitas bus toks ištikimas kaip žemė! 


?1 Deivės Motinos ryšys su karve, netgi jos kaip karvės pavidalas — viena ar- 
chajiškiausių zoomorfinių Deivės Motinos manifestacijų, ypač raiški Rytų 
mitologinėse tradicijose. Egiptiečių moteriškumo simbolis — vaisingumo 
deivė Izidė, kuri atliko ir Deivės Motinos vaidmenį, galėjo turėti karvės 
arba moters su karvės ragais pavidalą (MHM I: 569). Egiptiečių deivė Nut, 
pasižymėjusi Deivės Motinos funkcijomis, galėjo būti tapatinama su miti- 
nėmis karvėmis Hator ir Ichet (MHM II: 230). Egiptiečių Deivės motinos 
Mut (vienas jos epitetų - „motinų motina“) šventas gyvulys buvo būtent 
karvė (MHM II: 187). Senovės indų vedų periodo „dievų motina“ (tiks- 
liau, dalies dievų motina) Aditė buvo tapatinama su vėliau indams šventa 
tapusia karve („Rigveda“ I. 153. 3; VIII. 90.15; X.11.1). Graikų deivė 
Hera, žemės deivės Gajos anūkė, Dievų Motinos Rėjos duktė, santuokos 
globėja, Argo mieste buvo garbinama karvės pavidalu, be to, karvė buvo ir 
aukojama Herai (AŽ: 183; MHM I: 276). Karvė — apskritai vienas iš moti- 
nystės simbolių (ChGDS: 237; Neumann 1974: 127-130, 209). 

Lygiai su visais apsieidama, be podukrų, posūnių, nei linksma, nei 
susiraukusi, rūpestinga jauki žemė — mano geroji motina, mano 
gausioji maitintoja“ (Končius 1996: 114). 

Vienas ryškus skirtumas tarp Žemynos Motinos ir biologinės 
gimdytojos jų vykdomų funkcijų požiūriu esąs tas, kad tik Že- 
myna priglaudžia žmogiškas būtybes po mirties: - Esi per jauna 
LTR 2785/115); Aukštasis kryželius — tai muno tėvelis, juodoji že- 
maitė - muno matušaitė (D117); Visų nesočiausia tai žėmė: visą 
svietą praryja Ps; Žemė visus priema, a tu šioks būk, a toks Krš; Visų 
namai žemelė, visus jinai traukia Krč; Teip be laiko ir nuejo žmogus 
žemėsna Slk (LKZŽe: žemė). Iš mitologinės tradicijos žinome, kad 
žemė, tiksliau — jos klodai, požemis įsivaizduoti vėlių buveine ir 
todėl žemei ir žemės deivei patikimi mirusieji. Toji žemės moti- 
nystė išėjusiajam į anapus, toji jos tamsių požemių baugioji pa- 
slaptis atveria specifinę su žeme susijusių religinių reiškinių sferą. 

Lietuvių kalboje, tautosakoje Žemynos ir žemės kaip motinos 
įsivaizdavimą atskleidžiantis epitetas — siera: Ar neprasiskirs siera 
žemyna, ar neprasislinks niemios lentelės LTR (VIk) (LKŽe; žemy- 
na); Oi prasiverkia, siera žemyna! (TD IV: 1938, Nr. 44); syriausioji 
žemynėka (LMD III 131/12); Kol tavę sieroj žemynika nesuėda?! 
Žrm; Kad tai sieroj žemynika praryt Arm (LKŽe: žemynika); Pa- 
dėkavoju tau iki sieros žemelės (Veliuona, JLD 1180); - Oi žeme 
žeme, / Žeme sieroji, / Paėmei tėvų / Ir motinėlį, / Paėmei tėvų / Ir 
motinėlį, / Paimk ir mani, / Vargo mergelį (Dargužių k., Eišiškių r., 
LTR 2785/115); Tėviškėlę užsiprociavojai baltų lentelių, sieros že- 
melės tėviškėlę (Gystėnai, JLD 1183); O mano sūneli, mano dobilėli, 
pasimislijai į aukštą kalnelį, i sierą žemelę (Pelučiai, ]LD 1196); Kad 
prasisikirtų Siera žemelė, / Kad prakalbėtų / Mano tėvelis (Antakal- 
nio k., Varėnos prp., LTR 205/564). 

Siera žemė — posakio cbipa 3emA vertinys, atėjęs iš kaimynų rytų 
slavų. Tik žodis cbipa lietuvių kalboje (dėl panašaus skambėjimo su 
cepaa) virto į siera, „pilka“, nors pagal prasmę turėjo būti išversta — 

drėgna ar šlapia. Tai pagrindinė žodžio coipa reikšmė. Drėgnumas 
nuo seno rytų slavų suvokiamas kaip būtinas vaisingos žemės po- 
žymis, tai atsispindi ir mitinėje pasaulėjautoje (plg. Mokošės ryšį 
su drėgnumu). Tik drėgna, tik lietaus ar kitokių vandenų sudrė- 
kinta žemė gali būti derlinga. Žemės drėgnumas ypatingas, tai - ne 
paprastas šlapumas, ne paprastas jos sudrėkinimas vandenimis, ši 
savybė kelia mintis apie jos gebėjimą užmegzti vaisių ir apskritai 
vaisingumo potenciją. „Drėgnumas mitopoetinėje sąmonėje — tik 
toji drėgmė, kurioje, be vandens substancijos, esama kažko, kas 
turi betarpišką ryšį su gyvybės kūrimu nuo jos užmezgimo iki vai- 
siaus subrandinimo“ (Toporov 2000: 259—260). Šitokių idėjų lauke 
pats posakis Mamo cvipa 3em31x „Motina drėgnoji žemė“ reikštų 
tąją Žemę Motiną, kuri yra apvaisinta dangiškąja drėgme ir pasi- 
ruošusi gimdyti (C/] II: 316; Ūsaitytė 2002: 148-150). 


Žemės ryšys su dangaus galiomis, 
arba hierogamija 


Žemės Motinos temą pratęsia su ja susiję šventųjų vestuvių siužeto 
fragmentai, kartais tiesiogiai kalbantys apie Žemės ir Dangaus hie- 
rogamiją, bet dažniau tik užuominomis, metaforomis atskleidžian- 
tys šį priešingų pasaulio polių sakralųjį sąlytį ir jo pasekmes — visa- 
apimančiame kosmose ar teogonijos vyksme. Daugelis mitologinių 
tradicijų Žemę suvokia kaip pramotę, o Dangų — kaip pratėvį; jų 
susijungimas kosmogoniniu požiūriu reiškė kūrybinį aktą. 
Senovės žmogaus sąmonėje dangus ir žemė sudarė skirtingus 
savo pobūdžiu mitinio pasaulio polius: viršutinį, kuris siejosi 
su šviesa, neapibrėžta dangiškąja erdve, vyriškumu, Dievo Tėvo 
samprata, ir apatinį, kuris asocijavosi su tamsa, žemės ir požemio 
gelmėmis, moteriškumu, Deive Motina. Tai esminė mus gau- 
biančio kosmoso, būties opozicija, viena vertus, kelianti įtampą ir 
konfrontaciją, kita vertus, tuose priešinguose poliuose, jų vidinėje 

prigimtyje glūdinti tendencija susijungti, susivienyti veda į prie- 
šybių panaikinimą, nors ir laikiną, bet periodiškai kartojamą, bei 
naujos gyvybės sukūrimą. 

Šventosios vestuvės kaip mitinis sueities modelis, kaip simbo- 
linis precedentas gali reikštis specifiniais vaizdiniais mitopoetinę 
mąstyseną atspindinčiuose kūriniuose: ir kai kalbama apie neap- 
rėpiamą universumo erdvę, apie dievų pasaulį, ir apie žmogiškas 
būtybes, kurios simboliškai kartoja pirmųjų mitinių tėvų atliktą 
kuriamąjį veiksmą. Taigi demonstruojant Žemės ir Dangaus, taip 
pat joms atstovaujančių personifikuotų esybių kontaktą, kartu tar- 
si pateikiamas idealusis pavyzdys - lyčių jungties, dvasios ir sielos 
(dvasią, kaip žinoma, reprezentuoja dangus, sielą —- žemė) pradų 
susiliejimo. 

„Rigvedoje“ Dangus, vadintas tėvu (Dyaus pitar), ir žemė, 
vadinta motina (Prthivi matar), laikomi didžiaisiais universumo 
tėvais ( „Rigveda“ I. 159, 185). Jie, tėvas ir motina, aprėpusieji pla- 
čią erdvę, didieji, neišsenkantys, saugo visas būtybes ((„Rigveda“ 
I. 160. 2). Graikų mitologijoje klasikinis dieviškuosius kosmoso 
tėvus eksponuojantis pavyzdys — graikų Gaja, personifikuota, su- 
dievinta žemė, ir Uranas, dangus, kurių intymaus kontakto pase- 
kmė - atsiradimas dievų ir kitų mitinio pasaulio būtybių: titanų 
bei titanidžių, tarp kurių — Rėja ir Kronas, Griausmavaldžio Dzeu- 
so tėvai (Hesiodas, „Teogonija“ 45-46, 132—149), 

Lietuvių folkloras išsaugojo Žemės ir Dangaus kaip sutuoktinių 
poros archajinį vaizdinį. Apie tai esama užuominų mįslėse: Močia 
didelė, tėvas dar didesnis, sūnus sukčius, duktė - žabalė. —- Žemė, 
dangus, vėjas, naktis (Utenos aps., LTR 430/297-2); Motka žema, 
tėvas aukštas, o sūnus palaidūnas. — Žemė, Dievas, vėjas (Želva, 
Ukmergės aps., LTR 2534/378); Pats platus, pati plati, sūnus pik- 
tas, duktė akla. — Dangus, žemė, griaustinis, naktis (Utenos aps., 
LTR 405/221-2). 

Kaip simbolinės šventųjų vestuvių apraiškos gali būti interpre- 
tuojamas tam tikros rūšies tekstuose ypatingu būdu vaizduojamas 


MOTINA ŽEMYNA MZ 


žemės kultivavimas — arimas, sėja (MHM II: 422-423; Simek 
1984: 178—179; Toporov 2000: 263, 266). Kadangi žemė buvo 
suvokiama kaip didžiulės įsčios, kuriose iš pasėtų grūdų užsimez- 
gestas, o plūgas laikytas falo simboliu. Pati orė ir sėja gretinti su 
lytiniu aktu — tai gerai žinoma iš religijų istorijos. Tačiau be lietaus 
žemė nevaisinga, todėl ji turi būti apvaisinta dangiškosios audros 
(3nuane 1998: 278). Panašios idėjos, operuojant aptariama agra- 
rinės tematikos simbolika, reiškiamos lietuvių mįslėse: Guli merga 
išsiplėtojus, ateina vyras, kelnes pasiraitojęs: „Padėk, Dieve, tai va- 
rysiu“ — Žagrė ir artojas (Kalvarijos vls., Marijampolės aps., LTR 
1261/46/7); Guli merga išsiplėtojus, ateina bernas pasiraitojęs, da- 
bar kad varysiu, tai varysiu. - Aria (Marijampolė, LTR 1926/317); 
Merga guli pasikusojus, ateina vyras pasiraitojęs: „Padėk Dieve, va- 
rysiu“: — Ateina arti (Gražiškiai, Kalvarijos r., LTR 3517/498). 
Įvairių tautų tradicijose hierogamiją simbolizuoja Dangaus bei 
Žemės ryšys, atsiskleidžiantis gamtiniuose reiškiniuose, tokiuose 
kaip griaustinis, žaibas, lietus. Anot M. Eliade's, žaibas - dangaus 
dievo ginklas. Kai ši dievybė buvo išstumta Griausmavaldžio, žai- 
bas tapo Griausmavaldžio ir žemės deivės hierogamijos simboliu 
(Dnuane 1998: 147). Perkūno kulkų (jas galėjo simbolizuoti piršto 
formos belemnitai) ar kirvukų įsmigimas į žemę reiškė Dangaus ir 
Žemės susijungimą. Graikų mitologijoje Dzeuso žaibo tvilksnis, 
palietęs šio dievo mylimają Semelę (mirtingąją, garbintą kaip že- 
mės deivę), nešiojančią jo kūdikį, buvęs lemtingas: Semelė žuvo 
liepsnose, tik jos vaisius Dionisas buvo išgelbėtas paties Dzeuso 
(Hesiodas, „Teogonija“ 940-942;: Euripidas, „Bakchantės“ 1-9, 
88—104). Senovės germanų tradicijoje apie žemės ir jos deivės 
sąsajos su Griausmavaldžiu galimybę byloja tai, kad dievo Toro 
motina buvusi Fjėrgin (senovės šiaurės germanų fjorgyn „žemė, 
šalis“) („Poetinė Eda', Eilės apie Harbardą 56). Kitas Toro moti- 
nos vardas — Joro (senovės šiaurės germanų jėrd „žemė“) (Simek 
1984: 99). Vėlyvuoju pagonybės periodu, kaip liudija germanų 

literatūros šaltiniai, Jord buvo labiau žinoma kaip Toro motina nei 
kaip žemės deivė. Tuomet ji jau neatliko žemės deivės vaidmens 
(Ten pat: 216-217). Suomių dangaus dievo Ukko žmona - pati 
Žemė Motina, vadinama Maan-Emoinen (Pettersson 1965—1966: 
26-27). 

Hipotetiškai kai kurių tyrėjų kalbama apie Žemynos, kaip gali- 
mos Perkūno sutuoktinės, vaidmenį (Toporov 2000: 259). Tiesa, 
Griausmavaldžio žmona galėjo būti įsivaizduojama ne tik Že- 
myna, bet ir Laumė, kuri ne viename rašytinių šaltinių taip pat 
traktuota kaip chtoninė dievybė (MHM II: 247, 253 ; Laurinkie- 
nė 1996: 173—183; BRMŠ IV: 29, 41, 80, 179, 184, 197, 204). 
Neatsiejamas perkūnijos reiškinių ryšys su Žeme iš tiesų leistų 
čia įžvelgti pirmykštės Dangaus ir Žemės hierogamijos vyksmą, 
juolab kad tradicinės visuomenės sąmonėje perkūnija pavasarį 
buvo itin sureikšminta. Tuo metu žemė ruošiasi naujam derliaus 
auginimo ir brandinimo ciklui ir šiuo laiku įvykstantis stiprus jos 
sukrėtimas vyriškąja galia, viena vertus, ją tarytum palaimindavo, 
apvalydavo, kita vertus, apvaisindavo. Iš religijų istorijos yra žino- 
ma, kad didžiųjų dievų vedybos dažniausiai vykdavo pavasarį. Štai 
akadų Ištar, žemės vaisingumo valdytojos, ir Tamuzo šventosios 
vestuvės būdavo švenčiamos anksti pavasarį ir tasai kasmetinis vie- 
nijimasis reiškė gamtos pabudimą. Šių dievybių vedybomis ma- 
nifestuojamos kuriamosios gamtos galios (Pettersson 1965-1966: 
81; FWSD: 529). 

Tad Perkūnas — dangaus Dievas Tėvas, laidantis kulkas ar kir- 
vukus į žemę.?? Šio dievo kaip tėvo sampratą akivaizdžiai rodo vie- 
name Jono Basanavičiaus tautosakos užrašyme pateiktas jo vardo 
substitutas — Hėvulis: vėšas tėvulis graudža (BsFM: 178). Panašiai šį 
dievą apibūdina ir latviai: Ei, Pėrkoni, vecais tevs „Ei, Perkuoni, se- 


* Dangaus kaip Dievo Tėvo samprata gerai išsilaikė romėnų Jupiterio, dan- 


gaus ir audros dievo, vaizdinyje. Pats vardas Jupiteris (Iuppiter, Iovis Pater, 
ankstesnė forma — Diespiter ), kurio dėmuo -piter, siejamas su lot. pater 
„tėvas“, postuluoja Dievo Tėvo idėją (MHM II: 679). 

nasis tėve“ (LTdz 7845). Lietuvių žodinėje kūryboje Perkūnas ne 
tik įvardijamas tėvu, bet dar ir teigiama, kad jis — tasai tėvas, nuo 
kurio priklauso javų derlius, kitaip tariant, žemės vaisingumas: 
Ji Tėtis padangėmis dardės, ju mus" jewelei užderės (KlvK: 111). 
Turėtume suprasti: kuo daugiau griaudės griaustinis, tuo labiau 
užderės javai. Čia jau visai aiškiai pasakyta, kad padangių Tėtis, tai 
yra Perkūnas, yra vaisingumo laiduotojas, arba, kitaip tariant, jis, 
kaip Tėtis, padaręs poveikį Žemei, sužadina jos vaisingumo galias. 
Vadinasi, čia jau ir kalbama apie hierogamiją, tik, kaip matome, 
pasitelkiant metaforinę kalbą.?? 

Perkūnijos įtaką žemės vaisingumui liudija ir tokie tikėjimai, 
kuriuose kalbama apie tai, kad pirmam griaustiniui griaudžiant 
žmonės voliodavosi ant žemės, tikėdamiesi, kad tai darant linai 
gerai derės, augs žolė: Kai pirmas griaustinis būna, tai voliojamės: 
atsiguliam an pecių ir voliojamės, sako, linai gerai derės (Rudnios k., 
Varėnos r., LTR 7794/153); Tai jau čia perkūnas užgriaudžia, tai 
sudrebina žemį, tadu jau žolė pradeda augc jau. Jeigu jau gyvuliai 
[lauke|, tai jau, sako, lietus palijo, perkūnas užgriaudė, jau žemį su- 
krėtė, tadu jau auga žolė geriau (Antanų k., Švenčionių r., LTR 
7793/3); Kad sugraudzia i nulija, tai žemė ažkart pasdaro žalia, 
žolytė ažkart pasdaro žalia. <...> Nu tai sukretina žemį, tai vis ciek 
graudzimus sujudzina žemį, nu tai ir atakracia: „O graudzimus ata- 
krėtė žamį, jau dabar pažaliuos“ (Lazdinių k., Švenčionių r., LTR 
7793/120). 

Kai kuriuose tikėjimuose pažymima, kad pirmos perkūnijos 
metu voliotis ant žemės reikia nuogam, taip tikriausiai trokštant 
visu savo kūnu pajausti iš dangaus sklindantį Perkūno — „Tėčio“ 
trinksėjimą, o kartu ir viso to paveiktą Žemę Motiną: Kai išgirsta 
pirmąkart perkūną, bėga nuogi, voliojasi po pievą, kad blusos nekąs- 
ty (Keturvalakių k., Vilkaviškio aps., LTR 1349/49); Kai išgirsti 


3 Kalbant apie pirmąjį griaustinį, Perkūnas tikėjimuose pavadinamas ir tie- 
siog Dievuliu: Jau žugraudė, jau Dzievulis sujudzino visų žemelį, jau visa 
galima, maudzycis galima (Pavalakės k., Varanavo r., LTR 7784/85). 

pavasarį pirmą griausmą — pasivoliok (pasiritenk) ant žemės — ne- 
bijosi perkūno. Žmonės voliojas. Voliotis reikia nuogam tris kartus: 
pasivoliok, atsikelk iki 3 kartų (Gribašos k., Kaniavos prp., LMD I 
653/5). Kai kurie tikėjimai pažymi, kad tai darydavusios būtent 
moterys (LTR 1041 /116; LTR 374c/2836). Jos liesdavosi prie 
žemės tarsi jungdamosi su ja, o kartu ir atsiduodamos vaisin- 
gumą žadinančiai iš dangaus sklindančiai jėgai. Voliojimosi ant 
žemės paprotys gerai žinomas ir rytų bei pietų slavams. Šitokia 
elgsena būdavo įprasta ne tik griaudžiant pirmajam griaustiniui, 
bet ir kitomis gamtiniu ir agrariniu atžvilgiu reikšmingomis si- 
tuacijomis. Vakarų Bulgarijoje šv. Jeremijo dieną (gegužės 1 d.) 
jaunos moterys išeidavo dar prieš saulėtekį į pievas ir vartydavosi 
poromis žolėje, simboliškai vaizduodamos lyčių susijungimą, mat, 
tikėjosi, kad žolės įgysiančios magiškos jėgos (C/Į II: 479). Šiaurės 
Ukrainoje Žitomiro apylinkėse per Jurgines vyrai su moterimis 
vartydavosi (n5p3Kamv16a1UCcb O6a pa3b1 Opy2 u>p233 Opy2a), kad 
būtų geras rugių derlius (C/] II: 479). Tad tokie žmonių veiksmai 
ant žemės galėjo skatinti jos derlingumą. Tačiau ir pati žemė su- 
teikdavusi žmogui jėgų. Rusės, voliodamosi po lauką pabaigusios 
rugiapjūtę, sakydavo: Husa (xchuska), omJai momo cuxy. „Dirva, 
(ražiena), atiduok mano jėgą“ C/] II: 479). 

Lytinio akto poveikis augalų „gyvenimui“ žinomas iš daugelio 
tautų tradicijų. Daug kur pavasario pradžioje būdavo atliekamos 
ritualinės orgijos, kad tai padėtų gauti gerą derlių (Eliade 1998: 
281). Lietuvių taip pat įsivaizduota, kad ne tik simbolinis žemės ir 
moters ryšys su Deus pater, tai yra Perkūno, manifestacija reiškia 
vaisingumo galių suaktyvinimą, bet ir paprasta vyro ir moters 
sueitis sužadina žemės ir augalų vaisingumą. Todėl atliekant tam 
tikrus žemės darbus, ypač sėjos, sodinimo, būdavo sueinama vyro 
ir moters, kad tai suintensyvintų augalų vegetaciją: Kai bobos pa- 
sodina agurkus, tai pagauna ir guldo vagon kokį nors vyriškį, tada 
labai gerai mezgasi agurkai (Antalieptė, BILŽPT: 100, nr. 1598). 
Kita vertus, žmogiškųjų būtybių lytinis aktas ant dirvos stimuliavo 

jų pačių vaisingumo potenciją, tai galėjo lemti ir naujos gyvy- 
bės užsimezgimą. Šitokį- tikėjimą atspindi respondentų Zenono 
ir Marijonos Steponavičių (g. 1931 m. ir 1935 m.) pasakojimas, 
užrašytas 2012 m. šių eilučių autorės ir R. Balkutės: Gaspadorius 
aria žemę, aria plotą, ateina žmona, gaspadinė, atneša blynų jam, 
dar prieš pusryčius, jis pavalgo nu ir... Cha cha cha cha... <...> Ant 
žemės, ant ariamos žemės |guldo žmoną|, kur suarta. Ir būtinai bus 
vaikas, ir dar berniukas. <...> Ir dar ne viską pasakiau. O ta moteris, 
žmona ten ne žmona, nesvarbu, svarbu moteris. Paėmė iš tos vietos 
žemės ir už pažasties pakišo, ant nuogo kūno taip ir nunešė namo. 
Tai ot! <...> Toks diedukas buvo, jis man ten papasakojo. Taip tai 
daugiausia pirmam vaikui, jei sūnų turi, tai sūnui papasakoja <...> 
(Bagdanonių k., Semeliškių apyl., Elektrėnų sav., LTR 7795/50)**. 

Kai kurie agrariniai tikėjimai liudija vyro apvaisinančią galią 
ne tik moters, bet ir augalų atžvilgiu. Sakoma, jog vyrams re- 
komenduojama sodinti agurkus ir dargi be kelnių arba bent jau 
nuogiems juos apžargstyti, apibėgti, kai vaisiai imdavo megztis: 
Kad agurkai megztys, reikia, kad juos vyrai be kelnių žargstytų arba 
reikia nors kelines pavoliot po virkščias (Rokiškis, LTR 716/ 225); 
Agurkai užaugs ir tada dideli, kai vyras apžargys visas ežias, apsėtas 
agurkais (Biržų aps., LTR 68/443; žr. ir LTR 73a/150; BILŽPT: 
135, nr. 2149). Kaip viename cituotų pavyzdžių užsiminta, kai 
kuriais atvejais sėjant būdavo panaudojamas koks nors vyro daik- 
tas kaip vyriškos potencijos ir šios lyties simbolis. Sėkla būdavo 
perpilama per kelnių klešnes: Morkų ir ropių sėklas pila per ilgų 
kelnių blauzdą, kad jos ilgos išaugtų (Kaltinėnai, BILŽPT: 20, nr. 
305/7b); Linų sėklas pila į ilgų kelnių blauzdas, kad išaugtų ilgi 
linai (Liškiava, BILŽPT: 20, nr. 305/ 8); Tėvas sakė, kad priek jo 
pomecies tai moteros, kap aina sėcie linų, tai sėmenis nešas supy- 


Graikų žemės derlingumo deivė Demetra suartėja su Jasonu tiesiog suarta- 
me lauke ir gimsta Plutas: „Plutą pati Demetra, šviesioji iš deivių, pagim- 
dė, / Kai Jasioną narsų pamilus, su juo suartėjo / Tris kartus suartam lauke 
derlingoje Kretoj“ (Hesiodas, „Teogonija“ 969-971). 

Iį vyriškų kelnių klešnėsna.<...> Matai, skaitos, gerau linai derės 
(Marcinkevičienė 2008: 56). Analogiškas tikėjimas užfiksuotas ir 
visai neseniai šiaurės Lietuvoje: Kai agurkus sodina, tai liepdava 
agurkų pakelį per vyrų kelnių kiškų ištraukt. Pakelį agurkų įkišt ir iš- 
traukt per kitų galų, geriau mezgas, saka, agurkai. Juokdavomės, tai 
mana babute taip darydava. Paima agurkų pakelį, kelnes vyriškas, 
par tų ikiš, par ten ištrauk. Mana mama sakydava: „, Čia dabar", bet 
babute taip darydava. Tokie burtai būdava seniau jau (Girsūdų k., 
Pasvalio r., LTR 7811/37). 

Sakoma: jei kanapės nedygsta, reikia vyrui be kelnių triskart ant 
kačergos aplinkui apjoti - tada dygs (Trakų aps., LTR 546/2). Kad 
javai geriau derėtų, reikia šv. Jono rytą nuogam apeiti savo laukus 
ir pievoje pasivolioti (Alanta, Kudirka 1991: 21/7). Prieš šv. Joną, 
kada pradeda rugiai žydėti, šeimininkas nuogas apibėgdavęs lauką 
ir nuogas guldavęs po patalu (Simnas, Kudirka 1991: 21/9; plg. 
BILŽPT: 134, nr. 2139-2141). 

Tad lietuvių mitologinėje tradicijoje Dangaus kaip vyriško pra- 
do sueitis su Žeme, moteriškuoju pradu, pasireiškia įvairiomis 
formomis, daugeliu atveju simbolinėmis. Žemdirbio sąmonėje 
įsivaizdavimas, jog Žemė Motina apvaisinama vyriškos galios, 
buvo taip stipriai įsišaknijęs, kad dar ir praėjusiame šimtmetyje 
atliekant žemės darbus vyriškasis ir moteriškasis principai, at- 
spindintys universaliąją gamtos ir žmogaus pasaulį aprėpiančią 
hierogamiją, buvo simboliškai atstovaujami pačių žmogiškųjų bū- 
tybių — žemdirbių poros ar tik vienas iš jų atlikdavo vaisingumą 
skatinančią apeigą, kuri, kaip tikėta, veikusi pačią žemę, augaliją, 
jų kuriamąją potenciją. 

XVI-XVIII a. rašytiniuose šaltiniuose ir žodinėje liaudies tra- 
dicijoje randame duomenų, atspindinčių lietuvių žemės deivės 
sąsają su reptilijomis — gyvate ir žalčiu. Tai nekelia nuostabos, 
kadangi žemės deivė ir šventais gyvūnais laikytos minėtosios 
reptilijos, religingo žmogaus supratimu, priklausė tai pačiai 
chtoninei mitinio pasaulio viešpatijai, apimančiai, be regimo 
žemės paviršiaus, ir gilesnius jos klodus. Todėl gyvatė, tam tikrą 
metų tarpsnį lindinti žemėje, siejosi su požemiuose tūnančio- 
mis mirusiųjų vėlėmis, taip pat su jų globėja chtoninio mitinio 
pasaulio valdove. 


Chtoninės deivės ryšys su gyvate 
senosiose kultūrose 


Žemės dievybių ryšys su chtoniniais gyvūnais pastebėtas archajiš- 
kiausiose religijose. Dievai ir deivės, įgyjančios gyvatės pavidalą ar 
kaip nors kitaip susijusios su šiuo gyvūnu, žinomos gilią senovę 
išsaugojusiose akadų, egiptiečių, senovės indų kultūrose??. 


** Akadų mitinė pramotė Tiamat, pasaulio chaoso ir pirmykščių vandenų 
personifikacija, turėjo slibino arba septyngalvės hidros pavidalą. Ji buvo 
nukauta jaunesniosios kartos dievų atstovo Marduko, kovojusio prieš 
vyresniuosius dievus, ir iš jos kūno dalių buvo sukurti dangus bei žemė 
(„Enuma Eliš“ I-V). Egiptiečių vaisingumo ir motinystės deivė Izidė pasi- 
žymėjo gebėjimu transformuotis į gyvatę. Pasivertusi gyvate ji įgėlė dievui 
Ra (FWSD: 1112). Be to, egiptiečių deivė Renenunet, kuri rūpinosi laukų 
derlingumu, taip pat galėjo būti įsivaizduojama kaip gyvatė (FWSD: 529; 
MHM I: 421). Minėtini ir senovės indų garbinti pusdieviai nagai su gyva- 
tės ir antropomorfiniais požymiais ir gyvenusieji požemyje (,„Mahabhara- 
ta“ V 100, 7—15; 101, 1—-26). 

Viena ankstyviausių Europos civilizacijų — Kretos Mino kul- 
tūra (klestėjusi 1700-1400 m. pr. Kr.) atspindi būdingus chto- 
ninės religinės sistemos bruožus ir raiškiai iliustruoja chtoninės 
prigimties moteriškos dievybės sąsają su gyvate. Tarp šią kultūrą 
liudijančių archeologinių radinių centriniuose Knoso rūmuo- 
se rastos dvi, kaip manoma, stovėjusios šių rūmų šventyklėlėje 
fajansinės moteriškų būtybių statulėlės, dabar saugomos Hera- 
kliono muziejuje. Jos vadinamos Deivėmis Gyvatėmis, kadangi 
abiejų atributai esą gyvatės. Viena iš jų — didesnė moteriška 
figūra, kurios rankas ir liemenį, krūtinę iki pat galvos yra apsivi- 
jusios gyvatės, kaip aiškinama, esanti Didžioji Motina, požemio 
valdovė (Evans 1921:500). Antroji - mažesnė už pirmąją - laiko 
gyvatę dešinėje rankoje. Nors antros skulptūrėlės ranka nudauž- 
ta, bet rekonstrukcijose ji vaizduojama su gyvatėmis abiejose 
rankose (Ten pat: 501, 503). Mažesnioji būtybė reprezentavo 
Deivės motinos partnerę, tikriausiai jos dukterį (Sakellarakis 
1999: 36—39). Jųdviejų atributai rodo Kretoje Mino kultūros 
laikotarpiu gyvavusį gyvatės kultą. Gyvatė — chtoninės deivės 
emblema, teigia lordas Arthuras J. Evansas, Kretos civilizaci- 
jos žinovas. Jis sieja Deivę Gyvatę su namų gyvatės kultu ir su 
geruoju namų genijumi (Domestic Genius) (Evans 1921: 509). 
Panašiai kaip A. J. Evansas, minėtas moteriškas figūrėles aiš- 
kina ir M. P. Nilssonas (Nilsson 1941: 265-268). Jis taip pat 
didesniąją figūrėlę vadina Deive Gyvate. Pati gyvatė - mirusiųjų 
reprezentantė ir todėl dažnai vadinama sielos gyvūnu (Nilsson 
1950: 324, 329)“, Tiesa, yra žinoma ir kitokia aptariamų figū- 
rėlių interpretacija: esą tai — „didžiosios Žemės Motinos, vai- 
singumo deivės“, žynės (NLEM: 180). Pastaroji nuomonė taip 
pat turėtina omenyje. Visgi nustatyti, ką iš tiesų vaizduoja šios 
figūrėlės — deives ar kulto tarnaites — kažin ar įmanoma. Šiaip 
ar taip, aptartieji Kretos Mino kultūros reliktai, retlektuojantys 


6 Gyvatės ryšys su mirusiaisiais pabrėžiamas ir kitų tyrėjų (Pettersson 


1965-1966: 61). 

Fajansinės Knoso rūmų moterų figūros su gyvatėmis. 1600 m. pr. Kr. 
Herakliono muziejus. Gauta iš: Image Select (fotonuotraukų ir kitokie 
ištekliai). Danija, Olandija, Belgija. Alb 1468554, 1720908. 


116 ŽEMYNA IR JOS MITINIS PASAULIS 


ankstyvąją religijos fazę, akivaizdžiai liudija chtoninės deivės, 
požemio ir mirusiųjų valdytojos, ryšį su gyvate ir, matyt, šios 
deivės ir namų gyvatės kultai tarpusavyje koreliavo““. 

Dar vienas raiškus senosios graikų religijos pavyzdys, atsklei- 
džiantis artimą chtoninės deivės ryšį su mitologizuotu reptilijų 
pasauliu, — deivės Gajos, suasmenintos žemės, universumas. Šios 
deivės palikuonys — tai fantastiški chtoniniai padarai su gyvatės 
kūno dalimis arba tiesiog gyvatės pavidalo. Gajos duktė Dievų 
motina Rėja galėjo pasiversti gyvate (Tpeūac 2005: 65). Gajos 
dukterys erinijos, gyvenančios Hade, buvo su besiraitančiomis 
gyvatėmis ant galvų (Hesiodas, „Teogonija“ 183—185; MHM I: 
666-667). Gajos sūnūs gigantai — tai barzdotos būtybės su gyvatės 
pavidalo apatine kūno dalimi (Hesiodas, „Teogonija“ 185—187,; 
MHM I: 301-302), jos sūnus Tifonas — su šimtu gyvatės gal- 
vų ir su žmogaus liemeniu (Hesiodas, „Teogonija“ 820-868), o 
dar vienas iš jos palikuonių — sūnus Pitonas — buvo pati gyvatė 
(MHM II: 316). Gajos anūkės gorgonės — taip pat pabaisos, dažnai 
vaizduojamos su gyvatėmis vietoje plaukų. Dar viena deivės anū- 
kė Echidna — tai nesenstanti, nemirtinga nimfa, pusiau mergina, 
pusiau gyvatė, gyvenanti atsiskyrusi nuo visų po uola esančia- 
me urve (Hesiodas, „Teogonija“ 295—305; MHM II 675). Vienas 
iš galimų Gajos proanūkės chtoninės (požemio) deivės Hekatės 
atvaizdų — būtybė su gyvatėmis plaukuose (Tpežūsc 2005: 155; 
Veličkienė 1999: 67). 

Išvardytieji Gajos pagimdytieji bei pastarųjų palikuonys — pu- 
siau gyvatiškos prigimties padarai ar tiesiog gyvatės. Savo kilme 


* Manoma, kad į Knoso rūmų vienos iš Deivės Gyvatės tipo dievybių vietą 
graikų mitologijoje galėtų preteduoti Atėnė, kuri savo kilme tikriausiai 
buvo susijusi su Kretos Mino kultūra (Nilsson 1941: 405; James 1977; 
193). Gyvatė buvo Atėnės, laikomos viena iš Motinos Žemės formų, epi- 
fanija arba jos atributas (Plutarchas, „Izidė ir Ozyris“ 75; Nilsson 1941: 
405; FWSD: 88). Amatus (ypač verpimą, audimą) globojusi Atėnė Mino 
epochoje galėjo būti namų deivė, vėliau — Mikėnų laikotarpiu — ji tapo ir 
karinga Atėnų miesto gynėja, laikyta teisingo karo deive (AŽ: 60). 

ir prigimtimi susiję su Motina Žeme, visi jie yra paženklinti spe- 
cifiniu jų chtoniškumą rodančiu požymius, 

Gyvatė buvo žemės derlingumo deivės Demetros. (Rėjos duk- 
ters, Gajos anūkės) atributas (Wissowa 1899: 2761-2762 skiltis). 
Vienas iš tai iliustruojančių pavyzdžių, kurį pasitelkia Georgas 
Wissowa, yra E. Caetani-Lovateli'o publikuotas atvaizdas ant mar- 
murinio indo: Demetros (sėdinčios ant kailiu padengto sosto, de- 
šinėje rankoje laikančios varpų kuokštą, o kairėje — fakelą) skreitą 
yra apjuosusi didelė gyvatė (Ten pat: 2762 skiltis). Kitame meno 
kūrinyje iš terakotos Demetra vaizduojama kaip moteriška būty- 
bė, apie kurios rankas su javų varpomis bei aguonomis yra apsi- 
vijusios dvi gyvatės (Termo muziejus, Italija, NLEM: 148, 152). 

Tad daugelyje senųjų religijų gyvatė traktuojama kaip tipiš- 
kiausias chtoninis gyvūnas. Jos pavidalą ar bent gyvatišką kūno 
dalį galėjo įgyti chtoninė dievybė ar žemesnio rango su žeme 
susijusi mitinė būtybė. Kai kuriais atvejais gyvatė tapdavusi Šios 
kategorijos mitinio personažo atributu, apsivijusiu jo kūną, išsi- 
driekusi skreite arba laikomu rankoje. 


Žemyna ir gyvatės 


Su gyvatėmis, žalčiais ar rupūžėmis turėjo ryšį ne viena baltų 
deivė. Lietuvių ragana, kaip rodo tautosaka, galėjusi įgyti gyva- 
tės, kirmėlės, rupūžės pavidalą (Vėlius 1977: 225-226). Latvių 
deivė Mara, vadinta ir Piena mate (kadangi buvo susijusi su kar- 


*“ Iškalbingi germanų mitologijos duomenys. Turimas omenyje Jormungan- 
das (Jormungandr, senovės šiaurės germanų „galinga pabaisa“) arba, kitaip 
tariant, Midgardo gyvatė. Tai vadinamoji pasaulio gyvatė, kuri apjuosianti 
žemę. Vardas Jormungandr pirmuoju sandu Jormun- siejasi su žodžiu Jėr- 
mungrund (sen. anglų eormengrund, švedų iarmunkrunt-), kuriuo poetiškai 
įvardijama žemė. Jėrmungrundr reiškia „galingas pagrindas“ (gewaltiger 
Grund) (Simek 1984: 217; MHM I: 436). Matyt, mitopoetinėje epochoje 
pati žemė žmogaus sąmonėje asocijavosi su chtoniniu gyvūnu gyvate. 

vėmis), taip pat galėjusi reikštis kaip gyvatė ir rupūžė: „Peenu 
mahtes Milchgėttinnen, waren Schlangen und Krėtten.“ „Pienu 
mates — Pieno deivės; tai buvo gyvatės ir rupūžės“ (G. E Stende- 
ris, BRMŠ IV: 198, 206). Apie Maršavinos (t. y. Mūros, vadintos 
ir Mūršavina) kaip gyvatės manifestaciją kalbama latvių dainose: 
Melna odze ietecėja / Mana govu laidarū; / Tū nebija melna odze, / 
Ta bij govu Mūršavina „Juoda gyvatė įšliaužė / Į mano karvidę; / 
Tai buvo ne juoda gyvatė, / O karvių Maršavinia“ (Biezais 1955: 
256; Žr. taip pat 259, 262). Kaip juoda gyvatė pasirodydavusi la- 
tvių Laima (ME II: 198—199), o lietuvių Laimės antipodo — Ne- 
laimės viena iš epifanijų galėjo būti gyvatė ar juoda kirmėlė (LTR 
768/107/; LTR 370/348/; Vėlius 1977: 68). Minėtųjų deivių ap- 
raiškos gyvatės pavidalu byloja apie jų chtoninę prigimtį. 
Žemynos ir gyvatės koherenciją atskleidžia lietuvių užkalbėji- 
mų, senųjų ritualinių, gydymo praktikai tarnavusių žodinių for- 
mulių duomenys. Užkalbėjimai rodo, kad į gyvatę galėjo būti 
kreipiamasi bemaž tuo pačiu vardu, kaip ir į žemės deivę - Žeminė: 


—Žeminė, krūminė, kur buvai, tį ir eik <...> (Mielagėnai, Ignalinos 
r., LMD I 943/22; čia ir toliau išretinta N. L.). 


— Kvietkinė pakvietkinė, Auksinė padauksinė, Sidabrinė pasidabrinė, 
Miedinė pamiedinė, Geležinė pageležinė, Skraiduolinė paskraiduo- 
linė, Vaikinga pavaikinga, Pikta papikta, Ž e m i n ė pažeminė <...> 
(Paliesiaus k., Ignalinos r., LMD I 943/11). 


— Mumine žemine, Atimk savo zjady |= nuodus|, Atduok margai kar- 
vei sveikatų! <...> (Žižmų k., Šalčininkų r., Balkutė 2003: 201 ; žr. 
taip pat LTR 6447/212, 214, 1230; LTR 6254/49), 


Ankstyviausiai aptariamą deivę paliudijusiame J. Lasickio 
veikale užfiksuotoji vardo forma Zemina beveik nesiskiria nuo 
gyvatės įvardijimo žeminė (BRMŠ II: 582, 595). O tiksliai gyva- 
tės epitetą žeminė atitinkantis vardas Žeminė „žemės ir derliaus 
dievaitės“ prasme vartotas Balio Buračo (Buračas 1993: 28-29). 

Apibūdinant gyvatę žodis žeminė, kaip matome iš konteksto, ne- 
retai vartojamas kaip būdvardis, atskleidžiantis būdingą gyvatės 
požymį — jos žemiškumą: /Gyvatių]/' margų būna, žeminių būna, 
ir nežeminių, visokių būna, ojojoi... Ir visos kunda (Balkutė 2003: 
176). Iš priklausomybinio būdvardžio žeminė, kaip jau minėta, 
galėjo būti padarytas ir žemės deivės vardas (Skardžius 2004: 99), 
Panašiai skambantys gyvatės ir žemės deivės įvardijimai, turintys 
šaknį žem-, įgalina tvirtinti, kad šią deivę ir gyvatę sieja esminės 
jų ypatybės — žemiškumas. 

Pažymėtina, kad rusų kalboje gyvatės kaip žemės, žemiško gy- 
vūno samprata atsiveria pačiame jį pavadinančiame žodyje 3Mea. 
Šis žodis etimologiškai yra siejamas su sera. 3emaa ir 3Me3 rodo 
panašų įvardijamų realijų — žemės ir gyvatės - įsivaizdavimą. Anot 
Makso Fasmerio, 3Mex yra dėl tabu atsiradęs „žeminės, šliaužian- 
čios žeme“ pavadinimas, kilęs iš žodžio 3eM73 (Oacmep 19677: 
100). Tad rusų kalbos faktai aiškiai patvirtina, kad gyvatė ir žemė 
priklausė vienam leksikos ir semantikos laukui. 

Žemė yra vienas dominuojančių vaizdinių lietuvių užkalbėji- 
muose nuo gyvatės. „Ant žemės“ arba „žemynoje“, „po žeme“ — 
šitaip nusakomas gyvatės locus: 


Gyvate, gyvate, lįsk tu in žemyną, o aš eisiu sau! (VaitLU: 172, 
nr. 171); 


— O piktoji, šitoji kirmėlė, išeik iš žmogaus kūno ir gulėk po žemėm, 
kur tave žmogus neliestų (El MNGĮ 17). 


Žemė žemybė yra maginė formulė, kartojama daugelyje užkal- 
bėjimų nuo gyvatės įgėlimo. Šiuose tekstuose žemė žemybė pa- 
prastai reiškia pačią žemę, į kurią siunčiama kirmėlė. Kai kuriuose 
užkalbėjimuose atvirai pasakoma, kad Žemė disponuojanti gyva- 
tėmis ir kad ji ir išleidžianti gyvates, kadangi, kaip derėtų suprasti, 
šie gyvūnai yra jos valioje: | 

Reikia išeit į plyną lauką, peržegnoti duoną (tinka tik apatinė pluta), 
padėti dešinę ranką ant įkąsto žmogaus ar gyvulio ir kalbėti: 

— Žeme juodoji, 

Žeme juodoji, 

Žeme juodoji, 

Kam tu paleidai, 

Kam tu paleidai, 

Kam tu paleidai 

Negadną [= piktą] daiktą, 

Negadną daiktą, 

Negadną daiktą? 
Ir tris kartus po tris „Sveika Marija“. Ir svarbu nealsuoti. Duoti gy- 
domajam suvalgyti tą duoną (Šalčininkų r., VaitLU: 490, nr. 1159). 


— Žema <...> žemė, žema žemė, 

Išvaryki tų gyvatį tįnai, šitų, iš žemės. 
Nu ir tris kartus [sukalbi| „Sveika Marija“. Ot (Žižmų k., Šalčinin- 
kų r., Balkutė 2003: 201). 


— Žemela, žemela, žemela tu švintoji, kam tu šitų bjaurybį, bjaurybį, 
bjaurybį nešioji? 

Tuos žodžius reikia kalbėti tris kartus, tada išeina devynis kartus 
pasakyti žodžiai „žemela“ ir „bjaurybį“ Ant duonos ir vandens nereikia 
pūsti ir kvapo nesulaikyti (Balčių k., Zarasų r., Vait.LU:491, nr. 1161). 


Kartais žemė žemybė, kaip galima spręsti iš kitų cituoto teksto 
variantų, galėtų būti suvokiama kaip gyvas padaras: - Žemė že- 
mybė, pikties piktybė, kur tu uliojai, ko per slinkstį daboji? Eik ir 
vel tį, kur buvai <...> (Šileikiškės k., Ignalinos r., VaitLU: 470, nr. 
1102); Žeme žemybe, Dieva galybe, Iš kur atajai. Tį nuveik! <...> 
(Pošekščio k., Švenčionių r., VaitLU: 468, nr. 1096). Kai po krei- 
pinio Žemė žemybė, pikties piktybė klausiama, Kur tu uliojai, ko 
per slinkstį daboji?, tai asocijuojasi su gyva būtybe — gyvate. Kita 
vertus, kaip minėta, Žemė žemybė aptariamuose užkalbėjimuose 
galėjo būti ir tiesiog maginis kreipinys, įvardijantis pačią žemę. 

Kai kuriuose užkalbėjimo variantuose vietoje kreipinio Žeme že- 
mybe yra Žeme žemyna: Žeme žemyna, Bloga blogybė, Gėris man, 
Blogis tau <...> (Daubariškės k., Ignalinos r.,Vait:LU: 214, nr. 
269); Žeme žemyna, Pasiimk blogybę, Atiduok gėrybę <...> (Šiūlėnų 
k., Ignalinos r., VaitLU: 214, nr. 268). Užkalbėjimų tyrėja Marija 
Zavjalova yra pastebėjusi, kad kartais net sunku nustatyti, į ką 
lietuvių užkalbėjimuose kreipiamasi — į žemę ar į gyvatę, siejamą 
su žeme: Žemyje žeme, neturi valios ant šios žemės. Kam mano... 
karvelį sutraukijai. Kaip buvo iš pradžios, tegul bus visados (Zavja- 
lova 1998: 71-72). 

Užkalbėjus nuo gyvatės įkandimo gali būti atliekami rituali- 
niai veiksmai, skirti būtent žemei, taip siekiant ją ar joje esančias 
būtybes paveikti. Vienas tokio atvejo pavydžių: pasakius užkal- 
bėjimo žodžius ir tris kartus neatsidusus reikia tris kartus pūsti 
kvapą į žemę. Po to tris kartus apsisukama ir einama į mišką (LTR 
4511/364). Matyt, taip dalis žmogaus sielos „kvapo“ pavidalu ati- 
duodama žemei ir jos zoomorfinei atstovei - gyvatei. Tai labai in- 
tymus, glaudus užkalbėtojo bendravimas su žeme, atiduodant jai 
dalį savo vidinės esmės.*? Šie veiksmai turėję garantuoti apsaugą 
nuo gyvatės įkandimo. Beje, patys gyvatės nuodai, reprezentavę 
jos galią, įsivaizduoti kaip substancija, gaunama iš žemės: Gyvatė 
nuodus ima iš žemės. Nuodus gyvatė išleidžia iš kiauro danties (Že- 
maičių Kalvarija, Plungės r., Balkutė 2003:160). Kitomis žinio- 
mis, nuodus gyvatė imanti iš žemės drėgmės — rasos: |Iš kur gyvatė 
ima nuodus?| - Nugi, nuog rasų jos ima ryto, kap [rasa būna| anksci 
(Kašėtų k., Varėnos r., Balkutė 2003: 160). 

Lietuvių užkalbėjimuose vartojamos ir maloninės lytys gyva- 
tei ar žemei pavadinti žemenele (- Žemenele metelele, kur buvai, 


ate su Žemyna suartina ir ai, kad iš joms skiriamų aukų, kai kurios — 
3. Gyvatę su Zemy t tai, kad iš į k ų aukų, kai k 


visiškai tos pačios. Visų pirma tai — grūdai ir duona. Šie produktai naudo- 
jami, užkalbant nuo gyvatės įkandimo: Užkalbama nuo gyvatės įkandimo 
tris kartus ant duonos arba ant devynių duonos grūdų (LUŠS 829); Užkalba 
ant duonos, kurią ligonis paskui suvalgo (LUŠ 10). 

į būk <...> Trebučių k., Švenčionių r., VaitLU: 467, nr. 1094), 
taip pat — žiemynele (- Motinele žiemynele, perlo |perlų| upė, un 
perlo upės aniolas stovi <...> Jaciūnų k., Švenčionių r., VaitLU: 
489, nr. 1156), žemynela (- Žema žemynela, un pirkeles upele, un 
tos upeles aniolas švintasiai. Amen, amen, amen <...> Matukų k., 
Švenčionių r., LMD I 942/11). Žemenele, žieminele, žemynela — 
beveik sutampa su malonine teonimo forma Žemynėlė, vartojama 
M. Pretorijaus veikale ir tautosakoje. Be to, svarbu pažymėti, kad 
antrajame cituotame pavyzdyje žiemynelė pristatoma kaip motine- 
lė. Analogiškų atvejų aptikta užkalbėjimuose ir daugiau: 


— Motinele žieminele! (Dvylika kartų.) 

Tada garo neišleidus atsidust ant vandens ar ant duonos ir pasakyt: 
— Nebijai manį, bijok garo mano! 

(Jaciūnų k., Švenčionių r., VaitLU: 489, nr. 1157). 


— Žiemine [Žemine] motina, kur buvai, tį ir būj [būk], šitos margos 
karvės nekundy [nekgsk|! (Vidautiškės k., Švenčionių r., VaitLU: 469, 
nr. 1097). 


— Motinela Žeimenela, kur buvai, ten ir būk, un Pervės upės Jėzus 
stovi! (Reškutėnų k., Švenčionių r., Stundžienė 2011: 47). 


Neaišku, į ką čia kreipiamasi — į Motiną Žemyną, priglaudžian- 
čią gyvates ir, matyt, jas valdančią, ar į gyvatę. Tiesa, šiuo atveju 
dera priminti, jog esama užkalbėjimų, kuriuose visiškai aiškiai 
gyvatė apibūdinima kaip motina: - Gyvačių Motina, pasiimk savo 
palikimą ir daugiau niekam neatiduok! (3 k.) <...> (Raudondva- 
ris, Kauno r., LTR 7003/60); — Motina, karaliene mūsų, prašau 
tumsiai žalų (pasakyti tikrą spalvą gyvulio) karvį atlaist ir sveikatų 
[Įgrąžinti?]! <...> (Apsas, Breslaujos r., VaitLU 223/297). Gyva- 
tė gali būt pristatoma kaip motina ir pasakojamojoje tautosakoje. 
Vienoje J. Basanavičiaus rinkinio pasakų kalbama apie „motiną 
angį“, lindinčią urve. Pas ją nuvedamas girioje medžiojęs žmogus, 
išgelbėjęs tos angies palikuonę kitą angį, kuri jam sakanti:-— Eikie 

paskui mane, o nuo motinos, kad išgelbėjai mane, gausi, ko norėsi. 
Angis nuvedė jį į urvą, ir; įlindęs per ankštą skylę, jis pamatė dabar 
Čion baisia didelę motiną angį (BsTB V: 158, nr. 16)“. 

Aptartoji lietuvių užkalbėjimų medžiaga rodo labai glaudų mi- 
topoetinį žemės ir gyvatės ryšį. Tai dar kartą patvirtina, kad rusų 
kalbos žodžių sem712 ir 3me3 giminystė yra neatsitiktinė. 

Lietuvių kalbos žodis, pavadinantis gyvatę, byloja apie kitokią 
su šiuo gyvūnu siejamą prasmę. Žodžio gyvatė šaknį gyvu- atpažįs- 
tame ir tokiose leksemose kaip gyvenimas, gyvata, gyvastis, gyvis, 
gyvybė. Gyvatė, kaip ir jos rūšis — žaltys, yra gyvybės simbolis. 
Gyvatė pasižymi nepaprasta reprodukcine, vitaline jėga: veda daug 
vaikų, sakoma, kad ilgaamžė (LTR 3276/70; 1693/205, 288). Pa- 
vasarį ji periodiškai atgimsta išsinerdama iš odos. Liaudies me- 
dicinoje gyvatė — žmogų stiprinantis vaistas nuo daugelio ligų. 
Gyvatės porūšis žaltys lietuvių ir vakarų bei pietų slavų folklo- 
re laikomas Žmogaus, gyvenančio ir mirusio, sielos inkarnacija 
(EIMKR: 142; CJ] II: 339). Siela ir yra gyvybės pagrindas. Pože- 
myje susitelkusios mirusiųjų sielos asocijuojasi kaip tik su rude- 
nį, prieš „užsidarant“ žemei, čia sulisdavusiomis gyvatėmis. Tad 
gyvatė ir šiuo atžvilgiu galėjo atstovauti sielų sferai. Kai kurie ty- 
rėjai gyvatę poetiškai apibūdina kaip žemės, tiksliau - jos gelmių, 
„sielą“ (Evans 1921: 508; Nilsson 1950: 329). Turint omenyje 
minėtus motyvus, ši koncepcija būtų priimtina. 

Tad gyvatė yra ambivalentiškas mitinis gyvūnas, susijęs ir su 
gyvybe, ir su mirtimi. Ji - tikriausias žemės padaras, joje tūnantis 
ir prie jos besišliejantis, gyvenantis tais pačiais ritmais, kaip ir Mo- 
tina Žemė. Šis gyvis — tai atsinaujinančio žemės vitališkumo, joje 
glūdinčios potencijos ženklas, turintis zoomorfinį pavidalą. Dėl 
viso to gyvatė, pati būdama chtonine esybe, įsivaizduota esanti 
artima ir žemę reprezentuojančiai dievybei. 


*“ Iš folkloro žinoma, kad žmonių tikėta buvus Gyvačių karalienę (ir karalių) 
kuri esanti gyvačių valdytoja (LTR 1665/42/; 4472/127/; 5031/330/). 

Žemininkas ir žalčiai 


Ar gyvatė galėjo būti laikoma Žemynos zoomorfine epifanija, 
keltinas klausimas, tačiau duomenys, veikiau užuominos, apie 
tai — netiesioginės ir gana menkos“*!. Tiesa, šitaip svarstyti leistų 
dar vienas vertas domės čia pateiksimas argumentas. Kaip minėta, 
apie Žemynos, kaip deivės, antropomorfinį ar zoomorfinį pavidalą 
nėra užfiksuota žinių nei folklore, nei rašytiniuose šaltiniuose. 
Tačiau galime numanyti, kaip atrodė kita panašios prigimties die- 
vybė - Žemininkas, vyriškos giminės žemės globėjas ir viešpats, 
kuris, M. Pretorijaus žiniomis, buvo Žemėpačio, Žemynos brolio, 
atitikmuo (PrP] III: 298, 299). Istorijos šaltiniuose aiškiai paliudy- 
tas glaudus Žemininko ryšys su žalčių kultu. Kaip teigia Motiejus 
Stryjkovskis, „Žemininkas (Ziemiennik) buvo žemės dievas, kurį 
garbino žalčius laikydami bei pienu juos lakindami <...>“ (Bėg 
Ziemiennik albo ziemny, ktorego w węežow chowaniu i mlekiem kar- 
mieniu chwalili <...> BRMŠ II: 512, 546). Istorikas aiškiai dekla- 
ravo Žemininko ryšį su žalčių garbinimu: žalčių globa, jų maiti- 
nimas buvo Žemininko kulto apraiška. Pasakodamas apie tai, kad 
savo įkurtoje sostinėje Gediminas pašventė dievams tamsią girią 
ir šventikus joje įkurdino, kurie už mirusių kunigaikščių vėles 
anose vietose arba prie ugniaviečių meldėsi, jis teigia, kad žalčius, 
vadinamus Gyvatėmis ir Žemininkais, jie penėjo ir augino kaip 
naminius dievaičius (tamže i węže Gywojtos i Ziemiennikos nazwane 
karmili i hodowali, jako božki domowe <...>) (BRMŠ II: 525, 558). 


*1 Šitaip svartyti akina kitų senųjų religijų duomenys. Sprendžiant šią pro- 
blemą galėtų pasitarnauti Kaukazo-Iberiškoji tradicija. Gruzijoje Motina 
Mdebiarė, tai yra Motina Žemė, kartais pasirodo mirtingiesiems gyvatės 
pavidalu arba ji gali pasiųsti gyvatę, kad nubaustų nusidėjėlį. Ši motina 
kaip gyvatė žmonėms pasirodo tik tada, kai yra užsirūstinusi (A6akenna 
1991: 53). Ji tapatinama su ta gyvate, kuri, kaip įsivaizduota, gyvenanti 
prie namo pamatų (vadinama „pamatų gyvate“, „pagrindo gyvate“, plg. su 
žalčiais, lietuvių vadintais Dugnais) ir laikoma šeimos gerovės, jos turtų 
saugotoja. Tokie tikėjimai užfiksuoti Kachetijoje, rytinėje Gruzijos dalyje 
(Ten pat: 44—45), 

Čia jau Žemininkais pavadintos pačios puoselėjamos reptilijos. 
Taigi galimas dalykas, kad: Žemininkai, garbinti giriose, pagonių 
šventikams meldžiantis už kunigaikščių vėles, reiškėsi zoomorfi- 
niu žalčio pavidalu (čia atsiskleidžia ir žalčių ryšys su vėlėmis). 
Beje, atkreiptinas dėmesys, kad ir gyvatė galėjo būti vadinama 
žemininke, kaip tai liudijama vieno užkalbėjimo - Krūmininke, že- 
mininke, kur buvai, tį būk. <...> (Mielagėnų sen., Ignalinos r, LTR 
6166/113). Tad Žemininkais vadinti „Naminiai dievaičiai“ žalčiai — 
matyt, ne iš piršto išlaužtas faktas. Šalia to reikėtų priminti pana- 
šiai skambėjusį moteriška gimine vartotą rekonstruojamą žemės 
deivės vardą * Žemininkė (žr. skyrių „Žemės deivės vardai“). 

Jei Žemynos vyriškosios giminės partnerio Žemininko viena 
kulto apraiškų buvo žalčių, „namų dievukų“, laikymas bei mai- 
tinimas, tai visiškai natūraliai kyla klausimas, ar gyvatė / žaltys 
negalėjo atlikti panašaus vaidmens, garbinant Žemyną / Žeminin- 
kę. Viena visiškai aišku, kad ir Žemynos, ir mitinės gyvatės suve- 
renumo plotmė yra toji pati — chtoniškasis pasaulis, antžeminė ir 
požeminė jo sritys su jų gyventojais —- gyvaisiais ir mirusiaisiais. 
Abi siejosi su mistiškomis žemės galiomis, taip pat su visatos ci- 
klais ir nuolatine gamtos regeneracija. 


Žemyna ir žalčiai 


Esama ir kur kas konkretesnių faktų, atskleidžiančių žemės dei- 
vės sąsają su žalčio kultu. Pasak tų žinių, namų globėjui žalčiui 
priklausiusi privalomų ritualų žemės deivei priežiūra. Tai liudija 
jėzuitas J. Lavinskis. Kalbėdamas apie pareigą paaukoti „naujajai 
nuotakai“ namuose, kur įprasta garbinti žemės deivę (tellure dea), 
jis pažymi: guod si ipsa guogue nihil Deae obtulisset, eam ipsam 
serpens perpetuo comitari ferebatur. „jeigu ji pati |naujoji nuotaka — 
N. L.| deivei nieko nebuvo paaukojusi, ją nuolatos sekiodavęs žal- 

tys“ (1583 m., BRMŠ II: 605-606, 608). Toliau dar priduriama: af 
si consueto tempore sacrificium negabatur, aut homo, aut pecus eius 
domus contrahi in aliguo corporis membro, aut certe in itinere, vel in 
limine transversus serpens illi se obiicere ferebatur. „o jeigu įprasti- 
niu metu aukojimai |žemės deivei] nebūdavo atliekami, pasako- 
jama, kad tų namų žmogui arba gyvuliui sutraukdavę kurią nors 
kūno dalį, arba kelyje ar ant slenksčio sutiktas žaltys atsigręžęs 
puldavo“ (BRMŠ II: 605-606, 608). Taigi namų žaltys tarytum 
vykdęs tarpininko tarp žemės deivės ir jos išpažinėjų vaidmenį, 
persekiodamas ir bausdamas neatlikusius jai privalomų aukojimų 
namuose, kuriuose buvo įprastas tellure dea kultas. 

Aptariant Žemynos santykį su namų globėjų vaidmenį atli- 
kusiomis reptilijomis, išskirtini vadinamieji Pagirniai, žalčiai, 
apgyvendinti valstiečių (dar XVII a.) jų sodybai priklausiusio- 
se patalpose — kamarose ar svirnuose po girnomis ir, kaip tikė- 
ta, saugoję jomis malamus miltus. Viename išlikusių rašytinių 
šaltinių pranešama, kad „Lietuvos gilumoje sudrausti kai kurie 
pagonys, prietaringai garbinę rankinių girnų naminių dievų (va- 
dinamų pagirney) išdėstytus altorius su jiems priešais padedamu 
pienu, miltais ir duona“ (annuae lit. coll. Viln., 1690; cituota iš: 
Ališauskas 2009: 53; žr. ir BRMŠ II: 622, 630; BRMŠ III: 493, 
495). Namuose ar jų ūkio pastatuose laikomi žalčiai būdavo mai- 
tinami ne tik pienu, miltais ir duona, kaip pasakyta cituotame 
šaltinyje. XVII a. pabaigoje Livonijoje tiems slapta laikomiems 
naminiams gyventojams žalčiams galėjo būti nuliejama ir alaus 
bei verdamo maisto. Tai aiškinta kaip auka Žemei: „Prieš kele- 
rius metus buvo dar nemažai žmonių, kurie savo namuose slapta 
laikė gyvates [Schlangen; turėtų būti verčiama — žalčius; N. L. 
pastaba|, neleido jų niekam skriausti ir buvo tvirtai įsitikinę, kad 
jos atnešančios namams nepaprastą laimę ir pasisekimą. Aš pats 
dar pažinojau vieną kitą žmogų, turėjusį namuose tam tikrą vietą, 
kur nupildavo truputį alaus, pieno ir numesdavo gabalėlį bet kokio 
verdamo maisto; tai, kaip jie sakė, esanti auka Žemei <...>“ (und 

wie sie reden, der Erden geopffert; Christianas Kelchas, BRMŠ III: 
714-715). Iš tiesų naminių žalčių ir Žemės kulto reiškiniai buvo 
tarpusavyje susipynę. Tai patvirtina ir 1725—1726 m. jėzuitų, at- 
likusių misiją Lietuvoje, pranešimų žinios. Kalbama apie tai, kad 
vienoje vietovėje žemdirbiui neatlikus aukojimų žemei prieš javų 
sėją, vėliau, derlių sudorojus, jo buvo aptikta parsivežtuose ja- 
vuose klojime daugybė žalčių, ir tai aiškinta kaip žalčių bausmė, 
jog nepagerbta žemė. „Kitame kaime Balte Holonty vienas žem- 
dirbys, neturintis įpročio garbinti dievų (deyvios), išsinuomojo 
dievus (deyvis) garbinančio žmogaus lauką, apsėjo jį ir parsivežė 
į klojimą javus, kuriuose buvo daugybė žalčių. Aiškinantis tos 
keistenybės priežastį, dievų tarnas pasakė, jog taip atsitikę dėl 
to, kad žemės, kurion sėjo, nepagerbė tinkama dovana. Todėl 
jam buvo liepta truputį suvežtų į klojimą javų išbarstyti po lauką. 
Kai jis tai padarė, žalčiai išnyko. Mat reikia žinoti, kad ten, kur 
dievai garbinami žemėse, visi laukai vadinami „meldžiama žeme“ 
(Žiame Meldžiama) (BRMŠ IV: 125). Žalčiai čia pavadinti deyvios, 
deyvis. Šiuo atveju, be abejo, turėti omenyje Pagirniai, mat tame 
pačiame pranešime prieš cituotąjį tekstą aptarinėti būtent Deiviey 
Pagirniey, pagirnios deyvios (BRMŠ IV: 119, 125). Pagirniai pa- 
teiktame fragmente visiškai aiškiai siejami su žeme - laikomi vieni 
iš tų dievų, kurie „garbinami žemėse“. 

Kaip Žemynos garbinimo forma gali būti interpretuojamas ir 
tiesiog smėlio, vadinto Dugnai, arba Pagirniai (Pagirneij siue Du- 
gnaij dicti), laikymas namo kampe po girnomis. Matyt, čia turėtas 
omenyje tas smėlis, kuriame gulėdavę žalčiai. Šioji žemė, kuri 
būdavo liečiama šventųjų žalčių, vertinta kaip ypatingos koky- 
bės substancija. Jam, tam smėliui, aukodavusios vien moterys: 
„Žemaitijoje nuo netikro dievo (vadinamo Pagirneij arba Du- 
gnaij) garbinimo ir šlykščių apeigų atlikinėjimo buvo atitrauktos 
aštuonios šeimos. „Šitas dievas — tai truputis smėlio, saugomo 
po girnomis |sub mola trusatili Eugenijos Ulčinaitės išversta — po 
girnapuse| kokiame nors namo kampe, kuriam tik vienos mote- 

rėlės nustatytu laiku su prietaringomis apeigomis aukoja vištą su 
maisto likučiais“ (1601 m.; BRMĖŠ II: 629; Eugenijos Ulčinaitės 
vertimas, koreguotas N. L.)'*, 

„Šeimos motina“ ypač brangindavusi namų kampe po girno- 
mis laikomą smėlį. Ji, artinantis mirčiai, šitą smėlį perduodavu- 
si garbinti jauniausiojo sūnaus žmonai. O jeigu ši nenorėdavusi 
paimti, liepdavusi „dievą įdėti į kapą kartu su ja pačia“ (deum in 
eundem secum tumulum iniici iubet BRMŠ II: 621, 629). Vadinasi, 
tasai smėlis, šeimos moterų linija perduodamas iš kartos į kartą, 
buvo ypač svarbus „šeimos motinai“ kaip namų dievų gerbimo 
tradicijos sergėtojai ir tęsėjai. Ši šventoji relikvija lydėdavusi ją ir 
į anapusinį pasaulį. 

Viename iš jėzuitų raštų (1611 m.) apie „netinkamus“ pa- 
gonių įpročius, stebėtus Kražių apylinkėse, Pagirnis, remiantis 
interpretatio romana principu, buvo suvoktas kaip lietuviškasis 
Cereros atitikmuo: „Jie garbino įvairias dievybes, primenančias 
Antikos pagoniškus dievus: žemės dievą Žemėpatį (Zemopa- 
ti), arba Plutoną, jei palygintum su Antikos dievais, Andeivį 
(Andeiui), arba Neptūną, derliaus sargą Bieaukurį (Bieaukuri), 
Pagirnį (Pagirni), arba Cererą, Užpelenę (Vsspeleni), arba Ves- 
tą, ir kitus panašius“ (BRMŠ II: 633)**. Cerera - romėnų že- 
mės derlingumo, javų vegetacijos deivė, kurios atitikmeniu ne 
viename rašytinių šaltinių visiškai pagrįstai būdavo nurodoma 
Žemyna (D. Kleinas, BRMŠ III: 51; E Pretorijus Vyresnysis, 
BRMŠ III: 93). Tad šiuo atveju, kalbant apie Pagirnį — Cererą, 


turėta omenyje Žemyna. Matyt, žalčio Pagirnio garbinimas taip 
“ In Samogitia falsi dei cultu (Pagirneij siue Dugnaij dicti) sacrisgue exercrandis 
abductae sunt octo familiae. Est autem deus hic pauxillum arenae sub mola 
trusatili in aliguo domus angulo asseruatae, cui solae dumtaxat mulierculae 
statis temporibus gallinam cum ciborum religuiis ritu superstitioso offerunt 
(BRMŠ II: 621). 

Varios hi Deastros antiguae vanitatis monstra redolentes colebant; Zemopati, 
terrestrem diceres, Plutonem, si te ad antiguos referas; Andeiui Neptunum, 
Bieaukuri frugum custodem, Pagirni Cererem, Vsspeleni lares Vestamve, 
aliosgue similes (BRMŠ II: 625). 

aiškiai asocijavosi su Žemynos kultū, kad jis net identifikuotas 
su lietuviškąja Cerera. - +- 

Vadinasi, žalčiai neabejotinai siejosi su žemės deivės mitiniu 
pasauliu. Nors Pagirnio interpretacija kaip Cereros — tai tikriausiai 
tik užuomina apie Pagirniu vadinto žalčio ir žemės deivės kultų 
sąsają, tačiau faktai apie tai, kad žalčiai buvę kontroliuotojai, ar 
atliekami būtinieji aukojimai žemei ir jos deivei, leidžia teigti žaltį 
buvus priklausomą nuo Žemynos ir jos valdomą. Remiantis XVI- 
XVIII a. rašytiniais tekstais, atskleidžiančiais tokią žalčio pras- 
mę ir funkciją, šis mitinis gyvūnas sąlygiškai kvalifikuotinas kaip 
Žemynos pasiuntinys, jos atstovas, pasirodydavęs žmonėms kaip 
baudėjas, jiems nevykdant šiai dievybei skirtų privalomų religinių 
apeigų. Primintina, kad Erazmas Stella jau XVI a. pradžioje sū- 
duvių garbinamus žalčius ir gyvates apibūdino būtent kaip „dievų 
tarnus ir pasiuntinius“ (BRMŠ II: 16, 22). Nekyla abejonių, kad 
žalčių laikymas ir jų maitinimas namuose — tai viena archajiškiau- 
sių Žemynos kulto formų. Tiesa, kaip buvo minėta, su žalčių ger- 
bimu buvo susijusios ir kai kurios kitos baltų chtoninės dievybės. 

||. 
ŽZEMYNOS 
KULTO 
APRAIŠKOS 


Žemyna - žemdirbių ir gyvulių augintojų deivė, taigi sietina su 
kaimo gyventojų socialiniu sluoksniu. Jai skirti ritualai dažniau- 
siai buvo atlikinėjami namų aplinkoje, nors kartais — ir atviroje 
erdvėje, už sodybos ribų, nelygu, kokia situacija. Nėra duomenų, 
kad egzistavo Žemynai skirta šventykla tikrąja to žodžio prasme. 
Remiantis M. Pretorijaus aprašymais, Mažojoje Lietuvoje šiai 
dievybei paprastai aukota namuose susirinkus šeimos nariams ar 
bendruomenei. Lietuvių folkloro šaltiniai mini aukojimus Žemelei 
dirbamuose laukuose, auką padedant ant dirvos ar joje užkasant. 
Latvių Žemės deivės šventviete galėjo būti ypatingas locus lauke, 
prie medžio, prie akmens ar jų krūsnies. Augustas Wilhelmas Hu- 
pelis yra paliudijęs latvių Žemės deivei (die Erdgėttin) Valmieros 
apskrityje jo laikais atlikinėtus ritualus kaip tik minėtose vietose: 
„Tarp kitų jie turi paprotį aptverti kokį seną medį ar plyną lauką, 
ypač kažkada sudegusios trobos vietoje, arba nedidelę akmenų 
krūsnį ir čia pat kartkartėmis aukoti Žemės deivei pieną, sviestą, 
vilną, pinigus ir kitus panašius dalykus, taip pat jai prieš balandžio 
23 papjaudavo juodą gaidį: šiuo tikslu toje vietoje būdavęs ypatin- 
gas aukų akmuo. Tokią vietą, kuri sykiu buvo laikoma ypatingu 
jų namų globėju, jie nepaprastai gerbė: perlipti tenai per tvorą, 
raškyti ten kokią žemuogę ar avietę, kirsti šventąjį medį ir pana- 
šiai, jų akimis, buvęs nusižengimas, užtraukiantis neišvengiamą 
nelaimę ar staigią mirtį. Šis vietinių valstiečių prietaras esąs labai 
senas ir tikriausiai bendras latviams, lyviams ir estams“ (Hupel 
1789, p. 382; vertė N. L.Y“*. Tokių Žemės deivei skirtų vietų sakra- 


* Unter andern haben sie den Gebrauch, einen alten Baum, oder 6den Platz, 
hauptsūchlich wo ehemals ein Haus abgebrant ist, oder einen kleinen Stein- 
haujen, einzuzūunen, und daselbst der Erdgėttin zuweilen ein Opfer von der 
Milch, Butter, Wolle, Geld u. d. g. zu bringen, auch ihr gegen den 23 April 
einen schwarzen Hahn zu schlachten: als zu welchem Ende auf dem Plaiz ein 
besonderer Opferstein liegt. Einen solchen Platz, den sie gleichsam als den 
besondedern Schutzgott ihres Hauses ansehn, halten sie sehr hoch: ūber den 
Zaun dahin zu gehen, dort eine Erd- oder Hinbeere abzubrechen, in den hei- 
ligen Baum zu hauen u d. g. ist in ihrer Augen ein Verbrechen, welches un- 
vermeindliches Ungliick, oder plėtzlichen Tod nach sich ziehen mup. Dieser 
Aberglaube ist unter den hiesigen Bauern sehr alt: vermuthlich haben ihn die 
Letten mit den Liwen und Ehsten gemein gehabt (Hupel 1789: 382), 

lumą rodo ne tik čia atliekami aukojimai, bet ir jų aptvarai, matyt, 
siekiant atskirti jas nuo paprastos erdvės, o taip pat dėl tabu be 
reikalo mindyti ar kitaip tas šventvietes niokoti“. 

Žemės dievybės funkcionavimo, o drauge kulto raiškos sfera 
buvo ganėtinai plati. Tai ne tik žemė ir visa, kas su ja susiję, visų 
pirma žemdirbystė, bet ir pats žemdirbys bei visas jo mikrokos- 
mas — šeima, namai, gyvulių ūkis. Kaip rodo istorinių šaltinių 
užfiksuoti Žemynos kulto atvejai, tradicinė kaimo bendruomenė 
kontaktuodavusi su šia dievybe ir imantis sezoninių žemės darbų 
bei juos užbaigiant, ir svarbiausiomis žmogaus gyvenimo — gim- 
ties, vedybų bei mirties — situacijomis. 

Žemynai pašvęstomis apeigomis būdavo pradedamas kiekvie- 
nas lemtingesnis valstiečio veiksmas, susijęs su darbu, švente ar 
kita proga. M. Pretorijus apie tai rašo: „Šiai deivei atnašaujama 
per visas iškilmes pirmiausia; be jos jie [„dabartiniai nadruviai ir 
skalviai“ — N. L.] nesiryžta nieko veikti, nieko pradėti“ (BRMŠ III: 
177, 284). Ano meto tikintiesiems buvo žinomas šiai deivei skirtų 
ritualinių veiksmų bei maldų rinkinys, kuris, daugiau ar mažiau jį 
varijuojant, galėjo būti kartojamas daugeliu atvejų. M. Pretorijus 
visa tai detaliai aprašė, pasiremdamas senovės prūsų palikuonių, 
taip pat vakarinių lietuvių, kurie XVII a. dar atlikinėjo žemės 
deivei skirtas apeigas, etnografine medžiaga (BRMŠ III: 177-179, 
284—285). Kiti rašytiniai šaltiniai tik fragmentiškai atspindi kai 


* Primintini kiek abejotino autentiškumo faktai apie aukojimus Žemynai 
prie Akvieriškės piliakalnio Strūnaičio seniūnijoje. Rudenį prieš žiemken- 
čių sėją šio piliakalnio papėdėje barstyta grūdų ir duonos trupinių, visa 
laistyta raugiene (gira) ir kreiptasi malda į „Motiną Žeminykę“ (Karmonas 
2000: 371). Tai užfiksavusiame šaltinyje taip pat pažymima, kad vėlyvą 
rudenį, užbaigus ganymo sezoną, vėl atlikinėtos aukojamo apeigos — ant 
akmenų, gulėjusių vakariniame to paties piliakalnio šlaite: „Piliakalnio va- 
kariniame šlaite buvo akmenų. Pasakojo sėniai, kad ant tų akmenų degin- 
davo grūdus, ožkų ir avių ragus, nagus. Užlašindavo septynis kraujo lašus. 
Tai darydavo rudenį, kai gyvulius pastatydavo į tvartą“ (Karmonas 2000: 
371). Nepasakyta, kam buvo skiriamas pastarasis aukojimas, tikriausiai, 
sprendžiant iš aukų pobūdžio, — su javų derliumi ir gyvuliais susijusiai 
dievybei. 

kuriuos šios deivės garbinimo atvejus. Žemynai skirti ritualai 
glūdi ir gana vėlyvoje folklorinėje bei etnografinėje medžiagoje. 
Pastarieji duomenys čia irgi pasitelkiami, kadangi tyrimo sieki- 
nys — atkurti kuo išsamesnį ir autentiškesnį deivės kulto vaizdą. 

Apžvelgiant Žemynos kulto apraiškas dėmesio centre, be abejo, 
bus šioji deivė, tačiau daugeliu atvejų nagrinėsime ir jos santykius 
su kitomis dievybėmis ar mitinėmis būtybėmis, kurių prasmei at- 
skleisti skirsime nemažai vietos, kadangi tai padeda aiškiau suvok- 
ti deivę supančio mitinio pasaulio erdvę su jai artimais veikėjais. 
Pasak E. Durkheimo, „kulto tikslas — ne vien sujungti profanus 
su dievybėmis, bet ir palaikyti dievybių gyvastį, be atvangos jas 
transformuoti ir regeneruoti. Jų jėgas atgaivina ne kokios nors 
ypatingos materialių dovanų savybės, o mentalinės būsenos, ku- 
rias tie veiksmai, patys savaime nieko nereiškiantys, pažadina ir 
lydi. Tikrosios kultų, iš pažiūros net pačių materialistiškiausių, 
prasmės reikėtų ieškoti ne kultų nustatytuose gestuose, o tame 
vidiniame dvasiniame atsinaujinime, kurį tie gestai padeda ska- 
tinti. Iš tikrųjų tai, ką tikintysis duoda savo dievui, yra ne valgiai, 
padėti ant aukuro, ir ne kraujas iš prapjautų venų: tai mąstymas“ 
(Durkheimas 1999: 386). Šiuo tyrimu kaip tik ir siekiama suaktua- 
linti ir prikelti iš užmaršties vienos ryškiausių prigimtinės religijos 
dievybių gyvastį, užfiksuotą tam tikrame dvasinės kultūros klode, 
kuris archetipų pavidalu tikriausiai dar tebeglūdi slapčiausiose 
mūsų sąmonės ar pasąmonės kertelės. Todėl čia bus nagrinėji- 
mi ne tik konkretūs „daiktiniai“ ritualų komponentai bei tuos 
ritualus sudarantys veiksmai, bet ir vidinė jų esmė — religines 
apeigas pagrindžianti mąstysena, kitaip tariant, specifinė agrarinės 
visuomenės filosofija, apskritai jos idėjų ir vertybių pasaulis — tiek, 
kiek į jį dar gali įsiskverbti ir jį suvokti šiuolaikinis žmogus, žymia 
dalimi praradęs sakralinį gyvenimo turinį. 

1, PAGRINDINIS RITUALAS 


Ritualinis alaus nuliejimas ir jo- gėrimas baltų tradicijoje — tai tam 
tikra aukojimo dievams forma. Dažniausiai tokiu būdu aukota 
žemės bei jos vaisingumo dievybėms, ypač Žemynai. Jai skirtus 
alaus aukojimus, lydimus tam tikro kreipimosi į dievybę —- maldos 
ir kitų apeiginių veiksmų — išsamiausiai aprašė M. Pretorijus. 

Alus Žemynai, žemės deivei, globojusiai ir javus, aukotas, ma- 
tyt, dėl to, kad tai javų grūdų, paprastai miežių (rečiau iš kviečių, 
rugių, avižų), produktas. Tad su šia dievybe dalintasi jos pačios 
teikiamomis dovanomis. Be alaus, kita būdinga auka Žemynai — 
duona, taip pat gaminys iš javų. Galėtume tarti, kad alus - javų 
derliaus manifestacija skystuoju pavidalu, o duona - „kietoji“ per- 
dirbtų javų substancija. Duona primena javų, patyrusių transfor- 
maciją, „kūną“, alus - „kraują“. Lietuvių dainose alus metaforiškai 
pavadinamas miežių krauju (degtinė - rugių krauju): Mūs sveteliai 
kaip stuobreliai, / Stovit jūs visi aslelėj, / Tai jums, tai jums / Ir 
suolelio nėra. / Parodykit rugių kraują, / Parodykit miežių kraują,/ — 
Tai leisim, tai leisim / Į suolelį sėsti (JĮSD 528). Tad kaip chtoninių 
vaisingumo galių padarinys, kaip javų derliaus simbolis alus (ir 
duona) asocijuojasi su pačia žemės ir jos teikiamo derliaus globėja 
Žemyna. 

Gvildenant alaus aukojimo Žemynai ritualo klausimą, bus ap- 
tariama jo sandara ir pobūdis, kuriuos atspindi tam tikri veiksmai, 
sakomi žodžiai ir jų eiga. Drauge turėtų išryškėti jų religinė mo- 
tyvacija, kuri žemdirbiui buvo neatsiejama nuo praktinių reikmių. 
Į apeigas bus pažvelgta susiejus jas su platesniu kitų tautų analo- 
giškų papročių kontekstu. 

Alus ir jo libacijos ritualas seniausiose 
civilizacijose ir baltų kraštuose 


Alaus naudojimas religinėse apeigose ir ryšys su dievais, ypač že- 
mės bei jos derlingumo, pastebėtas seniausiose civilizacijose. Nuo 
priešistorinių laikų jis buvo žinomas Artimųjų Rytų ir Viduržemio 
jūros pakrančių kraštuose, vartotas senovės babiloniečių, egiptie- 
čių, graikų, slavų, germanų, ypač vertintas gotų (Kopalinski 1985: 
882). Senovės Egipte alus, kuris, kaip manoma, gamintas jau IV 
tūkstm. pr. Kr., turėjęs ritualinio gėrimo statusą. Vaisingumo ir 
motinystės deivė Izidė (Plutarcho identifikuota su žeme: „žemė — 
Izidė“, žr. Plutarchas, „Izidė ir Ozyris“ 32, 38, 57), koreliavusi 
su javais (ji laikyta laukinių miežių ir kviečių atradėja, išmokiusi 
žmones pjauti javus ir graikų autorių identifikuota su Demetra (žr. 
Herodotas II, 156; Opozep 2006:474, 499), ir, matyt, dėl to sieja- 
ma su javų manifestacija skysčio pavidalu - alumi, vadinta — „alaus 
ponia“ (Ėposep 2006: 499). Izidės brolis ir sutuoktinis Ozyris, po- 
žemio bei mirusiųjų dievas, išmokė egiptiečius apdoroti grūdines 
kultūras ir įpratino juos mėgautis jų gaminiu — miežiniu alumi 
(bposep 2006: 474; MHM I: 569). Nors duomenų apie ritualinį 
alaus nuliejimą egiptiečių tradicijoje neteko aptikti, tačiau yra Zi- 
noma, jog pats libacijos kaip religinio veiksmo aktas atlikinėtas su 
tokiais archajiškų ritualų sferoje naudotais skysčiais kaip vanduo, 
vynas ir pienas. Libacija senojoje egiptiečių religijoje galėjo at- 
likti apvalymo, ypač naudojant vandenį, taip pat atgaivinimo, pa- 
prastai mirusiojo atžvilgiu, be to, daugeliu atvejų — pašventinimo 
funkciją, ir tai buvo kolektyvinių aukojimo veiksmų komponentas 
(Bonnet 1971: 424—426). 

Graikijoje žemės ir jos derlingumo deivės Demetros garbei ga- 
mintas ritualinį vaidmenį atlikdavęs gėrimas iš miežių, kurie buvo 
pagrindinis graikų maistas Homero epochoje (apie VIII a. pr. Kr.). 
Be miežių, šio gėrimo gamybai naudotas vanduo ir mėta, vadin- 
ta glechon (turbūt Mentha pulegium „taškuotoji mėta“). Šitokio 

gėrimo, kuris mums asocijuojasi. su alumi, išgerdavusi pati De- 
metra prieš Eleusino misterijas („Homerinis himnas Demetrai“ 
206-211; žr. ir Wasson, Hoftmann,-Ruck 2008: 74, 91; Tpeiiac 
2005: 112, 158). Aukojimas kaip skysčio nuliejimas Graikijoje taip 
pat buvo žinomas jau Homero laikais. „Odisėjoje“ kalbama apie 
ritualines libacijas, tiesa, ne alaus, o pieno su medumi, vyno, van- 
dens, taip pat apie miežinių miltų nupylimą mirusiesiems: „Iška- 
siau duobę su juo gal uolekties ilgio ir pločio, / Auką velioniams 
visiems aplink ją ėmęs nuliejau: / Pieno pirmiau su medumi, o 
antrąkart vyno gardžiausio, / Trečiąsyk liejau vandens ir miltų 
bėriau miežinių, / Melsdamas uoliai vėles su pažadu tvirtu“ (Ho- 
meras, „Odisėja“ XI, 25—30; žr. ir III, 339—341). 

Slavų rašytinių šaltinių liudijimai apie alaus kaip apeiginio gė- 
rimo vaidmenį ir jo ritualinį nuliejimą yra žymiai vėlyvesni ir 
negausūs. Esama žinių apie vakarų slavų genties vendų (lužičėnų) 
alaus aukojimą jo nuliejant į šulinį: moterys, pradėdamos naują 
alaus statinę, aukodavusios pirmąjį alaus kaušą šulinio demonams 
(HDA I: 1271). Vakarų Baltarusijoje rudenį nuėmus derlių alus 
nuliejinėtas ant žemės (BM: 380). Pastarasis atvejis, be abejo, — 
aukojimo žemei reiškinys. 

Baltų kraštuose alus taip pat nuo seno buvo tradicinis gėrimas, 
vartotas ne tik pasaulietinėje, bet ir religinėje sferose. Rašytiniuo- 
se šaltiniuose ankstyviausios žinios apie alaus vartojimą siejamos 
su prūsais, kurie iš baltų anksčiausiai išmokę jį gaminti. Šis gėri- 
mas minimas Wulfstano pranešime apie kelionę per Prūsiją (apie 
890—893 m.), kalbant apie aisčių laidotuvėse vartojamus gėrimus: 
pažymima, kad, norėdami numirėlį ilgiau išlaikyti nesudegintą, 
jį įšaldo, pristatydami du indus su alumi arba vandeniu (BRMŠ I: 
166-167, 168—-169). 

Pati libacijos apeiga, tiesa, nenurodant, kokio gėrimo, baltų re- 
ligijos ir mitologijos šaltiniuose minima 1249 m. Vokiečių ordino 
ir prūsų taikos sutartyje ir siejama su Curche ir kitomis dievybėmis. 
Esą Pamedės, Varmės ir Notangos gyventojai pasižadėję krikščio- 

nybės skleidėjams nebeatlikinėti daugiau pagoniškų papročių - jų 
praktikuojamo mirusiųjų laidojimo, o taip pat — nebeatnašauti, 
tai yra nebenuliedinėti (non libabunt), dievui Curche ir „kitiems 
dievams, kurie nesukūrė nei dangaus, nei žemės“ (BRMŠ I: 238, 
240; apie tai žr. YcauėBaūTe 2009: 353, 354). Nors čia nepasako- 
ma, kas buvo libacijos objektas, bet iš vėlesnių šaltinių žinoma, 
kad šiai dievybei prūsų galėjo būti aukojamas, kaip pažymima S. 
Grunau, medus ir pienas (BRMŠ II: 76, 113) arba, kaip teigia M. 
Pretorijus, midus, pienas ar alus, kurie esą dievui Gurcho kaip 
tik būdavo liejami (darauff Meth, Milch, oder Bier gegossen) ant 
žuvų ar grūdų, padėtų ant išskobtos lentos. Paskui visa tai būdavo 
deginama. Kitais atvejais prūsų palikuonys valgių ir gėrimų šiam 
dievui numesdavę ar nupildavę (vergossen haben) tiesiog į trobos 
kertę (PrPĮ III: 258, 259)“. 

Mažojoje Lietuvoje su alumi susijusios apeigos būdavo skiria- 
mos ir tokiems su chtonine mitinio pasaulio sritimi susijusiems 
dievams kaip pavasario ir augmenijos dievas Pergrubis, Puškaitis, 
„žemės dievas po šventuoju šeivamedžiu“, taip pat namų globėjai 
kaukai, sodybos globėjas Žemėpatis, M. Pretorijaus pristatytas 
kaip Žemynos brolis (BRMŠ II: 130-145, 148; PrPĮ III: 294 —-297, 
298—299, 548, 549, 554—557). Visų jų kulto apraiškos buvo pa- 


* XV a. gėrimo aukojimas jį nuliejant minimas Jano Dlugoszo pasakojime 
apie lietuvių paprotį prisirinkus „žemės duodamų vaisių“ spalio pradžioje 
aukoti su šeimomis ir šeimynykščiais šventuosiuose miškuose, kur po tris 
dienas trukdavusių gyvulių atnašavimų dievams, juos deginant, prasidėda- 
vusios apeiginės puotos, kurių metu „žaidė, šoko, gėrė ir valgė ir numes- 
davo bei nuliedavo gėrimo kaip auką dvasioms“ (BRMŠ I: 555-556, 576). 

Žemaitijoje, J. Lasickio duomenimis, buvęs specialus „alaus dievas“ 
Raugų žemėpatis (Rauguzemapati), jam būdavo „skiriamas pirmasis alaus 
ar midaus, pasemto iš statinės, gurkšnis, kuris vadinamas Nulaidimos 
<...>“ (BRMŠ II: 582-583, 595). Alaus libacijos žemaičių būdavo atlieka- 
mos ir per įprastus mirusiųjų atminus, kad vėlės būtų pamalonintos (Vil- 
niaus kolegijos jėzuitų 1600 m. ataskaita, BRMŠ II: 620-621, 628-629). 
Panašaus pobūdžio alaus nuliejimai praktikuoti linų ir kanapių derlingumo 
dievo Vaižganto (Waizganthos) garbei trečią dieną po Ilgių, švenčiamų, 
pasak J. Lasickio, lapkričio 2 (BRMŠ II: 583, 596). 

ženklintos apeigų dalyvių alaus gėrynėmis arba jiems skiriamu šio 
gėrimo nupylimu tam tikroje vietoje. | 

Baltų ritualuose su alumi ir jo aukojimu iki ganėtinai vėlyvų 
laikų (XVIII vidurio) išlaikė ryšį latvių Zemes mate, lietuvių Že- 
mynos atitikmuo. Jai alus būdavo nuliejamas Vidžemės gyventojų, 
kaip rašo E B. Blaufussas (1753 m.). Pildami į statines pagamintą 
alų, jie Žemės motei nulieja gerą gurkšnį, o jei kas geria, tai jai iš 
kaušo kelis lašelius nupila ant žemės (Jo kad winni irr allu bruhwe- 
juschi, tad winni to muzzūs pildidami, preeksch semmes mahti labbu 
malku ugguni leij, un kad kas dserr, tad leij wipsch no stohpa kah- 
das lahsites semmė preeksch semmes mahti <...> Blaufuss 1753). 
Viena iš skirtybių nuliejant Žemės motei yra toji, kad jai galėjo 
būti nuliejama ne tik ant žemės, bet ir į ugnį. Beje, Livonijos 
gyventojai ir šaukdamiesi griaustinio dievo (Percunum) alaus 
jam pildavę kaip tik į ugnį (effundunt in ignem orantes Percunum 
Dionysius Fabricius, BRMŠ III: 570, 573). Ant žemės ir į ugnį 
alaus būdavo nuliejama latvių ir per Vėlines kreipiantis į miru- 
siųjų vėles (cereuisiam simul, guam itidem vel in terram vel in ignem 
conijciunt. Rygos jėzuitų kolegijos 1606 m. ataskaita, BRMŠ III: 
552, 556). Ypatingesnis alaus aukojimo Žemei atvejis buvo užfik- 
suotas 1695 m. Livonijoje istoriko Ch. Kelcho, pasakojusio apie 
šiame krašte žmonių namuose slapta laikomus žalčius. Jis aiškina, 
jog vienas žmogus turėjęs namuose vietą, kur nupildavo truputį 
alaus, pieno ir numesdavo gabalėlį bet kokio ruošiamo maisto, tai 
suvokiant kaip auką Žemei (BRMŠ III: 714, 715). 

Taigi baltų ritualuose alus kaip nuliejamoji auka, išskirus vie- 
ną kitą išimtį, buvo glaudžiai susietas su mitiniu žemės pasauliu. 
Pirmiausia alaus libacijos būdavo skiriamos chtoninėms baltų 
dievybėms ir mitinėms būtybėms, taip pat vėlėms. Alaus nu- 
liejimai dangaus dievams (Perkūnui) yra nebūdingi, gana reti 
atvejai. 

Alaus gėrimo intencija baltų apeigose 


Viename kitame baltų religijos ir mitologijos šaltinyje aiškinama, 
kodėl alus nuo seno buvo vartojamas prūsų, lietuvių ir latvių ritu- 
aluose. Kadangi šis gėrimas, matyt, buvęs svaiginamasis, jis, kaip 
galima spręsti iš jo vartojimo aprašymų, galėjo atlikti tarpininko 
tarp dievų ir jų adoruotojų vaidmenį - priemonės, neva padedan- 
čios apsvaigimo būsenoje pasiekti dievybę ir palaikyti su ja ryšį. 
Alus turbūt palengvindavęs besimeldžiančiojo kelią link dievybės, 
kadangi jis atpalaiduodavęs sielą. Lukas Davidas apie alaus poveikį 
prūsų vaidilai jam kalbantis su dievais taip rašo: „Taigi vėl paima 
ragą, liepia įpilti ir vėl kalba ankstesniąją maldą, tauškia nebūtus 
dalykus, kadangi išgertas alus atrišo jam [vaidilai — N. L.] liežuvį, 
ir jis mano, kad kuo daugiau plepės, tuo geriau bus išklausytas 
dievų“ (BRMŠ II: 285)*7. Apie tai, kad alus padėdavęs bendrauti 
su dievais, užsimena ir M. Pretorijus. Jo teigimu, „lietuviškuose 
valsčiuose, Nadruvoje, Skalvoje, Sūduvoje ir kitur yra paplitęs 
įsitikinimas, kad būdami girti jie kalba ir meldžiasi nuoširdžiausiai 
ir kad šitokią maldą ir Dievas geriau išgirsta. Ir manau, kad šitokia 
jų nuostata yra jau nuo Vaidevučio laikų, kai jis, pakeitęs kiek rei- 
kia, įdiegė daugumą senovės prūsų apeigų ir t. t.“ (PrPĮ III: 534, 
535). Latviai taip pat manę, „jog dievai niekada jų neišklausys be 
alaus“ (Putant etiam nunguam deos exaudituros ille sine Cereuisia. 
Rygos jėzuitų kolegijos 1606 m. ataskaita, BRMŠ III: 551, 555). 
Folkloriniuose šaltiniuose atsiskleidžia dar viena šiuo atveju 
išskirtina alaus gėrimo apeigos prasmė, padedanti aiškiau suvokti 
aptariamo pobūdžio ritualinių veiksmų tikslą. Lietuvių bei latvių 
liaudies dainose, taip pat senųjų agrarinių papročių aprašymuose 
galima rasti užuominų, kad alus ir jo gėrimas pasižymėjo vaisin- 


* nimpt alsdann sein hornnern TrinckgefeB in der Handt, lest das abermals, 


in der Handt haltende, einschencken, vnd bethet wiederumb das vorige Ge- 
bet, plappert oder thutt auch noch viel mehr dazu, dann das getrunckene Bier 
macht Įn beredt, vnd lest sich beduncken, je mehr er weschett, je besser werde 
er von seinen Gėttern erhoret (BRMŠ II: 253). 

sumo stimuliavimu: Kas alutį geria, geria, / Tam mieželiai dera 
dera./ Kas alučiaus negeria, / Tam mieželiai nedera (Pašvitinio 
apyl., Pakruojo r., LTR 5443/123); Gerkim alų iš uzbono, / Oi oi, 
/ - Augs mums miežiai ant dirvono, / Oi oi oi! / Gal duos dievas 
gerus metus, / Oi oi, / - Leidžia miežis plačius lapus, / Oi oi oi! 
(Pušaloto prp., Biržų aps., LTt II 147). Kartais dainose nekon- 
kretizuojama, koks gėrimas geriamas siekiant geresnės javų ve- 
getacijos, tačiau iš etnografijos yra žinoma, kad prie javų lauko, 
atliekant javų lankymo apeigas, paprastai būdavo geriamas alus: 
Kur mūsų bičiuliai gėrė, / Ten kviečių kelmeliai žėlė, / Valiai, bitute, 
valiai, / Valiai, pilkoji, valiai! (J LD 1372); Kur mano tėvelis gėrė, / 
Ten rugių krūmelis žėlė, / Uliok, bitele, uliok, / Uliok, pilkoji, uliok! 
(LTt II 162). Alaus ir miežių derlingumo koreliacija atsispindi ir 
latvių dainose: Alu, alu, Jūna tėti, / Tev aug mieži tiruma. / Kas dzer 
alu, tam aug mieži / Uz visiem akmeniem. / Kas nedzer, tam neaug 
/ Ne uzartū druvina. „Alaus, alaus, Jono tėve, / Tau auga miežiai 
lauke. / Kas geria alų, tam auga miežiai / Ant visų akmenų. / Kas 
negeria, tam neauga / Neišartoje dirvelėje“ (LT 16599); Kas darija 
Jūnam alu, / Lai aug mieži griezdamies;/ Kas nedara Jūnam alu, / 
Zales vien noligoja. „Kas daro Janiui alų, / Teauga miežiai sukda- 
miesi; / Kas nedaro Janiui alaus, / Tam vien tik žolės linguoja“ 
(LT 16604). Įsivaizdavimu, kad alus skatina javų augimą, parem- 
tas latvių paprotys Kuržemėje prieš miežių sėją grūdus aplaistyti 
alumi, tuomet pasėliai augdami vešėsią: Sėjot miežus, miežu sėklas 
jūaplaista ar alu, lai aug kupli (Talsų r., ŠmLTT 20550). 

Vadinasi, alus, skystasis javams atstovaujantis jų produktas, pa- 
sak liaudies tikėjimų, magiškai veikė miežių ir kitų javų augimą, 
kerojimą ir derlingumą. Tai vienas iš dažnų jo vartojimo motyvų 
senosiose, ypač agrarinėse, apeigose. | 

Alaus nuliejimas ir malda Žemynai 


Apie alaus sąsają su žemės deive (tellure dea), jo ritualinį gėrimą 
šios dievybės garbei Lietuvoje (Žemaitkiemyje, dab. Ukmergės r.) 
pirmą kartą užsiminė J. Lavinskis (1583 m.): cumgue aligua in 
convivio de cerevisia deae |tellure deal) illi iam oblata biberet, illam 
religuae verubus ligneis sibilantes stimulabant „ir kai puotoje kuri 
nors gerdavo šiai deivei paaukotą alų, kitos šnypšdamos ją medi- 
niais strypais ragindavo“ (BRMŠ II: 605, 608). Šiuo atveju alus 
būdavo geriamas vien moterų rudens laiku (in autumno colenda), 
kuomet, kaip teigia autorius, buvo įprasta garbinti žemės deivę. 
Tai galėjo būti susiję su žiemkenčių sėja arba su padėka deivei 
už sudorotą derlių, o galbūt ir su jos globojamų vėlių pagerbimu 
rudenį. Tiesa, apie alaus libaciją čia nekalbama. 

Ne visiškai aišku, kaip ir iš ko XVI a. būdavo gaminamas alus. 
Tiesa, J. Lasickis yra užsiminęs, kad alus žemaičių būdavo daromas 
medžio žievių induose iš vandens, javų ir apynių; įleidus į tuos indus 
įkaitintus akmenis, skystis virintas visą naktį ir šitaip būdavo gau- 
nama misa, kuri kitą dieną jau geriama (BRMŠ II: 579, 591). Tad 
vanduo, javai ir apyniai čia nurodomi kaip pagrindiniai ingredientai 
tuometinėje alaus gamyboje. Nėra žinoma, ar toks gėrimas turėjo 
alkoholio, o jei turėjo, tai kiek. Beje, esama faktų, jog kai kuriuose 
su žeme ir javais susijusiuose aukojimuose vartotas iš miežių paga- 
mintas girą primenantis gėrimas (LTR 7793/94; apie tai žr. toliau). 

Alaus nuliejimas kaip būdingiausias apeiginis veiksmas, reiškiant 
pagarbą Žemynai, geriausiai paliudytas M. Pretorijaus. Jis pasakoja, 
kad dabartiniai nadruviai bei skalviai, tai yra, jo manymu, senovės 
prūsų palikuonys, visas šventes ir visas iškilmes pradėdavę alaus 
gėrynėmis, paprastai susietomis su Žemyna (PrPĮ III: 480-481)*, 


* Nadruvių kilmės klausimu esama skirtingų nuomonių. Vieni mokslininkai 
(V. Mažiulis) juos laiko prūsiais (kurie nuo V-VI a. pradėjo lietuvėti), kiti 
(P Pakarklis, V. Vileišis, J. Jurginis, A. Matulevičius) — vakariniais lietuviais. 
Šių laikų archeologų nuomone, nadruviai — pereinamoji gentis tarp prūsų 
ir lietuvių (MažLE III: 204). Skalviai taip pat traktuojami nevienareikšmiš- 
kai. Vienų mokslininkų požiūriu (K. Būgos, A. Salio), jie — prūsai, kitų 
(V. Vileišio, P. Pakarklio) — lietuviai arba tarpinė gentis tarp prūsų ir lietuvių 
(V. Mažiulis, Z. Zinkevičius) (MažLE IV: 265). 

Ant stalo ar puspūrio būdavo pastatomas alaus ąsotis ar šiaip koks 
indas su samčiu arba kaušu alui įsipilti ir vienas ar keli geriamieji 
indai — kaušeliai, kurie paprastai iš anksto pašventinti, ypač skir- 
tasis metimui per galvą. Toks religiniu atžvilgiu ypatingas kaušelis 
vadintas, anot M. Pretorijaus, eine Sžwencžiama, i. e. Geheiligte 
Kauszele, tai yra švenčiamu, pašventintu kaušeliu (Ten pat). Į švarų 
ir sausą kaušelį šeimininkas įsipildavęs truputį alaus ir jį tuoj išlie- 
davęs Žemynėlei ant žemės. Nuliejant alaus deivei, sumurmama 


keletas žodžių (bey dem giessen aber murmeln sie einige worte unter 
dem Bart): 


„Zemynele, Zedkellei, žydek ruggeis, kwecžais, mežais ir wissais jau- 
wais, buk linksma Diewel' ant musu pritū musu darbu. Sžwents An- 
gelas pristotu, pikta zmogu pro szalia nukreipk, kad mus ne apjoktu“ 
(PrPĮ III: 482; žr. ir BRMŠ III: 177-178, 284). 


J. Brodovskis savo žodyne taip pat yra pateikęs maldelę Žemy- 
nai, kalbamą po alaus libacijos: 


3eminėle 3iedkele pakilėk mufu Rankū Darbus (BRMŠ IV: 23). 


J. Brodovskio teigimu, šitokį posakį lietuviai vartoja, kai pusę 
alaus nugeria ir ant žemės nulieja (Diefe Redenjart gebrauchen die 
Litauer wenn [ie ein Halben Bier trincken und davon aufjf die Erde 
giefen.). Jie tai sakydavę ir Kalėdų nakties vakarienės metu (NB 
auch wenn sie im Chriftnacht ihre Mahl5eit halien. BRMŠ IV: 23). 

Alaus nuliejimas Žemynėlei, paprastai sakant jai ir maldą, va- 
dintas žemynėliavimu. Sąvokos reikšmė taip nusakoma: Man 
mup auch wissen, was das Zemynelauti ist, nehmlich sie giessen zu 
allererste, ehe sie noch trincken, etwas auff die Erde der Zemynelen 
<...>. „Taip pat reikia žinoti, ką reiškia zemynelauti, tai yra štai 
kas: prieš pradėdami gerti, jie pirmiausia šiek tiek nupila ant že- 
mės Zemynelei <...> (PrPĮ III: 482, 483). Kitoje veikalo vietoje 
aiškinama, jog žemynėliauti reiškia ir „Šiai deivei patarnauti, arba 
atlikti jai priedermę“ (Ten pat). Tad žemynėliavimas - tai ne tik 

alaus nuliejimas žemėn sakant maldą. Visa tai turėjo būti daroma 
tinkamai tam nusiteikus — deivei atsiduodant, jai tarnaujant, tai 
yra išlaikant ne formalų, o tikrą religinį ryšį su ja. 

Po alaus nuliejimo ir maldos Žemynai šeimininkas atlikdavęs 
vadinamąją palabinimo, tai yra gėrimo akto (ar alaus) palai- 
minimo apeigą, kuri M. Pretorijaus komentuojama keletoje jo 
veikalo vietų: 


Pflegen sie auch bey jeder Feyr, und zwar stracks im anfang zu Pa- 
labinti dal ist so viel alb das Trincken segnen, und geschieht ins 
gemein, also wenn zu erst au der Kauszel etwas Žemynelen mit 
gewonlichen Wundschworten ist libiret oder gegossen worden, hebt 
er an zu palabinken, dal ist, er thut einen kleinen Trunck und hėret 
bald auti, die Kauszel in der Hand haltend, segnet dafš Truncken etwa 
mit diesen und dergleichen worten in Preussischer Nadrawischer 
Sprache <...>. „Per kiekvieną šventę jie taip pat mėgsta, ir būtent 
iš pat pradžių, palabinti, o tai reiškia palaiminti gėrimą, ir tai vyksta 
visuotinai; taigi kai iš pradžių būna iš kaušelio šiek tiek atseikėta arba 
nupilta su įprastais palinkėjimais Žemynėlei, jis pradeda palabinken, 
t. y. jis trūkteli gurkšnelį ir tuoj sustoja; laikydamas kaušelį rankoje, 
palaimina gėrimą maždaug šiais ar panašiais žodžiais prūsų nadruvių 
kalba <...>“ (PrPĮ III: 482, 483). 


Kaum daf er einen Schlucks gethan, hebet er wieder an zu palabinken, i. 
e. den Trunck zu segnen und einen Wunsch zu thun, das Gott ikme und 
den Seinigen alles wollbekommen lassen und weiter mehr bescheren wolle 
<...>. „Tačiau vos gurkštelėjęs vėl jį kelia Įvadinamam| palabinken, t. 
y. palaiminti gėrimą ir išreikšti norą, kad Dievas jam ir jo saviškiams 
linkėtų kuo geriausios kloties, o vėliau suteiktų dar daugiau malonių 
<...>“ (PrPĮ III: 494, 495), 


Drauff trinckt er etwas auf und der Kauszel und palabinket das Bier, i. e. 
segnet selbiges mit diesen Worten: „Diekui mielam Diewui <...>“. „Tada 
jis truputį nugeria iš kaušelio ir palabina alų, t. y. laimina jį tokiais 
žodžiais: „Diekui mielam Diewui <...>“ (PrPĮ III: 526, 527). | 


Nėra visiškai aišku, kas palabinama — gėrimo veiksmas ar gėra- 


[1 


las (vok. das Trinken „gėrimo veiksmas“, „girtavimas, girtuoklia- 

vimas“; der Trunk „gėrimas“, „gurkšnis“ „girtavimas, girtuoklia- 
vimas“). Galbūt ir pats M: Pretorijus to nelabai skyrė. Vis dėlto 
manytina, jog palabinimas veikiau reiškė gėrimo proceso palaimi- 
nimą, tai yra suteikimą jam aukštesnės prasmės, tam tikro aukš- 
tesnio siekinio, kad būtų ne šiaip sau desakralizuotas veiksmas, tai 
yra girtuoklystė, bet religinis aktas, nukreiptas į transcendencijos 
plotmę. Pats žodis palabinti reiškia „pasveikinti“, „palinkėti lai- 
mės“, „pagerinti“ (bendrašaknis žodis labas „geras“, „teisingas“. 
Gėrimo aktą / objektą palaiminti prašoma paties Dievo (Gott 
segne unser Trincken), sykiu išreiškiant jam ir gilią benedikciją: 
„laikydamas kaušelį rankoje, palaimina gėrimą maždaug šiais ar 
panašiais žodžiais prūsų nadruvių kalba <...>: Dievui dėkui, kad 
Jis mus išsaugojo sveikus ir mums suteikė savo gėrybių. Taip pat 
dėkui šeimininkui, šeimininkei ir kitiems, kad jie šito ėmėsi nu- 
sipelnydami pagarbos. Teišlaiko Dievas jo ir jo šeimynos (daugelis 
čia viską nusako tiksliau) gerovę; telaimina Dievas mūsų gėrimą, 
kad linksmi pasibūtume ir linksmi išsiskirtume, ir teduoda mums 
ateityje daugiau, o ne mažiau“ ir t. t.“ (PrPĮ III: 483, 489; žr. ir 
BRMŠ III: 284-285)*?. 

Tik po to alaus kaušelis išgeriamas. „O išgėręs ir vėl pripylęs 
jis kaušelį perduoda kitam ir paduoda jam savo ranką; tas kitas 
kaušelį priima ir vėl jam paduoda savo ranką atvirumo ir ištiki- 
mybės ženklan“ (PrPĮ III: 489). Po to kaušelis eina ratu per visus 
susirinkusiuosius aplinkui, kol vėl pas šeimininką ateina (žr. taip 
pat PrPĮ III: 494, 495; BRMŠ III: 180, 286). „Sūduvių knygelė- 
je“ (apie 1520-1530) taip pat kalbama apie panašų vienas kito 


* die Kauszel in der Hand haltend, segnet da Truncken etwa mit diesen und 
dergleichen worten in Preussischer Nadrawischer Sprache: „Gott sey danck, 
daf er unp gesund erhalten und seine gutte gaben gegeben hat. So sey auch 
Danck dem Wirth, Wirthin und anderen, daf sie dis woll bestellet und verdie- 
net haben. Gott wolle ikn und alle, da seine (da mancher alles specificiret) bey 
guttem Wollstande erhalten; Gott segne unser Trincken, daf wir bey frohem 
Gemiithe bleiben und von ein ander scheiden kėnnen, und gebe Uns kiinfftig 
mehr nicht weniger“ etc. etc. (PrPĮ III: 482, 488; žr. ir BRMŠ III: 178). 

pasveikinimą vykstant alaus gėrimo apeigai: „Ta moteris, kuri 
susigeria su vyru, išgėrusi atsistoja, paduoda vyrui kaušelį, iš- 
tiesia jam ranką ir bučiuoja į lūpas. Tą patį daro vyras moteriai“ 
(BRMŠ II: 153), Čia gėrimo aktas baigiamas ir sutvirtinamas 
dar ir geriančiųjų pasibučiavimu. Tai yra žinoma ir iš visai nese- 
nų lietuvių gėrimo tradicijų?'. Pasveikinimas rankos paspaudimu 
įteikiant kaušelį kaimynui gali būti traktuojamas kaip palabini- 
mo apeigos sudėtinė dalis (Balys 1947: 28; Vaitkevičienė 2003; 
11). Sprendžiant iš M. Pretorijaus komentarų, palabinimo aktas 
implikavo ir dievybei skirtą žodį. Tad kreipinys į Dievą, jo pra- 
šant palaiminimo, po to kaušelio išgėrimas, paskui — kaimyno 
pasveikinimas paduodant ranką sudarytų visą palabinimo apei- 
gos veiksmų seką. 

M. Pretorijus pažymi, kad nupilama ir palabinama tik su pir- 
muoju kaušeliu (išimtis - šermenys). Kiekvienas, kas kaušelį gau- 
na pirmą kartą, geria nuliedamas ir palaimindamas (PrPĮ III: 488, 
489: BRMŠ III: 285). 

Aptartą ritualinių veiksmų kompleksą, susidedantį iš alaus li- 
bacijos, maldos Žemynai, alaus gurkštelėjimo ir vadinamojo pa- 
labinimo, M. Pretorijus laiko nadruvių, skalvių švenčių bendro- 
siomis, svarbiausiomis apeigomis (die General-Ceremonien PrPĮ 
III: 478, 479). 


vnd welches weib dem manne zutrinckt, nach dem trunck stehet sie auff, rei- 
chet dem manne die schalen, giebt ime die hand vnd kusset Inen vor den mund. 
So thut auch widerumb der mann der frawen (BRMŠ II: 139). 

?1 Norbertas Vėlius [prie komentaro — tik inicialai su klaustuku: N. V. (?) 
past.| M. Pretorijaus aprašytą palabinimą taip komentuoja: „Palabinti reiš- 
kia pasveikinti“ Ir prideda tokią savo pastabą: „Dar ir dabar lietuvis kie- 
kvienoje puotoje užgeria kitą iš stiklinės ar puodelio ir paduoda jam dešinę 
ranką, dažniausiai ir pabučiuoja; kaimynas tą daro toliau, arba, jei nebėra 
kam, pradeda eilę nuo pirmojo“ (Vėlius 2003: 285, žr. BRMŠ III: 285). 

Apeiginis kaušelis. Zervynų k., Marcinkonių vls. (LMD kolekcija). 
Arūno Baltėno nuotrauka. Iš LNM rinkinių. 


Alaus nuliejimo apeigos reliktai vėlyvojoje 
folklorinėje tradicijoje 


Ritualinių alaus libacijų tradicija praktikuota Lietuvoje ir vėles- 
niais laikais. XIX a. pirmojoje pusėje dar gyvavęs alaus ragau- 
tuvių su nuliejimais paprotys, atlikinėtas per rudens lygiadienį. 
L. A. Jucevičiaus liudijimu, per šv. Matą (rugsėjo 21 d.) po pa- 
maldų būdavo susirenkama paragauti alaus, padaryto iš šviežių, 
tais metais sudorotų miežių: „Kiekvienas kaimo vargdienis traukia 
į dievo šventovę, o po pamaldų visus savo pažįstamus, prietelius 
ir gimines prašo pas save paragauti alaus, kurį paprastai geria, 
gausiai liedami ant staltiesės, šlakstydami duris, langus, trobos 
kertes“ (Jucevičius 1959: 242). Gausus alaus liejimas ant staltiesės, 
durų, langų ir į trobos kertes — tai, be abejo, ritualinių libacijų 
rudimentas. Turint omenyje šio papročio atlikimo aplinkybes — 
metą, kuomet derlius būdavęs sudorotas, o žiemkenčiai pasėti, 
nuliejimų adresatas gali būti numanomas. Kitur L. A. Jucevičius 
patvirtina, kad jis pats buvo matęs apeiginius gėrimų nuliejimus: 

„Esu pastebėjęs, kad Švenčionių apskrityje kaimo žmonės, prieš 
gerdami degtinę arba alų, šnibžda kažkokius žodžius ir kelis lašus 
nulieja ant staltiesės. Kokie yra tie žodžiai, neįstengiau sužinoti, 
kad ir kaip norėjau“ (Jucevičius 1959: 162). 

Apeiginės alaus gėrynės, nenuliejant, tačiau tikint, kad tai pa- 
skatins javų derlingumą, paliko atspaudą ir kai kuriuose lietuvių 
agrariniuose papročiuose. Alaus gėrynės parugėje per Sekmines 
„lankant rugius“ — archajiška apeiga ir, nors nuliejimai čia nemi- 
nimi, bet tikėjimas, kad šitokios ceremonijos lems javų derėjimą, 
byloja apie šios apeigos paskirtį bei pobūdį (LTR 3184/5; Buračas 
1993: 264—265)). Panašią prasmę alus ir jo gėrimas įgydavęs per 
rugiapjūtę. 2012 m. Švenčionių rajone atliekant lauko tyrimus, 
buvo užfiksuotas Lazdinių kaime neįtikėtinai išlikęs faktas: bai- 
giantis pjūčiai prie vaidinamosios niukos — paskutinių nenupjautų 
rugių — būdavo geriamas gėrimas, iš dalies primenantis alų, iš da- 
lies — girą. Pasak respondentės Marytės Semėnienės-Semėnaitės 
(g. 1934 m.), jis būdavo daromas šitaip: Prikepa kakorų iš miežių. 
Padzygena tuos miežius, tadu sumala i prikepa kakorų tokių, tokių 
blynų i juos biški sudegina, pridegina, kad toki būt jau rudzi labai, ir 
tada ažverda vandenio virinto ir juos užpilia. <...> ir tep būna [kol 
įrūgsta|. Cukro undeda biški, sacharinos kokios. <...> E tadu, kas 
nori stiprasnės, tai cukraus, mielių biški undeda, tai ir galvas apysuka 
pjovėjam. Tai girų darydavo miežių (LTR 7793/94). Natūralu, kad 
aukojant žemei prie paskutinių nenupjautų rugių turėta gėrimo, 
specialiai tam daryto iš daigintų miežių, kuris, nors ir raugintas su 
mielėmis, tačiau, be abejonės, atlikęs ritualinio skysčio, tikriausiai 
skiriamo Žemynai, vaidmenį. Per rugiapjūtės pabaigtuves taip pat 
vartotas alus. Apie Butrimonis, Rumšiškes šeimininkų su alumi 
ir duona būdavo pasitinkama vainiką nešančių pjovėjų procesija 
(PetrRP: 124). Šia proga atgabenama alaus statinaitė (Žaslių apy- 
linkėse) etnografo J. Petrulio aiškinta kaip „kitų metų gero derliaus 
laidas“ (PetrRP: 132—133). 

Praėjusiame šimtmetyje alus buvo mėgstamas apeiginis gėrimas 
ir per šeimos šventes. Tautosakos rinkėja Nijolė Marcinkevičie- 

nė yra užrašiusi paprotį, liudijantį, kad alumi būdavo šlakstomasi 
vestuvių dalyvių. Levūnų kaime (Varėnos r.) buvo įprasta alu- 
mi laistyti artimuosius, išlydinčius riuotaką į vyro pusę: „Merga, 
kap važiuoc ruošias in berno pusį, vėl su visais atsisveikina. <...> 
Motulė pasakojus, kad jau kap atsisveikina, aina in vežimus, tai 
žanykas ar vyriausias brolis an tų, katriej išlydzi, išpila skleinyčių 
gerimo. Tai daugiausia darycinio alaus. Sako, jau apšlaksto prieš 
išvažiavimų, del sekmės anon pusėn“ (Marcinkevičienė 2008:90). 
Šitoks vestuvininkų apipylimas alumi motyvuotas magine, kaip 
įsivaizduota, šio gėrimo galia. 

Taigi alaus aukojimas Žemynai, žemės bei javų deivei, šliūkš- 
telint šio gėrimo ant žemės ir sakant maldą, taip pat vadinamasis 
palabinimas, prašant dievybės gėrimo akcijos palaiminimo ir so- 
lidarizuojantis rankos paspaudimu apeigų dalyviams, laikytinas 
universaliu šiai dievybei skirtu apeigų kompleksu, XVII a., matyt, 
dar funkcionavusiu nadruvių bei skalvių gyvenime, ypač žem- 
dirbystės papročių srityje. Malda, sakoma nuliejant alų Žemynai, 
reflektuoja glaudų šios dievybės santykį su javais bei jų vegeta- 
cija, taip pat apotropinę deivės funkciją. Alaus libacijos sąsają su 
Žemyna atspindi M. Pretorijaus paliudytas ir, matyt, jo stebėtų 
Mažosios Lietuvos gyventojų vartotas specialus terminas šiam ri- 
tualiniam procesui pavadinti — žemynėliauti (zemynelauti), išvestas 
iš teonimo Žemyna (Zemyna). Vėlyvesni liaudies tikėjimai, nors 
ir nemini Žemynos vardo kalbant apie apeigines alaus gėrynes, 
bet patvirtina archajinį įsivaizdavimą apie šio veiksmo pozityvų 
poveikį javams, jų derlingumui. 

Alaus pasirinkimas libacijoms Žemynai turėjo būti neatsitik- 
tinis: javus globojusiai dievybei būdavo skiriama javų derlių vie- 
nokiu ar kitokiu pavidalu prezentuojanti dalis. Tendencija aukoti 
agrarinės sferos dievybei žemės derliaus ar iš jo pagaminto pro- 
dukto (be alaus, dar duonos ir kt.) pastebėta daugelyje senųjų 
Europos tradicijų. | 


150 ŽEMYNA IR JOS MITINIS PASAULIS 


S 


4 


= 
SVEN 


MYNA IR AGRARINĖS 
TES BEI! DARBAI 


ŽEMĖS NUBUDIMAS IR 
ATSIVĖRIMAS PAVASARĮ 


Žiemai artėjant prie pabaigos ir gamtoje imant rodytis pavasario 
ženklams, žmogus juos atidžiai stebėdavo ir į juos reaguodavo. 
Gamtos atsinaujinimo pajauta įsiskverbdavo į kiekvieno indivi- 
do sąmonę, išsiskleisdama jo sielos būvyje, visoje jį apimančioje 
kosmoso ir savęs, kaip jo dalelytės, jausenoje. Tradicinė kaimo 
bendruomenė apeigine elgsena pažymėdavo pervartą žemiškaja- 
me pasaulyje, o drauge tais veiksmais, kaip įsivaizduota, paspar- 
tindama, suintensyvindama bundančios Žemės ir joje glūdinčių 
gyvybės pradmenų regeneravimosi eigą. 

Kiekvieną pavasarį vykstantis gamtos atsinaujinimas, naujas 
tapsmas su šviežia augmenija — tai neišsemiamos Žemės jėgos ma- 
nifestacija. Atgyjant chtoninio pasaulio gyvybei, prasideda naujas 
jos skleidimosi gamtoje ciklas?*. 

Žemės kulto apraiškos pavasarį buvo suaugusios su tuo metu 
aktualiais vegetacijos ritualais ir sudarė su jais nuoseklią, stipriai 
tarpusavyje susipynusią vienovę. Žemės Motinos „žadinimo“ ap- 
eigos ėjo išvien su augimo, vaisingumo galių skatinimu, įvairiopu 
jų aktyvinimu. Visa tai rodo savita su šiuo metų laiku susiju- 
sių tikėjimų ir papročių religinė-mitologinė sistema, vienijama 
Žemės, arba Žemynos, temos. Šios sistemos liekanos tradicinėje 


* Respondentės Janinos Lingienės-Nevieraitės (g. 1923 m.) žodžiais, pava- 
saris prasideda, kada nulanda sniegas, atgydo rugeliai, jau žolelė, nu ir visa 
prasdėdo (Pavalakės k., Varanavo r, LTR 7784/84). 

kultūroje — tai ypatingo tipo ideologiniai ir apeiginės praktikos 
archaizmai. Įžvelgiant tarp-jų prasminę koreliaciją, bus mėginama 
atkurti tų senųjų mąstymo ir elgsenos modelių, gyvavusių praėju- 
sių šimtmečių žemdirbių visuomenėje, fragmentus. 

Kadangi šiame skyriuje daugiausia remiamasi folkloru, o jame, 
kalbant apie žemę (net ir tada, kai ji siejama su mitologinio tu- 
rinio kontekstu), paprastai vartojamas žodis žemė (ne Žemyna), 
todėl, aptardami su ja turintį ryšį idėjų pasaulį, dažniausiai ope- 
ruosime būtent šia leksema. 


Žemės trypimas, šokinėjimas ant jos, 

važinėjimasis rogėmis 

Kadangi žemė žmogaus sąmonėje buvo įasmeninta, įsivaizduota 
esanti gyva esybė, kuri žiemos metu dėl visa sukausčiusio šalčio 
tapdavusi netinkama agrarinei veiklai - tuomet neva „užmigdavu- 
si“, tai su žiemos baigme susijusiais šventinio laiko periodais siekta 
ją „pažadinti“ apeiginiais veiksmais. Tų žemės ir joje slypinčios 
mistinės, nepažinios — dėl to ir laikytos dieviškos prigimties - jė- 
gos „budinimo“, gaivinimo formų ir būdų žiemos ir pavasario 
sandūros tarpsniu būta įvairių. 

Užgavėnės, nelygu, kada jos išpuldavusios, ir po jų greit atei- 
nantis pavasario lygiadienis su prie jo besišliejančia Viešpaties Ap- 
reiškimo Švč. Mergelei Marijai diena (kovo 25), kitaip dar vadinta 
Blovieščiais, Zviestavone arba Gandrinėmis — ankstyvojo pavasario 
metas. Per Užgavėnes, dar sniegui visur boluojant, kai kuriose 
Lietuvos vietovėse gyvavęs paprotys išėjus į laukus patrypti ko- 
jomis įšalusią dirvą, o paskui dar ir pašokinėti ten, kur veikiai ji 
būsianti įdirbama. Štai Varsėdžiuose (Šilalės r.) vyrai, važiuodami 
pro lauką, kuriame bus sėjami linai, sustodavo, išlipdavo iš važio 
ir ant dirvos smarkiai patrypdavo, o paskui kelis kartus pašokdavo 
aukštyn: Kiekvienas vyras stengdavosi iššokti į viršų kuo aukščiau. 

Kiek iššoks, reiškia, tokio didumo užaugs linai (LLMA F 393, ap. 1, 
b.112; cit. iš: Urbanavičienė 2000: 308). Prie papročio aprašymo 
prišlietame liaudies tikėjime šis elgesys motyvuojamas siekimu 
suintensyvinti būsimą linų vegetaciją. Savo pobūdžiu tai tikėjimo 
similine (panašumo) magija atspindys. Lietuvių etnologai, pratęs- 
dami aname apraše išreikštą mintį, patį žemės trypimo ir šokinė- 
jimo veiksmą interpretuoja pasitelkdami metaforinę kalbą - kaip 
žemės budinimą žiemai baigiantis (Urbanavičienė 2000: 308—-309; 
Balsys 2006: 278). Tokia idėjos rekonstrukcija nėra be pagrindo. 
Žemės ir to, kas yra jos gelmėse, budinimas fizine pastanga — 
kaip nors jai trinktelint, suduodant, yra paliudytas ir kitų archa- 
jiškų Europos kultūrų. Graikijoje tokio pobūdžio ritualas būdavo 
atliekamas Fenėjos mieste (Peloponeso pusiasalis) prie Deme- 
tros, toje vietovėje laikytos viena svarbiausių dievybių, šventyklos, 
šalia abipus gulėjusių dviejų didelių akmenų. Esama žinių, kad 
šioje vietoje tam tikromis aplinkybėmis žynys lazdos smūgiu į 
žemę žadindavęs tai, kas yra požemyje (Altheim 1931: 110, 111). 
Pietryčių Vokietijoje (Bavarijoje) ir vakarų Austrijoje (Zalcbur- 
go apylinkėse) iki šiol yra išlikęs vadinamasis der Aperschnalzen 
(pietų vokiečių aper „be sniego“, schnalzen „pliauškinti“) papro- 
tys išvaryti žiemą ir pažadinti žemę specialiu botagu (der Goal), 
trumpu kotu su maždaug 4 m. ilgio rimbu. Garsus pliauškinimas 
šiuo botagu mušant žemę ir turėjęs ją pažadinti naujam gyveni- 
mui (Račiūnaitė-Vyčinienė 2012: 42-43). Aperschnalzen ritualas 
kadaise inscenizuotas laikotarpiu nuo šv. Stepono dienos (gruo- 
džio 26) iki Užgavėnių antradienio — botagais eidavo pliauškinti 
7-9 asmenų, paprastai vyrų, grupės (Ten pat: 42; Berger 2011). 
Tad, kaip rodo čia paminėtos tradicijos, žemės ir to, kas yra jos 
gelmėse, žadinimo idėja, ypač pavasarį, nuo seno gyvavo pietų ir 
vidurio Europos tautų archajiniame pasaulėvaizdyje. 

Sugrįžtant prie žemės trempimo ar šokinėjimo ant jos dėl geros 
augalijos vegetacijos prieš prasidedant žemdirbystės sezonui, dera 
pastebėti, jog Užgavėnių — Velykų laikotarpiu tai darydavę ir slavai. 

Moterų ir vyrų šokinėjimas per Užgavėnės, kad gerai augtų linų, 
kanapių, javų ir kitos kultūros, buvo paplitęs didelėje slavų gy- 
venamos teritorijos dalyje: būdingas vakarų slavams (lužičėnams, 
lenkams, čekams, moravams, slovakams), vakarų baltarusiams bei 
ukrainiečiams, taip pat kroatams ir slovėnams (Arankuna 2002: 
170). Šią apeigą liudija posakiai: lenkų skakač na konopie do gėry 
„šokinėti į viršų dėl kanapių“, čekų skūkūne na hrubė dynė „šoki- 
nėjimas dėl didelių moliūgų“ (CJ IV: 318). Antai Košalino vai- 
vadijoje skirtingomis Užgavėnių dienomis būdavo šokamas šokis 
skatinant vienų ar kitų kultūrų derlingumą: sekmadienį — avižų, 
pirmadienį — rugių, antradienį — linų (Ararkuna 2002: 170), o 
bulgarai Varnos apylinkėse tikėjo, kad gamtos gyvybę pažadina 
arklių trypimas šv. Todoro dieną (didžiojo pasninko prieš Velykas 
pirmosios savaitės šeštadienį) per tuo metu rengiamas jų lenkty- 
nes. Be kita ko, aiškinta, esą šv. Todoras ant raudono arklio parve- 
ža vasarą (Araukuna 2002: 107). Panašų paprotį praktikavę lenkai, 
vedžiodami arklį per Užgavėnes, tikėdamiesi taip paskatinti rugių 
derlumą: Hulaj, hulaj, koniku, po zielonym gajiku! Gdzie nasz konik 
pochodzi, tam się žytko urodzi! (GZ: 7) „Vaikštinėk, vaikštinėk, 
žirgeli, po žalią girelę! Kur mūsų žirgelis eina, ten rugiai dera!“ 
Tad į aptariamo pobūdžio apeiginę veiklą būdavo įtraukiami ne 
tik žmonės, bet ir gyvuliai. 

Žemės trempimo, pašokant į viršų, variantu laikytinas vadina- 
masis apeiginis „šokimas lenton', praktikuotas įvairiu pavasario 
laiku daugelyje Lietuvos vietovių. Šiuo maginiu veiksmu tikėtasi 
teigiamai paveikti augalijos gyvybingumą, ypač javų, linų derlin- 
gumą. Dieveniškių apylinkėse „lunton šokc“ pradėdavo anksti, 
rodantis pirmiems pavasario ženklams — nuo Užgavėnių, ir tai 
trukdavo ilgą laiko tarpą — tol, kol paugėdavo rugiai: mergos ir 
jaunos marčios šokdavo magišką šokį, vadinamą „lunton šokc“, tu- 
rintį sukelti didelį javų, ypač rugių derlių. <...> Lunton šokdavo, 
kol rugiai paūgėdavo, vėliau šokti buvo draudžiama, nes kitaip esą 
ledai rugius išmuštų“ (Dundulienė 1979: 44—45). Kitur Dzūkijoje 

ši apeiga praktikuota vėlyvesniu pavasario metu — pusgavėnyje 
per Krikštus. Lazdijų rajone šokimas „lanton“ prasidėdavęs nuo 
pusgavėnio Krikštų ir tęsdavęsis iki pat Velykų (Marcinkevičienė 
2000: 46Y*. Tuo pačiu laiko tarpsniu šokinėta „lanton“ ir Margi- 
onių k., Varėnos r.: Per Krikštus aina ot (...) vaikigaliai. Daugiausia 
mergaitės, žaidimus aina, šoka lanton. Pasdeda pagalį storesnį ir an 
to pagalio lantų ilgesnų. Ir vienas an vieno lantos galo, kitas — an 
kito. Tai vienas šoka, tai kitas. Raikia ilgai šokinėc. Ko gi ir dar sako 
„Šokom kap per krikštus lanton“? Jau tėvai sako: aikit šokc — linai 
geriau derės ir dar pasvoliokit gerai dėl linų. Tai jau ir voliojamas, 
ir krykščiam (Marcinkevičienė 2000: 48). Kaip atspindi pastarasis 
cituojamas naratyvas, „šokimą lenton“ lydėdavę ir kiti kūniškąjį 
žmogaus kontaktą su žeme palaikantys veiksmai — voliojimasis 
ant jos, smagiai krykštaujant. P. Dundulienė voliojimąsi ant že- 
mės aiškina esant magine priemone, motyvuota glaudaus žemės 
ir žmogaus ryšio bei galimos abupusės sąveikos. Etnografė teigia, 
jog kuomet žmogus dėl ligos ar kitos priežasties nusilpsta, žemė 
jam galinti suteikti jėgų, jeigu jis su ja susiliesiąs, t. y. pasivoliosiąs. 
Kita vertus, žiemos pabaigoje manyta, kad ir žemei dėl jos išse- 
kusių jėgų reikalinga pagalba. Taigi ir dėl šios priežasties pavasarį 
žmonės voliojasi - perduodami žemei savo gyvybingumo jėgas, 
kad ji atbustų, sužaliuotų, apsipiltų žiedais ir teiktų žmogui reika- 
lingus vaisius, duoną ir drabužį (Dundulienė 1979; 42). 
Vėlesniais laikais supimosi ant lentos apeiga sieta jau tik su 
Velykomis ir tapo vaikų pramoga: Per Velykas vaikai supdavosi 
pasidėję lentą (Antanų k., Švenčionių r., LTR 7793/13). 
„Šokimas lenton“ — tai ne tik žemės trinktelėjimas, bet ir paki- 
limas į aukštį. Taip imituotas augalų augimo procesas. Augimas — 
tai daigo stiebimasis į viršų, todėl ir tikėtasi tokiu maginiu veiks- 


Krikštai galėjo reikšti: 1) ketvirtą gavėnios trečiadienį, pusgavėnį, 2) Ap- 
reiškimo šventę krikščionių tikėjime, 3) pusiaužiemį (laiką apie Trijų Ka- 
ralių šventę), 4) Trijų Karalių šventę (sausio 6 d.), 5) tris kryžiukus, rašo- 
mus ant durų Trijų karalių šventės proga (LKŽe: krikštai). 

mu sukelti panašų linų ir kitų kultivuojanių kultūrų vyksmą. Ma- 
gijos elementų turėjo ir paprotys suptis ant pakabinamų sūpuoklių 
per Užgavėnes, Gandrines, Velykas. Supamasi būdavo kluone ar 
daržinėje ant sijos pakabinus sūpuokles arba atviroje erdvėje — 
prie namų pastačius aukštas kartis sūpuoklėms, kitais atvejais tam 
panaudojant medžius. Kaip teigia Stukenaitė-Decinienė, Vilniaus 
apylinkėje sūpuoklės Velykoms paprastai būdavo statomos kluo- 
nienose. Prie jų susirinkdavęs jaunimas. Buvo įprasta suptis po 
du. Iš vienos pusės atsistoja mergaitė, o iš kitos jaunikaitis ir supasi 
kuo aukščiausiai (Stukenaitė-Decinienė 1940: 299). Supimasis — 
skrajus kilimas į viršų skatinęs, kaip rodo tikėjimai, augalo tiesi- 
mąsi aukštyn: Užgavėnėse visi popiet baigia darbus ir daro kluone 
ar beržuose, jeigu jų arti yra, supynes. Visi eina suptis: moterys ir 
mergos — kad linai derėtų, o vyrai — kad arkliai šikavoty(laigytų) 
(Liškiava, Seirijai, Valkininkai, BILKS: 99, nr. 271); Užgavėnėm 
darė sūplaukes, kad geriau derėtų linai (Pelesos k., Varanavo r., LTR 
7784/128); Darydavo sūplaukes [per Užgavėnes - N. L.|. Moterys 
supdavosi, kad linai derėtų (Kaniukų k., Varėnos r., LTR 7794/99); 
Kap jaunas buvau, sūplaukėsa noaukščiausiai supiaus, ka tik linai 
mano] būt ilgi Grv (LKŽe: supti); An Zvestavonės ėjom uidocis. Kas 
aukščiau išsikels, tam linai geriau derės (Pavalakės k.,Varanavo r., 
LTR 7784/84); Velykose supasi: kas aukščiau užsimeta, tai to linai 
didesni auga (Tverečius, BILKS: 153/351). Žemaitijoje XIX a. pir- 
moje pusėje per šventes, dažniausiai per Velykas, supdavosi ne tik 
jaunuomenė. L.A. Jucevičius pažymi visuotinį bendruomenės da- 
lyvavimą šiame apeiginiame renginyje: „Velykoms daržinėse dirba 
supuokles, ir kiekvienas, ar jaunas, ar senas, turi suptis <...>“ (Ju- 
cevičius 1959: 449). Supimasis baigiantis žiemai ir per pavasario 
šventes — archajiškas ritualas, žinomas daugelyje pasaulio tautų. 
Pietryčių Azijoje supimasis buvo derlingumo ir apvaisinimo ri- 
tualas (ChGDS: 957). Be to, šis ritualas kėlė aliuzijas apie ryšio 
tarp Žemės ir Dangaus palaikymą ir imitavo kosmoso ritmą (Ten 
pat: 958). Indijoje ritmiškas žmogaus lingavimas supynėse asoci- 

javosi su meile ir todėl būdavo supamasi ne tik pavasarį, bet ir per 
vestuves (Ten pat: 957). Martino P. Nilssono žiniomis, Graikijo- 
je, Atikos kaimuose, supimasis praktikuotas pavasarį Antesterijų 
šventės metu. Jaunuoliai supdavę merginas sūpuoklėse. Šis papro- 
tys buvo siejamas su vaisingumo magija (Hnneccon 1998: 46-47), 
Kai kuriuose kraštuose supimasis galėjo turėti sąsajų su mirusiųjų 
kultu (Altheim 1931:111)*. Slavų, ypač pietų ir rytų tradicijose, 
supimasis buvo ganėtinai populiari pavasario švenčių apeiga. Ti- 
kėta, jog šis veiksmas skatinąs vegetaciją: linų, kanapių, ropių. Štai 
Bulgarijoje per Užgavėnes supdamosi vyresnės moterys laikydavo 
užantyje kiaušinį, 3a Ja 6odam npe3 xAmMO20 2pbcMmume 201eMU 
„kad kanapės vasarą būtų didelės“ (CJ II: 482). Slovėnijoje per 
Užgavėnes „storas kūmas“ ir „stora kūma“ apeidavę namus ir 
supdavęsi ant sūpuoklių za debelo repo „dėl didelių ropių“ (CJ II: 
482). Taigi augalijos augimo galių stiprinimas buvo būdinga su- 
pimosi apeigos, ypač aktualios prasidedant žemdirbystės sezonui, 
intencija. Kaip buvo pabrėžta, tai fiksuojama ne tik Lietuvoje, bet 
ir slavų teritorijoje, o laiko skalėje supimosi kaip maginio veiks- 
mo, kaip ritualo šaknys siekia žilą senovę. 

Lietuvoje per Užgavėnes siekta prikelti žemę, sustiprinti jos 
gyvybingumą, savo ruožtu aktyvinantį augalijos vegetacijos ga- 
lias, ir kitokiomis apeigomis. Viena iš tokių — lietimasis prie jos 
važinėjant rogėmis. Manyta, jog visa tai lemia gerą, pirmiausia 
linų ir javų, derlių: Per Užgavėnes važinėjasi, kad linai gerai augtų 
(A. Panemunė, Kauno aps., BILKŠ: 95, nr. 235); Kas Užgavėnių 
dieną toli eina ir daug važinėjasi, to pasėlė graži ir ilga paaugs (Plun- 
gė, BILKŠ: 95, nr. 227). Apeiginio važinėjimosi priemone galėjo 
tarnauti ne tik rogės, bet ir gelda (niekocia): Dar ir dabar kartais 
vežioja vaikus per Užgavėnes. Važinėdavo, kad užsigavėt, kad linai 
dideli augtų, jei toli važiuosi per Užgavėnes. Vaikai kartais važiuo- 
davo niekocioj (Adutiškis, Švenčionių r., LTR 7793/64). Važiuo- 


“* Sakysim, Bolivijoje merginos supdavosi lapkričio 3, vėlių pagerbimo die- 
ną (Gaubytė 2012: 66). 

jant rogėmis netgi reikėdavo iš ių išgriūti ir pasivartyti ant sniegu 
padengtos žemės: Užgavėnes suveinam kumpanija, su arkliais va- 
žinėjamės, su žvaguliais, išgriūnam. Saka, ku daugiau išgriūsi, tu 
derlius geresnis bus (Laumėnų k., Ukmergės r., LTR 7785/126); 
Per Užgavėnes važinėdavo su dzinguliais, kad linai gerai augtų, kad 
sektys gyvenimas. Per Užgavėnes išsiversdavo iš rogių (Didžiasa- 
lio k., Ignalinos r., LTR 7799/38); Užgavėnės, o taip tai daugiausi 
vasario mėnesį. | Tai gal ir išvirsta iš rogių?] Ir turi išverst panevaliu. 
Tai jei neišsiverčia, tai nederlingi metai bus, tai išverčia in sniegą ir 
dar su sniegu primuša ten vienas kitą. Ir šumina ten sniege, tai jau- 
nimas sau, 0 seni sau (Onuškis, Trakų r., LTR 7787/117). Besiva- 
žinėjančiųjų per Užgavėnes apliejimas vandeniu — taip pat maginė 
derlingumą lemianti priemonė, kuri kaip vaisingumo garantas yra 
gerai žinoma. Anot B. Buračo, Biržų apskrityje, Papilio apylinkėje 
per Užgavėnes į roges susėdę jaunuoliai, važiuodami per kaimą, 
prašydavę tam tikra „giesme“ (esą Važys prašo undenėlio) juos 
aplieti vandeniu, „kad linai geriau derėtų“ (Buračas 1993: 172). 
Per Užgavėnes prasidėdavusį apeiginį žemės trypimą, šokinėji- 
mą ant jos, supimąsi, važinėjimąsi rogėmis papildydavo ir kitokio 
pobūdžio jos gyvybingumo ir vegetacijos regeneravimo ritualai, 
kurių pagrindinis veikėjas būdavo tam tikra mitinė būtybė. 


Užgavėnių Morė 


Populiari ir iki šiol tebeatliekama apeiga per Užgavėnes — pamė- 
klės, lydimos persirengėlių pulko, dažniausiai vadintos More arba 
Kotre, sudeginimas ar kitoks sunaikinimas. Užgavėnės Lietuvoje 
švęstos žiemai artėjant į pabaigą ir jau beldžiantis pavasariui. Su šia 
gamtine situacija įprasta sieti Morės vaizdinio semantiką. Anot B. 
Buračo, Morės vežiojimo apeigos „reiškia žiemos galą ir pavasario 
pradžią“ (Buračas 1993: 185). J. Balys pateikia tokią apibendrintą 
šio papročio paplitimo, varijavimo ir prasmės eksplikacija: „Visų 

Užgavėnių persirengėlių išdaigų centras yra tam tikrai aprengta 
ir pritaisyta pamėklė, vežama vežime. Ir ji Žemaitijoje vadinama 
Kotre arba More, rytų Lietuvoje — Gavėnu, vidurio Lietuvoje ir 
kitur — Užgavėnių diedu, Diedeliu arba tiesiog Čiučela. Seniau ji 
turėjo vaizduoti žiemos demoną, vėliau išvirto Gavėnios (pasni- 
ko) simboliu ir pagaliau liko tik vaikų ir paauglių pramoga, kai 
pirmykštė prasmė buvo užmiršta“ (BILKŠ: 66). Kiti Užgavėnių 
ir pagrindinio jų veikėjo prasmės tyrėjai teigė šį personažą sim- 
bolizavus gyvybines augmenijos jėgas bei žiemos persilaužimo 
į pavasarį momentą (Skrodenis 2009: 40), įžvelgdami ir pačios 
šventės ryšį su pavasarį aktualia agrarine ir vegetacijos reiškinių 
plotme (Klimka 2009: 61-62) arba Užgavėnių karnavalą siejo su 
nekrokultu, esą kaukėtų būtybių pasirodymas šventinio ritualo 
kontekste „reiškė mirusių protėvių apsilankymą pas gyvuosius 
bendruomenės narius“ (Vaicekaukas 2009: 65; žr. ir Vaicekauskas 
2005: 85-89). Jonas Vaiškūnas Užgavėnių šventės archajiniame 
sluoksnyje įžvelgė Saulės vadavimo mito liekanas: Morė jam pri- 
mena Saulės „grobikę“, kurią, baigiantis žiemai ir ilgėjant dienai, 
reikėdavę sunaikinti, atliekant specialius ritualus (Vaiškūnas 2012: 
64, 72). Neneigiant Užgavėnių ryšio su žiemos virsmu į pavasarį, 
galimos šios šventės sąsajos su mirusiųjų protėvių kultu, čia bus 
ypač akcentuojama su gyvybinių, augimo galių pavasarį pabudimu 
susijusi šio šventinio meto ir ypač jo svarbiausiojo veikėjo Morės 
prasmė. Beje, iš žemdirbyste besivertusių tautų senųjų kasmetinių 
švenčių ritualų yra žinoma, kad atnaujinant vegetaciją galėjo būti 
komunikuojama su mirusiaisiais protėviais, kadangi tikėta jų įtaka 
šiems procesams (žr. Wasson, Hofmann, Ruck 2008:48). Apskritai 
agrarinių religijų centre esąs moteriškasis gyvybės kūrimas, susijęs 
su cikliniu augalijos bei žmonijos atgimimu ir mirtimi. Atnau- 
jinant agrarinius metus ir civilizuotą gyvenimą ant žemės buvo 
reikalingas religinis ryšys su chtonine mirusiųjų sielų karalyste 
(Ten pat). Tad vegetacijos reiškinių, ypač jų regeneracijos sąsaja su 
nekrokultu mitologinės pasaulėvokos aspektu yra logiškai pagrįsta. 

Savo išvaizda Morė iš dalies primeria raganą, iš dalies - derlingu- 
mo, žemdirbystės deivę ar demoną. Pasak Balio Buračo, „Kretin- 
giškių Morė būdavo labai paprasta. Nutvėrę iš klėties drūtą piestą, 
aptaisydavom ją moteriškais marškiniais, margu sijonu ir balta pri- 
juoste. Galvą apmuturiuodavom genėta skepetaite, o ant viršugal- 
vio uždėdavom didelį eglišakių vainiką su daugybe raibų kaspinų. 
Vienon Morės rankon įsprausdavom spragilą, kiton — šluotą. Taip 
aptaisytą piestą, kaip svarbiausią gavėnios valgių atributą, iškilmin- 
gai veždavom per kaimą. Morės vežimas taip pat turi savo reikšmę. 
Jis padarytas iš pusės rogių ir pusės ratų. Vadinasi, pusė žiemos 
važiuojama rogėmis, o antrą pusę — ratais. Morės vežimą traukia 
keletas piemenukų ir pusbernių. Ratas, laisvai užmautas ant rogių 
pavažos stipino, vienu kraštu bruoždamas į žemę, sukasi. Ratui 
sukantis, sukasi ir ant jo pritvirtinta Morės pamėklė, švaistydamasi 
į visas šalis spragilu ir šluota“ (Buračas 1993: 175). 

Šaukėnų apylinkėse „Užgavėnių Morė - moteriškais drabužiais 
juokingai aprengta pamėklė. Jos galvą puošia spalvoti kaspinai, 
marga skarelė ir žalių eglišakių vainikas. Taip pajuokiamos sens- 
telėjusios mergaitės, kurios juokais vadinamos bergždinėlėmis. 
Mergaitės, pastebėjusios atvežant Morę, stengiasi jos neįleisti į 
kiemą, taikosi aplieti šaltu vandeniu, dažnai užriša kiemo vartus 
ir gryčios duris, kartais net išsiperka, kad išvengtų tokių svečių“ 
(Buračas 1993: 192). 

Kretingsodėje, Genčiuose, J. Balio surinktais duomenimis, bū- 
davo „paimama sena rogių pavaža, o ant jos vidurinio stipino 
užmaunamas prastas medinašio vežimo ratas. Ant rato užrioglina 
didelę grucės grūdamą piestą, kurią aprėdo juokinga pamėklę, 
More vadinama. Liemenį apvelka išvirkščiais driskiais kailiniais, 
plačiu sijonu, ir uždeda didelį žalių eglišakių vainiką. Morei į ran- 
kas įtaisomas javų kuliamasis spragilas, kuriuo ji besisukinėdama 
ant rato Švaistosi ir kulia, kaip gyva“ (BILKŠ: 69, nr. 74). | 

Šioji pusiau rogėse, pusiau ratuose vaizduojama važiuojanti 
moters pavidalo vainikuota būtybė su spragilu, judanti ir neva 

kulianti grūdus, kaip rodo jos: atributai, neabejotinai yra susijusi 
su agrarine sfera — javais ir jų kūle, kaip tik būdavusia žiemos 
laiku, tačiau apie Užgavėnes ji jau eidavo į pabaigą. Šio tipo Užga- 
vėnių moteriško personažo, primenančio stabą, vežiojimo ritualas 
sezonų kaitos iš tamsaus į šviesų tarpsniu asocijuojasi su panašiai 
vežime gabenta frygų gamtos deive, Didžiąja Motina Kibele, ku- 
riai skirtas religinių apeigų kompleksas siejosi su pavasario lygia- 
dieniu. Kai kurių bendriausio pobūdžio Morės bei su ja atliekamų 
veiksmų panašumų įžvelgiama ir germanų Žemei Motinai Nert- 
hus skirtuose ritualuose. 

Kibelė kadaise garbinta Mažojoje Azijoje (apie 1200 m. pr. Kr. 
čia atsikrausčius frygams). Ši dievybė iš Anatolijos plito į vaka- 
rus — pietų Europą, prigijo visų pirma helenistiniame pasaulyje, 
vėliau Romos imperijoje (gr. KuBelAn, lot. Cybele). Romos im- 
perijos laikotarpiu jos kultas sklido intensyviausiai, kai šio vaiz- 
dinio ir jo koncepto šaltinis jau buvo pati romėnų tradicija, iš 
frygų Kibelę perėmusi III a. pr. Kr. (FWSD: 271). Tai įvyko bū- 
tent 204 m. pr. Kr. romėnų karų su Kartagina metu, kai Kibelės 
simbolis —- juodas meteorito akmuo — iš Mažosios Azijos Pesino 
miesto buvo pargabentas į Romą tikint, kad ši deivė atnešianti 
sėkmę karo veiksmuose (Guillen 1985: 390; FWSD: 271). Šiaip 
jau yra įprasta Kibelę apibrėžti kaip gamtos, kalnų ir miškų, Že- 
mės ir reprodukcijos dievybę (FWSD: 271). Lukrecijus I a. pr. 
Kr. poemoje „Apie daiktų prigimtį“ apibūdina Kibelę kaip že- 
mės deivę, turinčią kūną, gimdančią javus ir valdančią visą žemės 
gyvybę: „Žemė, be to, turi kūną, iš kur pagamina brandingą / 
Javą žmonių giminėms ir tankų linksmą miškelį, / Leidžia iš jų 
ir upes, žalumynus, ir žydinčias pievas / Rūpina žemės žvėrims, 
po kalnų takelius kurie bastos, / Jai tat dievų didžiosios motinos 
suteiktas vardas, / Motinos taipgi žvėrių ir mūsų kūno gimdyvės“ 
(II, 594—599; vertimas M. Račkausko). Šios dievybės galios aprė- 
pusios visą gamtą, o ji pati laikyta augimo potencijos įasmeninimu 
(Grimal 1981: 100). 

Pagrindinė šventė, kurios metu atlikinėti ritualai Kibelei, vyk- 
davusi per pavasario lygiadienį. Kasmet pavasario ekvinokcijos 
laikotarpiu būdavo švenčiama Kibelės ir jos mylimojo Ačio, pri- 
sikeliančio vaisingumo ir vegetacijos dievo, šventė (pasak vie- 
nos legendos, Atis buvo Kibelės sūnus). Kovo 24, „kraujo dieną“, 
vyriausiasis šventikas (Archigallus), o juo sekdami ir kiti kulto 
tarnai, imituodavo dievo Ačio žūties (išsikastravimo) aktą. Kitą 
dieną jau švęstas Ačio prisikėlimas, kurį išreikšdavusi orgiastinė 
šventės dalis — karnavalas. Jo metu buvo toleruojamas palaidas ap- 
eigų dalyvių elgesys (FWSD: 90). Paskutinę šventės dieną rengta 
procesija, kurios metu Kibelės statula būdavo gabenama prie upės 
ir joje panardinama, nuplaunama (Guillen 1985: 391—392; FWSD: 
90). Romėnai Kibelę sutapatino su Ops, vaisingumo deive, kurios 
šaukdavosi paliesdami žemę; Mater Idea taip pat buvo siejama 
su Cerera, vegetacijos galias įkūnijusia deive (Grimal 1981: 100; 
FWSD: 271, 825; Guillen 1985: 391). Lukrecijus yra pavaizdavęs 
didžiosios dievų motinos (magna deum mater), t. y. Kibelės, at- 
vaizdo vežiojimo po miestus vežimu, pakinkytu liūtais ir lydimą 
minios frygų, ritualą: 


Ir ant galvos jai uždėjo vainiką, vadinamą mūro, 

nes jis miestus, aukštai ant kalnų pastatytus, apsaugo. 
Atvaizdą dieviškos motinos, papuoštą šitaip, vežioja 
dar ir dar po pasaulį, visur įvarydami siaubą. 
Žmonės genčių įvairių pagal šventąjį įžadą seną 
Motinos Idės vardu ją vadina; minios frigiečių — 

Jos palydovai todėl, kad iš žemės anosios, kaip sako, 
augti javai pirmiausia visam pasauly pradėję. 

Lydi ją galai taip pat ir tuo mums parodyti nori, 

Jog, pažeidę įsakymą motinos ir nepareiškę 

savo tėvams pagarbos, niekada neverti bus gimdyti 
jaunąją kartą gyvybių šviesiajame mūsų pasauly. 
Būgnai stangieji ir lėkštės varinės jų rankose skamba, 
Kimūs garsai jų ragų po apylinkes rūsčiai skardena, 

Frigiškas ritmas fleitos griežtos sujaudina širdį, 

Neša peilius priešaky — nesuvaldomo įniršio ženklus, 
Kad ir protus, ir širdis minios nuodėmingos-apimtų + 
siaubas ir deivės galingos bijojimas rūsčiojo veido. 

Kai į didžiausius miestus įvažiuoja deivės vežimas, 
netardama ji nė žodžio, palaimina žmones mirtingus; 
kelią prieš ją pinigais sidabriniais, variniais nukloja 
žmonės dosniausiai, ir rožės visur ten barstomos gausiai, - 
sniego tarytum danga dengia deivę ir jos palydovus. 
Vyrų ginkluotų būrys, - juos graikai vadina kuretais 
Frigiškais, — šoka, ginklu pakrikai žaisdami, ir apsvaigę 
nuo čia pat kraujo išlieto, tarpusavy dūksta, šalmų gi 
plunksnos visaip sutaršytos ore siaubingai plekšnoja... 
(Lukrecijus, „Apie daiktų prigimtį“, II, 606-632) 


Kibelė, kaip ir Morė, vežiojama vežimu. Deivės vainikas, skir- 
tingai nei Morės, yra ne eglišakių, o mūro (taip ji vaizduojama ir 
ikonografijoje), nes laikyta ir miestų globėja. Didžiosios Motinos 
vežimą lydėdavę garbintojai, tarp kurių, be frygų, buvę galai su 
ginklais ir muzikos instrumentais, taip pat šokantys ir dūkstantys 
kuretai, kurie asocijuojasi su Morės palydovais — triukšmingais 
persirengėliais. Morė primena Kibelę dar ir tuo, kad buvo va- 
dinama globėja bei motina, taigi siejama su Motinos globėjos 
samprata, itin charakteringa frygų deivei, pavyzdžiui: Globėja, 
Motinėlė (Banguolis 1936: 180—181), Motinėlė, Boba-Motinėlė 
(Dundulienė 1979:47), motina Morė (Mickevičius 1944: 19), visų 
žydų motina (BILKS: 54, 57, Nr. 14, 28). 

Archajiški frygų lygiadienio ritualai buvo susiję su vaisingumo, 
vegetacijos dievybės mirtimi ir atgimimu, reiškė dienos ir švie- 
sos pergalę prieš naktį bei tamsą, ritmišką mirties ir prisikėlimo, 
sunykimo ir vitališkumo kaitą supančiame pasaulyje. Lietuvoje 
Užgavėnės, per kurias vežiota Morė, žymėjo tą pačią pervartą 
gamtoje — iš žiemos į pavasarį ir nemažai apeigų buvo skirta že- 
mės reprodukcinėms galioms pažadinti (važinėjimasis rogėmis, 
kad linai gerai derėtų, ir kt.). 

Nėra žinoma, kokiu metų laiku rengta procesija su germanų 
žemės ir vaisingumo deive Nerthus. Šios dievybės galimą sąsają su 
augalijos vegetacijos reiškiniais rodo ją įvardijančio teonimo kilmė. 
Remiantis viena iš Jano de Vrieso pateikiamų etimologijų, vardas 
Nerthus sietinas su keltų nertos „jėga“, turint omeny vegetacines 
jėgas, pabundančias pavasarį (De Vries 1970 II: 163). Pats Nerthus 
personažas apima žemės ir vegetacijos kultą (Mayer 193643). Šios 
deivės kulto epizodą I a. yra atpasakojęs P. K. Tacitas ( „Germanija“ 
40)), pavadindamas ją Motina žeme (Terram matrem): 


Nec guicguam notabile in singulis, nisi guod in commune Nerthum, id 
est Terram matrem, colunt eamgue intervenire rebus kominum, invehi 
populis arbitrantur. Est in insula Oceani castum nemus, dicatumgue in eo 
vehiculum, veste contectum; attingere uni sacerdoti concessum. Is adesse 
penetrali deam intellegit vectamgue bubus feminis multa cum veneratione 
proseguitur. Laeti tunc dies, festa loca, guaecumgue adventu hospitiogue 
dignatur. Non bella ineunt, non arma sumunt; clausum omne ferrum; 
pax et guies tunc tantum nota, tunc tantum amata, donec idem sacerdos 
satiatam conversatione mortalium deam templo reddat. Mox vehiculum 
et vestes et, si credere velis, numen ipsum secreto lacu abluitur. „Atskirai 
paėmus, jie niekuo nepasižymi, nebent tuo, kad visi bendrai garbina 
žemę Nertą, tai yra, Motiną žemę, manydami, kad ji kišasi į žmonių 
reikalus ir tvarko tautas. Okeano saloje yra šventa giraitė, o joje - tai 
deivei skirtas vežimas, apdengtas rūbu, kurį paliesti tegali vien žynys. 
Šis, sumojęs, kad deivė [Nertus — N. L.] įžengė į savo šventovę, lydi ją, 
vežamą karvių, su didele pagarba. Tada prasideda linksmybių dienos 
ir šventės kiekvienoje vietoje, kurią deivė pagerbia savo atvykimu 
ir viešėjimu. Tada germanai nebekariauja, ginklų nebeima į rankas; 
visa, kas iš geležies — užrakinta, tada klesti tik taika ir ramybė, kuria 
mėgaujasi tol, kol tas pats žynys sugrąžina iki soties prisiviešėjusią pas 
mirtinguosius deivę. Po to vežimas ir rūbai, o panorėjęs gali tikėti, kad 
ir pati dievybė, nuplaunami nuošaliame ežere“ (Tacitas 1972: 26-27). 


Manoma, kad deivei Nerthus skirto ritualo veiksmai galėjo 
simbolizuoti hieros gamos, tai yra šventąsias jungtuves tarp dan- 
gaus Dievo ir Zemės Motinos, kurių susijungimas ir lėmė gamtos 

vaisingumo galių atsinaujinimą (Simek 1984: 178, 282). Pažymė- 
tina, jog Lietuvoje Užgavėnių Kotrė galėjo būti siejama ir su ves- 
tuvėmis. Žemaitijoje nuo seno per šią šventę inscenizuojamos jos 
vestuvės: Va ir atidainuoja, atvažiuoja įvairiausiai išpuoštas keistas 
baidyklių vežimas. Tai Užgavėnių Kotrės vestuvės. Sunku būtų ir 
aprašyti, kokių juokų ir įvairių išdaigų pridaro tokie vestuvininkai, 
prie jų prisidėję viso kaimo ar miestelio žiūrovai. Tokios vestuvės 
kiekvienoje apylinkėje vis kitokios (Buračas 1993; 182); Išgirsi vėl — 
atadainuoja su muzika „Užgavėnių Kotrės vestuvės“: keistas vežimas 
(viena pavaža, vienu ratu) su būriu vestuvininkų. Pati Kotrė tai tik 
parėdyta baidyklė be žmogaus, pritaisyta prie rato taip, kad vežant 
visaip rankomis mosuotų (BILKŠ: 67-68, nr. 71). 

Aptartų frygų ir germanų švenčių finalas — dievybę, Kibelę 
ar Nerthus, simbolizuojančio pavidalo panardinimas, nuplovimas 
vandens telkinyje. Analogiškai kaip su šiomis frygų ir germanų 
dievybėmis būdavo pasielgiama ir su lietuvių pagrindiniu šventės 
personažu — More, Kotre. Po vežiojimo po kaimą, lydint vaikams 
ir persirengėliams, dvyliktą valandą nakties ji vienokiu ar kitokiu 
būdu būdavo sunaikinama — skandinama arba deginama. Juozo 
Mickevičiaus pasakojimu iš Platelių valsčiaus, „Kai karnavalinin- 
kai pabaigia vaikštynes savo apylinkėje, visus be išimčių aplanko, 
karnavalo vadas su paaugliais nuveža Morę prie artimiausio upelio 
sietuvos (giliausios upelio vietos) ir nustumia ją“ (Mickevičius 
1944: 19-20). Štai J. Balio pateiktas užrašymas iš Kretingos: Pa- 
šokę ir pasilinksminę iki vidurnakčio, išveža Morę iš kaimo iki ar- 
timiausio upelio. Nuvežę pastato Morę tokion vieton, iš kurios būtų 
patogu ją nustumti į pačią vandens gilumą (BILKŠ: 78-79, nr.117). 
B. Buračo pasakojimu: „Artinantis pusiaunakčiui, Morės pamė- 
klę veža už kaimo ant aukščiausio kalno ir iškilmingai sudegina. 
Morės deginimas praneša visiems, jog jau prasidėjo gavėnios pas- 
ninkas ir jau laikas baigti visas linksmybes“ (Buračas 1993: 186). 
Pasak Juozo Kudirkos, Šilalės apyl. Kiaukų k. Morę degindavo 
greta rugių lauko (Kudirka 1992; 30). 

Vyriškos lyties pamėklė 


Rečiau per Užgavėnes būdavo padaroma ne moteriškos lyties bū- 
tybė, o vyriškos — „senis“, vadintas Čiučela, Diedeliu, Ragučiu. 
Štai rytų Lietuvoje dar XX a. pradžioje kaimo jaunimas paskutinę 
Užgavėnių dieną ant senų šlajų pritvirtindavo ratą, ant kurio bū- 
davo pritaisoma senį vaizduojanti baidyklė: „Į jo [rato — N. L.| ašį 
įkiša kuolą ir ant to kuolo parėdo senį, kaip ten vadina čiučelą. Į 
jo išskėstas rankas įdeda — pririša spragilą arba didelį bizūną. Prie 
juostos pririša negyvą vištą ar paršelį. Čiučelos veidą išskaptuoja 
iš kokio medžio ir padaro kaip galima baisesnį: raudoną ilgą nosį, 
juodą barzdą“ (Dovydaitis 1935: 208). Mikalojaus Katkaus liudi- 
jimu, Kėdainių apylinkėse kitą dieną po Užgavėnių vaikai vežio- 
davę Diedeliu vadintą veikėją: „Pelenijai išaušus, ar ji ankstyba, 
ar vėlyba pagal mėnesius ir dienas, sveikiname pirmąją pavasario 
dieną. Tą dieną važiuoja per kaimą diedelis. <...> Tas diedelis su 
žiemine kepure, su prasčiausia ruda sermėga, virve susijuosęs, 
rankas išskėtęs <...> Pervažiavę visą kaimą ir sugrįžę, vaikai veža 
diedelį, iš kur paėmę. Jo buveinė esti pas kokį ūkininką ant tvar- 
to. Čia jį nurėdo arba palieka aprėdytą kitiems metams“ (Katkus 
1965: 233). 

T. Narbutas vasario mėnesį rengiamas Mėsėdrines (Messedri- 
nes), kitaip tariant Užgavėnes, vadina Ragučio švente: „Ragučio 
(Raguta) šventė, bakchanalijos“. Anot istoriko, ši gėrimo dievo 
šventė būdavo švenčiama su vaišėmis ir gėrimu vasario mėnesį. 
Tam tikrą laiko tarpą, apie aštuonetą dienų, žmonės linksmin- 
davosi ir girtaudavo, vykdavo įvairūs žaidimai, minėjimai, aukos 
Bakcho garbei. Jo stabą arba padailintą rąstą vežiodavo iš kaimo į 
kaimą ant rogių, pakinkytų keršais jaučiais, paskui jas grūsdavosi 
būrys girtų moterų, vadinamų ragutienėmis (Ragutienie), popų 
puotininkų (Potinikow) ir daugybė įvairiausių kaukių (Narbutas 

1992:270Y*. T. Narbuto supratimu, Ragutis — tai lietuvių Bakchas. 
Ragutis esąs „Midaus darytojų, bartininkų, aludarių, degtinės va- 
rytojų dievas, kurį ypač garbino puotautojai, įkaitę nuo gėrimų“, 
Ji dar vadino Trimpus (Ten pat: 64-65). T. Narbutas pateikia ir 
Ragučio stabo aprašymą, esą rastą XVII a. pabaigoje mirusio ku- 
nigo Lodziatos rankraštyje: „Matyti, kad tas netikras dievas Ragutis 
buvo garbinamas nedailaus medžio gabalo, ištašyto iš seno barčio 
[avilinio medžio""|, panašaus į storą valstietį, pavidalu; į ranką jam 
būdavo įduodama varinė taurė“ (Ten pat: 198). Tad čia Ragutis — 
negrabus iš medžio nutašytas, matyt, antropomorfinis pavidalas 
su geriamojo indo — taurės atributu. Toliau istorikas kalba apie 
Merkinės rotušės prieangyje kažkada jo paties esą matytą Ragučio 
stabą, kuris kur kas išraiškingesnis, labiau individualizuotas. Tai 
nuogas, apvalaus veido jaunuolis su raguota galva (stabas gerokai 
aplaužytas: be rankų, be vienos kojos, o antroji koja — be pusės pė- 
dos). T. Narbutas komentuoja ir Ragučio palydovų - ragutienių bei 
Puotininko paskirtį. Ragutienės (Ragutienie) — dievo Ragučio žy- 
nės. Tokių žynių gyventa Lydos apskrities Nočios parapijos Ragu- 
tėniškių (Ragutieniszki) bajorkaimyje. Sios moterys žynės buvusios 
„antikos bakchančių pamėgdžiojimas“ (Ten pat: 236). Jų vyresnioji 
ir drauge šių moterų globėja buvusi Ragutienė pati (Ragutenapati) 
(Ten pat: 106—107). Kaip Ragučio žyniai T. Narbuto apibūdinami 
ir puotininkai, irgi lydėję Ragučio stabą (Ten pat: 230). 
“Rašytojas, istorikas J. I. Kraszewskis, remdamasis T. Narbuto „Lietuvių 
mitologija“, 1847 m. irgi mini Ragutį, „puotų ir ištvirkimo globėją“, taip 
pat - jo „pačią“, Ragutena pati, kuri „reiškė tą patį, tik buvo moteriškosios 
lyties“. Turima omenyje Užgavėnių ritualas, kuomet „nedaili dievybės sta- 
tulėlė buvo vežiojama iš namų į namus“ (LM 1: 203). N. Vėliaus manymu, 
Ragutena pati gali būti siejama su žodžiais ragas, ragana, rogės, vietovardžiu 
Ragutėniškiai (LM. I: 508). Ankstesnių šaltinių žinias apie Ragučio šven- 
tę kartoja ir J. Sliūpas: „Mėsėdrinės, Ragučio šventė, su bakchanalijomis 
apvaikščiojama buvo vasario mėnesyj puotomis ir girtavimu per 8 dienas: 
buvo eisenos, lošos ir aukos Ragučio garbei. Jo stabą ar šiaip aprengtą čiuče- 
lą vežiojo iš sodžiaus į sodžių rogėmis, kurias traukė kerši jaučiai, ir paskui 
sekė gauja Puotininkų ir įvairiai apsidariusių kaukių“ (Sliūpas 1932: 131). 


* T. Narbuto vertėjo į lietuvių kalbą Rimanto Jaso paaiškinimas. 

T. Narbuto pateiktas „Mėsėdrinių“, arba „Ragučio šventės“, ap- 
rašymas įdomus tuo, kad šios šventės metu rengtos eitynės auto- 
riaus sugretintos su bakchanalijomis, o pats Ragutis — su romėnų 
Bakchu. Pastarojo atitikmuo graikų tradicijoje — Dionisas, vyno ir 
vynininkystės, o savo prigimtimi — vegetacijos dievas, kuris įsivaiz- 
duotas kaip subrendęs barzdotas vyras su gebenių vainiku arba įau- 
nuolis, karūnuotas vynuogių lapais ir uogų kekėmis, beveik nuogas, 
su tirsu vienoje rankoje, o kitoje — su vynuogių keke arba vyno 
taure (NLEM: 153, 157). Dioniso kultas kildinamas iš Trakijos, 
Lydijos bei Frygijos (Op>3ep 2006: 504; Nilsson 1941: 532). Pagal 
vieną iš mito versijų, Dionisas - Dzeuso ir Semelės, garbintos kaip 
žemės deivė, sūnus (Semelė, antikinėje mitologijoje — trakų-fry- 
gų kilmės Tėbų karaliaus Kadmo ir Harmonijos duktė, sietina su 
mūsų Žemele, arba Žemyna). Semelė sudegė Dzeuso žaibų ugnyje, 
nespėjusi išnešioti sūnaus. Dzeusas išgelbėjo sūnų ir paslėpė savo 
šlaunyje, kur jį ir baigė išnešioti. Euripido „Bakchantėse“ vaizduo- 
jama, kaip iš Dzeuso šlaunies gimė Dionisas, ir paminimas šiuo 
atveju išskirtinis jo bruožas — raguotumas: „Tą pat valandą iš įsčių 
/ Jį pasiima Kronidas |Dzeusas — N. L.|. / Ir šlauny paslėpęs sūnų 
/ Aukso sąsagom užspaudžia, / Kad Hera nepamatytų. / Išnešio- 
jus iki galo / Gimsta jam raguotas dievas |Dionisas — N. L.|, / Ir 
Kronidas jį gyvačių / Vainiku tuoj vainikuoja“ (Euripidas, „Bak- 
chantės“ 94—102; vertė Sigitas Narbutas). Kitoje šio kūrinio vietoje 
apie Dioniso raguotumą kalba Tėbų valdovas Pentėjas, Semelės 
sesers Agavės sūnus, neigiamai vertinęs Dioniso kultą: „O tu, vedly 
[Dionisai - N. L.], esi į jautį panašus: / Ragai lyg karūna išaugę ant 
galvos“ (Ten pat:920—-921). Dionisą, keliaujantį iš Frygijos po Tė- 
bus (Bojotijoje, vidurinė Graikija), kur palaidota jo motina Semelė, 
lydi pulkas moterų, kurios kaip pašėlusios laksto aplinkui ir jam 
aukoja: „Tik pasitaikė man palikti kraštą neilgam, / Ir jau girdžiu po 
miestą negerus gandus, / Kad mūsų moterys pabėgo iš namų / Ir 
lyg patrakusios bėgioja kalnuose, / Kad jos procesijomis atnašauja 
ten / Naujam dievaičiui - Dionisui kažkokiam“ (Ten pat: 215—220). 

Tad Dionisas, raguotas gimęs jaunuolis, keliauja po Tėbus, 
lydimas savo garbintojų: bakchančių. Kaip matome, tarp Dioniso 
ir Ragučio esama akivaizdaus panašumo. Ir vienas, ir kitas — su | 
patrakusių, jiems atsidavusių moterų palyda. Beje, Dionisui ir 
Hermiui skirta augmenijos šventė, vadinta Anthesteria, kurios 
metu ragautas paskutinio derliaus vynas, rengta procesija ir at- 
likinėti aukojimai, vykdavo būtent vasario mėnesio gale, o kovo 
mėnesio pradžioje būdavo švenčiamos Didžiosios Dionisijos 
(NLEM: 157). Kaip tik Dionisijų eitynėse dalyvaudavo kaukėti 
personažai, vaizduojantys žemės ir vaisingumo dvasias (Grimal 
1981: 141). Antesterijose Dionisas atsiskleidavo kaip pavasario 
dievas, jo simbolis buvo falas. Šis simbolis figūruoja visose Dio- 
nisui skirtose procesijose (Hunsccon 1998: 50, 51). Kaip pažymi 
Martinas P. Nilssonas, falas graikų buvo laikomas šventenybe, o 
ne fascinum „apžavais“ (Nilsson 1941: 108). Jis, ypač dieviškasis, 
buvo labai svarbus simbolis ritualinėse misterijose, sureikšmin- 
davusiose gyvybės pradėjimą. Beje, egiptiečių mirštantis bei pri- 
sikeliantis dievas Ozyris vaizduotas su pakeltu falu dėl jo, anot 
Plutarcho, kuriamosios ir maitinančios galios (Plutarchas, „Izidė 
ir Ozyris“ 51). Orgiastinių detalių vyriškųjų personažų išvaizdoje 
teko aptikti ir lietuvių bei baltarusių Užgavėnių šventės etnogra- 
finėje medžiagoje. Naujojoje ir Senojoje Impiltyje šios šventės 
karnavalą sudarydavo persirengėliai vyrai (jų būdavo 12-15), 
kai kurie iš jų „tarp kojų prisikabindavo „kalakolčiką“ (varpelį) 
(Mickevičius 2008: 374; plg. Ten pat: 367). Į tai atkreipusi dėmesį 
Daiva Račiūnaitė-Vyčinienė teigia, jog varpelis, taip pat botagas 
buvo reikalingi triukšmui kelti — „išbaidyti žiemą“ (Račiūnaitė- 
Vyčinienė 2012: 43). Baltarusijoje, Vitebsko srityje, Užgavėnių 
Diedas (/Į3e0, vadintas ir Cidap), žmogaus dydžio pamėklė, taip 
pat buvo su išryškintais vyriškais atributais. Iš pradžių ją vežioda- 
vo rogėse po kaimą, o paskui vienoje troboje paguldydavo kampe 
ant suolo. Diedas būdavo apraudamas čionai susirinkusių mote- 
rų. Atlikus šį ritualą, jį išnešdavo iš trobos, vėl paguldydavo ant 

rogių ir tada jau neva laidodavo — tuomet lėlė būdavo sudras- 
koma. Tatjanos Valodzinos nuomone, šio Diedo laidotuvės ir 
numanomas prisikėlimas sietinas su vaisingumo ir vegetacijos 
galių atgimimo simbolika (Banonauna 2011: 352—353). Kai kur ir 
Lietuvoje Užgavėnių veikėjas vadintas Sidaru. 1957 m. Jo „gaivi- 
nimo“ momentą yra nufotografavęs Zenonas Slaviūnas Jankūnų 
kaime Radviliškio rajone. 

Galimą pagrindinio Užgavėnių vyriškojo personažo raguotu- 
mą patvirtina slovėnų Užgavėnių šventės faktai. Ptuj mieste ši 
apeigų figūra, vadinta Korant, buvo aprašyta dar 1863 m. K. R. 
Riecko. Jis teigia, kad jaunuolis, vaizdavęs Korantą, būdavęs su 
išverstais kailiniais, turėdavęs baisią kaukę, paprastai su ilgu rau- 
donu liežuviu, ir porą didelių ragų ant galvos (Kuret 1996: 27). 
Slovėnų etnologas Niko Kuretas rašo, kad dabartiniais laikais ragai 
ant galvos paprastai pakeičiami dviem čia įtaisytomis šakomis, 
papuoštomis spalvotais kaspinais (Ten pat). Pastaroji detalė asoci- 
juojasi su panašiais lietuvių Užgavėnių personažų bruožais. Pasak 
minėto Naujosios ir Senosios Impilties karnavalo aprašymo, ant 
karnavalo dalyvių vyrų galvų kaip tik būdavo įtaisomi „bukietai“: 
„Ant kepurių viršaus prisiūdavo po bukietą“ (Mickevičius 2008: 
374). Šis atributas, kaip ir slovėnų atveju, tikriausiai laikytinas 
ragų pakaitalu, jų variantu, perteiktu augaline simbolika, kuri su 
vegetacija susijusios esybės paveiksle yra natūrali ir pateisinama. 

T. Narbuto aprašytojo Ragučio tikrumu galėtume ir abejoti, 
jei ne ankstesni tą patį dievą minintys šaltiniai. M. Stryjkovskis, 
vardindamas lietuvių ir žemaičių dievus, mini Rūgutį (Ruguczis) 
antruoju dievų sąraše ir pristato jį esant „rūgščių ir raugintų patie- 
kalų“ dievu, kuriam aukotos raibos vištytės (BRMŠ II: 512, 546). 
Priminkime, jog Ragutis T. Narbuto sietas su alkoholiniais gėri- 
mais („Midaus darytojų, bartininkų, aludarių, degtinės varytojų 
dievas“). Kai kurie tų gėrimų turėjo rūgšties arba rūgimas buvo 
jų gamybos technologijos pagrindas. Tad čia veikiausiai kalbama 
apie tą patį dievą. J. Lasickio veikale aptariamasis dievas vadina- 

mas Raugų žemėpačiu (Rauguzemepati), jam šeimos tėvo arba šei- 
mos motinos būdavo aukojamas pirmasis alaus ar midaus, pasem- 
to iš statinės, gurkšnis, vadintas Nuldidimos (BRMŠ II: 582-583, 
595). M. Pretorijus kalba apie dievą, vardu Raugu-patis. Tatai 
esąs „dievas, padedantis rūgti, kai alus gerai rūgsta, tešla gerai 
perrūgsta“ (PrPĮ III: 301). Matyt, šiame dievavardyje šaknies balsis 
ir prie šaknies jungiamas dėmuo (sudurtinio žodžio atveju) galėjo 
įvairuoti (Ragutis / Ruguczis / Raugu-zemepati / Raugu-patis). 
Iš pirmo žvilgsnio atrodytų keistoka, kad už rūgimo procesą atsa- 
kingas Ruguczis M. Strijkovskio įvertintas kaip ganėtinai aukšto 
rango dievybė, kadangi įrašytas lietuvių ir žemaičių dievų sąraše 
antras pagal eilę. Tikriausiai jam skiriamų funkcijų sritis buvusi 
platesnė, tačiau kalbamu atveju išryškintas tik vienas šio dievo 
veiklos baras. Primintina, kad T. Narbutas yra nurodęs ir kitą Ra- 
gučio vardą — Trimpus. Pastarasis gretintinas su Patrimpo, žemės 
ir vaisingumo dievo, vardu. J. Langė kalbiniu požiūriu siejo die- 
vavardžius Trimpas ir Patrimpas (Potrimpus; Patrimpus, der heyd. 
Letten Bachus, von Trimpus, und der Let. Partikul: pa. „Potrimpas, 
Patrimpas — pagonių latvių Bakchas, iš Trimpus ir latviškos dale- 
lytės pa“), Patrimpui suteikdamas Bakcho titulą (BRMŠ IV: 186). 
O Gotthardo Friedricho Stenderio Trimpus apibūdinamas būtent 
kaip „pagonių latvių Bakchas, arba išgertuvių dievas“ (Trimpus 
der heidnischen Letten Bachus oder Saufgott), kurio puotoms reng- 
ti būdavo skiriama pusė laukų derliaus, ir, anot G.E Stenderio, 
šiam Trimpui buvę priskirti dar du dievai - Antrimpus ir Potrimpus 
(BRMŠ IV: 201, 208-209). Tad J. Langė ir G.E Stenderis kaip 
Bakchą kvalifikuoja ir Patrimpą, ir Trimpą, tarytum tai būtų tas 
pats dievas. Šiaip ar taip, T. Narbuto ir G.E Stenderio Trimpaus 
(Narbuto vadinto ir Ragučiu) apibūdinimai beveik sutampa: abu 
autoriai šią dievybę sieja su Bakchu ir puotavimu, svaiginamųjų 
gėrimų vartojimu. 

T. Narbuto pateikti duomenys apie Ragutį neatrodo esanti vi- 
siška istoriko išmonė. Reikšminga tai, kad su šventės personažo 

vardu sutampa 1882 m. Adalberto Bezzenbergerio ragučiu įvardy- 
tas vasario mėnuo: Februarijus, kovinis, arba ragutis, turi 28 dienas 
(LKŽe: ragutis). 

Taigi Užgavėnių „stabas“ galėjo būti ir vyriškos lyties būtybė. 
Tipologiniai Ragučio panašumai su Dionisu, mirštančiu ir prisi- 
keliančiu dievu, leidžia kelti mintį apie galimą paties Ragučio ryšį 
su prisikeliančios (prieš tai žiemą mirštančios) gamtos gyvybinė- 
mis galiomis, juolab kad Užgavėnės buvo Žiemos „išvarymo“ ir 
šaltojo metų laiko pabaigos, pavasario šventė. Reikia manyti, kad 
baltai, kaip ir pietų Europos tautos, galėjo turėti vyrišką dievybę, 
kurios ritualinė raiška atspindėjo gamtos pasaulio virsmus, ypač 
jai atgimstant pavasarį. Ši idėja galėjo būti reiškiama pačios die- 
vybės, kaip antropomorfinės būtybės, atsinaujinančia būties kai- 
ta — nuo prisikėlimo iki mirties, tam ritmui kasmet pasikartojant. 
Šioji hipotetinė dievybė ar žemesnio rango mitinė būtybė „gyve- 
no“ vienu ciklinės būties ritmu su Motina Žeme, jos gyvybinei 
potencijai apibrėžto laiko rate dėsningai sunykstant ir paskui vėl 
atsinaujinant, tai kaitai kasmet pasikartojant. 


Slavų Užgavėnių veikėja 


Rytų slavų Užgavėnių apeigų baidyklė dažniausiai vadinta taip pat 
kaip ir šventė - Maczenuya. Anot T. A. Agapkinos, Užgavėnių 
apeigose atsiskleidžia reprodukcinė, visų pirma agrarinė, semanti- 
ka (Arankuna 2002: 583, 587). Maslenica sudeginama, kad augtų 
javai, linai, kad kitais metais užtektų maisto (Ten pat). Užgavėnių 
dainuojamojoje tautosakoje kalbama apie Maslenicos užkasimą 
ir jos atgimimą artėjant vasarai. Pavyzdžiui, iš Pskovo apylinkių: 


Ilpoujai, Macnenuya Oopozaa! 

A me6a 6 AMOUKY 34K0NAJA U HO20I0 3aMOonNMmaJTa, 
JIexcu, Maczenuya, 00 naxemoA, 

IĮo xopouezo O0 c1embA 

„Likit sveikos, brangios.Užgavėnėš! 

Aš jus duobutėje-užkasiau ir koja sumindžiau, 
Gulėk, Maslenica, iki būsimos vasaros, 

Iki gero vasaros derliaus“ 


(ArankuHa 2002: 587; iš rusų kalbos vertė Marija Romanova). 


Tad čia akivaidžiai matyti pagrindinio Užgavėnių personažo 
mirties ir atgimimo motyvas, primenantis aptartą vegetacijos die- 
vybės raišką žiemos ir pavasario sankirtoje. 

Morė gretintina ir su rytų bei vakarų slavų mitine būtybe Mara 
(Mapa), Marena (Mapena), Morena (Mopeua), kurią ritualuose 
vaizdavo šiaudinė lėlė, skandinama ar deginama per sezonines 
šventes (MHM II: 110, 111; CA III: 179). Baltarusiai tokią lėlę 
(Map>na), simbolizavusią mirtį, padarydavę Radunicos (Padyniya, 
Pa0ayniya) šventei (devintą dieną po Velykų), kurios metu būda- 
vo rengiami mirusiųjų atminai ir kuri buvo laikoma žemdirbys- 
tės sezono pradžia. Baigiantis šventės apeigoms, Marena būdavo 
skandinama vandenyje?'. Vakarų slavų Marena, Mara (vardai vari- 
juoja: čekų, moravų Mo/arena, Mara, Marina, Mafana, Morana, 
slovakų Morena, lenkų Marzanka), kaip manoma, įkūnija žiemos 
virsmo į pavasarį idėją. Paprastai šio tipo būtybė vakarų slavų 
būdavo daroma iš šiaudų pėdo, pritvirtinamo prie karties ir ap- 
rengiamo moteriškais drabužiais, papuošiamo kaspinais ir paskui 
merginų nešiojamo po kaimą. Apeiga būdavo atliekama Didžiojo 
pasninko pabaigoje kurį nors (ketvirtąjį arba penktąjį) sekma- 
dienį. Po to Marena už kaimo būdavo sunaikinama: sudeginama 
arba paskandinama, užkasama žemėje (čekų), užmetama ant me- 
džio (moravų), mušama lazdomis (slovakų, moravų), sudraskoma 
(moravų). Tikėta, kad pamėklę sunaikinus greit ateis vasara, tai 
lems gerą derlių, saugos kaimą nuo potvynių ir gaisrų, mirties, o 
merginos veikiai ištekės (C/[ III: 180—181). Paprastai po Marenos 


57 


Šiaudinę pamėklę Marą (Mapa) baltarusiai gamindavę ir prieš Kupalos 
šventę, ją degindavę šios šventės naktį (BM: 303, 305). 

sunaikinimo vykdavusi apeiga, kurios metu merginos už kaimo 
ribų papuošdavo kartį ir ant jos pritvirtindavo lėlę arba žalią me- 
delį. Mareną nurengus, jos rūbus apsivilkdavo mergaitė, ta proga 
išrinkta karaliene (kralovna), ir visi su dainomis grįždavo į kaimą, 
sveikindami atėjus pavasarį (C/] III: 181—182). Kaip galima spręsti 
iš glaustai anotuotų papročių eigos, slavų Mapoua, Mara, Morena, 
Marzana ir kt. sietinos su tuo pačiu vaizdinių kompleksu kaip ir 
lietuvių Morė. Be pateiktų duomenų, vertėtų akcentuoti faktą, 
kad lenkų dievybę Marzaną kai kurie XVI a. istorikai (Martynas 
Kromeris, Motiejus Stryjkovskis) laikė romėnų Cereros ekviva- 
lentu (BRMŠ II: 415, 419, 508, 541), o Cerera kaip tik įjasmenina 
vegetacijos galias (Grimal 1981: 99), 


Lietuvių Morės provaizdžio pamatas 


J. Balio manymu, pamėklės vežiojimo per Užgavėnes apeiga buvo 
skirta „laukų ir gyvulių ūkiui pažadinti“, tai esąs „vegetacijos ir 
vaisingumo ritualas“ (BILKS: 71). J. Balio ir anksčiau jau minėto 
S. Skrodenio (Skrodenis 2009: 40) Užgavėnių apeigų interpre- 
tavimas kaip vegetacijos jėgų atsinaujinimo ritualo atrodo tikrai 
pagrįstas“. Vegetacijos galių atgaivinimas pavasarį, prieš praside- 
dant žemdirbių metams, buvo aktualus. Panašiai Užgavėnes ko- 
mentuoja ir P. Dundulienė: „Lietuvių užgavėnių Boba, Motinėlė, 


“Vienas iš Užgavėnių persirengėlių — ožka interpretuojama siejant ją kaip 
tik su gamtos regeneracija (apie ožio / ožkos kaukę per Užgavėnes žr.: 
BILKŠ: 61-62). Ožkos sąsają su rugių derlingumu liudija rytų slavų kalė- 
dinė apeiga „vaikščiojimas su ožka“, taip pat su ja susijusios dainos, kuriose 
sakoma: I0e k03a xoJum, mam xzumo podum... „Kur ožka eina, ten rugiai 
kyla...“; arba: [0e k03a po20M — mam umo cmoz0oM. „Kur ožka ragu — ten 
rugiai kaupu“; dar kitaip: [02 k03a x60cmom — mam xcumo kycmoMm. „Kur 
ožka uodega — ten rugiai krūmu“ Daina buvo dainuojama kartu su šokiu- 
pantomima, kurio pagrindinis vaizdinys buvo šio gyvulio „mirtis“ ir „pri- 
sikėlimas', simbolizuojantys laiko ciklus ir gamtos atgimimą. Lenkijoje per 
Užgavėnes vedžiodavo gyvą ožką, kuri, kaip tikėta, pasižymėjusi maginiu 
poveikiu derliui (C/] II: 523). 

Morė, Kotrė ir kt, buvo jasmeninta javų dvasia ir derliaus dievybė. 
Jų vežiojimas ant sujungtų rogių ir ratų greičiausiai simbolizavo 
antropomorfinio pavidalo javų dvasios išvežimą į laukus žiemos su 
pavasariu slenkstyje globoti ir sergėti javus. <...> Lietuvių, kaip ir 
kitų indoeuropiečių tautų, vežiojamų augmenijos dvasių bei die- 
vybių stabų žudymas greičiausiai buvo susietas su tikėjimu, kad 
pavasarį jie atgimsią naujoje augmenijoje, o svarbiausia — javuose“ 
(Dundulienė 1979: 52-53). Šitokį su augimo galių regeneracija 
susijusį ritualo pobūdį liudija, be nagrinėtų papročių, ir dainos, 
kurios rytų Lietuvoje būdavo dainuojamos vežiojant Užgavėnių 
Morę atstojančią vyrišką pamėklę „čiučelą“ — senį su išskaptuotu 
iš medžio „veidu“ — raudona nosimi, juoda barzda, su spragilu 
arba dideliu bizūnu ir su prie juostos pririšta negyva višta ar parše- 
liu: Čiučela vežela važinėti, / Kad mūsų lineliai užderėtų (Dovydaitis 
1935: 208; BILKŠ: 70, nr. 77). Arba: Ak tu tprunda, uliaunyke, / 
visos žemės pulkaunyke, / tprunda gėrė, tprunda šoko, / tprunda 
turi pinigų. / Mūsų rugiai bus nupjauti, / mūsų pievos nušienautos, 
/ tprunda gėrė, tprunda šoko, / tprunda turi pinigų. / Mūsų jaučiai 
išvaryti, / mūsų avys išganytos ir t. t. Toliau dar: Mūsų daržai 
pasodyta, / mūsų laukai užusėta ir t. t. (Dovydaičio pastaba prie 
dainos: „Taip važinėta su čiučela paskutinę Užgavėnių dieną nuo 
pietų ligi sutemų“; Dovydaitis 1935: 208—209; žr.: BILKŠ: 70-71, 
nr. 77). Sunku įspėti, ką reiškia pastarosios dainos kreipinys visos 
žemės pulkaunyke. Tačiau šitoks vežiojamo Užgavėnių stabo įvar- 
dijimas, matyt, nėra beprasmiškas. 

Atkreiptinas dėmesys į tai, kad folkloro naratyvuose Morė 
retsykiais tapatinama su laume, kuri, beje, žemės mitiniame pa- 
saulyje buvo siejama su vegetacijos reiškiniais ir galėjo atlikti tų 
reiškinių intensyvintojos ar stabdytojos vaidmenį (plačiau apie tai 
skyriuje „Žemyna ir javų žydėjimas“). Pravartu čia pateikti J. Ba- 
lio pastabą laumės ir Morės santykio klausimu: „Senovėje žodis 
morė greičiausiai reiškė tą patį kaip ir laumė. Plg. pasakos posakį: 
Sutemus pradėjo morės vindus sukti“ (BILKŠ: 69). Analogiškame 

kontekste kalbama būtent apie laumę: Atgulus laumės ant tų pačių 
vindų ėmė verpt iki gaidžių (LK Že:vindas). Minėtini tokie sakmėse 
užfiksuoti laumės vardai: Morė (Geldapė, Rytų Prūsija: BsTB VI: 
346, nr. 15; BsTB VI: 350, nr. 28), Mortė (Skaistgirys, LMD I 
332/3), Kotrė (Vilkyškiai, BsTB VI: 347, nr. 17), Katrė (Trumpai- 
čiai, Šiaulių aps.: BsTB V: 218-219, nr. 19). Žinoma viena sakmė, 
kurioje laumės vaikas pavadintas vardu Morytis (Geldapė, BsTB 
VI: 350, nr. 28). Būdinga laumių funkcija - verpimas ir audimas. 
Įdomu tai, kad per Užgavėnes drausta verpti ir austi: Prieš užgavėtų 
utarnykų reikia baigt verpti, tai gražūs bus linai (Alytaus vls., LTR 
1457/1-68); Prieš Užgavėnes šeimininkės stengiasi baigti suverpti 
pradėtą kuodelį, nes jei pasilieka, tai ateina Užgavėnių senis ir pri- 
spjaudo kuodelį, o tada kitais metais esti prasti linai (Keturvalakiai, 
BILKŠ: 101, nr. 296); Užgavėnių dieną nepatariama verpti, austi, 
nes pirštai taukuoti, todėl tokį verpalą ar audimą tuojau pelės su- 
krims (Balsiai, Šilalės vIs., BILKŠ: 101, nr. 295). Toksai tabu galio- 
jęs laumei paskirtomis dienomis. Tarkim, laumės dieną — ketvirta- 
dienį — taip pat drausta dirbti moteriškus darbus (žr. Laurinkienė 
1996: 178). Dzūkijoje per Užgavėnės merginos važinėjosi nuo 
kalniuko ant verpimo įrankio — verpstės: Per Užgavėnes reikia eiti 
ant verpstės pasivažinėti - linai derės (Seirijų vls., LTR 1741/155); 
Kad linai derėt, raikia per Užgavėnes pasvažinėc an verpscio: marcios 
turi vežt anytų (Veisiejai, LTR 208/279-9); Merkinės, Seirijų ir kitų 
Dzūkijos apylinkių vaikai Užugavose važinėdavosi ant linų verpia- 
mos verpstės, kad linai geriau derėtų. Seniau, kai dar nebuvo ratelių, 
verpstės būdavo didelės, sulig piemenio ūgio (BILKŠ: 98, nr. 263; plg. 
Buračas 1993: 175). Tad „piemens ūgio“ verpstės buvo priemonė 
atlikti ritualą: verpste, būdingu laumių — su žeme susijusių buūty- 
bių — atributu, liečiant žemę, būdavo suaktyvinamos, pažadinamos 
žemės vegetacinės galios. Svarbu pabrėžti ir tai, jog šis ritualas 
būdavo atliekamas moterų — merginų, marčių, vyresnių moterų 
(marčios ant verpstės veždavusios anytą). Galbūt taip imituotas 
įsivaizduojamos su šia sritimi susijusios mitinės esybės veikimas. 

Pietų slavai per Užgavėnes, kurių metu įsivaizduota siautėjant 
raganas, simboliškai sudegindavo vešticą (seuumuye), savo prigim- 
timi artimą iš dalies lietuvių raganoms, iš dalies laumėms (ra- 
gana lietuvių kartais ir pavadinama laume ragana: Vėlius 1977: 
90). Pietvakarių Makedonijoje deginant siūlą, ant kurio būdavo 
pakabinta chalva, sakyta: Iopu, Cmojuo, seuumuye! „Dek, Stojna, 
ragana!“ (C/Į III: 194). Vešticos atimdavusios iš karvių pieną, rink- 
davusios rasą javų lauke, saugodavusios pasėlius nuo krušos, o 
kita vertus, kenkdavusios derliui laukuose (C/] I: 367). Idomu tai, 
kad rytų Serbijoje naktį per Jurgines nuogos vešticos, apžergusios 
audimo staklių veleną, „apjodavusios“ aptvarus su gyvuliais ir at- 
imdavusios iš jų pieną (ten pat). Taigi šios būtybės savo burtams 
naudodavusios moteriškų darbų įrankius. Šie duomenys yra pa- 
pildomas argumentas, leidžiantis pagrindinį Užgavėnių karnavalo 
veikėją sieti su laume arba jai artima ragana. 

Remdamiesi čia atlikta lietuvių ir kitų tautų Užgavėnių ritualų 
ir tikėjimų analize, galime padaryti keletą šios šventės ir jos pa- 
grindinio personažo prigimtį bei prasmę atskleidžiančių išvadų. 
Šventės mitiniame vaizdyne atsispindi idėja apie bundančią žemę 
ir joje slypinčių giluminių gyvybinių jėgų atsinaujinimą. Šiuos 
procesus siekta paspartinti, sustiprinti tradicinėmis Užgavėnių 
apeigomis. Morė gali būti interpretuojama kaip ritualų veikė- 
ja, susijusi su mirties ir atgimimo ritmais gamtoje, kaip sim- 
bolinė būtybė, lemianti augalijos vegetaciją, tampančią aktualia 
artėjant pavasariui ir naujam žemdirbystės sezonui. Ši būtybė 
sunaikinama tam, kad gamtos pasaulyje atsirastų nauja gyvybė. 
Jos tapatinimas su laume, kuri siejasi su vegetacijos reiškiniais ir 
galėjo atstovauti mirusiųjų sielų karalystei leidžia ir pačioje Mo- 
rėje įžvelgti esybės, turėjusios ryšį su šia mitinio pasaulio sritimi, 
bruožų (apie laumės sąsają su požemiu ir vėlių sfera žr. skyriuje 
„Žemyna ir javų žydėjimas“). Juk, kaip buvo minėta, atnaujinant 
agrarinius metus bei vegetaciją buvo reikalingas komunikavimas 
su mirusiais protėviais, darusiais įtaką būsimai sėjai ir pasėtų kul- 

tūrų derlingumui (plg.Wasson, Hofmann, Ruck 2008: 48). Tad 
per Užgavėnes, kaip ir kai kuriose kitose metų šventėse, nekro- 
kulto ir augalijos vegetaciją, derlingumą skatinantys žemdirbių 
ritualai ėjo lygia greta. 


Pirmoji perkūnija 

Pavasarį žemė būdavusi žadinama, kaip rodo tikėjimai, paties 
gamtos reiškinio — pirmosios perkūnijos, galingu trenksmu ją per- 
smelkiant ir išjudinant. Tuomet žemė atsigaudavusi, imdavę augti 
javai, žolė, medžiai. B. Buračo teigimu, „Aukštaitijoje ir Žemai- 
tijoje yra tikima, jog pavasarį, pirmą kartą perkūnui sugriaudus, 
Dievas sujudina visą žemę, todėl atgyja gamta, pradeda augti žolė, 
javai, medžiai ir visa gyvybė“ (Buračas 1996: 26). Kad gamta at- 
gyja žemę sukrėtus perkūnijai, tikima ir Pelesos krašte: Kai pirmas 
griaustinis žugriaudžia, sujudina visą žemę ir visa tada geriau auga: 
ir žolės, ir visa. Iš po žiemos, tai kap pirmykart griaustinis būna, tai 
sutranko visą žemę ir tada viskas auga (Pelesos k., Varanavo r., LTR 
7784/ 143); Kai pirmų kartų žugriaudzia, tai sujudzina žamį, sako, 
augs žolės ir visa. Kap pirmų kart žugriaudzia, jau žamį surušina, 
jau sukrečia (Pavalakės k., Varanavo r., LTR 7784/65, 66). Pirmojo 
pavasarinio griaudėjimo metu būdavę įprasta dar ir voliotis ant že- 
mės tikintis geros sveikatos, gyvulių produktyvumo ir, apskritai, 
visokeriopo atsparumo: Pirmam perkūnui griaudžiant, piemenėliai 
kūliu verčiasi per galvą bent kelis kartus, kad griausmo nebijotų ir ne- 
sirgtų. Bandininkai „žagre“ verčiasi per galvą, kad geriau jų bandos 
derėtų (Buračas 1996: 26); Kai pirmykart žugriaudzia <...>, tai visi, 
būdavo, jau kur būnam, tai virstam graiciau an žamės ir kočėjamės, 
kad neskaudėt nugaros kap pjausim rugius. Sulinkį gi būsim visų 
vasarėlį, visa dirbsim, tai kad neskaudėt jau nugaros. [Tai jaunimas 
ir senimas, ar visi kočėjos?] Jo. Kap cik užgirsta, suveinam, tai ir 
klausiam vienas kito: „Ar kočėjais?“ „Ar kočėjais?“ „Kočėjaus, ko- 

čėjaus, kočėjaus“ (Pavalakės k., Varanavo t., LTR 7784/85, plg. 
LTR 7784/65). Tai lėmė ir linų derlingumą: Kai pirmas griaus- 
Hinis būna, tai voliojamės: atsiguliam an pecių ir voliojamės, sako, 
linai gerai derės (Rudnios k., Varėnos r., LTR 7794/153). Be to, 
pabrėžiama, kad svarbu griūti ant žemės tuoj pat, kai sugriaudėjo 
ir būtent toje vietoje, kur tai išgirsta, kad griaustinis „sutvirtintų“ 
žemę ir žmogų: Ton pačion vieton, kur užgriaudžiojo, tai ten turi ir 
griūt. O tai tikrai sutvirtina. Aš bijojau kadais griaustinio... Sutvirti- 
na žemę ir žmogų sutvirtina griaustinis, pirmas griaustinis (Onuškis, 
Trakų r., LTR 7787/85; plg. Laurinkienė 1996: 118). Pranė Stu- 
kenaitė-Decinienė, komentuodama aptariamą paprotį, aiškina, 
kad seniau žmonės vartydavęsi ant žemės pirmą kartą sugriau- 
dus, norėdami įgyti gyvybinių jėgų, tapti vaisingais ir naudingais. 
Jos žodžais, „Buvo tai magiška priemonė šioms ypatybėms įgyti. 
Kadangi, pasak sodiečių manymo, sugriaudus žemė atbunda ir 
pradeda darytis vaisinga, tai tas vaisingumas translatinės magijos 
keliu turėjęs pereiti į žmogų“ (Stukenaitė-Decinienė 1940: 299), 
Iš tikrųjų, pasak apžvelgtų tikėjimų, pirmoji perkūnija pakrauda- 
vusi žemę ypatinga energija, teikdama jai gyvybingumo. Drauge 
šis iš dangaus sklindantis sukrėtimas sustiprindavęs dvasiškai bei 
fiziškai ir patį tai patiriantį žmogų, šią akimirką jam savo kūnu 
liečiantis su Žeme. 

Kai kuriose Lietuvos vietovėse gyvavęs tikėjimas, kad pavasarį 
žemė yra nėščia ir kad jos negalima trankyti iki pirmojo griaus- 
tinio: „Valkinyko apylinkėj žmonės sako, kad pavasarį žemė yra 
nėščia. Tad kol nesugriaudžia, nei vienas ūkininkas nekala į 
žemę kuolų ir netveria tvorų, nes vasarą ledai ir audra gali sunai- 
kinti javus. <...> Visoje Vilniaus apylinkėje sodiečiai tvirtina, kad 
pavasarį negalima esą mušti žemės. Paklausus gi, kodėl negalima 
mušti, šių dienų žmonės nežino“ (Ten pat). Ukraniečiai taip pat 
tikėjo, kad žemė pavasarį, o konkrečiau — iki vadinamųjų Blo- 
vieščių (kovo 25), būna nėščia (u>p>8ama), todėl iki to laiko jos 
negalima arti, kalti į ją kuolų (C/ II: 316). Tvoros tvėrimas iki 

pirmo griaustinio gresia sausra, kaip aiškinta pietryčių Lietuvo- 
je: Kolei ažugraudžia, albo neužaria artojai žemės, negalima [tvert| 
tvorų... jeigu jau sniego ir nėra <...>, tada lietaus kaip tai nėra ilgai 
(Šiudainių k., Šalčininkų r., LTR 6447/624). Kituose su pana- 
šiais draudimais susijusiuose tikėjimuose tverti tvoras iki pirmojo 
griaustinio drausta dėl to, kad dar esą nėra išėjęs iš žemės ją su- 
kaustęs pašalas: A, fai tvorų netveria pokul... grindzis [pašalas|nelai- 
dzia, pokul žamė dar šalta, grindzis yra, ana sušalį apacioj būna, tai 
neseka tvorų tverc, bo, sako, jei žutveria pakol grindzis yra, tai tadu 
lietaus nebūna vasary. O! (Dubinių k., Varanavo r., LTR 7784/3); 
Kap jau grindzis, tai neseka žamės kliudyc, ba nebūna uražėjo, itai tep 
kalba, o tep tai nežnau. |O kada galima, kada išeina ta grindzis?] 
Nu kap žamė šilta, tadu jau pradeda arc ( Dubinių k., Varanavo 
r., LTR 7784/13). Būtent pirmasis griaustinis ir „išvaro pašalą“, 
tada augalai pradeda gerai augti (LTR 832/459). Žemė atsilei- 
džianti: Griausmas neužgraudė, ir buvo inšalus žemė. Kap užgrau- 
dzia griausmas, atrakina žemį, atlaidzia žemį ir viskas ( Rimašių k., 
Šalčininkų r., LTR 6447/114). 

Po pirmosios perkūnijos, kaip teigiama kai kuriuose tikėjimuo- 
se, pradedamas naujas žemdirbystės sezonas. Šio gamtos reiškinio 
sujudintoji žemė laikyta esanti tinkama ją kultivuoti bei priimti 
sėklą: Ne tai vis sako, kad pirmykart kap žugriaudzia, tai žamį su- 
judzina. Nu tai jau tadu tai sekas žamį arc ( Dubinių k., Varana- 
vo r., LTR 7784/13); jei griausmas ažugriaudė, tai tada žemė mažna 
sėc, mažna arc, visa (Skraičionių k., Šalčininkų r., LTR 6447/58). 
Be įvairių kultūrų sėjos, po pirmos perkūnijos į atviras erdves 
išleidžiami gyvuliai: „Tuojau po pirmosios perkūnijos į ganyklą 
išvaromi gyvuliai, pradedama javai sėti, sodinamos daržovės ir 
kiti augalai“ (Buračas 1996: 26). Slavams pirmoji perkūnija taip 
pat žymėjo žemdirbystės sezono pradžią (C/Į I: 560). Kiti lietuvių 
tikėjimai teigia Jurgines buvus agrarinių metų pradžia, ši šven- 
tė sieta su žemės nuomos atnaujinimu. Pasak J. Buračo, “Senu 
papročiu ir dabar beveik visame mūsų krašte žemdirbių metai 

prasideda nuo Jurginių. Nuo to laiko sudaromos žemės nuomos 
sutartys. Tada išsidangiria senieji ūkio nuomininkai ir kampinin- 
kai, o ateina naujieji "(Buračas 1993:239). Beje, pirmosios pava- 
sarinės perkūnijos pasireiškimo ir Jurginių šventimo laikas neretai 
beveik sutapdavęs: balandžio mėnuo — metas, kuomet pirmąkart 
pasigirsdavęs griaustinis. 

Latvių tikėjimuose gyvas įsivaizdavimas, jog pavasarį iki pirmo- 
jo griaustinio žemė esanti pilna nuodų. Tuo aiškintas draudimas 
ankstyvą pavasarį sėdėti ant grynos žemės: Pavasari nedrikst uz 
zemes sėdėt, pirms nav pėrkons bijis, tad cilveks pievelk zemes gifti. 
„Pavasarį negalima ant žemės sėdėti, kol nebuvo perkūnijos, tada 
žmogus prisisunkia žemės nuodų“ (ŠmLTT 34233). Pavasari ne- 
drikstot sėdėt uz kailas zemes, jo ta esot pilna gifts. Kurš sėdot, tas 
saslimstot ar kaulu sūpėm. „Pavasarį negalima sėdėti ant plikos 
žemės, nes ji yra pilna nuodų. Kas sėdi, tas gauna kaulų sopu- 
li“ (ŠmLTT 34234). Po pirmosios perkūnijos tie nuodai tapdavę 
žmogui neveiksmingi. Žemės nuodų vaizdinys žinomas ir čekams. 
Jie negeria vandens iš šulinių per Jurgines, kadangi mano, jog šią 
dieną žemė atsidaro ir išleidžia nuodus, kurie paskui pereinantys 
į rupūžes ir gyvates, iki šio meto buvusias nenuodingomis (Typa 
1997: 380). Lietuviai, naudoję gyvačių nuodus kaip vaistą, kaip tik 
galvojo, jog vėvyvą pavasarį, tai yra po pirmojo griaustinio, jų gy- 
domoji galia sumažėja (LTR 1032/88, 89; LTR 2132/51). Iš čekų 
tikėjimų galima spręsti, jog Žemės nuodai buvo kažkokia sutelkta 
jos viduje substancija, kuri reikalinga tam tikriems varliagyviams 
ir ropliams, chtoniškiesiems tikrąja to žodžio prasme padarams, 
žemės mitiniame pasaulyje užėmusiems reikšmingą vietą. Tačiau, 
kaip rodo ir latvių tikėjimai, betarpiškai iš žemės (kaip ir iš gyva- 
tės, jai įkandus) gaunami nuodai žmogaus prigimčiai buvę žalingi 
ir kenkę sveikatai. 

Žemės atrakinimas 


Baltai ir slavai nuo seno tikėjo, kad pavasarį nubundanti žemė 
atveriama, atrakinama, o rudenį ji užsidaranti, išsekus jos gyvy- 
binėms jėgoms ir tvyrant žiemos prietemai bei šalčiui. Keičiantis 
gamtos situacijai, jai būdavę privalu tam tikrą tarpsnį užsisklęsti, 
patirti pasyvų, inertišką būvį — „pailsėti“, kad pavasarį atgytų nau- 
jam žemiškosios gyvybės kūrimo ciklui.?? 

Žemės atsivėrimo pavasarį ir užsivėrimo rudenį samprata dėl 
skurdokų šia tema lietuvių folkloro faktų gali būti rekonstruota tik 
apytikriai. Kai kur Lietuvoje sakoma, jog žemė pradeda ilsėtis ją 
imant kaustyti šalčiui, būtent apie Visus šventus (lapkričio 1 d.,), 
tai yra prieš Vėlines, mirusiųjų pagerbimo šventę: Žemės negalima 
judinti nuo Visų šventų, kad ji pailsėtų (Grendavės k., Trakų r., LTR 
7787/17). Tačiau dažniausiai žemės užsirakinimo data nusakoma 
tik apytikriai, siejant tai su vėlyvu rudens laiku ir žiemos pradžia: 
Nu tai taip, rudenį užsirakina žemė, pavasarį švints Jurgis atrakina 
[Kada rudenį žemė užsirakina?| <...> po Aniuolų Sargų [spalio 
2 - N. L.], maždaug iki Visų švintės (Šventupės k., Ukmergės r., 
LTR 7785/31); Šv. Jurgis atrakina žemį, jau pradeda darbus dirbt. 
An žiemos užrakina žemę, an žiemos jau nedirba <...> (Panočių k., 
Varėnos r., LTR 7794/16; žr. ir LTR 7794/24). 

Šį tą apie žemės užsidarymą galima spręsti iš tautosakos na- 
ratyvų apie gyvačių sulindimą rudenį ir išlindimą pavasarį. Šie 
sezoniniai gyvačių veiksmai galėjo būti siejami su žemės užsivė- 
rimo ir atsivėrimo vaizdinių kompleksu, Rudens pradžioje gyva- 
tės įlendančios į žemę apie Švč. Mergelės Marijos gimimo dieną 
(rugsėjo 8, Šilinė ): Matki bože. Tai ito aštunto landa odinos. Aš- 
tunto |rugsėjo|. Galvojau dar tep kokio... Aštunto. |Buvo| raistas, ir 


* Apie žemės kaitos - jos „užmirimo“ ir atgijimo —- periodus metaforiškai 


užsimenama vienoje iš mįslių: Sudžiūvus, sukepus, pusę metų buvo užmi- 
rus, 0 po pusės metų vėl atgijo. — Zemė (Liudvinavo k., Panevėžio r., LTR 


3272/62). 


ŽEMĖS NUBUDIMAS IR ATSIVĖRIMAS PAVASARĮ 187 


buvo kada spalgenų daug kadu. Dabar jau nėra raisto to, iškapotas, 
išdžiūvį... Tai tadu norin ūic, ir nelaidzia tevai: „Neikit, bo odzinos 
landa žemėn, nemožna ait medzin nūnai“ (Žižmų k., Šalčininkų Ls 
LTR 6447/325); Odinas lenda į žemę apie Matkibožej (Žižmų k., 
Šalčininkų r., LTR 6447/394)); Ais jau anas |[odzinas| žemėn aš- 
tuntą [rugsėjo] (Šiudainių k., Šalčininkų r., LTR 6447/523; žr. ir 
LTR 6447/888); Aštuntą rugsėjo — Ašpaželėj gyvatės sulenda į žemę, 
tada būna jų vestuvės i po vestuvių jos lenda žemėsna. A jau baisu 
tadu daros. Aš nežnojau irgi. Nuveinu miškan uogų, spanguolių at- 
sinešt. Kap aš unėjau miškan, a Jėzau, a Jėzau, viena su kitu, viena 
su kitu gyvatės susivijusios, ciktai švykščia. <...> |O kas būna po 
vestuvių?] Iškart žemėsna sulenda |Ir kiek ilgai jos ten būna?| Iki 
kovo mėnesio būna po žemėm. A kovo mėnasį išlenda, apšyla, tadu 
jau pradeda gyvačiuotis, jau jaunikliai, jau juos ūgena. <...> (Adu- 
tiškis, Švenčionių r., LTR 7793/74). Kitu atveju sakoma, jog po 
Šv. Kryžiaus išaukštinimo (rugsėjo 14) prapuola visos gyvatės; esą 
po tos šventės nerasi nė vienos jų, visos pasislėpusios (Stūglių k., 
Utenos r., LTR 5080/38). 

Slavai su gyvačių pradingimu nuo žemės paviršiaus rudenį sieja 
Šv. Kryžiaus išaukštinimo dieną (B0o306u>kenue, rugsėjo 27, pagal 
senąjį stilių - rugsėjo 14). Įsivaizduota, kad šiuo metu gyvatės pa- 
sitraukia žiemoti iki Blovieščių, Jurginių arba šv. Rufo (balandžio 
8) (C1:400). Šv. Kryžiaus išaukštinimo diena rytų slavų liaudies 
kalendoriuje reiškė rudens pradžią, o drauge galėjo būti suvokia- 
ma kaip žemės užsidarymo metas (Illanaposa 2001: 605; CJ] II: 
317), o štai vakarų slavai tikėjo, kad „žemė užmiega“ žiemai kur 
kas vėliau — prieškalėdinio pasninko periodu, t. y. per Adventą. 
Sakoma, kad nuo to laiko žemė „apmiršta“, „serga“, „miega“, „il- 
sisi“ ir todėl neleista dirbti jokių žemės darbų (C/[ II: 317). 

Tad žemės užsidarymo periodas, jo pradžia ir baltų, ir slavų 
tikėjimuose nusakomi gana neapibrėžtai. 

Žemės atsivėrimo pavasarį konkretaus laiko bei aplinkybių nu- 
sakymas lietuvių tikėjimuose varijuoja. Užuominų apie tai esama 

šnekamosios kalbos fiksacijose: Žemelė atsivėrė, o artie suvis nėra 
kam Kišk (LKŽe: atverti). Pietryčių Lietuvoje žemynos, žemės 
atsivėrimas siejamas su pirmąja perkūnija, kurios akcija nusakoma 
veiksmažodžiu atrakinti: Perkūnas atrakina žemynų (Mištūnų k., 
Šalčininkų r, LKŽK); Po žiemai kap ažugraudzia griausmas, tadu 
atrakina. Sakom, atrakino Dzievas žemį (Kaziulių k., Šalčininkų r., 
LTR 6447/79); Ale cik kap ažugraudzia grausmas, tai tadu sako: 
„O, jau ažugraudė, tai jau žamį atrakino, tai jau dar augs žolė“ (Žiž- 
mų k., Šalčininkų r., LTR 6447/333); Grausmas atrakinėja žemelį 
(Šiudainių k., Šalčininkų r., LTR 6447/526). Šitokį įsivaizdavi- 
mą gyvavus vakarų baltų teritorijoje paliudijo M. Pretorijus: die 
Erde, wenn es donnert, sich auffthut, und gleichsam der Grund zur / 
Fruchtbahrkeit leget <...> „griaudėjant griaustiniui, žemė atsiveria 
atskleisdama vaisingumo galimybę <...>“ (PrPĮ III: 162, 163). 
Apreiškimo Švč. Mergelei Marijai šventė kovo 25 d. (Gandri- 
nės / Blovieščiai / Zvestavonė) taip pat galėjo būti laikoma žemės 
atsivėrimo diena, tačiau šioji samprata lietuvių duomenimis men- 
kai pagrindžiama, o slavų folklore atskleidžiama ryškiau (C/] II: 
316). Štai viename ukrainiečių tikėjimų sakoma, jog, kaip byloja 
seni žmonės, iš žemės per Blovieščius išlenda į viršų žalčiai, atsi- 
daro žemė ir pradeda augti augalai, žolė, medžiai: Cmapu »m100u 
KaXCYMO, LO yxKe Ha bazo6iuJenA 6UTA3 AM YXLI HaBePX, OOMUKAPYA 
3UMJA, U pOCMeKUe, Uu mpasa, Oepe60 nouunae pocmu (ArankuHna 
2002: 108). Tarp pietų slavų yra paplitęs tikėjimas, kad pavasarį 
atsidaro žemė bei dangus ir išleidžia į žemės erdves ne tik įvai- 
rius gyvius — vabzdžius, paukščius, bet ir mirusiųjų sielas (C/] II: 
317). Beje, gyvatė buvo glaudžiai siejama su mirusiaisiais, galė- 
jo būti įsivaizduojama kaip protėvio sielos inkarnacija, o drauge 
ji - tipiškas žemės gyvūnas, jos požeminės srities reprezentantė. 
Lietuvių tikėjimuose, susijusiuose su šia diena, daugeliu atvejų 
akcentuojama gyvatė, kuri, matyt, apie šį laiką išlįsdavusi iš žemės 
ertmių ir tapdavusi žmogui pavojinga: Gyvatės iš žemės lenda per 
Zvestavonę (Smilginių k., Varanavo r., LTR 7784/184); Mūs senelė 

[per Zviestavonę| parnešė šakų an-šluotų, fai gyvatį atnešė (Pelesos 
k., Varanavo r., LTR 778471 18); Tai nemožna, itai dzvidešimtpinkto 
kovo nemožna pagalio nešč. [Padėj] tį kelias dienas, tadu nuvej brolis 
in skiedryno, ir gul odina tį an skiedryno, kur pagalį metė (Žižmų k., 
Šalčininkų r., LTR 6447/326); Apreiškimas Panelės Švenčiausios, 
kad gims Kristus — Zvestavonė, tai negalima iš miško atnešti jokio 
pagalio, o jei atneši ne tik iš miško, iš bile kur jeigu aini, pasiimi pagalį 
ir atsineši, ateis gyvatė (Onuškis, Trakų r., LTR 7787/119). Kaip 
pastebi Angelė Vyšniauskaitė, tverečėnai tą dieną atsitiktinai rastą 
gyvatę pakasdavo po tvarto slenksčiu:tikėjo — tada gyvatės gyvulių 
nekirs (Vyšniaukaitė 1993: 46). 

Latviams šiuo požiūriu išskirtina buvo šv. Benedikto diena 
(kovo 21): Benedickt- Tag, Bindus deena <...> um diese Zeit soll 
das in der Erde verborgen gewesene Gewiirme, Ameisen und der- 
gl. rege werden: daher nennen sie diese Zeit auch: kuftonu deena. 
„Šv. Benedikto diena - „Bindaus diena“ <...> apie šitą metą turi 
imti krutėti kirmėlės, skruzdėlės ir pan., kurios buvo sulindusios 
į žemę; užtat šis metas dar vadinamas kuftonu deena'gyvių, 
vabzdžių diena““ (J. Lange, BRMŠ IV: 167). Tad per šv. Bene- 
diktą atgyja Žemėje žiemoję vabzdžiai ir pasirodo jos paviršiuje, 
o tai, matyt, buvo įmanoma tik žemei išsivaduojant pavasariop iš 
ją kausčiusio pašalo. 

Vis dėlto dažniausiai Lietuvoje žemės atsidarymas, atrakinimas 
siejamas su Jurginėmis, o pagrindinio jos „atrakintojo“ vaidmenį 
atlieka šv. Jurgis. Tai atspindi šios šventės apeiginės dainos: Jurja, 
geras vakaras, / Jurja, geras vakaras! / Jurja, paimk raktus, / Jurja, 
paimk raktus, / Jurja, atrakin žemį, / Jurja, atrakin žemį, / Jurja, 
išlaidz žalalį, / Jurja, Išlaidz žalatį: / Jurja, žalalį šilkinį, / Jurja, 
rasalį meduotų, / — Zalala bus dėl arklalių, / Rasala - dėl verša- 
lių (Mielagėnai, Ignalinos r., LTR 2920/58; žr. ir LTR 1924/14). 
Jurgi, išlaisk rasų, / Jurgi, išlaisk rasų, / Jurgi, atrakink žemį, / Jur- 
gi, atrakink žemį, / Jurgi, vilgyk žemį, / Jurgi, vilgyk žemį, / Jurgi, 
želdink žolį, / Jurgi, želdink žolį (Lazdinių k., Švenčionių r., LTR 

7793/117). Ir tikėjimuose pasikartoja šv. Jurgio, kaip Žemynos 
„atrakintojo“, motyvas: Šv. Jurgi, atrakink žemynų <...> (Armo- 
niškės, Varanavo r., LKŽK); Nu tai taip, rudenį užsirakina žemė, 
pavasarį švints Jurgis atrakina (Šventupės k., Ukmergės r., LTR 
7785/31); Tai šu. Jurgis atrakina žemę, o kaip anksčiau darydavo, 
tai nežinau. [Ką tai reiškia: atrakina žemę?| Nu galima tada dirbt 
lauko darbus (Grendavės k., Trakų r., LTR 7787/13); Sako, kad 
Jurgis žemį atrakina, ale dėl ko ir kap tinai, tai negaliu papasakot, 
kap itai būna (Maciučių k., Šalčininkų r., LTR 6447/675). Anot 
A. J. Greimo, šio turinio Jurginių tekstai „įtaigoja antropomorfinį 
Šv. Jurgio susijungimą su žeme, ir būtent su Žemyna Ziedkelėle“ 
(Greimas 1990: 456). Panašaus turinio dainos dainuojamos balta- 
rusių: EOpo1, ycmasau pana, / Admvikau 3aM MO, / Boinyckai pacy 
/ Ha yėnaae ema, / Ha 6ylnae xvima, / Ha aOpanicmae, / Ha 
kanacicmae! (Minskas, BIT: 159, nr. 166; žr. ir nr. 163, 167—-169). 
Lietuvių literatūros ir tautosakos instituto Lietuvių liaudies dainy- 
no kartotekos duomenimis, Jurginių dainos Lietuvoje paplitusios 
daugiausia paribio su Baltarusija teritorijose: Švenčionių r. (Adu- 
tiško ir Mielagėnų apyl.), Astravo r. (Gardino sritis, Baltarusija), 
Šalčininkų r., (Dieveniškių apyl). Pavienių variantų užfiksuota 
Ignalinos, Biržų, Varėnos r. (Marcinkonių ir Merkinės apyl.), taip 
pat Varanavo r. (Gardino sritis, Baltarusija). 

Kai kuriuose Jurginių papročių aprašymuose nurodoma, kas 
dainuodavo Jurgiui skirtas giesmes ir kur vykdavušios šios ap- 
eigos: Jurginės giedamos užsilipus ant tvoros <...> ir būtinai ant tų 
tvorų, kurios yra parugėje. Jurginių giedojimai tęsdavosi 12 dienų, 
per tas dienas būdavo giedama vakarais (prietemoj) jurginės (Adu- 
tiškis, BILKS: 164—165, nr. 38); Mergelės ir jaunos moterys šios 
šventės išvakarėse kur netoli lauko pasilypėję aukščiau — ant tvoros ar 
šiaudų kūgio — bet ne visada: „Bobos sėdzi un ravo prie ciltalio (kur 
nuvažiuoc atšlaiman), giedodavo „Jurja, paduok raktus“ (Adutiškis; 
Klimka, Seliukaitė 2003: 402—416); Jurginėj susrinkdavo, gražu, 
vakaras, susėda. Dabar tokių ir kraušų nėra. Paravėn moterys sus- 

renka, dainuoja Jurginėj. [Kur susrerika?] Paravėj <...> susirenka 
bobos, suveina i dainuoja-dainas visokias <...> [O kai moterys dai- 
nuoja per Jurgines paravėj, ką vyrai daro?] Vyrai sako: „Rėkte, rėkte 
kaip varnos, ryt lietus lis. Rasikudakavot kap varnos, rassirėkėt“ Tai 
vyrai bardavos, sakė: „Ryt lietus, un lietaus tai jūs rėkiat (Lazdinių 
k., Švenčionių r., LTR 7793/96). Išskirtinas atvejis, kai Jurginių 
giesmės giedotos apeinant rugių laukus. Gervėčių apyl. Petrikų k. 
apvaikščiodamos rugius moterys giedodavo: Jurgi, tėvas šaukia, / 
Jurgi, tėvas šaukia: / - Jurgi, paduok raktus, / Jurgi, paduok raktus. 
/ Žemelį atrakintie, / Kad žolalė užaugtų <...> (Kudirka 1997: 13). 
Taigi tautosakos pateikėjų vis pabrėžiama, kad Jurginių giesmių 
giedojimas buvo merginų ir moterų reikalas ir kad jos šias apeigas 
atlikdavusios atvirose erdvėse, dažniausiai užsilipusios kur nors 
aukštėliau — ant tvoros, šiaudų kūgio arba tiesiog vaikščiodamos 
apie rugius ir šaukdamos Jurgį, žemės atrakintoją, nes tik žemei 
atsidarius galima augmenijos vegetacija. Tai, kad pagrindinis vai- 
drmuo atliekant šį ritualą tekdavęs moteriškajai giminei, aiškintina 
moterų prigimties artimumu Motinai Žemynai, kurios „porei- 
kiai“, ypač intymieji — pasitelkiant į pagalbą vyriškąją jėgą, joms 
buvę artimi ir suvokiami. 


Paukščių sugrįžimas ir 
jų įtaka žemės derlingumui 


Viena iš svarbiausių paukščių ritualinių sutiktuvių švenčių laikyta 
Apreiškimo diena, kuri, kaip minėta, vadinta ir Gandrinėmis. Tai 
dangaus ir požemio gyvūnų (gandro, pempės, gyvačių) migracijos 
iš mitologizuotų žiemos buveinių ir sugrįžimo į žemę, tiksliau — 
jos antžeminę sritį, diena. Susiklostė tradicija švęsti šią gamtiniu 
atžvilgiu išskirtiną dieną, tik vėliau susietą ir su tam tikra krikš- 
čionybei reikšminga data. Ši šventė valstiečio sąmonėje pirmiausia 
asocijavosi su gandru, kuris, kaip ir pempė, kielė, laikyti pavasa- 

rio pranašais: Blovieščius unksčiau švysdava — busila diena, saka, 
busilas atskris, jų diena (Pavarų k., Ukmergės r., LTR 7785/60); 
Busilas parlėkė, jau pavasaris bus Mlt. (LKZŽe: busilas); Per Blovieš- 
čius pempė parskrenda (Butiškių k., Ukmergės r.,, LTR 7785/75); 
Kėilę gundrs parneš po sparnu (Žemaičių Kalvarija, Plungės r., LTR 
7788/5).*? Stebint parskrendančių paukščių elgesį, pranašautas 
pasėlių derlingumas: Jei kėilie un žemi, tad trumps pasielis bus, o jei 
kėilie un stog, bus pasielis didelis, ilgs (Žemaičių Kalvarija, Plun- 
gės r., LTR 7788/4). 

Lietuvoje gyvavusi tradicija pirmą kartą pavasarį pamačius gan- 
drą virsti kūlio, kartais net tris kartus: Ka pamatysi pirmyjį sykį 
gundrą, tris sykius apsiversi, liob sakys, kad tais metais didelia sek- 
sis, didelia gera bus (Kantaučių k., Plungės r., LTR 7788/73); Pir- 
mąkart ka pamatys gundrą lekuot, kūli versis per galvą (Žemaičių 
Kalvarija, Plungės r.,. LTR 7788/3); Nu tai sakydavo, kad pama- 
čius gandrą reikia kūlio virsti, tadu pusiau nesopės (Adutiškis, LTR 
7793/59). Įvairiopas vartymasis ant žemės, kontaktavimas su ja 
savo kūnu stebint pirmuosius atbundančios gamtos reiškinius — 
būdinga pavasario apeiga (plg. su vartymusi ant žemės griaudžiant 
pirmajai perkūnijai). 

Nuo seno tikėta, kad gandras gali daryti įtaką žemės gyvybin- 
gumo galioms, o kartu ir pavasarį svarbiai žemdirbystei. Todėl jo 
sutikimas buvo ritualinio pobūdžio: kaip auka jam būdavo ski- 
riamas pyragas, ragaišis ar bandelės. Anot L. A. Jucevičiaus, per 
Apeiškimo šventę mažne kiekvienas ūkininkas ta proga kelia balių 
ir užprašo į jį kaimynų ir pažįstamų; tos vaišės vadintos sterkavi- 
mu (Jucevičius 1959: 115). Būdingi šios dienos vaišių patiekalai 
būdavę kanapiniai pyragai ir krupnikas. Kiti virdavo krekenomis 
įdarytus pyragiukus — šaltanosius. (Jucevičius 1959: 227). P. Stuke- 
naitė-Decinienė teigia, kad Švenčionių apylinkėje per Blovieščias 
“ Lazdinių k. Švenčionių rajone užrašytas posakis, kad per Blovieščius ba- 
cionas razgines krato (LTR 7793/148). Matyt, šiuo laiku — kovo pabaigo- 
je — jau baigdavosi gyvulių pašaras ir tai bemaž sutapdavo su laikotarpiu, 
kuomet parskrenda gandras. 


ŽEMĖS NUBUDIMAS IR ATSIVĖRIMAS PAVASARĮ 193 


būdavo kepamas pyragas iš įvairių javų miltų, vadintas baciono py- 
ragu (Stukenaitė-Decinienė 1940: 299). Šio papročio autentiškumą 
patvirtina ir žymiai vėlyvesni folkloro duomenys. Pateikėja Mari- 
jona Kuncienė-Tutinaitė (gimusi Joniškio k., Molėtų r., gyvenanti 
Panočių k.,Varėnos r.) 2012 m. ekspedicijoje mums su R. Balkute 
papasakojo, kad parskrendant gandrui jo sutiktuvių proga būdavo 
kepamos kvietinės bandos: Gandras parskrenda balandžio mėne- 
sį, kepa kvietinės bulkas. Vaikam padaro mažas pintas bulkutes. Iš 
pečiaus išema ir suvalgom. Jau gandras parskrido, jau visi džiaugias 
neraugintos ruginių miltų tešlos, pridedant virtų bulvių: Gandras 
parskrenda, kai būna Blovieščiai. Ragaišį kepė iš nerūgytos tešlos. 
<...> Ruginių miltų, bulvių šucytų dėjo, vandenio, druskos ir kepė 
(Dargužių k., Varėnos r., LTR 7794/184). Pakabinamos ant me- 
džio apeiginės bandelės vaikams aiškintos kaip šio paukščio jiems 
atnešta dovana: Sako, kad gandras per Blovieščius neša bandutes, tai 
mama pakabina an medzio bandelių (Grendavės k., Trakų r., LTR 
7787/64). Be bandelių, gandras neva atnešdavęs porą kiaušinių: 
Pas vyrą tėviškėj Kietaviškėse per Blovieščius gandras atneša dovanų: 
prie obels, ant rogių ar tvoros vaikai rasdavo pora kiaušinių, bandelę, 
kurią [jiems iš anksto| nupirkdavo ar iškepdavo (Daugirdiškių k., 
Semeliškių apyl., Elektrėnų sav., LTR 7795/2). Kartais pasakojama, 
kad lauktuvių parnešdavęs ne pats parskrendantis gandras, o su 
juo sugrįžtanti kielė: Gandras parskrenda ir an uodegos parneša tą 
paukštelį, o tas paukštelis parneša bandelių vaikam. |Kokį paukštelį 
gandras parneša?) Kaip ten tas paukštelis vadinasi? Mes visą laiką 
rasdavom prie stulpo bandelių, prie tvoros visada rasdavom bandelių 
vaikam. |Tai tas paukštelis atnešdavo?| O o, kielė <...>. Mama iš- 
kepdavo, jeigu turėdavo kvietinių miltų, tai iš kvietinių, o jei ne, tai iš 
ruginių (Grendavės k., Trakų r., LTR 7787/13). Bandelės būdavo 
apvalios arba keturkampės, papuoštos tešlos pynutėmis ir galėjo 
vaizduoti antytes (iš uogų padarydavo akis, užlenkdavo snapelį). 
Tokias bandeles padėdavo lauke ant tvoros stulpo (LTR 7787/13). 

Vėlyvesniais laikytini tautosakos naratyvai, kuriuose pasako- 
jama, kad gandro parnešama dovana vaikams yra nauji „čebatai“, 
„tufliai“ ar tiesiog batai. Keičiantis sezonams naujas apavas turėjo 
būti aktualu ir tai buvo susieta su gandru, kurio ilgos raudonos 
kojos priminė raudonus aulinius batus: Būna kadu tai pirmuliau- 
sia atskrenda paukštelis, žvirbliai, pievikė atskrenda. Kaip sniegas 
nedaugel aptirpsta, randas krūmai, tadu pievikė atskrenda, o potem 
busilas. Pievikė atneša kamašus, o busilas čebatus. <...> Iš vakaro 
[prieš Zvestavonę|, kap vaikai atsigula, tai prikaria verbon čebatus 
ir kamašus vaikam (Dubinių k.,Varanavo r., LTR 7784/24); Zves- 
tavonia, jau tai busilas atskrido, sako |man dziedas|: „Ale un dabok, 
jau busilas atskrido, raudonus čebatus atnešė, jau nūnai aš ragėjau, 
dalijo vaikam, o tu, - sako, — aik, ir tau duos“. O sniego ik klupsciai 
dar! Nu aisiu. Nusmetiau tį kuom aš buvau apsiavį, išbėgau, ik darži 
dabėgau, kur jau, man šalta kojom, kojos raudonos pasdarė iki kelių, 
iki klupscių, atskridau, jau verkiu: „Dziedai, kam tu man primelavai! 
Aš ažušalau, mano kojas gelia...“ (Pavalakės k., Varanavo r., LTR 
7784/84). Pasakojimas apie pavasarį batus atnešantį gandrą užra- 
šytas ir rytiniame Lietuvos pakraštyje: Per Blovieščius paukščiai ir 
lizdo neveja. Busilas parskrenda pavasarį, ataneša batus (Didžiasa- 
lio k., Ignalinos r., LTR 7799/34). 

Apeiginės gandro vaišės aptariamos šventės metu rengtos ir 
rytų slavų. Volynėje, Galicijoje ir vakarų Polesėje kovo 25-ąją ke- 
pami ritualiniai pyragėliai savo forma priminė gandro koją (pėdos 
formą: trys pirštai priekyje, vienas — iš galo) ir vadinti 2a77ėna (arba 
Goyanosa ana „gandro koja“). Tuos pyragėlius siūlydami gandrui 
tikėjosi gero rugių derliaus: Bycen, 6ycen, na mabe zarėny, a Mne 
Jai xcvima Kony (Mb: 56-57; žr. ir Typa 1997: 654—655). „Gan- 
dre, gandre, štai tau pyragėlį, o man duok kapą rugių.“ Etnografas 
Vitalijus Galiopa (savo pavardės kilmę mokslininkas sieja su mi- 
nėta sąvoka 2a7ėna; pats jis kilęs iš vakarų Polesės) šį paprotį taip 
komentuoja: „Manyta, kad paukščių vadas gandras, leisdamasis ir 
koja liesdamasis su žeme, ją laimina. Todėl ir jo koja tapo nau- 

jų žemės pasėlių, apskritai derliaus laiminimo simboliu. Galiopa 
buvo suvokiama kaip žmonėms iš protėvių ateinantis palaiminimo 
ženklas“ (Galiopa 2010: 6-7). Gandro ir jo tolimos buveinės ryšį 
su anapusybe — protėviais, mirusiųjų pasauliu — pažymi ir bal- 
tarusų etnologai (MB: 57). Šalia to reikšmingas dar ir tas faktas, 
kad baltarusiams Apreiškimo (bxzazaseujanne) ir Keturiasdešim- 
ties kankinių (Capaki, kovo 22) dienos turėjo „atvertų dausų“ 
(a0kpvimaza 6bipaio) dienų statusą (MB: 47, 97, 425—-426)'. Tad, 
matyt, įsivaizduota, kad atsivėrus tomis dienomis dausoms, iš jų 
ir parlekiantis gandras. 

Lietuvoje užrašyta tikėjimų, sakančių, kad žieminė gandro bu- 
veinė yra kaip tik dausos: Gandras atskrenda iš dausų. Dausosna 
lakia, o kur tos dausos, jau kų mes žinom. Dausosna, sako, lakia. Kas 
tos dausos - šilci kraštai kur tai yra (Dargužių k., Varėnos r., LTR 
7794/185); [Iš kur parskrenda gandras?| Sako, iš dausų. <...> |O 
kur tos dausos?) Kas jas žino, cia senoviniai žmonės sakydavo (Kri- 
okšlio k., Varėnos r., LTR 7794/141)**. Gandro ryšys su dausomis, 
tai yra su padangių erdvėmis, su kuriomis asocijavosi pomirtinis 
pasaulis ir mirusiųjų buveinė, yra įmanomas, nes apskritai paukš- 
čio (ypač gegutės, žr. LTR 1578/21; LTR 2375/123; LMD III 
46 b/9), kaip tarpininko tarp gyvųjų ir mirusiųjų, kaip gyvūno, 
kuriame gali įsikūnyti žmogaus siela, vaidmuo mitologinėse tra- 
dicijose, tarp jų ir lietuvių, yra žinomas, 

Taigi, remdamiesi atkuriama lietuvių ir rytų slavų gandro mi- 
tine samprata galime teigti, kad šio paukščio pasirodymas padan- 


61 Keturiasdešimties kankinių diena baltarusiams siejosi su paukščių parskri- 


dimu ir protėvių sugrįžimu, atsivėrus dausoms (MB: 425-426). Beje, kai 
kuriose Lietuvos vietovėse, ypač paribyje su Baltarusija, taip pat būdavo 
švenčiama Keturiasdešimties kankinių diena (kovo 10) ir siejama su paukš- 
čių sutiktuvėmis. Sakysim, Adutiškio gyventoja pasakojo: Sarakai - ketu- 
riasdešimt paukščių atskrenda 10 kovo. Tai kadais, sakydavo, kepdavo 40 
bulkelių tokių ir tadu nešdavo ubagam <...> Iš rugių, iš tos pačios tešlos, kur 
duonų kepa (LTR 7793/59). 

LKŽe nurodomos tokios žodžio dausos reikšmės: 1) oras, padangė; 2) šil- 
tieji kraštai (kur paukščiai lekia); 3) atogrąžų kraštai; 4) rojus. 

gėje — vienas būdingiausių artėjančio šiltojo metų laiko žemėje 
ženklų. Skelbdamas tai ir palytėjęs žemę, jis, kaip tikėta, paža- 
dindavęs jos derlingumą, apskritai reprodukcines galias, bundan- 
čias po žiemos sąstingio. Juk nuo seno gandras įsivaizduotas kaip 
paukštis, parnešantis naują gyvybę. 


Elgesio su žeme draudimai 


Pavasarį per daugelį gamtos švenčių būdavo paisoma tam tikrų 
elgesio su žeme tabu. Apibrėžtais tarpsniais drausta ją dirbti — 
arti, kasti ar kitaip judinti dirvos paviršių bei gilesnius sluoksnius. 
Žemdirbys šį draudimą motyvavo įvairiais žemiškajame pasaulyje 
stebimais procesais, kurie tarsi sakė, kad tais momentais svarbu 
palikti šventąją žemę ramybėje. Juo labiau, kad ir tam paskir- 
tos dienos laikytos šventomis (tiesa, sutapusios su krikščionybės 
šventėmis), o tokiu metu ir žemė, ir žmogus turi atsiduoti juos 
pašventinantiems vyksmams ir apeigoms. 

Per Apreiškimo šventę žmonės, jausdami tikrą pavasario dvelks- 
mą ir numatydami sėjos darbus, buvo įpratę eiti vieni pas kitus pa- 
sikeisti turimomis sėklomis: [per Blovieščius| Sėklom apsikeisdava 
(Butiškių k., Ukmergės r., LTR 7785/73). Šiuo metu atliekamos 
ir kitos apeigos, skirtos sėklų, ruošiamų sėjai, derlingumo jėgai 
sustiprinti. A. Vyšniauskaitė primena, jog XX a. pradžioje rytų 
Aukštaitijoje Apreiškimo šventės rytą būdavo kepamos bandelės 
is įvairių javų mišinio miltų, vadintos kaukorais, kakorais, prėskie- 
niu, šeškučiu. Apso apylinkėse kaimynai tarpusavyje vaišindavęsi 
kratinio bandelėmis ir šis paprotys aiškintas siekimu, „kad javai 
gerai derėtų, kad būtų derlius“ (Vyšniauskaitė 1993:45—46). Apie 
Tverečių šiam apeiginiam kepiniui šeimininkas supila po truputį 
visų rūšių javų, kiek tik turi, išdžiovina, sumala, gražiai išsijoja ir 
kepa kaukorus (Ten pat: 46). Aiškinta, jog tai daroma dėl sėklų: 
„Kepa [Blajieščini kakuoru — N. L.] i kaimynus čestuja, tai šaukias, 
pagerbia visas sėklas“ (Seliukaitė, Klimka 2001: 332). Tačiau užsi- 

imti žemės darbais Apreiškimo šventės metu dar nebuvo leistina: 
An Zvestavonės laukų nefušina, ba vištos draskys visur (Pavalakės 
k., Varanavo r., LTR 7784/60)“*. Draudimas atlikti. bet kokį že- 
mės dirbimą, ypač kasti, šios šventės metu galiojo ir baltarusiams 
(MB: 46). 

Ypač griežti draudimai dirbti žemę buvo susiję su Jurginėmis. 
Lietuvoje ir jos pietrytiniame užribyje šiuo laiku stengtasi žemės 
nejudinti: Tą dieną |šv. Jurgio| stengiamasi nedirbti tų ūkio darbų, 
kurie yra surišti su žeme, kaip tai: arti, sėti, akėti, žemę kasti ir kt. 
(Seirijai, BILKŠ: 161, nr. 25); Per šv. Jurgį šiame krašte negalima 
judinti žemės (Daugirdiškių k., Semeliškių apyl., Elektrėnų sav., 
LTR 7795/5); Neseka per Jurgines žemės judinc (Dargužių k., Va- 
rėnos r., LTR 7794/175); Per Jurgį visa galima veikt, ale žemės 
nerušik (Stalgonių k., Šalčininkų r., LTR 6447/1012); Ik šo. Jur- 
giui neseka žamės judinc (Pelesos k., Varanavo r., LTR 7784/156); 
Per šv. Jurgį. <...> [Tai tvoras gal galima buvo tvert?| Nei tvorų 
netveriam, nieko, kad nieko nereikt kasinėt an žamės. O taip! Nei 
grabojam, nei šluojam, nei nieko nedirbam an žamės, cik kambari, 
lauki nieko nedarom (Pavalakės k., Varanavo r., LTR 7784/86). 

Tverečiaus krašte, kur gana gausios rusų bendruomenės gyve- 
no pagal senąjį Julijaus kalendorių, draudimas arti žemę, galio- 
jantis bemaž visoje Lietuvos teritorijoje vienai Jurginių dienai, čia 
ištęstas beveik iki dviejų savaičių: Nu tadu kita Jurginė būna, ruska, 
tai vadinas tarpjurginė. Tarp Jurginių negalima |judint žemės| (Laz- 
dinių k., Švenčionių r., LTR 7793/96); tarpjurginėj nemožna art 
(Seliukaitė, Klimka 2001: 333—334)**. 


6 Net ir pirkią šluoti, šukuotis plaukus buvo draudžiama per Apreiškimo 


šventę: Nieko nedarydavom tą dieną |per Blovieščius|, mama net pirkios 
nešluodavo. Vaikam neleido net plaukų šukuoti (Lazdinių r., Švenčionių 
r., LTR 7793/148). Per Blavieščius negalima šukuot plaukai (Butiškių k., 
Ukmergės r., LTR 7785/76). Kasas nereikė šukuot, ba vištos išdraskys visus 
daržus. O! Tai nereikia šukuocis (Pavalakės k., Varanavo r., LTR 7784/84). 
Tarpjurginės - tam tikra laiko atkarpa. Julijaus ir Grigaliaus kalendorinių 
algoritmų skirtumas XIX a. sudarė 12 dienų, XX a. pradžioje - 13 (Seliu- 
kaitė, Klimka 2001: 333—334). 

Motyvai, eksplikuojantys, kodėl draudžiama judinti žemę per 
Jurgines, buvo siejami su atmosferos reiškiniais — galima lietaus 
stoka arba krušos žala, taip pat su grėsme javų dygimui, gyvulių 
veisimuisi, ypač arklių: Ik šv, Jurgiui neseka žamės judinc. Negalima 
tvorų tverc, poki žamės nežugriaudzia, nesujudzina, tai sako: „O tvėrė 
žu lado, tai žutvėrė lietų, už tai Dzievas neduoda lietaus (Pelesos k., 
Varanavo r., LTR 7784/156); Ne, žamės nejudzinom. Oi ne! Nei 
kasc, nei ravėc, nejudzinom žamės visai, kad ladai neišdaužyt. |Per 
šv. Jurgį?) Per šu. Jurgį (Pavalakės k., Varanavo r., LTR 7784/86). 
[Šv. Jurgio] atskirai nešventė; kartais nedirbdavo, buvo pritarimas, 
kad javai išguls, nesudygs kas nors gerai (Žuklijų k., Trakų r., 
LTR 7787/143); Per šv. Jurgį žemės nejudink, nes gyvuliai nesiseks 
(Jieznas, BILKŠ: 161, nr. 16); Per Sv. Jurgį negalima lauko arti ar- 
kliais ar kuo kitu, reikia jiems duoti pailsėti (Papilė, BILKŠ: 161/14). 

Kadangi per Jurgines netoleruotas žemės dirbimas, kai kurias 
kultūras — žirnius, bulves, kopūstus — rekomenduota sėti ar dai- 
gus sodinti dar prieš šią šventę: prieš šv. Jurgį sėjom žirnius. Reikia 
pasėt žirnius, ba va jau šv. Jurgis bus, o po to dargi skaitės rusiškas 
šv. Jurgis, tai, sako, terpu šv. Jurgių negalima sėt, ba bus pakirmijį 
žirniai visi, kirmėčiuoti. O kap ik šv. Jurgio pasėsi, tai bus gražūs, 
švarūs. Nu tai taip ir darė tėvelis. Tai, būdavo, pas mus žirniai per 
visų čėsų buvo geri (Pavalakės k., Varanavo r., LTR 7784/86); Rai- 
kia kopūstų rasodų pasėc ik šv. Jurgio (Pelesos k., Varanavo r., LTR 
7784/161); Kap seniau bulbas tai stengdavosi pasodyc prieš šu Jurgį 
(Genionių k., Varėnos r., LTR 7786/52); Prieš Jurgį sėjom rasodų. 
Žemės nejudzinam. Kai sniegų nuvaro, žemė atšyla, tada pradedam 
arc (Dargužių k., Varėnos r., LTR 7794/183). 

Plačiai Lietuvoje ir jos etninėse žemėse yra paplitęs tikėjimas, 
kad Velykų trečią / ketvirtą — Ledų dieną žemės taip pat nereikia 
judinti. Draudimo nepaisymas grėsė nederliumi, perkūnija, liū- 
timis ir kruša: Ledy dieną, trečią Velykų dieną, nevalia eiti į laukus 
ir ką nors dirbti. Kur laukai bus sutrenkti kokiu nors judėjimu, tai 
nebus derliaus (Viduklė, BILKŠ: 158, nr. 413); sako, negalima arc 
ir negalima tvoros tverc tracių dzien Velykų. Tai negalima tvoros 

tverc, tai itai, sako, lietų užutversi, lietaus nebus, žemės judyc jau 
negalima. [Tai jau saugodavosi tųdien ką nors dirbt?) Saugodavosi. 
Ir dartės saugosi, cik jauni dartės nedūboja, o kur senesni žmonės, ir 
tvoros netveria, ir žamės jau nekliudzia. |O kas bus, jei pakliudysi?] 
Sako, griausmai dzideli būna, lietai (Dubinių k., Varanavo r., LTR 
7784/36); Po Velykų trečiadienį negalima žemės judinti, nes bus kru- 
ša (Vygonių k., Varanavo r., LTR 7784/193; žr ir LTR 7784/ 201). 
Tverečiaus krašte ketvirtoji diena po šv. Velykų nuo seno vadinta 
„Paladzine dziena“. Eina laukuose, po kryžiais meldžias, o kas dar- 
bą kruta, tai barasi: „Už tave ir mūsų laukus ledai išmus, ir vilkai 
kumeliukus padusins“ (LMD I 475/3—246). 

Dirbant žemę šv. Morkaus (balandžio 25) bei šv. Kryžiaus (pir- 
madienis, antradienis ir trečiadienis prieš Šeštines) dienomis taip 
pat grėsdavęs krušos pavojus: Per šu. Kryžių, šu. Morkų žemės ne- 
dirbam. Per šv. Kryžių nejudina žemės dėl audrų: jei judinsi žemę, 
tai išdaužo, kruša būna (Gruožnykų k., Trakų r., LTR 7787/135); 
Jei Morkaus dieną žemę aria, ledai užkerta javus (Zapyškis, BILKS: 
186, nr. 216); Kryžiaus dienose neidavo su gyvuliais laukan nei sėti, 
nei arti, - (kas to nesilaikydauo) tai ledai išmušdavo (javus) (Tvere- 
čius, BILKŠ: 189, nr. 241). Kita priežastis, kodėl per šv. Kryžiaus 
šventę nejudindavo žemės, laikyta ta, kad pasėtas vasarojus, ma- 
giškai veikiamas šventės simbolio — kryžiaus, „susikryžiuoja ': Tai, 
sakydavo, javų nereik sėt, būn Kryžiavos dienos. Skaitos va vasarojus 
kaip būna, pasėj, susikryžiavojį būn (Berklainių k., Daujėnų apyl, 
Pasvalio r., LTR 7811/21). Tverečiaus krašte šv. Morkaus dieną 
būdavo meldžiamasi po kryžium dėl derliaus (LMD I 660/42). 

Šv. Kryžiaus dienomis būdavo laiminami laukai — rengiamos 
apeiginės eitynės, aplankant laukuose pastatytus kryžius, kurie, 
kaip krikščionybės šventenybė, apsaugodavę laukus. Rytų Lietu- 
voje Kryžiavose dienose eina visi procesijoj per laukus, seni maži, 
giedodami nuo kryžiaus į kryžių. Kryžiai turi būti visuose trijuose 
laukuose. Mergaitės, nusipynusios vainikus, taip kryžių [jais] apsu- 
pa, kad nesimatytų už žolynų nei medžio. Gieda giesmes, savo |gie- 

dojimu|] priduria, kad apsaugotų nuo koleros, nuo ledų, nuo gumbo 
ir karštinių. Tose dienose negalima arti (Švenčionių aps., LMD I 
474/837). Šios masinės valstiečių eisenos paprastai pasibaigda- 
vusios kapinėse: Giedoti (kryžiaus dienose) pradėdavo kaimo gale 
ir baigdavo kapinėse (Liškiava, BILKŠS: 188, nr. 230). Ten būdavo 
meldžiama „dūšių“ įvairiopos apsaugos ir, žinoma, laiminti derlių: 
(Per kryžiaus dienas) eina giedoti po kryžiais ir paskiau į kapines, ir 
ten pagieda, pasimeldžia už dūšias, kad laimintų derlių, apsaugotų 
nuo karų ir kitų nelaimių (Liškiava, BILKŠ: 188, nr. 229). O kadangi 
mirusieji būdavo laidojami žemėje ir jų sielos, matyt, įsivaizduotos 
esančios požeminėje karalystėje, kuri galėjo turėti ryšį su žemėje 
įsisaknijusia augalija, tai tikėta tų „dūšių“ įtaka derliui. 


Ritualinis Žemės „maitinimas“ 
duona ir kiaušiniais 


Žemės „maitinimas“ prieš prasidedant jos dirbimui - išties logiš- 
kai motyvuotas ritualas. Kad žemė būtų pasirengusi gyvybę savo 
įsčiose užmegzti, galvota esant svarbu suteikti jai peno aukų pavi- 
dalu. Pavasarį būdingi žemei aukojami produktai: duona, gaminys 
iš javų grūdų, reprezentuojančių žemės derlių, ir kiaušiniai (arba 
bent jų lukštai) — gerai žinomas vaisingumo simbolis. 

Jau per Krikštus (pusgavėnį), kuomet buvo pastebimas žemės 
reprodukcinių galių suaktyvėjimas, Lydos krašte rengtas apeiginis 
laukų lankymas su specialiai šiai šventei iškeptomis bandelėmis, 
vadinamaisiais „prasnikais“: „Lydos apylinkėje įpusėjus gavėniai 
švenčiama krikštai. Tą dieną kepa šeimininikės „prasnikus“ 
iš trijų rūšių miltų, pav., ruginių, miežinių ir grikinių, kuriuos 
pasiėmusios moterys eina su vaikais į lauką - palietką, kur pasėti 
rugiai, ir susėdusios valgo. Daro taip tam, kad rugiai gerai užde- 
rėtų ir pilvas neskaudėtų“ (Stukenaitė-Decinienė 1940: 298). Toks 
moterų su vaikais apeiginis bandelių valgymas pasėlių lauke — tai 
ne kas kita kaip aukojimas žemei, kuris teigiamai veikęs būsimą 

rugių derlingumą, o sykiu ir pačius vaišių dalyvius neva apsaugo- 
damas nuo galimų pilvo. skausmų. 

Pirmomis Didžiojo pasninko dienomis žemės galios gaivintos 
bei stiprintos atliekant ritualinius maisto aukojimus ir Ukrainos 
Polesėje. Ritualo esmę sudarė dubenėlio su koše užkasimas žemė- 
je. Diena, kuomet tai būdavo daroma, žymėjo pavasario šaukimo 
dainų (6ecHgzuku) giedojimo pradžią, tuomet būdavo rengiami ir 
jaunimo apeiginiai susibūrimai. Jaunuomėnės sueigos vietoje ir 
būdavo užrausiamas dubenėlis su koše. Po to į kieno nors daržą 
būdavo atnešama šieno, jis paskleidžiamas ir, ant jo susėdus, dai- 
nuojamos pavasario dainos (Manunka 1898: 161)". Yra užfiksuota 
šią apeigą menančių dainų iš Černigovo ir Poltavos apylinkių: 


Jakonazu 20pUJUK Kauui, 
IIJe i kinku npuduxu, 
IIJ06 na nauy ma syxUUIO 
Ilapy6ku xoduJU 


Užkasėme košės puodą, 

Dar ir kuolelių prismaigstėme, 

Kad mūsų gatvėje 

Vaikinai vaikštinėtų (Tpumuenko 1899: 56).99 


Ha miMm kymxy 6 Ionuapieyi 
/Įieku uapienuuji, 

JakonaJiu 20PUJOK Kai 
ITocepe0 yzuuyji. 

I opujoK kau, 20pUJOK Kau, 
IopujoK cMOpoJUKU... 


6 Anotuojamas tekstas: He menu yikasuM G6y8 pumyax 3aK0ny60AHHA 
Kau, A3KUuU nobyMmysa6s MaUDKe 8 KOXMUOMY OocepeOky Ykpainu. Tak, ha 
Uepnieieujuni ma Ilozmasujuni 20pujUK 3 Kaiuero 3aKONyBaJiu 6 nepiui Oni 
Bexuko20 nocmy. UopujuK 3aK0ny8a1U Ha moMy Micyi, Oe 36upaxzacz MO- 
JIOOb. /Įenb 3aKONyYBaKKHA Kali NO6 A3Y808CA 3 NOUAIMKOM CniGaHHA Cni6GaHOK. 
Jakonasuu Kay, npUuKHOCAMo KijtbKa KyJi6 COJIOMU 6 A3KUU—HeOyYOb 20p00, 
po3cmuztaromo II, CiOaromo i cnisaromo sechaHKU (Mannnka 1898: 161). 

“6 Esu dėkinga ukrainiečių etnologei Galinai Bondarenko, suteikusiai man 
šias žinias. 

Tam kampe Gončarivcoje 

Merginos burtininkės 

Užkasė puodą košės 

Gatvės vidury. 

Puodą košės, puodą košės, 

Puodą serbentų... (MunopazoBHt 1897: 76-77). 


Ankstyvo pavasario tarpsnis, sutapdavęs su stačiatikių Didžiuo- 
ju pasninku, rytų slavams buvo pasirengimo naujam žemdirbystės 
ciklui metas. Tam, matyt, reikėjo atlikti visą kompleksą su žemės 
„maitinimu“ susijusių ritualų ir šį veiksmą apdainuojančių dainų. 

Lietuvoje ritualinės vaišės laukuose buvo rengiamos it per Jur- 
gines, šventę, kurios sąsaja su magiškai veikiančiomis pastango- 
mis paskatinti augalijos augimą yra akivaizdus. L. A. Jucevičiaus 
liudija laukų apeiginio lankymo, puotavimo čionai ir vartymosi 
ant žemės tradiciją: „Yra taip pat paprotys švento Jurgio die- 
ną apvaikštinėti laukus, o po to keliamos vaišės, visi voliojasi 
po rugių lauką, šūkaudami: augink, dieve, augink, dieve! Be jo- 
kios abejonės, tai yra kokia nors pagoniška liekana (Jucevičius 
1959: 199). Ir vėlyvesni etnografiniai aprašai patvirtina, jog per 
šią šventę į laukus buvo nešamasi maisto produktų — šventintos 
duonos, druskos, čia pat barstomi ant žemės ir tiesiog nešiojami 
apie savo lauką, kad dirva būtų derlinga: Per Jurgį apeidavo gas- 
padorius, apeina laukus, nešas pašvįstos duonos, druskos ir paberia 
kur, „kad derėtų“ (Stalgonių k., Šalčininkų r., LTR 6447/561); 
Jurgio (dienos) ankstų rytą gaspadoriai eidavo seniau Į laukus „pa- 
junginėt“: Skirtus apierai valgius apneša apie savo lauko ežias ir, 
kai nuvažiuoja bažnyčion, apieravoja tai viską šv. Jurgiui (Liškia- 
va, BILKŠ: 168, nr. 71). O štai apie Tverečių Jurginėms iškepta 
duonos „kukelė“ nešiota lankant laukus, o po to, parėjus namo 
apeigos vykdytojui, valgyta visų šeimynykščių: Prieš Jurginę kepa 
duoną ubagam ir su kukele apeidavo (šeimininkas) rytą visus lau- 
kus, tada atėjęs tą kukelę visiems šeimyniečiams padalydavo, kad 
derėt rugiai (BILKŠ: 170, nr. 88). 

Daugybė pavasario švenčių apeigų atlikinėta su kiaušiniu — po- 
tencialios gyvybės simboliu, kadangi šiuo metu žemės kuriamųjų 
galių stiprinimas buvo itin aktualus. Kiaušiniai, laikantis įsigalėju- 
sios tradicijos, dažomi, taip juos išskiriant iš įprastų, kasdieninia- 
me gyvenime vartojamų. Dažyti, raštais papuošti margučiai — tai 
šventiniai, sakralieji kiaušiniai. Kiaušiniai buvo dažomi ne tik per 
Velykas, Atvelykį, kaip ir dabar dar daroma, bet ir per Apreiškimo 
šventę, Jurgines (BILKS: 170, nr. 91, 92). Kiaušiniai ar jų lukštai 
(kartais su kitais šventinio maisto likučiais) būdavo nešami į lau- 
kus, pakasami žemėje ar išmėtomi ant lauko, tikintis sulaukti gero 
derliaus ir jo apsaugos: Velykose pavalgę pusryčius neša gaspado- 
riai į rugių lauką švęstų kiaušinių lukštus, švęstus trupinius ir užka- 
sa dirvon, kad augtų geriau rugiai (Daugėliškis, LMD I 616/25); 
Švestų kiaušinių lukštus išpila ant rugių, kad geriau derėtų (Dūkštas, 
BILKS: 148, nr. 299); Kai Velykose valgo švęstus valgius, tai su- 
renka kiaušinių lukštus ir mėsos kaulus, nuneša ir pakasa ant savo 
lauko rubežių, kad pelės pasėtų javų negraužtų (Švenčionys, LMD I 
627/26); Velykų kiaušinių lukštus ir kumpių kaulus pakasa per šu. 
Jurgį ant savo lauko ežios, kai eina pajurginėti, kad ledai nemuštų ir 
javai nebotų nieko (Liškiava, BILKS: 148-149, nr. 300); Margučių 
lukštus per Jurgines išneša ant lauko ir išmeta, tada javai gerai auga 
(Aukštadvaris, BILKŠ: 149, nr. 301). Be abejo, tai - auka Žemynai. 

Juozo Kudirkos liudijimu, Plikių kaime (Varanavo r.) buvo 
ūkininkų, kurie ant „užuoganos“ užkasdavo velykinių kiaušinių 
lukštų ir kumpių kaulų - tai darė, kad pavasarį derėtų rugiai. Pas- 
kui, kaip prisiminė pateikėja K. Valickienė (g. 1921), sakydavo: 
„Na, vaikeliai, dabar pasikočiokite, kad rugiai taip kočėtysi': Tad 
mes, keturi vaikai, atsigulam ir kočėjamės (Kudirka 1997: 12-13). 
Archajiška kiaušinių aukojimo apeinant rugius per Jurgines apei- 
ga užfiksuota 2011 m. lankantis šių eilučių autorei su R. Balkute 
Onuškyje: Nu tai kai būna Šv. Jurgio, tai tada ainam lankyt rugių. 
Tai visą laiką va tėvai jau su vaikais einam lankyt rugių. Tai iššutina 
kiaušinių, nu ir einam lankyt. Tai apeinam aplinkui tą jau pasėlį, kur 
rugiai, apeinam, apeinam ir paskui an kampo atsisėdam, suvalgom 

tuos kiaušinius ir tuos lukštus apkasam, apkasam ir sakom: „Šven- 
tasis, Jurgi, augyk šitą derlių“ (LTR 7786/69). Užkasant kiaušinių 
lukštus žemėje, kreipiamasi į šv. Jurgį, tačiau yra žinoma, kad jis, 
senesnės dievybės pakaitalas, buvo glaudžiai susijęs su Žemyna 
ir jos vaisingumu (apie tai toliau bus kalbama). 

Kartais kiaušiniai per Jurgines būdavo iškepami duonos kepa- 
lėlyje. Tokia produktų kombinacija — duonos, būdingos aukos 
žemės dievybėms, ir kiaušinio — dažna pavasario ritualuose, sie- 
kiant atnaujinti žemės vitališkumą, jos galias, lemiančias vegetaci- 
ją. Štai kad ir Gervėčių apylinkėse: „Mockų k. Jurginių išvakarėse 
kepdavo „Jurgutį“ — mažą duonos bandelę su kiaušiniu viduje. 
Ją parsinešę iš bažnyčios, apeidavo laukus <...>. Eidavo būriu 
viso kaimo (81-os sodybos) vyrai“ (Kudirka 1997; 11); Seniau 
per Jurgines kepdavo du kepaliukus duonos ir kiekvienam įkepdavo 
po penkis kiaušinius. Tas bandukes per lauką pernešdavo net dvylika 
kartų. Viena kepaliuką žemėsna įkasa, o kitą suvalgo, tada vilkai 
avių nenešioja ir keltuvos (karvės) visus metus būna sveikos (Gervė- 
čiai, BILKŠ: 170, nr. 87). Nedvejodami galėtume pritarti J.Baliui, 
kad tai — labai senos apeigos aukoti žemei liekana (BILKŠ: 1709“". 


“ Apie kiaušinio kaip aukos ryšį su žemės dievybėmis byloja ir rašytiniai šal- 
tiniai.Vieną kiaušinių atnašavimo atvejį, suteikiantį svarbios informacijos, 
gvildenant kiaušinio semantiką, užtiksavo Vilniaus kolegijos jėzuitai (1605 
m.): „Kai kurie seni valstiečiai tikėjo, kad esąs koks nors mirusiųjų artimųjų 
globėjas, kuris baudžiąs už paniekintą tų mirusiųjų atminimą pražudyda- 
mas arklius. Taigi jie nusprendė šitaip išpirkti kaltę ir permaldauti piktąsias 
dvasias bei vaiduoklius. Kokiame nors medyje išskaptuoja dvi skyles ir į kie- 
kvieną iš jų padeda po kiaušinį: vieną žemės dievui, kitą — mirusiųjų globė- 
jui, maldaudami, kad atleistų jiems kaltę.“ (BRMS II: 623, 631). Cia aiškiai 
nurodomas kiaušinių aukojimo adresatas — „žemės Dievas“ ir — „mirusiųjų 
globėjas“ (vnum Deo terrae, aliud tutori mortuorum ). Kiaušinių ryšį su miru- 
siaisiais patvirtina ir tas faktas, kad per Velykas kai kuriose Lietuvos vietose 
jų būdavo padedama ant kapo: Aukštupėnų kaimo senutės U. Juodakienės pa- 
sakojimu, seniau kupiškėnai per Velykas eidavę į kapines savo artimų mirusiųjų 
lankyti ir dėdavę ant jų kapų kiaušinių (Kupiškis; Buračas 1993: 223). Tai, 
be abejo, — taip pat aukojimas vėlėms, kurios, beje, apie Velykas laikinai 
sugrįždavusios į šį pasaulį (jau J. Brodovskis pažymėjo, kad ketvirtadienis 
prieš Velykas vadintas Wellu Welykas BRMŠ IV: 30). Turėtina omenyje, kad 
kiaušinis yra ir regeneracijos simbolis. 

Šv. Jurgis - su Žemyna susijūsios 

vaisingumo dievybės pakaitalas 

Mitologijos tyrėjų jau beveik neabejojama, kad šv. Jurgis esąs 
ankstyvesnės pagoniškos dievybės gana vėlyvas substitutas. Ne 
tik baltiškasis, bet ir slaviškasis, taip pat kai kurių kitų tradici- 
jų aptariamasis šventasis yra krikščionių šventojo pavidalą įgijęs 
archajiškas mitinis veikėjas. Įžymusis etnografas Jamesas Geor- 
ge'as Frazeris XX a. pirmoje pusėje buvo iškėlęs hipotezę apie 
šv. Jurgio ir jo pirmtako ryšį su mirštančio ir prisikeliančio dievo 
samprata. Analizuodamas archajiškus sirų papročius jis yra užsi- 
minęs, kad Adonio atitikmeniu vėlesniais laikais tapo šv. Jurgis 
(the Adonis of yesterday is the St. George of to-day Frazer 1961: 
109). Graikų Adonis - finikiečių-sirų kilmės dievas (paplitęs vi- 
same Viduržemio jūros regione), kurio funkcijos buvo susiju- 
sios su gyvybiniais augalijos reiškiniais. Jo mirtis ir atgimimas 
simbolizavo sezoninį vegetacijos sunykimą ir atsinaujinimą. Kaip 
būdinga augalijos vegetacijos dievybėms, dieviškoji Adonio būtis 
pakaitomis realizuodavosi dviejose — požeminėje ir antžeminė- 
je - mitinio pasaulio srityse: jis privalėjęs (Dzeuso sprendimu) 
dalį metų praleisti mirusiųjų karalystėje pas Persefonę, o likusį 
laiką — žemėje su savo mylimąja Afrodite (Ovidijus, „Metamorto- 
zės“ X 300-524, 708—709; FWSD: 12-13; MHM I: 46). Pavasarį 
sirų moterys švęsdavo Adoniui skirtą šventę: puoduose pasėdavo 
augalus (kviečius, miežius ir kt.), kurie gerai laistomi vandeniu 
veikiai išdygdavo ir sužaliuodavo, bet neilgai trukus, neturėdami 
gerų šaknų — nuvysdavo, simbolizuodami Adonio lemtį. Patys 
puodai su želmenimis vadinti „Adonio sodais“ (Grimal 1981: 9; 
bp>sep 2006: 446). 

Viačeslavas Ivanovas ir Vladimiras Toporovas yra teigę, jog 
rytų slavų Jurijaus (HOpuū) pirmtaku galėjęs būti pavasario vai- 
singumo dievas Jarila (Apuxa) (ABanos, Tonopos 1974: 183— 
184). Susipynus krikščioniškajam ir pagoniškajam kultams, su- 

1. 





Šv. Jurgio koplytėlė Kuliuose, Plungės r. 
Arvydo Šatkaus 2012 m. nuotrauka. 


siformavo sudėtingas tas skirtingas plotmes jungiantis veikėjas. 
Slovėnų kalendorinių švenčių tyrėjas Niko Kuretas, kalbėda- 
mas slovėnų šv. Jurgio, vadinto Zeleni Jurij, prigimties klausimu, 
konstatavo, jog šis personažas yra ankstesnės senovės slovėnų, o 
atitinkamai ir senovės slavų, pavasario dievybės (Jarilo, Jarnik) 
pakaitalas (Kuret 1996: 70). Gruzinų senosios kultūros tyrėjai 
mano, jog jų tradicijoje populiarus šv. Jurgis išstūmė kažkurią 
senesnę dievybę, kurią - spėliojama. Vienų nuomonę, jo vietoje 
kadaise buvęs pagoniškas Mėnulio dievas, kitų — numirštanti ir 
atgimstanti dievybė (Baring-Gould 1877: 266—-316; AGakenna 
1991: 14, 24), 

Narpliojant šv. Jurgio genezę prielaida apie mirštančios ir pri- 
sikeliančios dievybės pėdsakus šiame personaže, kuriuos gerokai 
išblukino laikas ir paveikė vėlyvesnės religinės pažiūros, yra iš 
tiesų verta dėmesio. Baltų (pirmiausia lietuvių ir prūsų) mito- 
loginė tradicija iš dalies paremia šitokią svarstymų galimybę, jos 
pagrįstumą. Aptariamo tipo dievybės bruožų turi į šv. Jurgio 
pirmtakus pretenduojančios su sezonine žemės kaita, ypač su jos 
regeneracija pavasarį susijusios senosios baltų dievybės. Viena iš 
jų — su Jurginėmis tradiciškai siejamas prūsų ir lietuvių pavasario, 
augalijos dievas Pergrubis (Pergrubrius, Pargrubrius, Pergrubrio, 
Pergubris) (Greimas 1990: 457). Jonas Maleckis-Sandeckis Per- 
grubį visiškai aiškiai sieja su Jurginėmis: Die Georgij sacrificium 
facere solent Pergrubrio, gui florum, plantarum, omniumgue ger- 
minum Deus creditur. „Jurgio dieną paprastai aukoja Pergrubriui 
(Pergrubrio), kuris laikomas gėlių, augalų ir visų vaisių dievu“ 
(BRMŠ II: 203, 208). Tą patį byloja latvių rašytojo bei kalbinin- 
ko G. E Stenderio pateikiami faktai: „Pergruhbis der Gott des 
Frihlings, der alle in sich verschrenkte Knospen entwickelt und 
gleichsam ausbrūtet. Sein Fest wurde um unsere Georgenzeit 
Gefeyert“. „Pergrūbis — pavasario dievas, kuris išskleidžia visus 
tvirtai susiglaudusius pumpurus, tartum juos išperi. Jo šventė 

būdavo švenčiama maždaug apie mūsų šv. Jurgį“ (BRMŠ IV: 199, 
206). M. Pretorijus aptariamą dievą sieja su metų sezonų kaita: 
alb ist dem Pergubrio auch zugeschrieben worden, daf er die Zeit- 
Verwechselungen mit wircke. „Pergubrijui priskiriama tai, kad jis 
prisidedąs prie metų laikų kaitos“ (PrPĮ III: 284, 285998. 

Kita dievybė, pretenduojanti į šv. Jurgio pirmtako vietą, yra 
prūsų ir lietuvių vaisingumo dievas Patrimpas (Patrimpo, Potrim- 
pus, Potrympus).Viena iš Patrimpo hipostazių buvo žaltys (BRMŠ 
II: 120; BRMŠ III 264; plg. su Dionisu gyvatės pavidalu, žr. Eu- 
ripidas, „Bakchantės“ V 100). Ši reptilija kaip tik siejasi su žeme, 
jos gelmėmis ir žemės atsivėrimo bei užsivėrimo tarpsniais, kai ji 
migruodavusi šiapus arba anapus, tai yra ant žemės arba į požemį. 

Patrimpas vadintas dar ir Jore (Simonas Daukantas, LM I: 
157-158). Šis vardas, be abejo, yra giminiškas minėtam slavų 
teonimui Apuza. Bendrinis žodis jorė reiškia „pavasario žaluma“, 
„Žali dažai; metalo pažaliavimas (vario junginys)“ (LKŽe: jorė). 
Jorėti, -ėja, -ėjo „augti, plisti (?)“ (LKŽe: jorėti). Rusų Apuxa ir 
baltarusių Apuzo kildinami iš ap- (* jar-). Šios šaknies žodžiai 
paprastai turi ryšį su pavasario reikšme ir to, kas yra tiesiogiai 
susiję su vaisingumą teikiančia funkcija: plg. rusų a3po60ū, apoii 
„pavasarinis“, „pasėtas pavasarį“, Ap0604 X1e6, A3P0680e, APO6HUK 
„laukas, užsėtas vasarojumi“, zpuna „miežiai, avižos“, apuya „va- 
sarojus“, 3po6uK „jautukas“, apka, apouKa, ap», a3pyuiKa „jau- 
na (nesulaukusi metų) avis“, ukrainiečių pb „pavasaris“ apniū, 
apuu „pavasarinis“, „jaunas, žalias“, „pilnas jėgų“, „aistringas, 
karštas“, „užsiplieskiantis“ ir kt. (Haanos, Tonopos 1974: 181, 
182). Beje, slavų Jurginių diena (balandžio 23) laiko atžvilgiu 
mažai buvo nutolusi nuo Jarilos šventimo meto balandžio 27 
(Haanos, Tonopos 1974: 181, 183). Baltarusių folklorinė ir etno- 
grafinė medžiaga liudija, kad šventė apourasiya (apvizki) galėjo 


“ Apie šv. Jurgio tapatinimą su Perkūnu žr. Laurinkienė 1996: 195 : Laurin- 
kienė 2012: 178-179. 

būti švenčiama per Jurgines ar vasaros pradžioje, o kartais - per 
Kupalą. Šventė turėjusi inaginių- agrarinių ir vedybinių- erotinių 
elementų (BM: 579). 

Remiantis P. Drevlianskio XIX a. pirmoje pusėje pateiktais 
duomenimis, Jarila vaizduotas kaip jaunuolis baltais drabužiais, 
basas, su gėlių vainiku ant galvos, dešinėje rankoje laikantis 
žmogaus galvą, kairėje — rugių varpas (IĮpesnauckuu 1846: 
20-21; BM: 579). Palyginkime jo išvaizdą, amžių ir atributus 
su S. Grunau pavaizduotu Patrimpo paveikslu: das eine war wie 
ein man junger gestalt ane bardt, gekronett mit sangelen und fro- 
lich sich irbot und der gott vom getreide und hies Potrimppo <..>. 
„vienas kaip jaunas žmogus, be barzdos, su varpų vainiku ant 
galvos, linksmas, — jis buvo javų dievas ir vadinosi Patrimpas 
(Potrimppo)“ (BRMŠ II: 66, 103). Kitoje S. Grunau veikalo vie- 
toje rašoma, kad Patrimpo ženklas buvusi gyvatė, ji dideliame 
puode buvo vaidilučių (waydolottinen) penima pienu ir visada 
laikoma uždengta javų pėdais (BRMŠ II: 67, 104). Tad Jarila 
ir Patrimpas — abu jauno amžiaus, abu su vainikais ant galvos. 
Abiejų būdingas atributas — javai. 

Slovėnų Zeleni Jurij taip pat įsivaizduotas kaip jaunuolis. Jam 
skirtos šventės metu (anksčiau švęsta balandžio 24, dabar — ba- 
landžio 23) inscenizuotame rituale vienas kaimo vaikinų turė- 
davęs imituoti Jurijų, bet jo apdaras buvęs šiek tiek kitoks nei 
anksčiau minėtais atvejais. Jis visas, nuo galvos iki kojų, būda- 
vo apkaišomas žalio beržo šakelėmis. Lydimas dviejų palydovų, 
Jurijus lankydavo kaimo sodybas. Sustoję prie namų durų jie 
sudainuodavo Jurginių dainą ir iš šeimininkės gaudavo kiaušinių 
bei smulkių pinigų (Kuret 1996: 71-72). Pasibaigus eitynėms 
po kaimą, Zeleni Jurij simboliškai būdavo įstumiamas į vandenį 
arba tai būdavo daroma tik su jo žaliuoju apdaru. Kai kuriose 
vietovėse (Bela Krajina) Jurijus jodavęs per kaimą ant balto ar- 
klio (Ten pat: 73). Šitoks slovėnų Zeleni Jurij, visas paskendęs 

šviežioje berželių šakų žalumoje, gali būti interpretuojamas kaip 
pavasarį ir jo gyvybines galias, įsikūnijančias augalijoje, repre- 
zentuojanti esybė“. 

Sugrįždami prie Jarilos, pažymėsime, kad ir jis gretintas su 
mirštančia ir atgimstančia dievybe. N. Šaparovos manymu, Jari- 
los garbinimas artimas graikų vaisingumo dievo Dioniso kultui 
(Illanaposa 2001: 548). Yra žinoma, kad kaip tik pavasarį lydie- 
čiai švęsdavo Dioniso pasirodymą ir manė, kad šis metų laikas 
ateina su dievybės prisikėlimu (Op>sep 2006: 508). Dionisas savo 
kilme iš motinos pusės - chtoninė dievybė. Priminsime, kad Di- 
oniso motina buvo Semelė, Trakijoje ir Makedonijoje garbinta 
kaip žemės deivė (Hesiodas, „Teogonija“ 940—942; Nilsson 1941: 
535). Dionisas kasmet privalėdavo tam tikram laikotarpiui (ma- 
tyt, tai buvo siejama su žiemos, žemės poilsio, periodu) nusileisti 
į požemius, kur turėdavęs surasti savo ištremtą motiną Semelę 
(čionai ji nugarmėjo nutvilkyta Dzeuso, Dioniso tėvo, paleisto 
žaibo). Dioniso kelionė į požemį, ieškant mirusios motinos, kad 
ji atgimtų naujam vegetacijos sezonui, reiškė ir paties jaunojo 
dievo laikiną mirtį ir po to įvykstantį prisikėlimą (Dps>3ep 2006: 
508). Semelė gretintina su lietuvių žemės derlingumo dievybe 
Žemyna — ir etimologinės vardų giminystės, ir valdymo sferų 
atžvilgiais. 

Žemynai, kaip ir Semelei, buvo artimas vaisingumo, vegetaci- 
jos dievas, ypač aktualus pavasarį. Tokį vaidmenį baltų tradicijoje 
atliko Patrimpas. Jis M. Pretorijaus pabrėžtinai pristatomas kaip 
pavasario ir vaisingumo dievybė: „Kalbant apie žodį Patrympo, 
reikia pasakyti, kad <...> kilęs jis iš prūsų žodžio Padrymbu, kuris 
vartojamas kalbant apie pavasarį, kai žemė atšyla ir sugeria drėg- 


“ Etnologės Monikos Kropej manymu, Zeleni Jurij, kaip rodo slovėnų sakyti- 
nis ir dainuojamasis folkoras, galėjęs būti Peruno ir Mokošės sūnus (Kropej 
2010: 182). 

mę, dėl to pažaliuoja ir tampa vaisinga“ (PrPĮ III: 161)". Patrim- 
po, kaip žemės vaisingumo dievo, samprata artima Žemynos, 
lėmusios žemės vaisingumą, koncepcijai (plg. und wird derselben 
die wūrckung zugeschrieben, daf durch sie die Erde fruchtbahr 
wirdt <...>. „jai [Žemynai — N. L.] priskiriama tokia veikla, dėl 
kurios žemė pasidaranti vaisinga <...>“ PrPĮ III: 298, 299). Šitą 
sąsają, matyt, yra pastebėjęs ir.M. Pretorijus. Jis pateikė įžvalgų 
ir taiklų Patrimpo bei Cereros, romėniškojo Žemynos atitik- 
mens, sugretinimą: „Mano supratimu, šitą Patrimpą tam tikra 
prasme galima lyginti su Cerera, tiktai Cerera buvo garbinama 
kaip moteris, o Patrimpas — kaip jaunuolis. Tačiau kaip Cereros 
galva buvo karūnuota varpomis, taip ir Patrimpo. Cererai buvo 
priskiriama gyvatė, taip pat ir Patrimpui visą laiką puode buvo 
laikomas žaltys. Cerera buvo vaisių ir vaisingumo deivė, Patrim- 
pas taip pat. <...> Cererai nebuvo aukojamos svetimos dovanos, 
vien tik savos gėrybės ir atsiradusios jos dėka, o Patrimpas taip 
pat buvo pagerbiamas pėdais ir tokiomis dovanomis, kurias jie 


* „Von dem Wort Patrympo zu reden, <...> kommt her von einem Preus- 


sischen Wort Padrymbu, welches gebrauchet wird von der Vor-Jahrs- 
Zeit, wenn sich die Erde auffthut, und die Feuchtigkeit annimbt, da- 
durch sie grūne und fruchtbahr wird“ (PrPĮ III: 160). M. Pretorijus ir 
kitose savo veikalo vietose vis kartoja naujomis formuluotėmis Patrimpo 
kaip vaisingumo dievybės apibrėžimą: Nach dem Gott in und mitt densel- 
ben operiret und seine Vorsorge uns wissen lūsset, al6 wenn Gott das Er- 
dreich fruchtbar gemacht, haben sie ūber dessen Vorsorge zum Gott den 
Padrympum gemacht <...>. „Atsižvelgdami į tai, kaip Dievas tarp jų ir su 
visais veikia bei leidžia mums patirti jo rūpinimąsi padarydamas žemės 
karalystę vaisingą, jie tuo besirūpinančiu dievu padarė Patrimpą <...>“ 
(PrPĮ III: 698, 699). Padrymbus aber ist ein Gott, der vornehmlich das 
Erdreich befrūchtet und fruchtbahr macht, und durch solche Fruchtbahrkeit 
Menschen und Vieh erfreuet, auch zum Theil fruchtbahr fett und ansehn- 
lich macht. „Tačiau Patrimpas yra toks dievas, kuris pirmiausia apvaisina 
ir padaro vaisingą žemės karalystę, tokiu vaisingumu pradžiugindamas 
žmones ir gyvulius, taip pat iš dalies padaro juos vaisingus, riebius ir 
išvaizdžius“ (PrPĮ III: 164, 165; plg. PrPĮ III: 160-163). 

įgydavo jo padedami.“ (PrPĮP III: 163, 165)"'. Nors M. Pretorijus 
čia ir nekalba apie Cereros identiškumą Žemynai, tačiau dauge- 
lis baltų mitologinę tradiciją fiksavusių autorių tai yra pastebėję 
(BRMŠS III: 29, 51, 93). Tad baltų, o tiksliau - prūsų palikuonių 
mitologijos kontekste Patrimpas viešpatavimo sferos ir atliekamų 
funkcijų atžvilgiu iš tiesų galėjo būti artimas Žemynai, Cereros 
analogui. 

Be to, abiem kandidatams į šv. Jurgio pirmtakus — Patrimpui 
ir Pergrubiui — priklausė panašus valdymo baras. Gali būti, kad 
Pergrubis — viena iš gamtos atgimimą kontroliuojančio dievo ver- 
sijų, gavusi ir atskirą vardą. M. Pretorijus nurodo, kad Pergrubis 
buvo švenčiamas ne tik pavasarį - kovą, bet ir rudenį: Also ist dem 
Pergubrio so woll im Martio, alf im Herbst gefeyret worden <...>. 
„Pergrubrijus buvo švenčiamas ir kovą, ir rudenį <...>“ (PrP] III: 
264, 265). Mat pavasarį „ruošiami laukai vasaros sėjai“, o rudenį, 
„reikia juos įdirbti žiemos sėjai“ (be to, „rudenį, nudirbę darbus, 
jie jam už tai dėkojo“ (PrPĮ III: 264, 265). Ritualai Patrimpui taip 
pat būdavo atliekami ir pavasario, ir rudens sezonais (apie Pa- 
trimpui skirtus ritualus rudenį žr. G. E Stenderis, BRMŠ IV: 201, 
208-209). Tai mirštančio ir atgimstančio dievo, atstovaujančio 
pačiai gyvajai gamtai ir turinčio sąsajų su jos gyvybingumo ciklais, 
būdingas bruožas. Pati sąvoka — mirštantis ir atgimstantis die- 
vas — yra sąlygiška ir vartojama religijotyroje tam tikrai dievybės 
kategorijai įvardyti. Galimas dalykas, kad baltų tradicija, susijusi 
su pavasario šventėmis, yra išsaugojusi šio tipo dievybės vaizdinio 


" Dieser Padrympus lie Meines Bediinckens, einiger Maassen sich vergleichen 
mit der Cerere, nur daf die Ceres alf ein Weib geehret worden, der Padrymbus 
aber alp ein Jingling. Wie aber der Cereris Haupt mit Ahren bekrėnet geschie- 
nen, al auch des Padrympi Haupt. Der Cereri wurden Schlangen zugeleget, 
al auch dem Padrympe wurd eine Schlange alle Zeit im Topff gehalten. Ceres 
war eine Gėttin der Friichte, und der Fruchtbahrkeit; Padrymbus eben auch. 
<...> Der Cereri wurden keine frembde Gaben zum Opffer gegeben, alp Ihre 
eigene Wahren und der gleichsahm von Ihr herkommen, also wurd Padrymbus 
auch beehret mit Garben und solchen Gaben, die durch Seine Beforderung den 
Menschen zufielen (PrPĮ III: 162, 164). 

reliktų. Mirštantis ir prisikeliantis-dievas būdingas visuomenėms, 
kurios vertėsi žemdirbystė. Savo prigimtimi paprastai tai vegeta- 
cijos, vaisingumo dievybė. Šio tipo dievas gali realizuotis tik tam 
tikru metų laiku ir tik palaikydamas ryšį su Motina Žeme ar jai 
atstovaujančiomis dievybėmis. Todėl Dionisas šliejasi prie savo 
motinos Semelės, Atis — prie savo mylimosios Didžiosios Motinos 
Kibelės, Adonis palaiko ryšį su požemyje dalį metų reziduojančia 
Persefone. Žiemos laiku šis dievas yra neveiklus ir tuo tarpsniu 
pasitraukia į periferiją, paprastai — į požemius. Kaip vyriškosios 
dieviškos jėgos reprezentantas, jis, bundant gamtai, gali daryti 
įtaką Žemei, ją atrakindamas, tai yra atverdamas jos kūną ir su- 
darydamas sąlygas atsirasti augalinei gyvybei, augimo vyksmui. 

Žemynos, kaip žemės kuriamųjų galių valdytojos, kultas daugiau- 
sia atkuriamas iš žemdirbystės papročių. Valstietis augalo kultiva- 
vimo vyksme ir šio proceso kartotėje įžvelgė paslaptingus reiški- 
nius. Sekuliarizuotoje pasaulietiškos patirties plotmėje „augalinė 
gyvybė reiškia tik „gimimų“ ir „mirimų“ seką. Tiktai religinis 
požiūris į gyvybę leidžia „iššifruoti“ augmenijos ritme kitas reikš- 
mes <...>“ (Eliade 1997: 105). Senovėje ne tik augalas, jo būties 
kaita, bet ir visi žemdirbio darbai — sėja, pjūtis, kūlė — kotiruoti 
kaip susiję su šventybe; jie buvo apipinti įvairiomis religinėmis 
apeigomis, aukojimais ir maldomis į dievus. Zemdirbys negali 
būti nereligingas, kaip yra teigęs Gintaras Beresnevičius, jo der- 
lius priklauso nuo dievų, todėl kiekviena derliaus ar sėjos šventė 
yra religinio pobūdžio ir visas žemdirbio kalendorius yra religinis 
(Beresnevičius 2004: 136). Agrarinėse visuomenėse, net ir pa- 
čiose civilizuočiausiose Europos šalyse, žemdirbystė pirmiausia 
buvusi ritualas (32ua7e 1999 b: 190). Ne išimtis šiuo atžvilgiu ir 
baltų senosios žemdirbystės tradicijos. Šių tradicijų raiškoje ir jų 
formų įvairovėje daugeliu atvejų įžvelgiamas agrarinių dievybių 
garbinimas. 

Žemyna archajinių papročių bei tikėjimų buvo susieta su javo 
„gyvenimu“ nuo jo sužėlimo iki subrendimo, o po to — pavirti- 
mo iškultu grūdu, tinkamu naujam virsmui — į duoną ar alų. Jos 
dieviškoji globa aktualizuota esminiais grūdo „būties“ tarpsniais: 
sėjos metu, javams žydint, per pjūtį ir galiausiai — per kūlę. 

Pirmosios vagos arimas ir sėja 


Arimo ir sėjos pradžia buvo reglamentuota tam tikrų taisyklių, 
saistomų su gamtiniais reiškiniais, kurie archajiniame pasaulėvaiz- 
dyje reiškė Motinos Žemynos pasirengimą būti praplėštai žemės 
padargo ir apvaisintai sėjėjo beriamos sėklos. 

Gamtoje imant reikštis pavasario vitalinei energijai, Žemė, kaip 
bekraščio Kosmoso dalis, pripildyta pulsuojančių gyvybinių jėgų, 
tapdavusi tinkama pradėti jos įdirbimą. Apie Padubysį, Šiluvą sa- 
kyta, jog Pūdymą pradeda arti, kai sula teka. Tuomet, kaip manė 
Varnių gyventojai, dirva bus vaisingesnė (BILŽPT: 1, nr. 1). Vis 
dėlto dažniau tabu liesti po žiemos neatsigavusią, neapvalytą ir 
kosminės jėgos neišjudintą žemę baigdavęsis po pirmojo žemę 
palaimindavusio pavasarinio griaustinio: 


Toli Žemaitijos vakaruose sudundėjo pirmoji pavasarinė perkūnija. 
Senas žemaitis, pasižvalgęs į padangę, senu savo papratimu prasitarė: 

— Dėkavot Dievui, sulaukėm žemelei palaimos! Dabar jau galėsime 
javelius sėti be baimės (Buračas 1993: 33). 


Iš konkrečių datų, į kurias būdavo orientuojamasi pradedant 
žemės kultivavimą, išskirtinos Jurginės. Daugelyje Lietuvos vieto- 
vių (apie Šventežerį, Bartininkus, Žagarę, Prienus ir kt.), laikantis 
nusistovėjusios tradicijos, vasarojų buvo įprasta sėti apie šu. Jurgį 
(BILŽPT: 12, nr. 171). 

Tačiau, kai kalbama apie javus, reikėtų turėti omenyje tai, jog 
būdavo ne tik pavasarinė, bet ir rudeninė, paprastai žiemkenčių, 
sėja. Rugiai būdavo sėjami rugsėjo pirmoje pusėje. Suvalkiečiai ir 
rytų aukštaičiai geriausiu laiku rugiams sėti tarė esant tris dienas 
prieš ir tris dienas po Šilinės, kuri švęsta rugsėjo 8 (Vyšniauskaitė 
1993: 111). Iki šios datos arba tuoj po jos stengtasi suspėti pasėti 
rugius. Adutiškyje apie rugių sėjos laiką sakoma: Nu visadu mes 
sėdavom prieš Ašpažėlį, prieš 8 rugsėjo (LTR 7793/72)“. Pelesos 


" Adutiškiečių teigimu, rugsėjo 8 vadinta Ašpažela, o rugpjūčio 15 — Ašpa- 
žia (Adutiškis, Švenčionių r., LTR 779/72). 

krašte taip pat orientuotasi į minėtą datą: Tai jau nuog 8 rugsėjo 
pradėdo sėc rugelius (Pavalakės k., Varanavo r., LTR 7784/83). 


Dirvos laiminimas, duonos aukojimas 


Praėjusiame šimtmetyje Lietuvoje užfiksuotų sėjos apeigų aprašy- 
muose Žemynos vardas jau nebeminimas, tačiau žemdirbio santy- 
kis su žeme kaip su ypatingos pagarbos reikalaujančia realija buvo 
išlikęs. Pirmosios vagos arimas ir sėjos pradžia iš tiesų buvo ritua- 
las. Gyvavo reikalavimas išarus pirmąją vagą joje atlikti aukojimą 
Žemei arba, kitaip tariant, jos dievybei. Kaip aukojimas Žeminei, 
„derliaus deivei“ B. Buračo interpretuojama apeiga, atliekama kai 
kuriose Panevėžio apskrities apylinkėse, artojui einant arti pirmą 
vagą įsidėti „krepšin ar kišenėn žemių, kad javai geriau derėtų“. 
Pasak B. Buračo, „Šie papročiai tikriausiai yra užsilikę iš tų lai- 
kų, kada lietuviai stabmeldžiai, pavasarį pradėdami laukų darbus, 
aukodavo Žeminei, derliaus deivei, aukas, grūdus ir duoną“ (Bu- 
račas 1993: 28; žr. 29). 

Esama ir daugiau aukojimo Žemei, arba Žemynai, būdų, pra- 
dedant sezoninius jos kultivavimo darbus. Religinį valstiečio ryšį 
su Žeme žymėjo prieš sėją atliekami ne tik jos pagerbimą, bet ir 
dirvos bei sėjos atributų pašventinimą reiškę apeiginiai veiksmai — 
kepurės nukėlimas, atsiklaupimas, dirvos žegnojimas, bučiavimas, 
šlakstymas švęstu vandeniu: 


Persižegnojęs pats [sėjėjas — N. L.|, taip pat ranka dėdamas didelį 
kryžių į visas lauko šalis, peržegnojo dirvas ir sėklą. Paskui priklaupęs 
pabučiavo žemę ir, pusbalsiai kalbėdamas, prašo palaimos: 

— Laimink, Dievuli, mūsų brangią žemelę ir joje įdiegtą sėklą, kad 
šimteriopą neštų grūdą (Žemaitija, Buračas 1993: 34). 


Rugius va kap sėji, tai irgi pabuciuoc raikia žamį. Kap nuveža grūdus, 
nuima kepurį, persižegnoja <...> dar neša šventinto vandens buteluką 

kišeniun. <...> Nusneša buteluką, pašvencina iš krašto <...> (Manto- 
tų k., Varėnos r., LTR 7794/63). 


Įžmogus| paima sėtuvį, prispila rugelių, persižegnoja, laukelį perže- 
gnoja ir pradeda sėc rugelius. Pasėja, persižegnoja, vėl pasako: „Dzie- 
vuli, derink“ (Pavalakės k., Varanavo r., LTR 7784/83). 


Nors šitokia elgsena implikuoja krikščionybės elementus, ta- 
čiau pastarieji lygia greta su prigimtinės religijos apeigomis tar- 
navę Žemei sakralizuoti ir kaip maginė apotropinė priemonė. 
Stiprų Žemės šventumo išgyvenimą atspindi ir tai, jog galvota, 
kad į Žemės Motinos šventąjį kūną gali būti beriami tik pašven- 
tinti grūdai, kuriems tokia kokybė būdavo suteikiama per Žolinę 
(rugpjūčio 15), rečiau - per šv. Baltramiejų (rugpjūčio 24) ar švč. 
Mergelės Marijos gimimą (rugsėjo 8): Šventindavo grūdus Ašpa- 
žioj prieš sėjimų - Žolinėj. <...> [Ir kur tada tuos grūdus padeda?) 
Susideda kokion nosinelan ir pašvencina, e tadu kaip aina sėcia, tadu 
suberia kraitelan <...> (Adutiškis, Švenčionių r., LTR 7793/56); 
Nu tai kadaise va an Žolinių tai ne tik žoles šventino, ale šventino 
ir rugius, varpas. Nu tai rugių nuneša saują, ten pašventina kunigas 
ir paskui tuos rugius iškulia, tą saują, ir kaip išeina jau sėt rugius 
rudenį, tai tą saują pirmutinę pasėja, o paskui jau sėja kitus rugius. 
Tai, sako, bus jau derlius labai geras ir derės labai, ir neišdaužys 
nei audros, nei niekas, tai šventintų rugių reikia būtinai pasėti tą 
saują (Onuškis, Trakų r., LTR 7786/114); Mano tėvas visadu nešė 
rugius apšvyscia. Prieš Baltramiejų arba per pacį Baltramiejų, per 
atlaidus. Nusneša nosinukėn insipylis kokias dzvi saujukes grūdų. 
Kunigas aina per bažnyčių ir krapina. Tėvas apsišvenca, tai parnešis 
maišan dzidelian, kur sėkla, inpila tuos grūdus, išmaišo ir jau tuoj 
aina sėcie. Insipila pajuostėn sėklos nuok viršaus, kur su švencytais 
grūdais, užsideda per kaklų ir aina sėdamas per visų laukų, kad vi- 
sam lauku tekt švencyto (Levūnai, Marcinkevičienė 2008: 57); Cik 
va aštunto rugsėjo <...> švęsdavo grūdus. Nešdavo bažnyčion <...> 
ir švęsdavo tuos grūdelius, i tadu pradeda jau šeimininkai sėt <...> 

(Poškonių k., Šalčininkų r., LTR 6447/ 792). Viename iš tikėjimų 
poreikis pašventinti grūdus motyvuojamas tuo, kad iš jų išaugę 
rugiai būsią apsaugoti nuo raganų, pasižyminčių kenkėjiška javų | 
atžvilgiu veikla: Jeigu prieš rugių sėjimą grūdų bažnyčioj nepašugsi, 
tai pjausi tik dirses, nes visokios raganos vasarą tokiuose rugiuose 
daro susirinkimus, tai šiaudai esti išlaužyti ir grūdų nesti (Kupiškis, 
BILŽPT: 19, nr. 295). Sėjamiems grūdams suteikdavo ypatingą 
kokybę ir jų sumaišymas su rugiapjūtės pabaigtuvių vainiko, der- 
liaus simbolio, dariusio, pasak tikėjimų, maginį poveikį, grūdais: 
„Daug kur pabaigtuvių vainiko grūdus sumaišo su sėkla ir pasėja, 
tada rugiai gerai dera“ (PetrRP: 129); Pabaigtuvių vainiką pašven- 
čia bažnyčioje, o prieš sėją ištrina juo krabę ar žiurstą, kad piktosios 
dvasios nepasiliktų (Siesikai, BILŽPT: 23, nr. 354), 

Duonos užkasimas dirvoje prieš ariant pirmą vagą arba prieš 
sėją — tai, be abejo, auka Žemynai. Štai „Dzūkijoj, Merkinės ir 
Liškiavos apylinkėje, artojas, pirmą vagą arti išeidamas, nešdavosi 
į lauką duonos kepalą, kurį pirma vaga aparia ir palieka dirvoje. 
Tai daroma, kad javai geriau derėtų“ (Buračas 1993: 28). Panašiai 
duona pirmoje vagoje aukota ir Marcinkonių, Kaniavos, Raguvos, 
Antalieptės, Adutiškio apylinkėse: Kap pirmų roz artojas eina arc 
pavasarį, reikia paimc lustos duonos, nunešč laukan ir sa pirmų vagų 
aparc [su duona - N. L.] tarboje, paskui atkasc ir ubagui aduoc rei- 
kia, kad javas gerai derėtų <...> (Kabelių prp., Marcinkonių vls., 
LMD I 189/1); Vyras, amžiną atilsį, kap važiuoja arc, tai pirmų 
vagų kap aria, tai persižegnoja ir duonos padeda, ir užaria. |Dėl 
ko taip darydavo?| Nu kad derėtų (Rudnios k., Kaniavos apyl., 
Varėnos r., LTR 7794/118); Einant rugių sėti imama duonos, pa- 
kasama po žeme ir sakoma: „Dieve, aš tau duonos negailiu ir tu 
man negailėk, dešimteriopai atiduok“ (Raguvos vls., Panevėžio aps., 
LTR 444/7/5); Seniau eidami rugių sėti imdavo švęsto vandens ir 
žiauberėlę duonos. <...> Žiauberėlę padėdavo dirvon ir palikdavo, 
švęstu vandeniu šlakstė rugių grūdus prieš sėją, kad rugiai augtų kaip 
mūras (Šalinėnų k., Antalieptės vls., Zarasų aps., LTR 1438/397); 

Sėja. Maciučių k. Šalčininkų r. Jurgio Dovydaičio 
1952-1953 m. nuotrauka. LTRFt D 738. 





Sėtuvė su grūdais. Nemunaičio k., Alytaus r. 
Monikos Jankauskaitės 1959 m. nuotrauka. Iš LNM rinkinių. 


[O kaip pradeda sėt rugius?] Nu-pas mus duonelės kysnelį pasiima 
ir aina jau su duonu, kad pascikt duona jau. [O kur padeda tų duo- 
nelį?] Ažukasa ty pat, dzirvelėn ton, kur sėja (Adutiškis, Švenčio- 
nių r., LTR 7793/72). Želvos apylinkėse pirmoje vagoje aukota 
duonos tešlos: Kai aidavo pirmą kartą arti... <...> Išeina jau art su 
plūgu, išeina, tai pajama, tai kai duonų kepa ir paskiau tešlos šitos, 
tai tešlos šitos vagon indeda, kad derlius būtų geras (Ukmergės r 
LTR 7785/98). Kai kuriose vietovėse pirmojoje vagoje dėdavo ne 
bet kokios, o pašventintos šv. Agotos duonos: [Einant arti nešasi] 
duonos švįstos, Agotos duonos...<...> Vagų išvaro ir deda. Gabalė- 
lį... [O dėl ko ?] Nu, jau deda, kad derėtų žemė, kad būt (Stalgo- 
nių k., Šalčininkų r., LTR 6447/561). Apie Merkinę dzūkai prie 
duonos aukos pridėdavę dar ir druskos, o apie Panočius — kiau- 
šinį — vaisingumo simbolį: Kad rugiai gerai užderėtų, reikia vežant 
sėklą įsidėti riekę duonos ir saują druskos ir nuvežus lauke padėti po 
akmeniu. Pasėjus visus rugius, reikia ta duona parnešti namo ir įdėti 
šalinėn rugių (Merkinės vls., Alytaus aps., LTR 311/2/170);“ Kai 
išeina arti, pirmų vagų varo, kai kas įdėdavo duonos, virtą kiaušinį, 
kad derlingumas būtų geras. Vis žmonės norėjo, kad derlius geras 
būtų (Panočių k., Varėnos r., LTR 7794/12; plg. LTR 7794/63). 
Tad duonos, o kartais ir kiaušinio užkasimas dirvoje kartu su 
sėkla — būdingas valstiečių ritualas. Jam atlikti nereikėjo jokios 


" Magine priemone laikytina ir rugių pėdo paguldymas ant dirvos pasėjus ru- 
"gius arba šiaudų barstymas ant lauko būsimo gero derliaus intencija: Einant 
rugių sėti, reikia paimti iš klojimo kuo didesnį pėdą ir nunešti jį į lauką. Ko- 
kio didumo pėdą atneši, tokio didumo užaugs ir pasėtieji rugiai (Sklioriškių k., 
Šiaulėnų vls.); Ūkininkas kaip pasėja rudenį rugius, tai ant žemės deda Pa 
rugių [šiaudų], kad užaugtų vėl tokie pat rugiai (Butrimonių prp, Lydos aps., 
LMD III 88/18); Kai pirmąkart važiuoja rugių sėti, nusiveža šiaudų ir sako: 
„Mes tau, laukeli, šiaudus paliekam, o tu mum duok grūdelių (Alytus, BLLŽPT:; 
41, nr. 671); Kad rugiai derėtų, tai pirmą sėjamą sklypelį šiaudais paskleidžia 
ir sėja (Šventežeris, BILŽPT: 41, nr. 673); „Nuvežęs javus į lauką, pėdelį 
nekultų avižų pastatė dirvos gale. <...> Baigęs sėti, dirvos gale stovintį avižų 
pėdą išdraiko skersai pasėtosios dirvos ir palieka. <...> Tatai daroma, kad 
javai užaugtų tokie aukšti, kaip tas rinktinis pėdas, kad augtų vešlūs, tankūs, 
nesikryžiuotų arba neišgultų dirvoje“ (Buračas 1993: 34—35). 

šventyklos. Pats dirbamas laukas ir prieš žemdirbį plytinti erdvė 
jam buvo ir darbo objektas, ir šventovė. Joje ir aukota. Matyt, 
prieš bet kurį svarbesnį žemės darbą, ypač prieš intervenciją į 
ją —- šiuo atveju padargu įsirėžiant į žemę, reikėjo tai sakralizuo- 
jančių ritualų. 


Sėjėjų žemynėliavimas 
Išplėtotas apeigas Žemynai per javų sėją, atliekamas XVII a. an- 
troje pusėje Nadruvoje, Skalvoje, Notangoje ir Sūduvoje, aprašo 
M. Pretorijus. Sėja —- vienas svarbiausių agrarinių darbų, reikala- 
vęs fizinių pastangų, tad jis buvo patikėtas vyrams. M. Pretorijaus 
ne kartą pabrėžiama, kad į sėjos apeigas rinkdavęsi šeimininko 
troboje tik vyrai (das nur Manns-Volck ist „būtinai tik vieni vy- 
rai“) (PrPĮ III: 494, 495; BRMŠ III: 180, 286). Vadinasi, tam ti- 
krais atvejais su Žemyna ritualais komunikuodavę vyriškos lyties 
atstovai, nors ji savo prigimtimi bei funkcijomis buvo artimesnė 
moteriai ir jos pasauliui. O ir šiaip sėja, ypač javų, — vyrų reikalas. 

Žemynėliavimo ir palabinimo apeigos vykdavusios prie stalo, 
ant kurio stovėdavęs ąsotis alaus, padaryto iš pirmojo vėtymo 
grūdų, keli kaušeliai, duona, pyragas ir dubuo varškės, pagardintos 
grietine ar grietinėle. Šeimininkas arba maldininkas pirma pasi- 
melsdavęs, po to nuliedavęs: „Baigęs maldą, jis truputį nupila ant 
žemės Žemynėlei, t. y. žemės deivei, ir tada pakelia kaušelį gerti, 
tačiau vos gurkštelėjęs vėl jį kelia [vadinamam palabinken, t. y. 
palaiminti gėrimą ir išreikšti norą, kad Dievas jam ir jo saviškiams 
linkėtų kuo geriausios kloties, o vėliau suteiktų dar daugiau ma- 
lonių; tada jis išgeria kaušelį ir vėl pripiltą paleidžia ratu <...>“ 
(PrPĮ III: 494, 495), 

Po ritualinių alaus gėrynių su nuliejimais prasidėdavęs valgy- 
mas, kurio metu laikytasi „visiškos tylos“, matyt, tinkamai nuteik- 
davusios prieš pradedant sėjos darbus. Pavalgęs šeimininkas su 

kaušeliu rankoje „dėkoja Dievui,-kad leido išgyventi šį laiką ir val- 
gyti jo dovanas“, paskui ;palabindams bei zemynelaiidams užgeria 

visus paleisdamas kaušelį ratu, ir kaušelis apeina ratu tris kartus“ | 
(Ten pat). Vadinasi, žemynėliavimo apeiga susirinkusių vyrų kar- 
tota ne vieną kartą: prieš valgymą, o paskui — ir po kuklių vaišių“. 


Kaušelio metimas per galvą 


M. Pretorijaus pateikiamomis žiniomis, po žemynėliavimo ir pa- 
labinimo prieš javų sėją būdavo atliekama dar viena ganėtinai 
įmantri procedūra — šventojo kaušelio metimas per galvą. Beje, 
kaušelio metimo per galvą ritualas buvo užfiksuotas dar XVI a. 
pirmoje pusėje „Sūduvių knygelėje“, taigi gerokai anksčiau nei 
M. Pretorijaus. 

„Sūduvių knygelėje“ šis ritualas taip apibūdinamas: „Taip saky- 
damas [Viršaitis maldą — N. L.| nuleidžia kaušelį žemyn, įsikanda, 
pakelia dantimis, išgeria ir meta jį per galvą, neliesdamas ranko- 


"“* Prieš kai kurių kultūrų sėją, tręšiant dirvą per mėšlavežį, taip pat būdavo 
atliekami Žemynai skirti ritualai. Prieš mėšlo vežimo darbus maldininkas 
ar šeimininkas su kaušeliu rankoje sukalbėdavęs „deramą maldą, žemynė- 
liaudams ir palabindams“ (von einem Gebeth de tempore, zemynelaudams et 
palabindams) (PrPĮ III: 530, 531). Paskui visi ratu gerdavę atlikdami tas 
pačias apeigas. Šeimininkas dėkodavęs Dievui, „kad leido sulaukti šios die- 
nos ir globojo jį ir jo žmoną“ (PrPĮ III: 530, 531). Po to šio Dievo prašyta 
sėkmingų darbų ir kad gabenamoji į laukus trąša paverstų juos derlingais, 
taip pat - palankių oro sąlygų. Pavakarėje, mėšlavežiui einant prie pabaigos, 
šeimininkei dengiant stalus, į trobą įėjęs maldininkas arba šeimininkas, pri- 
sipildavęs kaušelį ir pirmiausia kreipdavęsis į Dievą, dėkodamas, „kad mėš- 
las sėkmingai išvežtas, kad Dievas sergėjo žmones, arklius, pakinktus <...>, 
ir išgeria žemynėliaudamas ir palabindamas pašventintąjį kaušelį“ Pripylus 
antrą kaušelį, ceremoniją atliekančioji persona pristatydavusi Dievui auką, 
tai yra baltą ožį ir būtinai trejų metų. Tad per mėšlavežį Dievui būdavo 
atnašaujamas baltas treigys ožys. Kitais atvejais vietoj ožio galėjo būti au- 
kojama kiaulė. Žemynos ir Dievo garbinimas per mėšlavežį ėjo pagrečiui 
(PrPĮ III: 530, 531). 

mis. Vienas to laukia, pakelia kaušelį, atneša atgal ir pilną alaus 
pastato prieš Viršaitį (Wourschkaiten)“ (BRMŠ II: 145). Tiesa, 
„Sūduvių knygelėje“ apeiginės alaus gėrynės ir kaušelio metimas 
per galvą, įsikandus jį dantyse ir neliečiant rankomis, dažniausiai 
būdavo rengiama Pergrubio (Pergrubrius, Pargrubrius; taip pat 
paminimi Parkuns, Swayxtix, Pilniten) garbei, kurio, be kitų da- 
lykų, prašyta auginti javus: wir bitten dich, du wollest unser getreide 
auch wachsen lassen <...> („mes prašom tavęs, kad tu augintum 
ir mūsų javus <...>“ BRMĖŠ II: 130, 145). Šios apeigos sūduvių 
būdavo atliekamos „prieš išeinant su plūgu į laukus“, tai yra pa- 
vasarį. M. Pretorijaus aprašytojo ritualo kontekstas — irgi pirmieji 
pavasario darbai — orė ir pavasarinė sėja, tačiau jie istoriko labiau 
siejami su Žemyna (PrPĮ III: 492—-499). Ir nors atliekant šį religinį 
veiksmą dieviškasis adresatas nepasakomas, tačiau tai, kad šis ri- 
tualas eidavęs po žemynėliavimo bei palabinimo, teikia pagrindą 
tarp jų įžvelgti sąsają. 

Anot M. Pretorijaus, kaušelio metimą per galvą, šį tikrai įgu- 
dimo reikalaujantį veiksmą, atlikdavęs į namus pasikviečiamas 
maldininkas (maldikkas arba maldininkas), tai yra „maldų saky- 
tojas“, kuris ir vadovaudavęs ritualui (PrPĮ III: 494—497,; BRMŠ 
III: 179—182, 286—288). Prieš pradėdamas ritualą, maldininkas, 
paėmęs pripiltą ir pašventintą kaušelį, pirmiausia pasimelsdavęs 
už šeimininkus, jų vaikus, šeimyną, namus ir ūkį. Po to, atlikęs 


" Referuodamas sėjos papročius Mažojoje Lietuvoje, M. Pretorijus užsimena 
apie dievybę Pergubrius, tačiau paneigia jo gyvenamuoju metu švenčiamos 
sėjos šventės ryšį su šiuo dievu: „Sėjos šventė nebevadinama Pergubrijaus 
švente. <...> Kai dėl Pergrubrijaus šventės, tai reikia žinoti, kad mūsų 
krašte šitaip vadinamo nei dievo, nei šventės negirdėti, o šventė šių dienų 
kalba yra skirta deivei Žemynėlei“ (PrPĮ III: 492, 493; žr. taip pat PrPĮ 
III: 500, 501). Matyt, XVII a. antroje pusėje, kai M. Pretorijus rašė savo 
veikalą, sėjos ryšys su Pergubriu jau buvo išblėsęs arba tose vietose, kur jis 
rinko medžiagą, iš viso nežinomas. Vis dėlto minėtoji istoriko užuomina 
leistų manyti, kad jis buvo girdėjęs apie sėjos sąsają su šiuo dievu. Neat- 
mestina galimybė, kad jis apie tai sužinojo iš „Sūduvių knygelės“, su kuria 
buvo susipažinęs. 

prideramus Žemynos garbstymus, imdavosi veiksmų su pašven- 
tintuoju kaušeliu: „Poto jis padeda kaušelį ant stalo, paima jį 
viena ranka ir truputį nupila ant žemės Žemynėlei, tada palabina 
ir vėl jį padeda ant stalo, ir jis vėl pripilamas pilnas. Paskui jis, 
suėmęs kaušelį dantimis, išgeria jį ir meta per galvą; tačiau jeigu 
[vadinamasis| maldiniks labai senas, tai vėl jį padeda ant stalo; o 
kai kaušelis metamas per galvą, šeimininkas turi akylai žiūrėti, kad 
pašventintasis kaušelis nenukristų ant žemės <...>“ (PrP] III: 497). 

Kaušelio sviedimą per galvą maldininkas kartojo keletą kartų, 
protarpiais vis sukalbėdamas maldą. M. Pretorijaus komentuoja- 
ma, ką gi turėjęs reikšti šis veiksmas: „Šitoks mėtymas per gal- 
vą reiškia, jog linkima Dievo leidimo užaugti jų javams tokiems 
aukštiems ir tokiems geriems, kad jie siektų virš galvos ir kad 
varpos taip svirtų žemyn, kaip kaušelis krenta per galvą, t. y. kad 
varpos būtų svarios. Kaušelis neturi nukristi ant žemės, o tai reiš- 
kia, kad javai lauke neturi išgulti ir sugesti“ (PrPĮ III: 499; žr. ir 
BRMĖŠ III: 181, 287-288)". 

Apeiginis metimo į viršų veiksmas arba paties žmogaus šok- 
telėjimas (dažniausiai prieš sėją), pasilypėjimas aukščiau, siejant 
tai su sėkmingu sėjamos kultūros augimu, praktikuotas ir ga- 
nėtinai vėlyvais laikais. Kaip liudija XX a. agrariniai papročiai, 
rytų Lietuvoje ūkininkas prieš pradėdamas sėti rugius mesdavęs 
saują grūdų į viršų, o kartu ir pats pašokdavęs. Tikėta, jog kiek 
pats iššoks, tokio aukštumo (dideli) užaugs rugiai (Ignalinos vls., 
LTR 2446/97). Papilėje aiškinta, kad Pirmus grūdus pilant į dirvą 
reikia pasilypėti (LTR 1402/190). Latvijoje prieš linų sėją sėmenų 
būdavo metama atgal ir būtent per galvą, o sėjos pabaigoje rei- 
kėdavę pamėtėti sėmenų aukštyn ir sakyti: Tokio ilgumo, tokio 


* Solchef werffen ūber den Koppf geschiehet zu bedeuten, dap Gott ihr Getrey- 
dig so hoch und gutt wolle wachsen lassen, dap es ūber ihren Koppf stehen und 
die Ahren sich abwerts beugen mėogen, wie die Kauszel sich iiber den Koppf 
lencket, i.e. dafš die Ahren sollen wichtig seyn. Die Kauszel muf nicht auff die 
Erde fallen, zu bedeuten, daf das Getreydig auffm Felde nicht mige zur Erden 
liegen und so verderben mėge (PrPĮ III: 498). 

ilgumo!“ (ME: 202) Vidžemėje per miežių sėją taipogi mėtyta 
sėkla: Lai mieži labi paaugtu, tad pavasari, pirmo reizi sėjot, pirma 
sauja jūmet pūr plecu. „Kad miežiai gerai augtų, pavasarį, pirmą 
kartą sėjant pirmąją saują reikia mesti per petį“ (Aloja, Limba- 
žų r., ŠmLTT 20534). Tad sėklos mėtymas į viršų prieš sėją ar 
paties sėjėjo šoktelėjimas, kaip įsivaizduota, darydavę įtakos sė- 
klos gyvybingumui ar augalo, dėl kurio tai daroma, vegetacijos 
pajėgumui (plg. Usačiovaitė 2004: 127). Slavams buvo žinomas 
sėklos metimo į viršų paprotys sėjant linus, kanapes, javus ir tai, 
anot tyrėjų, buvo suvokiama kaip magija, laiduojanti intensy- 
vų augalų augimą. Pavyzdžiui, sėjėjas nurodyta dingstimi lauke 
išmesdavo į viršų pirmą ar paskutinę saują sėklų, kiaušinį, mai- 
šą nuo sėklų. Polesėje moterys, baigdamos ravėti linus, aukštai 
išmesdavo pirmą arba paskutinį išrautų piktžolių kuokštą, „kad 
linai augtų aukšti“ (C/Į I: 264). Tokiame kontekste apeiginio kau- 
šelio mėtymas per galvą prieš sėją, kad javai augtų aukšti ir varpos 
būtų didelės, pakankamai motyvuotas. 


Laistymasis vandeniu po sėjos 


Kaip liudija M. Pretorijus ir vėlyvesni lietuvių žemdirbystės pa- 
pročiai, po sėjos būdavusi laistymosi vandeniu apeiga. Tai plačiai 
praktikuotas paprotys, atlikinėtas ne tik po sėjos, bet ir per Užga- 
vėnių persirengėlių eitynes (BILKŠ: 74-76), pavasarį — sutinkant 
artoją, pirmą kartą pradėjusį arti (BILŽPT: 7-8), sugrįžus pieme- 
niui, pirmąkart išginusiam bandą (BILKS: 186), taip pat po rugia- 
pjūtės (PertRP: 116). Tai daryta siekiant suaktyvinti reprodukci- 
nes žemės ir kultivuojamos augalijos (dėl gero būsimo derliaus), 
taip pat galvijų (kad karvės būtų pieningos) galias. Vanduo, kaip 
žemiškosios gyvybės agentas, laikytas būtinu bet kuriai gyvybei 
pradėti ir augti. Ši universali idėja įkūnyta daugelio tradicinių kul- 
tūrų ritualuose. Pasak E. O. Jameso, mitologiniu požiūriu tyrusio 

archajiškas Eurazijos civilizacijas; vandenys nuo seno vertinti kaip 
gyvybės ir didžiausio (supreme) vaisingumo veiksnys (James 1962; 
149)". Vanduo esąs visų būties galimybių fons et origo (Šaltinis ir | 
pradžia), (2xnaje 1999a: 183). Kadangi vaisių augimas yra perio- 
diškas, nuolat atsinaujinantis Procesas kosmoso ritme, tai vandens, 
kaip visokios pradžios ir apvaisinimo simbolio, vaidmuo daigo ra- 
dimosi iš sėklos, vaisiaus užsimezgimo vyksme yra suprantamas. 
Vandens, kaip gyvybės, o kartu žemės vaisių gausos veiksnio sam- 
prata tradicinės bendruomenės pasaulėžiūroje lėmė įvairiopą jo 
panaudojimą agrariniuose papročiuose (objekto laistymas, liejimas 
ar panardinimas). 
aplaistomi vandeniu moterų ir kitų šeimynykščių, kad kiaurai 
peršlaptų, o po to įvykdavusios kone visuotinės apeigų dalyvių 
maudynės artimiausiame vandens telkinyje: „Šeimininkė jau stovi 
su sėmikiu Įsemtuvu|, pilnu vandens, taip pat tarnaitė ir kiti na- 
miškiai, nėję į darbus, ir visi lieja vandenį ant darbininkų, kol jie 
sušlampa iki paskutinio siūlelio. Tačiau tie darbuoliai irgi nesnau- 
džia, stveria savo laistytojus, kuris tik papuola, ir meta į kūdrą, 
netgi nardina po vandeniu - šitaip juos neva nuplauna; šeiminin- 
kė, tiesa, gali išsipirkti duodama dovana, tuo labiau, jeigu ji nėščia 
ir pan., tačiau kiti žmonės turi atsidurti vandenyje. Jie metami į 
vandenį, taip pat dirbusieji laistomi vandeniu, kad Dievas deramu 
laiku pasėliams duotų pakankamai vandens“ (PrP]Į III: 498-501). 
Ši tradicija išliko ir XX a.: Norint, kad javai gerai augtų ir lie- 
taus netrūktų, laisto sėjėją vandeniu (Žagarė, BILŽPT:; 30, nr. 481); 
Pavasarį pirmutinį sėjiką reikia aplieti vandeniu, kad vasarą būtų 


“ Ovidijaus „Metamorfozėse“ akcentuojamas žemės drėgnumas kaip viena 


iš svarbiausių sąlygų žemiškajai gyvybei užsimegzti: „O tuo tarpu kitus 
visokių pavidalų gyvius / Žemė pagimdė pati, kai jos turėtąją drėgmę / 
Saulės liepsna įšildė ir dumblas bei klampios paliūnės / Pūtėsi nuo šilu- 
mos, o daiktų pradai vaisingieji, / Dirvos, gyvybei imliės, kaip močios 
įsčių maitinti, / Augo ir ilgainiui sau pavidalą tinkamą gavo“ (Ovidijus, 
„Metamorfozės“ I 416-421). 

lietaus (Musninkai, BILŽPT: 30, nr. 482); Bovau mažylel tuoki, 
išej tievs su tuokė siejamoujė sietuvė, bova Čia su tuokiu šniūriuku... 
Ne su šniūriuku, pyna tuoki bova. Nu ir anos pasiejįs... Kon anas 
pasiejis? Musėnt rugius rudenį pasiejįs parej į truobą. Nu, o mam 
kažkon dėrba tėn pri kuchnelės. Nu, o aš trobuo bovau. O bova toks 
souls padiets ir on to soul bova parsinešus vakariene tėn visokio tuo 
vundens prisinešus. I kap ons įej į ton trob, ta mam pajiemie ta visą 
vandenio viedrą ir, šliūkšt anam an galvos. Cha [Dėl ko?] Cha cha 
cha... O tas uu uu... Ir nieka nė biški nepyka ons, ūbava, ūbava, 
paskiau mam sak: „Nabijuok, nabijuok, y šita drabužiai, parvilk- 
siu su drabužes“. Nu ir, vakali, niek, pasibučiava, nepyk, nė niek. 
Aš daba misnu, kad sava vyrui tep būčiau padarius, būt primušis, 
kon padirbįs. |O dėl ko apipylė?| Apipylė: „Daba, - sak, - rugelia 
augs dideli, dideli, — sak, — bus, pilnos varpos tokios, kap tas viedras 
varpos“. Ir kad matytumei, kokia bovo rugia gražiausi mūsa. „Augs 
derlius didelia gražus“ Ir auga! (Žemaičių Kalvarija, Plungės r., 
LTR 7788/72). Kaip galima spręsti iš Čia pateikiamos motyvacijos, 
apeiga turėjusi laiduoti pakankamą drėgmės, kritulių kiekį, taip 
pat gerą javų augimą, gausų jų derlių. Panašūs į šiuos yra ir artojo 
apliejimo papročio liaudiškieji komentarai: Iš lauko grįžusį artoją 
laisto tam, kad nebūtų per daug sausi metai. O artojas turi sakyti: 
„Bus didelis derlius, bus didelis derlius...“ (Papilė, LTR 1402/195); 
Vakare, kai artojas grįžta namo, nematant jis liejamas vandeniu ir 
sakoma: „Kad dirvonai neišdžiūtų, kad iš dirvos javai griūtų“ (Ku- 
piškis, BIŽPT: 7, nr. 103); Pirmą dieną arusius pavasarį artojus 
laisto mergos vandeniu. Tuo, sako, nuo dirvų piktžoles nuplauna 
(Tverečius, LMD I 474/712). Čia pakartojami iš esmės beveik tie 
patys kaip ir pirma aptarto papročio svarbos ir prasmės paaiški- 
nimai: be drėgmės garantavimo javams ir žemei, pažymima, kad 
tai daroma dėl puikaus javų kerojimo, švarių, nepiktžolėtų dirvų. 

Laistymosi paprotyje įžvelgti derlingumo skatinimo funkciją 
leidžia ir tai, kad po apliejimo vandeniu darbininkas kartais vai- 
šinamas kiaušiniais — vaisingumo simboliu. J. Balio pastebėjimu, 


APEIGOS ŽEMYNAI SĖJOS METU 229 


aplaisčius artoją vandeniu, duodama bora ar ir daugiau kiaušinių, 
kad visus metus kiaušinių būtų pakankamai ir kad artojas būtų 
stiprus arba turtingas (Pabiržė, BILŽPT: 8, nr. 113: žr. ir BILŽPT; 
8, nr.112). 

Drėgmė — būtina sąlyga bet kuriai žemės gyvybei pradėti ir, 
žinoma, daigui užsimegzti. Pati žemės vaisingumo potencija, kaip 
rodydavo ir gyvenimiškoji patirtis, nemaža dalimi priklausė nuo 
pakankamo jai tekdavusios drėgmės kiekio. Dzūkijoje paisytas 
draudimas iki sėjos arba arimo nekalti žemėn kuolų, nes galvota, 
jog tuo atveju žemė negausianti lietaus (kartais ta priežastis ir ne- 
minima): Pavasarį, kol dar grūdas nebertas, negalima tvoros tuerti, 
nes lietų užkalsi kuolu (Leipalingis, LTR 1315/130); Reikia ažuart, 
netveria tvorų, kad jau neažuaria. Va kap kadu jau, šeiminykai buvo, 
va tėveliai mūs, dziedai - tai tvoros neažutvers, pakol neažuars (Šiu- 
dainių k., Šalčininkų r., LTR 6447/525). 

Mitologizuotos žemės kaip drėgnos konceptas akivaizdžiai at- 
siskleidžia rytų slavų tradicijoje, pavadinant ją „Motina drėgnąja 
žeme“: rusų Mamo coipa 3eMA1a, baltarusių mMayi cvipaxz JamMaa, 
ukrainiečių Mamu cupa semna. Prieš sėją rusų valstiečiai kreip- 
davęsi į šventuosius, prašydami pagirdyti motiną drėgnąją Žemę 
šalta rasa, kad šioji būtų derlinga (CJ II: 316). Taigi, kad Žemė 
Motina turėtų syvų, galėtų pradėti gyvybę ir subrandinti vaisių, ji, 
kaip ir moteris, privalanti būti drėgna. Slavų Mokošės (Mokouso), 
savo prigimtimi žemės dievybės, vardo etimologija siejasi su drėg- 
numo samprata: teonimas kildinamas nuo šaknies MOK-, MOKp-; 
plg. MoKpe1ui drėgnas, mokymo drėgti (Tonopos 1983: 194; MHM 
II: 169 ). Šios deivės vaizdinys asocijavosi su drėgnomis vieto- 
mis (plg. vietovardį Baltarusijoje Mokuma8a 6azoma; BM: 326). 
Lietuvių kalboje ir tautosakoje išlikusieji posakiai siera žemelė, 
siera Žemyna yra pasiskolinti iš slavų, žodį cbipa modifikavus į 
siera „pilka“ (žr. šio posakio pvyzdžius: LKŽe: žemė, žemyna; JLD 
1180, 1181, 1183). Tad šiame lietuvių posakyje neišlaikyta žemės 
drėgnumo samprata, davusi pretekstą šio rytų slavų frazeologiz- 

mo atsiradimui. Tačiau baltų agrarinių ritualų žemės drėgmė, be 
abejo, irgi buvo sureikšminta ir mitologizuota. 

Taigi sėjėjų apliejimo vandeniu apeiga, turėjusi užtikrinti drėg- 
mę dirvai, o kartu ir gerą javų kerojimą, iš esmės laikytina susiju- 
sia su mitologinėje tradicijoje gyvuojančia Žemės Motinos drėg- 
numo samprata, nes buvo skirta jos gyvybingumui sustiprinti. 


Kiaulės aukojimas. Kiauliena - apeiginis prūsų 
palikuonių valgis po sėjos 


Baltų religijos ir mitologijos istoriniuose šaltiniuose bei etnogra- 
fijoje aptikta faktų apie kiaulės ar jos kūno dalių aukojimą sėjos 
metu. Kam buvo skiriama ši auka, minėtuose šaltiniuose neužsi- 
minta, tačiau kitų tautų, pirmiausia graikų ir romėnų, archajiški 
sėjos ritualai, kuriuose kiaulė arba paršiukas buvo aukojami žem- 
dirbystės dievybėms, leidžia kelti prielaidą, kad lietuvių bei prūsų 
palikuonių per sėjos apeigas valgyta kiauliena interpretuotina kaip 
auka Žemynai'š. 

M. Pretorijaus duomenimis, po sėjos būdavo rengiama apei- 
ginė puota, kurios pagrindinis valgis buvusi kiauliena. Istoriko 
pabrėžiamas tokių šio gyvulio kūno dalių kaip galva, būtinai su 
knysle, taip pat kojų patiekimas: „Po šitų šėlionių ir varžytuvių 
šeimininkė padengia stalą, ant kurio ji paprastai dubenyje patiekia 
kiaulės galvą, kiaulės kojų ar kitokių valgių, bet būtinai turi būti 
kiaulės knyslė linkint, kad artojams sektųsi arklu lengvai versti 


** XVI-XVII a. rašytinių šaltinių duomenimis, sėjos metu galėjo būti auko- 


jama ne tik kiaulė, bet ir višta ar gaidys: „Pagaliau, kai buvo sėjami javai, 
pradžioje buvo aukojama višta, vėliau — gaidys“ (J. Lavinskis, BRMŠ II: 
607, 609; plg. BRMŠ IV: 141, 144). Nepasakyta, kam buvo skiriama ši 
auka. Iš kitų šaltinių yra žinoma, kad višta ir gaidys per Sambarius kūlės 
pradžioje ir per kasmetinį namų pašventinimą gruodžio gale aukoti Žemy- 
nai ir Žemėpačiui (PrPĮ III: 514, 515, 549-553). 

dirvą, kaip žemę verčia kiaulė ją knisdania“ (PrPĮ III: 501)". At- 
kreiptinas dėmesys į autoriaus paaiškinimą, kodėl vaišėms paruo- 
šiamas toks kiaulienos patiekalas, kurio akcentas — knyslė: esą tai 
maginė priemonė, turėsianti įtakos artojo darbui. Iš tiesų kiaulė 
savo knisimu asocijuojasi su žemės dirbimu: ji savo knysle judina 
žemę, panašiai kaip artojas, arklu verčiantis vagą““. Dėl tokio ge- 
bėjimo šis padaras senosiose mitopoetinėse tradicijose (visų pirma 
graikų) šlietas prie žemdirbystės deivių. Be to, primintina, kad 
kiaulių padermė pasižymi vislumu, tai yra stipria vaisingumo po- 
tencija. Galų gale ir pats šio gyvūno kūnas galėjo žadinti sąmonėje 
pertekliaus, pilnatvės vaizdinius. 

Kiaulės galvą ir jos kojas laikyti aukojamuoju patiekalu skatina 
ir ištisa prie minėtojo vaišių stalo, ant kurio stovėdavęs dubuo 
su kiauliena, maldininko atliekama ritualinė procedūra: „Po to 
prie stalo prieina maldininks ir meldžiasi tris kartus atlikdamas tas 
apeigas, kurios buvo aprašytos anksčiau; ketvirtą kartą jis užgeria 
šeimininką, kuris ir dabar, kaip kukliai buvo daręs pirma, išleisda- 
mas savo Žmones, išgeria ir paleidžia kaušelį eiti ratu; po to valgo- 
ma <...>“ (PrPĮ III: 501)*!. Tad prieš valgant kiaulės galvą ir kojas 
melstasi, taip pat atlikinėtos apeigos, „kurios aprašytos anksčiau“. 
Autoriaus turimos omenyje jo paliudytos religinės ceremonijos 


"* Nach diesem Rallen und Tournieren richtet die Wirthin den Tisch an, auff 
welchen sie gemeiniglich einen Schweinskop-Kopf und Schwein-Fiisse in ei- 
ner Schiissel oder andere Speisen aufftrūget, aber ein Schweins-Riissel muf 
nothwendig seyn, anzudeuten, daf die Pflijger leicht den Acker mit einem Ey- 
sen umbwerffen mėgen wie ein Schwein, wenn es in der Erden wiihlet und die 
Erde auffwirfft (PrPĮ III: 500). 

Plg. Lietuvoje paplitusias mįsles, kuriose kiaulė užmaskuotai įvardijama 

kaip žemės artoja: Koks artojas žemę aria be arklo? — Kiaulė (Rokiškis, LTR 

712/541); Koks artojas žemę aria be arklio, be arklo? — Kiaulė (Viekšniai, 

LTR 69/850); Koks artojas žemį aria be arklio ir be žagrės? — Kiaula (Zarasų 

aps., LTR 2069/93). 

1 Daraufį tritt der Maldininks vor den Tisch und bethet ebenfalls dreymah! mit 
eben Ceremonien wie zuvor, zum Vierdten mahl trincket er dem Wirth zu, der 
es, wie er vor dem aufgang seiner Leute bescheiden getahn, auf und herumb 
trincket, nachmals wirdt gegessen <...> (PrPĮ III: 500). 


80 

prieš sėją, kurių metu maldininko nuliejinėta alaus Žemynėlei, 
žemdirbystės deivei, su palabinimais ir leidžiant kaušelį, kaip ir 
pastaruoju atveju, aplinkui (PrPĮ III: 494, 495; BRMĖŠ III: 180, 
286). Nekyla abejonių, kad po sėjos valgomas kiaulienos patie- 
kalas buvo apeiginis ir, matyt, aukota javus ir jų sėją globojusiai 
deivei, kaip rodo kontekstas - Žemynai". 


Kiaulės ar paršiuko aukojimas kituose kraštuose 


Kiaulės ar paršiuko ryšys su sėja ir su žemdirbystės deivėmis žino- 
mas iš pietų Europos tautų religinių tradicijų. Kiaulė buvo laiko- 
ma Demetros gyvuliu, su kuriuo ji dažnai vaizduojama terakotose 
(Wissowa 1901: 2761 skiltis). Anot Georgo Wissowos, artimas 
kiaulės santykis su šia deive aiškinamas nepaprastu jos vaisingu- 
mu (dėl to ji traktuota kaip auka ir kaip deivės atributas), o taip 
pat dėl apvalančio kiaulės kraujo poveikio (aus der kathartischen 
Wirkung) (Ten pat). 

Tesmotforijų, tai yra rudeninės sėjos šventės metu, aukoti par- 
šiukai. Mėnuo, kada būdavo švenčiama ši šventė, atitiktų mūsų 
spalį (Wissowa 1901: 2751 skiltis). Archajiškas tesmoforijų ritua- 
las — sutrūnijusių paršiukų liekanų iškėlimas iš specialių požemi- 
nių urvų. Paršiukai kaip auka čionai būdavo sumetami kartu su 
kitais aukojamais daiktais gerokai iš anksto — dar kūlės laikotarpiu. 
Jie būdavo suverčiami į požeminius urvus, paskui supūdytos jų 
liekanos iškeliamos ir sumaišomos su sėkla. Sėklų sumaišymas su 
paršiukų mėsos likučiais buvo efektyvi ritualinė priemonė. Mat 


** Pažymėtina, kad kiaulė arba paršiukas būdavo aukojami ir kitiems chto- 


niškiesiems vaisingumo dievams: Pergrubiui (BRMŠ III: 255), Patrimpui 
(PrPĮ III: 162, 163). Kiaulė buvo susijusi ir su mirusiųjų pasaulio dievybe 
Veliona, o šerno sumedžiojimas (Sovijaus atveju) ruošiantis pomirtinei ke- 
lionei ir pageidavimas jo devynių blužnių vaišėms (interpretuotinas kaip 
šio gyvulio aukojimas) įgalindavo mirusiojo patekimą į „pragarą“ — anapu- 
sinį pasaulį (BRMŠ I: 266-267; BRMŠ II: 584, 597). 

tikėta, kad tai turi maginį poveikį javams ir žemei (Nilsson 1995; 
312, 319). Per Tesmoforijas tokiu ritualiniu paršiukų aukojimu 
Demetrai, o kartu ir jos dukteriai Korei, dalį metų reziduojančiai 
požemyje, siekta ne tik jas pamaloninti, bet ir suteikti nualintai 
žemei naujos derlingumo jėgos (Deubner 1969: 51). Šioje agra- 
rinėje valstiečių šventėje dalyvaudavusios tik moterys. Tai turbūt 
aiškintina moters artimumu žemdirbystei (kaip jos išradimui) ir 
pačiai žemei: abi jos pasižymėjo kreatyvine, gyvybę teikiančiąja 
prigimtimi.š? 

Romėnų deivėms Cererai ir Tellus taip pat aukota kiaulė, netgi 
paršinga. Tai galėję vykti, kaip ir kitose žemdirbių tautose, per 
sėjos šventę. Toji šventė vadinta sementiuae / sementinae (data 
nenustatyta, kadangi šventimo laikas galėjo keistis dėl nepastovių 
klimatinių sąlygų). Šia proga atlikinėtos libacijos deivėms, pra- 
šant Cereros, vegetacijos deivės, gero javų dygimo bei augimo, 
o pastarajai artimos Tellus, kuri buvo derlių teikiančios dirvos 
personifikacija, — geros priedangos pasėtiems grūdams jos įsčiose 
(Guillen 1985: 98). 

Kiaulė kaip ritualinis vaisingumą laiduojantis gyvūnas yra ži- 
noma ir iš Kaukazo tautų agrarinių tradicijų. Vakarų Gruzijoje 
(Gurijoje) vienas iš naujametinių ritualų buvo namų šeimininko 
vaikščiojimas po vynuogyną su kiaulės galva (prieš tai nugram- 
džius nuo jos mėsą). Apeidamas vynuogyną jis, sudavęs kokiu 
nors daiktu į tą galvą, garsiai dainuodavo, kreipdamasis į dievybę 
Aguną, vynuogininkystės ir vyndarystės globėją, kviesdamasis 
ją. Paskui dainuodavęs, jog jo vynuogyne — didelės kekės, o kai- 
myno — tik stagarai ir lapai (LlepeTenn, IarapenmBunu 2004: 
125, 126). 





* Beje, pažymėtina, kad prieš rudeninę sėją senovės Graikijoje švęsta ir kita 


šventė — Eleusino misterijos. Jų slaptieji ritualai priminė Hado įvykdytą 
Persefonės pagrobimą bei nudanginimą į požemio karalystę ir asocijavosi 
su kasmetiniu grūdo atsinaujinimu. 

Cerera su vaisių krepšiu, lydima šerno. Terakota. 
330 m. pr. Kr. - I a. po Kr. Luvro muziejus. Gauta iš Ericho Lessingo 
kultūros ir meno archyvo, Viena, Nr. 2013110015(4). 





Kiaulės aukojimas žemės dėivei Lietuvoje 


Apie rudenį (in autumno colenda) Lietuvoje (Žemaitkiemy- 
je, Ukmergės rajone) vien tik moterų atliekamą ritualą, būtent 
kiaulės aukojimą, skirtą žemės deivei (tellure dea), 1583 m. rašė 
J. Lavinskis: „Mat iš pradžių šis prietaras buvo susijęs su rude- 
nį garbinama žemės deive (tellure dea), kuriai vienos moterys 
aukodavo ilgai penėtą kiaulę ir pačios ją, tinkamai paruošusios 
ir pasikvietusios žiniuonę, suvalgydavo; ir kai puotoje kuri nors 
gerdavo šiai deivei paaukotą alų, kitos šnypšdamos ją mediniais 
strypais ragindavo“ (BRMŠ II: 608)“. 

Visiškai aiškiai pasakyta, kad nupenėta kiaulė — auka deivei, 
pristatytai kaip tellure dea, tai yra žemės deivei. Be abejo, čia tu- 
rėta omenyje Žemyna. Taip leidžia manyti ir moterų aukojamas 
alus, tipiška auka Žemynai, kurį gerdavusios apeigų dalyvės. Tai, 
kad aukojimui vadovauti kviestasi žiniuonę, rodo, jog čia kalbama 
apie išplėtotą dievybės kultą, kuriam reikėjo turėti išmanančių 
kulto tarnų. Vien moterų dalyvavimas šiame aukojime, rengtame 
kaip tik rudenį, asocijuojasi su graikų Tesmoforijomis, taip pat 
moterų švente, vykdavusia rudenį ir skirta žemdirbystės deivei 
Demetrai ir jos globojamai religinę reikšmę turėjusiai akcijai — 
sėjai. Tad gretinamieji ritualai sutampa net keliais komponentais. 
J. Lavinskiui pavyko užfiksuoti lietuvių dar XVI a. antroje pusėje 
praktikuotą ritualą, išlaikiusį itin archajiškus tellure dea garbini- 
mo bruožus. Tiesa, čia nepasakyta, su kokia situacija agrariniame 
kalendoriuje turėjęs ryšį šis aukojimas, tačiau užuomina, kad tai 
vykę in autumno colenda, „per rudens kalendas', vadinasi, kažku- 
rio rudens mėnesio pirmąją dieną (lot. calendae — pirmoji kiekvie- 


8 Nam principo de tellure dea, in autumno colenda, ea superstitio fuit, ut suem 


illi diuturno tempore saginatam solae mulieres, saga accersita sacrificarent 
unde solae, guogue ipsam opipare preparatam absumebant, cumgue aligua in 
convivio de cerevisia deae illi iam oblata biberet, illam religue verubus ligneis 


sibilantes simulabant (BRMŠ II: 605). 

no mėnesio diena senovės romėnų kalendoriuje), leidžia spėti, 
kad tai galėjo būti susiję su žiemkenčių sėja rudenį. 

Kiaulės aukojimas Deivei Žemei ar tiesiog Žemei užregistruo- 
tas ir Vilniaus kolegijos jėzuitų (In oppido guodam tam crassa erat 
ignorantia rerum, ut porcam immolarent Deae Telluri, Solem multi 
Lunamgue venerarentur <...>. „Viename miestelyje klestėjo toks 
tamsumas, jog kiaulę aukojo Deivei Žemei <...>“; BRMŠ II: 618, 
626), taip pat S. Rostovskio (Telluri porca faciebant „Žemei aukojo 
kiaulę“; BRMŠ IV: 140, 146). 

Sutelkus į krūvą pateiktas žinias turbūt nekiltų abejonė, kad 
lietuviai dar XVI a. aukodavę kiaulę savo žemės deivei, kuri rašy- 
tiniuose šaltiniuose įvardijama vartojant žodį tellus. 


Paršiuko aukojimas akmenims-deivėms 


Vilniaus akademinės kolegijos jėzuitų, XVI a. pabaigoje pradė- 
jusių savo misijas Lietuvoje, vienoje metinių ataskaitų (1600 m.) 
kalbama apie paršiuko aukojimą akmenims, pavadintiems deivė- 
mis (Deyues) (tai galėję būti Žemaitijoje; tikslesnė vieta nenuro- 
doma). Deivėmis čia vadinami svirnuose stūksantys į žemę įkasti 
nemaži akmenys plokščiu paviršiumi, apkloti šiaudais: „Kai kur 
svirnuose yra saugomi į žemę įkasti nemaži akmenys, plokščiu 
paviršiumi apversti aukštyn, ne užkasti žeme, bet apkloti šiaudais; 
juos vadina deivėmis (Deyues) ir kaip grūdų bei galvijų saugotojus 
pamaldžiai garbina. Pati aukojimo vieta taip visų saugoma, kad 
niekas nedrįstų arčiau prisiartinti. Jeigu [tą akmenį| kas paliestų, 
mano, kad tas žmogus būtų nutrenktas“ (BRMŠ II: 628)55. Šioms 
deivėms, garbintoms akmenų pavidalu, būdavo aukojamas juodas 
dar žindomas paršiukas, apie kurio atnašavimą kalbama tolesnia- 


* Alibi lapides non parui in horreis, in terra defossi, superficie plana sursum 


versus, non terra, sed atramine contecti asseruantur, guos Deyues appellant, 
atgue vi custodes frumentorum et pecorum religiose colunt. Focus ipse ita om- 
nibus obseruatur religiose, vt nemo accedere propius audeat; guod si guis eum 
attingat, eum confractum iri credunt (BRMŠ II: 620). 

me ataskaitos tekste: „Papjauna žindomą paršiuką, visiškai juodą, 
kurį išvirtą suvalgo šeimos tėvas ir motina kartu su sena aukotoja; 
mažas dalis tiek nuo paršiuko, tiek iuo kito maisto, jeigu jį buvo 
ruošę, kartu su dvidešimt septyniais gabalais duonos aukotoja nu- 
neša į svirną, kur minėtas deives Įtai yra akmenis| tik ji viena, 
visiems atsitolinus, maldauja“ (BRMŠ II: 628)**. 

Neseniai Vytauto Ališausko buvo aptiktas ir paskelbtas dar vie- 
nas jėzuitų pateiktas kiaulės aukojimo deivėms, reziduojančioms 
svirnuose prie aruodų, aprašymas (1614 m.). Aukojimas būdavo 
atliekamas vienų moterų, vadovaujamų jų lyderės, nelyginant 
šventikės: „Deivėms, gyvenančioms svirnuose, auka buvo mote- 
riškos lyties kiaulė, priešais ją prašmatni eisena iškilmingai trauk- 
davo prie svirnų: šioje eisenoje tamsiu apsiaustu apsigobusi mo- 
teris vaizdavo kunigę ir vesdavo eiseną, įkandin sekdavo moterys, 
užsidėjusios ant galvų vainikus, supintus iš žirnių virkščių ir tuščių 
avinžirnių ankščių, nešinos valgiais ir gėrimais ir giedodamos. 
Atėjusios prie aruodų, šaukia deives, gyvenančias po pakopomis 
(ant kurių, genties papročiu, deda pėdus prieš saulę), meldžia, 
kad linksmos ir joms bei jų labui ne priešiškos, ne kenkėjiškos, 
bet palankios bei geradariškos būtų“ (Ališauskas 2012b: 361797, 

Šiame tekste, skirtingai nei anksčiau cituotame, deivėms auko- 
jama ne ant akmenų, gulinčių svirnuose, o tiesiog prie aruodų. 
Jos čia „gyvenančios“ subter scalas (kažin, ar teisingai išversta — po 


5  Mactant porcellum lactantem omni parte nigrum, guem cochum pater et mater 
familias, cum anu sacrifica comedunt; particulas autem tam ex porcello, guam ex 
aliis cibis, si gui forte parari fuerint, cum ter nouem buccellis panis, anus in hor- 
reum defert, vbi dictum Deyues sola, remotis omnibus, placat (BRMŠS II: 620). 
Jam Deabus horrea incolentibus porca faemina hostia fuit, citra eam porm- 
pa solenni cum apparatu ad horrea transmittebatur: per eam pompam mulier 
amiculo vestida Sacerdotio fungebatur agmengue ducebat, seguebantur fae- 
minae esculentis poculentisgue instructae, coronas pisi caulibus et ciceris tecis 
grano vacuis contextas capitibus gestantes, atgue cantilantes; ubi ad granaria 
ventum, Deas subter scalas (e guibus manipulos more gentis Soli exponunt) 
habitantes vocant, ut hilares sibigue et rebus suis non inimicae, non pernicio- 
sae, sed benignae atgue beneficae sint, precabantur (Ališauskas 2012b: 361). 

pakopomis, veikiau — po kopėčiomis) toje vietoje, kur laikomi su- 
krauti javų pėdai (matyt, šalinėje / tarpupėdyje)**. Tad abiejuose 
nagrinėjamuose tekstuose deivės siejamos su svirnais, čia laiko- 
mais ištekliais ir, matyt, abiem atvejais jos - tų išteklių saugotojos. 

Pirmajame cituotame tekste jėzuitų aprašytas deives-akmenis 
A. J. Greimas interpretuoja kaip kulto objektą, kuriame neva ap- 
sigyvendavusi „iš laukų parkeliavusi Javų dvasia“ (Greimas 1976; 
79). Tačiau kitame savo veikale jis jau yra kitokios nuomonės: 
teigiama, jog šie akmenys — tai Laimos-Dalios, gimimo, likimo 
ir laimės deivės, inkarnacija (Greimas 1990: 214—217). Antroji 
interpretacija nelabai įtikėtina: neteko pastebėti aiškios Laimos 
sąsajos su javais ir gyvuliais, o tai apibrėžiama kaip pagrindinė 
deivių-akmenų funkcija. Arčiau tiesos, matyt, būtų pirmoji in- 
terpretacija, nors M. Gimbutienei aptariamos deivės-akmenys, 
kurioms aukojamas paršiukas (tai, jos pastebėjimu, gretintina su 
panašiais aukojimais Demetrai ir romėnų deivei „grūdų saugoto- 
jai“ Ops), asocijavosi su Žemyna (Gimbutienė 1985: 153—154). 
Manytume, kad iš tiesų deivėms-akmenims skirta paršiuko, taip 
pat duonos auka, beje, ir nurodytoji šių „deivių“ funkcija - grūdų 
bei gyvulių saugojimas — būtų gana svarūs argumentai jas sieti su 
žemės deive. Žemynai būdinga javų, jų išteklių, gyvulių ir namų 
globa. Be to, pažymėtinas ir dar vienas tokios prielaidos naudai 
pasitarnaujantis faktas iš latvių mitologinės tradicijos: jau buvo 
minėta, jog Valmieros aps. Žemės motei (Erdgėttin) galėjo būti 
aukojama kaip tik ant akmenų, tik ne patalpoje, o atviroje vie- 
toje, kaip apie tai yra rašęs A.W. Hupelis. Jo pateiktą informaciją 
vertėtų priminti: „Jie [valstiečiai — N. L.| turi paprotį aptverti kokį 
seną medį ar plyną lauką, ypač kažkada sudegusios trobos vietoje, 
arba nedidelę kokią akmenų krūsnį ir ten aukoti Žemės motei 
pirmojo pieno, sviesto, vilnos bei pinigus ir kitus panašius dalykus 


3 Anot M. Sakalavičienės-Šimelionytės, terpupėdziuosna krauna rugius. 
Kluono viduryje yra gramdzymas, išmušta moliu asla, o pašalyje - ferpupė- 
dzis (Dubinių k., Varanavo r., LTR 7784/40). 

<...>. Tokią vietą, kuri sykiu jų-buvo laikoma ypatingu namų 
globėju, jie nepaprastai gerbė <...>“ (Hupel 1789: 382; išretinta 
N. L.). Tad ant akmenų galėjo būti aukojama latvių žemės deivei, 
ir ši vieta sieta kaip tik su namų globa““. 

Tiesa, aukojimo adresatas, 1600 m. įėzuitų pranešime nusa- 
komas kaip Deyues, primena panašiai įvardijamų domestikuotų 
žalčių Pagirnių, kaip tik kamarose, svirnuose saugojusių malamų 
miltų atsargas, nusakymus: Deiues (1601 m., BRMŠ II: 621, 629), 
pagirnios deyvios (1725-1726 m., BRMŠ IV: 119, 125), Deiviey 
Pagirney (1725 m., BRMŠ IV: 119, 125). Apie juos buvo rašyta 
tos pačios Vilniaus kolegijos jėzuitų, paliudijusių deivių-akmenų 
kultą. Jų, be kita ko, buvo užsiminta, kad Lietuvoje šioms būty- 
bėms (namų dievui Pagyrmis) tam tikrose vietose tris kartus per 
metus vyrai aukodavę paršą arba jautį, o moterys - gaidžius (1604 
m., BRMŠ II: 622, 630). Tad namuose ar jų pagalbinėse patalpose 
laikomiems žalčiams, gyvendavusiems po pamatais, po girnomis 
ar paprasčiausiai žemėje pakampiuose, vienas aukojamųjų objek- 
tų galėjo būti kaip tik paršiukas. Galiausiai turėtina omenyje tai, 
kad Kražių apylinkėse garbintas Pagirnis jį charakterizavusių jė- 
zuitų buvo sutapatintas su Cerera kaip jos lietuviškasis atitikmuo 
(Pagirni Cererem) (1611 m., BRMŠ II: 625, 633). Kitaip tariant, 
Pagirnis — tai Žemyna, lietuviškoji Ceres. Taigi, jei ir pasitvirtintų 
iškelta prielaida, kad su deivėmis—-akmenimis galėtų būti siejami 
žalčiai Pagirniai, vis tiek tikriausiai pripažintume, jog čia susidu- 
riame su tiesiogine ar netiesiogine Žemynos kulto, susijusio su 
reptilijų garbinimu, apraiška. 


5 Pažymėtina, jog prie Demetros Elevowia šventyklos Fenėjos vietovėje 
(Arkadijoje) gulėjo vienas ant kito du dideli akmenys (Altheim 1931: 110). 

Kiauliena vėlyvesniuose sėjos papročiuose 


Lietuvių visai neseniai praktikuoti sėjos papročiai, nors ir desakra- 
lizuoti, atliekami nesuvokiant jų tikrosios, su pirmykščiais tikėji- 
mais susijusios prasmės, išlaikė glaudų ryšį su kiaule kaip mitiniu 
gyvūnu, atskleisdami žemės, jos įdirbimo ir kiaulės koreliaciją, 
turinčią gilias šaknis senosiose Europos religijose". 

Apeiginis kiaulienos valgymas vykdavęs neretai čia pat lauke, 
prieš pradedant javų sėją arba po sėjos į namus parėjus: Sėjant 
javus į lauką išsineša kiaulės kojas ir degtinės puskvortį, ten suvalgo 
ir sugeria, tai sako, kad geriau javai auga (Pabiržė, BILŽPT: 22, nr. 
343); Gaspadinė niekuomet neatiduoda kiaulės uodegos šeimynai 
suvalgyti, pakol nepradeda sėt vasarojų. Tik tada atiduoda sėjėjui 
suvalgyt, kai pareina pirmą kartą sėjęs vasarojų. Kad varpos tarptų, 
kaip kiaulės uodega (Klovainiai, LMD I 214/80); Kai miežius ren- 
giasi sėti, verda kiaulės uodegą, kad miežių varpos būtų kaip kiaulės 
uodega (Rokiškis, LTR 716/164); Norint kad būtų didelės varpos, 
reikia duoti sėjėjui valgyti kiaulės uodegas, kad ir varpos būtų tokios 
didelės, kaip tos uodegos (Žagarė, LTR 1623/19). Kiaulės koją re- 
komenduojama valgyti sėjikui sėjant žirnius, kad jie gerai derėtų 
(BILŽPT: 57, nr. 925), o sėjant miežius siūloma kiaulės uode- 
gą įsikąsti į dantis, tada užauga didelės varpos (BILŽPT: 50, nr. 
813—-817). Maginį poveikį javų derlingumui darydavusi ne tik 
pati kiaulė, bet ir su ja lietęsi daiktai — pantis, ant kurio kabojo 
mėsa, taip pat šiaudai, kurių liko po kiaulės svilinimo: Sėdamas 
turi laikyti dantyse pantį, su kuriuo buvo mėsa pakabinta, tada ja- 
vai derės (Daugailiai, BILŽPT: 27, nr. 420); Kai kiaulę svilina, tai 


* Lietuvoje kiauliena, ir ypač kiaulės snukis, kartais ir uodega, būdavę kai 


kurių kalendorinių švenčių apeiginis valgis. Per Užgavėnes: Siupinys ver- 
damas. Baigiasi mėsajiedas ir būtinai tam šiupiny turi būt kiaulės uodega ir 
kiaulės snukis <...> (Tverečius, LTR 7793/43). Per Velykas ir Kalėdas: 
Senuoviej par šv. Velykas ar par Kalėds visumet mam turiedava kiaulės galvą. 
Išvirdava visą ton kiaulės galvą, įdiedava į didelį katilą ir tuokį cielą padieda- 
va unt stalą (Gegrėnų k., Plungės r., LTR 7788/37). 

stengiasi, kad tų šiaudų liktų pabiržyti [sėjant žymėti, iki kur krinta 
grūdai — N. L.] pavasarį pradėjus sėti: užaugs gerų javų, kiaulės 
bus geresnės ir bus kuo penėti (Antazavė, BILŽPT: 27, nr. 421a). 
Su kiaulėmis siejamas ir rugių sėjimo laikas. Apie Aukštadvarį 
sakoma: Rugius pradeda sėti, kada kiaulės miega, tai duona bus soti 
ir skalsi (Aukštadvaris, BILŽPT: 40, nr. 658). Dominuojanti kiau- 
lienos valgymo ar su ja susijusių daiktų panaudojimo sėjos metu 
motyvacija - kad geriau javai augtų, kad Varpos tarptų — rodo, kad 
šie veiksmai buvo grindžiami senaisiais, su mitologine tradicija 
susijusiais tikėjimais. 

Latvių tikėjimai patvirtina miežių sėjos ryšį su kiaule, kurios 
uodega ar ausis valgytos kaip tik šiuo metu, galvojant, kad tai 
pagerins javų derlių: Miežus sėjot jūėd cūkas astite, lai aug resnas 
varpas. „Kai sėja miežius, reikia valgyti kiaulės uodegytę, kad 
varpos augtų stambios“ (Jaunaucė, ŠmLTT 20575); Kad miežus 
sėjot, tad edot cūkas asti, lai gari mieži augtu. „Kai sėja miežius, val- 
go kiaulės uodegą, kad aukšti miežiai augtų“ (Ventspilis, ŠmLTT 
20577); Pirmos miežus sėjot, jūvūrot cikas auss, lai labi mieži augot. 
„Pirmus miežius sėjant reikia virti kiaulės ausį, lai miežiai gerai 
auga“ (Planiai, ŠmLTT 20578; žr. ir 20562-20579Y?!, 

Apžvelgtieji lietuvių ir latvių sėjos papročiai, kuriuose dauge- 
liu atvejų figūruoja kiauliena, sėjos metu suvalgoma ar kaip kitaip 
panaudojama sėjamų augalų vegetacijai skatinti, gali būti aiški- 
nami kaip aukės žemei ir ją įasmeninančiai dievybei atspindys. 
Tad ir vėlyvesni etnografijos duomenys paremia kiaulės ryšį su 
žeme ir jos deive. Galima išvada, kad baltai sėjos metu atlikinėjo 
panašius ritualus kaip ir pietų Europos tautos: ir graikai Deme- 
trai bei Korei, ir romėnai Tellus bei Cererai, ir lietuviai Žemynai 
aukojo kiaulę. 


?! Iš latvių kalbos verčiant tekstus, cituojamus šiame darbe, konsultavo dr. 
Lilija Kudirkienė. 

ŽEMYNA IR JAVŲ ŽYDĖJIMAS 


Žemynėliavimas per šv. Joną 


Kupolių šventė — augalijos žydėjimo, žaliavimo tarpsnis, gamtos 
gyvybingumo raiškos kulminacija. Kitaip tariant, tai mitologizuo- 
tų žemės galių, įsikūnijančių klestinčioje augalijoje, intensyvios 
raiškos metas. 

Žemynos ryšį su augalijos žydėjimu rodo vienas iš pastoviųjų 
šio dievavardžio epitetų jai skirtose maldose - Žiedkėlė (Zedkellei): 
„Zemynele, Zedkellei, žydek ruggeis, kwecžais, mežais ir wissais jau- 
wais <...> (PrPĮ III: 482). M. Pretorijus taip komentuoja šią maldą: 
Liebe Erdgėttin, durch welche alles blihen mup <...>. „Miela žemės 
deive, viską pražydinanti <...>“ (PrPĮ III: 482, 483). Tad Žemyna 
buvo suvokiama kaip žydėjimo fenomeną lemianti jėga, tikėta, 
kad jos dėka žydi javai. Javų žydėjimą galima interpretuoti kaip 
šios sudievintos stichijos teofaniją, atsiveriant jos mistinei galiai 
pačiu gyvosios gamtos, ypač javų, suvešėjimu. Rugiai plaukia ir 
žydi paprastai gegužės birželio mėnesiais. Tai neretai sutapdavo 
su Sekminėmis (tiesa, nelygu, kada jos būna — gegužės antroje 
pusėje ar birželio pirmoje pusėje) ir galėjo trukti iki Joninių?“. 
Mitopoetinėje agrarinės visuomenės pasaulėvokoje šis periodas 
buvo ypač sureikšmintas, siejant gamtos vešėjimą su chtoninėmis 
dievybėmis. 

Latviai Jonines vadinę, be kitų vardų, kaip tik Ziedu diena — 
„Žiedinėmis“ Šis vardas aiškinamas tuo, kad šventė būna per patį 


** Sekminės, septintosios savaitės po Velykų sekmadienis, pasitaikydavo lai- 
kotarpiu tarp gegužės 11-birželio 12 (Vyšniauskaitė 1993: 81). 

žydėjimą ir perėjimą nuo pavasario prie vasaros darbų (Šmitas 
2004: 134). > | | | 

M. Pretorijaus liudijimu, per Jonines būdavo atliekamas že- 
mynėliavimo ritualas — alaus libacija Žemynai su jai skirta malda: 
„Šeimininkas čia vėl meldžiasi savo prūsiškąja kalba, rankoje lai- 
kydamas kaušelį, geria savo papratimu rankoje labindams ir že- 
mynėliaudams, prašo Dievą gero šienapjūtės derliaus“ (PrPĮ III: 
503; BRMŠ III: 289). Tiesa, Žemyna būdavo minima ir atliekant 
religines apeigas prie ritualinio šventės atributo —- Kupolės-karties. 
Šį konkretų faktą yra užfiksavęs ir M. Pretorijus. Tai jam paliudijo 
istorikui Verdainės kunigas Wilhelmas Martinijus, kartą stebėjęs 
šventvietėje Žemaitijoje Metirkviečiuose netoli Šyšos upės įdomų 
senovinio kulto atvejį. Jį pateikiančiame naratyve įsidėmėtina tai, 
kad su tam tikromis apeigomis nuėmus Kupolę (aukštą kartį, ant 
kurios buvo ištemptas ožkos kailis ir pritaisytas didelis javų ir žolių 
kuokštas), vaidilutis (Weidelutt), sakydamas kalbą susirinkusie- 
siems apie jų kilmę bei senuosius papročius, paminėjo Žemyną ir 
Perkūną. Po pasakytos kalbos visi palenkė galvas prie žemės (PrPĮ 
III: 261, 263; BRMŠ III: 140, 254). Matyt, šie dievai dar laikyti 
svarbiausiais, todėl šventvietėje, ištraukus Kupolę-kartį, jie buvo 
priminti jaunuomenei senojo vaidilučio ir atitinkamai pagerbti. 

Šiame skyriuje didžiausias dėmesys bus skiriamas Kupolių šven- 
tės giluminei prasmei atskleisti. Tai turėtų padėti suvokti Žemynos 
vietą ir vaidmenį su šia švente susijusioje mitologinėje tradicijoje. 


Šventės varduose glūdinti prasmė 


Raktas pirmykštei Kupolių šventės intencijai paaiškinti glūdi šios 
šventės senuosiuose pavadinimuose. Tie vardai (Kupolės, Rasos ir 
kt.) bei jų semantika dar XX a. aštuntame dešimtmetyje buvo ap- 
žvelgti ir nagrinėti etnologo Stasio Skrodenio, konstatavusio, kad 
šie dalykai turėtų padėti spręsti Joninių šventės prasmės proble- 

mą (Skrodenis 1977: 42-59). Jis padarė išvadą, kad Jonines, arba 
Kupolių šventę, reikėtų pirmiausia laikyti augmenijos klestėjimo, 
vešėjimo švente, o pačią kupolę (-ius) — to klestėjimo įprasminimu, 
o gal net vegetacijos dievybe (pasiremta ir Pranės Dundulienės 
koncepcija) (Ten pat: 59). S. Skrodenio įžvalgos, regis, pagrįstos. 

Ankstesnieji šventinio meto, dabar dažniausiai vadinamo Jo- 
ninėmis, vardai — Rasos šventė, taip pat Kupolės. Abu šie vardai 
atrodo esantys autentiški, kadangi užfiksuoti ganėtinai senuose 
šaltiniuose. Be to, jų tikrumas patvirtinamas archajiškų apeigų ir 
su jais turėjusių ryšį tikėjimų. 

Rasos švenė minima XIX a. lietuvių raštijoje. 1835 m. pirmą 
kartą išleistame veikale Dzieje narodu litewskego T. Narbutas apie 
šiuo vardu vadinamą šventę yra rašęs: „Lietuviai laikotarpį nuo ge- 
gužės 25 iki birželio 25 dienos paskirdavo Ladonai. <...> Paskutinė 
diena buvo Rasos šventė“ (Narbutas 1992: 80, 261). Vėliau lenkų 
istorikas Ignacas Johannas Hanuschas užsiminė, esą kadaise „aukš- 
čiausio saulės pakilimo šventė“ lietuvių vadinta Rassa (1842, LM 
I: 118). L. A. Jucevičius studijoje „Lietuva“ (Litwa, 1846) pateikęs 
žinių apie „ėjimo į Rasas“ per Jonines apeigą, taip ją apibūdino: 
„Vilniuje švento Jono vaikštynės yra plačiai žinomos pavadinimu 
eiti į Rasas, kur žaidžiama iki saulės tekėjimo“ (Jucevičius 1959: 
236). Motiejus Valančius yra pavartojęs Rasos sąvoką veikale 
„Žemaitju wiskupiste“: „Garsi tos nakties iszeįga buwa atminimu 
stabmeldiszkos szwętes Raszos <...>“ (Wolonczewskis 1848: 170— 
171). Antano Juškos užrašytose dainose (I t. - 1880 m.) minima, 
kad per šienapjūtę būdavusi Rasos šventė: Rasos šventė kai atėjo, / 
Šieng pjauti jau reikėjo“ (JLD 210; plg. LKŽe pateiktą šio autoriaus 
vartotą pavyzdį : Rasos šventė esta kirmičė su linksmomis dainomis 
ling Joninės ant lauko ]; LKŽe: rasa). 

Kai galvojame apie Rasos šventės pavadinimo kilmę, be abejo, 
kyla klausimas, kokia rasa čia turėta omenyje — „rugių rasa, tai 
yra žiedadulkės, kylančios, kai javai rasoja — žydi“ ar rasa „drėg- 
mė, vandens lašeliai ant žolės“. Turint omeny išskirtinį dėmesį 


ŽEMYNA IR JAVŲ ŽYDĖJIMAS 245 


javams per Kupoles, jiems skirtą visą kompleksą apeigų, taip pat 
šias apeigas lydėjusias dainas, poetizuojančias javus, rugių rasa ir 
jų rasojimas — žydėjimas šventėje galėjo atlikti ypatingą vaidmenį. 
Pati šventė kaip tik ir buvo skirta vaisingumui, ypač javų augi- 
mui, užtikrinti: Joninės vadintos uradzojaus švente (Šalinėnų k., 
Antalieptės vls., LTR 2069/63); [Jonas] - itai vasarinė šventė, kad 
duot Dievas uražejų, kad javas išaugtų (Ramoškų k., Šalčininkų r., 
LTR 2919/90). Anot P. Šmito, „Visos Joninių apeigos daugiau ar 
mažiau siejasi su vaisingumu. Lauke, darže, tvarte, arklidėje, prie 
bičių — visur laukiama gerų vaisių“ (Šmitas 2004: 135). 

Rugių žydėjimui, be svarbos pragmatiniu požiūriu, galėjo būti 
suteikta religinė reikšmė, kadangi vaisiaus radimąsi žemdirbys 
įsivaizdavo kaip išskirtinės svarbos įvykį, nelyginant sakralią mis- 
teriją. Senosiose Europos kultūrose, kai tik pradėta verstis žem- 
dirbyste, vaisingumo galios ir vaisiaus prasidėjimas homo religiosus 
sąmonėje įgijo religinio fenomeno aureolę. Tai liudija archajiški 
pietų Europos tautų agrariniai ritualai ir javų dievybių — tarkim, 
graikų Demetros, romėnų Cereros — kulto apraiškos. Šioms die- 
vybėms skirtos religinės apeigos atlikinėtos, siejant visa tai su 
javais — jų sėja, vegetacija ir derliaus nuėmimu. Javai kadaise buvo 
svarbiausioji kultivuojamoji kultūra ir, sekant jų augimo bei grū- 
dų brandos vyksmą, tuo tiesiog gyventa. 

Vaisiaus užsimezgimą lemiantys javų vegetacijos tarpsniai ge- 
gužės birželio mėnesiais lietuvių kalboje įvardijami tam tikromis 
sąvokomis. Pirmiausia, kaip žinoma, prieš pražystant javams, su- 
siformuoja varpos, sakoma - javai plaukia. Šiame kontekste plauk- 
ti reiškia „leisti, skleisti iš bamblių varpas, plaukėti“: Kad plauk 
rugiai — varpos lenda lauko[n] iš laiškų Lk; Rugiai jau didoki, tuoj 
gal plaūks Mr; Rugiai kelias, pradeda plaūkt Aps (LKŽe: plaukti); 
Plaukia, jau trūksta tas kevalėlis, kur varpa būna ir išlenda varpytė 
viršun, tai vadina, jau rugiai plaukia (Miguičionių k., Varėnos r., 
LTR 7786/50). Išplaukę javai ima žydėti. Tai gali būti nusako- 
ma žodžiu rasoti. Žodžio rasoti reikšmė taip aiškinama: „žydėti, 

plaukti (apie javus) (LKŽe: rasoti). LKŽe pateikiami pavyzdžiai, 
iliustruojantys posakių rasoti, kilti rasai, būti rasoje kontekstą, su- 
sijusį su javais: Jau rugiai rasėja Rdm; Miežiai rasoja Pns; Rugiai 
rasoja — kad vėjas yra, tai kap dūmai eina, raselė tokia būna Kls 
(LKŽe: rasoti ); Rugiai auga, rasa kyla Sem (LKŽe: rasa). Ir dar 
vienas pavyzdys iš LTR: Jau kap dūmai, kap padaboji, tai toki kap 
dūmai plaukia, plaukia iš tų rugelių, rasoja jau rugiai, jau rugiai 
rasoja, jau gal bus grybų (Paditvio k., Varanavo r., LTR 7784/81). 
Respondentė Stasė Saulėnienė-Balkutė (g. 1933 m.) taip aiškino 
rasojimo reiškinį: Rasoja rugiai — žiedeliai toki iš varpų išlindį būna. 
Kadu vėjas pūsterna, kai rugių aauE tokį debesį neša, tokių spalvų iš 
tų žiedelių, tai sako: „Rugiai rasoja“, ir tokis kvapas jaučias net nuog 
tų žiedelių (Miguičionių k., Varėnos r., LTR 7786/51). Kadangi 
rugiai rasodavę, nelygu, kokie metai, kartais ir ligi Joninių, tai 
ir pati šventė, kurios metu javams buvo skirta nemažai religinių 
apeigų, galėjo būti vadinama Rasos švente, arba, kitaip tariant, 
Rugių rasojimo laikotarpiu?“, 

Rugių Žydėjimas, jų rasa poetizuojama per Kupolines giedotose 
sutartinėse: Gražiai rugiai žydėjo, / Tatata, / Net laukeliai mirgėjo, / 
Tatata (Utenos aps., SIS 58); Nu rugių, nu rugių, / Nu rugių raselė 
/ Aukso krito. / Močiutės dukrelės / Graudžiai verkė (SIS 59; užr. 
1849 m.; pirminis šaltinis - Mykolo Miežinio rankraštis). Vienoje 
šakotinės kompozicijos sutartinėje rasos leitmotyvas siejamas su 
jaunų Žmonių poravimosi tema: Kuko! rože, ratilio, / Kas loukeli 
vaikšte? / Rasito rasyte, / Rasito rasyte. / Kukol rože, ratilio, / 
Vaikšte jauns bernelis, / Rasito rasyte, / Rasito rasyte (Biržų aps., 


** Javų rasą galėjus turėti ypatingos galios liudija prausimosi ja paprotys: Jei 
nori, kad strazdanos nuo veido pranyktų, reikia Joninių vakarą rugių rasa nu- 
siprausti (Buračas 1993: 286); Dar žinai, kap kadu Tameliūtė buvo. <...> Ir 
čia mūsų avižos buvo - labai gražios buvo. <...>. „Oi, - sako, - Juzula, kokia 
rasa!“ Ir tuoj rasa ėmė ana praustis. Nug j javo ir praustis. Nu tai tį kų možė ir 
žino. Ot, sako, rasa! O rytas tadu gražus buvo <...> (Šiudainių k., Šalčinin- 
kų r., LTR 6447/529). Tačiau iš konteksto nėra aišku, kuri rasa čia turima 
omenyje — žydinčių rugių žiedadulkės ar vandens drėgmė. 

SIS 545). Toliau kalbama apie tai,-kaip bežnelis pameta žiedelį, jį 
randa mergytė; antroje dainos šakoje - apie mergelę, vaikščiojusią 
„loukely“ ir pametusią šilkų kuskelę; kurią randa bernelis (Biržų 
aps., SIS 545). Refrenas Rasito rasyte asocijuojasi su žodžiu rasoti 
ir su pačiu rugių žydėjimu, be to, pats apdainuojamasis įvykis 
vyksta lauke ir per Kupoles. Tokiame gamtos klestėjimo, kupėji- 
mo fone metaforiškai atskleidžiami intymūs jaunuolių santykiai. 
Šioji subtili paralelė atspindi gamtos ir žmonių pasaulio intuityviai 
juntamą sąsają. 

Šventės ryšį su augalija, ypač kultivuojamąja, patvirtina ir kitas 
jos pavadinimas — Kupolės arba Kupolinės. Žodis kupolės randamas 
jau XVI-XVII a rašytiniuose šaltiniuose. Anksčiausiai jis (kupala- 
mis) paminėtas Wolfenbiittelio postilėje ir vartotas Joninių žolių 
reikšme (1573 m., BRMŠ II: 445). Ta pati šios sąvokos reikšmė 
nurodoma „Lexicon Lithuanicum“ (kupoles, XVII vidurys, BRMŠ 
III: 77), Ę Pretorijaus Vyresniojo (Kupoles, apie 1680 m., BRMŠ III: 
95), M. Pretorijaus (kupole, kaupole; BRMŠ III: 289). Pačią šventę 
šios šaknies žodžiu bene pirmieji įvardijo M. Stryjkovskis — kupala 
(kupalą, 1582 m., BRMŠ III: 508, 542) ir M. Pretorijus - Kupolės 
(kupoles) (PrPĮ III: 502, 503; BRMŠ III: 183, 289). 

Žodis kupolė, kuriam artima forma žinoma ir rytų slavams 
(rusų kynana, baltarusių kynana, ukrainiečių kynazo, kynauzo), 
kildinamas iš indoeuropiečių šaknies *kūp-. Lietuvių kalboje esa- 
ma daugybės šios šaknies žodžių: kupėti, kūpėti „gerai augti, vešėti, 
virsti iš dirvos“, „būti ko nors per daug, per viršų eiti“, kuplotis 
„šakotis, kerotis“, kuplus „tankus, vešlus, trąšiai išaugęs, šakotas“, 
kūpinti „su kaupu pilti, kaupinti“, kupinas „pilnas su kaupu“, ku- 
peliuoti „pilną dėti, kaupuoti“, kupelė „rugių ar kviečių guba“, ku- 
peta „didelė šieno, šiaudų ar kt. krūva“, kupetėtis „dėtis į krūvas, į 
kupetas“, kupsta, kupsna „krūva“, kupstas „nedidelė krūva šieno, 
kūgis, kaugė“, „javų guba (10 ar 12 pėdų)“, kūpuliotis „ristis, kul- 
tis, kupstuotis, išdykauti“, kupėtis (kupisi, -ėjosi) „norėti, geisti“ 
(LKŽe). Tos pačios šaknies yra latvių kupls „vešlus, kuplus, tan- 

kus, apstus, gausus“, kuplot „vešėti, klestėti“, kuplinat „turtinti, 
papildyti“, rusų Kynuna „krūmas, krūmynas“, kynena „vasarūnė, 
baltašaknė (Polygonatum)“, lenkų kupa „krūva, kupeta, stirta“, ku- 
palnik bot. „arnika“. Su kalbama šaknimi sietinas ir lotynų cupido 
„Stipri aistra“:?* Pateikti pavyzdžiai rodo, kad šaknies kup- dariniai 
itin dažnai vartojami su javais, jų augimu ir derliaus dorojimu 
susijusiame kontekste. 

Atkreiptinas dėmesys į posakį rugiai kupa / kūpa. Kazimiero 
Būgos jis šitaip aiškinamas: rugiai kūpa „toks geras derlius, kad 
svarios varpos net linksta“ (Tverečius, Būga 1958: 331). LKŽe 
pateikiamas toks veiksmažodžių kupėti bei kūpėti vartojimo kon- 
tekstas: Ant kalno kupa rugiai ir želia rš; Dobilai iš pakalnių kupa 
rš (LKŽe: kupėti); Rugiai kūpa (labai trąšūs, iš dirvos virsta) Sr; 
Kai užderėjo vasarojus, tai net iš dirvos kūpa Ign; Javai net kūpa iš 
dirvų Ds (LKŽe: kūpėti). Tad žodžiais kupėti, kūpėti gali būti nu- 
sakomas augalijos, ypač javų, geras augimas, vešėjimas, tai yra jų 
intensyvusis vegetacijos periodas“?. Beje, latvių tikėjimuose žodis 
kūpėt, kalbant apie rugių žydėjimą, rodo šios šaknies žodį turint 
ir tokią reikšmę: Kad rudzu lauks ziedėdams kūp, tad vajaga atvėrt 
klėts durvis, lai svėtiba nūk klėti (ŠmLTT 25882) „Kai rugių laukas 
žydėdamas dulksta, tada reikia atidaryti klėties duris, te palaima 
ateina į klėtį“; Kad rudzi ziedėdami kūp, vajaga attaisit klėts un 
citu ėku durvis, lai rudeni pieskrien pilna mūja ar rudziem (ŠmLTT 
25889) „Kai rugiai žydėdami dulksta, reikia atverti klėties ir kitų 
trobų duris, tegu rudenį būna pilni namai rugių“““. Rūkas, migla, 
matomi javams žydint virš jų — tai toji pati rasa. Tad latvių kūpėt 


* J. Langė latvių lyguo sieja su Kupidono pagerbimu: „Lyguo — tai yra čio- 
nykščių šiaurės tautų birželio 24—ą švenčiamos džiaugsmo šventės, kurią 
jie rengia savo pagoniško Kupidono garbei, džiūgavimo šūksnis“ (BRMŠS 
IV: 185; žr. ir G. E Stenderį, BRMŠ IV: 197, 205). 

Daiva Vaitkevičienė pastebi, kad kūpėti pamatinė reikšmė — „kilti į viršų“ 
(Vaitkevičienė 1999: 17). Augimas paprastai ir esąs stiebimasis, kilimas į viršų. 
Lietuvoje su rugių rasa būdavo atliekamas toks maginis veiksmas: Kad pa- 
keltų savo laukų derlingumą, tai šv. Jono naktį šluoja rasas iš svetimo lauko į 
savą (Mosėdis, Kudirka 1991: 22). 

viena iš reikšmių - kilti rasai, žiedadulkėms javams žydint?". Vadi- 
nasi, lietuvių kupėti / kūpėti, latvių kūpėt veiksmažodžiais atsklei- 
džiama žydinčių, skleidžiančių žiedadulkes ir kylančių, vešinčių 
javų būsena kaip tik vasaros pradžioje“. | 


Apeigos, susijusios su javų rasojimu 
bei kupėjimu 
Šventės ryšį su javų rasojimu ir kupėjimu rodo ne tik kalbos, bet ir 
etnografijos, ypač apeigų duomenys, kurie dažnusyk papildo vieni 
kitus. Pažymėtina, kad žodžiu kupinės vadintos „laukų žiūrėjimo 
apeigos per rugių žydėjimą“: Kokios čia kupinės — kas sau; seniau 
visas kaimas eidavo, alaus padarydavo, ugnis kūrendavo, jaunimas 
šokdavo - tai bent kupinės Trgn (LKŽ.e: kupinės). Kupinėti - „ap- 
eiti pasėlius (atliekant tam tikras apeigas, kad būtų geras der- 
lius)“: Kupinėt kupinėk, o dirbt netingėk! Trgn (LKŽe: kupinėti). 
Plaukiančių ar rasojančių rugių apeiginio lankymo formos ir 
tikslai buvo įvairūs. Tai galėjo turėti apsauginę funkciją: Nu tai 
kai rugiai plaukia, tai kaip kas sakė, kad reikia apeidyti |lauką| tą 
aplinkui, prašyti Dievo, kad ledai neišdaužytų, kad tos tokios audros 
neišguldytų rugių. Būna, užeina debesiai, išguldo rugius (Onuškis, 
Trakų r., LTR 7786/113). Kita ir, matyt, svarbiausia rugių lanky- 
mo ir apeiginių vaišių, vadintų sambariais, parugėje per Sekmines 
dingstis - jų „laimos“, brandos laidavimas: „,Gražaus šventadienio 


7 Beje, žodžio rasinat reikšmės taip pat siejasi su dulkimo veiksmu: „dulkti, 
dulksnoti, lynoti“ (Balkevičius, Kabeika 1977: 550). 

88 Slavų Kupalos šventė ir jos mitiniai veikėjai taip pat buvo siejami su au- 
galijos kupėjimo, vešėjimo idėja. Rytų slavų kalbų šaknis kyn— prasmės 
požiūriu gretinama su ap- ir 6yū-. Ji, kaip ir pastarosios, turi ryšį su balto, 
vešlaus, kuplaus (gerai, sparčiai augančio), taip pat su verdančio, nuož- 
maus, pasiutusio, įsiaudrinusio, aistringo, geidulingo sąvokomis. Mitiniai 
personažai Kupala (Kynaso) ir Jarila (Apuxo) reiškė vaisingumą skatinančią 
vasaros dievybę. Jaroslavlio, Tverės, Riazanės gubernijose Kupalos šventė 
dar neseniai buvo vadinama Jarilos švente (Acbanacbes 1995: 348-—349). 

popietį vaikščioja ūkininkai, apžiūrinėdami savo ir kaimynų ru- 
gius. Paskum visi susitelkia į būrelius ir suvirsta parugės dailioje 
pievelėje pailsėti. <...> Daugelis ūkininkų Sekminėms turi pasi- 
darę saldaus alučio. Alučiu pasivaišint pasitelkia ir vieną kitą gerą 
kaimynėlį, taigi išeina šioks toks ir ūkininkų Sekminių balius. Ta 
proga, būdavo, susitaiko kaimynai, kurie tarpusavy nesugyvena, 
arba moterys, kurios liežuviais plakasi. Jeigu per Sekmines rugius 
aplankai, sako, javų laima ir branda didesnė esti“ (Buračas 1993: 
264—265). Apžiūrint rugius apie būsimą derlių būdavo spren- 
džiama iš jų krūmijimosi ir plaukėjimo: Spėdavo būsimą derlių: jei 
veja plati ir žalia, tai bus geras derlius. Jei rugiai silpnai išplaukia, tai 
derlius bus blogas (Sėtikės k., Švenčionių r., Balčiūnienė 2012: 62). 
Šie augančių javų požymiai laikyti esminiais??. Javus lankydavę ir 
vyrai, ir moterys. Nors neretai folkore su šiuo papročiu siejami 
vienos lyties atstovai!““, Apie Tauragnus šv. Jono rytą šeiminin- 
kas apibėgdavęs nuogas aplink lauką, „kad javai geriau derėtų“ 
(Kudirka 1991: 21), o Švenčionių krašte javų lankymas apie Sek- 
mines buvęs daugiau „moteriškas“ paprotys (Balčiūnienė 2012: 
60): Kai žydi rugiai, susidarydavo būrelis merginų, eidavo aplankyt 


» 2012 m. ekspedicijoje Lazdinių k., Švenčionių r. teko išgirsti per Sekmines 
giedamų giesmių, kuriose poetizuojamas lankomų rugių vešėjimas: [O ko- 
kias giesmelas Sekminėm gieda?|] Eisime sesutės, galilia, / Laukan padabo- 
cia, galilia, / Rugelių dabocia, galilia, / Kap rugeliai auga, galilia, / Kap kvie- 
teliai želia, galilia, / Ar bus uražojus, galilia, / Lyliuote lylia, gaililia. <...> 
ĮKokių dar giesmelį?| Kur mano tėvelis gėrė, / Ty žali rugeliai žėlė, / Dūzgė 
bitelė dūzgė, / Dūzgė širvoja dūzgė. / Kur mano motulė gėrė, / Ty žali lineliai 
žėlė, / Dūzgė bitelė dūzgė, / Dūzgė širuoja dūzgė <...> (LTR 7793/119). 
Pastaroji daina tautosakininkų priskirta vaišių dainoms (Vš 275). Tačiau 
kalendoriniu požiūriu ji sietina su Sekminėmis ir jų papročiais. Juk ir dai- 
nuojama apie apeiginį vaišinimąsi alumi, dėl ko gerai auga rugiai, linai. 

Kupolinėse sutartinėse javus lanko vyriškas personažas: Kupolio, rože, / Kur 
buvai, Jonai? / Rugių laukely / Rugelius lunkei? (Radviliškis, SIS 548). — 
Kupolio rože, / A kur buvai, Jonai? - Rugelių lunkyti. / - Ar gerūs rugeliai? 
/ - Gerūs gerumo, / Lylio, išložėjį (Biržai, SIS 552). Latvių Joninių daino- 
se dainuojama apie Janytį, apjojantį laukus, „kad augtų rugiai, kad augtų 
miežiai, kad augtų visi javužiai“ (lai aug rudzi, lai aug mieži, lai aug visa 


labibina) (Šmitas 2004: 134). 

rugių (Ten pat); Moterys Sekminių dieną, susidėjusios į didelį bliūdą 
kiaušinienę, sūrius, eidavo apie laukus (Ten pat). Alaus gėrimas 
parugėje per Sekmines buvo ritualinio pobūdžio. Tikriausiai dalis | 
jo ir tam tikrų maisto produktų (kiaušinių, duonos ir kt.) būdavo 
simboliškai aukojama dirvai, skatinant jos derlingumą (Račiūnai- 
tė-Vyčinienė 2000: 154). Tad per Sekmines (kartais per Jonines) 
atliekamas javų lankymas ir parugėje rengiami sambariai galėjo 
būti susiję su Žemynos kultu. Šios prielaidos pagrįstumą susti- 
printų dar ir tas argumentas, kad Sekminių periodu giedamos 
vadinamosios paruginės bei sambarių sutartinės būdavo atlieka- 
mos moterų, joms judant — šokant, kojomis trypiant dirvą, o tai 
tam tikras kontaktas su žeme ir magiškas poveikis jai (žr. SIS 524; 
Račiūnaitė-Vyčinienė 2000: 156; Balčiūnienė 2012: 62). Moters, 
kaip gyvybės kūrėjos, kaip gimdytojos ir žemdirbystės pradinin- 
kės, ryšys su Motina Žemyna mitinės mąstysenos ir ją atspindinčių 
ritualų plotmėje yra akivaizdus (plg. Račiūnaitė-Vyčinienė 2000: 
154). Matyt, moterų atliekami ritualai, skirti dirvai ir joje augan- 
tiems javams, buvę itin paveikūs dėl jų prigimtyje užkoduotos ar- 
chetipinės sąsajos, nelyginant „giminystės“ su Motina Žeme. 

Plaukiančių, žydinčių ir vešinčių rugių lankymas — apėjimas, 
apibėgimas, o neretai ir vaišės prie jų, čionai surengiant alaus 
gėrynes, apeiginius šokius, buvo esminė pavasario pabaigos ir va- 
saros pradžios agrarinių švenčių akcija, kurios paskirtis —- palaikyti 
ir stimuliuoti jų kerojimą, grūdo formavimąsi, taip pat apsaugo- 
ti, sakralizuoti javus, ritualais susisiekiant su juos globojančiomis 
dievybėmis. 


Sventimo laikas 


Sekminės agrariniame cikle buvo reikšmingos ir tuo atžvilgiu, kad 
žymėjo pavasario lauko darbų pabaigą. Šios šventės ir jos metu 
rengiamų vaišių (sambarių) ryšį su sėjos pabaiga yra akcentavusi 
Pranė Dundulienė (Dundulienė 1979: 96-97). Iš tiesų vasarinių 

javų sėja iki Sekminių paprastai būdavo baigiama. Grikiai, bijantys 
šalnų, būdavo sėjami vėliau, kartais tik gegužės pabaigoje ir net 
birželio pradžioje. Todėl visiška sėjos laikotarpio pabaiga galėjo 
sutapti su Joninėmis. Liaudies tikėjimuose pabrėžiama, kad po sau- 
lėgrąžos nerekomenduojama ką nors sėti ne tik dėl sėjai pernelyg 
vėlyvo meto, bet ir dėl to, kad javai ar kitos kultūros paprasčiausiai 
nebeaugs: Po saulės sugrįžimo nebegalima sėti jokie javai, nes nebeau- 
ga - grįžta atgal (Kupiškis, BILKŠ: 261); Ką sėji ar sodini daržuose 
ar laukuose, viską baik iki Joninių, nes vėliau sėti neaugs, sako, kad 
gegutė nebekukuoja (Šiaulėnai, BILKŠ: 262). Turint omenyje tokią 
šios šventės kaip sėjos visiškos baigmės sampratą, ne be pagrin- 
do būtų M. Pretorijaus teiginys apie Sekminių šventės atributo — 
kupolės-karties su ant jos pritvirtintu žolių kuokštu iškėlimą per 
Jonines, kurias istorikas apibūdina kaip metą, kuomet laukai būna 
užsėti: „nes ir dabar dar nadruviai, skalviai, kaip ir žemaičiai, tebe- 
turi paprotį per Jonines, kai būna užsėję laukus, aukštai ant ilgos 
karties pririšti kesulą visokiausių žolių <...>“ (PrPĮ III: 263; žr. 
ir BRMŠ III: 140-141, 255). Tad Sekminės ir vasaros saulėgrįža 
galėjo būti siejami su vėlyvųjų kultūrų sėjos pabaiga. 

Rugiai pradėdavę plaukti ir žydėti, priklausomai nuo gamtinių 
sąlygų, skirtingu laiku (gegužės antroje pusėje ar birželio mėnesį). 
Per Sekmines rugiai turi būt išplaukį; jei rugiai išplaukį, tai gerai, o 
jei neišplaukį, tai šeimininkas kaltas - arba vėlai pasėjo, arba šlapia 
(Adutiškis, LTR 7793/84); Rugiai plaukia gegužės pabaigoj, o žydzi 
jau birželio pradžioj (Panočių k., Varėnos r., LTR 7794/20). Jų ra- 
sojimo, grūdo radimosi ir nokimo periodas trukdavęs apie šešias 
savaites: Rugiai dvi nedėlios rasoja, dvi nedėlios grūdas auga, dvi 
nedėlios noksta Arm (LKŽ.e: rasoti); Ir jau tadu išeina kap rasoja, tai 
po šešių savaitių jau pjauna žmonės rugius. Būna dvi savaitės raso- 
jimo, dvi savaitės augimo, brendimo grūdelių ir dvi savaitės nokimo. 
Nu jau čia ne visąlaik taip būna, užtai, kad jeigu lietus, tai nesunoksta 
per tas savaites, ale tep sakydavo žmonės (Genionių k., Varėnos r., 
LTR 7786/51). Panašiai apie tai samprotauja ir latviai, skirdami 

minėtiems rugių vegetacij os etapams po dvi arba tris savaites: Ru- 
dzi zied divas nedėjas, briest divas nedėlas un kalst divas nedėlas. 
(ŠmLTT 25868) „Rugiai žydi dvi savaites, bręsta dvi savaites ir | 
džiūna dvi savaites“; Tris nedėlas vajadzigas rudzu plaukšanai, tris 
ziedėšanai un tris briešanai (ŠmLTT 25367). „Trijų savaičių reikia 
rugių plaukimui, trijų žydėjimui ir trijų brendimui.“ Tad galimas 
daiktas, kad dėl to ir Kupolių (kurių vienas iš svarbiausių ritua- 
lų —- vadinamosios kupinės, žydinčių rugių lankymas, kad būtų 
geras derlius) šventimo laikas nusitęsdavęs, kaip dar 1582 m. buvo 
užsiminta kronikininko M. Stryjkovskio, maždaug apie mėnesį: 
„Ir buvo pratę vyrai ir moterys, seni ir jauni, per tų dievų šventes 
rinktis vienon vieton į šokius ir kitokias pramogas, o tas sueigas 
vadino kupala (kupalą), ypač gegužės 25 dieną ir birželio 25 die- 
ną, ir tokio papročio ligi šiol tebesilaikoma Rusioje ir Lietuvoje“ 
(BRMŠ II: 542; orig. BRMŠ II: 508). 

Apie ištęstą, dar prieš tris savaites pradedamą ir iki saulės grąžos 
nusitęsiantį Kupolinių šventimą kalba ir šis faktas: prieš šv. Joną 
tris sekmadienius mergų būrys eidavo apie rugius kupoliauti - pynė 
vainikus ir dainavo (LTR 209/44a)!0!, 

Su šiais duomenimis netiesiogiai siejasi LKŽe pateikta kupoliū 
reikšmė: šis žodis „galėjęs reikšti jaunimo gegužinę prie rugių lau- 
ko Sekminių antrąją dieną“: Tad čia kupolia įvardijamos apeigos, 
atliekamos būtent prie rugių lauko ir per Sekmines. Etnografai 
patvirtina, kad dar mūsų amžiaus pirmaisiais dešimtmečiais šiau- 
rės ir rytų Lietuvoje per Sekmines vykdavusios sudėtinės kaimo 
vaišės, vadintos, be kitų vardų (sambaris, parugė), - kupolis. Anot 
Z. Slaviūno, Adutiškio, Tverečiaus, Daugėliškio, Mielagėnų ir 
kitose apylinkėse sambariai vadinami „kupoliomis“ (SIS II: 10; 


0! Tai, kad apeigos su būdingais Kupolių šventės ritualiniais objektais prasi- 
dėdavusios jau apie Sekmines, liudija ir baltarusių etnografijos faktai. Per 
Kupalos šventę Gardino gubernijoje valstiečiai atnešdavo „Gegužės me- 
delius“ (Maii), nuo Sekminių (Tpouya) stovėjusius prie jų namų, ir juos 
netoli rugių sudegindavo lauže (Ilponn 2000: 97). 

plg. Vyšniauskaitė 1993: 82). Švenčionių- Tverečiaus areale pa- 
protys eiti kupolion „lankyti rugius su apeigomis per Sekmines“ 
ilgai išliko gyvybingas: Antroj Sekminių dienoj eidavo kupolion, ats- 
kirai vaikai, jaunimas ir seniai. Seniai tai parugėm pavaikščiodavo. 
E senelės pusmerges pamokydavo, kas reikia kupolioj dainuot (Bal- 
čiūnienė 2012: 60). Tai patvirtina ir 2012 m. atlikti lauko tyrimai 
Ignalinos rajone: Kupolia — bendras suėjimas, valgymas. Tai ten ir 
dainuodavom, ir šokdavom. <...> E dabar pas mus yra kompanija. 
Dabar mūsų laikais tokios kaip aš — mes Šešios ir va čia aplink gyve- 
nam, ir visos susirenkam. Ir va buva Sekminės nesanai, tai per Sek- 
mines kupoliojom (Tverečius, Ignalinos r., LTR 7793/42); [Kaip 
seniau Sekmines švęsdavo, ką darydavo?] Kupolių parugėn eidava. 
Gražu būdava, kai jaunas buvam (Didžiasalio k., Ignalinos r., LTR 
7793/19). Žodžiai kupoliuoti, kupoliauti galėjo reikšti patį apeiginį 
šventimą per Sekmines parugėje: Per Sekmines tai jau labai kupo- 
liuodavo. E mes ir dabar kupoliaujam. <...> Tai dabar kur rugių lau- 
kas, tai tenai einam kupoliaut. Gali pievos susrinkdavom kupoliaut 
(Tverečius, Ignalinos r., LTR 7793/42). 

Sekminių apeigas lydėjusių dainų ryšys su kupolės sąvoka atsi- 
skleidžia jų turinyje. Sekminių dainos (KI 608; 7 var.), užrašytos 
taip pat Ignalinos apylinkėse, priedainyje kartojama invokacija 
kupalia: — Oi ta ta, kupalia graži, / Dai kur tu buvai, oi ta ta? /— Oi 
ta ta, laukely buvau / Rugių daboti, oi ta ta. / - Oi ta ta, dai ko ru- 
geliai / Už vis gražesni, oi tata? <...> (Tverečiaus vls., LtT I 252). 
Pastaboje prie dainos sakoma: „Buvo paprotys vasarą, daugiausia 
antrą dieną Sekminių, sueiti parugėn su valgiais ir išgėrimais ir 
dainuoti“ (LtT I: 769). 

Vykintas Vaitkevičius yra pastebėjęs šventviečių, vadinamų Ku- 
poliakalniais, ryšį su Sekminėmis. Jo pateikiamais duomenimis, 
skirtingose Lietuvos vietose — Utenos raj., Mineiškiemyje, Ru- 
kliuose ir Švenčionių raj. Vaikučiuose, Dotenėnuose — užfiksuoti 
Kupoliakalniai prisimenami vietos gyventojų kaip vieta, kuri pa- 
sižymėjusi tuo, kad čia būdavo švenčiamos, kaip jų pabrėžiama, 

Sekminės. Pasakojama, kad Mineiškiėmio Kupoliakalnyje „žmonės 
per Sekmines gerdavo ir šokdavo“ (Vaitkevičius 2003: 126). Į Vaiku- 
čių (Švenčionių r.) Kupoliakalnį, kaip teigia V.Vaitkevičius, žmonės 
rinkdavosi per Sekmines, galbūt ir Jurgines, Jonines. Per Sekmi- 
nes, kaip yra pasakojęs I. Gumbrys (74 metų) iš Vaikučių kaimo, 
„darydava Kupoles“: Antrų dienų Sekminių sanybos žmones an to 
akmenia darydava Kupoles - kas lašinių, kas kiaušinių, kų gert atsineš. 
Tį akmuo didesnis kap stalas, tį susaina. Šeimininkės keps kiaušinienę 
an lauka. Na, taki piocai sanybas. Mana atminimi tai ne, ale tai toj 
dienoj po pietų suveina, 6- tai puota, tį atlikdava kupolių, saka Kupėlia 
(Vaitkevičius 2003: 126). Taigi per Sekmines, kaip liudija Vaikučių 
gyventojas, Kupoliakalnyje ant čia gulėjusio akmens būdavo ren- 
giamos kiaušinienės, apeiginio šios šventės patiekalo, savo prasme 
susijusio su vaisingumo skatinimu, vaišės, vadintos Kupolėmis. 
Vadinasi, Kupolių šventimo laikotarpis galėjo trukti keletą sa- 
vaičių nuo Sekminių iki Joninių ar iki pat Petrinių, apimdamas 
javų ir apskritai žaliosios žemės dangos vešėjimo, žydėjimo metą.!02 


Kupolės - žolės 


Kupolės turi ne tik šventės, bet ir jos metu laukuose merginų su- 
rinktų žolių, naudotų būrimui ir gydymui, reikšmę. Kaip minėta, 
Joninių žolių reikšme ši leksema (kupalamis) pavartota seniausia- 
me jos paminėjime Wolfenbittelio postilėje (1573 m., BRMS 
II: 445), vėliau — M. Pretorijaus (PrPĮ III: 502, 503; BRMŠ III: 
183, 289), taip pat XX a. etnografijoje (BILKŠS: 219-224). Būdin- 
gas žodžio kupolė kontekstas: Joninių naktį, kad jau kupolės žydi, 
mergos eidavo į laukus ir per naktį dainuodavo (Suvalkija, BILKŠ: 


92 Zenono Slaviūno teigimu, kupolinės sutartinės seniau buvo dainuojamos 


ne tiktai per pačias Jonines ir prieš jas, bet ligi pat Petrinių ir net iki liepos 
mėnesio pradžios, lankant javų laukus, raunant iš pasėlių piktžoles ir šo- 
kant aplink ugnį (SIS II: 12). 

222); Prieš Jonines nuo pusdienių eina mergos, moterys rauti ku- 
polių — tai žolės, kokie mėlynžiedžiai ir daug kitų. Pasidėdavo kur 
nors pakraigėje ir stovėdavo ligi žiemos. Kai karvės atsiveda, tuomet 
tas žoles užpila karštu vandeniu, prideda miltų ir duoda karvėms 
(gerti) (Maciūnų k., Biržų apyl., BILKŠ: 220-221). Kupolė galėjo 
reikšti ir konkrečią Žolę — paprastąją jonažolę (Hypericum perfora- 
tum), vaistinę ramunę (Matricaria chamomilla) arba kūpolį (Me- 
lanpyrum) (LKŽe: kupolė). Pats Joninių žolių rinkimo veiksmas 
vadintas žodžiu kupoliauti: Prieš Jonines vakare vaikinai susirinkę 
eidavo senovėje kupoliaut, arba kapoliuoti. Kupoliuojant dainuoda- 
vo ypatiškas apie kupoles dainas <...> (Ožkabaliai, Vilkaviškio r., 
BsTB V: 162, nr. 21); „Eiti tą dieną [per šv. Joną - N. L.] į lanką 
žolių rinkti vadinasi „kupaliauti“ (Katkus 1965: 31); Susirinkdavo 
kaimynės moterėlės, prie jų prisidėdavo diedai ir jaunimas, pasiim- 
davo ryšius valgių, gėrimų ir išeidavo visai dienai į laukus, pievas, 
krūmus. Šioj vietoj eidavo į pašešupę, taip sakant, „kupoliauti“ - tai 
reiškia — gėliauti, rinkti žoles, gėles, medžių šakas, lapus (Pilviškiai, 
BILKŠ: 222). 

Žolės vasaros saulėgrįžos tarpsniu turi ypač daug gyvybinės, 
o drauge, kaip tikėta, ir maginės galios. Dėl to jos ir vadintos 
kupolėmis, kadangi, kaip ir javai, šiuo metu — kupa, tai yra gerai 
auga, keroja. Tačiau tokiu ypatingu veiksmingumu pasižymi tik 
iki Joninių nuskintos žolės: kaip ir šiądien kad tiki, jog po Joninių 
nakties visos žydinčios žolės neturi jau kvepėjimo ir ligoje negali jau 
gelbėti, nes tą naktį jos per raganas užkerėtos tapstą ir jau nuvystą. 
Rinkdavo ir rugių žydinčias varpas, kad rugius neužraganautų... 
(BsTB V: 162, nr. 21); Kiti plepa, kad po saulės grąžos žolės sa- 
vaime nebetenka gydomosios galios. Dėl to po Joninių niekas vais- 
tažolių ir neberenka...(BILKŠ: 221); Po Joninių niekas ir nerenka 
žolynų, sako: viedzmų aplekioti, apmyžti, tai liekarstom nepamačni 
(Tverečius, LMD I 660/154). Pasak Onos Vilmantienės, Joninių 
išvakarėse moterys skuba susirankioti įvairiausių vaistažolių (ne 
tik 9 rūšis) ir sudeda namų palėpėje džiovinti (Prūsų Lietuva, 

Vilmantienė 1941; 120). „Yra-žinoma visa eilė augalų, kurie, nu- 
skinti po Joninių, jau nebeturi gydančių ypatybių, užtat arbatas ir 
kitas vaistažoles esą reikalinga susiskinti vėlų vėliausiai iki Joninių | 
vidurnakčio. Ir dar šiandie kaimietės Joninių išvakarėse pievose 
susirauna devyneriopų žolių pluoštus, pusę jų iki vidurnakčio su- 
šeria savo karvėms, o kitą sudžiovinus laiko iki Kalėdų <...>. Tada 
(kai kur ir Naujų Metų naktyje) tas liekanas duoda karvėms, kad 
liktų sveikos ir būtų pieningos. Tos žolės vartojamos ir smilkymui, 
sergant žmonėms arba gyvuliams“ (Ten pat). Po Kupolių gamtos, 
o kartu ir žolynų, vitališkumas ima menkėti, todėl jos minėtiems 
tikslams — gyvulių produktyvumui, gyvastingumui didinti, žmo- 
nėms gydyti ir burtams — netinka, jos jau neturi tos pirmykštės 
jėgos ir jau nebevadinamos kupolėmis. 

Kupėjimo, kerojimo fenomenas religingo žmogaus buvo su- 
vokiamas kaip ypatinga augalijos galių manifestacija. Specifiniais 
terminais pavadinami šventės žolynai ir ritualinė elgsena su jais 
leidžia įžvelgti šiame semantinių elementų komplekse su mitine 
augalijos vegetacijos plotme susijusį turinį. 


Kupolė-kartis 


Stipriu vitališkumu pasižyminčios žolės, turinčios kupolių, tai yra 
kupančių žolių, statusą, naudotos gaminant ir svarbiausią šven- 
tės ritualinį objektą - kupolę-kartį. Pasak M. Pretorijaus, iš lau- 
kų parneštos žolės surišamos į puokštę ir užmaunamos ant ilgos 
karties — kupolės (kaupole, kupole, PrPĮ III: 262, 263, 502, 503; 
BRMŠ III: 183, 289). Tai būdavo daroma džiugiai nusiteikus: „Žo- 
les suriša į ryšulį, džiūgaudami pasmeigia ant ilgos karties <...>“ 
(PrPĮ III: 502, 503). Toji kartis pastatoma prie vartų arba ten, pro 
kur bus įvažiuojama su javais (Ten pat; PrPĮ III: 262, 263). Kai 
javų derlius pargabenamas į kluonus, tas žolių kuokštas nuimamas 
nuo karties, „dalį tų žolių, iš kurių padarytas kesulas, deda po ja- 

vais, manydami, jog tokios žolės, nuo saulės kaitros perdžiūvusios, 
padės nuo graužikų, žiurkių, pelių, kad šios daržinėje neėstų grū- 
dų. Dalį jie tausoja vaistams <...>“ (PrPĮ III: 262—265). Vadinasi, 
aukščiausiąjį vegetacijos būvį pasiekusios, gyvastingumo kupinos 
žolės, pritvirtintos prie kupolės-karties, tarytum budėdavusios 
kartu su ja, vežant javus iš laukų, o paskui, sumestos prie javų, 
atliko apotropinę funkciją, saugodamos juos nuo kenkėjų. 

Lazdėnų precentorius Schultze iš Prūsų Lietuvos, pateikęs ži- 
nių apie kopolį-kartį, pažymi, kad jo lokalizacija būdavusi orien- 
tuota į javus: „Toji kartis vadinasi kopolis, ją pastato kaimo gale, į 
javų lauko pusę <...>“ (cituota iš: BILKS 216), 

Kupolės-karties sąsają su javais patvirtina ir vėlyvesni 
O.Vilmantienės pateikiami faktai, kurie liudija šį apeiginį objektą 
stovėjus kaimo gale netoli rugių: „Užtektinai gėlių prisirinkusios, 
mergaitės grįžĮdavjo į kaimą ir ten dainuodamos apvainikuodavo 
ilgą kartį, kopolį, kurį papuošdavo dar ir margais, plevėsuojančiais 
kaspinais. Kopolį pastatydavo kaimo gale, netoli rugių laukų, ir 
per dvi naktis ir vieną dieną mergaitės jį saugodavo, gindavo nuo 
jaunuolių, kurie stengėsi kopolį pavogti“ (Vilmantienė 1941:118). 

Apie apeiginės kupolės vietą parugėje užsimenama ir šioje Jono 
Balio pateikiamoje medžiagoje: Degdavo [stebulę - N. L.] parugės 
lauke (Naciūnų apyl. Biržų vls.; BILKS: 215); Kai prieš Jonines arba 
Sekmines daro kupoles, tai reikia daryti parugėje, pagiry arba ant 
kalno (Tverečius, BILKŠ: 223). | 

Taigi kupolė-kartis — svarbiausias šventės ritualų objektas, kaip 
rodo pateikti duomenys, galėjo būti artimai susijusi su javais ir 
savo lokalizacija netoli javų lauko ar prie vartų, pro kuriuos būsią 
vežami javai, ir stovėjimo, galiojimo laikotarpiu, pasak M. Pre- 
torijaus, nuo sėjos užbaigimo prieš Jonines iki to laiko, kai javai 
pargabenami į kluonus (PrPĮ III: 262, 263; 502, 503). 

Tiesa, daugumoje vėlyvesnių etnografijos šaltinių kalbama apie 
kupolės-karties įtaisymą ir laikymą tik Joninių išvakarėse ir naktį, 
o būdinga jos įtvirtinimo vieta — ant kalno, kartais — prie van- 

dens telkinio: Prūsų Lietuvoje Joninių išvakarėse daro sūpynes ir 
ant kalnų uždega dideles šviečiančias kartis (BILKŠ: 214); Šv. Jono 
išvakarėse kiekvienas sodžius degindavo aukštai an! karties iškėlę 
stebulę. Minakalny (Piniavos vls., Panevėžio aps.) irgi degindavo 
<...> (BILKŠ: 213). Išskirtinis Carlo Cappellerio 1876 m. Ma- 
žojoje Lietuvoje, Stalupėnų aps. užrašytas liudijimas, kalbantis 
apie apeiginės karties su kuokštu kupolių-žolių, įtaisytos kieme, 
stovėjimą nuo Joninių iki Petrinių: „Joninių čėse ėjo į lauką ir 
pievas kupolių ieškot. Kožna moteriškė parsinešė jungulį kupolių 
ant kiemo. Ale pirmučiau neįnešė į stubą; ji ėmė šniūrą ir supešė 
pungulį dilgėlių, tą ji surišo su kupelėmis ir viską movė ant ilgos 
smaigos, kieme įstatytos. Antrą dieną jas nusmukė žemyn. <...> 
Tai vėl aukštai movė tas kupoles ant smaigos ir ten liko iki Petri- 
nių <...>“ (Kapeleris 1970: 386). 


Kupolė ir vegetacijos dievybė ar dvasia 


Ką gi simbolizavo kupolė-kartis, kuri neabejotinai siejosi su vita- 
linėmis augimo galiomis, su kupančia augmenija ir ypač su javais. 

Šiuo atveju pasitelktini rytų ir vakarų slavų etnografijos fak- 
tai. Rytų slavai vasaros saulėgrąžos šventės metu atlikinėjo ap- 
eigas su antropomorfine iš šiaudų ir skudurų padaryta moteriš- 
ka arba vyriška figūra, vadinta Kupala (Kynaxa), Mara (Mapa), 
Morena (Mopena), Marina (Marina), Ragana (Be0vma), Katerina 
(Kamepuna), Uljana (Yavaua) ir kitais vardais (CJ II: 367; MHM 
II: 29; BM: 266)!3. Ją paprastai darydavo taip: maišą prikimšdavo 
šieno arba šiaudų, iš skudurų padarydavo galvą, veidą ištepdavo 
suodžiais, ant galvos uždėdavo skarelę ir vainiką (C/Į II: 367). Po- 


103 Slavų Ivano Kupalos šventės Maros (Mapa), kuri taip pat vadinta Katerina 
(Kamepuna), ne tik pavidalo, bet ir vardo atitikmenį matome mūsų Užga- 
vėnėse. Tai - More arba Kotre vadintas stabas, kuris būdavo deginamas 
keičiantis sezonams, tik šiuo atveju pavasariui keičiant žiemą. 

lesėje raganą (6e00ma) vaizduojantįjį žmogiško pavidalo stabą su- 
formuodavo iš įvairių žalumynų. Kartais ją atstodavo tiesiog žoly- 
nų puokštė, pritvirtinta ant lazdos, kurią vadino kynai1o. Šventės 
pabaigoje toji ritulinė kartis būdavo uždegama arba skandinama 
vandenyje (CJĮ II: 367)19*, 

Rytų slavų Marai artima lenkų Marzana, tai yra lėlė, kuri bai- 
giantis aptariamai šventei įmetama į vandenį. Ji siejama su vege- 
tacijos demonu ar dvasia (Mannhardt 1904: 181). Lenkų istorikas 
Martynas Kromeris Mažaną (Marzana) laikė Cereros ekvivalen- 
tu (BRMŠ II: 415, 419). Ryšį tarp Mažanos ir Cereros pastebėjo 
ir M. Stryjkovskis, kalbėdamas apie lenkų, pamarėnų ir mozūrų 
svarbiausius dievus: „Turėjo ir Cererą, žemės deivę, visokio javo 
išradėją, kurią vadino Marzana (Marzana), jai irgi Gniezne buvo 
labai ištaigingai pastatyta šventykla, kaip rašo Vincentas Kadlu- 
bekas, Krokuvos vyskupas, pirmasis Lenkijos kronikininkas. Toje 
šventykloje jos garbei po pjūties aukodavo visą javų dešimtinę, pra- 
šydami kitais metais gausaus derliaus“ (BRMS II: 541, orig. 508919, 

Slavų mitologijos tyrinėtoja N. S. Šaparova yra pastebėjusi Ma- 
ros panašumą į deivę Mokošę (Makomo, Mokouso). Jas sieja abiejų 
ryšys su drėgnomis vietomis bei vandeniu, taip pat su verpimu, 
žmogaus likimu ir mirtimi (Illanaposa 2001: 324). Kitose Maros ir 
Marenos charakteristikose labiau pabrėžiamas jų ryšys su mirtimi: 
esą jos abi — mirties, maro įsikūnijimas (MHM II: 110). Tiesa, 
nurodoma ir Marenos sąsaja su sezoniniais gamtos sunykimo ir 
atgimimo ritualais (MHM II: 111; Ilanaposa 2001: 343). A. Go- 
lanas teigia, kad mitiniai personažai, kurių vardas prasideda san- 


W* Ukrainiečiai Joninių išvakarėse iš šiaudų darydavo antropomorfinį Kupalos 
stabą, aprengdavo moteriškais drabužiais ir uždėdavo gėlių vainiką. Kitą 
dieną tą būtybę kartu su kaspinais papuošta apeigine kartimi (pastaroji 
vadinta Mapena), įmesdavo į upę (Adbanmacmes 1995: 352). 

“5 Su slavų Mapa, Mopena, Marzana asocijuojasi latvių deivė Mara (Mūra), 
susijusi su žemdirbyste, ypač javais, taip pat su gyvulininkyste. Maroje, 
kaip manoma, įžvelgtinas Žemės motės (Zemes mate) substratas (Biezais 
1955: 338). 

du *mar, yra senosios Didžiosios-deivės vaizdinio reliktai (Tonan 
1994: 181). Toks pastebėjimas vertas dėmesio. 

Lietuvoje per Kupoles būdavo sukūrenamos apeiginės sim- 
bolinės specialiai šiai šventei padarytos vadinamosios „raganos“: 
„Laužai aukštumose kurenami ir dar šiandie, tačiau labiausiai pa- 
plitęs yra „raganų deginimas“ Jaunuoliai ant aukštos karties 
užtaiso smaluotą bačką, prikimštą pjuvenomis ir kita kuo <...>. 
„Raganos“, linksmai dainuojant ir žaidžiant, sudeginamos dėl 
to, kad niekam nebūtų kenksmingos“ (Vilmantienė 1941: 118); 
„Šiaudinės lėlės <...> kai kuriose srityse į Joninių laužus mėtomos 
ir dar šiandie“ (Ten pat: 117); Per Jonines buvo deginamos raganos. 
Jas šaudydavo ir degindavo „vis ant kalnų, kad toli būtų matyti“: 
ant karčių keldavo smaluotas stebules ir padegdavo (Pagėgių r., ES 
102/112); Jono vakare prie kožnos trobos ant upės ilga kartis, prie jos 
su viela pritvirtintas smalos bosas. Saulei nusileidus jaunieji „užkuria 
raganas“, uždega smalą. Vaikai šoks, dainuos aplink tą „raganą“, 
kol ji sudega (Šilutės r., ES 60/71); Sakydavo žmonės, kad Joninių 
vakare, deginant stebulę, kartu sudeginamos raganos. Mat, raganas 
sudeginus, karvės daugiau pieno duodavo, ir derlius būdavo geresnis 
(ES 189/31)"*6. Vadinasi, šiaudinė lėlė, o dažniau — aukšta kartis 
su pritaisyta smaluota, pjuvenų prikimšta „bačka“ arba su sma- 
luota stebule galėjo turėti mitinės būtybės raganos reikšmę. Tokia 
Kupolių šventės „ragana“, sietina su slavų šiaudine lėle Kupala, 
Mara ar Mažana, tikriausiai reprezentavo kažkokį mitinį pėrso- 
nažą. Šis personifikuotas ritualinis objektas akivaizdžiai siejamas 
su augalijos vegetacijos, vaisingumo ir kitokio produktyvumo 
potencija ir, kaip rodo etnografiniai duomenys, itin intensyviai 
pasireikšdavęs gyvajame žemės pasaulyje per vasaros solstici- 
ją (kai augimą skatinančios šviesos yra daugiausia). Tiesa, šiuo 


106 Apeiginio Kupolės laužo nuodėguliai būdavo laikomi derlingumą stimu- 
liuojančia priemone: „sudegusių malkų anglis žmonės mėgsta išbarstyti po 
savo laukus, kad derlius būtų geras“ (Vilmantienė 1941: 118); Paimtas iš 
tokio (Joninių) laužo nuodėgulis ir įsmeigtas į dirvą turėjo atnešti gerą derlių 
<...> (BILKŠ: 261). 

metu toji augimo potencija, matyt, pasiekdavusi galimybių ribą, 
lūžio momentą, stabtelėjimo ir kaitos būtinybę, kad minėtosios 
galios įgytų naują formą. M. Gimbutienė yra pastebėjusi raganos 
ryšį kaip tik su mirties ir atgimimo reiškiniais gamtos pasaulyje 
ir tuo remdamasi teigė, kad ši „sudemoninta, degraduota mitinė 
būtybė senovėje buvo Mirties ir atgimimo deivė“ (Gimbutienė 
1985: 158). Ragana „tarytum prižiūri, kad gyvybė neperžengtų 
gamtos įstatymų; suriša žiedus į mazgus, nes negali būti amžino 
žydėjimo <...>. Gyvybės energija turi būti grąžinama mirčiai, 
kad vėl ritmiškai atsinaujintų“ (Ten pat: 159). Raganos įvardijimas 
Mirties ir atgimimo deive, be abejo, sąlygiškas, tačiau jos sąsaja su 
šiais gamtos reiškiniais, su gyvybės ciklų kaita nekelia abejonių. 
Wilhelmas Mannhardtas germanų Joninių medį (der Johannis- 
baum) (kaip ir Gegužės medį — der Maibaum) laiko vegetacijos 
dvasios, arba demono, įsikūnijimu. Gegužės medis, arba, anot 
W. Mannhardto, „vasara“, būdavo iškilmingai įnešamas į kaimą, 
papuoštas vainikais, gėlėmis, kaspinais, kiaušiniais, kepiniais ir vi- 
sokiomis kitokiomis gėrybėmis, aplink jį būdavo šokama, links- 
minamasi, o paskui jis deginamas arba įmetamas į vandenį. W. 
Mannhardtas taip komentuoja apeiginio „medžio“ sudeginimą 
gegužės arba Joninių ugnyje (im Mai-oder Johannisfeuer): „neį- 
stengiu įžvelgti nieko kito, o būtent simbolinį atvaizdavimą įvy- 
kio, kad vegetacija, veikiama saulės šviesos ir šilumos, suklestė- 
jo ir pasiekė brandą“ (Mannhardt 1904: 186). Šios kategorijos 
apeiginių „medžių“ prasmę W. Mannhardtas aiškinasi, siedamas 
juos su tam tikromis chtoninėmis dievybėmis ir joms skirtais ri- 
tualais. Ryškūs tokio tipo dievybių pavydžiai — tai garsioji frygų 
Magna Mater - Kibelė, žemės ir apskritai gamtos, jos vaisingumo 
deivė, taip pat germanų genčių Žemė Motina - deivė Nerthus. 
Kasmet per pavasario lygiadienio šventę (kovo 27 d.) frygai Kibe- 
lei rengdavę šventinę procesiją, kurios metu deivės stabas jaučių 
traukiamu vežimu būdavo vežamas prie Tiberio ir Almo upės 
santakos. Čia Kibelę simbolizuojanti figūra būdavo panardinama 

vandenyje, nuplaunama kartu su vežimu (Mannhardt 1875: 573; 
Guillen 1985: 391—392;FWSD: 90). Žemės deivė Nerthus taip 
pat būdavo iškilmingai vežiojama karvių traukiamame vežime, 
lankydama mirtinguosius, ko! galiausiai, nugabenta prie nuošalaus 
ežero, plaunama kartu su rūbais ir vežimu (Tacitas, „Germanija“ 
4()). Tad su šitokiu mitologiniu kontekstu autorius sieja ritualinį Jo- 
ninių medį, kuris, kaip ir minėtosios dievybės, šventės metu galėjo 
būti nardinamas į vandenį arba deginamas. Tai vis, anot W. Mann- 
hardto, vegetacijos atnaujinimo akcijos (Mannhardt 1905: 283)!07, 
Išskirtinio dėmesio verta vokiečių religijotyrininko A. May- 
erio raganos (die Hexe) koncepcija, paremta graikų, romėnų ir 
vokiečių bei kitų tautų mitologijos duomenimis. Veikale „Žemė 
Motina ir ragana“ (Erdmutter und Hexe, 1936) A. Mayeris ke- 
lia klausimą, ar įmanoma išlikusioje vėlyvoje raganos sampratoje 
įžvelgti elementus, kurie leistų ją sieti su germanišku ir galbūt 
indoeuropietiškų arba net praindoeuropietišku Žemės Motinos 
(die Mutter Erde) kultu (Mayer 1936: 10). Ar toli laiko skalė- 
je galima būtų nukeliauti į praėjusius amžius ieškant pirmykščio 
raganos provaizdžio, sunku pasakyti. Tačiau reikšminga yra tai, 
kad A. Mayeris raganoje įžvelgia žemės deivės bruožų ir jas abi 
susieja kaip genetiškai artimas, galbūt ir iš vieno mitinių vaizdinių 
branduolio arba vieno mitinio personažo išsiritusias esybes. Jo 
manymu, kažkada senoji Didžioji deivė suskilo į daugelį perso- 
nifikacijų, kurios įgijo atskirus vardus. Viena tokių atskalų galėjo 
būti ir ragana, kurios vaizdinyje esama užsikonservavusių Žemės 
Motinos ir žemės deivės (die Erdgottheit) rudimentų (Ten pat: 12). 
Negana to, A. Mayeris raganą laiko tam tikra motiniškos deivės 
transformacija. Anot jo, ragana esanti ne kas kita, o motiniškos 
deivės (mūtterliche Gottheit), kuri savo įsčiose slepia mantines ir 
magines paslaptis, epifanija, inkarnacija (Mayer 1936: 42). 


7 W. Mannhardtas dar pažymi, kad vegetacijos dvasios reprezentanto, kuriam 
priklausytų ir Joninių medis, įmetimas į vandenį gali būti interpretuojamas 
kaip lietaus iššaukimo ritualas (ein Regenzauber): drėgmė padėtų išlaikyti au- 
galo gyvybingumą, leistų jam vešliai augti (Mannhardt 1905: 265). 

E. Neumannas, panašiai kaip ir jo pirmtakai, raganą laiko vienu 
iš Didžiosios motinos manifestacijų. Didžiosios motinos katego- 
rijos dievybe jis mano esant ir žemės deivę. Tad ir E. Neumannas 
tarp raganos, žemės deivės ir Didžiosios motinos įžvelgia sąsają 
(Neumann 1989; 26). 

M. Gimbutienė, matyt, remdamasi ankstesniais senųjų religijų 
tyrinėjimais, yra teigusi, kad ragana — tai dar viena visa žinančios, 
visa galinčios, visa reginčios Didžiosios deivės apraiška (Gimbu- 
tienė 2002: 55). Ji, kaip minėta, įžvelgia raganos ryšį su mirties ir 
atgimimo reiškiniais ir tuo remdamasi teigia, jog ši „sudemonin- 
ta, degraduota mitinė būtybė senovėje buvo Mirties ir atgimimo 
deivė“ (Gimbutienė 1985: 158). 

Rytų slavų Ivano Kupalos šventės tikėjimuose minima ragana, 
vadinama žodžiu 6e05ma, mitinė būtybė, turinti demoniškų bruo- 
žų, pasireiškianti daugiausia per pavasario ir vasaros šventes. Per 
Jonines ji renka nuo laukų rasą, atima iš karvių pieną arba kenkia 
javams (C/Į I: 298). Tad ji iš esmės yra to paties tipo mitinė būtybė 
kaip ir lietuvių Kupolių šventės ragana. Jos ryšys su vegetacijos 
galių suklestėjimu ir gebėjimas tą klestėjimą pristabdyti saulėgrį- 
žos metu yra akivaizdus. BeO»ma turi gamtos valdytojos bruožų, o 
tai būdinga žemės dievybei, galinčiai turėti Magna Mater statusą. 

Svarstant galimą Kupolių šventės ryšį su Didžiąja deive, verta 
pateikti dar kai kuriuos gana iškalbingus faktus. 


Didysis dievas ar Didžioji deivė? 


Turima omenyje L. A. Jucevičiaus veikale „Lietuva“ (Litwa) 
paskelbta daina (užrašyta ne anksčiau kaip 1846 m.), mininti 
Didįjį mūsų Dievaitį: Didyse/?] mūsų, / Dievaiti mūsų, / Čiūta, 
rūta, / Čiūtele, rūtele, / Mūsų! / Dovanok raktus, / Nupint vaini- 
kus, / Čiūta, rūta, / Čiūtele, rūtele, / Vainikus! / Sujunk mumis, / 
Priglausk mumis, / Čiūta, rūta, / Čiūtele, rūtele, / Mumis ! / 

Didyse[? ] mūsų, / Dievaiti mūsų, / Čiūta; rūta, / Čiūtele, rūtele, / 
Mūsų! / Sutark, priglausk, / Raktelėms rausk[?]. / Čiūta, rūta, / 
Čiūtele, rūtela, / Rausk ! (Jucevičius 1959: 237—238). Kitame | 
šaltinyje kreipinys yra kiek kitoks: Didysie mūsų, Dievaite mūsų 
(SIS 560). Lyginant abu tekstus, lieka neaišku, ar čia apdainuo- 
jama vyriškos, ar moteriškos giminės dievybė (plg. Didyse[? ] 
mūsų, / Dievaiti mūsų ir Didysie mūsų, Dievaite mūsų ). Daina 
būdavo dainuojama, kai per Petrines Vilniaus miesto ir apylin- 
kių žmonės Antakalnio pušynuose rinkdavę žolynus, vadinamus 
šv. Petro rakteliais (Primula officinalis) (SIS II: 665). Petrinės 
galėjo būti traktuojamos kaip vasaros saulėgrįžos šventės tąsa. 
Antai apie Liškiavą sakyta: Tarp šv. Jono ir Petrinių yra kupolinės 
dienos: per tas dienas renka liekarstvai žolynus, vad. kupolines 
žoles, kurias džiovina ir reikalui esant vartoja (BILKŠS: 223). L. A. 
Jucevičiaus pateiktoje dainoje ir jos komentare kaip tik kalbama 
apie žolynų rinkimo apeigą, primenančią kupoliavimą, ir vaini- 
kų pynimą. Tad kas gi ta dainoje paminėta dievybė? 

Leksikografas J. Langė 1777 m. užsimena apie latvių augimo 
deivę, kuri gali būti interpretuojama kaip „didžioji deivė“: Gėttin 
des guten Wachstums, ta difcha <...> Čia dar paaiškinama, kad 
difchs reiškia „didelis“ (BRMŠ IV: 179). 

M. Stryjkovskis pavasario—vasaros pradžios tam tikrą tarpsnį 
ir tuomet Lietuvoje bei Rusioje moterų atliekamas apeigas siejo 
su Leda, arba Ladona: „Mat tuoj po Atvelykio ir ligi pat Šv Jono 
Krikštytojo moterys ir merginos renkasi būriais pašokti ir ten, 
susiėmusios už rankų, „lado, lado“ ir „lado mano“ kartoja, gie- 
da prisimindamos Ledą (Ledy), arba Ladoną (Ladony), Kastoro ir 
Polukso motiną, nors prasti žmonės nežino, iš kur tas paprotys 
radosi“ (BRMŠ II: 508—509, orig. 542). Kitoje „Kronikos“ vieto- 
je, vardydamas lietuvių ir žemaičių dievus, M. Stryjkovskis mini 
Dzidzis Lado ir pažymi, kad tai esąs didis dievas, kuriam buvę au- 
kojami balti romyti gaidžiai o jo pagerbimo apeigos vykdavusios 
nuo gegužės 25 iki birželio 25 dienos. Tuo metu „merginos ir 

moterys pievose ir gatvėse, susiėmusios už rankų, šokdavo rate- 
lius, giedodamos gailiu balsu ir kartodamos: lado, lado, lado, Didis 
mūsų Dewie! <...> Taip ir dabar tebedaro Lietuvoje, Žemaitijoj e, 
Livonijoje ir Rusioje“ (BRMŠ II: 513, orig. 546). Tad su šventiniu 
laikotarpiu po Atvelykio, arba po gegužės 25 dienos, iki šv. Jono 
Krikštytojo, arba birželio 25 dienos, siejama būtybė, M. Strijkovs- 
kio pristatyta kaip Dzidzis Lado (plg. su SIS 560 paminėta Didysie 
mūsų, Dievaite mūsų )108, 

Apie Ladą istoriniuose šaltiniuose esama ir daugiau žinių. Ji ga- 
lėjo būti žinoma ne tik lietuviams, bet ir rytų bei vakarų slavams. 
j. Dhugoszas yra užsiminęs apie lenkų dievybę Lyada ir gretino ją 
su Marsu (Dtugossius 1873: 47). Marsas, vienas seniausių italikų 
dievų, žinomas kaip karo dievas, kadaise buvo augmenijos dievy- 
bė, skatinusi laukų derlingumą ir gyvulių augimą. Lenkų istorikas 
Martynas Kromeris 1555 m. yra rašęs apie lenkų ir kitų slavų 
genčių garbinamą dievą, vadinamą Ladu, arba Ladonu (Ladum, 
Ladonem) ir jį pristatė kaip Marso analogą. Beje, jis anksčiau už 
M. Stryjkovskį pateikė žinių apie lietuvių ir rusų siejamą su Sek- 
minėmis paprotį, šokant ratelius ir plojant rankomis, kartoti La- 
dono vardą: „Tomis dienomis, kurias mes vadiname Sekminėmis, 
vyrai ir moterys, seniai ir jaunuoliai buvo įpratę susieiti krūvon 


'6 Iš M. Stryjkovskio pateikiamų žinių išskirtinas faktas, kad toji Leda, arba 
Ladona, buvusi Kastoro ir Polukso, dieviškųjų dvynių, motina. Kaip žino- 
ma iš graikų mitologijos, Leda (Arda), Spartos karaliaus Tindarėjo žmo- 
na, kuri buvo suartėjusi ir su Dzeusu, pasirodžiusiu jai gulbino pavidalu, 
padėjo du kiaušinius. Iš vieno jų gimė Poluksas bei Helenė (nuo Dzeuso), 
iš kito — Kastoras ir Klitaimnestra (nuo Tindarėjo) (MHM I: 382). Po Kas- 
toro žūties kovoje su pusbroliais Poluksas gavo sutikimą iš Dzeuso, kad 
jis su broliu pakaitomis galėtų praleisti vieną dieną ant kalno Olimpe, 
kitą — požemio karalystėje. Tad čia atsispindi gyvenimo ir mirties, taip pat 
šviesos bei tamsos periodiškos kaitos motyvai (MHM I: 383). Šie fenome- 
nai akcentuojami ir senosiose žemdirbių religijose. Vis dėlto nėra aišku, 
ar iš tiesų graikų Leda yra to paties tipo dievybė kaip ir lietuvių bei rusų 
Leda. Galbūt jas sieja tik vardų panašumas fonetiniu atžvilgiu. O lietuvių 
ir rusų Ledos (Ledy), arba Ladonos (Ladony), apibūdinimas kaip Kastoro ir 
Polukso motinos ar nebūsianti paties M. Stryjkovskio asociacija? 

pašokti ir pažaisti. Šį susiėjimą, “tarsi bandos ar galvijų, vadino 
Stado. Nežinau, ar tai yra'tas pats paprotys, kurį po šiai dienai iš- 
saugojo rusai ir lietuviai, ypač gyvenantys kaimuose, kai šokdami | 
ratelius ir plodami rankomis, kartoja Ladono vardą“ (BRMŠ II: 
415, orig. 419). 

Norberto Vėliaus nuomone, XVI-XVII a. kronikininkų žinios, 
kad Ladas, Ladonas buvo lietuvių, rusų ir kitų kaimyninių tautų 
garbinamas dievas (ar deivė), nėra visai be pagrindo (BRMŠ II: 
413). Jo teigimu, nors lietuvių Lada ir neištirta, tačiau galima 
galvoti, kad veikiausiai ji buvo „moteriškos giminės vaisingumo, 
derlingumo deive, tekamo amžiaus merginų ir moterų globėja, 
vedybinių ryšių ir santarvės saugotoja“ (LM I: 492; žr. ir Vėlius 
1998: 22-27). Panašiai kvalifikuojama ir rytų slavų Lada: kaip pa- 
vasario-vasaros vaisingumo deivė, vedybų globėja (BM: 276). 

Didžiojo Lado (Dzidzis Lado) atšvaitu veikiausiai laikytina 
baltarusių pavasario šaukimo dainoje aptinkamas priedainis Oi, 
JĮsi0-/Iado (BIT 37). Rusų dainoje apie sorų sėją šis priedainis taip 
skamba: Oū, 0u0-1a00 (IIKII 443). Refrenas xa0y aptinkamas ir 
rusų Joninių bei Petrinių dainose (IIKII 637, 680). 

Pažymėtina, kad A. M. Trubačiovas a0a kildino iš indoeuro- 
piečių šaknies *al- „augti“: *al-dho-s „išaugęs, prinokęs“. Slavų 
Jna- yra metatezės pasekmė. Su indoeuropiečių *al-dho-s sietina 
senovės saksų, senovės anglosaksų aldi „žmogus“, senovės bava- 
rų aldius „halbfrei“ < „Mensch“, gotų alan „augti“, lotynų altus 
„aukštas“ (Tpy6aues 1959: 100). Jei išties lada etimologija sietina 
su augimo samprata, tuomet ši istorikų paminėtoji Lada, Lado- 
na, Leda, galimas daiktas, esanti dar viena vegetacijos dievybės 
atmainų, dar viena šiuo metu aktualaus mitinio veikėjo versijų. 
Tad Lada paliko pėdsaką pavasario—vasaros apeigose bei dainose, 
bet ar ji sietina su mums žinomomis mitinėmis būtybėmis, kurios 
galėjo turėti Didžiosios deivės statusą, dėl duomenų stokos lieka 
neaišku. | 

Aukojimai laumėms per Sekmines 


Per Sekmines, kurios kadaise galėjo sudaryti su Joninėmis vieną 
šventimo periodą pabaigus lauko darbus, būdavo aukojama lau- 
mėms, kurios savo raiška pavasario pabaigoje-vasaros pradžioje 
buvo susijusios su javais ir jų vegetacija. 

Paindrėje netoli Dusetų laukuose kadaise gulėjęs akmuo 
(2,4 x 3 m dydžio, 1,9 m aukščio), vadintas Laumių stalu. Ant 
to „stalo“ per Sekmines būdavo aukojama laumėms, tikintis, kad 
jos rūpinsis žemdirbių laukais. Apie tai esama keletas iki mūsų 
dienų išlikusių liudijimų: „Laumių stalu“ akmuo <...> vadinamas 
todėl, kad ant jo senovėje deivės Laumės ugnį kurendavo ir sau 
valgius virdavo. <...> per Sekmines žmonės švęsdavo pavasario 
lauko darbų pabaigą. Toms šventėms visi ties „Laumių stalo“ 
akmeniu rinkdavosi ir linksmai puotaudavo. Pil. B. Klibio senelis 
jam pasakodavęs, kaip būdavo linksma. Kartą kas tai nuvertęs nuo 
akmens atkimštą alaus bosą. Bosas ritasi, o alus iš skylės bėga. 
Vienas puotos dalyvių norėjo bosą sulaikyti, bet vienas buvusių 
ten senių pasakė: — Neliesk, tai laumių dalis! Ir visas alus iš boso 
išbėgo“ (Tarasenka 1934: 48); „Seniau, pabaigę pavasario laukų 
darbus, kaimiečiai kurį sekmadienį rinkdavęsi prie jo [Laumės sta- 
lo — N. L.] ir linksmindavęsi. Pasilinksminimo metu ant Laumės 
stalo dėję aukų: duonos riekių, mėsos, pylę alaus, midaus ir kt., 
kad laumės saugotų laukus“ (Tarasenka 1958: 41); „Dar neseniai 
Paindrės kaimo gyventojai per Sekmines prie to akmens susi- 
rinkdavo pavasario baliaus kelti. Čia sueidavo visi — seni ir jauni — 
kaip prie kokio aukuro, aplink Laumių stalą, dainuodavo, gerdavo 
ir valgydavo už laumių sveikatą“ (Buračas 1996: 38-39); Ant to 
akmens <...> seniau per Sekmines žmonės susinešdavo daug valgio 
ir gėrimų, o bobos atsiplėšę (undarokus) aplink ji šokdavo (Paindrė, 
LTR 1420/150; žr. ir Vaitkevičius 1996: 636-637 ). 

Pateiktuose pasakojimuose apie Paindrės akmenį - Laumių sta- 
lą, naudotą kulto reikmėms, aukojant laumėms, išryškėja keletas 

reikšmingų aspektų: ant akmens aukota per Sekmines, tai siejant 
su pavasario lauko darbų'pabaiga; laumės čia apibūdinamos kaip 
laukų saugotojos, atskleidžiamas jų ryšys su agrariniais kultais; 
laumėms, kaip ir kitiems chtoniniams dievams, aukota duona, 
mėsa, midus; joms, kaip ir Žemynai, galėjo būti nuliejama alaus; 
aukojimo vietoje moterų būdavo šokama, 


Laumė ir Zemyna 


Laumė turi chtoninės dievybės bruožų ir tuo ji artima Žemy- 
nai. Laumių funkcionavimo stera — drėgnos vietos prie vandens 
telkinių ar patys vandens telkiniai, kur jos skalbia ar maudosi, 
nardo, tačiau jos vaizduojamos pasirodančios ir dirbamuose lau- 
kuose, užsiimančios žemės darbais (kaupia bulves, rauna linus) 
todėl Norberto Vėliaus laikomos derlingumo deivėmis (Vėlius 
1977: 112, 118—119). Viena iš jų veiklos sferų, kaip anksčiau 
buvo minėta, - laukų saugojimas, tai yra su žemdirbyste susijusi 
sritis. N. Vėliaus paskaičiavimu, sakmės, kuriose laumės veikia 
prie vandens, sudaro apie 17 procentų (Vėlius 1977: 111), o kai 
pasirodo dirbamuose laukuose — 30 procentų visų sakmių apie 
laumes (Ten pat: 112). 

Laumė ne vieno mitografo apibūdinama kaip žemės deivė (Pily- 
pas Ruigys, Kristijonas Gotlybas Milkus, J. Langė, G. E Stenderis) 
(BRMS IV: 41, 80, 184, 197, 204), nors kartais — kaip vandens 
nimfa (PrP]Į II: 356, 357; III: 148, 149). Anot j. Langės, latvių 
„žemės deivė“ Lauma viešpatavo virš žemės, o žemėje - Semmes 
Mahte (Lauma, eine Erdgėttin der Heyd. Letten, diese herrschte iiber 
der Erde, in der Erde war die Semmes Mahte <...> 1772, BRMŠ 
IV: 184). Tačiau kitame savo veikale (1777) J. Langė pažymi, kad 
lauma buvo susijusi ir su požemiu. Mat ji arba Žemės motė val- 
džiusiosios po žeme gyvenusias „šventas mergas“ Šias žinias jis 
pateikia, apibrėždamas savo žodyne „požeminių žmonių“ (Unte- 

rirdische Leute) sąvoką: Unterirdische Leute, fwehtas meitas deren 
Beherrscherin, nach dem Wahn der alten Letten, lauma oder femmes 
mahte, daher sie von dieser zurick fordern, wenn sie auf der Erde 
etwas verloren haben „požeminiai žmonės, fwehtas meitas „šventos 
mergos“, jų valdovė, senų latvių manymu, — lauma “laumė? arba 
femmes mahte 'Žemės motė“, užtat jie iš jos nori atgauti, jeigu 
žemėje ką pametę“ (BRMŠ IV: 179; žr. ir BRMŠ IV: 166). Ar 
„šventosios mergos“ buvusios tos pačios laumos, nėra aišku, bet 
akivaizdu, kad jos buvo Laumos arba Žemės motės pavaldinės. Tad 
remiantis J. Langės koncepcija, Lauma ir Žemės motė esančios 
žemės dievybės. Lauma daugiau reikšdavosi virš žemės, tačiau tam 
tikrais atvejais — ir po žeme, o Žemės motės (Semmes Mahte) dis- 
pozicijoje buvo pati žemė. Janinos Kursytės požiūriu, latvių lauma 
esanti dvilypės prigimties žemės deivė (Kursite 2009: 239). 

Laumė gali būti siejama ne tik su antžeminiu pasauliu bei pože- 
miu, bet ir su dangumi, kur ji neva kažkada gyvenusi, taip pat su 
danguje matomu reiškiniu — vaivorykšte, vadinama Laumės juosta 
(Jucevičius 1959: 75). Taigi Laumė dėl ryšio su priešingais mitinio 
pasaulio poliais — dangumi ir žeme — yra viena sudėtingiausių ir 
prieštaringiausių lietuvių moteriškų dievybių. 

Laumė asocijuojasi su graikų žemdirbystės ir derlingumo die- 
vybės Demetros dukterimi Persefone, požemio ir mirusiųjų kara- 
lystės valdytoja, garbinta ir kaip derlingumo deivė. Hado pagrob- 
toji ir į požemį nugabenta Persefonė ten išbūdavusi trečdalį metų. 
Likusį metų laiką ji praleisdavusi pas motiną Olimpe (manoma, 
jog tai kalnas Tesalijoje, savo snieguota viršūne iškilęs virš debe- 
sų). Persefonei sugrįžus iš požemio, žemė atgydavo, ją imta kul- 
tivuoti, prasidėdavo naujas augalijos gyvybinės veiklos ciklas.!0? 


18 V. Ivanovas ir V. Toporovas yra kėlę klausimą apie galimybę griaustinio 
dievo žmoną reprezentuojančią būtybę (bulgarų peperuda, dodola, kroatų 
dodola, albanų dudule), susijusią su lietaus prišaukimo ritualu pietų slavų 
ir balkanų tradicijoje, laikyti tipologiniu graikų Persefonės atitikmeniu (žr. 
Viaanos, Tonopos 1974:107). 

Hado atitikmeniu lietuvių mitologijoje gali būti laikomas 
velnias, ir jis kaip tik prėtenduoja į laumę, siekdamas ją turėti 
kaip savo sutuoktinę. Sakmėse pasakojama apie tai, kad velnias 
Perkūno dieną ketvirtadienį (tai ir laumės diena) pagrobia jo 
žmoną (LTR 832/440, 446). Manoma, kad čia kalbama apie 
laumę (žr. Laurinkienė 1997: 181-182). Kai kuriose sakmėse 
laumės ir apibūdinamos kaip „velnių žmonos“ (LTR 3987/43; 
4056/248). N. Vėlius yra atkreipęs dėmesį į tai, kad latvių dai- 
nose raganomis vadinamos laumos charakterizuojamos kaip 
velnio pavogtosios nuotakos: Raganinas, Dieva meitas, / Velnam 
zagtas ligavinas „Raganėlės, Dievo dukros, / Velnio pavogtos 
nuotakos“ (Vėlius 1977: 124). Taigi laumė, panašiai kaip kad 
Persefonė, buvo susieta santuokiniais ryšiais su požemio ir mi- 
rusiųjų pasaulio mitiniu veikėju. 

Be viso to, svarbu priminti, jog viena iš žodžio laumė etimolo- 
gijų sieja ją su „augimu“; tuomet ji būtų priskirtina vegetacijos 
dievybių tipui. Pasak Vytauto Mažiulio, *lauma „laumė“ yra 
baltiškas darinys iš ide. *laudh-ma „tam tikra mitologinė būty- 
bė“, kuris savo ruožtu kildinamas veikiausiai iš * „augimą ska- 
tinanti jėga“ < “ „augimas“, t. y. laikytinas sufikso *ma vediniu 
iš ide. *Iloudh- / *Ieudh- (*ludh-) „augti, kilti“ (Mažiulis 1996; 
51-52; plg. Fraenkel 1962: 346). Palyginkime šią etimologiją 
su ankčiau minėtu Lados vardo kilmės aiškinimu nuo ide. *al- 
„augti“ (Tpy6aues 1959: 100). Jeigu, remdamiesi V. Mažiulio 
laumės etimologija, laumę interpretuosime kaip personifikuotą 
augimą spartinančią galią, tai ryškus šios būtybės vaidmuo šven- 
timo periodu nuo Sekminių iki Joninių būtų motyvuojamas jos 
gebėjimu daryti įtaką augmenijos vegetacijai. Vadinasi, greta 
Žemynos, laumė taip pat galėjusi būti su augalijos vegetacija 
susijusi dievybė. 

Laumė ir ragana 


Per vasaros saulėgrįžą dideliu aktyvumu pasižymi ir raganos, ku- 
rios dažnai siejamos su laumėmis. Šio šventinio laikotarpio tikė- 
jimuose apie laumes ir raganas neretai kalbama kaip apie to paties 
tipo mitines būtybes arba tiesiog kaip apie tą pačią mitinę figūrą: 
„Senų žmonių pasakojama, kad Joninių naktį visur, laukuose ir 
miškuose, bastosi laumės raganos ir visokie nelabieji <...>“ (Bu- 
račas 1993;:276); „Seniau Joninių išvakarėse tvartų duris šermukš- 
nių šakomis apkaišydavo, kad tą naktį laumės raganos, atėjusios 
avių vilnos kirpti, iš karvių pieno atimti ir kitų kokių šunybių 
krėsti, negalėtų įeiti į tvartą“ (Ten pat: 277); „Prie tvarto ir namų 
durų smala arba kreida padaromas kryžius, kad raganos ir laumės 
neįlįstų“ (Ten pat: 230). Kupolių šventės mitinį pasaulį atspindin- 
čiuose pasakojimuose laumė / laumės gali užimti būdingą raganos 
poziciją (laumė išžinda karvės pieną, BILKŠ: 228, 247), o raganos 
atlieka charakteringas laumių funkcijas (raganos velėja, sudarko 
pabalyje balinamus audeklus, BILKŠ: 231, 234). Tai patvirtina 
laumės ir raganos vaizdinių tarpusavio ryšius. 

XVII a. rašytiniuose šaltiniuose leksemos laume ir ragana pa- 
teikiamos kaip dvi tą pačią būtybę įvardijančios sąvokos: fliegende 
Jauberin / Ragana / Laume „skraidanti burtininkė, ragana, laumė“ 
(1638 m., Georgas Mancelis, BRMŠ III: 663), /liegende Hurren 
/ Raganas / Laumes „skraidančios paleistuvės, raganos, laumės“ 
(G. Mancelis, BRMŠ III: 670), Laume (Ragana) eine fliegende 
Jauberin, oder Hexe „laumė: ragana, skraidanti burtininkė, arba 
ragana“ (1685 m., Johanas Langijas, BRMŠ III: 699; žr. taip pat 
BRMŠ III: 704). G. E Stenderis pateikė tokį savo komentarą: Heut 
zu tage ist lauma so viel als eine Hexe. „Dabar žodis lauma reiškia 
beveik tą patį ką ir ragana“ (1783 m., BRMŠ IV: 197, 205). Pateik- 
tuose pavyzdžiuose laumė /ragana apibūdinama kaip skraidanti. 
Tai - būdinga raganų funkcija Joninių naktį. Dvigubas vardas /au- 
mė ragana ir šių būtybių susiliejimo, painiojimo reiškinių pasitaiko 

ir folkloro naratyvuose, neturinčiuosė ryšio su Joninių švente, N, 
Vėliaus teigimu, sakmėsį-kuriose laumės vadinamos raganomis, 
sudaro apie 11 procentų visų sakmių apie laumes. Raganomis | 
laumės dažnai vadinamos rytų Lietuvoje (Vėlius 1977: 89-90). 
Tiesa, teko pastebėti, kad ši tendencija reiškiasi ir kituose Lietuvos 
arealuose. 

Laumės, ypač senos, ir savo pavidalu primena raganas: ilgais su- 
veltais plaukais (LKŽK: laumė), su pritvinkusiomis krūtimis (LTR 
462/492), dideliais dantimis, ilgomis rankomis (LTR 421/118), 
geležiniais nagais (LTR 888/776; BsTB II: 100, nr.44), su ragais 
„kaip ožkos“ (BsTB V 212, nr. 8; XII 199, nr. 4). Sakmėse laumės 
kartais vaizduojamos gyvenančios miškuose, jų tankumynuose 
(BsTB II: 100, nr. 44; LMD I 318/17a; LTR 1027/76). Tad, kaip 
ir raganos, jos gali būti laikomos ir miško būtybėmis!!", 


Laumės ir rusalkos 


Tipologiškai laumės sietinos su slavų rusalkomis (pycazku). Pa- 
žymėtina, kad šioji būtybė baltarusių kupolių dainose galėjo būti 
vadinama ir vardu kynanka / kynanouka (3enemun 1995: 144), 
Rytinėje ukrainietiškosios Polesės dalyje per Ivano Kupalos šventę 
daryta pamėklė buvo siejama su rusalka, vadinta pycaxka-6e0bMa 
„rusalka ragana“(Arankuna 2002: 635). 

Rytų slavų rusalkos savo prigimtimi buvo susijusios su miru- 
siųjų dvasiomis, žemės vandenimis, o funkcijomis — su augalijos 
vegetacija, žemės derlingumu. Jomis tapdavo nenatūralia mirtimi 
mirusios merginos, paprastai skenduolės, taip pat nekrikštyti vai- 
kai. Rusalkos atrodydavusios kaip merginos su žaliomis akimis, 
žaliais ar rausvais palaidais plaukais, neretai — su gėlių vainikais ant 
galvų (3enenun 1995: 184, 185). Kartais jos įgydavusios moters 


"9 Jonas Krečinskis laumes laiko miško mergomis: recubimu Oesamu (LM I: 
317320). 

su žuvies uodega arba zoomortinės būtybės pavidalą — paukš- 
čio, rupūžės, varlės (3enenun 1995: 182, 183; MHM II: 390), 
Rusalkos gyvendavusios žemėje tik šiltuoju metų laiku. Pasiro- 
dydavusios paprastai savaitę prieš Sekmines, vadintą pycazonas 
nedens (Adbanacbes 1994: 140—141). Tuomet jau žydėdavę rugiai, 
o šitokios būsenos javai, tikėjimų duomenimis, buvo viena iš svar- 
biausių rusalkų raiškos sferų (3enemnn 1995: 164; Arankuna 2002: 
352). Todėl apie jas sakoma: Xad3uxu na <uma, na pocy, xayeju 
yene03UYb DyYCaYKY. „Ėjom į rugius, į rasą, norėjome pamatyti ru- 
salką“ (Arankuna 2002: 356—357); Pycanku 00 mex nop xcusym 60 
p>cu, NOKA OHa He npoysemem. „Rusalkos tol gyvena rugiuose, kol 
jie neperžydi“ (3enennu 1995: 172); JKusym pycanku na One peku, 
a 6 MA MeCAYe, no ympam, 00 60Cx00a CoHYA, BbIX0JAM ommyda, 
U Ha2U, C C60UMU MOJTKAUGMU, NTTUYM 60 pu Uu norom. „Rusal- 
kos gyvena upės dugne, o gegužės mėnesį, rytais iki saulėtekio jos 
iš ten išeina ir nuogos su savo piestomis rugiuose šoka ir dainuoja“ 
(Ten pat: 171). Taigi, prieš Sekmines rusalkos išlįsdavusios iš savo 
buveinių vandens telkiniuose ir vaikštinėdavusios po žydinčius 
rugių laukus. Jei užklysdavusios į miškus, ten jos supdavosi ant 
medžių, o sutikusios žmogų viliodavusios, norėdamos jį užkuten- 
ti. Paskutinę rusalkoms skirtos savaitės dieną būdavo inscenizuo- 
jamas jų atstovės palydų ritualas: kaimo merginai, vaizduojančiai 
rusalką, paleisdavo plaukus, uždėdavo vainiką, papuošdavo kas- 
pinais ir su dainomis palydėdavo į rugių lauką. Mergina-rusalka 
būdavo įstumiama į rugių lauką, o ją lydėjusieji šaukdami išsibė- 
giodavo; šioji gaudydavo bėgančius. Saratovo gubernijoje rusalką 
vaizduodavęs aprengtas rugių pėdas, t. y. šiaudinė lėlė, kuri būda- 
vo gabenama į lauką, ten suplėšoma ir išmėtoma aplink. Ši apeiga 
turėdavusi garantuoti gerą derlių (Adbanacres 1994: 243: INponn 
2000: 94-95; MHM II: 390). 

Rusalkų sąsaja su žydinčiais javais akivaizdi ir pietų slavų fol- 
klore. Bulgarai Gabrove tikėjo, kad kartą per metus - Dangun 
ėmimo šventės metu (40 dienų po Velykų) jos ateidavo iš pasaulio 

krašto ir sėdavo rasą, kai ji būdavo labai rėikalinga, arba lankyda- 
vo žydinčius laukus, kad užsimegztų grūdas (3a 0a s3a60p>xe e0no 
30pno). Šioms būtybėms, vadintomš ir pycaxruu, būdavo priski- 
riama su žydinčios kultūrinės augalijos rasa, tai yra su vaisiaus 
radimusi javų laukuose ir vynuogynuose, susijusi funkcija. Kai 
kurios bulgarų liaudies etimologijos sieja žodį pycaxzuu su rasos 
ar žydinčio augalo samprata: poca „rasa“, peca „žiedas“, pecu „žydi“ 
(Arankuna 2002: 356). 

Lietuvių laumės turi aiškių panašumų su slavų rusalkomis. Jos, 
kaip ir pastarosios, galėjo sietis su mirusiųjų pasauliu. Frydrichas 
Kuršaitis, remdamasis žemaičių tikėjimais, pažymi, jog vėlės yra 
vaiduokliški mirusiųjų pavidalai ir apskritai vaiduokliškos būtybės 
kaip laumės“ (geisterhafte Wesen wie die laumės). Jis dar pridu- 
ria, kad apie Pilkalnį jos jau su laumėmis painiotos, nes ten esą 
sakoma „šešiauninkei be žiburio gulint, ateis vėlės ir apmainys 
kūdikį“ (Kurschat 1883: 495). Apie laumės sąsają su požemiu 
bei vėlėmis galima spręsti ir iš to, kad, kaip teigiama Gotfrydo 
Ostermejerio, kaukai, požemio nykštukai, buvo laikomi laumės 
„vaikais arba tarnais“ (BRMŠ IV: 71). Anoniminiame rankraš- 
tiniame vokiečių-lietuvių kalbų žodyne (1725 m.; numanomas 
autorius — Johanas Richteris) kaukai apibūdinami kaip „nekrykš- 
tyti mirę vaikai“ (BRMŠ IV: 49). Vadinasi, ir laumės, ir jų „vaikai 
ar tarnai“ kaukai galėjo būti įsivaizduojami kaip vėlės, įgijusios 
antropomorfinį pavidalą!!! 

Be to, su laumėmis dažnai identifikuojamos raganos tikėjimuo- 
se apie žydinčius rugius atlikdavusios su jų rasa arba jų žiedais tam 
tikrus maginius veiksmus. Iš viso laikyta pavojinga per Jonines 
būti rugiuose, kadangi tuomet juose esti raganų, kurios galinčios 
pagauti žmogų: Prieš Jonines, o ypačiai Joninių naktij baisu, sako, 
per rugius eiti, nes gali ragana pagauti. Jeigu ji pasigauna žmogų, 


"M 2012 m. ekspedicijoje Rudnios k. Varėnos r. teko užfiksuoti tikėjimą, at- 
spindintį Joninių ryšį su vėlėmis: Nu tai senesni žmonės [sako]: „Vaikai, 
aikit gulc, per Jonines vėlės vaikšto, paims jus“ (LTR 7794/143). 

kutena jį teip ilgai, kol žmogus dvasią išleidžia... (Ožkabaliai, Vilka- 
viškio r., BsTB V: 165, nr. 11). Kai kuriuose tikėjimuose užsimeę- 
nama, kad raganos žemėje būdavusios šiltąjį metų laiką, panašiai 
kaip rusalkos: Raganos nesivalkiodavo per visą metą, tiktai, sako, 
prasidėdavo nuog švento Jono tą mėnesį ir užsibaigdavo rugsėjyj. 
O teip per visą metą jų nebūna matyt. (Bartninkai, Vilkaviškio r., 
BsTB XII: 335, nr. 31)V2: Raganom ilgiau, sako, nevalia raganauti, 
tiktai iki sėjos rugių. Pamatė jos sėjant rugius — nevalia jau daugiau. 
raganauti iki kitam metui (Keturvalakiai, Vilkaviškio r., BsTB XII: 
335, 11:32). 

Raganų, gretinamų su laumėmis, pradingimą po Joninių 
konstatavo 2011 m. ir pateikėja Vanda Urbanavičienė-Buteikytė 
(g. 1921) iš Šventupės k., Ukmergės r.: Raganų po Joninių nebe- 
būdava. Tenai kažkur tai an Rambyno kalno buvo jų buveinė. Ra- 
ganas un šluotos pakyla ir išskrenda savo kur žemynėn kur (LTR 
7785/30). Beje, jos manymu, raganos ir atsirasdavusios kaip tik iš 
po žemių: Nu tai, saka, kad |raganos| vaikščiodava naktį. Kad jos 
atsikelia iš kur tai, iš po žemių išlenda. <...> Nu tai prisikelia kaip 
vėles kažkokias tai - raganas, šv. Jona naktį, nu ir jos šoka apie ugnį. 
Būna geras raganas, būna, kad kenkia žmonėm, a būna, kad padeda. 
Nu kaip laumes buva gerasias ir blogasias laumes, teip ir raganas. 
<...> Pašokdava ir išnykdavo, vėl sava žemynėn gal nuveina. Tai čia 
tokie padavimai. <...> Nu tai jos išlįsdavo kaip laumės iš ežera, teip 
ir jos kažkur tai iš požemia išsikeldava ir vėl po švenčių, po vidunak- 
čia vėl dingdava kažkur <...> Nu tai žemynė - po žemėn kažkur tai, 
žemyne vadindavas (LTR 7785/30). Joninių raganų palyginimas su 
vėlėmis ir jų buveinės siejimas su žemyne „požemiu“ leistų jas in- 
terpretuoti kaip savo prigimtimi „požemines būtybes“, sietinas ir 
su pomirtiniu pasauliu. Šiuo požiūriu jos artimos slavų rusalkoms. 


V http://www.knygadvaris.lt/fiksacijos.php?OId=85004FId=11489 
U3 http://www.knygadvaris.lt/fiksacijos.php?OId=850184FId=11490 

Raganų veikla 


Remiantis minėtais G. Mancelio ir J. Langijo duomenimis, laume 
arba ragana būdavo vadinamos skraidančios burtininkės (BRMŠ 
III: 663, 670, 699, 704). Tokičs = lekiančios oru demoniškos esy- 
bės, paprastai vadinamos ragana, vaizdinys būdingas Joninių tikė- 
jimams. Šios šventės naktį raganos atlikdavo magiškus veiksmus 
su rugių rasa arba su rugių žiedais. Beje, A. Mayeris pažymi, 
kad germanų raganai (die Hexe) yra būdinga užsiimti vegetaciją 
ir vaisingumą veikiančiais burtais (Mayer 1936: 44, 50). Lietuvių 
Kupolių tikėjimai ir ritualai tai patvirtina gausybe faktų. 
Maginiu poveiku pasižymintys ir su transcendentinės plotmės 
reiškiniais, kaip įsivaizduota, turintys ryšį žydintys rugiai, tiks- 
liau — jų rasa ar patys Žiedai, raganų panaudojami šią naktį ypatin- 
gam tikslui — joms pačioms patirti tam tikrą transo būseną arba, 
kitaip tariant, įgyti gebėjimą, kurį įvardysime žodžiu transcendens 
(lot. trranscendens „peržengiantis“), tai yra peržengti šios realybės 
ribas. Taip galima būtų interpretuoti raganų persikėlimus šią naktį 
į neva kažin kur vykstantį raganų ir kitų chtoninės prigimties 
būtybių (taip pat velnių) sambūrį. Liaudies tikėjimuose toji ra- 
ganų sąskrydžio vieta paprastai siejama su Šatrijos ar Rambyno 
kalnu, Kijevu. Prieš tai raganos naktį vaikščiojančios po rugius, 
prisirenkančios jų žiedų rasos ar pačių žiedų, iš jų neva verdasi 
ypatingą, magiškai veikiančią košę. Suvalgiusios tos košės ar ja 
pasitepusios pažastis ir bambą, jos išskrendančios į savo susibū- 
rimo vietas: Joninių naktij raganos, sako, prisibrauko rugių žiedų ir 
verda iš jų šiupinėlį, su kuriuom pasitepa sau pažastes ir išlekia per 
kaminą ir susirenka ant baliaus ant kokio aukšto kalno (Ožkabaliai, 
BsTB V: 155, nr. 9); Prieš šv. Joną tą naktį, tai raganų pats nerš- 
tas ir jos tą naktį košę verda iš rugių rasų. Jos po rugius vaikščioja 
naktyje ir prisibraukia rugių rasų (rugiai rasoja - žydi). <...> Sako, 
tą naktį raganos į Kijevą lekia, nes ten jų stalica (Liškiava, LTR 374 
d/2354); Kada pradeda žydėti rugiai, tai vakarais, po nusileidimui 

saulės, raganos brauko rugių žiedus ir paskui, sulaukę Joninių naktį, 
verda košę. Prisivirę pasitepa bambą, pavalgo ir paskui, paėmę pies- 
tą, lekia į Kijevą. Kijeva guli toli nuo Lietuvos (BsTB VI: 260, nr. 1); 
Rugiams žydint mažus vaikus baugina, kad nevaikščiotų parugėm. 
Sako, parlėkė iš Kijevo raganos, jos braukia rugių žiedus ir verda iš jų 
košę, ta koše tepa sau pažastis, o paskui lekia, sugavę mažus vaikus. 
Kutena kutena iki užkutena (Pilviškiai, LMD I 706/6); Kitą kartą 
ant Šatrijos kalno švento Jono vilijas naktij susirinkdavę daugybe 
raganų. Ten būdavusias šviesų šviesas, ten jos šokdavusias, ten jos 
krykštaudavusias ir rėkaudavusias. Man viens sens žmogus sakęs, 
katras netoli to kalno buvęs gyvenęs, - tai jam koks ten senis sakęsis 
atmenąs, kad da jo laike švento Jono vilijas naktij šviesas ant to kal- 
no buvusias ir rėkavimus girdėjęs, bet šenlinkui vis kaskarts mažyn, 
mazyn ir suvisu apsistojusias (BsTB VI: 261, nr. 3; fiksuotojas M. 
Slančiauskas). Šitokie tikėjimai galėjo būti susiję su realiais įvy- 
kiais. Mat yra žinoma, kad Kupolių naktį po rugius vaikštinėdavo 
raganaujančios moterys ir vyrai. XVII a. teismų bylos, nagrinėjan- 
čiose tam tikrų asmenų naudotas magines priemones, susijusias su 
rugių žiedais, liudija, kad latvių raganos ir burtininkai slapta vog- 
davo rugių žiedus: Burvji, raganas zog labibas ziedus <...> „Burti- 
ninkai, raganos vagia javų žiedus <...>“ (Straubergs 1941: 525; iš 
1683 m. vilkolakių teismo bylos). Vienas kaltinamųjų pasakojo, 
kad pavogtieji rugių žiedai neva nešami į pragarą (elle) ir laikomi 
ten esančioje klėtyje, kur saugomi sargų (ellė esot lepnas telpas un 
duruju sargi, kas nelaujot aiznest labibas ziedus „pragare esą praš- 
matnūs kambariai ir durų sargai, kurie neleidžiantys išnešti javų 
žiedų“ Ten pat; iš 1691 m. teismo bylos). Apie šį pragarą sakoma, 
kad jis esąs Purva ežere, netoli Malpils gyvenvietės (Ten pat). Su 
burtininkais nesutariantys vilkolakiai (vilkači) mėgina patekti į 
pragarą. Jie atkanka į pragarą tam, kad išneštų burtininkų grobį — 
javus ir gyvulius. Jei vilkolakiams nepavyksta išnešti iš pragaro 
javų žiedų, tada tais metais būnąs nederlius. Paprastai jie einą į 
pragarą tris kartus per metus: per Sekmines, Jonines ir Liucijos 

naktį (gruodžio 13). Pabrėžiama, kad vilkolakiams čionai patekti 
ypač aktualu tuomet, kai javai žydi, taip pat per sėją. Apie Kalėdas 
pragare žaliuojantys javai ir medžiai (Ten pat). Šiame mitologinio 
turinio naratyve atsiskleidžia rugių žiedų sąsaja ne tik su ragano- 
mis ir burtininkais, bet ir su anapusiniu, pragaru (elle) įvardijamu 
pasauliu, kuris, matyt, lokalizuotas požemyje. Be to, čia akivaiz- 
dus ir pačių raganų bei burtininkų ryšys su pragaru. Sunkiau pa- 
aiškinama vilkolakių misija — siekimas parnešti iš pragaro minėtų 
būtybių pagrobtus rugių žiedus. 

Tai, kad ir Lietuvoje būta burtininkių, kurios rinkdavo žydinčių 
rugių rasą, patvirtino 2011 m. viena respondentė, atliekant lauko 
tyrimus Onuškyje: Tai per Jonines, kai gydavo gyvulius, būdavo 
tokių moterų, kurios mokėjo kažkokius ten, užkalbėdavo. Kažką tai 
kalbėdavo ir eidavo su kibiru ir tuos rugius melždavo [Šidlauskienė, 
tardama šituos žodžius, pradėjo imituoti karvės melžimo judesius. 
Rugius melždavo?|] Taip, tą rasojimą. |Kas melždavo?| Ta burtinin- 
kė. Ji nubraukdavo, nubraukdavo ĮŠidlauskienė dar kartą imituoja 
karvės melžimo judesius| tuos rugius ir kažkątai kalbėdavo <...> 
(LTR 7787/12). 

Kupolių šventės tikėjimuose pasakojama ir apie laumių bei ra- 
ganų transformacijas į kitas, paprastai zoomorfines, būtybes. Vie- 
na iš tokių raganų virsmo formų — jų epifanija kiaulės pavidalu, 
Toks virsmas įvykstąs būtent Joninių naktį: 


Vieno ūkininko susiedė buvus aptariama par raganą. Tas naktij išėjęs 
savo pašaliuose radęs kiaulę — su vėzdu tą parmušęs. Ant rytojaus ir 
išgirdęs tą susiedę besergančią. Tai ta ragana buvus į kiaulę pasivertus 
(BsTB VI: 262, nr. 5; užr. Matas Slančiauskas). 


Vienas bernas matęs, kaip viena gaspadinė ragana išsivirus tokį šiu- 
pinį, patepė šluotą, kačergą — ir tos išlėkė. Paskui pati sau pasitepė 
pažastes, atsisėdo ant kočėlo ir apsižergus išlėkė per aukštinį. 

Bernas tas, žinodamas, jog raganos, pasivertusios į kiaulę, atima. 
brandą kitų javų, su derva (smala) padarė kryžius ant visų keturių 
kampų, ir ta ragana negalėjo dabar sugrįžti ir liko kiaule. Gaidžiam 

užgiedojus, išgirdo kiaulę kriuksint ant aukšto. Kiti matę kiaulę vaikš- 
čiojant tą naktį apie kaimyno audeklus. 

Raganos ir į kumeles pasiversdavusios (Ožkabaliai, BsTB V: 156, 
nr.10; žr. ir BILKŠ: 234)!4, 


Kai kuriais atvejais kiaulė gali būti laumių raganų atributas: 
„Joninių naktį laumės raganos jojančios ant kiaulės į kelių kryžkė- 
les“ (Panevėžio aps. Buračas 1993: 286); Sako, kad šv. Jono naktį 
raganos turi su kiaulėmis atjoti į kryžkelę (Panevėžys, BILKŠ: 234); 
Joninių naktį raganos ant kiaulių sujoja kryžkelėse ir čia keliaujan- 
tiems iškrečia įvairius šposus (Seirijai, BILKŠ). 

Primintina, kad germanų mitologijoje raita ant šerno (vardu 
Hildisvini), laukinio kiaulės pirmtako,vaizduojama gražioji vai- 
singumo deivė Frėja, magijos mokytoja, priklausanti vanams, 
seniesiems žemdirbių dievams (Simek 1984: 105—106)."5 Goet- 
he's „Fauste“, vaizduojant Valpurgijos naktį, kalbama apie Baubo, 
jojančią ant kiaulės: Die Alte Baubo kommt allein; Sie reitet auf 
einem Mutterschwein (Goethe 1981: 296). Už jos — visas raganų 
būrys (Da folgt der ganze Hexenhauf! Ten pat: 296). Ragana Bau- 
bo A. Mayerio interpretuojama kaip chtoninė dievybė (Mayer 
1936: 18—19). Kiaulė yra būdingas chtoninės deivės zoomorfinis 
pavidalas ar atributas. Kaip minėta, seniausiose civilizacijose su 
šiuo gyvūnu (ar šernu) siejamos žemės, javų dievybės ar šio tipo 
žemesnio rango mitinės būtybės. 

Kita Kupolių naktį dėmesio verta raganos epifanija - rupūžė 
arba varlė (matyt, ir pastaruoju atveju turėta omenyje rupūžė): 
Raganos pavirsta rupūže, ir ji daugiau neužsiima, tik iš karvių pieną 
ima (Liškiava, LTR 374/2128); Joninių naktį ieškodavo varlių ir 
mušdavo visi rėkdami: „Šitai, regi — viedzma!“ (Tverečius, LMD I 
660/91). Apie raganų pasivertimą ropliais ir rupūžėmis kalbama 


“V http://www.knygadvaris.lt/objektas.php?OId=2430 
"5 Sernas buvo ir Frėjos brolio, vaisingumo dievo Freiro, atributas. Auksinis 


šernas vardu Gulinborstis traukęs jo vežimą. Šitaip dievas keliavęs į Baldro 
laidotuves (Simek 1984: 147—148). 

ir kituose tautosakos naratyvuose (Vėlius 1977; 222). M. Gim- 
butienė, konstatuodama; jog rupūžė yra pagrindinis raganos įsi- 
kūnijimo pavidalas, teigia šį gyvūnėlį esant „gyvybės, mirties ir 
atgimimo simboliu“ (Gimbutienė 1985: 159). 

Raganos pasivertimo rupūže faktas sietinas su Salomono Hen- 
ningo liudijimu (1589 m.) apie tai, kad latviai rupūžę siejo su 
viena iš jų mitinių močių — vadinamąja Pieno mote: „savo dievais 
laikė žalčius ir piktas rupūžes, kurios, kaip iš dalies man pačiam 
teko girdėti, yra storos ir išsipūtusios ir kurias sukapojus, sumu- 
šus ar numetus, išteka daugybė pieno, o senoji burtininkė Bre- 
kinė (Breckin), sumažėjus |rupūžei| ima šaukti: Man pene Math, 
man pene Math „O, mano Pieno motina, mano Pieno motina!“ 
(BRMŠ II: 639690). Pieno mote (Piena mate) latvių buvo vadi- 
nama deivė Mara (Mūra), turėjusi Žemės motės bruožų (Biezais 
1955: 247—248, 338). 


Raganų manipuliacijos javais ir gyvuliais 


Per Jonines raganomis vadinamos būtybės tampa kenkiančiomis. 
Toje situacijoje, kai vegetacijos jėgos artėja prie perviršio, raga- 
nos ima manipuliuoti javais, gyvuliais, veikdamos juos negatyviai. 
Kaip minėta, raganos verda iš rugių rasos košę, o tai lemia javų 
nederlių: Šv. Jono naktį žmonės krečia nuo rugių rasas, kad raganos 
neturėtų iš ko košės virti, nes jei išverda, tai tais metais nebūna grūdų 
(Leipalingis, BILKŠ: 233); raganos, pasivertusios į kiaulę, atima 
brandą kitų javų <...> (Ožkabaliai, BsTB V: 156, nr. 10). Šventės 
metu raganos kenkia ir žmonėms. Mat rugių rasa tampa magine 
priemone juos susargdinti: Sv. Jono naktį raganos su rankšluos- 
čiais brauko nuo rugių rasą, kad galėtų žmonėms ligas siųsti (Alytus, 
BILKŠ: 233). 

Mitinę rugių žiedų poveikio sampratą papildo ir jų panaudoji- 
mo galimybės liaudies medicinoje. Rugių žiedai ar rasa — vaistas 

nuo ėduonies / rėmens, skrandžio negalavimų, juosmens skaus- 
mo, taip pat nuo baimės, ypač graustinio baimės: Rugiai raso- 
ja. Valgydavom tuos žiedelius. Reikia nuo kiek ten rugių varpelių 
nuskync ir suvalgyc, tai kap pjauni rugius, tai neskauda viduries ir 
bevardzis neėda (Dubičiai, Varėnos r., LTR 7794/53); Reikia pa- 
valgyt rugių žiedų, tai kai pjausi, tai per vidų nesopės (Dubinių k., 
Varanavo r., LTR 7784/28); Ragauna, nu, kap pirmucinį, pirmucinį 
kart, kap apdairo itų kraselį, nu, tai paima ir suvalgo, kad graustinio 
nebijot (Maciucių k., Šalčininkų r., LTR 6447/702). Tad kaimo 
bendruomenės nariai buvo patyrę rugių žiedų poveikį, tačiau ne- 
aišku, kiek tie potyriai galėjo daryti įtakos su mitiniais vaizdiniais 
susijusiai pasaulėžiūrai. 

Ragana atliko gyvybinių galių kupėjimo, augimo jėgos, per 
Joninių šventę pasiekusios raiškos kulminaciją, tramdytojos vai- 
dmenį. Vienas iš būdų apriboti vešinčios augalijos vegetaciją yra 
žydinčių javų rišimas į mazgus, jų sulaužymas, susukimas. Šiuos 
maginius veiksmus paprastai atlikdavusios būtent raganos. Kaip 
liudija rytų slavų etnografijos duomenys, tai vykdavę per Sekmi- 
nes (Cemuk) arba per Ivano Kupalos šventę (CJ II: 262). Šioji 
akcija lietuvių vadinta ažulaužimas, kukla (Šalčininkų r.), rusų — 
3a70M, baltarusių — 3a/70M, 3a6imka, 3a6imaK, KyKNa, KayYmyK 
(bM: 179). Aptariami maginiai veiksmai raganų buvę atliekami 
naktį (LMD I 660/123). Slavų tikėjimų duomenimis, raganos tai 
darė prieš aušrą, nuogai išsirengusios, slapta nuo visų (C/ II: 262). 
Žmogui ši raganų veikla buvusi pavojinga. XIX a. tai paliudijo 
T. Narbutas: „Raganos ir šiandien daro pasalas savo nekenčia- 
moms javų pjovėjoms, surišdamos prie šaknų saują rugių arba 
kviečių; ta |pjovėja|, kuri neapdairiai nupjaus tą surišimą, vadi- 
namą lėle (kukla), būtinai susižeis. Pats mačiau tokias neliestas 
lėles, išsimėčiusais po ražieną“ (Narbutas 1992: 237). Žmonių 
požiūrį į raganų susuktus rugių verpetus būtent po Joninių nak- 
ties atspindi šis tikėjimas: Joninių naktį (iš nakties) randa rugius, 
susuktus didžiausiais verpetais arba surištus, tai bijo ir pjauti, pa- 

lieka tam daikte, o aplinkui nupjauna; - — sako, žmogų susuka; tatai 
viedzmos, anos ką atranda, tai lig smerties užkutendavo (Tverečius, 
BILKŠ: 262). Tokių sumazgytų rugių varpos nesubrandinančios | 
grūdų: Ne per seniausiai radau rugius sumazgytus, ar velnio darbas, 
ar žmogaus iš pavydo užmazgiota, kad grūdų varpose nebūtų (Bin- 
dziukų k., Molėtų r., Marcinkevičienė 2006: 83). Dažnai minimas 
tabu liesti ažulaužimus, jie būdavo apeinami, nekliudomi, kartais 
sudeginami, nes laikyti pavojingais Žmogaus sveikatai: Ažulaužimo 
negalima rušycie. Jei nupjaus, tai galvon pasmaišys, puls kokia kva- 
raba. Rugius kryžium sulaužo, sulaužo ir paliekcie. Po tuom kryžium 
būna iškasta duobelė ir pripilta pelanų. Pjauna rugius aplinkui, e 
užulaužimo nerušina. Ažulaužia iš blogumo kitam, čeravoja. Būna, 
kad visa sauja šiaudų ažulaužta, susukta, kukla padaryta (Žižmų 
k., Šalčininkų r., Marcinkevičienė 2006; 83); Ir rugius, ir rasų va, 
paringdo |moterys|. Ky gi tį anos daro, neragėjom mes, nematėm. I 
t randa prilaužta. <...> Pridaryta tokių ažulaužimų. Ir tadu tį tokių 
rugių nepjauna, ale sudegina. <...> Paima saują, ažusuka, sulaužia, 
sulaužia. Žino, tį kų anys kalba, ar kų daro. Kad šeiminykui būt blo- 
gai (Šiudainių k Šalčininkų r., LTR 6447/528). „Blogo žmogaus“ 
sulaužytus rugius per rugiapjūtę pjaudavo ypatingu būdu - atbulai 
nuo savęs, taip neutralizuodami burtų kerus: Jei rasdavo rugiuose 
žiupsnelį rugių sulaužytų per riešelius, tai jau manydavo, kad blogo 
žmogaus padaryta pynė - burtas. Tokią pynę reikia pjauti atbulai nuo 
savęs, į save pjaunant gali pakenkti - užpjauti ar šiaip kokią blogybę 
užsitraukti (Puvočių k., Varėnos r., AED: 370). Viename iš tikėji- 
mų užsimenama, kad prie susuktų rugių rasta rupūžė, zoomorfinis 
raganos ženklas, kurio ryšys su šia būtybe mitinėje pasaulėvokoje 
neginčytinas: Ale tai dabar nėra, aš sakau, itai jau kap mano buvo 
tėvai, tai pasakojo, dar kuri[e] seni buvo, dar an ko pikci, tai... tai darė, 
nugi rugius susuka <...> rasi, dar žėbų tį, žėbų <...> (Siaurimų k., 
Šalčininkų r., LTR 6447/1186; žr. ir LTR 6447/435, 460, 777): 
Dar vienas negatyvios raganų ar laumių, burtininkių veiklos 
objektas — gyvuliai. Jie užburiami, iš karvių išžindamas ar kitokiu 


284 ŽEMYNA IR JOS MITINIS PASAULIS 


būdu atimamas pienas, jodomi arkliai, apkerpamos avys: Per šv. 
Jono naktį raganos laksto po laukus ir daug jos skriaudų pridaro 
žmonėms: karves išžinda ir kt. (Lazūnai, BILKS: 233); Sv. Jono rytą 
burtininkė išeina į pievą ir apžergusi koštuvą traukia į save rasą, tai 
reiškia: atima nuo kitų karvių pieną (BILKŠ: 243); „Per Jonines lau- 
mės ar laumės raganos jodo arklius, apkerpa avis: „Joninių naktį 
niekas arklių ganykloje nelaiko, tą naktį laumės jais jodinėjančios 
<...>“(Buračas 1993: 274); did. Penktadienis ir Joninių išvakarės — 
tai didelės čerauninkų dienos: tada užburdavo gyvulius (gadindavo 
iš pavydo ar keršto), apleisdavo blusomis, gyvatėmis ir kt. bjaury- 
bėmis <...> (Antalieptė, BILKŠ: 233). Apsisaugojimo priemonės 
nuo raganų — tai įvairūs augalai, atliekantys apotropinę funkciją: 
šermukšnis, kietis, gailioji dilgėlė, dagilis, epušė, jonažolė, aje- 
ras, papartis. Šių augalų šakelėmis kaišo tvartų duris, langelius, jų 
prikraikydavo tvartuose: Kad Joninių naktį negalėtų į trobas, ypač į 
kūtę, įsibrauti raganos, čėrauninkai, laumės ar deivės, kurios pakeri 
ar išmelžia karves, reikia vartus, langus, pastogę, o ypač kūtės duris, 
apkaišyti šermukšnio šakutėmis (Alytus, Višakio Rūda, Mažeikiai 
ir kt., BILKŠ: 227—228); Šv. Jono dieną reikia karvėms duoti papar- 
čių užėsti, tada laumės pieno neatims (Merkinė, BILKŠ: 247). Kiti 
būdai, padedantys išvengti raganų poveikio gyvuliams: kryžiaus 
ženklas (Kai atvaro karves iš lauko, moterys seniau dėdavo karvėms 
tarp ragų degutu po kryžiuką, kad nepakerėtų BILKŠ: 229), „laumės 
kryžius“ (Joninių naktį ant kūtės durų išmoliavoja laumės kryžius 
(vad. pentagramas) BILKŠ: 228), duona ir druska (Karvėms nuo 
apsisaugojimo duoda duonos ir druskos BILKŠ: 229), grabnyčių 
žvakė (Nuo raganų apsaugo ir grabnyčių žvakė BILKŠ: 229), gyvu- 
lio mušimas atbula šluota (Kad raganos neatimtų pieno, reikia mušti 
raganą atbula šluota BILKŠ: 229). 

Taigi Kupolėse atsiskleidžia kone tiesioginis raganų poveikis 
ne tik augalijai, bet ir su gyvuliams!!*. Matyt, dėl to, kad šios 


"6 Iš baltų moteriškų dievybių itin artimą ryšį su gyvuliais turėjo latvių Mara 
(Biezais 1955: 338). 

būtybės, ypač raganos, kenkė javanis ir gyvuliams, aptariamos 
šventės metu ir būdavo sudeginami jas simbolizuojantys ritua- 
liniai objektai — šiaudinės lėlės arba minėtosios kupolės-kartys 
su pritaisytomis smaluotomis „bačkomis“ arba su pritvirtintomis 
ratų stebulėmis. Juk, kaip minėta, žmones tikėjo, jog sudeginus 
šias simbolines „raganas“ karvės duosiančios daugiau pieno ir 
derlius būsiąs geresnis (ES 189/31). 

Tad vasaros saulėgrįžos ragana, savo prigimtimi ir veiklos po- 
būdžiu beveik sutampanti su laume / lauma, - itin aktyvi šio ypa- 
tingo meto veikėja. Jeigu laumę bei raganą ir laikytume savaran- 
kiškomis mitinėmis būtybėmis, tai jas traktuotume kaip genetiškai 
ir funkciniu požiūriu artimas. Jas sieja ryšys su vegetacija, jos kles- 
tėjimo, baigties ir atsinaujinimo ciklais. Abidvi buvo susijusios 
su požemyje besitelkiančių mistinių galių ir vėlių sfera, turėjusia 
įtakos žemėje vykstantiems augalijos vegetacijos procesams. Šio 
tipo mitinių esybių, itin dinamiškų, veiklių, vaidmuo nuo Sekmi- 
nių iki Joninių buvo ne mažiau reikšmingas nei pastovumu bei 
stabilumu pasižyminčios Žemynos. 

Žemyna, žemės ir javų deivė, kaip rodo atkuriamas mitopoetinis 
pasaulėvaizdis, realizuodavosi ne tik per javų sėją, jų žydėjimą, 
bet ir derliaus dorojimą. Bemaž per visą rugiapjūtę su ja vienaip 
ar kitaip buvo palaikomas religinis ryšys, atsispindintis daugeliu 
atvejų mįslingose, neretai gana įmantriose šio darbymečio tradi- 
cijose. Jų pirmykštės prasmės gvildenimas leis gerokai papildyti 
Žemynos kulto apraiškų spektrą. 

Javų pjūties papročiai bei tikėjimai, dažnai ganėtinai archajiški, 
pagrįsti savita ideologija, sudarė vientisą semantinę aplinką. Į ją 
gilinantis ir kontempliuojant esmę, atsiveria specifinis rugiapjūtės 
archajinę sampratą atspindintis mitinių vaizdinių laukas. Laikui 
bėgant šio vaizdyno prasmė, jo dėmenų sampynų logika vis la- 
biau blėsta, praranda tolydumą, virsdama pasklaja keistų faktų 
sankaupa, kuri mūsų — sekuliarizuotos savo vidine esme visuo- 
menės — darosi vis sunkiau suvokiama. Vis dėlto akivaizdu, jog 
kadaise rugiapjūtė turėjo, be pasaulietinio, ir religinį matmenį. 
Visas darbymetis — nuo prapjovų iki pabaigtuvių — buvo išplėtotas 
ritualas. Kanonizuotas kaimo bendruomenės elgesys, operavimas 
jos darbinę veiklą sakralizuojančiais, su dievų pasauliu turinčiais 
ryšį ženklais suteikdavo tiems darbams išskirtinės prasmės. 


Pirmieji pjaunami javai 

Nuo seno agrarinėse visuomenėse javai buvo viena tikrųjų, ne- 
ginčytinų supančio pasaulio vertybių. Be abejo, tai pagrindinis 
maisto šaltinis, tačiau kartu javai archajinėje pasaulėžiūroje buvo 
siejami su dvasinės plotmės reiškiniais, todėl laikytini gyvybingu 

mitologinės prigimties archetipu. Javo varpos, javų lauko vaizdi- 
niai tradicinio kaimo žmogaus sąmonėje buvo gaubiami šventy- 
bės auros. Tai sąlygojo perdėm atsakingą ir pagarbų žemdirbio 
elgesį javų atžvilgiu, kuris, kaip rodo kai kurie aptariamo periodo 
žemdirbystės papročiai, pasireikšdavęs jau pirmuosiuose pjūties 
darbuose. 

Rugiapjūtei rengtasi ne vien kaip darbymečiui, bet ir kaip vie- 
nai didžiųjų metų švenčių. Pjovėjų apranga — švarūs, neretai balti 
ir moterų, ir vyrų drabužiai. Balta spalva, viena vertus, tiko vidur- 
vasario darbams, atmušdama saulės spindulius, kita vertus, ji aso- 
cijavosi su fizine bei dvasine švara, taip pat — su šventybės sritimi. 
B. Buračas rašydamas apie kupiškėnus pabrėžia kaip tik baltą jų 
drabužių spalvą per rugių pjūtį: „Pradėti rugių pjauti moterys ei- 
davusios galvas baltos drobės nuometais apsirišusios ir su baltomis 
prijuostėmis, o vyrai visai baltais rūbais apsivilkę. Baltos plačios 
kelnės, o ant kelnių užleisti ilgi baltos drobės marškiniai, sujuosti 
marga kryžine juosta, ir ant galvos namų darbo šiaudinė skrybėlė“ 
(Buračas 1993: 80). Pjovėjų aprangos baltumas dominuodavęs ir 
kitose Lietuvos vietose: [O rugiapjūtei ar kaip nors kitaip apsiren- 
gia, ar kaip kasdien, kaip visada?] A. J. Nu švariai jau apsirengia, 
baltai. O. J. Daugiau su baltais drabužiais apsirengia. Nors bliuskos 
baltos. Daugiausia sijonas kad ir tamsesnis, bliuska turėjo būc balta. 
Balta skarelė... A. J. Vyrai tai irgi... O vyrai su kelnėm baltom, su 
marškiniais tokiais ilgais baltais. Diržas ir cia gelastuvas, jei cia su 
dalgi kerta. |O kodėl baltais drabužiais pasipuošia?| O. J. Nu gra- 
žau atrodo. A. J. Nu, sako, duona turi būc švari <...> (Kriokšlio k., 
Varėnos r., LTR 7794/165); Galiojo reikalavimas bent jau šviesios 
ir švarios aprangos: Tai moma pasrengia čystai, apsirengia, lopinį 
gražų susriša, apsirengia čystai, aina „svecio“. Tai dar nuaina, tai ir 
mes ainam pasdairyc, kap tai moma pjaus „svecių“: Tai moma sėdasi, 
sukalba poterius, ir tadu pjauna <...> (Žižmų k., Šalčininkų r., LTR 
6447/459); Kai rugius eina pjauc, apsirengia švariau. Rugius pjauc 
švariai, sako, reikia. Duona — šventa, o pradzia pjovimo, kad būt 

gražu (Dusmenų k., Varėnos r., LTR 77867 10); Ir net, būdavo, [jei] 
numiršta žmogus [0 reikiazugius pjauc], tai moteriškė, kuri su juodu 
skareli, tai apacion tų skarelį |apsiriša|, baltų [skarelį| viršun vis ciek 
užsiriša. Turi prie rugių būc šviesūs žmonės. Gal kad nebūt duona 
tamsi, ar gal... Tep darydavo. Visur jau baltavos, gražu pažiūrėc: kur 
pjauna, tai jau baltuojas (Rudnios k., Varėnos r., LTR 7794/165) 

Balta spalva — senųjų ritualų, tarp jų ir susijusių su žemdirbys- 
tės dievybėmis, kulto atlikėjų aprangos požymis. Antai romėnų 
moterys laikėsi tradicijos apsirengti baltais rūbais per šventąsias 
Cereros metines (sacrum anniversarium Cereris), kurios kasmet 
švęstos rugpjūčio pirmoje pusėje (manoma, jog šio mėnesio 10 d.) 
(Ovidijus, „Metamorfozės“ X, 431—-435; Wissowa 1902: 245), 

Iš papročių aprašų yra žinoma, kad rugiapjūtė mūsų krašte 
prasidėdavusi nuo prapjovų — pirmojo pėdo kirtimo. Prapjovos 
būdavo atliekamos pagal tradicinį scenarijų ir priminė religinę ap- 
eigą. Javų derliaus pirmiena laikyta ypatingos kokybės substancija. 
Matyt, įsivaizduota joje esant stipraus ir šviežio, tarsi pirmapra- 
džio, vitališkumo, tai yra ypatingos jėgos, kurios sukaupia naujasis 
derlius, todėl šių grūdų būdavo atidedama sėklai ir apeiginiam 
alui daryti ( PrPĮ III: 506, 507; BRMŠ III: 180, 286, 290-291). 

Akstinas pirmųjų javų varpų pjovimo apeigą aiškinti kaip re- 
liginių veiksmų kompleksą būtų, visų pirma, ypatingas šio akto 
atlikimo laikas ir ypatingas būdas. Remiantis M. Pretorijaus ru- 
giapjūtės aprašymu, šioji pareiga tekdavusi šeimininkui. Jis dieną 
kitą prieš rugiams sunokstant vienas pats lauke nukirsdavęs saują 
varpų. Visa tai buvę daroma slapta (heimlich schneiden), tarytum 
čia slypėtų kažkokia baugi paslaptis. Prieš tai šeimininkas laiky- 
davęsis pasninko: Tai jis daro nevalgęs ir negėręs, kad kas nepasi- 
savintų jo pirmojo derliaus, nepakenktų jam savo apžavais (PrPĮ 
III: 504—507). Būtinybė laikytis pasninko prieš prapjovas minima 
ir viename iš vėlyvesnių (2006 m.) aptariamo papročio fiksavi- 
mo atvejų, užregistruoto Dieveniškių apylinkėse: Aina gaspadi- 
nė pjauc, nešasi kūsnelį duonos. Jau nevalgį aina, naščia, kad pelės 

neėst. Nuveina, pripjauna kap triskart rankom suimc supjauna, nu, 
ir parsineša, pastato pakikion — tai zažinkai (LTR 6447/47). Pa- 
žymėtina, kad romėnų matronoms'per minėtas šventąsias Ce- 
reros metines visą šventimo laikotarpį galiojo draudimas valgyti 
duoną (Wissowa 1902: 246-245). Susilaikymas nuo maisto, tai 
yra kūniškas ir dvasinis apsivalymas, buvo pasirengimas šventa- 
jai misijai, šiuo atveju pirmųjų. rugių varpų kirtimo apeigai. Juk, 
pasak M. P. Nilssono, šventybė ir nešvara (Heilig und Unrein) yra 
priešybės (Nilsson 1941:81). 

Grįždami prie prapjovų laiko, pažymėsime, kad tai būdavo 
daroma, nelygu, kurioje vietovėje, šeštadienį prieš šventą die- 
ną pavakariais (po sekmadienio pradedama pjūtis), kitur — prieš 
3—4 dienas iki rugiapjūtės: Kada eina pjauti „svečio“: Tai „svečių“ 
jau tokį daro iš rugių. Aš menu, kap nuveinam, tai jau povakariais 
nuveinam jau supjaudzyc cik. Cik župjaunam itai jau prieš nedėlių 
[prieš sekmadienį|, prieš šventų dzien jau mes itu va jau župjaudėm 
„svečių“ tiktais. <...>. Nu tai padaro mama jau valgyt gardų i tadu 
jau mes jau pavečeriojam visi, ir jau po nedėliai einam jau pjauc (Du- 
binių k.,Varanavo r., LTR 7784/1); Kap tik pradeda rugius pjaut, 
dar ir nepradėjį, ir tai, skaitosi, tris kartus ranku užpjaunu, ir surišu 
tokį pėdų, ir tadu parsinešu namo, ir tai, skaitosi, zažinkai. A jau 
tadu ainu an trečios, ketvirtos dzienos pjaut (Skraičionių k., Šalči- 
ninkų r., LTR 6447/47). Vėliau jau nebūdavo paisoma papročio 
tai padaryti iš anksto ir rugiai pirmajam pėdeliui buvę kertami tą 
pačią dieną, kai prasidėdavusi pjūtis. 

Pietryčių Lietuvoje Poškonių apylinkėse praktikuotas paprotys 
aukoti duonos ir druskos ant žemės toje vietoje, kur būdavo nu- 
pjaunamos pirmosios varpos: |Kap pirmų| saujetį pjaunu jau, tai 
tadu padedu in tos vietos ir druskų... duonelį. |Kai nupjaunat, ar prieš 
nupjaunant ?| <...> Kap cik va atėjai, va, paslankei jau, paslankei 
pjauc jau, raikštelį supjovei, ir padėjai in tos vietos duonelį su drusku. 
Surišam „svetelį“ <...> (Šiudainių kų, Šalčininkų r., LTR 6447/520)); 
Aš jau kaip ir pradedinėj, nešu duonos ir druskos, kur pirmutinį pra- 

pjauni, ten ir padedi. Raikštelį supjauni ir iškart padedi (Šiudainių k., 
Šalčininkų r., LTR 6447/926). O apie Adutiškį gyvavo duonos ir 
druskos užkasimo žemėje paprotys: Vosiūnų k. supjovę pėdelį vieni 
duonos užkasa į žemę, kiti parneša į namus ir duoda vaikams, kai 
skauda pilvas (Mardosa 2003: 376). Duonos ir druskos padėjimas 
ant žemės nupjovus pirmąsias varpas arba šio maisto užkasimas 
žemėmis — tai, be abejo, aukojimas žemei, kitaip tariant, Žemynai. 

Dar vienas duonos ir druskos aukojimo būdas per prapjovas — 
jų įdėjimas į pirmojo pėdo vidų: Kai tą lauką pradeda pjauti, kai 
kas pradeda iš pradžių, o kai kas eina į lauko vidurį. O kai kas prade- 
da- ten truputį, ten truputį, ten truputį, ten truputį |rodo, kad rugių 
nupjauna iš visų keturių lauko kampų) ir padaro nedidelį pėdelį ir 
įdeda į vidurį to pėdelio duonos su druska. Padaro ryšelį ir apačioj 
suriša ir viršuj suriša, kad ta duona neiškristų, ir pastato į kampą 
tarp šventų paveikslų. Ir tas pėdelis stovi tol, kol nepradeda vežti į 
klojimą rugių (Semeliškės, LTR 7795/49), 

XVII a. antroje pusėje Mažosios Lietuvos gyventojai pirmąsias 
nupjautas varpas parsinešę į namus laimindavo malda. Ši akcija 
reikšdavusi visų grūdų palaiminimą, kuris, matyt, laikytas būtinu 
dalyku: tą rugių saują, kurią šeimininkas pirma slapta nusipjovė iš 
savo javų lauko, padės ant stalo ir palaimins savo malda; jie įsitikinę, 
kad šitaip būsią palaiminti visi grūdai, ypač sėkla, ir pirmąją saują 
jie saugo, kol kuls sėklai (o tai daroma pirmosiomis dienomis), ir kas 
iškulta, atidedama sėklai (PrPĮ II: 507). Tokie veiksmai su javų 
primicija vertintini kaip sakralinės praktikos apraiška, kadangi 
jiems vadovovęs šeimininkas arba maldininkas, tai yra šventikas, 
kitaip tariant, anuometinės bendruomenės žynys. 

XX a. vis dar tebereikšta nepaprasta pagarba javų derliaus pir- 
mieną reprezentuojančioms realijoms. Sakoma: Šią rugių saują 
labai gerbia, sėdint saugoja, kad nesutrinti, nukritus jai žemėn, pakėlę 
pabučiuoja ir pastato į vietą, kur stovi, kol pasibaigs rugiapjūtė (Tve- 
rečius, BILŽPT: 174, nr. 2732). Pirmasis į klojimą vežamas rugių 
pėdas ir pats vežimas su rugiais taip pat laikyti bemaž šventais ir su 

jais elgtasi ypač pagarbiai. Apie Aukštadvarį atvežus pirmą vežimą, 
be kepurės neša jį |pirmąjį rugių pėdą| Gj ir peržegnoję deda 
į apačią (BILŽPT: 174, nr. 2733). | 


Svečias, šeimininkas, diedas 


Iš pirmųjų nupjautų rugių saujų būdavo surišamas pirmasis pė- 
das. Jo, kaip religinių apeigų objekto, paskirtį bei pobūdį atspindi 
lietuvių žemdirbių po prapjovų namų aplinkoje su juo atliekami 
veiksmai, o iš dalies ir vardai, rodantys tendenciją personifikuoti 
šią realiją. 

Visoje Lietuvoje praktikuotu papročiu pirmasis rugių pėdas 
būdavo parnešamas į trobą, įteikiamas šeimininkui, kartais sakant 
dar ir prakalbą, ir pastatomas garbingiausioje, švenčiausioje namų 
vietoje — krikštasuolėje: jau ateina namo |pjovėjas|, tai atneša tą 
pėduką ir paduoda ūkininkui <...> Paduoda tą pėduką, tai gaspa- 
dorius atneša ir taip va kampukan palei stalo pastato. <...> |O kai 
nuneša gaspadoriui, tai kokius žodžius pasako?| Kad rugiai derėtų, 
kad visuomet duonos turėtut, vargo niekados nematytut ir mus pa- 
penėtut (Onuškis, Trakų r., LTR 7787/111). Pats pirmasis pėdelis 
laikytas šventu: Pėdelį supjaudavo, atnešdavo į kambarį, pastatyda- 
vo kampe, sako: „Šventas“ (Tverečius, Ignalinos r., LTR 7793/41). 
Kai visus nupjautus rugius suveždavo į kluoną, tada ir pirmąjį 
pėdą ten perkeldavo. Ant jo būdavo kraunami nupjauti išdžiūvę 
rugiai (LTR 7793/41). Vėliau, atėjus kūlei, pirmojo pėdo grūdai 
būdavo iškuliami atskirai nuo kitų ir iš jų miltų iškepama pirmoji 
duona: Nu o paskui, kaip jau kulia, o kadaise kūlė spragilais, tai tas 
pėdukas lienka paskutinis. Tai jau to pėduko rugius, jį vieną iškulia, 
tuos rugius surenka, sumala jau juos vienus, nu ir pirmutinę duoną 
pakepa. Nu ir paskui valgo, linki, kad tos duonos visuomet būtų, kad 
ji būtų gardi, kad rugiai derėtų, nu tas pėdukas labai gerbiamas buvo 
(LTR 7793/41). Kitais atvejais pirmojo pėdo grūdai, kaip repre- 

zentuojantys derliaus pirmieną, tai yra būdami ypatingi kokybiniu 
atžvilgiu, naudoti sėjai (LTR 7794/49). 

Pasak kai kurių liudijimų, pirmasis pėdas būdavo daromas iš 
dviejų švaresnių rugių saujų, papuošiamas lauko gėlėmis, papras- 
tai rugiagėlėmis, ir vadintas svečiu: pirma „svečių“ supjaunam. Pir- 
mas saujas... Po dzvi saujas jau supjauni: vienų ir kitų, tokis dvylypis 
jau. <...> Vienam dvi saujos ir kitam dvi saujos tokių jau švaresnių 
rugių, nu ir tadu daugiausia jau ir tokių kaip ir gėlių lauko, rugiagė- 
lių, kaip mes vadzinom vosilkes, nu ir suriša, suriša, vienų ryšį tokį 
padarai <...> (Dubinių k., Varanavo r., LTR 7784/40)V", 

Valstiečio požiūriu, svečias — pjūčiai tinkamų, subrendusių 
rugių simbolis, kurio įnešimas į namus pranašavo šviežią duoną: 
Kai supjauna pirmąją rugių saują, tai surišę aineša namo ir pastato 
kampe - krikštasuolėj. Atnešę sako:,„Atanešėm svečią“, neva šviežią 
duoną (Salakas, BILŽPT: 2728, nr. 173); Atneša, rugių supjauna ir 
parneša „svecių“, kap nuveina tik pjaut. Parneša ir pokūcion pastato 
<...> Nu tai rugiai, gi jau nauji rugiai, tai „svečias“ jau (Žižmų k., 
Šalčininkų r., LTR 6447/ 997); Nu aš nežnau, jau „svečias“ — ru- 
giai nauji, duona nauja jau bus <...> (Dubinių k.,Varanavo r., LTR 
7784/16)118, 

Aptariamo apeigų objekto vardai — varijuojantys. Būdingi, plačiai 
Lietuvoje vartojami pirmojo pėdo įvardijimai yra ir šeimininkas, 
gaspadorius: Supjauna pirmą pėdelį — „šeiminyką“ ir už stalo Dievo 
kampan pastato šitam krašte (Panočių k., Varėnos r., LTR 7794/1); 
„Gaspadorius“ stovi kampe stalo garbingoj vietoj, nes labai garbino 
duoną, rugį, kad jisai gyvybį žmogui palaiko (Dusmenų k., Varėnos r., 


"7 Tverečiaus krašte pirmasis „kūlelis rugių“, padedamas trobos „krikšti“, ga- 
lėjo būti surišamas austa juosta (Tumėnas 2001: 411-412). 

“** Pažymėtina, kad dainose, dainuotose baigus kirsti rugius ir pareinant namo 
su vainiku, svečiu vadintas rugys: Pradėjom pjauti iš visų šalių, / Nupjovėm 
visus suligi vienu, / Rugį, rugį, / Tą nebuvėlį. / Atkelkit vartus ligi pat gala, / 
Priimkit svetį tą nebuvėlį! / Rugį, rugį / Tą nebuvėlį (LLD VI: 355, nr. 405). 
Apie svečią rugį kalbama ir oracijose, sakomose parėjus į namus pjovėjams su 
pabaigtuvių vainikais: „— Ar laukiate to svečio nebuvėlio, kuris pareina į jūsų 
namelius <...>“ (Buračas 1993: 78). 

LTR 7786/11-12); A, kap savo pjauni kadaise, tai pirmiausiai, rugius 
kap nuveina pjauc, tai supjauna tokį pėdukų nedidelį ir parneša namon 
ir pastato kampi - „gaspadorius“ vadzina (Bradiškių k., Semeliškių 
apyl., Elektrėnų sav., LTR 7795/46)'*. Taigi akivaizdu, jog pirma- 
jam pėdui būdavo suteikiamas asmenį reiškiantis vardas. J. Balio 
nuomone, pirmasis pėdas, vadinamas šeimininku, gaspadoriumi, 
svečiu, esąs „javų lauko ir derliaus globėjas“ (Balys 1948: 93). Tai 
viena iš galimų pirmojo pėdelio mitinės paskirties interpretacija, 
tačiau tokiu jo vaidmens aiškinimu negali būti apsiribota. 

Kai kuriose Dzūkijos vietose (Alytaus, Varėnos r.) ir paribiuose 
su baltarusiais (Adutiškio, Gervėčių apylinkėse) pirmasis pėdas 
vadintas, be minėtų vardų, diedu, dieduku, kartais — seniu!??: Pra- 
dėdava pjaucie ir tadu ažpjauna, do padaro „dziedy“: vienų saujų 
pajama, ažpjauna, itai padaro, sako: „Dziedas“. Tai tų saujų suriša i 
ataneša, krikštan i pastato. I krikšti tas jau stovi, kol rugius suveža. 
Kap rugius cik veža, ir tų „dziedų“ išneša... Itai vadzinos „dziedas“.. 
Išneša kartu su rugiais šalinėn sudeda (Lazdinių k., Švenčionių r., 
LTR 7793/115; žr. ir LTR 7793/55); Pirmiausia supjauna, „senį“ 
parneša, kampan pastato, pėdus kelis. |O kas tas senis?| Nu tai va- 
dzina tų jau pėdų pirmucinį, taip ir kampan pastato (Dargužių k., 
Varėnos r., LTR 7794/166); Pirmų saujų supjaunam, surišam 
„dziedy', parnešam namo ir už stalo kampan pastatom, kad Dzievas 
duotų derlių, visuomet netrūkt duonos, būtų geras derlius. „Dziedas“ 
stovi iki rudenies. Tadu aina kulc, atneša dziedų, apkulia tų „dziedų“: 
Kap pradeda sėc rugius, tai pirmuliausia ir pasėja tuos rugius iš to 
„dziedo“: Jau jis pašvencintas ir maldos sukalbėtos, šventas „dzie- 


19 Pirmojo pėdo apatinės dalies dvilypis pavidalas galėjo simbolizuoti „šeimi- 
ninko“ ir „šeimininkės“ porą: „Supjauto pirmojo pėdelio viršūnė būdavo 
surišama, o apatinė jo dalis perskiriama pusiau, t. y. padaromas „šeiminin- 
kas“ ir „šeimininkė“ (Medininkai, Dundulienė 1979: 119); „O „svecių“ ar 
supjovei?“ „Supjoviau“. Ale tas „svecias“ būna ciek rugelių, tadu ryšiu perriš- 
tas ir dar kitas, tokis kaip dvigubas, jau gaspadorius ir gaspadinė (Pavalakės 
k.,Varanavo r., LTR 7784/79). 

20 Žr. LKŽe: diedas; Dundulienė 1979:119; Mardosa 2003:375; LTR 7793/95, 
7794/17. 

Rugių pjovėjai valgo pavakarius. Kapmilžių k., Šiaulių aps. 
B. Buračo 1933 m. nuotrauka. LTRFt 79. 


das“ (Dubičių k., Varėnos r., LTR 7794/49)'?!. Pastarajame pa- 
sakojime aiškiai išreikštas tikėjimas, kad pagarba „dziedui“ lemia 
rugių derlingumą ir duonos gausą. Panašiai pirmojo pėdo staty- 
mas šventojoje namų kertėje motyvuojamas ir kituose tikėjimuo- 
se, pabrėžiant ir apotropinę pėdo funkciją.'?* Taigi religinę idėją 
skleidžianti realija panaudojama magijos sferoje - manipuliuojant 
tame objekte glūdinčia, derliaus pirmukams būdinga potencija. 

Sugrįždami prie pirmojo pėdo vardo diedas, priminsime, kad 
ši sąvoka vartojama ne tik javapjūtės kontekste, bet turi ryšį ir su 
mirusiųjų pagerbimu. Kaip žinoma, Diedais Dzūkijoje vadintos 
vaišės per atminus, švęstus keletą kartų per metus (ypač per Visus 
šventus). Per Žolinę (rugiapjūtei jau praėjus) Diedams (elgetoms) 
būdavo prikepama duonos iš naujojo derliaus rugių, kad jie mels- 
tųsi už mirusiuosius (Marcinkevičienė 1998: 106, 125)"5, 


121 Dieduku galėjo būti vadinamas ir gubos (mendelio) centre statomas pėdas: 
Pirmutinį [pėdą] pastatom vidurinį, va ir tada va teip va palankia, „diedu- 
kas“ jau va skaitos, ir tada užspaudžiam jį, ir jis stovi, o tada aplinkui kad 10 
pėdų būtų. Tai 9 čia pėdai, o paskui sulaužiam kepurę. Sulaužiam kepurę: va 
taip va sulaužiam tą pėdą ir išskiriam, išsikiriam, išskiriam, kad būt kepurė 
tokia, ir tada uždedam an to diedo tą kepurę ir apspaudžiam (Onuškis,LTR 
7787/92; plg. Daunoraitė 2011: 163-164). Miguičionių k., Varėnos r., 
toks gubos centre stovintis pėdas vadintas gaspadoriumi (LTR 7793/70). 
Tikėta, kad pirmųjų rugių ryšulėlis laiduoja duonos gausą, skalsą, taip pat 
patalpos, kurioje jie laikomi, ir jų pačių apsaugą: Kai pradedam rugius pjauti, 
padarom „svecių“, surišam iš tokių gražių rugių, parnešam naro, pastatom kam- 
pan pakūcion ir jis stou ik žiemai, peržiem dar kap pas kų stou itai, kad būt pas 
mumi duona per visus metus. Pasakom: „Kad duonos pas mumi būt cielus metus, 
kad duonos ik kitiem metam tektų“ (Pelesos k., Varanavo r., LTR 7748/102). 
Kluone laikomas pirmasis pėdelis nulemdavęs skalsą, apsaugodavęs javus 
nuo nelaimių — ugnies, taip pat - nuo kenkėjų, pirmučiausia — pelių: „Dzie- 
dy“ deda šalinėn, prie grūdų, kad skalsa būt (Lazdinių k., Švenčionių r., LTR 
7793/123). Pasak merkiniečių, „jis [pirmasis pėdas] sergis namus nuo ugnies 
ir nuo kitų nelaimių“ (PetrRP: 114); Ir kap pradeda rugius vežč, tai |pėdelį| 
kluonan pacian kampan pastato, būktai, sako, kad pelės nekapot ir būdavo, paki 
iškuldavo (Meškučių k.,Varėnos r., LTR 7786/1; plg. LTR 7795/46). 

Javų pėde gali įsikūnyti „dūšia“. Vienoje sakmėje pasakojama, kad jaujoje 
iškūlus du likusius pėdus, gaspadoriui sapne pasirodė „dūšia“, kuri pasa- 
kiusi, jog ten ji kentėjusi „čysčių“ ir vėl jai teks jaujoje pasilikti (BsTB VII: 
121-122, nr. 29). 

Slavų diedą reiškianti leksema (060, 03e0) taip pat vartojama 
pėdo reikšme. Baltarusiai, kaip ir lietuviai, žodžiu 03e0 galėjo va- 
dinti ne tik pirmutinį, bet kartais ir paskutinį pėdą (BM: 139). 
Tokias pat reikšmes turi ir ukrainiečių 0i0, 0i0yx. Kaip mano 
baltarusių etnografijos ir mitologijos tyrėjai, 030 reprezentavo 
javų globėją, šeimininką, diedą-protėvį, rugiapjūtės patroną (BM: 
139). Tad rytų slavų rugiapjūtės diedas, viena vertus, traktuojamas 
kaip javų globėjas, kaip javų ir jų pjūties kontroliuotojas (tai funk- 
ciniu požiūriu sietina su javų dievybėmis), kita vertus, šis perso- 
nažas mėgintas sieti su mirusiųjų pasauliu. Iš tiesų pastebėta, kad 
ritualai, skirti mitinėms esybėms, nuo kurių priklausąs derlius, 
ir vėlėms susipindavę. Tarp šių religinių vaizdinių plotmių būta 
koherencijos““. Neretai šios idėjos ir su jomis susiję vaizdiniai 
susilydo į vieną mitologijos kompleksą, pagrįstą logiška ir gana 
vientisa semantine sistema. 

Diedu vadintas ne tik pirmasis, bet ir paskutinis nupjautų rugių 
pėdas, todėl svarstymai apie diedą-pėdą bus pratęsti, kai kalbėsime 
apie paskutiniojo javapjūtės pėdo vardus ir prasmę. 


Pirmasis javų pėdas - auka 


Negana to, kad pirmųjų rugių saujų pjovimas buvo lydimas duo- 
nos ir druskos aukojimo ant žemės arba joje užkasant, pati pir- 
mojo pėdo nešimo prie namų altoriaus apeiga galėjo būti ne kas 
kita kaip primicijų aukojimas. Prapjovas kaip aukojimą (sacrifi- 
cium) apibūdino Jonas Maleckis-Sandeckis laiške Jonui Sabinui, 
aprašančiame senovės prūsų, livoniečių ir kitų kaimyninių genčių 
religiją (1551 m.). Jis teigia, kad subrendus javams „žemdirbiai 
susirenka lauke aukoti, o tas aukojimas rutėnų kalba vadinamas 
zazinek, tai yra pjūties pradžia (rustici in agris ad sacrificium con- 


“* Senovėje Indijoje mirusiųjų atminai vykdavę javapjūtės įkarštyje ir drauge 
buvo derliaus šventė (3nuane 1999 b: 224). 

gregantur, guod lingua Rutenica Zazinek uocatur <...> BRMŠ II: 
203, 208). Autorius užsimena ir apie išrinktojo supjautą pėdą, 
kuris parsinešamas namo (Ten pat). Šis J. Maleckio-Sandeckio 
teiginys neliko nepastebėtas XX a. etnologų. Jo pateiktai prapjovų 
kaip aukojimo koncepcijai pritarė Karlis Straubergas straipsny- 
je „Letų-prūsų javų šventės“ (Die letto-preussishe Getreidefeste), 
remdamasis latvių etnografijos duomenimis. Pasak K. Straubergo, 
latviai pirmąsias ir paskutines nukirstas javų varpas parsinešdavę į 
trobą ar į svirną ir Čia saugodavę (Straubergs 1949b: 132)"5. Vė- 
liau per rudens šventę rudenaji iš sudoroto derliaus grūdų būdavo 
kepama duona ir aukojama lauke (Straubergs 1949b: 133—135). 
Europoje ir kituose pasaulio kraštuose javų derliaus pirmienos 
aukojimas praktikuotas nuo priešistorinių laikų. Šio pobūdžio ap- 
eigos paprastai siejamos su ritualinę agrarinės veiklos pradžia ir 
darbų pabaigtuvėmis. Neretai nurodoma, kuriai dievybei skiria- 
ma ši pirmukų aukojimo apeiga. Egipte, žemdirbiams nupjovus 
pirmąsias javų varpas, jos būdavo dedamos ant žemės, mušant 
sau į krūtinę, raudant ir kreipiantis maldomis į Izidę, kuri laikyta 
kviečių bei miežių atradėja ir žiloje senovėje garbinta kaip javų 
deivė (Op>3ep 2006: 499). Graikijoje, Eleusino mieste (Atikoje), į 
žemdirbystės deivės Demetros šventyklą būdavo nuolat pristatomi 
pirmieji vaisiai. Rugsėjo ir spalio mėnesiais, kai spaudžiamos vy- 
nuogės vynui, kai prinokdavo obuoliai, slyvos ir kriaušės, būdavo 
švenčiama derliaus šventė — pabaigtuvės prie Demetros altoriaus 
ir vienas to ritualo atributų buvo javų pėdas, tikriausiai reprezen- 
tavęs dosnią Motiną Žemę ir Javų motiną su javais ir aguonomis 
rankose (taip ikonografijoje vaizduota Demetra) (James 1962: 
145). Romėnai pradėdami javapjūtę aukojo Cererai pirmąsias nu- 


125 Tai rodo kad ir šis P. Šmito pateikiamas tikėjimas: Kad pirmos rudzus plauj, 
no pirma kūla jūaznes vūrpas uz istabu un jūpieliek pie sienas, tad netrūks ma- 
izes visu gadu. „Kai pirmus rugius pjauna, pirmo pėdo varpas reikia įnešti 
į trobą ir padėti prie sienos, tai duonos netrūks visus metus“ (Jaunsaulė, 
ŠmLTT 25937). 

kirstų javų varpas (praemetium): sicut praemetium de spicis, guas 
primum messuissent, sacrificabant Cereri „varpų pirmieną, kurią 
pirmą nupjauna, aukoja Cererai“ (Altheim 1931: 22; žr. ir Wisso- 
wa 1902:247)"6. Šis paprotys yra laikomas vienu iš archajiškiausių 
javų dievybės kultų (Altheim 1931:22, 109). Rugpjūtis romėnų 
valstiečių kalendoriuje sietas su javininkystės patrone Cerera ir 
dėlto šis mėnuo dar vadintas tutela Cereris „Cereros globa“ (Wis- 
sowa 1902: 247). Rugių primicijos pjūties metu savaip aukotos ir 
slavų. Vakarų slavai kašubai, nuo seno vertęsi žemdirbyste ir išlai- 
kę archajiškas rugiapjūtės apeigas, pirmas nupjautas rugių varpas 
mesdavę į lauko vidurį, sakydami, kad jos skiriamos vadinamajai 
žėtno mac, žėtno baba, tai yra rugių motinai, rugių bobai (CJ II: 
553). Vokiečiai tris pirmas nukirstas javų varpas numesdavo ant 
lauko, aukodami jas Javų motinai (die Kornmutter) (Ciurichas, 
HDA V: 305). 

Iš čia paminėtų pirmukų aukojimų ypač iškalbingi graikų re- 
liginis paprotys rudenį ant Demetros altoriaus nešti javų pėdą ir 
romėnų tradicija pirmąsias nukirstų javų varpas aukoti Cererai. 
Nenuostabu, kad javų dievybėms būdavo skiriamas jų globojamas 
objektas. Šie pirmykščiai pietų Europos kraštų ritualai mums aso- 
cijuojasi su čionai svarstomu lietuvių agrariniu papročiu — vadina- 
mojo svečio, gaspadoriaus, diedo, atstovaujančio pirmajam rugių 
derliui, statymu namų kampe po šventųjų paveikslais. Nors dabar 
ši vieta siejama su krikščionybės atributais, tačiau altoriaus kaip 
šventenybės kvalifikacija leido čia atlikinėti ir su senąja pasaulė- 
žiūra susijusias apeigas. Gali būti, kad pirmasis pėdelis, siejamas 
su sakralia namų vieta, turėjo ir savo dieviškajį adresatą, kuriam 
jis, kaip primicijų auka, buvo skiriamas, tačiau konkrečių duome- 
nų apie tai neišliko. 


“9 Liberas, Cereros sūnus, laikytas vynininkytės globėju ir todėl spalio mė- 
nesį, kai nuimamas vynuogių derlius, jam ir jo seseriai Liberai būdavo 
aukojama pirmoji derliaus dalis, vyno žaliava —- vynuogių sultys [jaunas 
vynas| ir tas aukojimas vadintas sacrima (Wissowa 1902: 247). 

Žemynėliavimas per pradėtuves 


Per vadinamąsias rugiapjūtės pradėtuves, praėjus dienai ar ke- 
lioms po prapjovų ir visai šeimynai į laukus išėjus, vėl būdavo 
atliekami aukojimo ritualai. 

Tiesioginį ir akivaizdų javapjūtės pradžios ryšį su Žemyna liu- 
dija M. Pretorijaus aprašytos, (anot jo, senovės prūsų) atliekamos 
žemynėliavimo apeigos pirmąją pjūties dieną, šeimynai po darbų 
susirinkus namuose („pjauna maždaug iki popiečio, beveik iki tre- 
čios valandos“) ir čia švenčiant pradėtuves: „šeimininkas netrukus 
sėdasi prie stalo, bet samdiniai turi stovėti, jis ima į ranką kaušelį 
ir sukalba maldą, deramą šiomis aplinkybėmis, dėkoja Dievui už 
šį metą ir atsiduoda Jo globai ateityje. Paskui jis zemynelaudams ir 
palabindams užgeria savo žmoną, tada visi kiti sėdasi ir geria pala- 
bindami. Po to šeimininkas užgieda giesmę. Pagiedoję jie valgo, o 
pavalgę, laikydami kaušelį rankoje, meldžiasi, ir jeigu šeimininkas 
turi alaus ir yra turtingas, tai jis savo šeimynai duos gerti tiek, kol 
jie gerai įsilinksmins“ (PrPĮ III: 507)27, 

Kitą po čia minėtos rugiapjūtės dieną vėl būdavo kartojamos 
apeiginio alaus gėrynės su palabinimais ir žemynėliavimais („Jiems 
grįžus, maldininks kalbės ilgesnę maldą, tinkamą tuo metu, ir tik 
palabindams ir zemynelaudams išgers tris kartus, ypač pabrėžda- 
mas skaičių trys“) (PrPĮ III: 506—509). Baigiant šias apeigas mal- 
dininkas padėkodavęs su kaušeliu rankoje Dievui už pradėtuves 
(pradetuwe), melsdavęsis. Paskui pagiedojęs jis išgerdavęs, „savo 
papratimu, zemelaudams ir palabindams“, ir užgerdavęs šeimininką 


"7 der Wirth setzet sich bald bey dem Tische nieder, das Volck mu aber ste- 
hen, nimpt die Schaale in die Hand und thut sein Gebeth de tempore, danc- 
ket Gott vor die Zeit und recommendiret sich weiter Gotte, drauff trinkt er 
Zemynelaudams und palabindams seinem Weibe zu, da setzen sich die andern 
alle nieder und trincken alle palabindami auf und denn fūnget der Wirth an zu 
singen. Nach dem Gesang essen sie, worauff nachm Essen, die Kauszel in der 
Hand haltend, gebethet wird, und da der Wirth Bier hat und reich ist, wird er 
seinem Volck vergėonnen, so viel zu trincken, bi sie frolich seyn, damit gehen 
sie von einander (PrPĮ III: 506). 

(PrPĮ III: 508, 509). Tad pradėtuvėse dalyvaudavęs, be šeiminin- 
kų ir kitų pjovėjų, ir maldininkas, tai yra šventikas, o tai liudija 
išplėtotą Žemynai skirto kulto formą. 

Vadinasi, XVII a. Mažojoje Lietuvoje per rugiapjūtės pradė- 
tuves, kurios, anot M. Pretorijaus, trukdavusios bene dvi dienas, 
kasdien po darbų rengtos apeiginės vaišės su alumi, jo nuliejimais 
Žemynai ir palabinimais. 

Apeiginių vaišių tradicija visai šeimai ir talkininkams pradedant 
pjauti rugius praėjusiame šimtmetyje gyvavo daugelyje Lietuvos 
vietų. Apie Kupiškį, visiems pjovėjams po rugių pėdą supjovus, 
lauke būdavo geriamas alus ir valgomas sūris: „Ant pirmojo rugių 
pėdo šeimininkė padeda sūrį, o šeimininkas pastato alaus ąsotį. 
Aplink tą pėdą, kaip apie stalą, susėda visi pjovėjai <...>“ (Buračas 
1993: 80). Gervėčių apylinkėse (Rimdžiūnų k.) „lietuvės mote- 
rys, eidamos pjauti rugių, nešdavosi duonos ir druskos, ir visa tai 
laikydavusios rugių lauke, o grįždamos namo, vaišindavo sutiktas 
pakeliui kaimynes, duodamos ragauti savo duonos“ (Dundulienė 
1979; 119). Pušalote supjovus pirmąjį pėdą visa šeimyna susėsda- 
vusi lauke ir visi suvalgydavę vieną riekę duonos. Būdavo sakoma: 
Duona su duona susitinka (BILŽPT: 172, nr. 2709; žr. taip pat 
BILŽPT: 172, nr. 2708, 2711-2714). Kolektyvinis duonos valgy- 
mas rugių lauke prieš pradedant pjauti rugius — tai religinio kulto 
forma, primenanti Komuniją (krikščionybės sakralinėje prakti- 
koje): ritualo dalyvių priimama (valgoma) tai, kas reprezentuoja 
javus, o sykiu primena ir pačią javų dievybę. 


Paskutiniai pjaunami javai. 
Rugių boba ir jos analogai 
Kaip pjaunant pirmąją rugių saują būdavo patiriamas šioje ak- 
cijoje atsiveriančios šventybės religinis jaudulys, taip ir kertant 
paskutinę pradalgę. Nuojauta, kad paskutiniuose javuose slypi 
kažkas susijusio su anapusybe, būdavo reiškiama operuojant tam 

tikrus mitinius vaizdinius įvardijančiomis sąvokomis. Daugeliu 
atvejų tabu sumetimais vengta tiesiogiai atskleisti pjūties realijose 
glūdinčius, gana intensyviai išgyvenamus mistinius fenomenus. 
Jiems nusakyti naudotas atitinkamų simbolinių figūrų, įgyjančių 
specifinę prasmę aptariamoje apeigų sferoje, arsenalas. 

Rugiapjūtės pabaigoje buvo ypač akcentuojami apeiginiai 
objektai — paskutinė pradalgė, paskutinis pėdas, paskutinė guba. 
Paskutinis rugiapjūtės pėdas, kaip ir pirmasis, buvo mitologizuo- 
tos realijos. 

Mitologiniu požiūriu apibūdinti paskutinįjį pėdą ir jo personi- 
tikacijas gana komplikuota užduotis, kadangi pirmykštės prasmės 
daugeliu atveju yra išblėsusios. Vis dėlto bus siekiama įsiskverbti 
į aptariamo kulto objekto prasmės klodus ir išsiaiškinti, su ko- 
kiomis idėjomis kadaise galėjo būti siejamas šis įvaizdis, kokia jo 
vieta ir vaidmuo senųjų javapjūtės provaizdžių sistemoje. 

Liaudies tikėjimuose, susijusiuose su javų derliaus dorojimu, 
sakoma, kad paskutiniuose javuose esanti boba: Paskutiniuose ja- 
vuose sėdi „boba“ (Šiaudinė-Šak., BILŽPT 177: nr. 2780). Boba 
javapjūtės kontekste paprastai reiškia paskutinį supjautų javų pėdą. 
Tačiau kartais boba žymi ir „iš pagrėbstų surištą pėdą“ (Pakol aš 
atalėkiau, telyčia visas bobas išvartė Gdr), „didelį kūlį dar neiškrės- 
tų javų“ (Pelės sukirto daugelį bobų Al), „paskutinį parvežtą javų 
vežimą“, „paskutinę pradalgę pjaunant“ (Stasiui boba teko Ar) 
(L.KŽe: boba). Be to, boba įvardijami ir „vienas, trys ar keturi su- 
rišti pėdai gubos pradžiai, tripėdis“ ar visa guba (LKŽe:boba; plg. 
BILŽPT; 2928, nr. 181), Tad kalbant iš esmės, boba javapjūtėje 


128 Bobos kaip „gubos“ reikšmė Lietuvoje plačiai žinoma. „Žemaičiuose pir- 
miausia vienas žmogus, pastatęs pėdų drūtgalius ant rugienų, laibgalius 
suglaudžia; kitas atnešęs pristato vieną ar du pėdus ir jų visų suriša viršū- 
nes. Tai vadinamoji „boba“ (Raseinių v.), kuri Tirkšlių apylinkėje vadina- 
ma krikštu, o Rietavo — Jonuku“ (PetrRP: 110). „Suvalkijoje rugiai statomi 
į rikes stogo pavidalu, kiekvienoj rikėj po 12 pėdų (kai kur po 20). Statant 
rikę, pirmiausiai pastatoma keturi pėdai (po du iš šonų) ir surišami, tai 
„boba“ (Šilavotas, BILŽPT: 2829), 

Rugių pėdai, sustatyti į gubas (I. Ivanauskienės laukas). Piliakalnių k., 
Trakų r. Vykinto Vaitkevičiaus 1996 m. nuotrauka. LTRFt 7137. 


“ „—— 





Rugių kirtėjas joja rugiapjūtės pabaigtuvių „žirgu“ Šiaulėnų vls., Šiaulių 
aps. B. Buračo 1927 m. nuotrauka. LTRFt 8827. 


įvardijamas didesnis ar mažesnis paskutinių kertamų ar nukirstų, 
rišamų į pėdą, statomų į gubą ar vežamų į kluoną javų kiekis. Tai, 
kad šios realijos buvo siejamos su rnitine pasaulėvoka, rodo ne 
tik aptariamoji leksema, bet ir ir kai kurie kiti specifiniai jų, visų 
pirma paskutiniojo pėdo, vardai. 

Įsivaizdavimas apie pjūties metu perskrodžiamą Rugių bobą 
atsispindi sakytiniame foklore:. „Žaliosios ap. (Vilkav. ap.) sako, 
kad tas, kuris paskutinį pradalgį pjauna, tas bobą kerta“ (PetrRP: 
108); „Boba“ - paskutinė pradalgė (pėdas) pjaunant: Jam teko boba 
pjauti! (Kalnujai, BILŽPT: 177-178, nr. 2783); Jonui šiemet liko 
boba nusikirsti, jis kitąmet bus jau vedęs (Bartininkai, BILŽPT: 178, 
nr. 2783). Nors „bobos“ kirtimas jaunam vyrui galėjo pranašauti 
vedybas, vis dėlto vengta su ja turėti reikalų. Kertant paskutines 
rugių pradalges kiekvienas stengdavosi nepasilikti paskutiniu ir 
nelikti „boba“ (BILŽPT: 178, nr. 2785). Todėl būdavo grasinama 
atsiliekančiajam: Tu bobą gausi [taip juokiasi kirtėjai iš pjaunančio 
paskutinę pradalgę] (BILŽPT: 178, nr. 2783). 

Paskutinysis pėdas neretai galėjo būti įvardijamas taip pat kaip ir 
pirmasis, tai yra vyriškos lyties veikėjo vardu: Lietuvoje paskutinis 
pėdas daugelyje vietų vadinamas „dėdeliu“, rečiau „diedu“ ar „sve- 
čiu“ rš (LKŽe: diedas). Dieveniškių apylinkėse prieš pabaigtuves 
supjaunamas pėdas įvardytas šeimininku: Tai dažinkai. Tai tada, kai 
baigia, pameta tai jau geresnį pėdų, kad supjauc, sako, „šeimininkų“ 
kad didelis būt pėdas (LTR 6447/47). Lydos krašte didelis ir storas 
paskutinis pėdas vadintas gaspadoriumi ir, matyt, buvo suvokiamas 
kaip apeiginis objektas, kadangi puoštas lauko gėlėmis. Jis būdavo 
laikomas kluone (Dubinių k.,„Varanavo r., LTR 7784/40)!129, 

Rusai paskutinį pėdą vadindavę 6a6a (Pskovo apyl.), baltaru- 
siai —- xoumKaA 6a6a (BM: 175, plg. DM: 503) arba tiesiog 6a6a, 
taip pat, kaip minėta, — 03e0 (Adbanacses III: 378; CJ] II: 196; BM; 


43 Kurtuvėnų apylinkėse paskutinis pėdas taip pat puoštas gėlėmis: „Jį daro 
taip: paima pėdą, perpjauna pusiau, į varpas prikaišioja įvairių gėlių ir neša 
namo“ (PetrRP: 126). 

47). Daugelyje Lenkijos regionų paskutinis pėdas vadintas stara 
baba bei dziad, Čekijoje — dėd, Slovėnijoje (rytų Štirijoje) - ded 
arba dedek (C/] I: 123). Serbai paskutinį pėdą įvardydavę xx<umnu 
0e0 (CJ II: 41). Paskutinių javų pjovimo akcija taip komentuo- 
jama: pexcym Gaby, „bobą pjauna“ arba 2ouam 6a6y, „bobą varo“ 
(Pskovo apyl., C/Į II: 196). Tad slavai paskutinį pėdą įjasmenin- 
davę, suteikdami jam ir moteriškos, ir vyriškos giminės vardus, 
kurie asocijuojasi su gruboku moters ir vyro įvardijimu. Tačiau 
neabejotina, jog šios sąvokos sietinos su apibrėžtu mitinio pasau- 
lėvaizdžio turiniu. 

Kai kurie baltų rugiapjūtės papročių tyrėjai teigia, kad paskuti- 
nis pėdas ne tik savo vardais, bet ir pavidalu primindavęs žmogiš- 
ką, o retsykiais — gyvūnišką būtybę. Tiesa, tai patvirtinantys faktai 
daugiausia yra iš vakarų baltų arealo ir aptinkami ne pirminiuose 
šaltiniuose, o tyrėjų darbuose. Apie prūsų pomėgį iš paskutinio 
pėdo daryti zoomorfines ir antropomorfines figūras buvo užsi- 
minta A. Briknerio, esą „per tokias rugiapjūtės pabaigtuvių apei- 
gas prūsai pindavo (iš paskutinių javų pėdų ar varpų?) nežinomus 
mums žvėrių ar žmonių pavidalus“ (LM I: 477-478). Lietuvius 
turint tradiciją iš paskutinio pėdo daryti moterišką stabą, kuriame 
įsikūnijanti javų dvasia, yra konstatavusi P. Dundulienė. Anot jos, 
„Tokia tradicija Prūsijoje ir Lietuvoje buvo išlikusi dar XIX a. 
Antai Prūsijos lietuviai paskutinį pėdą, vadinamą Boba, sutaisy- 
davo moters pavidalu ir veždavo iškilmingai ant paskutinio rugių 
vežimo per sodžių.“ (Dundulienė 1979: 125). Aptariamą paprotį 
esant ne iš piršto išlaužtą liudija ir LTR saugoma B. Buračo nuo- 
trauka, kurioje nufotografuotas kaip tik iš rugių padarytas žirgas, 
ant kurio joja kirtėjas (Šiaulėnų vls., Šiaulių aps.). 

Rytų slavų duomenys kalbamu klausimu kur kas iškalbingesni. 
Baltarusiai iš boba (6a6a) vadinamo pėdo sukurdavo moteriško 
pavidalo figūrėlę: pėdą perrišdavo du kartus, taip atskirdami galvą, 
viršutinę ir apatinę kūno dalis, apmaudavo sijonu, pritaisydavo 
rankas ir uždėdavo vainiką (BM: 475). Apie Smolenską bobą iš 
paskutinio pėdo papuošdavo kyku, balta skraiste arba skarele ir 

marškiniais (Adbanacses 1995: 375—376; [leta 1887: 268; CJ] 
I: 123). Penzos ir Simbitsko gubernijose paskutinis pėdas buvo 
vadinamas varduvininku (umenunnuK), aprengiamas sarafanu ir | 
kokošniku (galvos apdangalas). Su dainomis ir šokiais tokia „lėlė“ 
būdavo įnešama į šeimininko dvarą arba namus (Acamacnes 1995; 
375—376; Ilponn 2000: 79). Šiaurės vakarų Lenkijoje boba vadi- 
namas paskutinis pėdas taip pat rėdomas moteriškais drabužiais: 
palaidine, prijuoste, skarele arba kyku (CJ I: 123). 

W. Mannhardto duomenimis, Rytų Prūsijoje iš paskutinio pėdo 
būdavo suformuojama žmogiška figūra, aprengiama moteriškais 
drabužiais ir nešama namų link. Ši apeiga vadinta Kėrnmėder brin- 
gen „nešti javų motiną“ (Rastenburgas). Silezijoje paskutinis pėdas 
galėjo būti įvardijamas ir die Muttergarbe „motinos pėdas“ (Ru- 
persdortas, Breslau) (Mannhardt 1865: 26, 31; Mannhardt 1904; 
191, 196, 200). Žemutinėje Lužicoje antropomorfinio pavidalo 
pėdas, užkeltas ant vežimo su derliumi, būdavo įvežamas į kluoną 
(Mannhardt 1865: 26, 31). Teterove ant paskutinio javų derliaus 
vežimo taip pat būdavo uždedama drabužiais aprėdyta „lėlė“ (Ten 
pat). Kai kuriais atvejais paskutinis vežimas su javais arba žmogus, 
nešinas „derliaus lėle“ (die Erntepuppe), prieš patenkant į patal- 
pą, atlikdavę apvažiavimo ar apėjimo aplink namus arba klojimą 
apeigą — tai buvo daroma tris kartus (Mannhardt 1868: 7). Toji 
„derliaus lėlė“ namuose būdavo laikoma iki sėjos, po to ji iškulia- 
ma, o grūdai sumaišomi su sėkla, kad, W. Mannhardto teigimu, 
pasėjus vegetacijos dvasia pasireikštų iš naujo iškilsiančių auga- 
lų daiguose (Mannhardt 1868: 8). Išvardytose apeigose minima 
„Javų motina“ (die Kornmoder), „derliaus lėlė“ (die Erntepuppe) 
ar tiesiog žmogiško pavidalo pėdas sietini su vokiečių tikėjimuose 
minima vadinamąja Javų motina, Rugių motina (die Kornmut- 
ter, Roggenmutter), neva „sėdinčia“ javų lauke (Mannhardt 1865: 
17). Vokiečių folklore apie Javų ar Rugių motiną pasakojama, 
kad ji esanti nepaprasto dydžio (už žmogų aukštesnė) moteris, 
nutysusiomis krūtimis su žėruojančiais geležiniais speneliais (ji 
žindo pasiklydusius vaikus), ugniniais pirštais. Kartais ji pasirodo 

kaip baisi, kenkianti javams (ieškodama maisto skina varpas, valgo 
grūdus), kartais — kaip geradarė būtybė, daranti laukus derlingais 
(Mannhardt 1865: 31; Mannhardt 1868: 21-23). Šiaip ar taip, 
Vokietijoje grūdinės kultūros buvo siejamos su Javų motinos mi- 
tiniu vaizdiniu (Pp>3ep 2006:520—521). Šia Rugių ar Javų motina 
būdavo bauginami vaikai: Kinder sollen nicht ins Kornfeld gehen, da 
sitzt die Kornmutter, Roggenmutter, Roggenmuhme drin „Vaikams 
negalima eiti į javų lauką, nes ten sėdi Javų Motina, Rugių Moti- 
na, Rugių Teta“. Tokio pobūdžio posakiai (kaip įspėjimai vaikams) 
Vokietijoje plačiai žinomi (Mannhardt 1865: 31). 
Latvių tikėjimuose, susijusiuose su rugiais, minima vokiečių 
Rugių motinai LŽ Roggenmutter) adekvati būtybė - Rudzu mate 
„Rugių motina“, kuri neva gyvenanti rugiuose: Rudzos mūjo Ru- 
dzu mate; bėrni dienvidū nedrikst iet gar rudzu lauku, lai Rudzu 
mūte tos rudzos neievilktu (Jelgava, ŠmLTT III 25976) „Rugiuose 
gyvena Rugių motė; vaikai nedrįsta vidudienį eiti pro rugių lauką, 
kad Rugių motė į tuos rugius neįvilktų“. Plg. su panašiais lietu- 
vių posakiais: Paskutiniuose javuose sėdi „boba“ (Šiaudinė-Šak., 
BILŽPT: 177, nr. 2780); Mažą vaiką moterys kibina ir sako: - Ru- 
gių boba, rugių boba! Mrį (LKŽe: rugys). Apie Gervėčius mitinė 
rugiuose gyvenanti būtybė vadinta rugine ragana (LKŽe: ragana)'9?, 


"9 Raganą, laumę ir kitas būtybes esant rugiuose įsivaizduota, kaip rodo ti- 
kėjimai, tokiose Lietuvos vietovėse: ragana (Prienai, Pernarava, Alytus ir 
kt.), laumė (Mosėdis, Pašilė, Alytus ir kt.), Nuogalis (Leipalingis, Simnas, 
Alytus, Šventežeris, Miroslavas), Raudongerklis, Žaliaakis (Pakruojis), Di- 
rikas (Kaltanėnai), Ruginis (Babtai), Bubis arba Baubas (Žeimelis, Žagarė, 
Pilviškiai, Prienai) ir kt. (Balys 1942: 794—795; Slaviūnas, LM III :47-48). 
Plg. su 2011-2012 m. užfiksuotais atitinkamos tematikos naratyvais, ku- 
riuose minimos laumė, ragana, baba jaga: Vaikus gąsdindavo: rugiuose sėdi 
laumė, gali praryt, nuves. „Aikit, aikit, ten ragana laukia išsižiojusi, ten mala, 
ten velėja" ,— ten visokiais būdais gąsdino. Ta ragana sėdi prie balos kokios arba 
rugiuose kur sėdi, vienu žodžiu, ten kur jau pasislėpusi. Ir rugiuose, būdavo, 
ragana sėdėjo, ir šuliniuose, visur jos pilna buvo (Aukštadvaris, Trakų r., LTR 
7812/4); Mes bijom lįsti rugių lauko vidurin. „O jei, - sako, - lįsit vidurin, tai 
ty Baba Jaga sėdzi. Ana gali jus pagauc ir nunešč dangun, peklon. Peklon gali 
nunešč. Aš nato peklos bijojausi (Pelesos k., Varanavo r., LTR 7784/105). 

Lietuvių Rugių boba iT latvių Rugių rhotina — tai, be abejo, toji 
pati mitinė būtybė. Kaip-kažkas grėsmingo, Uepe2iižus ir sakra- 
laus, ji žadindavusi nerimą ir baimę, + 

Kyla klausimas, ką galėjo reikšti toks paskutiniojo javų pėdo 
suasmeninimas? 

Ši problema buvo svarstoma dar XIX a. žinomų anglų, vokie- 
čių, rusų antropologų bei filologų. XIX a. antroje pusėje, aiškinant 
spėjamą aptariamo objekto prasmę ir funkciją, pradėta operuoti 
sąvokomis siela bei dvasia. Pirmasis šias sąvokas dvasinės kultū- 
ros senienų tyrimuose pradėjo vartoti anglų etnologas ir religi- 
jotyrininkas Edwardas Burnettas Tyloras (Tylor 1871). Skelbda- 
mas pirmykščio animizmo (nuo lotynų kalbos anima „siela“ arba 
„animus dvasia“) teoriją, jis teigė, jog iš žmogaus įžvalgos apie 
jame glūdinčią subtiliąją substanciją — sielą pamažėle išsirutuliojo 
vaizdiniai apie gamtos objektuose glūdinčias sielas. Augalai, kaip 
ir gyvūnai, gimsta ir miršta, serga ar tiesiog egzistuoja. Tad gana 
natūralu aiškintis, kas įgalina jų gyvybę, egzistenciją. E. B. Tyloras 
priėjo prie išvados, kad būtent siela ar dvasia galėjo būti suvokiami 
kaip augalijos gyvybės priežastis (Tažnop 1989: 238—239). Taigi 
ne tik žmogui, bet ir augalams buvo suteiktas jų vidinę nemate- 
rialią esmę paaiškinantis požymis. Animizmą E. B. Tyloras laikė 
ankstyvąja religijos raidos faze. XIX a. ši teorija darė nemažą įtaką 
folkloro ir mitologijos tyrėjams. 

W. Mannhardtas, išplėtojęs teoriją apie javuose slypinčią, anot 
liaudies tikėjimų, vegetacijos dvasią (der Vegetationsgeist), teigė, 
kad toji dvasia ar, kitaip tariant, demoniška esybė, galėjo būti įsi- 
vaizduojama žmogiško arba zoomorfinio (vilko, kiškio, gaidžio, 
kiaulės, šuns ir kt.) pavidalo (Mannhardt 1865: 31; Mannhardt 
1904: 212, 311). Paskutinio pėdo pjūties aktą W. Mannhardtas 
interpretavo kaip jame glūdinčios demoniškos būtybės nužudymą 
(Mannhardt 1865: 2). 

Rusų senųjų tikėjimų ir papročių tyrėjas Aleksandras Afanasje- 
vas, rėmęsis W. Mannhardto veikalais ir neabejotinai jų veikiamas, 

slavų ir kitų Europos tautų tradiciją antropomorfizuoti pabaigtuvių 
pėdą aiškino senovės žmogaus įsivaizdavimu augaliniame pasau- 
lyje glūdint stichiškas dvasias, galėjusias įgyti miškų, laukų ir javų 
genijų pobūdį. Anot jo, pasak vokiečių, lietuvių ir slavų tikėjimų, 
javų dvasios vasaros metu „gyvena“ laukuose (Acdbanacses 1995; 
378). A. Afanasjevo teigimu, pradėjus javų pjūtį, juose esanti 
dvasia stengiasi pasprukti, išvengti pjautuvo kirčio ir slepiasi tose 
varpose, kurios liko nenukirstos. Kartu su nukirstais paskutiniais 
javais ji pakliūna į pjovėjo rankas ir kaip paskutinis pabaigtuvių 
pėdas parnešama į kluoną arba į namus (Ten pat). Kitoje veikalo 
vietoje A. Afanasjevas paprotį nešioti moteriškais drabužiais ap- 
rengtą pėdą komentuoja kaip eitynes su žemės vaisingumo dievybe 
(Adbanacbes 1995: 379). Autoriaus užsimenama ir apie Rugių bobą 
(cumnaa baba), dovanojančią derlių, bet drauge pasižyminčią ir 
kenkėjiška veikla javų atžvilgiu. Šioji „boba“ slavų tapatinama su 
ragana (6a6a—32a), vokiečių — su geležine Berta (Ten pat). 

W. Mannhardto koncepcija yra rėmęsis, savaip ją argumentavęs 
ir anglų etnologas, religijų istorikas Jamesas George'as Frazeris, 
kurio teigimu, paskutiniame pėde įsikūnijanti javų dvasia (Op33ep 
2006: 534). Pasiremdamas, be kitų tautų, ir lietuvių rugiapjū- 
tės papročiais, jis teigė, jog paskutinių javų —- Javų bobos, senės 
nupjovimas reiškiąs javų dvasios nužudymą (Op>sep 2006: 557— 
558). Kitoje veikalo vietoje J. G. Frazeris, nagrinėdamas vokiečių 
tikėjimus, tvirtino, kad paskutiniuose javuose lindi Javų motina 
(die Kornmutter). Javų motinos sampratą jis sieja su javų dievybės 
(ypač Demetros) vaizdiniu (Ten pat: 520, 533, 539). 

Ar išties galėjo egzistuoti religinės minties istorijoje tokia ar- 
chajinei visuomenei būdinga mąstysena, kaip kad kadaise skelbė 
E. B. Tyloras, W. Mannhardtas ir J. G. Frazeris, kai kurių kritikų 
abejota: mat sielos ir dvasios vaizdiniai suponuotų egzistavus tam 
tikrą abstraktaus mąstymo, kuris esą nebūdingas pirmykščiam 
žmogui, lygį. Tiesa, XX a. viduryje prancūzų antropologas Clau- 
de'as Lėvi-Straussas argumentuotai paneigė požiūrį į pirmykštį 

mąstymą kaip į primityvų. Jo įsitikinimu, pirmykščiai žmonės 
geba abstrakčiai mąstyti, taigi — klasifikuoti ir kurti logines struk- 
tūras. Mitinė refleksija, anot jo, gali pasiekti puikių ir netikėtų 
intelektinių rezultatų. Mitai ir apeigos likučių pavidalu išsaugo 
mąstymo būdus, atspindinčius pirmykščio žmogaus tam tikrus 
atradimus, daromus stebint gamtą ir išreiškiamus pasinaudojant 
jutimine intuicija (Lėvi-Strauss 1997: 27—30). Galimas daiktas, 
kad senovės žmogus, stebėdamas gyvąją gamtą ir siekdamas pa- 
aiškinti jos gyvybės paslaptį, tai mėgino atskleisti pasiremdamas 
sąmonėje glūdinčių vaizdinių atsarga. Savo įspūdžius bei mintis jis 
galėjo reikšti vaizdinėmis, figūratyvinėmis priemonėmis, reflek- 
tuojamomis tikėjimų ir ritualų. Pripažintina, kad nuo seno žmo- 
gus suvokė augmenijos pasaulyje esant nematerialų pradą — tam 
tikrą jėgą, kuri, kaip rodo apžvelgtų autorių veikalai, apibrėžiama 
pasitelkiant terminus siela (anima) ar dvasia (animus); tuo aiškinta 
gyvojo fenomeno vidinė esmė. Tačiau reikėtų pabrėžti ir tai, kad 
sąvokos „vegetacijos dvasia“ ar „javų dvasia“ — sąlygiškos, įvestos 
religijotyrininkų. Jos nevartotos, kalbant apie javus, pačios valstie- 
tijos, ir lietuvių, ir kitų tautų. Autentiški, liaudies vartoti terminai 
šiam tikėjimų ir apeigų objektui pavadinti - tai minėtieji lietuvių 
Rugių boba, diedas, latvių Rudzu mūte, rusų cumnas baba, balta- 
rusių xcoimHax baba, 03e0, lenkų stara baba, dziad, serbų >umnu 
0e0, vokiečių die Kornmūder ir kt. 


Rugių bobos interpretacijos 
lietuvių tyrėjų darbuose 


Lietuvių tikėjimuose paskutiniai javai ir Rugių boba jos tyrėjų, 
kurie rėmėsi įsigalėjusia šio objekto tyrimo tradicija, būdavo sie- 
jami su konkrečiai neįvardijamu apibrėžtos steros (augmenijos, 
javų) demonu ar dvasia. Eduardo Volterio nuomone, paskutinio 
rugiapjūtės pėdo pavidalu buvo garbinamas „pjūties arba augme- 


312 ŽEMYNA IR JOS MITINIS PASAULIS 


nijos demonas“ (LM I: 352). Z. Slaviūnas Rugių bobą apibrėžė 
kaip „javų dvasią“ (LM III: 46). J. Balys Rugių bobą yra eksplika- 
vęs taip pat kaip „javų dvasią“ (BILŽPT: 184). Marija Gimbutienė 
javų dvasią, įsikūnydavusią paskutiniame pėde — Rugių boboje, 
tapatino su žemės derlingumo deive: „Zemės derlingumo deivė 
taip pat išliko kaip javų dvasia. Ji pasireiškia ir zoomortiniu, ir an- 
tropomorfiniu pavidalu. Buvo tikima, kad javų dvasia ar dievybė 
slypi rugiuose ar kituose javuose ir pereina į paskutinį pėdą. Jis 
daromas moters pavidalo ir vadinamas Rugių boba. Ji parnešama 
namo, gerbiama kaip deivė pjūties pabaigtuvių šventėje“ (Gim- 
butienė 1985: 154). 

Išskirtina leksikografo E Kuršaičio, kilusio iš Mažosios Lietu- 
vos (Pakalnės aps.), pozicija Rugių bobos sampratos klausimu. Jis 
„Vokiečių-lietuvių kalbų žodyne“ (Deutsch-littauisches Wėrter- 
buch) Rugių bobą yra aiškinęs kaip deivę, tačiau ne rugiapjūtės, 
o sėjos: die Saatgėttin (Kurschat 1874: 140). Ši sąvoka ir dabar 
liaudies kalboje tebevartojama, tik reiškia „vaikų kaliausę“ (Kin- 
derscheuche) (Ten pat). Pabrėžtina tai, kad E Kuršaitis, pasižymė- 
jęs kaip patikimos medžiagos fiksuotojas, šią būtybę traktavo ne 
kaip „žemesniosios mitologijos“ figūrą, ne kaip dvasią ar demoną, 
o kaip deivę. Konkrečiai E Kuršaitis tos deivės neįvardijo, tačiau 
nurodė deivės ryšį su sėja, o šioji agrarinės veiklos sfera dažniau- 
siai kaip tik priklausė Žemynai. Pasak M. Pretorijaus, sėjos šventė 
„šių dienų kalba yra skirta deivei Žemynėlei“ (PrPĮ III: 493). Be 
to, dera priminti, jog apie Rugių bobos ryšį su Žemės kultu yra 
samprotavęs A. J. Greimas: „Susilpnėjus Žemės Meldžiamos kul- 
tui, Rugių boba atlieka, bent iš dalies, kaip metonimas, jos turėtas 
funkcijas“ (Greimas 1990; 485). 

Rugiapjūtės „boba“ asocijuojasi su Kupolių šventės metu degi- 
nama, kartais skandinama lietuvių ragana ar rytų slavų mitinėmis 
būtybėmis Mapa, Kynana. Pastarosios būdavo daromos moteriško 
pavidalo ir aprengiamos drabužiais (Vilmantienė 1941:117-118; 
MHM II: 29). Tačiau derėtų neišleisti iš akių svarbaus skirtumo 

tarp šių veikėjų: Kupolių raganą sieta su rugių žydėjimo bei ke- 
rojimo, kupėjimo metu; 0 Rugių boba — su subrendusio rugių 
derliaus pjūtimi. Svarstant Kupolių ir javapjūtės ritualinių objektų 
panašumą, primintina, jog W. Mannhardtas, remdamasis vokiečių 
etnografine medžiaga, yra pastebėjęs Gegužės medžio (der Mai- 
baum) ir derliaus „medžio“ (der Erntemai) sąsają, esą abu jie išreiš- 
kia tą pačią idėją - įkūnija augimo dvasią (Mannhardt 1904: 208). 

Kai kurios tautos per rugiapjūtę, kaip ir vasaros saulėgrįžos 
metu, degindavo apeiginę ugnį. Bulgarijoje lauže būdavo sukūre- 
nama iš paskutinio pėdo padaryta lėlė, vadinta x<6m8apka-yapxa, 
XCbIMGAPCKA MOMA „pjovėja karalienė“, „rugiapjūtės mergina“. Ap- 
rengta moteriškais drabužiais iš pradžių ji nešiota aplink kaimą. 
Sudegintos pamėklės pelenai būdavo išbarstomi laukuose. Kai 
kuriose vietovėse ją įsviesdavo į upę (kad pasėliai gautų pakanka- 
mai drėgmės) arba išsaugodavo iki kitų metų (Adbanacses 1995; 
377; C/I III: 451). 

Žinomas faktas, kad lietuviai sukūrendavę paskutinę geriau- 
sią gubą. Intencija — geras ateinančių metų derlius — rodo, kad 
tai aukojimo ritualas: Kitą kartą žmonys, rugius nupjovę, tuoj ko 
geriausią gubą sudegydavę. Tai ant ateinančių [mety | javai kad aug- 
davę- da geresni (Trumpaičių k., Šiaulių aps., LMD I 1063/1240; 
užr. M. Slančiauskas; plg. LMD I 561/18).**! 

Taigi Rugių boba ir jos kontekstas rugiapjūtės papročiuo- 
se ir tikėjimuose rodo ryškų šios mitinės figūros vaidmenį, jos 
įsivaizduotą nenusakomą imanentinę galią, pasireiškiančią javų 
dorojimo akcijoje, suvoktoje religiniu aspektu. Valstiečiui ji at- 
rodė esanti baugi, pavojinga, ypač vaikams, nes jos prigimtyje 
nujaustas anapusybės dvelksmas. Ši tikėjimų ritualų veikėja — tai 
paskutiniuose pjaunamuose javuose (pradalgėje, pėde ar guboje) 
slypinčios gyvybinės demoniškos jėgos, lėmusios javų augimą, 
vešėjimą ir brandą, suasmeninimas, neretai suteikiant jai ne tik 


2 Ble.51i pirmojo javų pėdo deginimo akcija, skirta Kurkai (Curcho) (S. Gru- 
nau, BRMŠ II: 76, 113). 

abstraktoko tikėjimų vaizdinio, bet ir apeigų stabo pavidalą. O 
apskritai energija, sukaupta derliuje, savo prigimtimi, o ypač da- 
romu poveikiu, primena mana, tai yra beasmenę antgamtinę jėgą. 
Kadaise N. S6derblomas yra teigęs, kad dėl vaismedžių ir javų 
viduje „gyvenančios“ mana jie laikomi šventais ir buvo susieti su 
religine praktika (Soderblom 1916: 112). Iš to kilusios vegetacijos 
ir grūdų dievybės, tarkim, Ryžių motina Indonezijoje, javų deivė 
Demetra Graikijoje ir kukurūzų deivė Meksikoje (Ten pat)*3?, 

Religingo žmogaus galėjo būti įsivaizduojama, kad žemėje su- 
telkta numinozinė jėga tinkamu gyvybei rastis metu pereina į 
augalą ir tampa jo vitaline galia, augimą ir vaisiaus brandą lemian- 
čia potencija. Šiaip ar taip, akivaizdu, kad Rugių bobos vaizdinys 
glaudžiai siejasi su Žemės, arba Žemynos, kulto reiškiniais, atsi- 
skleidžiančiais rugiapjūtėje. Ritualai, skirti Rugių bobai ir Žemy- 
nai eina lygia greta. Tik Rugių bobos raiškos plotmė yra specifiška 
ir gana siaura — apibrėžta rugiapjūtės pabaigos ritulais. 


Geležinė boba 


Baigiant gvildenti Rugių bobos problemą, reikalingas vienas 
ekskursas. Rugių bobai yra artimas padavimuose pasitaikantis 
vadinamosios Geležinės bobos vaizdinys. Minėtinas Aukštaitijo- 


"* Javų ryšys su juos globojančia dievybe labai glaudus. Jau Plutarchas yra 
kalbėjęs apie Demetros tapatumą javams. Jis pateikė poeto, kurio pavardės 
nenurodė, sentenciją apie javų pjovėjus: „Kada galingieji perskrodžia De- 
metros kūną...“ (Plutarchas, „Apie Izidę ir Ozyrį“ 66). Išeitų, kad javas ir 
yra pati Demetra. J. G. Frazeris taip pat siejo Demetrą su javais, jai graikų 
tradicijoje priskyrė Rugių motinos vaidmenį, kadangi, anot jo, ši deivė 
buvo javų įasmeninimas, kaip ir jos duktė Persefonė (Opasep 2006: 518, 
520). M. Nilssonas patvirtina, jog Demetra senuosiuose kultuose suvokta 
būtent kaip Javų motina (Nilsson 1995: 312). Romėnų javų ir jų vegetaci- 
jos deivė Cerera senuosiuose rašytiniuose šaltiniuose vadinta Javų motina 
(„O motin javų ir mergaitės, kurios tu / Ieškai pasauly visam!“ Ovidijus, 
„Metamorfozės“ V 489; šitaip į Cererą kreipiasi Aretūza). Akivaizdu, kad 
graikų ir romėnų javų dievybės, įsivaizduotos kaip Javų motinos, savo pri- 
gimtimi yra artimos javuose slypinčiam gyvybiniam pradui. 

je Levaniškiuose (Čiulėnų seniūnija) pėlkės pakraštyje gulintis 
akmuo, vadintas Geležine boba (Vaitkevičius 2006: 238, nr. 431), 
Šis akmuo siejamas su padavimais apie kažkada gyvenusią bobą, | 
kuri vėliau įlindusi į žemę ir pavirtusi akmeniu: Senų senovėje buvo 
tokia boba su geležine kačerga, ir ji vaikščiojusi ir žmones mušusi su 
kačerga. Paskiau, sako, ji palindus žemėsna <...> (žr. ten pat kitus 
variantus). Su minėtu akmeniu siejamas ir šis padavimas: Pasako- 
jama, kad toj dirvoj |Gelažinėj - Vait.| yra didžiulis akmuo ir po juo 
sėdinti boba, kuri geležimi pavirtus. Ja kaimo žmonės baugina vai- 
kus. Sakoma, kad vėlai vakare gaudanti mažus vaikus ir nešanti po 
akmeniu (Ten pat). V. Vaitkevičiaus pastebėjimu, Geležinės bobos 
vaizdinys žinomas ir kitose Aukštaitijos vietovėse, plg.: Įsakyta, 
kad tik vaikas in balų, tai geležinė boba vaikų ir nutveria, ir baigta. 
Ir nė vienas neina tada ir arti |balos| ar in šulinį (LTR 6982/ 398; 
Vaitkevičius 2006: 239, nr. 431). 

Veikiausiai Geležinė boba yra tapati Rugių bobai. Viename 
tautosakos naratyvų pastaroji kaip tik vaizduojama su geležiniais 
atributais, tarp kurių akcentuojamos geležinės krūtys. Be to, ši 
baisi moteriškė yra priešiška vaikams: Rugiuose tupi Rugių boba, 
ji pagauna vaikus ir negyvai nuspaudžia į savo geležines krūtis arba 
verčia vaikus žįsti jos degutu pritvinkusias krūtis, neklausančius 
muša per ausis; ji esanti griežto žvilgsnio moteris, dešinėje rankoje 
laikanti rykštę; kartais ji turi ir geležines kurpes, kurias užmaunanti 
pagautiems vaikams (Mažoji Lietuva, Balys 1948: 90)). 

Baltarusiai turi mūsų Geležinės bobos atitikmenį, vadintą 
XKanesnax Ga6a. Ši mitinė būtybė, atrodanti kaip senė su didelė- 
mis geležinėmis krūtimis, gyvena laukuose, daržuose ir vandens 
telkiniuose. Ji kabliu nutverdavusi vaikus, kurie išdrįsdavę įžengti 
į jos valdas. Juos įmesdavusi į geležinę piestą, sugrūsdavusi ir 
valgydavusi. Ši Geležinė boba turi rusalkos (plg. su Polesės kraš- 
te paplitusiu rugiuose būnančių rusalkų vaizdiniu; jos gali būti 
su geležinėmis krūtimis, įtraukdavusios vaikus į rugius), taip pat 
vadinamosios strigos (cmpe:ea) bruožų (MB: 171). Baltarusių Ge- 

ležinė boba išlaikė ryšį su dirbamais laukais, o savo geležiniu pavi- 
dalu ir agresyvumu (net kanibalizmu) vaikų atžvilgiu asocijuojasi 
su vokiečių Javų motina, su lietuvių Rugių boba, latvių Rugių 
mote, taip pat ragana. Visos šios būtybės turi bendrų bruožų ir, 
matyt, yra artimos genetiškai. Gali būti, kad jos yra kilusios iš to 
paties chtoninio mitinio personažo tipo. 


Paskutinio pėdo ryšys su mantika 


Javapjūtės mitinių vaizdinių ir ritualų kontinuume išsiskiria tam 
tikri su mitine derliaus samprata susiję ženklai, kurie agrarinių 
bendruomenių buvo laikomi lemtingais. Egzistavo ypatinga ru- 
giapjūtės periodo mantika — ateities spėjimo menas, leisdavęs nu- 
matyti būsimo derliaus ar pačių žemdirbių gyvenimo perspektyvą. 
Pranašavimai, daromi religingo žmogaus, jam stebint antgamtinės 
jėgos turintį objektą — senųjų religijų kulto dalis.“* Tokio pobū- 
džio tikėjimų ir apeigų reliktų esama ir analizuojamoje su agrarine 
kultūra susijusioje religinėje sistemoje. 

Paskutiniųjų javų pjūtis žemdirbiui priminė gimdymo procesą, 
todėl apie paskutinės pradalgės ar pėdo kirtimą sakyta, esą tai — 
bambos nupjovimas, o pats pjovėjas vadintas „bambarėža“: Jei ku- 
riam pjovėjui tenka supjauti paskutinė pradalgė, tai sako, tam teks 
bambą nupjauti, nuo to visi saugojas ir stengias kartu nupjauti (Za- 
pyškis, BILŽPT: 179, nr. 2790); Nenori paskutinio pėdo pjauti ar rišti 
dėl to, kad jiems netektų nupjauti bambą (Seredžius, BILŽPT: 179, nr. 
2789), „Vilkijos apylinkės pjovėjai nė vienas nenori pjauti pasku- 
tinio pradalgio, nes jį už tai visą laiką, ypač per pabaigtuves, pra- 


23 W. Mannhardtas, remdamasis vokiečių tikėjimų medžiaga, yra akcentavęs 
mintį apie paskutinių kertamų javų maginę jėgą, lemiančią valstiečiui sėk- 
mę ir turtingus bei gausius ateinančius metus. Šį reiškinį jis aiškino tuo, 
jog paskutiniuose javuose esąs vegetacijos numenas, jis ir darantis poveikį 
gyvūnams ir žmonėms — išlaikantis juos pajėgius ir sveikus (Mannhardt 
1904: 213, 218). Numenas - jėga, besireiškianti gamtoje ir žmoguje. 

vardžiuoja „bambarėža“ o griebikę „baimbariša“ (PetrRP: 108)"*, 

Merginos vengdavusios rišti paskutinį pėdą, nes tai pranašavo 
ją susilauksiant vaiko: Merginos vengia surišti paskutinį pėdą dėl 
to, nes susilauksiančios vaiką (benkartą), mat paskutinis pėdas pa- 
prastai esi mažas; tada kiti ją pūjuokia: „jau ji su benkartu ateina“ 
ir pan. (Šiauliai, Šaukėnai, Simnas, Kruonis, Prienai, Veliuona, 
Nemaniūnai, BILŽPT; 179, nr. 2791). Panašūs vaizdiniai iškyla ir 
šiuose tikėjimuose: Jei grėbikė rugius grėbiant paima per didelį pėdą, 
tai dalį kitai palieka, sako: „Reikia išgelbėti benkartuką“ (Zapyškis, 
BILŽPT: 179, nr. 2792); „Ramygalos apylinkėje, kai jau baigia 
statyti [gubas — N. L.], visi nerimauja, nervinasi, nes bijo likti 
„benkartai“ Mat, visi nešioja po keturis pėdus, o kuriam lieka 
3 ar 1 pėdas, tą vadina benkartu“ (PetrRP: 111); „Nemaniūnų 
apylinkės merginos stengiasi, kad joms rišant baro gale neliktų 
nepilnas paskutinis pėdas, nes tai rodo, kad jai garnys kai ką at- 
nešiąs“ (PetrRP: 108); Jei, pjaunant rugius, kur lieka rugių glėbiu- 
kas nesurištas, užmirštas, tai pjovėjai gandras atneš gyvą „glėbuką“ 
(vaiką) (Puvočių k.,„Varėnos r., AED: 371). 

Taigi paskutinis rugių pėdas, kurį pjaunant esą nurėžiama bam- 
ba, mitopoetinėje plotmėje reiškė kūdikio, matyt, simbolizavusio 
dorojamą derlių, gimimą. Žemės samprata kaip motinos, gyvybę 
kuriančios, gimdančios stichijos bei būtybės jau savaime moty- 
vuoja derliaus nuėmimo sugretinimą su jos kaip motinos gimdy- 
mo aktu. 

Paskutinių javų, tai yra brandaus vaisiaus, turinčio stiprios gy- 
vybinės jėgos, pjovimas, rišimas ar tiesiog paguldymas greta pir- 
mojo pėdo pranašavęs, kaip tikėta, lyčių sąjungą: Kai kerta rugius, 
tai bijo kirtėjai paskutinio pėdo, nes jei gaus paskutinį pėdą katra 
nors pora, tai ta pora turės apsivesti (Raseiniai, BILŽPT: 177, nr. 
2769); Mergina, kuri nenori surišti paskutinio pėdo, neištekės [už to 
vyro - kirtėjo |. Kuri nori ištekėti, toji suriša paskutinį pėdą (Kamajai, 


54 Panašus paskutinių rugių pjovimo kaip bambos nukirtimo įsivaizdavimas 
gyvavęs ir Lenkijoje (Mazovšas, C/Į II: 553). 

BILŽPT: 177, nr. 2770); Pirmą ir paskutinį pėdą suneša greta, kad 
greičiau Ras apsivestų (Tauragnai, BILŽPT: 181, nr. 2818). Nors 
esama ir priešingų įsivaizdavimų: „Barzdų, Pakuonio apylinkėse 
sakoma, kad paskutinį pėdą nešąs ar imąs ne po lygiai pėdų šįmet 
nevesiąs, o mergina neištekėsianti“ (PetrRP: 111). Paskutinius ru- 
gius pjaunanti pora turėdavusi persiristi, virsti kūlio, o tai, kaip 
galvota, savo ruožtu teigiamai veikia rugių derlingumą, jų skalsą 
ir garantuoja laimę: Vyras nenori paskutinio pradalgių pjauti, o mer- 
gina paskutinį pėdą rišti, nes nupjovus reikia jiems persiristi (Prienai, 
BILŽPT: 176, nr. 2767); Pabaigus rugius pjauti, virsta „kūlio“ Kad 
būtų rugių skalsa, geriau derėtų ir šiaip laimė Įneaplenktų| (Du- 
setos, BILŽPT: 177, nr. 2779). Tai kūniškasis sąlytis su derlių 
dovanojančiąja Žeme Motina, taip suaktyvinamos jos gimdymo, 
dauginimosi, t. y. prokreacijos, galios. Pirmojojo ir paskutiniojo 
pėdų išskirtinumą, juose buvus sutelktą vitalinę potenciją rodo 
tai, kad jų grūdai naudoti gydymui: Pirmutinis ir paskutinis pėdas 
yra laikomi labai garbingais, jų grūdus vartoja tik reikiant ką gydyti 
(Pabiržė, BILŽPT: 181, nr. 2821). 

Paskutiniai pjaunami javai semantiniu požiūriu ambivalentiški. 
Viena vertus, tikėta jų magiška galia tam, kas susiję su vitališku- 
mu, derlingumu, kita vertus, užfiksuota tikėjimų, esą paskutinėje 
pradalgėje sėdintis velnias arba „smertis“: Vyrai nenori paskutinio 
pradalgio pjauti, nes už tų javų slepiasi velnias (Babtai, Linkuva, 
BILŽPT: 176, nr. 2757); Sako, kad paskutiniame pradalgyje tupi 
smertis ir kipšas. Kartais paskutinio pradalgio pjovėjas greitai mirš- 
ta, taip esti ir merginai Įrišėjai|, todėl niekas nenori jo nei pjauti, 
nei rišti (Prienai, BILŽPT: 176, nr. 2758). Vaizdiniais nusakomo 
transcendecijos dvelksmo, susijusio su tuo, kas demoniška, raiška 
paskutiniuose javuose galėjo stulbinti, gluminti ir net bauginti. 
Tačiau esama ir konkretesnių šio tikėjimuose atsiskleidžiančio 
reiškinio aiškinimų. 

Tikėjimas, kad paskutinio pėdo pjovėjui gresianti mirtis, ži- 
nomas ir kituose Europos kraštuose. Lotaringijoje, atėjus metui 


AUKOJIMAI PER RUGIAPJUTĘ 319 


pjauti vadinamąją Javų bobą, vyresnės moterys, kurioms pirmiau- 
sia ir priklausė atlikti šią-akciją, to vengdamos išlakstydavusios 
(bp>3ep 2006:571). Anot J. G. Frazerio, paskutinio pėdo pjovėjas 
galėjo būti tapatinamas su nužudytina baigiantis agrariniam ciklui 
javų dvasia (kuri, kaip tikėta, pavasarį vėl atgimstanti), todėl pir- 
mykštėse visuomenėse gyvavęs paprotys užmušti, tai yra paauko- 
ti, žmogų — grūdo, arba javų dvasios, analogą, ir tai turėję lemti 
gerą javų augimą. Manoma, kad tai praktikuota frygų, kuriems 
mitiniu pavyzdžiu buvo jų dievas Atis, laikytas mirštančiu ir pri- 
sikeliančiu dievu, o drauge ir javų dvasios inkarnacija (Dp33ep 
2006: 571-573). Egiptiečiai taip pat kasmet aukodavę žmogų, jį 
apraudodavę, tikėdamiesi taip išvengti nederliaus. Tai asocijavosi 
su Ozyrio mirtimi (Ops3ep 2006: 577-578). 

Apžvelgtuose lietuvių papročiuoseir tikėjimuose apie derliaus 
dorojimo pabaiga tik užsimenama apie to derliaus likutyje slypin- 
čią mirtį, velnią, kurie asocijuojasi su mitine anapusybe. Tokios 
javuose susitelkusios galios, nors ir mirštančios kartu su kertamais 
javais, vis dėlto keldavo jaudulį, iracionalią baimę. Tad rugiapjūtės 
tikėjimai išreiškia agrarinio ciklo šventėms bei darbams būdingą 
ir įvairiomis formomis juose iškylančią augalijos jėgų išsekimo, 
baigties, pasiekus kulminaciją, o drauge ir atsinaujinimo idėją. 
Sunykimo ir atgimimo periodai, matyt, veikdavo ir žmonių ko- 
lektyvą, įtraukiamą į šių periodų nepaliaujamą kartotę. 


Jievaras 


Paskutiniai javai, įsivaizduoti kaip gyvybinės potencijos, perėju- 
sios iš žemės į augalą, telkinys, būdavo nupjaunami, tačiau dalis 
jų, atliekant ritualus, paliekami stovintys, kitais atvejais — susukti 
ar supinti būdavo nulenkiami ir priglaudžiami prie žemės ar ja 
užkasami, šalia padedant aukojamą maistą. Neabejotina, jog tai — 
aukojimo ritualas. Šio religinio veiksmo adresatas kai kuriuose ti- 

kėjimuose ar apeigas lydinčiuose žodiniuose tekstuose nusakomas 
pakankamai aiškiai, nors kartais apie tai nutylima ir tik iš apeigose 
naudojamų simbolinių realijų galima numanyti tų akcijų prasmę. 

Lauke palikto nenupjauto rugienojo vardai Lietuvoje ir jos 
etninėse žemėse varijuoja: jievaras (Alytaus, Trakų r.; Dundulienė 
1963: 185; LTR 7787/6), jovaras (Trakų r., LTR 7787/110), barz- 
da (Varėnos, Varanavo r.; Dundulienė 1963: 184—185; LTR 7784 
/40, 198 ). Švenčionių rajone Adutiškio apylinkėse pats paliekamų 
nepjautų rugių pluoštas vadintas dzirva / dirva arba niuka, niuka 
(nuo baltarusių iea „dirva“), nuobaigos (Mardosa 2003: 375; plg. 
LLD VI: 284, nr. 315). Nivka — tai nedidelis plotelis rugių, kurių 
nupjaunamos varpos, o šiaudų viršus surišamas grįžte ar ilgomis 
žolėmis, papuošiamas lauko ar darželio gėlėmis, o į vidų įmetama 
riekė duonos. Merginos, eidamos namo, iš tos puokštės pasiimda- 
vo kokią gėlę, kad greičiau ištekėtų (Klimka, Seliukaitė 2003:411). 

Žodis jovaras — skolinys iš slavų: baltarusių x60p „baltasis kle- 
vas“, ukrainiečių 36ip „klevo rūšis“, lenkų jawor „klevas“ (Fraen- 
kel 1962: 195; Dacmep 1973 IV: 541-542 ). Savo ruožtu slavai 
šios šaknies žodį gavo iš vokiečių ahorn „klevas“ (Oacmep IV: 
541—-542). Remiantis LKŽ, pagrindinė jovaro reikšmė - gluosni- 
nių šeimos medis, tuopa, topolis, Populus nigra (LKŽe: jovaras). 
Be to, šis žodis gali reikšti ir kitokius medžius: „platanalapį kle- 
vą“ (Acer pseudoplatanus), „paprastąjį skroblą“ (Carpinus betulus), 
„gudobelę“ (Crataegus), „plataną“ (Platanus) (LKŽe: jovaras). Be 
minėtų medžių reikšmių, LKŽ nurodoma ir tokia jovaro reikšmė: 
„rugių vainikas, kurį pina pabaigtuvėms ir neša namo dainuodami 
apie jovarą“ (LKŽe: jovaras)'*. Atkreiptinas dėmesys į žodį ieva- 
rys „jovaras“, „tankiai suaugusios medžio viršūnėje šakos“ (LKŽe: 
ievarys). Pastaroji reikšmė asocijuojasi su augalo išsikerojimu, 
tam tikra gausa, pertekliumi. Jievaras yra atsiradęs, kaip mano 
E. Fraenkelis, maišant jovarą su ieva „Traubenkirsche, Faulbaum“ 


55 LKZ žodžio jievaras reikšmė nurodoma tik viena: „jovaras“ Pateikiami pa- 


vyzdžiai rodo jo kaip medžio reikšmę (LKŽ.e: jievaras). 

(Fraenkel 1962: 195). Dainose jovaras (taip pat jevaras, jėvaras, 
javaras) ir jievaras (taip pat ievaris) neretai vartojami kaip tą pačią 
sąvoką reiškiantys žodžiai (D 520). ' 

Rugiapjūtės apeigų kontekste jovaras vartojamas, kaip buvo 
minėta, pavadinant nenupjautą rugienoją. Rugiapjūtės dainose 
apdainuojamasis javaras daugiareikšmis. Jis galėjo reikšti pačius 
laukuose augančius rugius ir iš jų nupintą vainiką: Auga javaras 
laukuose, / Ateis javaras namuosin, / Oi javar javar žaliausias <...> 
(Karališkių k., Ukmergės aps., LLD 322/361. Prie dainos pas- 
taba: „Rugiapjūtės pabaigtuvių daina, dainuojama atnešus rugių 
vainiką“; plg. LKŽe: jovaras; viena nurodomų reikšmių — „rugių 
vainikas, kurį pina pabaigtuvėms“). Kituose dainos variantuose 
jovaras / jievaras reiškia ir medį ar krūmą: Linko jovaras vartuosna, 
/ O jovar, jovar žaliasiai, / O jo šakelės languosna, / O jovar, jovar 
žaliasiai, / O jo vuogelės ant skobnių, / O jovar, jovar žaliasiai <...> 
(Daugirdėlių k., Alytaus vls. ir aps., LLD: 334, nr. 373; plg. LLD; 
329, nr. 367, 319—320, nr. 356; pastarajame variante kalbama 
apie jievarą). Jievaro kaip krūmo reikšmę patvirtino Stasė Sau- 
lėnienė-Balkutė iš Varėnos r., Miguičionių k.: Jievaras buvo tokis 
augalas. Jis žydėjo baltai, lapai buvo ne kap klevo, bet irgi pakarpyci, 
balci žiedai buvo, sunokdavo uogos. Nu tai tas jievaras buvo kur prie 
namų panašiai pasodintas. Augalas, tokis krūmokšnis <...> (LTR 
7786/49)V*. Respondentė sakė, kad ant šio krūmo sunoksta rau- 
donos uogos (Ten pat). Šiuo atveju, matyt, turėta omenyje gudo- 
belė. Medį, ir ne bet kokį, o vaizduojamą pagal lietuvių ir rytų sla- 
vų dainose įtvirtintą pasaulio modelio schemą, primena viename 
rugiapjūtės dainų tipe (D 521) apdainuojamas jovaras: Ant kalnelio 
jovaras žydėjo, / Slaunasis žolyne rugeli, / Pašaknėlėj dūzgiančios 
bitelės, / Slaunasis žolyne rugeli, / Ant šakelių skambanti kankleliai, 
/ Slaunasis žolyne rugeli, / Viršūnėlėj sakalo vaikeliai, / Slaunasis 
žolyne rugeli <...> (Piktakiemio k., Trakų aps., LLD: 335, nr. 374). 


6 D 520 tipo dainoje jovaro uogos — juodos (Ožkabalių k., Vilkaviškio aps., 
LDD: 325-326, nr. 364). 

Niuka, padaryta Juzefos Vaitekėnienės-Šivickaitės Lazdinių k., 
Švenčionių r. Rugių kuokšto varpos nupjaunamos, vietoje jų pririšama 
gėlių puokštė. R. Balkutės 2012 m. nuotrauka. 





Kažin kodėl tame pačiame rugiapjūtės dainų ir apeigų kontekste 
leksema jovaras vartota tiek rugių ir iš jų daromų ritualinių objek- 
tų (iš nenupjautų rugių supintos „kasos“, taip pat — vainiko), tiek 
medžio reikšmėmis. Viena visiškai aišku, jog ir jovaras „medis“, ir 
jovaras „rugys, rugiai“ buvo aiškiai mitologizuoti!?? . 

Įdomu tai, kad Vokietijoje rugiapjūtės pabaigtuvių proga būdavo 
statomas apeiginis medis. Nors. Lietuvoje tokia rugiapjūtės apeiga 
neužfiksuota, tačiau jos egzistavimas Vokietijoje vertas dėmesio. 
Štai Ochsenfurte ant paskutinio derliaus vežimo būdavo pritaisoma 
eglutė, papuošta spalvotais kaspinais, o Fiurstenvalde sudorojus 
derlių iš: miško būdavo atnešama pušelė, kaimo viduryje pastatoma 
ir apkabinėjama kaspinais ir kitomis puošmenomis (Mannhardt 
1904: 191—-192). Mai, Maibaum, Erntemnai, tai yra medelis ar jo 
šaka, papuošti spalvotais kaspinais, skudurėliais, riešutais, obuo- 
liais, gėlėmis, vakarų Vokietijoje būdavo įtaisomi paskutiniame 
javų derlių vežančiame vežime. Šį Maibaum, Erntemai W. Mann- 
hardtas interpretuoja kaip bendruomenės „gyvenimo medį“ (der 
Lebensbaum), kuriame yra įsikūnijęs augaliniame pasaulyje gyvuo- 
jantis numenas, augalijos genijus t. y. beasmenė galia (Mannhardt 
1905: 212—214). Panašiai — kaip „gyvenimo medis“ — galėtų būti 
aiškinama ir lietuvių apdainuojamo jovaro „medžio“ prasmė. 

Ritualinio objekto iš nenupjautų rugių darymo būdai Lietu- 
voje įvairuoja. Paliktas rugienojas galėjo būti tiesiog surišamas 
ir papuošiamas gėlėmis: Kai pabaigia rugius pjauti, gale dirvos pa- 
lieka saują ilgų rugienojų, suriša, viršų papuošia gėlėmis ir palieka 
(Vydžiai, BILŽPT: 183, nr. 2853). Kai kuriais duomenimis, pir- 
miausiai paliktasis rugių plotelis būdavo apravimas nuo piktžo- 
lių: Baigiant rugius kirsti, palieka žiupsnį rugių nenupjautų. Susėda 


7 Jovaras galėjo būti įsivaizduojamas kaip medis, kuriame, matyt, įsikūnyda- 
vusi žmogaus siela po mirties arba įvykus lemtingam žmogaus virsmui į 
medį. Jovaras arba jievaras, kaip liudija lietuvių raudos, išauga ant mirusiojo 
kapo (LTt II 569; LTR 2375/122 ). Panašūs motyvai aptinkami baltarusių 
folklore. Baltarusiai tikėjo, jog jovare apsigyvena mirusiojo siela (BM: 575). 

aplinkui ratu, ravėja |piktžoles — N. L.] ne su gryna ranka, t. y. per 
kokį skudurą, ir dainuoja: Stokitės, ponai, po vienai porai, / Ža- 
lia rūtelė daradlyvoji <...> tad sustoja ir gieda „jievarą“ (Varėnos 
vIs., BILŽPT: 183-—184, nr. 2858); Kai rugius pabeigia |pjaut|, tai 
darydavo: palieka tokį guotelį rugių, tai dar išravi žolą, kad būtų 
švaru ir tada varpas nupjauna <...> (Užuguosčio k., Trakų r., LTR 
7812/36). Po to iš likusių rugių paprastai pina kasą (kaip kad 
iš plaukų) (LTR 7812/36). Ja būdavo apsukama šalia ant žemės 
padėta duona ir druska: „Iš likusių, nenupjautų, stovinčių šiaudų 
supina kasą. Jos, tos kasos, papėdėje padeda atneštąją duoną ir 
druską ir visa tai (duoną ir druską) su ta kasa (kaip merginos 
kad suka kasą) aplink apsuka. Tai daroma todėl, kad kitais metais 
sulauktų dar geresnio derliaus“ (Butrimonys, PetrRP: 120). Be 
duonos ir druskos, prie „kasos“ galėjo būti padedama ir sūrio, 
kiaušinis: „Kasą užlenkia, po ja padeda apeiginių valgių: sūrį, kiau- 
šinį, duonos ir druskos ir pan.“ (Misevičienė 1993: 22 ). Kai kur 
„kasa“ užspaudžiama akmenuku: Nu tai darė, darė tokią saują. Tai 
čia išravi žolę, saujelę padaro, supina kasą ir paskui užsuka tą kasą 
ir čia po ta kasa padeda duonos ir užpilta druskos biški an tos duonos 
ir padeda, nu ir jau an tos intencijos, kad duona niekados iš namų 
neišeitų ir kad ji derėtų ir kasmet būtų tos duonos. <...> Nu kasa, 
trys tos saujelės rugių, supina kasą ir paskui teip suriečia ir akmenėliu 
užspaudžia (Onuškis, LTR 7787/111). Retsykiais duona ir druska 
kartu su nenupjautų rugių kuokštu būdavo užkasamos žemėmis: 
Pabaigus rugius pjauti, iškasa duobytę, sudeda druskos, duonos ir 
nenupjautų rugių kuokštelį, užpila žemėm, kad pelės lauko neėst. 
Užšaukia, kad visa bagastva kluonan eitų (Gervėčiai, BILŽPT: 183, 
nr. 2857). Arba žemėmis būdavo užberiamos tik duona ir druska: 
Ir į tą jovarą, vidurin to jovaro pakasa ir užkasa druską ir duoną. Ir 
apkasa. Apkasa. Tep tai varnos išneš (Onuškis, LTR 7787/110). 
Ne visuomet iš paskutiniojo rugienojo pinama kasa. Kai kada 
iš rugių stiebų galėjo būti, kaip sakoma, „susukamas guzas“, į 
darinio vidų įkišant duonos ir druskos: Paima kelis rugius ir suka, 

Jadvyga Belevičienė rodo, kaip daromas jovaras: 
1 — gale lauko paliekamas kuokštelis rugių ir po jais išravima žolė; 
ant žemės padedamas gabaliukas duonos su druska; 
2 — rugiai supinami į kasą; 3 — kasos varpos nupjaunamos; 
4 — rugiai susukami ir ant jų uždedamas akmuo. Tai — jovaras. 
Onuškis. R. Balkutės 2011 m. nuotrauka. 


Stasys Jarmalavičius rodo, kaip daromas jovaras: 
1 —- suimamas rugių kuokštas; 2 - rugių kuokštas susukamas ir rišamas, 
per kilpą perkišant, bet neištraukiant iki galo; 3 — jovaras; 
4 —įjo vidų įdedama duonos ir druskos ir apkasama žemėmis. 
Onuškis. R. Balkutės 2011 m. nuotrauka. 


Elenos Lepeškienės padarytas jievaras. Prieš tai išravėtame žemės 


plotelyje padedama duonos, druskos, centų ir užberiama žemėmis, 


varpos nupjaunamos, o paskui rugių stiebai rišami iš priešingų pusių 
(kryžmai) dviem mazgais. Onuškis. R. Balkutės 2011 m. nuotrauka. 





suka, suka <...>. Tas susuktas guzas atsiduria visai prie žemės, 
tada paimamas trupinėlis duonos ir druskos (visai mažai, ant piršto 
galiuko) ir užkišama į guzo vidų iš apačios į guzo skylutę viduryje 
(Grybiškių k., Šalčininkų r., LTR 6447/981). Arba iš stovinčių 
varpų būdavo surišamas vienas/du mazgai. Vieną iš tokių būdų 
pademonstravo 2011 m. Stasys Jarmalavičius iš Onuškio: lauko 
kampe paliktas rugių kuokštas susukamas ir rišamas, per kilpą 
perkišant, bet neištraukiant iki galo. Tokio darinio, vadinto jovaru, 
varpos turinčios siekti žemę (LTR 7787/110). S. Jarmalavičiaus 
kaimynės Elenos Lepeškienės-Žilinskaitės liudijimu, darant jie- 
varą, rugių stiebai iš priešingų pusių kryžmai surišami net dviem 
mazgais. Po to esą dainuojama „jievarėlio daina“ (LTR 7787/92; 
žr. ir LTR 7787/110). Tiesa, pateikėjai jau negalėjo prisiminti tos 
dainos. Todėl daina, prie kurios prirašyta pastaba apie jos atlikimo 
situaciją, susijusią su jievaro darymu, („Rugių giesmė. Dainuoja, 
kai supina ievarą“) cituojama iš „Lietuvių liaudies dainyno“: 


1. Linko ievaras vartuosna, 
Oi ievar ievar žaliasai, 


2. O jo šakelės languosna, 
Oi ievar ievar žaliasai, 


3. O jo lapeliai stikluosna, 
Oi ievar ievar Zaliasai, 


4. O jo uogelės kupkuosna, 
Oi ievar ievar žaliasai. 


Grumblių k., Šilutės r., LLD VI: 319-320, nr. 356138 


Tad apibūdintoji jievaro pynimo procedūra kartu su jam skirta 
daina sudaro visą ritualinių procedūrų kompleksą. 


"8 Pastabose prie kitų šio dainos tipo (D 520) variantų pažymima, kad dai- 


nuojama tiesiog „pabaigus rugius pjauti“ (LLD: 330-331, nr. 368) arba 
įteikiant šeimininkams rugių vainiką (LLD: 321-—323, nr. 359, 361, 362). 

Pagrindinis siekis, kuriuo motyvuotas aptariamasis ritualas, 
buvo javų derlingumo užtikrinimas, o tai savo ruožtu garantavo 
duonos gausą: Pabaigus rugius pjauti, mama rišo kaip barzdą. Suri- 
ša iš rugių tokią lėlę ir gal kokį gabaliuką duonos padėdavo, nežinau. 
Reikėjo „užrišti barzdą“, kad javai derėtų (Vygonių k., Varanavo 
r., LTR 7784/198); Susuka ir palieka an lauko kelias varpas, kad 
neišsikasavot, kad duona neišsivestų, kad duona būt gera ir balta 
(Pavalakės k., Varanavo r., LTR 7784/88); Kai rugius pabeigia 
Įpjautj, tai darydavo: <...> supina tokią kasą, padeda biški duonos, 
an duonos druskos ir tą pynę an tos duonos susuka, susuka ir palieka 
<...> išeina lyg varažina, kad visą gyvenimą turėtų duonos ir druskos 
(Užuguosčio k., Trakų r., LTR 7812/36); Pabaigus pjauti, užriša 
tokį čiuprinų, kelias varpelas, užriša tokį mazgų ir po tom rugių šak- 
nelėm padeda duonos, kad niekad neišnykt duonelė, an viso gyveni- 
mo būtų, kad šitos varpos niekad neišnyktų, duotų ir duotų derlių 
(Dubičių k., Varėnos r., LTR 7794/49). Kartais teigiama, kad šiuo 
derliaus likučiu dalijamasi su pačia gamta, paskiriant tai pelėms 
arba paukščiams ir žvėreliams: [O ar palikdavo truputį nenupjautų 
rugių?| Nu tai palikdavo, sako, jau pelėm būna, jau palikdo kiek jau, 
kokį čiobelį visai mažų ir dar prispaudžia akmeniu, kad jau, sako, 
tegul, sako, jau pelėm būna. <...> Tai barzdu vadzino (Dubinių k., 
Varanavo r., LTR 7784/40); Aš atmenu, mama mūs kai baigia jau 
arba grikius, arba rugius pjauc... Tokis kampelis lienka arba grikių, 
arba rugių ir paskum persižegnoja ir lankia, ir sako: „Cia paukščiu- 
kam, cia pelytėm...“ Paskum: „Cia visiem žvėraliam“ (Kriokšlio k., 
Varėnos 1., LTR 7794/165). 

Adutiškio apylinkėse prie vadinamosios „nivkos“ giedota tokia 
šiam kraštui būdinga giesmė: 


1. Dirva dirva, 

Tai aš tavi pjoviau, 
Pjoviau negulėjau, 
Dirva dirva. 

2. Dirva dirva, | 
Pjoviau negulėjau, 
Pėdelius parišiau, 
Dirva dirva. 


3. Dirva dirva, 
Pėdelius parišiau, 
Krūvelan sunešiau, 
Dirva dirva. 


4. Dirva dirva, 
Krūvelan sunešiau, 
Kapelas paskaičiau, 
Dirva dirva. 


5. Dirva dirva, 
Atduo mano sylų, 
Un kitųjų dirvų, 
Dirva dirva. 


LLD VI: 284, nr. 315; žr. ir LTR 7793/1151? 


Ritualo, kuris palydimas šios dainos, ryšys su kultivuojama 
žeme — dirva kaip kulto objektu nekelia abejonių. Tai patvirtina ir 
sakytinės prakalbos, įterpiamos į šio tipo apeigas. Tverečiaus krašte 
baigiant kirsti rugius, lauke paliekama nenupjauta paskutinė jų sau- 
ja. Tada „duonos, druskos instacia vidun saujas, suriša pėdų ir kalba: 
„Tu man, žemela, davei, i aš tau atiduodu, kad duot Dzievas socį 


139 Štai baltarusiškas šios dainos variantas: Hifika, nijika, / ĮĮai maio cinky / 
Ha Opyzyio niyky, /Hiyka, niyka. // Hiyka, niyka, / A yabe ana, / Cixky 
cnayapana, / Hiyka, niyka. // Hiyka, niyka, bapady nazo1a, / Pyuku 
nakazoxa, / Hiyka, niyka <...> (OKaIl 310). 

Adutiškio apylinkėse prie paskutinių paliktų rugių būdavo atliekamos ir 
kitos apeigos. Lazdinių kaime prie nivkos būdavo atnešamas paskutinis pė- 
das, ant jo susėdama, vaišinamasi, pinamas vainikas, dainuojama. Svilionių 
kaime moterys ateidavusios prie niukos su savo pėdais, susėsdavusios ratu 
aplink niuką. Tuomet būdavo išimama duonos riekė ir kiekviena pjovėja 
lauždavusi nuo jos gabalėlį, ant kurio užsiberdavusi druskos (žr. Pivoriū- 
naitė, Balčiūnienė 2003: 384). 

ir skalsų“. Ir inmyga žemėn druskas i duonas“ (Seliukaitė, Klimka 
2001: 339). Atliekant apeiginius veiksmus prie paskutinės rugių 
saujos kreiptasi į Žemelę ir Dieveniškių bei Gervėčių apylinkėse: 
|Mes kaip tik baigiam rugius pjaut| tai tadu <...> išravėjam aplinkui 
ir, sako, ir tadu va tep va, susukam, susukam tokių „kūklačkų“, nu, ir 
padedam duonos. Tai sako: „Žemela žemela, duok kitus metus mumi 
derlių, gerų šiemet davei, dar geresnį in kitų metų duok (Žižmų k., 
Šalčininkų r., LTR 6447/1168); Tris rugučius palieka, apsuka duo- 
nų ir pakasa: „Žemela, žemela, davei tu mums duonelės, ir mes tau 
duodam !“ (Gervėčiai, LTR 4155/28). Akivaizdu, kad pagrindinis 
aukos gavėjas buvo derliaus teikėja Žemė, kitaip tariant, Žemyna. 

Latvijoje paskutinis javų kuokštelis būdavo skiriamas Jumiui, 
kuris laikomas dirvos derlingumo dievybe, antropomorfizuotu 
vegetacijos skatintoju, vaisingumo galia, susijusia su dvigubo 
vaisiaus — keimario (dvi suaugusios varpos, dvi suaugusios lino 
galvutės, du suaugę riešutai) samprata (ME II: 179-180). Keima- 
rys — gausaus derliaus, pertekliaus įvaizdis. Daugelyje tikėjimų 
Jumis yra tiesiog, dvišakė varpa: Par jumi sauc divas vūrpas uz vie- 
na salma <...> „jumiu vadina dvi varpas ant vieno šiaudo <...>“ 
(ŠmLTT 11988; žr. ir 11991, 12003, 12004). Nors, pasak P Šmito, 
netrūksta pavyzdžių, kur Jumis yra dievybė, skirstoma į miežių, 
rugių, linų bei avižų Jumį. Jis važiuoja juodais, bėrais arba širmais 
žirgais (Smitas 2004: 59). Vasarą Jumis gyvena javų lauke, akmenų 
krūsnyje arba po akmeniu. Rudenį jis persikūnija į dvigubą varpą, 
kuri įdedama į paskutinį pėdą (ME II: 180). jumio moteriškoji 
partnerė — Jumja mūte „Jumio motė“, Jumalina (Šmitas 2004: 59). 
Šis personifikuotas Jumis artimas tokiems vaizdiniams kaip vokie- 
čių der Erntemann „derliaus vyras', der Roggenmann „rugių vyras“. 
Jo žmona Jumalinia interpretuojama kaip Javų motinos, Rugių 
bobos variantas (MHM II: 679). Javapjūtės pabaigtuvėse Jumiui 
paliktas javų kuokštas būdavo surišamas į mazgą, prilenkiamas 
prie žemės ir prislegiamas akmeniu. Tikėta, kad taip Jumis liks 
dirvoje ir pagausins jos ateinančių metų derlių (ME II: 180). Kitais 

atvejais surišus varpas į mazgą būdavo buriama, stebint ant šiaudo 
ropojančius vabzdžius: Plaujas beigūs lauka vidū atstaj nenoplautu 
mazu paugurinu. Atstūtos rudzos plūvėji izravė visas nezales, un 
saimnieks vai vecūkais puisis vūrpas sasien mezglū. Katrs plūvėjs 
izvėlas sev vienu stiebru un vėro, vai kūdi sabaiditi kukainiši pa to 
nerūpulo. Ja atrod kūdu kukainiti, kas kūpj uz augšu un paslėpjas 
sasėjuma, tad neprecėjies apprecesies, precets dabūs kūdu majas lopu. 
<...> (ŠmLTT 11992) „Baigiant pjūtį lauko vidury palieka nenu- 
pjautą mažą plotelį. Iš paliktų rugių pjovėjai išravi visas piktžoles 
ir šeimininkas ar vyriausias bernas suriša varpas į mazgą. Kiekvie- 
nas pjovėjas išsirenka sau vieną stiebą ir žiūri, ar per jį neropoja 
išbaidyti vabzdeliai. Jeigu randa kokį vabzdelį beropojant aukštyn 
ir besislepiantį mazge, tai nevedęs ves. <...> “. Jumis patekdavęs ir 
į paskutinį surišamą javų pėdelį, iš kurio varpų dar būdavo pina- 
mas vainikas ir Jumio juosta ( ME II: 180). Baigdami pjauti javus 
pjovėjai, kaip sakoma, „gaudydavę“ Jumį: 


Jumi gūnot dzied šadu dziesmu: 
Jumi dzynu visu dinu 

Pa tū lelu teirumenu. 

Jumis saucja, Jumis klidzja, 

Kur palyka Jumalena? 
Atsasaucja, atsaklidzja 
Teirumena galina. 

Plaunit, muni pluovėjini, 

Kaušu uozi vokoram. 

As nūguoju gūvu slauktu, 
Gauži raud muns uozitis. 
Neraud" gauži, muns uoziti, 

Ar pluvotjom samaluovu (ŠmLTT 11990). 


„Jumį gaudydami dainuoja tokią dainą: 
Jumį variau visą diena 

Per tą didelį lauką. 

Jumis šaukė, Jumis rėkė, 

Kur dingo Jumalena? 

Atsišaukė, atsiliepė 

Lauko gale. 

Pjaukit, mano pjovėjėliai, 
Paskersiu ožį vakare. 

Aš nuėjau karvių melžti, 
Graudžiai verkia mano oželis. 
Neverk, mano oželi, 
Pamelavau, kad tave pjausiu,“ 


Ši daina įdomi ne tik tuo, kad minimas Jumis bei jo partnerė 
Jumalenia, bet ir užuomina apie ožio skerstuves, neabejotinai 
ritualines, ir šis motyvas asocijuojasi su „Sūduvių knygelėje“ 
(1520-1530 m.) aprašytu Sembos sūduvių ožio aukojimu kaip tik 
po javapjūtės ir skirtu svarbiausiems dievams (minimi Aušautas, 
Pergrubis, Perkūnas, Svaikstikas ir Pilnytis). Šiame rašytiniame 
šaltinyje, beje, užsimenama apie tos ožienos kaulų ir kito maisto 
likučių užkasimą žemėje, saugant, kad čia neateitų gyvuliai ir 
šunys (BRMŠ II: 130-133, 146-148). Gali būti, kad tai - auko- 
jimas žemei. 

Rusai nedidelį paskutinių rugių kuokštą, paliktą lauke ne- 
nupjautą, paprastai vadindavo 60p00a „barzda“ (602064 6opo0a, 
6oxcv2 6opoJa, 6ozy 6opoda, Bonocy 6opoda, Hxve 6opoda ir kt.), 
baltarusiai — 6apa0a (2acnadapo8a 6apada), serbai - 6pada (60208a 
6pa0a, 6ozy 6paJa), bulgarai - 6pa0Ja (6pada na 6oza), slovėnai — 
brada (božja brada), slovakai — brada (dėdova brada) (CJ I: 233). 
Kaip galima spręsti iš pateiktų pavadinimų, vyrauja jo kaip „die- 
vo barzdos“ ar „barzdos dievui“ samprata, nors užsimenama ir 
apie „barzdą“ Volosui, Iljai, „šeimininkui“, „diedui“ Tai, matyt, 
užuomina apie „barzda“ vadintų paskutiniųjų javų aukos gavėją. 
Lenkijoje kuokštas lauke paliktų nenupjautų rugių, kartais pa- 
puoštų gėlėmis ir su po jais padėtu kriaukšleliu duonos bei drus- 
kos, vadintas broda „barzda“, koza „ožka“, przepiorka „putpelė“, 
plonkopka „pjūties kūgis“ (Klimaszewska 1981: 147). 

Kai kur slavuose paskutinės javų varpos, kai jos būdavo supi- 
namos į kasą ar susukamtos, vadintos: rusų KoCa, kocuya, buga- 
rų Koca ir kt. Ši rugių „kasa“ suvokta kaip moteriškas atributas, 
priešingai nei rugių „barzda“, charakteringas vyriškumo požymis. 
Tad paskutinių javų kuokštelis, kaip rodo jo vardai ir pavidalas, 
gali asocijuotis ir su vyrišku, ir su moterišku pradu, nors vyrauja 
pirmoji tendencija (C/Į I: 229, 232). | 

Vitebsko gubernijoje prieš darant „barzdą“ viena iš pjovėjų 
atsisėsdavo prie lauke palikto rugių krūmo su varpomis ir pir- 
miausia išravėdavo jame likusias žoles: 


IIOJIET, T. €. BbIJĮePTMBACT TPABy, OCTABINYIOCA Bb HEJĮOXKATOMB KYCTE 
pxxu. <...> Korjja BCe TOTOBO, KONOBINNAX BBIAEPTHBASTĖ OJĮHHB CTE- 
GeNb H HMB CBA3bIBAeTb BB ITYYUEKb BeCb KYCTb Y CAMBIXb KONOCbEBB — 
UTO H Ha3bIBaeTCA OOpoJOl, a Bb CPeJMHY OUHIŲEHHATO OTB TPABEI 
KyCTa KJIaf ETB HeOOZNBITYHO KPAIONIKY pKAHaro XAeGa Cb conb10. Bce 
2TO JĮeHCTBie Ha3bIBaeTCA „3aBHBATL Gopoxy“ (Illeūn 1887:263—264). 
„ravėja, t. y. traukia žoles, likusias nenupjautame rugių krūme. <...> 
Kai viskas baigta, ravėtoja ištraukia vieną stiebą ir juo suriša krūmą 
prie pačių varpų — tai ir vadinama „barzda“, o į išravėtoje dirvoje 
palikto krūmo vidurį deda nedidelį kriaukšlelį ruginės duonos su 
druska. Visa ši akcija vadinta „susukti barzdą“. 


Vladimiras Propas yra kėlęs prielaidą, kad šiame rytų slavų 
praktikuotame paprotyje atsispindi tikėjimas „barzdoje“ esant 
vegetacinės grūdo galios. Iš „barzdos“ susukant vainiką, siekta tą 
augimo galią išsaugoti joje, o „barzdą“ palenkus prie žemės arba 
užkasus, tikėtasi sugrąžinti žemei tas jėgas, kurios iš jos perėjo į 
grūdą (Ilponn 2000: 78—79). „Barzda“, kaip teigia etnologė Ta- 
tjana Valodzina, baltarusių laikyta šventa, ji turėjo daryti poveikį 
reprodukcinių žemės galių atgimimui, taip pat atliko apsauginę 
funkciją nuo įvairių burtininkavimo apraiškų (Banronjsuna 1997; 
102). Šios aptariamo rytų slavų papročio interpretacijos iš tiesų 
yra logiškai motyvuotos. 

Į rytų slavų javapjūtės apeigas gali būti integruotos kai kurios 
mitinę pasaulėvoką atspindinčios realijos, skatinančios papildyti šių 
apeigų prasmės aiškinimus. Smolensko gubernijoje prie „barzdos“ 
būdavo atliekamos religinės apeigos, kuriose „dalyvaudavusi“ iš 
paskutinio pėdo padaryta ir moteriškais rūbais aprengta „boba“: 


B BexbckoM ye33e CMoneKHcKOK Ty6. nocnexHHK CHON OOBA335IBAIOT 
MU/IATKOM H HafXeBaIOT Ha HeTO pyGalIIKy, Ha3bIBA3 eTO TOTJjA KakOoH-TO 
6aboi. 

Ilone >x<Hen He ĮOMKHHAIOT AO KOHIja, A OCTABIAHT B HeM 
HeJOXXATHIM HeGOJIBIIOK KIIOWEK, Ha3bIBAA eTO GOpoJOIo TOrO 
XO033HHa, Y KOTOpoOrO paboTanu. Bce x Hen canaTCA BOKpYT GOpOABI, 
MOCTABHBb NEepej(b CObOKO 6a6y H 3aBTpPAKarOTb IIPHHeCEHHBIMH 
CbeCTHBIMH IpHNacaMH. 32TEMb BCe Cb IIeCHAMH OTIPABAAIOTCA 
XOMOH, BO ABOp'b x03AHHa NM0NA. Birepeju HAeTB OHa, H36panuHaa, 
Cb 0a00/0 B pykaxb. JacnbIUIAB5 HXB TOJIOCA, X033HKA BHIXOJĮHTb Kb 
HHMb Ha BCTPEY4Y H IIPHI/IaIaeT HX B xaTy. TamB OHe CTaB3TE baby 
Ha IIOUETHOe MECTO, IIO/(b O6pa3a, IPHHHMAIOTCA 32 TIPEIVIOKEHHBIH 
HMb YXXHHb. <...> Ilo okoHuaHYKu yxuHa Oa6y OTHOCAT B OBHHB 
H 3ATeMb TYJIAHOTE BCHO HOYb (Len 1887: 268—-269). „Smolensko 
gubernijos Belsko apskrityje paskutiniam pėdui užrišdavo skarelę, 
apvilkdavo marškiniais, vadindami jį kažkokia boba. Pjovėjos nenu- 
pjauna viso lauko, o palieka nedidelį kuokštelį, vadindami jį „barzda“ 
to šeimininko, kuriam dirbo. Visos pjovėjos susėda aplink „barzdą“ 
ir pastačiusios priešais save bobą pusryčiauja atsineštomis gėrybėmis. 
Paskui visos su dainomis traukia namo, į lauko šeimininko kiemą. 
Priešakyje eina viena jų išrinktoji su boba rankose. Išgirdusi jų balsus, 
šeimininkė išeina jų pasitikti ir kviečia į pirkią. Ten jos stato bobą 
garbingoje vietoje po paveikslais ir pradeda vakarieniauti. <...> Bai- 
gus vakarienę, boba nunešama į jaują ir po to švenčiama visą naktį.“ 


Tai, kad šitokio pobūdžio ritualas ne atsitiktinis, patvirtina 
Rusijos šiaurės rytuose (Vologdos, Kostromos srityse) gyvavęs 
paprotys javapjūtės pabaigoje surišti lėlę (vadintą nookunazoKuya 
„pjovėja“), kuri būdavo sodinama ant nenukirstų varpų saujos 
(CJ I: 231-232; žr. ir [porn 2000; 79). 

Vokiečiai prie lauke nenupjautų javų atlikdavo aukojimo ritu- 
alą, siekdami derlingumį lemiančios galios palankumo. Auko- 
ta Senei (die Alte), kuri W. Mannhardto interpretuota kaip Javų 
motina. Prie palikto javų kuokštelio sakytas toks ketureilis: Wir 
geben's der Alten,/ Sie soll es behalten, / Sie sei uns im nūchsten 
Jahr / So gut, wie sie es diesmal war. „Mes tai duodame Senolei, 
/ Tegu ji turi tai, / Kad kitais metais ji būtų / Tokia gera kaip ir 
šiais“ (vertimas — N. L.) (Mannhardt 1868: 24). Viurtenberge į 
paskutinių nenupjautų varpų plotelį būdavo įstatomas apeiginis 
medelis, vadinamasis die Maie-— mažas berželis arba tuopa. Šiame 
paprotyje regime paskutinio nenupjauto rugienojo sąsają su ap- 
eiginio medžio vaizdiniu. W. Mannhardto teigimu, šiose varpose 
su įtaisytu medeliu įsikūnydavusi vegetacijos dvasia. Pjovėjai čia 
suklaupdavę ir melsdavęsi, penkiskart sakydami „Tėve mūsų“ ir 
„Tikiu“ (Mannhardt 1904: 192). Anot W. Mannhardto, žiemos 
laikotarpiu septynis mėnesius vegetacijos demonas prasmenga 
žemėje, o šiltuoju metų laiku jis vėl atgyja ir ima veikti, pradėjus 
reikštis augalijos augimui (Mannhardt 1868: 14). 

Taigi rytų slavų ir vokiečių javapjūtės papročiuose ir juos ly- 
dinčiuose žodiniuose tekstuose, susijusiuose su paskutinių ne- 
nupjautų javų aukojimu, yra išlikusių archajiškų mitinių vaizdi- 
nių reliktų, apeigose reprezentuojamų iš pėdo pagamintos bobos 
(6a6a) ar javus saugančios senelės (die Alte). Šios simbolinės bū- 
tybės — Rugių bobos lietuvių rugiapjūtės vaizdyne atitikmenys, o 
drauge — ir saviti variantai. 

Lietuvių folklore esama tik užuominų apie paskutiniųjų rugių 
paskyrimą Rugių bobai. J. Balio sudarytame „Lietuvių žemdirbys- 
tės papročių ir tikėjimų sąvade“ įrašytas toks teiginys: Paskutinės 
varpos paliekamos lauke nenupjautos „Rugių bobai“ (Tilžė, BILZŽP: 
183, nr. 285). Tačiau neaišku, ar autorius rėmėsi gyvąja tradicija, 
ar jo nurodyta literatūra!““, 


“9 Paskutinių varpų aukos gavėjo nusakymas lietuvių folklore galėjo būti ta- 
buizuotas. Todėl kartais apie tai kalbėta užmaskuotai, sakant, kaip paliudija 

Apibendrindami komplikuotą rugiapjūtės pabaigoje atliekamų 
mistiškų apeigų temą, galėtume konstatuoti, jog Lietuvoje per ru- 
giapjūtę iš paskutinių nenupjautų rugių varpų daromas jievaras 
(jovaras, barzda, niuka, niuka, nuobaigos), šalia padedant duoną ir 
druską, laikytinas aukojimo ritualu. Aukos gavėjas - žemė, dir- 
va, nuo kurios priklauso javų vegetacija ir derlingumas. Aukojimo 
tikslas — žemės reprodukcinių galių sulaikymas, nelyginant užkon- 


keletas papročių aprašų, kad tai daroma „dėl kiškučio“: Gynėdami rugius, 
palikdo kelias rugių varpas ir duonos ant lauko „dėl kiškučio“ - kad sulauktų 
tos pačios pjovėjos ant kitų metų pjaut rugius (Dainava, Armionišiio parapija, 
BILŽPT: 183, nr. 2852); Paskui paima duonos ir druskos, apvynioja varpomis 
ir palieka kiškiams, kad jie prašytų, kad rugiai kitais metais gerai derėtų (Varė- 
nos vis., BILŽPT: 184, nr. 2858). Kiškiai laikomi tomis būtybėmis, kurios 
gali daroėi įtaką rugių derlingumui. Primintina V. Mannhardto pažiūra, kad 
vegetacijos demonas būnąs ne tik žmogaus, bet ir gyvūno pavidalo, tarp 
kurių jo išskiriamas kiškis (Mannhardt 1904: 212). Galbūt kiškis - Rugių 
bobos substitutas? Užfiksuota atvejų, kai pjovėjų būdavo sakoma, kad pa- 
skutiniame pėde ar pradalgėje — kiškis: Paskutinį pėdą pjaunant laukia iš jo 
kiškį (zuikį) išbėgant (Radviliškis, Mosėdis, Alytus, Prienai, BILŽP: 176, nr. 
2762). Kuris pjauna paskutinį pradalgį, tai visi rėkia:“Laikykit zuikį!“ Sako, 
kad dažnai randa zuikį paskutiniam pradalgy (Prienai, BILŽPT: 176, nr. 
2763). Panašiai užsimenama rusų, kai pjaunami paskutiniai rugiai: nolimazu 
saliky „sugavo kiškį“ (Archangesko sritis, C/Į II: 196). Vokietijoje valstiečių 
būdavo sakoma, kad paskutiniame pėde sėdi kiškis (in der letzten Garbe sitze 
der Hase). Jį pagavus džiūgauta, nors drauge ir baimintasi paimti (Mann- 
hardt 1868: 3). Kiškiu (der Hase) vadinta ir „derliaus šaka“ (der Erntezweig, 
vadinamojo der Maibaum variantas), kuri W. Mannhardto interpretuojama 
kaip demono reinkarnacija, augimo genijaus simbolis (Mannhardt 1904: 
212). J. G. Frazeris, kaip ir W. Mannhardtas, kiškio vaizdinį javapjūtės tikė- 
jimuose siejo su javų dvasia ir laikė jį viena iš šios dvasios įsikūnijimo formų 
(Mannhardt 1904: 208, 212; bpasep 2006: 590). 

Lietuvių tautosakos duomenimis, paskutiniuose javuose galįs būti ir ar- 
klys (Pabiržė, BILŽPT: 176, nr. 2766). Tai gerų javų ženklas. Šis gyvulys 
iš viso siejamas su augmenijos vaisingumu. Lietuvių kalėdotojų dainuoja- 
ma: „Želk, želmuo, po žirgeliu, kalėda“ (LTt I: 225). Arklį esant paskuti- 
niuose javuose įsivaizdavo ir anglai bei vokiečiai. Anglijoje (į šiaurę nuo 
Londono) paskutinės varpos, paliktos lauke, būdavo surišamos ir vadintos 
„kumele“. Pjovėjai mėtydavo į šį javų kuokštą pjautuvus, kol kuriam nors 
pavykdavo nupjauti tą varpų ryšulėlį. Toji „kumelė“, tai yra joje įsikūnijusi 
javų dvasia, anot J. G. Frazerio, būdavo perduodama tam ūkininkui, kuris 
dar nebuvo baigęs rugiapjūtės (Opssep 2006: 599). 

servavimas, kad jos atgytų, atgimtų būsimu agrariniu sezonu. Ka- 
dangi javų gyvybinė, augimą lemianti galia, pasak liaudies tikėjimų, | 
galėjo būti reprezentuojama ir Rugių bobos tipo būtybės, todėl 

logiškai pateisinamas būtų jos integravimas į aptartą paprotį ir ryšys 
su Žemės, arba Žemynos, kultu. Priminsime, kad Rugių bobos tipo 
apeigų veikėja tyrinėtojų aiškinta kaip vegetacijos dvasia (W. Mann- 
hardtas, E. Volteris), javų dvasia (A. Afanasjevas, J. G. Frazeris, 
Z.. Slaviūnas, J. Balys), javų motina (J. G. Frazeris), o retsykiais tapa- 
tinta su žemės derlingumo deive (A. Afanasjevas, M. Gimbutienė). 


Skalsė rugiuose 


Rugiuose galėdavę slėptis įvairūs teriomorfiniai padarai, atlikda- 
vę panašų vaidmenį javapjūtės mitiniame pasaulyje kaip anksčiau 
aptartieji veikėjai. Tie javuose tūnantys, religinį jaudulį keliantys 
personažai priklausė tai mitinei erdvei, kurioje glūdėjo javo, jo 
gyvybės bei vegetacijos šventosios paslaptys. 

Be minėtų gyvūnų, dar vienas su paskutiniais rugiais siejamas 
žvėris — vilkas, kuris, kaip pasakota žmonių, išbėgąs iš rugių juos 
pabaigus pjauti: Kai pabaigia pjauti, tai pjovėjai kalba: jei buvo geri 
rugiai, tai sako „arklys išbėgo“, jei vidutiniai — „vilkas išbėgo“ <...> 
(Pabiržė, BILŽPT; 176, nr. 2766). Kartais žmonių sakoma, jog 
tiesiog javuose esąs vilkas: rugiuose sėdi vilkas ir laukia vaikų mėsos 
(Pašilė, Balys 1942: 794); Gąsdino, kad rugiuose vilkai vaikščioja, 
raganas minėdavo (Genionių k.. Varėnos r., LTR 7786/67); Draus- 
davo eiti į rugius, gąsdindavo, kad sėdi baba jaha, tai vilkas sėdz: 
„Neik į rugius, bo vilkas tinai sėdi“ (Smilginių k., Varanavo r., LTR 
7784/176); [O vaikus gąsdindavo, kad negalima į rugius eiti?] Nu 
tai sakė, sakė, kų nelandziokit po rugius, ba išdarysit takus, o tį un 
vilkas sėdzi (Pavalakės k.,Varanavo r., LTR 7784/ 80). 

Latviai turi Miežvilks „Miežių vilką“ kuris P. Šmitui asocijuo- 
jasi su Rudzu rungis arba lungis (anot K.Straubergo, rudzu vilks ir 

rudzu lungis — mažos dvaselės, atvelkančios į namus svėtibu „pa- 
laimą, gausą“) ir primena vokiečių der Roggenwolf „Rugių vilką“ 
ir der Kornwolf „Javų vilką“ (Šmitas 2006: 58; Straubergs 1941: 
526). Be viso to, latvių tikėjimuose kalbama apie vilkus, kurie 
gyveną rugiuose, kai jie žydi: Rudzu ziedos vilki dzivo rudzos un 
pervė savus bėrnus (Planiai, ŠmLTT 32985). „Rugiams žydint vil- 
kai gyvena rugiuose ir dažo savo vaikus“. 

Panašus įsivaizdavimas apie rugiuose esantį vilką, vadintą der 
Roggenwolf „Rugių vilkas“, plačiai pasklidęs Vokietijoje: Der Wolf 
ist im Korne „javuose yra vilkas“ (Mannhardt 1865: 5). Die Wolfe 
toben im Korn und wollen dasselbe verderben. „Vilkai siautėja ja- 
vuose ir nori jiems pakenkti“ (Mannhardt 1865: 5-6; žr. taip pat 
bposep 2006: 284). Apie paskutinio pėdo rišėją sakoma, kad ją 
įkąs vilkas (Der Wolf beiszt sie) arba kad ji turi vilką (Sie hat den 
Wolf). Žodžiu der Wolf buvo vadinamas ir paskutinio pėdo rišėjas 
(Ten pat: 25). O paskutinis pėdas, kaip aiškinta pačių pjovėjų, gali 
būti padaromas vilko formos: „Ehedem wurde die letzte Garbe in 
Gestalt eines Wolfes geformt <...>“ (Mannhardt 1865: 25). Ir W. 
Mannhardatas, ir J. G. Frazeris, rėmęsi vokiečių liaudies tikėjimais 
apie vilką paskutiniame javų pėde, teigia, kad šitokia gyvūnine 
vilko forma apsireiškianti javų dvasia (Mannhardt 1865: 3—16; 
(bposep 2006: 585). Vis dėlto ši minėtų autorių interpretacija ne- 
pakankamai atskleidžia aptariamo fenomeno prigimtį. Galima nu- 
manyti, kad vilko rugiuose ar iš jų padarytame paskutiniame pėde 
vaizdinys simbolizavo kažkokią juose glūdinčią mistišką galią. Šio 
siejamo su rugiais žvėries galimų reikšmių spektrą papildo dar kai 
kurie įdomūs faktai. 

V. Mannhardtas, analizuodamas Rugių vilko (der Roggenwolf) 
vaizdinį javapjūtės papročiuose, pastebi, kad kai kuriose Vokieti- 
jos vietovėse žodžiu der Wolf vadinamas tam tikras augalas - das 
Mutterkorn (Frumentum secale, Secale cornutum), tai yra skalsė 
(Mannhardt 1865: 16). Augalo pavadinimo das Mutterkorn reikš- 
mė, išvertus jį į lietuvių kalbą, būtų „Motinos javas“. Das Mut- 

Skalsės rugio varpoje. R. Balkutės 2011 m. nuotrauka. 


terkorn asocijuojasi su vokiečių Javų ar Rugių motina, vadinta die 
Kornmutter, die Roggenmutter (Mannhardt 1865: 17). Lietuvoje 
rugiuose taip pat būta skalsių. Nuo seno jų samprata siejosi su 
archajiniu pasaulėvaizdžiu, tad šis augalas laikytinas žemės mitinio 
vaizdyno komponentu. 

Skalsė yra tam tikras varpinių, dažniausiai rugių bei miežių, pa- 
razitinis grybas. Jis vystosi varpos žieduose ir sudaro pailgus, pana- 
šius į grūdą kietus, juodai violetinius darinius. Skalsėse esama fizi- 
ologiškai aktyvių alkaloidų, tarp kurių yra ir nuodingų, veikiančių 
centrinę nervų sistemą. Dėl to skalsė nuo seno naudota farmako- 
logijoje kaip vaistas prieš migreną, nuo nervinių negalavimų ir kaip 
gimdą tonizuojantis preparatas. Lietuvoje paplitusi paprastoji skalsė 
(Claviceps purpurea) ir smulkioji skalsė (Claviceps microcephala). 


342 ŽEMYNA IR JOS MITINIS PASAULIS 


Skalsės, kaip nepaprasto augalo, samprata ir jos sąmoningas 
ar atsitiktinis vartojimas atsispindi daugelio Europos kraštų tra- 
dicijose. Liaudiški skalsės pavadinimai rodo, kad žinota apie psi- 
chotropinį skalsės poveikį: pranc. seigle ivre „girtas rugys“, vok. 
das 1ollkorn „pakvaišęs grūdas“ (Wasson, Hofmann, Ruck 2008: 
36). ). Yra žinoma, jog į maistą — paprastai į duoną — pakliūdavo 
skalsių: Nuo skalsagrūdžių juoda duona būva Dkšt (LK Že; skal- 
sagrūdis). Nors apskritai, žinoma, skalsių vengta ir stengtasi jas 
atskirti nuo tinkamų maistui grūdų: Juodi grūdeliai rugiuose - juo- 
dagrūdžiai. Juos tėvas vėto ir atsiskiria (Antanų k. Švenčionių r., 
LTR 7793/17); Plausdinėjo varnagrūdžius, kad juoda duona nebūt 
DrskŽ (LKŽe: varnagrūdis).Vladimiro Dalio žodyne pažymima, 
kad cnopvinoa „skalsė“ kenkia maistui, bet nuo jos gerai kylanti 
tešla (omv He20 Keaiuna xopoWOo nodbiMaemca [Jane 1882: 297). 
Apie duoną, iškeptą iš tokios tešlos, sakyta — cnopsiubucmo1ū x1e6 
(Ten pat). 

Yra žinoma, kad skalsės Lietuvos kaime vartotos liaudies me- 
dicinoje kaip vaistas: Seniau skalses moterys rinkdavos vaistam Ps 
(LKŽe; skalsė). Tai priemonė nuo pilvo skausmų: Skalsagrūdžius 
renku rugiuos — gerai nuo pilvo sopės Klt (LK Že: skalsagrūdis). Pe- 
lesos apylinkėse skalsės grūdeliai valgyti, kai „pjauna po krūtine“: 
Kap rugio varpoje būna juodas grūdelis, tai kap kadusci rinkom ir 
arielku nedaugi inpilam ir kap tai vo pjauna po krūcini ar jau tį ne- 
gerai, tai išgeriam nedaugi <...> (Smilginių k., Varanavo r., LTR 
7784/167). Dieveniškių apylinkėse moteriai prieš gimdymą, taip 
pat karvei sunkiai veršiuojantis būdavo duodama valgyti pačių 
skalsių grūdų (varnagrūdžių) arba išgerti jų nuoviro, kad būtų 
sąrėmiai: Varnagrūdžių [paprastoji skalsė] —- prieš gimimą moteriš- 
kai virina ir duoda tų grūdų <...> (LTR 6447/297); Varnagrūdžius 
renkam dėl vaistų: kaip karvė nesičystija po teli, verda ir girdo Dv 
(LKZe: varnagrūdis). Skalsės, vadintos dar ir sporais, vartotos ir 
gausių mėnesinių atveju: Tai pririnkom, nuvežė brolis ir šitais sekle- 
liais išgydė. Palaikė savaitę, paskui atvažiavo, baigėsi tie mėnesiniai, 

baisiai silpna buvo nukraujavus, ale pasibaigė. Liepė stiklinę grūdelių 
pririnkt. [O kaip jie vadimosi?] Sporai vadinosi. Matot, koki vaistai! 
<...> Va, grūdai okuratniai, tas juodas viduryj yra (Onuškis, LTR 
7786/113). 

Atkreiptinas dėmesys į tai, kad, kalbant apie skalsių vartojimą 
gimdymo atveju, jos XX a. pirmoje pusėje apie Tverečių vadin- 
tos „Dievo pyragėlio“ grūdeliais. Tų „Dievo pyragėlio“ grūdelių 
duodama gimdyvei, jei greit nenusiramina kraujas (Tverečius, BIR 
V: 31, nr. 446). 2012 m. Ignalinos krašte apie skalsių poveikį jau 
neįstengta nieko pasakyti, bet dar tebebuvo žinomas jų vardas — 
Dzievo duona: Ai, cie juodzi grūdeliai... A, sako, Dzievo duona. Cia 
tokie ilgi išaugį, juodzi... Tai, būdavo, juos susrenka, a kam juos 
susrenka, tai nežinau. Būdavo, skrynelėn sudeda <...>. Ale įdomu, 
tokia ilga, juoda, o viduj - balta (Didžiasalio k., Ignalinos r., LTR 
7793/31). Tas pats vardas Dzievo duona iki šiol tebevartojamas 
ir Adutiškio krašte: Dzievo duona itas juodas grūdas. <...> Sako: 
„Ajajai, kiek šiemet rugiuose Dzievo duonytės yra! (Lazdinių k., 
Švenčionių r., LTR 7793/98). Apie Molėtus skalsė vadinta Dievo 
grūdu (Jasiūnaitė 2010: 293). Užfiksuotoji skalsių sąsaja su Die- 
vu — tai, galimas dalykas, užuomina apie šiame jų apibūdinime 
užkoduotą mitinę prasmę. Tai atskleisti įgalina kai kurie plačiai 
tarptautiniame kontekste žinomi skalsės kaip ypatingo augalo, ka- 
daise laikyto mitiniu, tyrinėjimai. 

XX a. aštuntame dešimtmetyje apie skalsę (Claviceps purpu- 
rea) ir jos panaudojimą graikų Eleusino misterijose buvo pa- 
skelbtas sensacingas trijų autorių: etnobotaniko R. Gordono Was- 
sono, chemiko Alberto Hofmanno ir graikų senovės tyrinėtojo 
Carlo A. P Rucko darbas „Kelias į Eleusiną: misterijų paslapties 
atskleidimas “ (The Road to Eleusis: Unveiling the Secret of the 
Mysteries, 1978). Autorių teigimu, minėtas grybas būdavo nau- 
dojamas Eleusine (miestas Atikoje, 20 km. į šiaurės vakarus nuo 
Atėnų) darant specialų ritualinį gėrimą, kurio reikėdavę išgerti 
hierofantui (žyniui, ypač misterijų vadovui) ir kitiems asmenims 


344 ŽEMYNA IR JOS MITINIS PASAULIS 


prieš dalyvaujant Demetrai pašvęstose misterijose, vykdavusiose 
rudeninės sėjos metu (mūsų rugsėjo mėnesį), siekiant suartėti 
su anapus ištremtomis sielomis, laidavusiomis javų derlingumą 
(Wasson, Hofmann, Ruck 2008: 22, 45, 53). Eleusino misteri- 
jos pradėtos rengti dar II tūkstm. pr. Kr. ir vykdavusios iki pat 
krikščionybės įsigalėjimo IV m. e. a. (Ten pat: 46). Misterijose 
ritualais būdavo inscenizuojamas mitas apie Demetrą ir jos duk- 
terį Persefonę, pagrobtą Hado ir nugabentą į mirusiųjų karalystę 
(„Homerinis himnas Demetrai“). Gėrimas būdavo daromas iš 
miežinių miltų, vandens ir mėtos lapų (tikriausiai Mentha pule- 
gium; apie šio gėrimo sudėtį žr. „Homerinis himnas Demetrai“ 
206-212; plg. Tpeūsc 2005: 112, 158). Manoma, kad kartu su 
miežiais į gėrimą patekdavo skalsių, kuriomis būdavo apsikrėtę 
miežiai (Wasson, Hofmann, Ruck 2008: 56-57, 58). Išgėrusiems 
minėtojo gėrimo asmenims kildavę specifiniai potyriai - mistinės 
vizijos, vaizdiniai, apie kuriuos kalbėti, pasakoti būdavo griežtai 
draudžiama, nors kažin ar juos ir būtų įmanoma nusakyti žo- 
džiais. Gėrimas su grybu Claviceps purpurea padėdavęs susisiekti 
su anapusiniu, Demetros ir jos dukters Persefonės valdoms pri- 
klausiusiu požeminiu mirusiųjų dvasių pasauliu. Galėjo būti re- 
gimos mirusiųjų karalystės šmėklos, tarp kurių kulto patalpoje — 
telesterijuje — neva pasirodydavusi ir Persefonės dvasia su vaiku 
(Ten pat: 59). Minėtųjų autorių atradimas apie miežių gėrimo su 
skalsėmis vartojimą Eleusino misterijose privertė tyrinėtojus Šią 
tradiciją vertinti visiškai naujai. 

Religiniame pasaulėvaizdyje skalsė galėjo turėti ryšį su deive — 
Javų motina, javų globėja. Skalsė, kaip ir javas, buvo Demetros au- 
galas (Wasson, Hofmann, Ruck 2008: 57). Tai, kad vokiečiai šį au- 
galą vadino das Mutterkorn, leidžia kelti klausimą, ar šis grybas ne 
tik graikų, bet ir vokiečių mitologijoje galėjo būti siejamas su javų 
deive. Apie tai svarsto ir W. Mannhardtas. Jis pastebi, kad šis pa- 
razitinis augalas (das Mutterkorn) ant rugio varpos tokį vardą gavo 
ne dėl jo panaudojimo medicininėms reikmėms kaip gimdymą 

skatinančio ir skausmą malšinančio nuodo, o dėl liaudies tikėjimo, 
kad šitokiuose rugiuose tūnanti die Kornmutter, die Roggenmutter, 
die Kornmuhme arba die Roggenmukine, tai yra „Javų motina“, „Ru- | 
gių motina“, „Javų teta“ arba „Rugių teta“ (Mannhardt 1865: 17). 
Beje, W. Mannhardtas nurodo, jog der Roggenwolf, tai yra Rugių 
vilkas (priminsime, jog mitiniame javapjūtės kontekste der Wolf 
=das Mutterkorn, t. y. skalsė), galėjo būti įsivaizduojamas kaip sielų 
vedlys — psichopompas (Ten pat: 31). 

Turint omenyje tai, kas čia buvo išdėstyta apie skalsės ir De- 
metros sąsają, taip pat apie skalsės ir vokiečių Rugių motinos ryšį, 
keltinas klausimas, ar lietuvių žemdirbystės papročiai bei tikėjimai 
atspindi skalsės kaip mitologizuoto augalo sampratą ir ar ji galėjo 
būti siejama su chtoninės srities mitiniais personažais. 

Pirmiausia apžvelgtini kiti dar neminėti skalsės vardai, gerokai 
varijuojantys Lietuvoje. Mat juose gali būti užkoduota vienokia 
ar kitokia skalsės mitinė samprata. Be minėtųjų skalsės vardų, dė- 
mesio verti su juoda skalsagrūdžių spalva ar ragelio pavidalu susiję 
vardai: Kranklio dantys (Kranklio dancys - juodzi grūdeliai rugiuose 
an varpos. Ar mama, ar anyta tai sako: „Oi šiemet kranklio dantų tai 
pilnos varpos!“ Dubičių k., Varėnos r., LTR 7794/56); anglys (Juo- 
di grūdeliai rugių varpoje - angliai. Sako: „An rugių anglis užkrito“ 
Dusmenų k., Varėnos r., LTR 7786/23); ragutis (LKŽe: ragutis); 
skalsragis (Rugių skalsragiai yra ogi kramtant Varn, LK Že: skalsra- 
gis). Minėtini ir smalka, (Lyberis 1980: 369), skalsojas (LKŽe: 
skalsojas), badagrūdė (LK Že;: badagrūdė), branda (Sclerotium cla- 
vus) (LKŽe: branda). 

Be to, esama posakio laumės grūdas Bsg, „skalsagrūdis“ (LKŽe: 
laumė). Skalsė gali būti vadinama ir tiesiog laumė: Laumės |ru- 
giuose] yra juodos spalvos Įsv (LKZŽ.e:laumė). Skalsės reikšme var- 
totas žodis ragangrūdis: Skalsės — ragangrūdžia. Terp rugių varpų 
pasitaiko rast didel, juodo grūdo. Tė skalsės (Šeduva, Radviliškio r., 
LKAR 164/1). Laima, laimė taip pat gali reikšti skalsę: Rugių arba 

kviečių varpose atsiranda juodų grūdų; žmonės juos vadina laimom 
Gdž (LKŽe: laima); Šįmet tarp rugių daug laimių Sml ( LKŽe: lai- 
mė). Daiva Vaitkevičienė, be kai kurių čia minėtų, nurodė ir la- 
tvių skalsės vardus: rudzu tėvi „rugių tėvai“, melnie graudi „juodieji 
crūdai“ (ŠmLTT 9846: Vaitkevičienė 2001: 75). 

Skalsės vardai laumės grūdas, laumė, laima, laimė, ragangrūdis 
nusipelno išskirtinio dėmesio, kadangi jie rodo galimą skalsės są- 
sają su mitinėmis būtybėmis. Sakytiniame folklore laumė ir laimė 
neretai painiojamos. Veikiausiai čia turėta omenyje laumė - ji 
tikėjimuose neabejotinai siejasi su rugiais, o laimos sąsaja su javais 
nėra tokia ryški. Tiesa, skalsės vardai laima, laimė gali kelti aliuzi- 
jas ir į tai, kas siejasi su skalsa, sotumu (žr. toliau). 

Raganų, kartais vadinamų ir laumėms (BILKŠ: 228, 232), ryšys 
su javais bene geriausiai atsiskleidžia su.rugių žydėjimu susijusioje 
Kupolių šventėje, kurios metu šios būtybės ruošdavusios iš rugių 
rasos ar jų žiedų košę, o jos pavalgiusios ar pasitepusios pažastis, 
išlėkdavusios į savo susirinkimus Šatrijos kalne, Rambynkalnyje ar 
Kijeve (BILKŠ: 232-234). Toji rugių rasų košė įgalindavo raganas 
ar net paprastus žmones skraidyti arba, kaip teigiama viename pa- 
sakojime, tos košės užvalgiusį žmogelį pavirsti pačia ragana: Prieš 
šu. Joną, tą naktį jų [raganų — N. L.| prisirinko ir virė košę iš rugių 
rasų. Ir jis [bernas ] matė, kaip tik katri pakaštavoja, tuoj ir išlekia per 
kaminą. Pasinorėjo ir bernui pakaštavoti tos košės, bet kad jis nelėkt 
per kaminą, pririšo piestą ir tada pakaštavojo raganų virtos rasų 
košės. Kai tik pakaštavojo, tai jį ir su piestu išnešė per kaminą tį, kur 
visos raganos (Liškiava, LTR 374d/2354; žr. ir BILKŠ: 233—234); 
Joninių naktį raganos verda košę iš rugių rasų (kuokelių); kad ne- 
galėtų gauti jos niekur ugnies, reikia uždaryti kaminus. Kas užeina 
raganas verdant košę ir paragauna tos košės, tai pavirsta ragana 
(Leipalingis, LTR 1436/11; žr. ir BILKŠ: 233). Kaip buvo minėta, 
parazitinis grybas skalsė (Claviceps purpurea) formuodavęsis javo 
varpos žieduose. Tad neatmestina galimybė, kad šio grybo povei- 

kis galėdavęs pasireikšti jau rugiams žydint!“!. Galbūt kaip tik dėl 
to iš žydinčių rugių rasos laumės-raganos virdavusios minėtąją 
košę prieš skrisdamos ant kalnų ar į Kijevą — vietas, kurios iš | 
tautosakinių naratyvų žinomos kaip raganų rinkimosi tam tikru 
metu (dažniausiai Kupolių šventės naktį — žr. LMD I 144/49; LTR 
1623/9; LTR 2071/2) vietos. Tai, kad šios košės magiškos galios 
priežastis slypi jos ypatingoje sudėtyje, kurios komponentu galėjo 
būti skalsės, stipriai veikiančios žmogaus psichiką, buvo pastebėta 
ir Dalios Senvaitytės bei Birutės Jasiūnaitės (Senvaitytė 2006: 24; 
Jasiūnaitė 2010:68). D. Senvaitytė pažymi, kad į raganų ruošiamą 
„rugių košę“ galėdavo patekti ir kitų nuodingų augalų - dirvinės 
svidrės (Lolium remotum), veikiančios psichiką, ir kūkalio (= rau- 
gė, Agrostemma ), gausiai augančios javuose piktžolės, naudotos 
žaizdų bei kitokių ligų gydymui ir renkamos sakant burtažodžius 
(Senvaitytė 2006: 23— 24). 

Kai kurie skalsės vardai atskleidžia jos sąsaja su skalsa „užteki- 
mu ilgam, gausumu“. Manyta, kad skalsės laiduoja duonos skalsą: 
Kad rugiuose daug skalsių, bus ir duona skalsi LTR(Rm) (LKŽe:; 
skalsė). Skalsių buvimas rugiuose pranašaudavęs ir brandžius 
grūdus: Kad varpose rugių skalsgrūdžiai yra, bus brandūs grūdai 
J (LKŽe: skalsgrūdis). Žodžiai skalsa ir skalsė galėjo būti susiję ir 
etimologiškai, ir semantiškai. Beje, pati skalsė galėjo būti vadina- 
ma tiesiog skalsa: Juodas didelis grūdas yra skalsa J.; Pilni rugiai 
skalsų šįmet Mrį (LKŽe: skalsa). Rusų cnopoinox „skalsė“ taip pat 
galėjo reikšti „sėkmę, naudą, pelną, augimą“ (Jlans 1882 IV: 297). 
Minėtinas ir tas faktas, kad Tverečiaus krašte skalsa vadinta dvi- 
lypė varpa. Geras ženklas pjovėjai — rasti „skalsą“ — dvilypę varpą. 
Labai tada džiaugias, „kų šiemet bus skalsa“ (Seliukaitė, Klimka 


4! 1691 m. raganų byloje minima, kad Šiaulių ekonomijos Jankūnų kaimo 
valstiečio Mataušo Strakšo kampininkė Liucija Vaičiulytė su šio valstiečio 
samdine Marijona raganaudavusios: „Lauke nuo rugių žiedus rinko drau- 
ge, kenkdamos javo derlingumui“ (BRMŠ III: 441). 1725 m. byloje Ada- 
kavo merga Kristina Latvė prisipažįsta, kad ji su kitomis raganavusiomis 
moterimis malūne maldavusi žydinčių rugių varpas (BRMŠ IV: 92-93). 


348 ŽEMYNA IR JOS MITINIS PASAULIS 


2001: 338). Skalsos reikšmė „suaugę į krūvą du vaisiai, keimarys“ 
nurodoma LKŽ: Nešiok skalsą (duilypį riešutą) piniginėj - visados 
turėsi pinigų LTR(Tvr) (LKŽe: skalsa). 

Varėnos ir Trakų rajonuose užfiksuotas skalsės pavadinimas 
sotis. Šiame žodyje įkūnyta skalsės ryšio su sotumu samprata: 
Juodi grūdeliai — socys. Socys — sotus, gal geras dalykas tie grūde- 
liai (Ūtos k., Varėnos r., LTR 7786/43). [Rugiuose kartais būna 
ant varpų juodų grūdelių?| Pas mus tai vadina sotys. Bet jisai 
yra dalykas labai negeras. Sotys, sotys (Grendavės k., Trakų r., 
LTR 7787/38); Tiktai kai buvo tokia skalsė, juodi toki grūdukai 
varpoj, tai tą skalsę išima. Tai valgydavom, duoda mumi valgyt, 
sako: „Būsim sotūs“: Skalsė vadinos tas juodas grūdas. <...> Jinai 
ne karti, prasta kaip miltai koki. Tokia nekarti, ne. Juoda juoda. 
Visiem vaikam tėvas duodavo valgyt, kad būtume sotūs, skalsūs 
(Onuškis, LTR 7786/70)V*, 

Turint omenyje skalsės ryšį su skalsa, o pastarosios ryšį su miti- 
ne pasaulėvoka, atkreiptinas dėmesys į tai, kad baltų rašytiniuose 
religijos ir mitologijos šaltiniuose yra užfiksuota dievybė, vardu 
Skalsa. Tokia deivė buvo paminėta M. Pretorijaus!*?. 

Deivė Skalsa M. Pretorijaus buvo įterpta tarp kitų garbingiau- 
sių, anot autoriaus, senovės prūsų dievų, tą dievų sąrašą pradedant 
nuo žemės dievybių Žemeliuko, Žemėpačio ir Žemynos. Po va- 
dinamosios Magylos istoriko pristatoma Skalsa ir apie ją kalbama 
tokiame kontekste: Skalsa ist gleichsam Cornu copia, dem zu ehren 
sie auch ein Fest gehalten „Skalsa yra tarytum derlingumo ir gau- 


“2 Kad skalsa ir sotis yra panašios prasmės sąvokos, rodo tai, jog šių žodžių 
veiksmažodiniai vediniai galėjo būti vartojami kaip panašią reikšmę turin- 
tys žodžiai: Dabar mes sakom: „Sotyk, Dieve“, o kadais „Skalsink, Dieve“ 
(Onuškis, LTR 7787/106). 

“3 J. Brodovskis yra paminėjęs Skalsą savo žodyne, siedamas ją su gausybės 
ragu Cornu Copiae (BRMŠ IV: 29). P. Ruigys pateikė žodį skalsa, taip jį 
komentuodamas: „das Glueck, gute Gedeyen, 2. das Cornu Copiae“ („lai- 
mė, geras tarpimas, vešėjimas, 2. Cornu Copiae“; BRMĖŠ IV: 42). Panašias 
šio žodžio reikšmes nurodė K. G. Milkus: „der Segen, das Glueck, Gedey- 
en“ („palaima, laimė, vešėjimas“; BRMŠ IV; 81.). 

sybės ragas, jos, garbei irgi rengta šventė“ (PrPĮ III: 298—299), 
Apie Skalsą čia pasakomžrtik tiek, kad ji primenanti Cornu copiae, 
tai yra gausybės ragą. Jos, kaip dievybės, statusas čia neatskleistas. | 
Lieka neaišku, ar Skalsą esant dievybe suprato pats M. Preto- 
rijus, ar jis tik atskleidė anuometinių prūsų palikuonių požiūrį. 
Grįždami prie skalsių, priminsime, jog šnekamojoje kalboje jos 
gretinamos su ragais: Šiemet rugiuose daug skalsgrūdžių — tik kyšo 
iš varpų kai ragai Lel (LKŽe: skalsgrūdis). Iš tiesų savo pavidalu 
skalsės grūdas primena ragelį. D. Vaitkevičienės pastebėjimu, dėl 
skalsagrūdžio ir rago formos panašumo skalsės gali būti inter- 
pretuojamos kaip miniatiūriniai cornus copiae, t. y. visoje indo- 
europiečių mitologijoje žinomo gausybės rago botaninė versija 
(Vaitkevičienė 2001: 76; žr. ir 73—77). Kitoje veikalo vietoje M. 
Pretorijus aprašo duonos aukojimą vardan Skalsos, kuri ir čionai 
traktuojama kaip Cornu Copiae: 


Čia dar reikėtų pridurti, kaip jie stengiasi turėti gausybės ragą — įį 
vadina skalsa, būtent: nuo pirmųjų iškultų grūdų jie nupila tiek, kiek 
maždaug pakaktų tokiai šventei, kiekvienam kepama po duonos ke- 
paliuką atsižvelgiant į asmenį ir keletą mažų kepaliukų į arrode (tai yra 
„aruodas“ arba veikiau „talpyklos skyrius, kur laikomi grūdai“ ). Šie 
kepaliukai turi būti visiškai mažyčiai, kiekvienam aruodui — po tris, šie 
trys dedami į aruodą supilant grūdus ir kalbant: „Kaip šie kepaliukai 
nuolatos pilni duonos minkštimo, taip mano aruodas tebūna pilnas 
rugių ir kitų grūdų“ (PrPĮ III: 573; arba žr. BRMŠ III: 206, 308). 


Tai esąs aukojimas duonos kepaliukų, iškeptų iš pirmųjų iškul- 
tų grūdų. Tie kepaliukai dedami į aruodus (į kiekvieną po tris), 
pilant į juos grūdus, ir tai daroma vardan tų aruodų pilnumo. 
Tad skalsa, viena geidžiamų ir valstiečio nuo seno dažnai minimų 
vertybių, galėjo būti personifikuota ir suvokta kaip dievybė, su- 
sieta su javų gausa grūdų talpyklose““*. Tiesa, turimi duomenys — 
veikiau tik užuominos. Traktuodami tokios deivės egzistavimą 


“* Apie Skalsą kaip deivę žr. Beresnevičius 2001: 173—174, 


350 ŽEMYNA IR JOS MITINIS PASAULIS 


vakarų baltų mitologijoje kaip prielaidą, galėtume tarti: jei Skalsa 
ir buvo dieviškoji esybė, tai veikiausiai viena iš vaisingumo, javų 
dievybių apraiškų. Apibendrindami čia sutelktą informaciją apie 
javų grybą skalsę, prieitume prie išvados, kad ir numanomoji dei- 
vė Skalsa, ir grybas skalsė asocijavosi su javų grūdų gausa, tad ir 
su vadinamuoju gausybės ragu. Apie deivės Skalsos koreliaciją su 
skalse neteko aptikti jokių užuominų sakytiniuose ar rašytiniuose 
šaltiniuose. Tačiau jų sąsaja kalbinėje plotmėje kaip bendrašaknių 
žodžių, taip pat tikėjimų bei papročių sferoje maginės veikmės 
atžvilgiu — įmanoma. 

Taigi skalsė, nuo seno žinomas parazitinis javų grybas, archa- 
jiniame pasaulėvaizdyje atliko gana reikšmingą vaidmenį ir buvo 
integruotas į chtoninio pasaulio mitinį vaizdyną kaip vienas šios 
sistemos komponentų. Kaip atspindi skalsės vardai ir juose užko- 
duota šio augalo koncepcija, jis galėjo sietis su tokiais mitiniais 
personažais kaip Dievas, laumė, laima/laimė, ragana. Tikėjimuose 
akivaizdus skalsės ryšys su javų vešėjimu, grūdų brandumu, duo- 
nos skalsa ir, apskritai, su sotumu. 


Pabaigtuvių vainikas - javų dievybių 
ir pjovėjų atributas 


Rugiapjūtės apeigose, be jau aptartų veiksmų, svarbų vaidmenį 
atliko apeigos su šios šventės finalo, užsklandos ženklu — vainiku. 
Šiai realijai buvo suteiktas sakralaus objekto rangas ir ji žymėjo 
pjūties apeigų dalyvių, disponuojančių javų vainiku, ryšį su java- 
pjūtės mitiniu pasauliu, jo dievybėmis bei galiomis. 

Vainiko pynimas buvo per rugiapjūtę atliekamų ritualinių veiks- 
mų komplekso sudėtinė dalis. Ši, mitinės pasaulėvokos motyvuota 
akcija, kaip ir kiekvienas ritualas, turėjo, kaip tikėta, pirmapradį, 
neva kadaise dievų įdiegtą modelį. Religingam tradicinės visuo- 
menės žmogui būdinga savo veiksmais imituoti dievus, sekant ide- 

aliuoju jų pirmavaizdžiu. Ankstyvosioše visuomenėse ir valstietis 
gyvenęs pagal tuos dieviškuosius mitinius modelius. Anot M. Elia- 
de's, žmogus mėgdžioja pavyzdinius dievų veiksmus, kartoja juos, 
nesvarbu, ar būtų kalbama apie paprastą fiziologinę funkciją, tar- 
kim, mitybą, ar visuomeninę, ekonominę, karinę ir kitokią veiklą 
(Eliade 1997: 69). Kuo religingesnis yra žmogus, tuo daugiau jis 
turi pavyzdinių modelių savo poelgiams ir veiksmams (Ten pat: 68). 

Vainikas — gana universali, daugelio religinių apeigų, be abejo, 
susijusių ir su agrarine plotme, realija. Vainiku būdavo karūnuo- 
jami ne tik mirtingieji, neretai pretenduojantys į kulto tarnus, 
bet ir patys dievai, ypač archajiškos derlingumo dievybės. Tai liu- 
dija daugelio kraštų mitologinė tradicija. Pietų Europoje, kaip 
rodo ikonografijoje ar rašytiniuose šaltiniuose išlikę faktai, žemės 
derlingumo ir javų dievybės būdavo vainikuotos javais arba vaiz- 
duojamos su javų varpomis, pėdais rankose. Demetra — tai karū- 
nuota deivė („Homerinis himnas Demetrai“ 251-252). Antikos 
dailininkų kūriniuose Demetrą ir jos dukterį Persefonę regime 
su minėtais atributais — javų vainikais ant galvų ir laikančias javų 
pėdus ar varpas (NLEM: 148, 152, 156)“5. Negana to, Demetra 
mite apie jos dukters pagrobimą vaizduojama pjaunanti auksiniu 
pjautuvu („Homerinis himnas Demetrai“ 5-6). Tai nestebina, nes 
ši deivė — žemdirbystės pradininkė, todėl ir jos įrankiai yra iš 
tauraus metalo. Javų varpos ar jų vainikas galėjo būti ir italikų bei 
romėnų Cereros detalė. Šioji deivė įsivaizduota pasipuošusi javų 
varpų vainiku (corona spicea) (Roscher 1884—1886: 863). Nors 
apie lietuvių Žemynos išvaizdą neturime jokių duomenų, tačiau 
žinome, kaip atrodė jai savo funkcijomis artima Krūminė (galbūt 
viena iš Žemynos raiškos formų), skatinusioji javų kerojimąsi. 
Anot T. Narbuto, ši deivė „karūnuota gėlių vainiku, aplink ją ratas 
varpų pavidalo spindulių“ (Narbutas 1992; 97), 


45 Minėtinas V a. pr. Kr. bareljefas iš Eleusino, kuriame Demetra (su Perse- 
fone) vaizduojama vienoje rankoje laikanti tris javų varpas, kitoje - lazdą 
(NLEM: 156). 

J. Belevičienė pina rugiapjūtės pabaigtuvių vainiką. Onuškis. 
R. Balkutės 2011 m. nuotrauka. 


Pravartu priminti, jog varpų vainikas buvo ir senovės prūsų javų 
dievo Patrimpo ryški išvaizdos detalė. Ant Vaidevučio vėliavos 
Patrimpas — su varpų vainiku: „vienas kaip jaunas žmogus, be 
barzdos, su varpų vainiku ant galvos, linksmas, — jis buvo javų 
dievas ir vadinosi Patrimpas (Potrimppo)“ (Grunau, BRMŠ II: 66, 
103). Taigi vainikas ar tiesiog javų varpos galėjo būti tipiškas javų 
dievybių aksesuaras. 

Archajiški romėnų rugiapjūtės papročiai, kurių fragmentai už- 
fiksuoti grožinėje literatūroje, rodo, kad vainikas galėjo būti auka 
Cererai. Tai padėkos ženklas deivei už javų derlių. Rugpjūtį per 
šventąsias Cereros metines (sacrum anniversarium Cereris) bal- 
tai apsirengusios moterys — matronos (matres) jai aukodavusios 
javų varpų vainikus: „Šventę Cereros tuomet pamaldžios moterys 
šventė, / Metines tas, kada drabužiais baltais pasipuošę, / Varpų 

gelsvų vainikus kaip auką už derlių aukoja, / Kai joms devynias 
naktis neleidžiama mėgautis meile, / Uždrausta vyrui jas liest“ 
(Ovidijus, Metamorfozės X 431—435)“*, Ypatingą vidinę nuostatą | 
ir pagarbą deivei Cererai rodė ne tik išskirtinė moterų apranga per 
šventę, bet ir laikinas jų susilaikymas devynių naktų laikotarpiu 
nuo lytinių santykių. 

Vainiko kaip dievybės atributo samprata raiškiai atsispindi 
baltarusių rugiapjūtės papročiuose ir tautosakoje. Vienoje rugia- 
pjūtės dainoje vainikas vaizduojamas kaip Dievo pamesta karūna: 
Xodi3yb 6o2 na nomo, / Ilayapay kapony./ Bau: okueikki, kasti, / 
Kapouy naduaxi. / Kapony naduaxi, / Xasainy Ha pyki nadaxi <...> 
(KaIl: 442, nr. 331a). „Vaikštinėja dievas po lauką, / Pametė ka- 
rūną. / Jūsų pjovėjos pjovė, / Karūną pakėlė. / Karūną pakėlė, / 
Šeimininkui į rankas įteikė <...>“ Be to, kaip liudija rugiapjū- 
tės apeigų aprašymai, pagrindinė vainiko nešimo ritualo veikė- 
ja — šauniausioji mergina, matyt, tapatinta su dievybe, kadangi 
tituluota — 6aeina „deivė“, o ir iš jos elgesio bei pagarbaus aplin- 
kinių santykio su ja galima spręsti apie aukštą jos statusą rituale 
(žr. ritualo aprašymą: Jic 1974: 15—17).Tačiau apie tai išsamiau ir 
konkrečiau bus kalbama šiek tiek vėliau. 

Kaip minėta, vainikas būdavo pinamas iš nuskintų ar nupjautų 
varpų nuo palikto rugių plotelio (Nu tai kuokštelį |nenupjautų| 
rugių palienka, paskui iš tų rugių nuskina varpas ir pina tą vainiką 
Grendavės k., Trakų r., LTR 7787/152; žr. taip pat PetrRP: 120; 
BILŽPT: 2864, nr. 184) iš vadinamosios „kasos“ varpų (Užuguos- 
čio k., Aukštadvario apyl., Trakų r., LTR 7812/36; Misevičie- 
nė 1993: 22) arba iš paskutinio rugių pėdo varpų (Aluntos vls., 
Utenos aps., LTR 1657/45), kitais atvejais — tiesiog iš gražiau- 
sių, brandžiausių varpų ir išpuošia gėlėmis (Misevičienė 1993: 22; 


145 Žr. komentarus: Guillen 1981: 240: Wissowa 1902: 245— 247, 

Rugiapjūtę pabaigus. B. Buračo nuotrauka. LTRFt 39, 

Rugių pjovėjai pareina su pabaigtuvių vainiku. Smilgių k., Noriūnų apyl., 
Kupiškio r. B. Buračo 1934 m. nuotrauka. LTRFt 170. 


LKŽe:jovaras).'*7 Paprastai vainiką pindavusios vien moteriškės ir 
šią apeigą jos pradėdavusios dar kitiems tebestatant gubas (PetrRP: 
118—119). Atlikdamos vainiko pynimo apeigą moterys dainuoda- 
vo: Kap baigiam pjauc, tai vainikų pinam iš rugių varpų ir rugiagėlių. 
Pinam ir dainuojam apė rugio gyvenimų. Tėvulis sėdzi po cėdeliu 
[cėdelis - dešimt suremtų pėdų, ant kurių viršaus dar vienas pėdas 
uždėtas — N. L.] ir klauso (Marcinkevičienė 2008: 63). 
Butrimonių apylinkėse vainikas pinamas iš paskutinių nuskintų 
varpų. Ši procedūra būdavo atliekama prie vadinamosios rugių 
„kasos: „Pjovėjos pjaudamos palieka statinės dugno didumo ne- 
nupjautą rugių plotelį. Lauke likusios priklaupusios rūpestingai 
nuskina to plotelio rugių varpas. Iš tų likusių nenupjautų sto- 
vinčių šiaudų supina kasą. <...> Tuo tarpu jaunesnės mergaitės 
dainuodamos iš nuskintų varpų, primaišydamos atsineštųjų gėlių, 
pina vainiką. Kai su talka pjovė, tai vainiką pina visos moteriškės. 
Jos ratu apsėda apie tą vietą, kur ta kasa apsupta yra duona su 
druska, ir viena kuri pradeda pinti. Vainikas eina aplink per jų 
rankas. Kiekviena iš jų įpina po vieną ar dvi varpas“ (PetrRP: 120). 
Ritualai, atliekami sėdint ar gulint ant žemės, liečiantis su ja, 
neretai būdavę susiję su žemės dievybėmis ir šios sferos mitiniu 
universumu. Sąlytis su žeme, matyt, leisdavęs betarpiškai pajausti 
Motiną Žemę ir joje glūdinčią energiją. Sėdėjimas ratu aplink 
rugių „kasa“ apsuptą duoną bei druską, tai yra auką Žemynai, be 
abejo, pirmykštis ritualas. Cia vykdavusi akcija — ratu susėdusių 
moterų vainiko pynimas, perduodant jį ratu iš rankų į rankas - ir 
veiksmo būdu, ir pačiu rezultatu — apskritimo formos vainiku, 
asocijuojasi su rato, cikliškumo, tai yra, viena vertus, su užbaigtu- 
mo, kita vertus, su pasikartojimo idėja. Cikliškumo, kartotės ideo- 


“7 Apie Daugus moterys „nuskindavo kasos varpas, dar pridėdavo iš gubų 
priskintų varpų ir nupindavo pabaigtuvių vainiką“ (Dundulienė 1963; 
185). [„Kasos“, palenktos prie žemės] „varpas nukerpa ir paskui iš tų var- 
pų, ir dar dadeda gražesnių kitų varpų, ir supina vainiką“ (Onuškis, LTR 
7787/115). 

logema sietina sų javais ir jų „būties“ ratais, su tam tikra agrarinė 
tradicija, žemdirbiui buvo'nepaprastai reikšminga. Su šiais agrari- 
niais ciklais valstietis buvo taip suaugęs, kad jie tapdavę ir jo paties 
egzistenciją pagrindžiančiais, prasmę jai suteikiančiais ciklais. 

Nupintą vainiką šeimininkams įteikti nešdavusios dažniau mo- 
terys nei vyrai. Būdavo įvertinamas statusas, nuopelnai rugiapjū- 
tėje, asmens autoritetas, moralumas, išvaizda. Moterys iš anksto 
numatydavusios, kas vainiką neš. Šiam vaidmeniui tikdavusi „Ap- 
sukriausia, geriausiai dainuojanti ir sugebanti kalbėti mergina“ 
(PetrRP: 118). Kai kuriose vietovėse vainiko nešėjai buvo keliami 
ir kiti reikalavimai. Štai Pakuonio apylinkėje veikia nerašytas įsta- 
tymas, kad „vainiką neša būtinai netekėjusi ir pati vainiko nepra- 
radusi mergina“. Vadžgirio parapijoje vainikus nešdavę vyriausias 
kirtėjas ir vyriausia rinkėja (PetrRP: 118). 

Vainiką nešančiųjų eisena sustodavusi prie vartų, daina ar ora- 
cija pranešdavusi apie savo atvykimą iš toli, prašydavusi šeimi- 
ninkus išeiti (PetrRP: 127—128). Arba šeimininkas tiesiog būdavo 
pasveikinamas palinkėjimais: padaro vainikėlį iš varpų ir parneša, 
gaspadoriui an galvos uždeda, pasveikina: „Kad laimingai sunaudo- 
tum |rugelius|, suvežtum ir duonelės prikeptum, ir mus svečiuosna 
užprašytum, gertum, šoktum, baliavotum“ (Žuklijų k., Trakų r., LTR 
7787/139). Vainiką gavusysis nusilenkdavęs, reikšdamas pagarbą 
vainiką atnešusiems ir derliaus simboliui: Vainikų tėvuliui an ka- 
klo uždedam, tėvulis visiem nuslankia, tep kap palaimina vaikus ir 
duonų (Marcinkevičienė 2008: 63). Daugelyje Lietuvos vietovių 
šeimininkai atėjusius dažniausiai sutikdavę su duonos kepalu ir 
alumi, kurie figūruodavo, kaip jau ne kartą minėta, ir aukojimuose 
žemės bei javų dievybėms: „Butrimonyse duoną ir druską laiko 
šeimininkė, o šeimininkas alaus ir midaus. <...> Rumšiškėj pasi- 
tinka pjovėjus ne tik su alum, bet ir duonos kepalu“ (PetrRP: 124). 
Dzūkijoje rugiapjūtės pabaigtuvių vaišėse alų galėjo atstoti gira: 
Supina nedidelį vainiką iš rugių varpų ir atneša vainikų, an lėkštės 
padeda ir būna pabaigtuvės. <...> Šeiminykė atneša ko nors užkąst: 

Dainininkė Pranė Sereikaitė laiko rankose avižų glėbį. Mažuolių k., 
Kėdainių aps. B. Buračo 1933 m. nuotrauka. LTRFt 45, 


dešrų labai skanių išrūkytų, kumpio. Giros padarydavo. Snapso tai 
nebuvo, jei pusbonkį nuspirkdavo, tai didžiausi atlaidai. Girą dary- 
davo iš duonos: apmerkia duoną naminę, biškį cukraus įdeda - gira. 
Panevėžy alų darydavo. Vaišinasi namuose prie stalo: apdengia stalų 
ir susėda visi (Panočių k., Varėnos r., LTR 7794/2). Vainiką įteikus, 
ant vainiko nešėjos, šeimininko ir kur tik pakliūva pasipildavęs 
vanduo (PetrRP: 122). Tai būdingas agrarinių papročių kompo- 
nentas, susijęs su vaisingumo ir jam būtinos drėgmės magija. 
Šeimininkų vainikavimas javų varpomis — tai pergalės rugius 
išauginus ir juos sudorojus ženklas. Pasak J. Petrulio, vainikas 





Rugiapjūtės pabaigtuvių vainikas. B. Buračo nuotrauka. LTRFt 8830. 


yra „duonos mūsų visų dienų“ simbolis, todėl ir vėliau su juo 
elgiamasi labai atsargiai, pagarbiai. Į jį žiūrima ne kaip į kokį 
dekoratyvinį, tik pabaigtuvėms reikalingą daiktą, bet kaip į bran- 
gią šventenybę (PetrRP: 129). Tiesa, vainikas simbolizavęs ne tik 
rugiapjūtės pabaigą. Pasak zarasiškių, jis „reiškiąs toje šeimoje ir 
valdžios turėjimą“ (PetrRP: 125). Kadangi vainikas dažniau įtei- 
kiamas šeimininkėms, vadinasi, joms ir būdavo suteikiama pirme- 
nybė valdyti tuose namuose. 

Vietoj vainiko į namus šeimininkui galėjo būti nešama iš rugių 
nupinta pynė, kuria jis apjuosiamas per juosmenį (Dubinių k., Vara- 
navo r., LTR 7784/39), kartais — rugių pėdas, taip pat „derliaus sim- 
bolis', arba iš rugių ir gėlių sutaisyta puokštė (PetrRP: 126-127). 


360 ŽEMYNA IR JOS MITINIS PASAULIS 


Nešėjų įteiktas vainikas dažniausiai būdavo pakabinamas ant 
sienos seklyčioje ties krikšatsuole prie šventų paveikslų (Onuškis, 
LTR 7787/115; žr. ir LTR 7787/6), prie pirmojo šioje kertėje 
pastatyto pėdo — „gaspadoriaus“ (Plungės r., LTR 7788/50), ta- 
čiau kartais jis nešamas į klėtį (PetrRP: 130), dedamas į aruodą 
(Tverečiaus prp., Švenčionių aps., LMD I 660/162).“*3 Toje vie- 
toje vainikas paprastai būdavo laikomas iki žiemkenčių sėjos (tuos 
grūdus visus iš to vainiko jau pila in tuos grūdus, kur jau aina sėt 
Onuškis, LTR 7787/115; „Daug kur vainiko grūdus sumaišo su 
iškultaisiais ir drauge pasėja, nes tada esą gražiausi rugiai“ PetrRP: 
129). Kai kuriose Lietuvos vietose per Žolinę vainiką bažnyčioje 
pašventina, iškulia ir tik „paskum jo grūdus sėja drauge su kitais“ 
(Onuškis, LTR 7787/115). Vainiko grūdų ypatingumą rodo ir tai, 
kad jie galėjo atlikti net gydomąją funkciją: Kai baigia rugius pjauti, 
nupina vainiką ir pakabina, tai sako, kad vaistai. Jei ne talka, vis tiek 
nupina, pakabina, sako, vaistai. Sako ir gyvuliam, ir žmogui padeda 
(Mackantiškės k., Semeliškių apyl., Trakų r., LTR 7812/51). 

Rugiapjūtės pabaigtuvių vainiką interpretuoti kaip ritualų, ins- 
cenizuojančių dievybių veiksmus, atributą leistų, kaip jau buvo 
užsiminta, baltarusių tradicija: per rugiapjūtės pabaigtuves mer- 
giną, karūnuotą rugiapjūtės vainiku, papuoštu lauko gėlėmis ir 
kaspinais, vadino 6aeina „deive“. Čia bus pasiremta baltarusių tau- 
tosakininko A. Liso, apibūdinusio XIX a. vidurio baltarusių ru- 
giapjūtės pabaigtuves, kuriose pagrindinį vaidmenį atlieka 6Gaeina, 
žiniomis (/lic 1974: 15—17). 

Artėjant rugiapjūtės finalui, moterys pasidalindavo į dvi grupes. 
Vieną jų sudarė ištekėjusiusios bei senos moterys, o kitą - jaunos 
merginos. Pastaroji grupė, sustojusi ratu, išsirinkdavo vadinamąją 


“8 Ukmergės rajone rugiapjūtės pabaigtuvių vainikas galėjo būti iškeliamas 
ant gubos lauke ir tik po to nešamas į namus: Kai baigia pjauti, vainikų 
nupindava, un gubos pastatydava. An lazdelas uždeda, inbesdava lazdelį an 
pabaigtuvių gubos (Pavarų k., Ukmergės r., LTR 7785/64; žr. ir Šventu- 
pės k., Ukmergės r., LTR 7785/17). 

„deivę“. Jos, nupjovusios paskutines paliktas varpas, imdavo pinti 
didelį vainiką, kurį papuošdavo gėlėmis ir kaspinais. Nupynusios 
vainiką, jį uždėdavo ant „deivės“ galvos ir į rankas jai įduodavo 
pabaigtuvių pėdą, uždengtą ilgu baltu audeklu. Po to, susikibusios 
rankomis ir dainuodamos apie šeimininkui nešamą vainiką, eidavo 
ratelį aplink „deivę“ Šiuo momentu prie jų prisijungdavo vyres- 
nės moterys ir visos drauge traukdavo į šeimininko namus dai- 
nuodamos: /Įa 2y03eyb noxe, zy03eyv, / Daeina 3 noxa i03eyb (Ten 
pat: 16). „Gaudžia laukas, gaudžia, / Deivė iš lauko eina“: Išgirdęs 
dainuojant, šeimininkas išeidavęs iš trobos su duona ir druska 
pasitikti moterų eisenos. „Deivė“, eidama priekyje, nusilenkdavo 
šeimininkui, prie jo kojų padėdavo pėdą, o vainiką atiduodavo į 
rankas su prakalba apie jį. Moterims dainuojant apeiginę dainą 
(Ilpvineczi sam nėu <...> „Atnešėm jums derlių <...>“), „deivę“ 
įvesdavo į trobą. Ją pasodindavo garbingiausioje vietoje. Prasidė- 
davo vaišės ir šokiai, kuriems vadovavusi „deivė“ ir kurie trukdavę 
iki gilios nakties. Atsisveikinant šeimininkas ant „deivės“ galvos 
užmesdavo baltąjį pabaigtuvių pėdo audeklą ir apdovanodavo ją 
kvietine duona (Ten pat: 17). 

Taigi rugiapjūtės mitiniame vaizdyne funkcionuojantis vaini- 
kas — karūnos analogas, aukštos hierarchijos ženklas, kuris juo 
ženklinamą individą susiedavęs su mitiniu dievybių universumu. 
Rugiais vainikuojamas javapjūtės veikėjas primena pačią javų die- 
vybę, disponuojančią šiuo atributu. Javų varpų vainikas - duonos, 
rugių, tai yra Žemės vaisiaus, subrendusio ir užbaigusio savo gyvy- 
binę veiklą, simbolis. Apvalus, uždaras vainiko pavidalas asocijuo- 
jasi su užbaigtumu, pilnatve, o laiko perspektyvoje — su ciklu ir jo 
kartote nuolatinėje grūdo „gimimo“ir „mirties“ kaitoje. Vainiko 
pynimas (kai kuriais fiksuotais atvejais) iš jievaro — paskutiniųjų 
varpų, turinčių savyje vegetacijos galios, taip pat jo grūdų šven- 
tinimas ir maišymas su sėjamaisiais grūdais, kad jie būtų daigūs, 
atspindi jo sampratą kaip vitalinės, tikriausiai numinozinės pri- 
gimties jėgos turėtojo. 

ŽEMYNA KŪLĖS RITUALUOSE 


Kūlė ir vėtymas buvo paskutinis javų dorojimo etapas prieš pi- 
lant juos į aruodus. Šie darbai irgi reikalavo švento susitelkimo 
akimirkų ir tam tikros religinės elgsenos, siekiant tai kuravusių 
dievybių, ypač Žemynos, malonės. Todėl kūlė, kaip ir kiti svarbieji 
javų auginimo etapai, buvo ritualizuota. Kūlės objektas — nupjauti 
javai, kurie išdžiūvę mušami spragilais, kad iš varpų išbyrėtų grū- 
dai, vėliau naudojami maistui. Kūlimo ritualų esmę sudarė grūdus 
pašventinantys ir dievybių apsaugą jiems garantuojantys veiksmai. 
Kadangi javų globėja laikyta Žemyna, todėl jai buvo skiriamas 
visas kompleksas apeigų. Pakankamai detaliai tai yra aprašęs M. 
Pretorijus. Tad čia pateiksimos žinios apie Žemynos kulto reiški- 
nius daugiausia yra iš XVII a. Prūsų Lietuvos gyventojų kūlimo 
tradicijų. Šioje jų būties, darbų ir su jais susijusių tikėjimų sferoje 
Žemyna paliko akivaizdų pėdsaką. Taikliai pastebi K. Straubergas, 
apžvelgdamas latvių, lietuvių ir prūsų javų šventes (die Getreidefes- 
te), tarp jų ir kūlę, kad javai ir pasėtų grūdų likimas buvo glaudžiai 
susiję su Žeme ir chtoninėmis galiomis (Straubergs 1949b: 152). 
Žemyna bei Zemes mūte ir buvusios raiškiausios žemės ir jos galių 
reprezentantės, įgijusios personifikuotą formą ir dievybės statusą. 

Žemdirbystės dievybes turėjus ryšį su kūlimu rodo ir kitų Eu- 
ropos tautų tradicijos. 

Štai Graikijoje, kai baigdavosi kūlė, iš šviežių iškultų grūdų 
būdavo iškepamas pirmasis duonos kepaliukas — Thalision arton. 
(James 1962: 145). Ši apeiginė duona asociavosi su Demetra, kuri 
buvo žinoma kaip deivė su didžiulėmis duonos bandomis. Pirmoji 
iš šviežių grūdų iškepta duona — tai primicijų, derliaus pirmukų 
auka (Ten pat). 

Sambariai 


Pasak M. Pretorijaus, gruodžio pradžioje, kai jau viskas suvež- 
ta, žiemkenčiai pasėti ir prasideda kūlė, prūsų palikuonimis jo 
laikomų Mažosios Lietuvos autochtonų būdavo rengiamos vadi- 
namosios Sąbarios/Samborios (PrPĮ HI: 510, 511). Sąbarios - pra- 
dėtiems kulti grūdams skirtos jų pašventinimo apeigos. M. Preto- 
rijaus žodžiais, tai buvo „visų grūdų pašventinimas“ kad Dievas 
juos palaimintų (Dieses Fest schliesset in sich eine Heiligung alles 
Getreydigts, welches Gott ihnen segnen wolle <...> PrPĮ III: 510). 
Vadinasi, tikinčiojo įsivaizdavimu, kuliami, iš varpų byrantys grū- 
dai privalėję būti palaiminti ir apsaugoti juos sakralizuojančios 
dievybės galios. 

M. Pretorijus aiškina, kad žodis Sąbarios kilęs iš suberti, sumesti 
(zusammen werffen), nes „jie tada grūdus supila kartu ir iš subertų 
grūdų kepa pyragą bei daro alų <...>“ (PrPĮ III: 510-511). Latvių 
Sobari, G. E Stenderio aiškinimu, yra iš žodžio sabėrt „suberti, 
supilti“, nes suneštus grūdus supildavo į krūvą ir iš jų ruošdavo 
aukojimo išgertuves (BRMŠ IV: 201, 208). Tektų sutikti, kad lie- 
tuvių Sąbarios (ir M. Pretorijaus vartota forma Samborios), latvių 
Sobari kildintini iš — suberti, sabėrt. Grūdų subėrimas į krūvą, iš 
suneštinių grūdų alaus darymas ir duonos kepimas, tų grūdinių 
produktų aukojimas dievams — esminiai sambarių ritualo veiksmai 
(toliau bus vartojamas etnografijoje prigijęs terminas sambariai)“?. 

Sambariai būdavo rengiami daugelį kartų kalendorinių metų 
tėkmėje, siejant juos su tam tikromis žemdirbystės ciklo situa- 
cijomis, taip pat — su gyvulių ūkiu, namų pašventinimu ir ga- 
liausiai — su epidemijomis. J. Lavinskis užsimena, kad „Sekminių 
dienai šeimos sunešdavo tam tikrą kiekį javų ir, padarę iš jų gė- 
rimą, susirinkdavo šventą dieną <...>, (1583 m., BRMŠ III: 606, 


9 LKŽe pateikiami tokie apeigines suneštines vaišes, paprastai siejamas su 
sėjos pabaiga, derliaus nuėmimu arba su piemenų atliekama maisto rin- 
kliava, pavadinantys žodžiai: sambaris, sambariai, samboriai (LKŽ.e: samba- 
ris, samboris). 

609)'*?, Pasak kito sambarius liudijančių ankstyvųjų dokumentų, 
per Petrines (birželio 29 d.) Žemaičių žemėje, Vilkijos valsčiuje, 
vadinamojoje Paštuvoje namuose geriamas „bendras sambarių 
alus“ (mam Oeu nuroubi eMy CnOJTMOe nuso caM6op»1 1593 m., Že- 
maičių žemės teismo knygos, BRMŠ II: 642-643). Tad vasaros 
pradžia — Sekminės, vasarinių javų sėjos pabaiga, taip pat Kupolės 
ir Petrinės, rugių žydėjimo arba grūdų brendimo laikas (nelygu, 
kokie metai), buvo vienas iš sambarių šventimo periodų. 

Kitas sambarių rengimo laikotarpis — derliaus nuėmimas ir to- 
lesnis jo dorojimas (kūlimas) būdavęs antroje metų pusėje. Antai 
„Sūduvių knygelėje“ kalbama apie alaus, matyt, sudėtinio, darymą 
po menko javų derliaus (nach dem August). Šiam alui kiekvienas 
turėjęs duoti pusę ar visą bertainį miežių (Ein jeder mus geben ein 
halb viertel gersten, auch woll ein ganzes zum biere). Moterys atneš- 
davusios pirmojo derliaus duonos (BRMŠ II: 130-131, 146—147). 
1600 m. Vilniaus kolegijos jėzuitų ataskaitoje pranešama, kad Lie- 
tuvos kaimuose surinkus iš laukų derlių būdavo daromas alus iš 
suneštų grūdų ir kepama duona. Alų geriant, kreiptasi į Dievą, 
dėkojant jam už gausų derlių, prašant ir ateinančią vasarą būti ma- 
loningam (BRMĖŠ II: 619-620, 627). 

Gruodžio gale, „kai trumpiausios dienos', sambariai aukoti Žės 
mynos „broliui“, anot M. Pretorijaus, Žemėpačiui, sodybos su jos 
gyventojais, gyvuliais ir žeme globėjui, per jam skirtą kasmetinį 
sodybos arba gyvenamosios vietos pašventinimą: „Iš visokių grū- 
dų pirmalakų, paimtų tokiu pat būdu kaip per šventę Samba- 
rios, jis |šeimininkas| padaro alų, šeimininkė taip pat iš geriausių 


"0 Etnografijoje dažniau pabrėžiamas sambarių ryšys su Sekminėmis. Jie 
rengti pirmą arba antrą šios šventės dieną. Papročių aprašymuose pažy- 
mima, jog suneštinės vaišės ir alaus gėrynės vykdavusios lankant laukuose 
pasėlius: Sekminių sambaris būdavo Sekminių pirmą dieną. Ūkininkai susidė- 
davo miežius, padarydavo alų, susidėdavo maistą ir švęsdavo. Eidavo tik tas, 
kas buvo įnešęs savo dalį. Taip pat šią dieną pasikviesdavo kunigą ir eidavo 
su juo laukų šventinti (Pasvalio r., ES 681/32); Su vaikščiojimu parugėmis 
artimai susijęs ir sambarių paprotys. Sambariai buvo švenčiami dažniausiai 
Sekminių antrą dieną rš (LKŽe: sambaris). 

kviečių iškepa pyrago, o iš geriausių rugių —- duonos <...>“ (PrP]Į 
III: 549). Sambarių alus gertas ir šventinant L prieš Kalėdas 
(PrPĮ III: 564, 565). 

Galiausiai sambarių aukojimai vykdavę ir kraštą nusiaubus maro 
epidemijoms ar pradėjus kristi gyvuliams. Anot istoriko Pauliaus 
Einhorno, galima latvių sambarių (Sobar) dingstis - maro siautė- 
jimas (1602 m. ir 1625 m.). Jo aiškinimu, sudėtinė sambarių auka 
žmonių galėjo būti sudedama pinigais, už juos nuperkama mėsos 
ir ji aukojama. Toji auka galėjo būti sudedama ir iš suneštų miltų, 
supilant juos į krūvą; iš jų ruošdavo valgius. Paskui „drauge pago- 
niškai atlikdami savo apeigas šaukdavosi Dievo, kad šis atitolintų 
marą <...>“ (1636 m., BRMŠ III: 614, orig. 604-605; žr. taip pat 
J. Langė, BRMŠS IV: 181, G. E Stenderis, BRMŠ IV: 202). Leksi- 
kografas J. Langė nurodo ir dievą, kuriam tokia intencija latviai 
aukojo sambarius. Tai — sveikatos ir ligų dievaitis (der Abgott) 
Auskutas (BRMŠ IV: 181). 

Ne visuose apžvelgtuose sambarių aprašymuose nurodoma 
konkreti dievybė, kuriai skiriamas aukojimas. Tačiau, remdamie- 
si turimais duomenimis apie prūsų palikuonių papročius, galime 
konstatuoti, kad skirtingu laiku vykdavę sambariai dažniausiai 
buvę skiriami Žemynai ir Žemėpačiui (PrPĮ III: 512, 513; 548, 
549). Kita su sambariais siejama esybė, įvardijama šaltiniuose kaip 
žemės dievas, kurio vardas bemaž sutampa su ritualo pavadini- 
mu — Sambarys/Žembarys (BRMŠ IV: 29, 43, 82)3!. Latvijoje, 


*! XVIII a. rašytiniuose šaltiniuose minimas Sambarys / 3embarys, kuris trak- 
tuojamas kaip pagonių žemės dievas (J. Brodovskis: Pluto Sambarys BRMŠ 
IV: 29; žr. ir P Ruigys, BRMŠ IV: 43; K. G. Milkus, BRMŠ IV: 82). Kaip jo 
atitikmuo graikų mitologijoje nurodomas Plutas, turto, dirvos derlingumo 
dievybė (BRMŠ IV: 29, 43). J. Brodovskis aprašo šiam dievui skirtą auko- 
jimą pavasarį per Velykas: „Sambarys, kuriam apie Velykas ant baltos ske- 
petaitės būdavo aukojama trys saujos visų rūšių sėklos ir kiekvieno valgio; 
valgį suėsdavo šunys, o sėkla būdavo pasėjama ir padaroma alaus, sambarių 
alaus“ (BRMŠ IV: 29). Tad auką sudarė draugėn supiltų sėklų mišinys ir 
truputis įvairaus maisto. XX a. etnografijoje išliko žinių apie ritualizuotą 
sėklos parengimą sėjai pavasarį. Apreiškimo Marijai dieną (kovo 25) iš grūdų 
mišinio būdavo kepami kaukorai, kratinys ir kt., kad javai derėtų (Vyšniaus- 

kaip minėta, sudėtinės maisto aukos būdavo skiriamos ir sveikatą 
lemiančiam dievui Auskutui, 


„Ant trijų devynių“ 


Sambarių šventė dar kitaip vadinama, pasak M. Pretorijaus, „ant 
trijų devynių, t. y. šventė triskart devyni“ (ant tryu dewinu, i. e. das 
Fest, der dreymah! Neun) (PrPĮ III:510-511; BRMŠ III: 186, 291). 
Operuojant tokiu numerologiniu principu atlikinėta jų subėrimo 
kartu, kitaip tariant, sambarių, apeiga. Draugėn ant tryu dewinu 
sužerti grūdai kotiruoti esantys tinkami ritualiniam alui daryti bei 
duonai kepti. 

Tad į krūvą supilamos 9 įvairių rūšių grūdų saujos, samstant kie- 
kvieną po trejetą kartų: „šeimininkas, atlikdamas tam tikras apeigas, 
ima visų rūšių grūdų po geras devynias saujas, tačiau imdamas jis 
kiekvieną saują sudeda iš trijų dalių, taigi jis turi samstyti tris kar- 
tus, kol surenka visą saują, vadinasi, jis samsto 27 kartus, lyg imtų 
27 saujas visų rūšių grūdų, kurių tik sėjama, būtent: rugių, kvie- 
čių, sėmenų, miežių, žirnių, pupelių, lęšių ir t. t. ir visa tai suberia 
kartu“ (PrPĮ III: 511)"2, K. Straubergas, nagrinėjęs M. Pretorijaus 
aprašytus kūlės sambarius, teigia, jog triskart trys ir triskart devyni 
(9 ir 27) yra šventieji skaičiai (Straubergs 1949b: 150—151). Iš tie- 
sų skaičiai 3, 9, 27 yra magiški, paliudyti senosios baltų religinės 
praktikos, tačiau konkreti jų simbolika nėra aiški. Pažymėtina, kad 
3 (kurio sandauga iš 9 sudaro 27), itin pamėgtas kiekio organizavi- 


kaitė 1993: 46). Tačiau jokia dievybė jau nebūdavo minima. Jei priimtume 
šiek tiek abejonių keliantį teiginį, kad Sambarys/Žembarys esąs dievas, kyla 
klausimas, ar jis autonomiškas, ar kurios nors kitos chtoninės dievybės, kad 
ir Žemėpačio, kuris taip pat siejosi su žeme ir sambarių ritualu, vienas iš 
vardo pakaitalų. O galbūt tai tik sambarių ritualą įasmeninanti būtybė. 

"2 Toks įvairių grūdų sumaišymas asocijuojasi su senovės graikų ritualu — 
panspermia „visos sėklos“. Tas mišinys būdavo išverdamas ir aukojamas. 
Šis ritualas, paprastai skiriamas Demetrai ir Dionisui, buvo svarbi daugelio 
žemdirbystės švenčių, švęstų po rudens ekvinokcijos ir prieš pavasario ly- 
giadienį, dalis (Haland 2001: 213). 

mo principas archaj inėse mitopoetinėsė sistemose, neretai laikomas 
absoliučios tobulybės, idealaus pavyzdžio vaizdiniu bei ženklu. Tai 
viena tvariausių, nuo seniausių civilizacijų iki dabar vartojamų nu- 
merologinių semantinių struktūrų. Tridališkumas - būdinga struk- 
tūra mitopoetiniame makrokosme (tridalis pasaulio modelis), tre- 
jybė — viena iš esminių dievų pasaulio konstantų (tridalė panteono 
organizacija) (žr. MHM II: 630). Neretai pasiremiant skaičiumi 3 
modeliuojami įvykiai laiko skalėje. Skaičius 3 asocijuojasi ir su pil- 
natve, pusiausvyra, kadangi jo trejybinėje struktūroje glūdi pradžios 
(1), vidurio, arba mediumo (2), ir pabaigos, užsklandos (3) idėjos. 
Šių trijų skaitmenimis išreikštų elementų visuma reprezentuoja 
harmoningą numerologinį universumą. 

Aiškinant skaičiaus 27 prasmę baltų mitologinėje tradicijoje esa- 
ma mėginimų jį sieti su laiko parametrais ir astronominiais reiški- 
niais. Libertas Klimka skaičiaus 27 ir kombinacijos „trejos devy- 
nerios“ prasmę interpretuoja įžvelgdamas šių dydžių koreliaciją su 
Mėnulio fazių kaita. Anot jo, trys Mėnulio atmainos - priešpilnis, 
pilnatis, delčia — dalija siderinį (žvaigždinį) mėnesį, trunkantį maž- 
daug 27,3 paros, į tris devyniadienes savaites. Jo supratimu, iš čia 
ir galėjo atsirasti mįslingoji trejų devynerių formulė (Klimka 1999; 
122). Sąsajos su lunariniu kalendoriumi, aiškinant trejų devynerių 
formulę, hipotetinė koncepcija iš tiesų įdomi. Tačiau ar būtent 
tai yra tikrasis raktas, leidžiantis atskleisti aptariamo skaitmeninio 
modelio logikos principą ir poreikį jį naudoti žemdirbių ritualuo- 
se, yra kvestionuotinas klausimas, kurio sprendimą galbūt pateiks 
tolesni baltų sakraliosios numerologijos tyrinėjimai. 

M. Pretorijaus aprašytas grūdų seikėjimas sambariams schema- 
tiškai galėtų būtų taip pavaizduotas: 


1 2 34 5367 68 9 saujos 
IT HE III III II III III III III sėmiai 


27 sėmių suma 

Iš viso atliekami 27 sėmiai. Skaičius 27 lietuvių pasitelkiamas 
ne tik šiame, bet ir kituose ritualuose, susijusiuose su chtonine 
mitologija ir jos dievybėmis ar mitologizuotais gyvūnais. Vilniaus 
kolegijos jėzuitų 1600 m. pranešime užsimenama, kad deivėms 
(Deyues), garbinamoms svirnuose akmenų pavidalu, grūdų ir gy- 
vulių sergėtojoms, būdavo aukojami 27 gabaliukai duonos kartu 
su juodo dar žindomo paršiuko ir kitokio maisto likučiais (BRMS 
II: 620, 628). Skaičiumi 27, taip pat 3 ir 9 operuota ir užkalbėji- 
muose nuo gyvatės įkandimo bei kai kurių ligų (Reikia sukalbėti 
įeinant į girią, kad gyvatė neįkąstų: „Jūs esat trejos devynerios“ <...> 
LUS 79; plg.: LUŠ 80-82, 84, 85, 705, 831). Matyt, šioji nume- 
rologija išties turėjo maginės galios. 

M. Pretorijus pabrėžia, kad sambariams buvo naudojami ne bet 
kokie grūdai, o „pirmuonys, kurie buvo pirmiausia kuiti ir vėtyti, ir 
vėtant jie tuoj pat atskiriami, nes jeigu jie jau susimaišė su kitais, iš 
kurių buvo kiek nors paimta, tai tokie jiems jau nebetinkami“ (PrPĮ 
III: 511). Nuo seno kaip tinkamiausi aukojimams minimi tie grūdai, 
kurie buvo iškulti ir išvėtyti pirmieji, taip pat pirmieji nupjauti javai. 


Libacijos Žemynai ir gaidžio bei vištos auka 


Kūlės pradžiai padarytas sambarių alus buvo aukojamas grūdus 
globojančiai dievybei. M. Pretorijaus teigimu, šios apeigos būda- 
vusios uždaros — užsisklendžiama namuose tik su namiškiais, be 
to, vakaro metu, kai ūkio darbai apeiti (PrPĮ III: 512—513). 
Šeimininkas, prieš atkimšdamas volę, priklaupęs prie ketvirtės 
(jei būdavo užraugiama ketvirtis misos; žr. PrPĮ III: 512-513) 
ar statinaitės, melsdavosi, prašydamas Dievo laiminti suteiktas 
dovanas bei leisti ir toliau naudotis jo globa (PrPĮ III: 512). Po 
to tekindavęs alų į ąsotį, prieš gerdamas nuliedavęs triskart ant 
volės Žemynėlei, sakydamas jai įprastinius garbstymus: „Zemyne 
žedkellei, zydek ruggeis, mezais...“ (PrPĮ II: 512-513; BRMŠ III: 

186, 292).Tai atlikęs, šeimininkas eidavęs į patalpą, kur gaidys 
ir višta skyrium aukojimui būdavę surišti. Be šeimininko, būti- 
nai dalyvaudavusi pati ir vaikai. Čia jis, laikydamas ąsotį rankoje, 
klaupdavosi ir kreipdavosi į Dievą, dėkodamas už jo dovanas ir už 
suteiktą malonę sėkmingai sudoroti derlių?3. 

Po to būdavo aukojami gaidys ir višta, pasak M. Pretorijaus, 
Dievui ir Žemynai. Pasirenkami tam tikrais ypatumais pasižy- 
mintys paukščiai. Tų metų gaidys (tačiau tai turi būti ne raudo- 
nas, o juodas, baltas arba raibas gaidys) užmušamas šeimininko 
klūpant specialiai tam padarytu samčiu. Tada meldžiamasi Dievui 
ir nugeriama dar kartą, bet taip, kad dar liktų trečdalis gėrimo. 
Po viso to samčiu užmušama višta, kuri yra iš tos pačios vados 
kaip ir gaidys (ji irgi turi būti ne raudona). Trečią kartą šeimos 
galva išgerdavęs alų iki dugno ir statydavęs indą šalin (PrPĮ III: 
514, 515). Aukotojui daužant paukščius, kiti dalyviai, laikydami 
dangun iškėlę abi rankas, kalbėdavę tokius žodžius: „Dieve ir Tu, 
Žemynėle (Zemynele), žiūrėk, mes dovanojame Tau šitą gaidį ir 
vištą, priimk juos kaip auką (dovaną), kurią dovanojame iš savo 
geros širdies“ (PrPĮ III: 515)P*. 

Kyla klausimas, kas yra tasai Dievas, į kurį kartu su Žemynėle 
kreipiamasi aukojant gaidį bei vištą. XVII a., M. Pretorijaus gy- 
venamuoju laikotarpiu, dviejų religijų koegzistencijos sąlygomis, 
iš tikrųjų galėjo būti meldžiamasi ir vieniems, ir kitiems dievams. 
Patikimai nustatyti, kuriai dievų kategorijai - senųjų ar vėlyvųjų — 
atstovavo šis Dievas, yra keblu. Padėkos žodžių šiam Dievui užbai- 


153 Herr Gott, durch deine Gnade haben wir deine Gaben nunmehro vom Felde 
eingeaugstet, du hast uns Gesundheit gegeben, daf wir alles verichten und dei- 
ne Gaben aufdreschen und zu unserem Nutzen gebrauchen konnen, davor sey 
Dir Danck gesagt, bittet auch vor das gesūete Korn, bethet darauff das Vater 
unser. „Viešpatie Dieve, per Tavo malonę mes Tavo dovanas iš lauko suve- 
žėme, tu mums sveikatos davei, kad galėtume viską padaryti, tavo dovanas 
iškulti ir naudoti savo poreikiams, už tai mes sakome ačiū“. Jis meldžia 
globoti ir pasėtus rugius, po to sukalba „Tėve mūsų“ (PrPĮ III: 512, 513). 
Gott und auch du Zemynele, siehe, wir schencken Dir diesen Hahn und Hen- 
ne, nimm sie auf alf ein Opffer (Geschencke), so au guttem Hertzen von uns 
geschieet (PrPĮ III: 514). 


15 


> 

gimas „Tėve mūsų“ malda (PrD] III: 512, 513) tarytum orientuo- 
tų į krikščionybę, bet gaidžio ir vištos aukojimas jam asocijuojasi 
su pagoniška dievybe, konkrečiai — su Žemėpačiu. Juolab, kad 
pastarajam tokia auka galėjo būti skiriama per kasmetinį namų 
pašventinimą gruodžio pabaigoje."'? Prisimintinas ir dar vienas ar- 
gumentas Žemėpačio naudai. Vienoje į įkurtuvių aprašymą įterp- 
toje maldoje, kurioje kreipiamasi į neįvardytą Dievą, skliaustuose 
prišliejamas M. Pretorijaus paaiškinimas: Lieber Gott (Einige setzen 
dabey Žemepatie), diesen frischen, gesunden Hahnen undt Henne 
schencke ich dir <...> „Mielasis Dieve (kai kurie sako Žemepatie), 
šitą guvų, sveiką gaidį ir vištą dovanoju Tau <...>“ (PrPĮ III: 554, 
555: BRMĖŠ III: 303). Čia „mielam Dievui“, kuris komentuoja- 
mas kaip Žemėpatis (arba jo vietą vėliau pradėjęs užimti krikščio- 
nių Dievas), paskiriami kaip tik gaidys ir višta, tik per įkurtuvės 
šie paukščiai ne užmušami, o paliekami namuose gyvi, kadangi 
jie priklausą „gyvenamojo namo Dievui“ (PrPĮ: III 554, 555). 
Mangirdas Bumblauskas, analizavęs su sambariais susijusius mal- 
dų tekstus ir pastebėjęs, jog per šią šventę ne kartą meldžiamasi 
„Tėve mūsų“ ir sukalbamos kitos krikščioniškos maldos, tai yra 
„Tikiu“, Dešimt Dievo įsakymų (PrP]Į III: 512, 513, 516, 517), 
priėjo išvados, kad sambarių ritualai akivaizdžiai sinkretiniai — 
aukojama ir krikščioniškam Dievui, ir Žemynėlei (Bumblauskas 
2012: 123). Iš tiesų skirtingų religijų susiliejimo reiškiniai buvo 
akivaizdūs anuometinėje Mažosios Lietuvos autochtonų būtyje 
ir senieji ritualai, matyt, nebuvo griežtai atskiriami nuo naujojo 
tikėjimo dalykų, įsitvirtinančių valstietijos sąmonėje. Tad čia mes 
ir matome senųjų ir krikščioniškųjų dievų kontaminacijos, mai- 
šymosi reiškinius. Logiškai mąstant, krikščioniškieji dievai užėmė 


“? Aukojant tos pačios vados gaidį ir vištą per kasmetinį namų pašventinimą 
gruodžio gale, „kai būna trumpiausios dienos“, būdavo kalbama malda į 
Dievą ir Žemėpatį, po maldos Žinyne Naujais ir palabinama. Šeiminin- 
kui užmušant gaidį ir vištą, dalyvaujantieji virkauja: „Pasitenkink, mielasis 
dieve Žemėpati, šita auka ir būk mums malonus“ (PrPĮ III: 548—-549). Tad 
akivaizdu, kad naminių paukščių auka buvo skiriama Žemėpačiui. 

ankstesniųjų vietą. Tačiau neatmestina ir ta mintis, kad kadaise 
per kūlę galėjo būti aukojama, be Žemynos, ir kitam žemės dievui 
Žemėpačiui, globojusiam sodybą sū jos gyventojais, gyvuliais ir | 
visu turtu. 

Išdorota aukojamoji višta būdavo išverdama. Dubuo su paukš- 
tiena pastatomas ant vidury gryčios apversto puspūrio, apdengto 
skariniu, čia padedama ir duonos (iškeptos iš 27 sėmių įvairių 
grūdų mišinio), sviesto ir kt. (PrPĮ III: 515), Kiekvienam šeimos 
nariui ant puspūrio būdavo patiekiama po pagranduką““, 

Šeimininkas ir jo šeimos nariai suklaupdavę. Šeimos galva im- 
davęs pašventintą samtį ar šaukštą ir pildavęs alų į tris pašventintus 
(szwenczamus) kaušelius. Kiekvienas iš tų trijų kaušelių būdavo 
pripildomas, semiant tris kartus (dreymahl in die drey Kauszelen, 
doch das jede Kauszel mit dreymahligem schopffen gefūllet werde 
<...> PrPĮ III: 516). Atlikdamas gėrimo ceremoniją, šeimininkas 
išgerdavęs tris (sic!) kaušelius iš eilės, po to kaušelis būdavo per- 
duodamas kitiems šeimos nariams. Vaikas ar brolis, paėmęs pripiltą 
kaušelį, žemynėliaudavęs, dėkodavęs Dievui už geras dovanas, pra- 
sydamas ir kitais metais duoti ne mažiau, o daugiau, ir išgerdavęs 
tris (vėl būtent tiek) kaušelius, taip darydavę ir visi klūpantys (PrPĮ 
III: 516, 517). Vadinasi, prieš apeiginę vakarienę gertas bei atnašau- 
tas sambarių alus žemynėliaujant, tai yra jo nuliejant Žemynėlei. 

Įsidėmėtina, kad trys kaušeliai eidavę devyniskart aplinkui per 
apeigų dalyvius. Kiekvienas klūpodamas turėdavęs išgerti po 27 
kaušelius (und gehen die drey Kauszelen Neunmahl herumb, die alle 
Zeit mit einem Zug miissen aupgeleeret werden, also 27 Kauszelen 
auptrincket kniendt <...> PrPĮ III: 518, 519). Ir vėl remtasi sakra- 


26 Panašios apeigos su duona būdavo atliekamos per kasmetinį namų pašven- 
tinimą gruodžio pabaigoje. Duona būdavo priglaudžiama prie žemės ir 
kalbama malda Žemėpačiui ir Žemynėlei: Du Zemepatie, du gibst uns solch 
gutt Brodt, davor dancken Dir, hilff, dap wir durch deinen Segen unsern Acker 
betreiben und durch Zuthun der Zemynelen mehr deiner gutten gaben empfan- 
gen mėgen etc. „Tu Zemepatie, ta duodi mums tokios geros duonos, už tai 
mes tau dėkojame, padėk mums su tavo palaiminimu įdirbti savo laukus ir, 
padedant Žemynėlei, gauti daugiau dovanų ir t. t.“ (PrPĮ III: 550, 551). 

liąja numerologija. Taigi ne tik alaus gaminimas, bet ir jo gėrimo 
apeiga buvo susieta su skaičiais 3, 9 ir 27. 

Šitaip iš įvairių rūšių grūdų, sudėjus juos kartu ir iš to mišinio 
padarius sambarinio alaus bei iškepus duonos - sau ir dievybėms, 
paaukojus naminų paukščių porą, būdavo „bendraujama“ su jomis 
maldomis ir kitais garbstymo ženklais namų aplinkoje, visiems 
šeimos nariams dalyvaujant.“? Tikėtasi, kad atlikus šias religines 
apeigas grūdai būsią palaiminti ir tapsią pašventintais. 


Kūlės pabaigtuvės, arba gabjauja 


Nuliejimai Žemynai su jai skirtomis maldomis ir palabinimu bū- 
davo įterpiami ir į kūlės pabaigtuves, kuriose pagrindinį vaidmenį 
atliko vis dėlto ne šioji deivė, o, kaip rodo M. Pretorijaus aprašai, 
dieviška esybė, įvardyta Gabjaugia. Tad ritualiniame kūlės sce- 
narijuje susiduriame su dviem tos pačios srities patronais arba, 
kitaip tariant, su dievybių dvivaldyste apibrėžtoje laiko ir erdvės 
situacijoje. Žemyna, javų deivė, kurios žinioje buvusios grūdinės 
kultūros, tam tikromis aplinkybėmis įgydavusi savo antrininką ar 
pagalbininką, kuris funkciniu atžvilgiu nemaža dalimi dubliuoda- 
vęs tikrosios javų deivės funkcijas. Tiesa, Gabjauja viešpataudavu- 
si tik trumpą laiką — per kūlę ir tik tam tikroje erdvėje — patalpoje, 
kur džiovinami ir kuliami javai. 

Gabjaugia M. Pretorijaus siejama su tuo pačiu vardu vadinta 
„Jaujų švente“ — gabjaugais: 


7 Rytų ir pietų slavai, baigdami arba pradėdami kūlę, taip pat aukodavo gaidį 
arba vištą. Gomelio baltarusiai per kūlės pabaigtuves, be vaišinimosi vištie- 
na, ant grendymo išgerdavę degtinės. Iškilmės baigdavosi linkėjimais gero 
derliaus ateinančiais metais ir laimės bei sveikatos šeimos nariams. Be to, 
kūlėjams būdavo verdama košė iš įvairių kruopų, kad būtų geras būsima- 
sis derlius (C/] III: 288-289). Tad paukštiena ir grūdų mišinio patiekalas 
ir slavams, ypač baltarusiams, buvo apeiginiai kūlės patiekalai, t. y. auka 
derlingumą lemiančioms dievybėms. 

Gabjaugais ist ein Fest gleichsam der Jaugien und wird dem Gott 
Gabjaugia gehalten, der“wird als ein Gott der Jaugie, des Getreidigs 
und des Feuers, gehalten, welches allerdings auB ihren Gebethen zu 
sehen, die sie bey diesem Fest hersagen. „Taigi gabjaugais yra tary- 
tum jaugių šventė, skirta dievui Gabjaugia, jis laikomas jaugių, javų ir 
ugnies dievu — tai matyti iš jų maldų, kalbamų per šitą šventę“ (PrPĮ 
III: 522, 523). 


Vadinasi, „jaujų šventė“ gabjaugais galėjo būti skiriama tuo 
pačiu vardu vadintai dievybei Gabjaugia, viešpatavusiai jaujose ir 
saugojusiai jose laikomus javus nuo ugnies"*š. 

Jauja — kūrenama kluono dalis, kur džiovinami javai arba linai 
(LKŽe: jauja). Pasak P. Pretorijaus, jauja — tai „daržinė, kurioje 


58 LKŽ duomenimis, gabjduja „turtų deivė senovės lietuvių tikėjime“ „pik- 
toji dvasia, velnias“, „kūlės pabaigtuvės, vaišės išsikūlus“, „javų džiovykla, 
jauja“; gabijūuja „paskutinė jauja (kulti, minti)“ (Jau rytoj pas mūsų būs 
gabijauja, o pas jūsų kada? LI); gabjūujis „klėties dievas, kaukas, gabvartas“ 
„vaišės pabaigus kulti, prašmintinis“ (LKŽe: gabjauja, gabijauja, gabjau- 
jis). Išskirtina gabjaujo reikšmė — „klėties dievas, kaukas, gabvartas“, kuri 
nurodyta, pasiremiant Kristupo Sapūno 1673 m. veikalu (plg. BRMĖŠ III: 
48). Žodžiais gabvartai, gabartai galėjo būti vadinamos tam tikros mitinės 
esybės. Gabartai pirmą kartą buvo paminėti 1666 m. Klaipėdos apskrities 
reformacijos veikėjo Wilhelmo Martinijaus (Martinius): „Absint Perkūnas, 
Lituans, Babilasgue Gabartai, Nec non Gabjaukurs Baubegue >emmepati 
<...>“. „Tepradingsta Perkūnas, Litvanis, Babilas, Gabartai, / Gabjaukuras, 
teprasmegs, Baubas, Žemėpatis pats“ (BRMŠ III: 62-63). M. Pretorijus 
Gabjaują ir gabartus mini kaip autonomiškus mitinius veikėjus, priskirda- 
mas ir vieną, ir kitą namų dievų kategorijai, tik Gabjauja yra jo pateikiamo 
dievų ir mitinių būtybių sąrašo pirmoje pusėje po Leumele, o Gabartai — 
beveik gale po Kaukarei (PrPĮ III: 272, 273). Kitoje veikalo vietoje istorikas 
gabwartus ir gabartus sieja su kaukarais: Es haben auch die Nadrawen einige, 
die sie Kaukarus, item, Gabwartus et Gabartus nennen. Selbige aber sind die 
vorigen Kaukuczei oder Erd-Gėtter, die ihnen pflegen viel Giitter und Segen 
in den Scheunen und Stdllen zu zufihren. „Nadruviai dar turi tokių, kuriuos 
vadina kaukarais, taip pat gabwartais ir gabartais. Bet jie yra ankstesnieji 
kaukučiai arba žemės dievai, mėgstantys jiems į daržines ir tvartus nešti 
daug turtų ir palaimos“ (PrPĮ III: 294, 295; plg. su kitu šio teksto vertimu: 
BRMŠ III: 259). Tad gabvartai ir gabartai turėję ryšį su namais ir turto, 
palaimos nešimu į daržines bei tvartus. Kažin, ar gabvartai ir gabartai funk- 
ciniu požiūriu identifikuotini su gabjauju/gabjauja. 

jie džiovina ir kulia savo javus“ (PrPĮ III: 188, 189; plg. PrPĮ III: 
522, 523). Jaujoje paprastai būdavusi krosnis, užkuriama tam, kad 
javai geriau džiūtų. Senovėje ji būdavo įrengiama tiesiog duobė- 
je: Senovės jaujoj krosnis buvus duobėj Ds; Reik eiti į jaują, pakurti 
dubo|je] pečių, sudžiauti javus į ardus Pln (LKŽe: jauja). Jaujose 
neretai kildavę gaisrai. Dėl šios priežasties jaują stengtasi įrengti 
atokiau nuo gyvenamosios trobos, sodybos pakraštyje, kad gaisro 
atveju neužsidegtų kiti pastatai (Kilo gaisras iš jaujos, kurioj vakar 
linus mynė iki vėlai nakčiai Rz; LKŽe: jauja). Tad jaujos ryšys su 
ugnimi — anuomet egzistavusios realybės atspindys. Šią tikrovę 
savo funkcijomis reflektavo ir dievybė Gabjaugia, kuri javams pa- 
tekus į jaujas, matyt, rūpinosi javų išsaugojimu nuo gaisro jiems 
džiūstant, taip pat kūlės metu. Palyginti su Žemyna, aptariamos 
būtybės veiklos ir suverenumo plotmė buvo kur kas siauresnė ir 
specifiškesnė. 


Gabjauja, Jagaubis: dievybių funkcijos 
ir vardų etimologija 


Gabjaujis, kaip Deus horreorum „Klėčių dievas“, pirmą kartą šal- 
tiniuose buvo paminėtas lietuvių kalbininko Kristupo Sapūno 
(Compendium Gramaticae Lithvanicae, 1673 m., BRMŠ III: 48). 
M. Pretorijus, bene daugiausia skyręs dėmesio Gabjaujui (Ga- 
bjaugis), savo bendresnėje dievybių klasifikacijoje jį prezentavo 
kaip darbo dievą (greta Pergubriaus), be to, skyrė prie namų dievų 
(PrPĮ III: 148, 149, 272, 273). Konkretizuodamas jo valdymo sritį, 
jis ne vienoje savo veikalo vietoje kartoja kone tą pačią šios die- 
vybės definiciją, esą Gabjauja esąs grūdų ir jų pastatų dievas (ein 
Gott ūber das Getreydigt, und dessen Gebūude <...> PrPĮ III: 298, 
299). Dar kitur jo teigiama, kad Gabjaugia garbinama dėl grūdų 
išlaikymo (wegen erhaltung des Getreidigs PrPĮ III: 698, 699) ir 
kaip saugotoja nuo ugnies (du hast uns unser Hauf bewahret vor 

vielen Gefahren, insonderheit, dafš das Feiier uns nicht betrūbet hat 
<...> PrPĮ III: 524, 525).Tad, remiantis M. Pretorijaus žiniomis, 
dominuojantis Gabjaujos požymis = ryšys su grūdais ir patalpa, 
kurioje jie laikomi, o viena svarbiausių funkcijų — apsauga ir vie- 
nų, ir kitų nuo ugnies. 

M. Pretorijus kalba apie Gabjaujį / Gabjaują, pristatydamas jį 
vokiškai žodžiu ein Gott „dievas“ (PrPĮ III: 522), o lietuvių kal- 
ba pateikiamoje maldoje — Diewe (PrPĮ III: 524, 525). Tai leistų 
manyti, kad ši dievybė istoriko laikyta vyriškos lyties, nors kai 
kurios jo vartojamos teonimo formos Gabjauja, Gabjavja, Ga- 
bjaugia (PrPĮ III: 272, 273, 298, 299, 698, 699) labiau asocijuojasi 
su motetiška gimine. Kitų autorių požiūriu, tai deivė. P Ruigys 
teigia, jog Gabjauja, os, f. die Goettin des Reichthums — „turto 
deivė“ (BRMŠ IV: 41). Tokios pat nuomonės yra ir K. G. Mil- 
kus (BRMŠ IV: 79). Reikėtų turėti omenyje ir tai, kad lietuvių 
ir prūsų palikuonių ugnies dievybės ją ne tik prižiūrėjusios, bet, 
kaip nurodoma kai kuriuose šaltiniuose, ir saugojusios nuo ga- 
limos šios stichijos žalos ir yra įvardijamos moteriškos giminės 
vardais - Gabija (Gabie), Matergabija (Matergabia), Polengabija 
(Polengabia), Užpelenė (Aspelenie), Ponikė (Ponycke) (BRMŠ II: 
582, 584, 595, 597; III: 149, 262). Ugnies įkūrimas ir priežiūra 
dažniau buvo moterų —- namų šeimininkių ar skaisčių mergelių 
vaidilučių pareiga, todėl ir ugnies dievybės, kaip ir jos kurstytojos, 
simbolinė personifikacija paprastai būdavo moteriškos lyties. Šio- 
ji tradicija, taip pat rašytiniuose šaltiniuose vyraujanti aptariamo 
dievavardžio forma Gabjaugia, Gabjauja leidžia manyti šią dievybę 
buvus moteriškos giminės. 

Kaip matėme, aptariamo dievavardžio forma rašytiniuose šalti- 
niuose įvairuoja: Gabjauja, Gabjaujis, Gabjaugia, Gabjaugis, Ga- 
bjavja. Vardas sudarytas dviejų šaknų pagrindu: gab- ir jauj- (bei 
modifikuotomis pastarosios formomis jaug-, jauj-). K. Būga aiš- 
kina, kad pirmasis teonimo sandas — šaknis gab- „dengti, gobti 

saugoti“ randama ir kituose su ugnimi susijusių dievybių varduose 
ar pačios ugnies įvardijimuose: Polengabia, Matergabiae, Gabie, 
gabija „ugnis, kaip šilumos šaltinis“, gabėtū „jėga, galybė, ugnia- 
kuras“ (Būga 1958: 211)*?. 

Šaknis jauj-, be abejo, sietina su žodžiu jauja. Šio žodžio eti- 
mologija, kaip ir jo reikšmė, siejasi su žodžiu javas. Anot Makso 
Fasmerio, žodžiai e6n3, ėsna, kuriais rytų slavų (baltarusių, ukrai- 
niečių) vadinama „ypatingos įrangos javų džiovykla“, yra skoliniai 
iš lietuvių kalbos — nuo jauja. Pastarasis žodis kildintinas nuo ja- 


[2 


vai (plg. sen. indų yavas „varpiniai augalai“, „sora, miežis“ avest. 
Yava- „varpiniai augalai“; Oacmep 1967: 6). Įsidėmėtina, jog M. 
Pretorijus vienoje veikalo vietų vartoja lytį jauwja, kurios ryšys su 
leksema javas akivaizdus (PrPĮ III: 632, 633). Tad vardo Gabjauja 
reikšmė, remiantis jo etomologine analize, - būtybė, gobianti, 
sauganti javus. Tai atitinka M. Pretorijaus apibrėžtąją dievybės 
paskirtį (ein Gott ūber das Getreydigt, und dessen Gebūude PrPĮ III: 
298, 299; plg. PrPĮ III: 522, 523). 

Žinomas dar vienas teonimas, primenantis aptariamą dieva- 
vardį, tik gerokai transtormuotą, — tai Jagaubis!“?. Dievas Jagau- 
bis interpretatio romana principu kai kurių leksikografų sietas su 


**? Beje, Gabija taip pat buvo siejama su jauja ir su joje laikomais javais. Anot 
J. Lasickio, į Gabiją kreiptasi, siekiant, viena vertus, palaikyti liepsną, kita 
vertus, apsaugoti nuo gaisro pastogėse prie ugnies džiūnančius javus: „Ka- 
dangi vasara trumpa ir nupjautų javų jie nespėja gerai išdžiovinti, tą darbą 
užbaigią pastogėse prie ugnies, Tada jie turi maldauti Gabiją (Gabie) šito- 
kiais žodžiais: „Gabie deuaite, pokielki garunuleiski kirbixstu.“ — „Pakel- 
ki - sako — liepsną ir nebarstyk žiežirbų“ (Ališauskas 2012a: 119). Vadinasi, 
siekiant apsaugoti javus, laikomus tam skirtose saugyklose, nuo pragaištin- 
gos ugnies pavojaus, kreiptasi ne tik į Gabjaują, bet ir į Gabiją. Dievavar- 
dyje Gabjauja, galimas dalykas, užkoduota tam tikra Gabijos specializaci- 
ja, - jos kaip Jaujos Gabijos, atliekančios savo funkcijas jaujose, profilis. 
Pažymėtina ir tai, kad BRMŠ keturtomyje Gabija (neskaitant Matergabijos 
ir Polengabijos) buvo paminėta tik vieninteliame šaltinyje (J. Lasickio vei- 
kale) ir būtent kaip deivė, sauganti javus, kad jie neužsidegtų, patalpoje, 
kur jie sukrauti džiūna prie ugnies. Nors kituose — sakytinės tradicijos — 
šaltiniuose Gabija yra paliudyta gausesnių duomenų ir ją atpažįstame kaip 
namų židinio ar tiesiog namų ugnies deivę (BsTB V: 264-265). 

160 Apie Jagaubį mitologiniu požiūriu žr. Greimas 1976. 

Vulkanu, vyriškuoju romėnų dievu. Pirmasis dievavardį Jagaubis 
paminėjo žodyne (po sąvokos Gabjauja) j. Brodovskis: Vulcanus. 
Jagaubis, Ugnis [zwėnta. Feuer Gott (BRMŠ IV: 29). Panašiai Ja- 
gaubį pristatė ir P. Ruigys - Vulcanus der Heyden „pagonių Vul- 
kanas“ (BRMŠ IV: 41) bei K. G. Milkus - der Gott des Feuers der 
Heiden „pagonių ugnies dievas“ (BRMŠ IV: 79). Romėnų Vul- 
kanas (Vulcanus, Volcanus) — destruktyvios, naikinančios ugnies 
dievas. Sausuoju metų periodu, kai iškildavęs gaisro pavojus javų 
saugykloms ir miškams, būdavo švenčiamos šiai dievybei skirtos 
Vulkanalijos (rugpjūčio 23 d.). Jo kultas buvo itin ryškus Ostijoje, 
pagrindinėje Romos javų saugykloje (FWSD: 1163). 

Gabjaujis ir Jagaubis veikiausiai yra tas pats dievas. Teonimas 
Jagaubis sudarytas bemaž iš tų pačių šaknų kaip Gabjaujis. Jagau- 
bio atveju, matyt, įvykusi metatezė — vardą sudarantys dėmenys 
susikeitė vietomis. Pasak K. Būgos, Jagaubis (taisytinas į Jauga- 
bis) „būtų tas pats žodis kaip ir Gab-jūuja, tiktai atbulai sudėtas“ 
(Būga 1958:211). Abiejų dievavardžių sandai gab- ir gaub- asoci- 
juojasi su Gabija, lietuvių ugnies dievaitės vardu, kurios funkcijos, 
aprašytos J. Lasickio, kaip tik siejamos su džiūvančių pastogėse 
javų apsauga nuo gaisro (BRMŠ II: 584, 597). Vadinasi, Gabjaujos 
/ Gabjaujo funkcionavimo plotmė iš dalies sutampa su Gabijos 
veiklos sritimi. Tačiau, kaip buvo pabrėžta, ir su Žemyna Gabjauja 
turi bendrą patronuojamą objektą - kuliamus grūdus, kurių išsau- 
gojimas — jųdviejų priedermė. 


Kūlės pabaigtuvių „ridikas“ ir „bobos“ 


Šiaulių apskrities Padubysio valsčiuje pabaigus kulti javus bū- 
davo atliekama apeiga, vadinta „ridiko“ nešimu: 
Pabaigus kulti, skubama nešti pas kaimyną „ridiką“. „Ridikas“ — pati 
žinia, kad jau kitas anksčiau išsikūlė. Tai pajuoka pasilikusiems, Todėl 
keldavos anksčiau kulti, kad galėtų kitiems nunešti ridiką. Nešąs ridi- 

ką turi saugoti, kad jo kaimyno klojime pasilikę kūlėjai nepačiuptų, nes 
niekas nenori, kad ridiką atneštų. Jei nešėją nusaugo, šiam kelnes pri- 
kiša šiaudų. Daro dar ir taip. Anksčiau iškūlę vyrai ir merginos nueina 
kaimynui padėti. Iškulto klojimo šiaudus deda į keščias (dvi kartys, 
naščiai). Juos, pabaigus kulti, reikės nunešti į šiaudų daržinę. „Padėjėjai“ 
nepastebimai į tuos šiaudus paslepia kelmą ar akmenį, kad būtų sunku 
nešti (kartais pats talkininkas įlenda). Nunešus juokiamasi, kad šiau- 
duose buvęs ridikas. Iš to papročio kilusios ir patarlės: 

„Kelkitės, nes begulint aineš ridiką!“ 

Panašus paprotys yra Žemaitijoj - Kretingos apskr., kai pabaigia vi- 
sus linus minti. Tik ten, vietoj „ridiko“, neša „Kuršį“ Kuršis - iš šiaudų 
padarytas, vyriškai aprėdytas „žmogus“ (Trinka 1935: 243—244). 


Taigi žodis „ridikas“ buvo vartojamas perkeltine prasme. Ši- 
taip įvardytas objektas — kelmas ar akmuo, kartais patsai žmogus, 
įkištas į šiaudus kesčiose. Nešant „ridiką“ dar neišsikūlusiam kai- 
mynui būdavo pranešama apie atliktą darbą, o atsilikėlis pajuo- 
kiamas. Tai, kad „ridiką“ galėjo reprezentuoti žmogus, skatina įį 
lyginti su rugiapjūtės pabaigtuvių Rugių boba, iš šiaudų daroma 
žmogiško pavidalo būtybe. Pats Vladas Trinka, aprašęs paprotį, 
„Tidiką“ susiejo ir su linamynio pabaigtuvių Kuršiu, kuris buvęs 
antropomortinė baidyklė ir taip pat simbolizavo tam tikros rūšies 
derliaus dorojimo pabaigą: „Kuršis - žmogaus šiaudinė iškamša, 
aprengta nudriskusiais vyriškais rūbais“ (Mickevičius 1938: 359; 
plg. Vyšniauskaitė 1980: 61-62). 

Esama dar vieno išskirtinio fakto, gretintino su apeiginiu kūlės 
baigties „ridiku“, ypač kai juo dėdavęsis patsai talkininkas. Tai 
paprotys kūlės pabaigtuvėse aprišti moteriškę šiaudų kūliu: „Kai 
kuriose Lietuvos vietose, baigiant kulti, šeimininkė, paruošusi 
vaišes, stengdavosi nepastebėta įmesti į šalinę ar ant grendymo 
samtį. Pavykus ji galėjo talkininkų nebevaišinti, nepavykus bū- 
davo talkininkų surišama į šiaudų kūlį ir išsipirkti tegalėjo, paža- 
dėjusi prie pabaigtuvių vaišių dar alaus bačką“ (MLTE II: 725). 
A. J. Greimas, komentavęs šį paprotį, teigia, jog „į šiaudų kūlį 
įrišta šeimininkė atstovauja ne ką kita, o tik pačią Javų dvasią“ 

(Greimas 1990: 299). J. G. Frazeris; rėmęsis ir lietuvių etnografijos 
medžiaga kalbėdamas apiš kūlę, yra užsiminęs apie per pabaig- 
tuves kūlėjų sutaisytą žmogiško pavidalo pėdą; jo sakoma, kad 
lietuvių valstiečiai paskutinio pėdo nekuliantys, bet, suteikę jam 
moters formą, nuvežantys į kluoną kaimynui, dar nebaigusiam 
kūlės (Opasep 2006: 528). Tiesa, J. G. Frazeris nenurodė šaltinio, 
iš kur paėmęs šį faktą. Nepaisant to, juo vėliau operavo J. Balys, o 
pastaruoju remdamasi — ir P. Dundulienė. J. Balys tvirtino, kad šis 
moters pavidalo pėdas esanti javų dvasia, P. Dundulienė - kad tai 
„senovinių religinių apeigų, skirtų derliaus dievybei“, viena iš lie- 
kanų (J. Balys 1942: 802, 808; Dundulienė 1963: 232 ). Jie prišlieja 
prie aptarto tipo apeigų ir dar vieną kūlės pabaigtuvių tradiciją: Ryt- 
prūsių lietuviai gabjaujos proga kepdavo moteriškės pavidalo pyra- 
gą, vadintą „Bobasuppe“ (Balys: 1948: 94:; plg. Dundulienė 1963; 
232). Anot J. Balio, šioji „Bobasuppe“ — „tai vėl tos pačios dvasios 
vaizdavimas“. Mat, remiantis jo aiškinimu, rudenį ir žiemą javų 
dvasia, atgabenta iš lauko su pirmu arba paskutiniu pėdu, gyvena 
kluone, didina „pakūlą“, apsaugo derlių nuo pelių (Balys 1948: 94). 
Taigi čia paminėtieji kūlės pabaigtuvių apeigų objektai - į šiaudų 
kūlį įrišta šeimininkė, pyragas „Bobasuppe“ — nors ir menkai be- 
paliudyti, buvo interpretuojami išvardytų autorių kaip konkrečiau 
nenusakomos javų dvasios, net dievybės simbolinis įsikūnijimas. 
Panašaus pobūdžio kūlės papročiai yra būdingi ir kitų Europos 
tautų tradicijoms. Sakysim, slovakai ir Čekijos moravai kūlimo ri- 
tualus atlikdavo su pirmuoju arba paskutiniuoju pėdu. Pietų Če- 
kijoje iškilmingai kuldavo pirmąjį atvežtą pėdą, vadintą stary, jį 
iškūlęs valstietis sušukdavęs: „Tai jis!“ Kūlėją, iškūlusį šį pėdą, taip 
pat vadino stary. Jį imdavo gaudyti, įteikdavo šiaudinę lėlę (žebrūka, 
oklepka), kurią jis turėdavęs įmesti tam kaimynui, kuris dar nebai- 
gęs kūlės (CA III: 289). Slovėnai per kūlę kaimynams nešdavo iš 
šiaudų padarytą vyrišką būtybę. Niekam nematant ją numesdavo 
ant grendymo ir užkasdavo iškultais grūdais. Slovėnų mergaitės 
papuošdavusios didelę beržinę šluotą: uždėdavusios jai vainiką, ap- 

kaišydavusios gėlėmis ir tada nešdavusios kaimynams, pas kuriuos 
vykdavusi kūlė, norėdamos nepastebėtos palikti jiems tą šluotą (Ku- 
ret 1996: 122). Šiose išdaigose, be abejo, glūdi tam tikra su archa- 
jiškais agrariniais tikėjimais ir ritualais susijusi primirštoji prasmė. 
A. J. Greimas, vertindamas aptartus kūlės ritualus kaip „reli- 
ginio ritualo degraduotą formą“ ir pripažinęs juose atsispindint 
tikėjimą javų dvasia, yra samprotavęs ir apie tai, kad šis ritualas 
galėjęs inscenizuoti dievo Gabjaujo pagerbimo apeigas: „Galima 
tad lengvai įsivaizduoti senovines apeigas, kurių metu Gabjaujo 
statula, procesijos lydima, buvo išnešama ir perduodama jo globos 
dar reikalingiems kaimynams“ (Greimas 1990: 299—300)!*!, Šio 
aiškinimo, susiejančio simbolines papročių realijas su javų dvasia, 
negalėtume nei patvirtinti, nei paneigti. Akivaizdu, kad komen- 
tuojant senuosius kūlės papročius tebesiremiama J. G. Frazerio 
įtvirtinta koncepcija. Faktų apie senuosius kūlimo papročius stoka 
kol kas neleidžia daryti naujų, o kartu ir tvirčiau paremtų išvadų. 


Primicijų ir gaidžio aukojimas jaujose. 


Jaujose, matyt, baigus kūlę, skalvių (vakarų baltų gentis) būdavo 
aukojama derliaus pirmiena: „grūdus ar žuvis dėjo ant išskobtos 
lentos, ant viršaus liejo midų, pieną ar alų ir tada dėjo ant jau pa- 
ruoštų Žarijų ugnies, šitaip sudegindami [auką] savo dievams. Mat 
šitaip darė su žemaičiais besiribojantys skalviai <...>“ (PrPĮ III: 


“! J. Balys prūsų dievybę Curche, Curcho lygino su kuršių. Remdamasis 
V. Trinkos straipsniu apie „ridiko“ nešimą ( Trinka 1935), nepagrįstai siejo 
kuršį su kūlės pabaigtuvėmis. A.Vyšniauskaitės pastebėjimu, „Balys neįsi- 
skaitė į Trinkos straipsnį: kuršis neštas ne kūlimo, o, kaip liudija visa mūsų 
sukaupta etnografinė medžiaga, linamynio pabaigtuvėse“ (Vyšniauskaitė 
1980: 63). Nebent J. Balys turėjo daugiau mums nežinomų faktų apie kur- 
šį. A. Vyšniauskaitė, svarstydama Kurko ir kuršio ryšio galimybę, taip pat 
kėlė klausimą: „O gal čia turime išlaikytą senovinį kuršo-kelmo, krūmo 
etimoną?“ (Ten pat: 64). 

259). Šie jaujose rengiami primicijų aukojimai būdavo skiriami, 
anot M. Pretorijaus, dievams „Gūrchui ar Patrimpui, kurį garbina 
vardu Gabiauga“: wenn sie in ihren Jaugen die Primitias zurichten 
und halten (Aberglaubischen gebrauch nach) auch dem Gurcho oder 
Padrympo, den sie unter dem Nahmen Gabiauga verehren <...> PrPĮ 
III: 258—259; plg. su vertimu BRMŠ III: 253). Gabjauja čia tapa- 
tinama su Gurchu bei Patrimpu. Veikiausiai M. Pretorijus buvo 
įžvelgęs šių dievybių panašumą — artimą santykį su javais. Tačiau 
ar įmanoma juos gretinti kaip adekvačius, abejotinas klausimas. 
Šiaip ar taip, tikėtina, kad jaujose būdavo aukojamos primicijos, 
ir jos iš tiesų galėjo būti skiriamos su javais susijusiai dievybei, į 
kurios vietą realiausia pretendentė būtų visgi Gabjauja, prižiūrė- 
jusi jaujas, javus ir saugojusi juos nuo ugnies. 

Kūlės pabaigoje Gabjaujai būdavo skiriamas dar vienas — gai- 
džio aukojimas. Tiesa, šio aukojimo maldose būdavo minima ir 
Žemyna. 

Gaidžio aukojimą per kūlės pabaigtuves liudijo ne tik M. Preto- 
rijus, bet ir kur kas vėlesnių laikų autorius - XIX a. folklorininkas, 
leksikografas Antanas Juška. Pasak pastarojo, Ant gabjaujo, t. y. 
ant baigtuvių kūlės, muš gaidį, iššertą prie vėtymo, pakišę po puodu; 
kad užmus, gerai, o kad išbėgs, sukūlus puodą, tai gaidžio čėstis, ir 
paliks gyvas ] (LKŽe: gabjaujis). Vadinasi, šis ritualas galėjo būti 
praktikuojamas ir Lietuvoje. 

M. Pretorijus pažymi, kad aukojimui javų kūlės pabaigtuvėse 
„visiškai juodas gaidys laikomas pačiu tinkamiausiu“ (der Hahn, 
der gantz schwartz ist, wird vor den besten gehalten), nors galėjęs 
būti ir visiškai baltas ar raibas (PrPĮ III; 522, 523)'*. Primintina, 


162 Juodi gyvuliai ar paukščiai neretai būdavo aukojami žemės ar požemio 
dievams ir, matyt, asocijavosi su tamsia šios mitinio pasaulio sferos spalva. 
Sakysim, juodos vištos aukotos žemės dievui Žemininkui (M. Stryjkovs- 
kis, BRMS II: 512, 546). Latvių „laukų ir javų“ dievui Ceruokliui taip pat 
aukota juoda višta, be to, juodas paršelis ir juodas jautis (1606 m. Rygos 
jėzuitų ataskaita, BRMS III: 555, žr. taip pat BRMS III: 557, 562). Juodi 
(arba balti, raibi) gaidys ir višta būdavo skiriami Žemynai per sambarius 
gruodžio pradžioje (PrPĮ III: 514, 515). M. Pretorijus savaip aiškina, kokia 

jog naminiai paukščiai buvo aukojami ir per kitus reikšmingesnius 
javų kultivavimo etapus: gaidys ir višta — prieš sėją (S. Rostovskis, 
BRMŠ IV: 141,144), gaidys — po javapjūtės (Vilniaus kolegijos 
jėzuitų 1605 m. ataskaita, BRMŠ II: 624, 632). Gabjaujoms gaidys 
užmušamas ne bet kuo, o „lazda, kuria maišomi kiaulių taukai 
ir kuri laikoma būtent gaidžiams užmušinėti“, tai yra priemone, 
naudota ne tik buičiai, bet ir kulto reikalams (PrP] III: 524, 525). 
Šitaip nudaigojus gaidį, vien vyrai, ir tik suaugę, pakėlę aukštyn 
rankas ir akis, kalbėdavę: „Gabjauga, sey frėlich und sey auch unf 
gnėdig“ etc.etc. „Gabjauga, džiaukis ir būk mums maloningas“ ir 
t. t.“ (PrPĮ III: 524, 525). 

Paties šeimininko išvirtą gaidį padėdavę kambario vidury ant 
čia pastatyto ir dugnu aukštyn apversto puspūrio, apdengto balta 
staltiese. Vyriškiams suėjus, šeimininkas su pašventintu kaušeliu 
rankoje, pripiltu alaus, vėl melsdavosi: 


Wieszpatie Diewe Gabjaugia, mes taw padekawojom, iog galleiom 
tavo sžittos gerrus dowanus gerrai iszdirpti“ ir t. t. „Vieszpatie Diewe 
Gabjauga, šitas geras dovanas, mes, ačiū Dievui, iškūlėme. Tu mums 
suteikei jėgų tai padaryti, tu saugojai mūsų namus nuo daugelio 
pavojų, ypač kad mūsų nenuliūdintų ugnis, meldžiame tave, duok 
mums ateityje ne mažiau, geriau, ne blogiau“ ir t. t. (PrPĮ III: 525). 


Čia konkrečiau atsiskleidžia Gabjaujos funkcijos, kurios nu- 
sakomos ir kaip kūlės darbų bei žmonių, šiuos darbus dirbančių, 
globa, suteikiant jiems jėgų, o ypač — saugant namus nuo pavojų, 
labiausiai nuo ugnies. 

Po tokios maldos šeimininkas, prieš gerdamas iš kaušelio, at- 
likdavęs alaus libaciją Žemynėlei, linkėdamas: „Zemynele, buk 


intencija būdavo aukojamas gaidys ir kodėl būtent juodas: ,, Gaidį, sako jis 
[nadruvis — N. L.], jie aukoją už namų ūkį, jo pastatus ir laukus, nes jis toks 
padaras, kuris mėgsta laikytis namuose, laiku žadina šeimininką lauko ir 
namų darbams. O kad pirmenybė, jeigu įmanoma, teikiama juodai spalvai, 
tai todėl, kalbėjo jis, kad tai geriausia spalva ir šitokie gaidžiai paprastai 
būna geriausi patinai ir giedoriai“ (PrP] III: 144-147). 

lin [] Įksma i ir Zydek n mussu ruggeis“- <...> (PrPĮ III: 526, 527; žr. ir 
BRMŠ III 296). Nugėrus 'alaus — tradicinis palabinimas ir padė- 
ka Dievui už jo geras dovanas, prašant jo paramos ir toliau. Tai 
darydavę ir kiti sėdintys prie puspūrio, pirmiausia šeimininko sū- 
nus, paėmęs kaušelį iš tėvo abiem rankom, nupylęs Žemynėlei ir 
palabinęs. Pašventintam kaušeliui apėjus ratu, būdavo pradedama 
valgyti. Gaidžio kaulus, jei jų visų šunys nesugrauždavo, užkas- 
davo mėšle (PrP]Į III: 526, 527). Tai tikriausiai irgi aukojimas, tik 
nepasakomas jo adresatas. 

Šeimininkas šventę užbaigdavęs kreipimusi į Gabjaują: „Miels 
Diewe Gabjaugia, mes taw grasžei atlikkom, buk linksmas, musu 
Diewele, perzegnūk mus, musu waikus, žeimyna, nameles, trobeles, 
galwyus, jaweles“ ir t. t. (PrP]Į III: 529), 

Apibendrindami kūlės ir jos pabaigtuvių temą, galime daryti 
išvadą, kad Gabjauja iš tiesų, kaip apibūdino M. Pretorijus, yra 
viena iš namų dievybių, susijusi su patalpa kluone - jauja ir čionai 
džiovinamais bei kuliamais javais. Vis dėlto veikiausiai jos dieviš- 
kosios veiklos sritis buvusi platesnė. Kaip rodo M. Pretorijaus už- 
rašytos Gabjaujai skirtos maldos, šios esybės prašyta saugoti kūlės 
metu ir šeimyną, namus bei kiemą, taip pat galvijus. Galėtume 
konstatuoti, kad Gabjauja - kūlės metu jaujose viešpataujanti die- 
vybė, sauganti ten sudėtus javus nuo gaisro. Gabjauja globojusi ir 
pačius kūlės darbus bei kuliančiuosius, suteikdama pastariesiems 
jėgų, todėl jai dėkota sėkmingai užbaigus kūlę. Tipologiškai ši 
dievybė gretintina su rugiapjūtės pabaigtuvių Rugių boba, taip 
pat susijusia su javais ir apibrėžtu jų dorojimo tarpsniu. Grūdus 
globojanti dievybė Gabjauja buvo artima Žemynai, tačiau pasta- 
rosios veiklos sfera kur kas platesnė. Be to, Gabjauja sietina ir su 
deive Gabija, tad funkciniu požiūriu užėmė tarpinę padėtį tarp 
Žemynos ir Gabijos, turėdama joms abiem būdingų bruožų: viena 
vertus, — javų sergėtojos, kita vertus, - ugnies tramdytojos, tačiau 
tai galiodavę tik tam tikroje vietoje ir tam tikru metu. | 

3. ŽEMYNA IR GYVULIŲ ŪKIS 


ŽEMYNA - GYVYBĖS GYVULIAMS 
TEIKĖJA IR PALAIKYTOJA 


Gyvuliai, svarbūs prasimaitinimui ir ūkiui, buvo vienas iš kaimo 
žmogaus gerovės rodiklių, ir tai lėmė kasdienį rūpestį jais. Be 
to, su naminiais gyvuliais gyventa gana artimai, nes jiems, ypač 
karvėms ir arkliams, buvo skiriamas tiesiog žmogiškas dėmesys, 
netgi šiluma. Gyvulių labui - geram jų augimui, produktyvumui 
ir vislumui užtikrinti, taip pat norint juos apsaugoti atlikinėtos 
tam tikros apeigos, kurių sudėtinė dalis, M. Pretorijaus liudijimu, 
buvo žemynėliavimas — alaus nuliejimas deivei su jai sakomomis 
maldomis. Tad dėl gyvulių irgi šauktasi Motinos Žemynos. Ji, be 
dirbamų laukų, globojo ir valstiečio ūkį. Tiesa, naminių gyvulių 
gerovė priklausė ne tik nuo Žemynos, bet ir nuo jos vyriškojo 
partnerio (pasak M. Pretorijaus, jos brolio) Žemėpačio, žemės 
viešpačio, saugojusio sodybas, jų gyventojus, taip pat gyvulius 
(PrPĮ III: 298—299; 546- 549; BRMŠ III: 197, 301). 

Kalbėdami apie Žemyną ir gyvulius, priminsime vis kartotą 
mintį, kad nuo jos kaip vegetacijos dievybės valios priklausęs, kaip 
tikėta, vienas esminių procesų chtoniškajame pasaulyje - augimo 
fenomenas (BRMS II: 582, 595). Augimo galia laikyta reikšmingu 
veiksniu gyvojoje gamtoje. Šis mistifikuotas ir su dieviškuoju pra- 
du sietas reiškinys religingo kaimo žmogaus buvo suvokiamas kaip 
universalus principas, apimantis ne tik jo kultivuojamus augalus, 
bet ir naminius gyvulius. Žemės deivė buvo tarytum vegetacijos 
proceso dvasia, t. y. jėga, duodanti postūmį gyvybinio akto sklai- 
dai. Galiausiai ji vaizduotasi esanti susieta su pačios gyvybės radi- 
musi, laikyta jos davėja. Žemyna buvo įvairių gyvybės formų, tarp 
jų ir gyvuliškos, dieviškasis šaltinis bei pirminė priežastis: 

„Žemynėlė suteikia gyvybę tiek žmonėms; tiek gyvuliams, tiek vi- 
siems kitiems ir ją palaiko, todėl ir per visas jų šventes jinai visada 
pagarbinama pirmiausia. Ar kas nors gimsta, ar pasiekia aukštą padėtį, 
ar kurio nors šeimininko [ūkyje| gimsta arklys, kito — galvijas — už 
viską reikia pagarbinti Žemynėlė, nes ji visiems teikia gyvybę ir ją 
palaiko“ (PrPĮ III: 545, 547; žr. ir BRMŠ III: 197, 300183, 


Kad lietuvių žemės deivė, be teikiamo derliaus, globojo ir gyvu- 
lius, užsimenama Vilniaus akademinės kolegijos jėzuitų 1634 m. 
laiške, nusakant deivės, pavadintos lotyniškame tekste Tellus, pa- 
tronavimo sritį: Telluri, deae suae, utpote frugum et pecorum costudi 
offerunt. „Aukoja Žemynai, savo deivei, kadangi sergsti derlių ir 
gyvulius“ (cituota iš: Ališauskas 2003: 614). Kaip rodo išsamesni 
M. Pretorijaus religinių apeigų, susijusių su ganėtinai primityvia 
XVII a. gyvulininkyste, aprašymai, aptariamoji Žemynos prie- 


dermė - gyvulių sergėjimas — atsiskleisdavusi įvairiais atvejais ir 


įvairiopomis formomis!*“, 


163 Zemynele giebt und und erhėilt ihrer Meynung nach so Menschen als Vieh und 
alle Dingen das Leben, drumb sie auch bey allen ihren Solennitūten sie alle Zeit 
zu allerst verehren. Wirdt jemandt gebohren, kompt jemand zu einem Stande, 
wird einem Haup-Wirth ein Pferd oder ander Vieh gebohren, fūr allen Dingen 
muf die Žemynele verehret werden, daf sie allen das Leben giebt und erhūlt 
(PrPĮ III: 544, 546). 

Gyvulių patronavimas — Deivės Motinos kategorijos dievybių, kuriai pri- 
klausiusi ir Žemyna, viena iš galimų funkcijų. Keltų kilmės deivė Brigita 
(Brighid), Airijoje vadinama Deive Motina, susijusi su vaisingumu, buvo 
laikoma ir naminių gyvulių globėja. Jos šventė vasario 1 d. O/melg asoci- 
javosi su avių laktacija prasidedant pavasariui (LI: 51). Latvių folklore yra 
išlikęs įsivaizdavimas apie deivės Maros (Mara), kurioje įžvelgiama Žemės 
motės (Zemes mūte) bruožų, ryšį su gyvuliais: kaip atspindi liaudies dai- 
nos, ji rūpinasi karvėmis ir vadinama Pieno mote (Piena mate) (Mannhardt 
1936: 445; Biezais 1955: 76; Šmitas 2004: 60-62). Kai kurių tautų mitolo- 
ginėse tradicijose pati dievybė galėjo įgyti gyvulio pavidalą. Štai egiptiečių 
vaisingumo deivė Izidė, Deivė Motina, galėjusi manifestuotis kaip karvė 
arba moteris su karvės ragais (MHM I: 569). Graikų deivė Hera, žemės 
deivės Gajos anūkė, Dievų motinos Rėjos duktė, santuokos globėja, Argo 
mieste buvo garbinama karvės pavidalu, be to, karvė buvo jai atnašaujama. 


16 


ra 


386 ŽEMYNA IR JOS MITINIS PASAULIS 


M. Pretorijus autentiškai užfiksavo jo meto gyvulių šventinimo 
ritualus. Juos atliekant kreiptasi (be Žemynos) ir į atskirus gyvu- 
lininkystės patronus — Baubį, Gotą, šv. Jurgį. 

Gyvulius susieti su dievais, pavesti jų globai buvo ypač aktualu 
lemtingais, kritiniais jiems laiko tarpsniais ir situacijomis — per- 
einant nuo vienokių gyvulio būtį keičiančių aplinkybių prie ki- 
tokių. Metų cikle reikšmingiausi periodai gyvulininkystėje buvo 
pirmasis gyvulių išgynimas į ganyklas per Jurgines (balandžio 
23 d.) ir galiausiai jų uždarymas tvartuose žiemai po Visų šventų 
(lapkričio 1 d.). Be šių datų, tapdavusių švęstinais laikotarpiais, 
būdavusios ir kitos progos, kuriomis reikėdavę šauktis dievų, be 
abejo, ir Žemynos, asistavimo. Tai kasmetiniai arklių pašventini- 
mai, taip pat — veršiuko įšventinimas jį nujunkant nuo karvės ir 
pirmadėlės karvės veršiuko aukojimas. 


Žemynėliavimas įšventinant veršiuką, 
nujunkomą nuo karvės 


Žemdirbio sodyboje turėjo būti visa pašventinta: ne tik gyvena- 
moji aplinka (troba, kamara, svirnas) su žmonėmis, bet ir tvartai 
su gyvuliais, kadangi tikroji jo, taip pat jam svarbių aplinkinių 
egzistencija būdavusi galima tik dievų akivaizdoje, taigi tik šven- 
tumoje. Įsivaizduota, kad harmonizuojatis ir saugantis sacrum lai- 
davęs gyvuliui ne vien saugumą, bet ir sveikatą, vitališkumą. Dar 
XVII a. šiuo tikslu atlikinėjamos apeigos atspindi tokį religingo 
žmogaus, nors ir gyvenančio skirtingų religijų koegzistencijos są- 
lygomis, mąstysenos principą. 

Apie religinį poreikį įšventinti karves M. Pretorijus iš pradžių 
užsimena gana striukai, pažymėdamas, kad „senovės prūsų pali- 
kuonys“ ir jo gyvenamuoju metu dar yra išlaikę ypatingų seny- 

bių — „keletą apeigų . karvėms išventinti“ * (sie auch einige gewisse 
Ceremonien die Kiihe einzūheiligen <...> halten) (PrPĮ III: 558, 559; 
BRMŠ III: 304—305). Konkretesnis ir detalesnis yra istoriko pa- 
teiktas veršiuko, nujunkomo nuo karvės, įšventinimo aprašymas, 
rodantis, kad sudėtinė šių apeigų dalis būdavęs žemynėliavimas!“?, 

Veršiuko nujunkymas nuo karvės - tai tarytum gyvulio „inicia- 
cija“, jį atskiriant nuo motinos—-maitintojos ir priimant į suaugusių 
gyvulių būrį, kuomet jis įgyja autonomišką, bet kartu ir mažiau 
saugią „būtį“ Religingas žmogus nepalikdavęs gyvulėlio nelen- 
gvu jam momentu be dievų paramos. Tad gyvulio „gimdytojos“ 
globa būdavo pakeičiama jį proteguosiančių dievybių priežiūra, 
perleidžiant jų žiniai įšventinamąjį tam tikromis apeigomis, kurios 
suteikdavusios veršiukui naują būvį. 

M. Pretorijus pasakoja, kad atėjus metui veršelį nujunkyti, 
stuboje būdavo surengiamos ritualinės vaišės ir alaus gėrynės, 
skirtos dievybėms — gyvulių patronams, tarp jų ir Žemynai. Ri- 
tuale dalyvaudavę ne tik žmonės, bet ir įšventinamieji gyvuliai, 
Ant dugnu aukštyn apversto puspūrio vidury pirkios būdavo pa- 
dedama šieno, ant šio — šeimininkės iškepto pyrago ir ragaišio 
(ten pat). Šeimininkė veršiukui užtepdavusi tarpuragėj varškės, ja 
brūkštelėdavusi ir per lūpas (durch den Mundt), inkėdama augti 
sveikam, žvaliam ir teikti naudos (PrPĮ III: 559, 563). Paskui visa 
sukviesta šeimyna, suklaupusi prie puspūrio, „melsdavosi už savo 
gyvulius, ypač už karvę, veršį ir t. t.“, šaukdamiesi Baubio, karvių 
ir jaučių dievo (PrPĮ: III 562, 563)'“*. Pasimeldę šeimynykščiai 


165 Karvės įšventinimo apeigos, matyt, buvo neunifikuotos, bent jau M. Pre- 
torijaus gyventu laikotarpiu. Mat perkant karvę būdavo klausinėjama par- 
davėjo, „kaip šis savo karvę kasmet įšventina“ (so fraget er den Verkūuffer, 
wie er die Kuh jūrlich eingeheiliget PrPĮ WI 558, 559). Šiaip jau karvių įšven- 
tinimas, kaip ir gyvenamojo būsto, turėjęs būti periodiškai kartojamas, 
pasak M. Pretorijaus, - kasmetinis (PrPĮ III 558, 559). 

166 Baubis (Baubegue) pirmą kartą buvo paminėtas W. Martinijaus 1666 m. 
(BRMŠ I: 62, 63). Anot M. Pretorijaus, „Baubis, galvijų dievas, sergėjo 
galvijus, jam pagerbti buvo kas nors paskerdžiama <...>“ (PrPĮ III: 298, 
299, 300, 301). 

išgerdavę, kaušelis apeidavęs ratu. Tik po to pradėdavę valgyti. 
Pavalgius vėl būdavo pripilamas kaušelis alaus. Laikydamas jį 
rankoje, šeimininkas „dėkoja Dievui už valgius ir kuo geriau- 
siai paveda savo gyvulius Dievui“. Galiausiai jis atlieka įprastas 
apeigas Žemynai: „geria zemelaudams ir palabindams bei užge- 
ria kiekvieną aplinkui“ (PrPĮ III: 562, 563; BRMĖŠ III: 201-203, 
304—305). 

Po libacijos Žemynai ir ritualinių alaus gėrynių sekdavęs apeigi- 
nis laistymasis vandeniu, o paskui — alumi. Pirmiausia šeimininkė 
sliūkšteldavusi iš milžtuvės vandens į akis susirinkusiems ir pati 
apsišlakstydavusi, sakydama tokius žodžius: Twinksk, žala, twinksk 
marga, dvyle karwele, kaip asz leju, taip tegul mano karwas tvinksta 
ir per akis teslegi pienas (PrPĮ III: 562, 563). Šitaip tikėtasi teigiamai 
paveikti suaugsiančios karvės pieningumą!“?. Po to panašiai laisty- 
tasi ir alumi: „Po valgio geriama, o gėrimui apėjus ratu, šeimininkė 
ima šiek tiek alaus ir lieja kiekvienam į akis tardama minėtus žo- 
džius <...>“ (PrPĮ III: 562, 563). Šlakstymosi alumi dingstis, matyt, 
buvusi toji pati kaip ir laistymosi vandeniu — norint gero karvių 
produktyvumo, jų duodamo pieno gausos. Vadinasi, ne tik alaus 
gėrimas ir jo nuliejimas, bet ir taškymasis alumi — visi šie veiksmai 
kotiruotini kaip maginė priemonė, kuria siekta pertekliaus - žemės 
derliaus perviršio ar sėkmės gyvulių ūkyje. 


“9 Laistymosi vandeniu paprotys dėl gyvulių gerovės atlikinėtas Lietuvoje ir 


XX a., kaip liudija J. Balio susisteminta lietuvių kalendorinių švenčių me- 
džiaga. Čionai šis paprotys pateikiamas kiek kitokiame kontekste — siejant 
tai su pirmąja gyvulių ganymo diena pavasarį: Visoje Lietuvoje randame pa- 
protį, kad pirmą dieną parginusį piemenį šeimininkė vakare aplieja vandeniu, 
visu kibiru arba milžtuve vandens (BILKŠ: 186, nr. 211). J. Balio apiben- 
drintai nusakoma ir papročio motyvacija: Piemuo laistomas todėl, kad kar- 
vės tais metais daugiau pieno duotų, būtų pieningos (Visa Lietuva) (BILKŠ: 
186, nr. 212). 

Žemynos pagerbimas, aukojant 
pirmadėlės karvės veršiuką 


Baltų mitinėje pasaulėvokoje, ypač susijusioje su žemės turtais, 
visa, kas pirma, buvo paženklinta išskirtinos kokybės ženklu — 
laikyta esant tobuliausia, geriausia ir todėl privalėjo būti paskirta 
įsivaizduojamam tų gėrybių teikėjui. Tad visokiausia pirmie- 
na, kitaip tariant, primicijos, £ pirmos nupjautos javų saujos 
ar pėdai, pirmieji iškulti grūdai, pirmi iškepti duonos kepaliu- 
kai, pirmasis užraugtas alus, pirmosios sugautos žuvys, kadangi 
reprezentavo to produkto pirmąją raišką (o kiekviena pradžia, 
mitopoetiniu požiūriu, siejama su dievų pirmąja veikla), būdavo 
paaukojama dievybėms, atliekant ritualinius veiksmus. Šitoks 
principas galiojęs religingo asmens sąmonėje ir mąstant apie 
gyvulių ūkį, todėl pirmadėlei karvei atsivedus pirmąjį veršiuką, 
jis būdavo ne auginamas, o paskerdžiamas „pagal senovės prūsų 
apeigas“ arba atiduodamas į „špitolę“ (PrPĮ III: 564, 565). Prieš 
skerdžiant tokį gyvuliuką, šeima atlikdavo žemynėliavimo ir pa- 
labinimo apeigą: 


Būtent: prieš skersdamas jis su žmona ir vaikais susės prie stalo ir, lai- 
kydamas pripiltą kaušelį rankoje, pasimels ir išgers jį žemynelaudarms 
ir palabindams, tada jį [veršį| paskers Gotui, t. y. „padangtei“, kuri 
laikoma raguočių prieaugliui ir avims ar daugiau jų dievui, — taip 
parodoma, kaip avims ir veršiams paskiriamas juos globojantis dievas 
ar angelas — šis turįs nematomų avių ir veršių, prie kurių priskiriamas 
ir tas pirmasis gimęs ir paskerstas veršis ar avis (PrPĮ III: 565).!98 


168 Nemblich, ehe ers schlachtet, wird er mit seinem Weib und Kindern sich bey 


dem Tisch setzen und, eine gefiillete Kauszel haltend, bethen, Žemynelaudams 
und palabindams dieselbe auftrincken, darauff schlachtet ers dem Gotui, dap 
ist „der Hūtte“, die zum jungen Vieh und Schaaffen oder vielmehr dem Gott 
derselben gehalten wirdt, damit andeutend, wie den Schaffen und Kalbern 
ein Gott oder Engel bestellet, die auff sie acht haben, der habe unsichtbahre 
Schaaffe und Kūlber, zu denen wird da zuerst gebohrene und geschlachtete 
Schaaff oder Kalb versamlet (PrPĮ III: 564). 

Taigi pirmiausia būdavo nusilenkiama Žemynai, o po to sker- 
džiamas gyvulys, jį pašvenčiant gyvulių patronui —- Gotai (Gotha, 
Gotas)Y“?. M. Pretorijaus teigimu, Gotha esanti „dauginimosi, ypač 
gyvulių, deivė, kuriai irgi buvo skerdžiami gyvulių pirmukai ir su 
tam tikromis apeigomis suvalgomi“ (Pr PĮ III: 298, 299, 300, 301). 
Gyvulių vislumas buvo laikomas ne mažiau svarbiu dalyku nei kar- 
vių pieningumas. Ir viena, ir kita, jei sėkmingai visa klostosi, reiškė 
gėrybių — maisto ir gyvulių prieauglio — gausą, o tokiai valstiečiui 
reikšmingai sferai reikėję ir ją globojančių dievybių. 


Nuliejimai Žemynai per Jurgines 


Visoje Lietuvoje Jurginės buvo bandos išginimo į atviras, jau pra- 
dedančias žaliuoti erdves metas. Mitopoetiškai žvelgiant, šiuo laiku 
sušilusi ir šv Jurgio raktais atrakinta žemė išleisdavusi žolę — peną 
gyvuliams (BILKS: 173-174; LTR 1924/14: LTR 2920/58). Jur- 
ginės buvo viena reikšmingiausių švenčių gyvulininkystėje, rei- 
kalavusi bendravimo su savosiomis dievybėmis. Be ritualų, skirtų 
atskiroms dievybėms, šitokiais atvejais buvo pasitelkiamos įprastos 
maginės priemonės: dėl saugumo (nuo žvėrių, ligų, blogos akies) ir 
vaisingumo gyvuliai prieš išvarant juos į laukus, parūkomi šventais 
žolynais, verbomis, peržegnojami, pervaromi per kiaušinius, pakas- 
tus po tvarto slenksčiu ar padėtus prie slenksčio (BLLKŠS: 174-176). 
Vieną tokių tikėjimų pavyko užfiksuoti kartu su R. Balkute visai 
neseniai - 2012 m.: Karves [laukan / varo daugiausia per šu. Jurgį, tai 
daugiausia neša po slanksciu padeda kiaušinį, karves išvaro laukan, o 


** Dievavardis Gota (Gotha) siejamas su lietuvių kalbos žodžiu guotas „ban- 
da, būrys, gauja“ (Buvo ten prieg kalno didis guotas kiaulių BtM15, 11; 
LKŽe: guotas), taip pat su žodžiu guotė „karvė“ (Šiu namo, guote, / Šiu 
namo, raguote NS 257; LKŽe: guotė). K. Būgos nuomone, žodžio guo- 
tas pagrindinė reikšmė bus buvusi „karvynas; karvių būrys“ (Būga 1959: 
353). Keliamas klausimas, ar guotė, guotena, gutė („maloninis karvės pava- 
dinimas“) nesą skoliniai iš latvių kalbos. Latviškai guotina „karvė“ (Saba- 
liauskas 1968: 132; Balsys 2010: 183). 

tadu tuos kiaušinius duodavo [elgetoms]. Ėlgeios vaikščiodavo ir pote- 
rius kalbėdavo. Už gyvulius jau poterius kalba. <...> Karvė peržengia 
[kiaušinius|, kad laimingai visą vasarą gūnytysi, nebūt kokių nelaimių 
(Rudnios k., Varėnos r., LTR 7794/142). 

Gyvulių išvarymo pavasarį dieną vakarų ir rytų baltai nuo seno 
laikė šventadieniu. Pasak M. Pretorijaus, nadruviai ir skalviai 
švenčia (eine Solannitūt haben), kai pirmą kartą išgenami galvi- 
jai (PrPĮ III: 502,503). Šią dieną netgi reikalauta pasninkauti dėl 
gyvulių: „Tą dieną nei šeimininkas, nei kas nors kitas nieko nei 
valgys, nei gers, o pasninkaus tol, kol gyvuliai grįš namo“ (PrPĮ 
III: 504, 505; plg. LTR 2919/87). 

Per Jurgines tradiciniai alaus nuliejimai Žemynai būdavo atlie- 
kami, M. Pretorijaus žiniomis, pirmąją ganiavos dieną parginus 
gyvulius namo ir į tvartus juos suvarius (po šeimininko kreipi- 
mosi į Dievą, kurio vardas nenurodomas, meldžiant jo gero oro, 
lietaus, lapijos, žolės ir sveikatos savo gyvuliams, kad jiems nepa- 
kenktų vilkas ir į šv. Jurgį, kuris prašomas, kad „su savo medžio- 
klėmis nepadarytų žalos ir t. t. <...>“). Atlikus šias priedermes 
atsidėta žemynėliavimui ir palabinimui, perduodant kaušelį ratu: 
„Tada jis Įšeimininkas — N. L.| padoriai prūsiškai išmes kaušelį, 
t. y. zemynelaudams ir palabindams — nuliedamas dievams ir pa- 
laimindamas, ir tas nueis ratu, po to bus dainuojama; tada jie visi 
valgo <...>“ (PrPĮ III: 505)V0, 

Derėtų išskirti vieną akivaizdų žemės deivės garbinimo per 
Jurgines atvejį, užfiksuotą Latvijoje. Antroje XVIII a. pusėje jį 
paliudijo A. W. Hupelis, konstatuodamas, kad jo laikais balandžio 
23 d. Valmieros apskrityje dar atlikinėti aukojimai Žemės motei: 
„Jai prieš balandžio 23 papjaudavo juodą gaidį: šiam tikslui toje 
vietoje būdavęs ypatingas aukų akmuo.“ (Hupel 1789: 382). Per 
Jurgines gaidys Latvijoje aukotas ir vėlesniais laikais. Paukštis bū- 


9 Drauff trinckt er auff gutt Alt-Preussisch, i. e. Zemynelaudams et palabin- 
dams, libando et benedicendo, das Kauszelchen auP, und so gehts herumb, 
darauff wird gesungen; da essen sie <...> (PrPĮ III: 504). 

davo užkasamas žemėje: Jura diena un Lielū piektdienū cits zemnieks 
kauj gaili un, asinis iztecinūjis, ierok zemė. Tad ar zirgiem un lopiem 
labi laimėjoties, bet kaimina zirgiem un lopiem tas būšot par sliktu 
(Tirza, ŠmLTT 12134). „Jurgio dieną ir Didijį penktadienį kai 
kurie valstiečiai pjauna gaidį ir išvarvinę kraują užkasa į žemę. 
Tada arkliams ir galvijams gerai sekasi, bet kaimyno arkliams ir 
galvijams gali pakenkti“ Žinomas atvejis, kai Jurgio dieną gaidys 
aukotas ant slenksčio, t. y. mitologiniu požiūriu ypatingoje namų 
vietoje, kuri galėjo būti susijusi su mirusiųjų sielomis: Juru dienas 
ritū jūkauj uz stalla sliekšna gailis, lai tani gada ir žigli kumelini 
(Daugmalė, ŠmLTT 12149). „Jurgio dienos rytą reikia pjauti ant 
arklidės slenksčio gaidį, kad tais metais būtų eiklūs žirgeliai“. Pa- 
prastai šitokia auka būdavo skiriama gyvulių labui: Jurga diena, 
ritū agri priekš saules, jūjem taisni no laktas gailis, jūnokauj un asinis 
jaielaiž kada trauka. Ar šo trauku jūapiet tris reiz ap visu mūju pret 
sauli. Maja pūrnūkot, gaila asinis no trauka jūpūrlej cimda un cimds 
jūuzsviež uz mūjas jumta. Tad visi mūjas lopi būs veseli (ŠmLTI 
12136). „Jurgio dienos ankstų rytą prieš saulės patekėjimą reikia 
tiesiog nuo laktos nukelti gaidį, papjauti ir kraują suleisti į kokį 
indą. Su šiuo indu reikia tris kartus apeiti aplink trobą priešais 
saulę. Namo pareinant reikia gaidžio kraują perpilti iš indo į pirš- 
tinę, 0 pirštinę užmesti ant tvoros. Tada visi namų gyvuliai bus 
sveiki“; Jurga dienū visūs mūjūs ed gaila galu (Sakalėja, ŠmLTT 
12138). „Jurgio dieną visuose namuose valgoma gaidiena“!!!, 
Palyginti neseniai ir Lietuvoje — Antalieptėje — dar aukotas gai- 
dys per Jurgines, ir būtent juodas, bet apie adresatą irgi nutylima: 
Dar kiti kaimynai seniau, — dabar taip jau nedaro, — juodą gaidį 
pjaudavo ir to gaidžio krauju visus gyvulius tvarte apšlakstydavo, 
o taipgi arklių lovius ir ėdžias. Tikėjo, kad tas būdas apsaugo visus 
gyvulius nuo ligų, burtų ir visokių nelaimių (LTR 2069/70). Juodo 
gaidžio pjovimas ir gyvulių bei jų lovių, ėdžių apšlakstymas jo 


1"! Žr. taip pat ŠmLTT 12137, 12139, 12141-12148. 

krauju — be abejo, archajiško ritualo reliktas. Gali būti, jog čia 
užsikonservavo aukojimo žemės dievybei liekana, tiesa, praradusi 
ryšį su pačiu adresatu. Tačiau reikėtų priminti, kad gaidžio auka, 
tiesa, kitu metu, galėjo būti skiriama, kad gyvulius lydėtų sėkmė 
ir šv. Jurgiui (PrPĮ III: 566, 567). 


Ganymo sezono pabaiga ir apeigos Žemynai 


Gyvulių suvarymo į tvartus metą M. Pretorijus taip pat vadina 
švente (Daf Vieh-Einstallungsfest) (PrPĮ III: 520, 521). Šia pro- 
ga irgi rengtos apeiginės vaišės, skirtos gyvulius globojančioms 
dievybėms (Dievui, šv. Jurgiui ir Žemynai). Šeimininkė iškepda- 
vusi pyragą iš kvietinių miltų, o šeimininkas parūpindavęs alaus. 
Gyvulius šeimininkui ir jo vaikams varant į tvartus, šeimininkė 
padengdavusi stalą, padėdama ant jo alaus, duonos ir kitų valgių. 
Šeimininkui atsinešus šieno, šiaudų, kultų ir nekultų, taip pat ir 
avižų, rugių, miežių, kanapių sėklų, vandens, visa irgi pat būdavo 
sudedama ant stalo (Ten pat). Kaip ir per Jurgines, apeigos Žemy- 
nai atlikinėtos tik po šeimininko benedikcijos bei maldų Dievui 
(matyt, krikščionių) ir šv. Jurgiui, kurie taip pat saugoją gyvulius 
nuo grėsmių. Tik po to nuliedinėta alaus Žemynėlei palabinant, 
išgeriant gėrimą ir perduodant kaušelį ratu: „Sukalbėjus maldą 
giedama, tada jis nupila žemėn Žemynėlei ir palabinęs išgeria bei 
užgeria žmoną ir tada su prūsiškomis apeigomis geriama aplinkui, 
o po to jie valgo“ (PrPĮ III: 521,523)"2, 

Po visų maldų šeimininkas iš kaušelio apliedavęs alumi ir šie- 
ną, šiaudus, grūdus, po to nunešdavęs visa tai į tvartą suėsti ir 


Vė Nach verrichtetem Gebeth wird gesungen, drauff giesset er den Žemynelen 
auff die Erde, und nach dem er palabinket hat, trincket ers auf und seinem | 
Weibe zu, und trincket also mit den Ceremonien auff gutt Preussisch herumb, 
darauff speisen sie (PrPĮ III: 520, 522). 

išgerti gyvuliams ir palaimindavęs juos (iki tol, suvarius gyvulius 
į tvartą, nieko jiems neduoda) (PrP]: III 520, 521, 522, 523). 
Tad ir gyvuliams, įtraukiamiems į visą šią simbolinio dalinimosi 
apeiginiu gėrimu akciją, taip pat šiek tiek tekdavo ant jų pašaro 
užpilto alaus. 


Malda Žemynai šventinant arklius prieš Kalėdas 


Arklys baltų ir kai kurių kitų tautų mitologijose yra siejamas ne tik 
su dangaus dievais (ypač su Griausmavaldžiu), kaip įprasta akcen- 
tuoti, bet ir su chtoninėmis dievybėmis bei apskritai su žemiškąja 
mitine sfera. Kad arkliai būtų saugūs ir klestėtų, Žemynai melstasi 
artinantis Kalėdoms. 

Prieš Kalėdas, kai, anot M. Pretorijaus, arkliai būdavo uždaromi 
tvartuose žiemai, prūsų palikuonys atsidėdavo būtinam religiniam 
ritualui, kurio tikslas — pašventinti arklius (ši dingstis nusakoma 
skyriaus pavadinime — Die Einheiligung der Pferde). Tai būdavusi 
kasmetinė šventė. Aptariamas ritualas, sudarytas iš keleto akcijų, 
be Žemynos, būdavo skiriamas ir arklių globėju laikomam šv. 
Jurgiui (PrPĮ III: 564, 565; BRMŠ III: 203, 305). 

Pirmiausia būdavo privalu surengti tradicines alaus libacijas. 
Tam imta nuo sambarių (Sąbarios), vykusių visai neseniai — gruo- 
džio pradžioje, likusio alaus, daryto „iš visokių grūdų pirmalakų, 
surinktų tam tikrais gribšniais“ (PrPĮ III: 510, 511; 564, 565). Su 
kaušeliu šio alaus rankoje šeimininkas atlikdavęs įprastus Žemy- 
nėlės pagarbstymus: „jis Įšeimininkas — N. L.] pirma įsipils visai 
mažai ir nulies ant žemės Žemynėlei, tada prisileis pilną“ (PrPĮ 
III: 566, 567). 

Po to šv. Jurgiui aukotas gaidys, kuris neturėjęs būti raudonas. 
Šeimininkas sakydavęs: „O dabar aukoju tau [Szwentam Gurgiui] 
šitą gaidį, kurį užmušu tavo garbei, maloningai priimk ir laimink 
mano gyvulius ir t. t.“ (PrPĮ III: 566, 567). Po dedikacijos namų 

galva išgerdavęs pusę indelio, tada jau klūpėdamas lazda užmuš- 
davęs gaidį ir išgerdavęs alaus likutį. 

Išvirus gaidienai, prie stubos viduryje ant dugnu aukštyn pa- 
statyto ir vaišėmis bei kitais daiktais apkrauto puspūrio vėlei nu- 
liejinėta Žemynai iš pašventinto kaušelio, kalbant: 


„Zemyne buk linksma ant musu ir mano arkliū“ (PrPĮ III: 566, 568). 


Čia jau visiškai aiškiai atsiskleidžia Žemynos ryšys su arkliais 
ir tai, kad ji galėjusi daryti įtaką jų būviui"*. Likusieji gaidžio 
kaulai ne šiaip sau išmetami: „kojos ir kaulai užkasami tvarte, o 
užkasdamas jis [šeimininkas — N. L.| kalba: „Iš šitų kojų ir kaulų 
ateityje man atsiras kumeliukų“, ir tuo viskas užbaigiama“ (Ten 
pat). Gaidžio liekanų užkasimas tvarte, be abejo, yra aukojimas 
su gyvuliais susijusiai dievybei. Tai, kad iš žemėje užkastų kau- 
lų tikimasi gimsiant kumeliukų, gali būti interpretuojama kaip 
užuomina į gyvulio palaikų virsmą nauja gyvybės forma. 

Arklių šventinimo metu atliekamos alaus libacijos Žemynai ir 
jai sakoma malda, prašant gyvuliams gerovės per apeiginės vai- 
šes, dar kartą patvirtina, kad jai, be kitų sferų, galėjęs priklausyti 
gyvulių, ypač veršiukų, iš dalies ir arklių, protegavimas, daugeliu 
atveju dalyvaujant ir atskiriems gyvulių patronams. 


V Pažymėtinas ir Demetros glaudus ryšys su arkliais. Figalėjoje Demetra ga- 
lėjo būti įsivaizduojama su arklio galva. Viena jos hipostazių buvo kumelė. 
Pasakojama, kad ši deivė pasivertė kumele, o jos siekęs Poseidonas - eržilu 
(Nilsson 1941: 199; FWSD: 504). 

4. ŽZEMYNA IR 
ŽMOGAUS GYVENIMAS 


ŽEMIŠKOII ŽMOGAUS GIMTIS 


Mitinio pasaulėvaizdžio Žemė — tai kosminiai gelmenys, gimda, 
kuriuose kyla, randasi visa žemiškoji gyvybė, be abejo, ir žmogus. 
Laikantis šios sampratos, žmogus turįs dvi motinas — biologinę 
ir kosminę. Ant pastarosios — Motinos Žemės — praeina visas jo 
gyvenimas, į jos skreitą žmogus ir sugrįžta, užbaigęs jam skir- 
tą žemiškąją būtį. Anot Walterio E Otto, gyvybė ir mirtis — abi 
priklauso Žemei kaip senajai deivei (die Urgėttin), sudarydamos 
šventąjį ratą (Otto 1954: 21). 

Žmogus, Žemės universumo dalis, gyvena tais pačiais ciklais 
ir tuo pačiu ritmu kaip ir visa gyvoji gamta. Žmogiškoji egzis- 
tencija nuo seno asocijavosi su augalo gyvybiniu ciklu. Žemyna 
gyvybės jėgą bei plėtrą stimuliavusi ne tik javo želmenyje, bet 
ir žmoguje, kurio nemažas gyvenimo periodas — nuo gimties iki 
brandos — esąs augimo procesas. Sukūręs ir išauginęs savo pa- 
likuonis, tasai asmuo galop, kaip kad augalo sėkla, sugrįždavęs 
į Motiną Žemę. Dėl viso to mitopoetinė žmogaus gimimo ir 
egzistencijos koncepcija glaudžiai siejosi su Žemynos, augimo 
procesų valdytojos, vaizdiniu. 

Savo esmine gyvybės kūrimo funkcija moteris asocijavosi su 
Žeme Motina. Abi jos — gimdytojos. Moteris tarytum atkarto- 
davusi Žemės Motinos kreatyvinį aktą. Pasak M. Eliade's, mo- 
ters vaisingumas turįs kosminį modelį: Motinos Žemės, Terra 
Mater, visa ko Gimdytojos, Genetrix, vaisingumą (Eliade 1997; 
101-102). 

Glaudų moters gimdytojos ryšį su žeme ir jos deive atspindi ar- 
chajiški pietų Europos tautų religiniai vaizdiniai ir apeigos. Graikų 
Demetra, iš esmės apibrėžiama kaip žemdirbystės dievybė, buvo 
ir šeimos, ypač moterų, netgi jų intymiosios būties saugotoja ir 
todėl ja pasikliauta sunkiausiomis gyvenimo valandomis (Wissowa 
1901: 2750 skiltis). Tad jos, kaip ir Žemynos, dieviškojo rūpes- 
čio akiratyje buvo ne tik darbinė, bet apskritai kaimo žmogaus 
būtis nuo pat jos pradžios, tai yra gimties. Demetra, vadinama 
Elevomwia, galėjo padėti moteriai gimdant (Ten pat). Senoji grai- 
kų religija akivaizdžiai patvirtina, kad žemdirbystės dievybei yra 
būdinga globoti ne tik derlių teikiančią dirvą, bet ir šeimą, ypač 
jos motinas, nuo vyriausiosios ir jauniausios, todėl ji laikyta vie- 
na iš dieviškųjų jų patronių. Moteriai, o kartu ir bendruomenei, 
kuriai ji priklausė, atsidūrus kritinėje būklėje, viena iš kurių buvo 
gimdymas, iškildavęs tokios dievybės asistavimo poreikis. Tai at- 
spindi ir čia apžvelgsima lietuviškoji medžiaga. 


Liaudiškos kūdikio gimimo interpretacijos 


Pirmiausia keltinas klausimas, ar žemė, neišsenkamos gyvybės. 
versmė, archajiniame pasaulėvaizdyje galėjo būti laikoma žmogiš- 
kos gyvybės radimosi vieta, iš kurios kyla ši gyvybės forma. Tokia 
prielaida religijotyrininkų buvo ir keliama, ir kvestionuojama dar 
XX a. pradžioje. Vokiečių filologas Albrechtas Dieterichas veikale 
„Motina Žemė“ (Mutter Erde, 1905), remdamasis liaudies tikė- 
jimuose reiškiama idėja, kad žmogus atsiradęs iš ypatingų vietų 
gamtoje, mėgino tai paaiškinti ir atskleisti šitokios mąstyvenos iš- 
takas. Jis interpretuoja vokiečių liaudies pasakojimų siužetą apie 
žmogiškos gyvybės atsiradimą iš šaltinių, upelių, didelių liepų, uolų 
ir akmenų, remdamasis Žemės kaip Motinos samprata. Tuo esą ga- 

lėjo būti grindžiamas žodinės tradicijos atspindimas įsivaizdavimas, | 
jog vaikai kylantys — „trykštantys“ ir „augantys“ iš žemės (Dieterich 

1967: 18—21). Pripažindamas, jog A. Dietericho koncepcija turi 
pagrindo, panašiai samprotauja ir M. Eliade: „Tikėjimas, kad žemė 
pagimdė žmones, yra visuotinai paplitęs. Daugelyje kalbų žmogus 
vadinamas „žemės pagimdytu“: Tikima, kad vaikai „imasi“ iš žemės 
gelmių, urvų, olų, plyšių, taip pat iš balų, šaltinių, upių. Kiekvie- 
name krašte ir beveik kiekviename mieste arba kaime yra uola arba 
šaltinis, kurie „atneša“ vaikus: tai Kinderbrunnen, Kinderteiche, 
Bubenguellen ir t. t. Net iki mūsų dienų europiečiai išlaikė neaiš- 
kų ryšio su gimtąja žeme jausmą. Tai religinė autochtonų patirtis 
<...>“ (Eliade 1997: 99 ). Vis dėlto A. Dietericho prielaida, at- 
kurianti tradicinio vokiečių ir kitų Europos tautų pasaulėvaizdžio, 
aiškinančio žmogaus gimties fenomeną, dėmenį, vertinta neviena- 
reikšmiškai, diskutuota daugelio religijotyrininkų!"“, 

Senoji lietuvių pasaulėvoka patvirtina artimą, netgi prigimtinį 
žmogaus ir žemės ryšį. Kaip rodo lietuvių kalbos ir tautosakos 
duomenys, žmogus visa savo esme — žemiška būtybė: Pasakyta: iš 
žemės atsiradai, į žemę įlįsi (LKŽe: žemė); Iš žemės esam, žemėn ir 
grįšim (Telšiai, LTR 4670/730); Žemė esam, žeme pavirsim (LTt V: 
93, nr. 296). Žmogaus kaip žemiškos esybės vaizdinys įkūnytas 
pačiame jį pavadinančiame žodyje žmogus, kurio etimologija sie- 
jama su žodžiu žemė. Pasak Kazimiero Būgos, žodžio dalis žmo- 
reiškia tą patį, ką ir žemė. Žemės vardą kadaise buvus tariamą be 
e rodo ir slavų gyvatės, angies vardai — mua, 3mea (lietuviškai 
būtų *žm-ija) (Būga 1959: 376). Tai leistų manyti, kad senojo 
pasaulėvaizdžio žmogus — chtoninės prigimties padaras, o gal jis 
net tos pačios substancijos kaip pati žemė, t. y. žemė su visa gy- 
vąja gamta, kalbant apie tai plačiąja prasme. Dėl šitokių kadaise 
susiformavusių asociacijų nekelia nuostabos tai, kad liaudies tikė- 
jimuose žmogaus kilmė siejama su žeme. Lietuvoje tradicine yra 
tapusi samprata apie kūdikio „sugavimą“ vandens telkiniuose — 
ežere, upėje, šaltinyje, kūdroje, griovyje, baloje, šulinyje. Šitoks 
V4 Vienas didžiausių A. Dietericho kritikų — švedų mokslininkas Olofas Pet- 


terssonas, yra paskyręs minėto religijotyrininko prielaidų analizei visą stu- 
diją (Petterson 1965-1966). 

aiškinimas yra paplitęs kone viso „krašto folkore. Šiaurės ir rytų 
Lietuvoje sakoma: Nuprausus kūdikį ir sutvarkius ligonį, įleidžiami 
vaikai, kuriems pranešama, kad „bobutė“ radusi beskalbdama upelyj 
ar ežere berniuką ar mergaitę ir susigavus atnešus mamytei ir jiems, 
vaikams, broliuką ar sesutę (Padubysys, Šiaulių aps., Vitauskas 
1937:67); Kai vaikas gimsta, tai vaikams saka, kad iš balas [bobu- 
tė kūdiki| atanešė (Salakas, LTR 1486/615); Vaikams aiškina, jog 
bobutė iš vandens ištraukusi atnešė kūdikį (Girkalnis, Kupiškis, BIR 
V: 30, nr. 424). Panašiai galvojantys ir žemaičiai: Bobutė sužvejoju- 
si kūdikį kūdroje, upėj ar ravely (tik bėgančiam vandeny) ir atnešusi 
kaip dovaną geriems vaikams (Raseinai, BIR: V 30, nr. 429). Taip 
pat maną dzūkai: Vaikams aiškina, kad boba sugauusi ežere ar šalti- 
nyje ir atnešusi (Liškiava, LTR 374/1919); Vaikams aiškinama, kad 
kūdikį bobutė pagaunanti baloje ir atnešanti į namus (Seirijai, LTR 
1741/15); Mum boba nešė iš šulnėlio vaikus Kb (LKŽe: vaikas). 
Tad bobute, boba vadinama pribuvėja vaiką neva „randanti“, „su- 
gaunanti', „sužvejojanti“ vandenyse, iš ten ji, kaip čia sakoma, 
„Ištraukianti“ ir parnešanti kūdikį į namus. Neretai pribuvėjos 
darbas nusakomas žodžiu gaudyti: Motka vaikus gaudo (bobauja, 
bobutauja) Rdm (LKŽ.e: gaudyti); Bobutė Juzėnienė gaudė vaikus Sv 
(LKŽe: vaikas); pagavo [bobutė - N. L.] anūkų šviežių (Gervėčiai, 
Matulevičienė 2011:41). Vaikas gali būti „pagaunamas“, kaip rodo 
vienas užrašymų, ne tik vandens telkinyje, bet ir miške: Bobutė 
pagavo [kūdikį - N. L.| miške ir ainešė (Rokiškis, LTR 1326/101). 
Tokios sentencijos apie žmogaus etiologiją iš gamtos objektų pa- 
prastai būdavo pasitelkiamos, aiškinant vaikams jų jaunesniojo 
brolio ar sesers atsiradimo paslaptį. Šia sakytine tradicija, matyt, 
operuota tabu sumetimais, nenorint atskleisti su fiziologija susi- 
jusių kūdikio gimimo aplinkybių. Todėl kalbėta menama, sutar- 
tine kalba, vartojant įprastus tokioje situacijoje posakius. Tokio 
pobūdžio komentarų apie žmogaus gimimą ištakos sietinos, viena 
"vertus, su poetiniu realybės suvokimu, kita vertus, juose operuo- 
jamų vaizdinių šaknys gali glūdėti mitinėje mąstysenoje. Tad čia 

susiduriame su mitopoetine tikrąja to žodžio prasme idėjų ir vaiz- 
dinių sankloda. Pasitelkiant vaizdinius, turinčius mitinio turinio 
krūvį, konstruojamas tam tikras semantinis modelis, išreiškiamas 
glaustais, tradicijoje subrendusiais bei nusistovėjusiais ir drauge 
varijuojančiais šnekamosios kalbos ir folkloro tekstais. 

Tai, kad pribuvėja, kūdikio „gaudytoja“, buvo siejama su van- 
denimis, o jos vaidmuo mitologizuojamas, rodo kai kuriose Lie- 
tuvos ir jos užribio vietose (Tverečiaus, Gervėčių, Dieveniškių, 
Pelesos kraštuose) paplitęs krikštynų pabaigoje atliekamas bobu- 
tės skandinimo, beje, neretai baloje (iš ten ji atnešdavusi gimusį 
kūdikį) paprotys. Ši tradicija yra gerai žinoma ir Baltarusijoje. 
Gervėčių krašte apie pribuvėjos išvežimą pasakota: Oi, kas čia da- 
res, tai priama striokas - bobutį veža. <...> Tapyt, sakydavo, bobutį 
tapyt... Nustumia nuo kalnėlio, kad kokio kur vandenio. Kurgi upėn 
nusviesi botutį? Bet va nuo kalnėlio kokio pastumia, ir nuvažiuoja 
ta bobutė (užr. Matulevičienė; Matulevičienė 2011:41). Guntau- 
ninkų k. (Ignalinos r.) bobutė būdavo vežama „niekočioj“ (gel- 
doje, kuri tarnavusi ir kaip kūdikio maudymo priemonė), o po to 
maudoma upėje (Keraitienė 2001: 376; žr. ir Matulevičienė 2011: 
36). Pelesiškiai paprastai botutę veždavo ant apverstų akėčių ar 
dviračiame vežime „bidkoje“. Mėgta ją išversti griovyje (Matule- 
vičienė 2011: 36). Saulė Matulevičienė šitokį su archajiškais tikė- 
jimais susijusio pribuvėjos išvežimo scenarijų komentuoja mito- 
loginiu aspektu: pati „bobutė“, dalyvaujanti slaptingame kūdikio 
atsiradimo procese, palaiko ryšį su anapusiniu pasauliu, iš kurio 
ir ateinanti nauja gyvybė. Anot autorės, su vandens sfera bobutę 
sieja pagrindinė pareiga — pagauti vaikelį, pagal mitinę logiką — 
padėti jam atkeliauti iš anapusinio į šį pasaulį, įveikiant vandens 
ribą, o gimusį — numaudyti geldoje, atliekant visus tolesnį jo 
gyvenimą lemiančius burtus (Ten pat: 44). Nekyla abejonių, kad 
šitoks pribuvėjos vaidmuo gimtuvių papročiuose neapsiribojo 
vien tik fizine pagalba gimdant. Matyt, ši būtybė, primenanti 
žiniuonę, gebėjo komunikuoti su slėpiningomis anapusinėmis 

sritimis ir jų galiomis, be to, žinojo, kokiomis apeigomis sakra- 
lizuoti pavojingą gimties vyksmą. | 

Vaiko gimimas su vandenimis netiesiogiai siejamas ne tik lie- 
tuvių tautosakoje, bet ir rašytiniuose baltų religijos ir mitologijos 
šaltiniuose — Vilniaus kolegijos jėzuitų 1600 m. ataskaitoje, re- 
feruojančioje Lietuvoje, daugiausia Žemaitijoje, stebėtus pago- 
niškojo tikėjimo reiškinius, tarp kurių minimas aukojimas ežere, 
vaikui gimus: Nonnulli, guoties nascitur infans, ad lacum deducunt 
hoedum, ibi capite et pedibus praecisis, trruncum in lacum iniiciunt: 
guo ritu Deo gratias agunt, guod partus sit editus feliciter. „Kai ku- 
rie, kai gimsta vaikas, prie ežero nuveda ožiuką; ten, nupjovę 
galvą ir kojas, kūną įmeta į ežerą. Šia apeiga dėkoja Dievui, kad 
gimdymas vyko laimingai“ (BRMŠ II: 620, 628). Kam buvo pa- 
švęsta minėtoji ožiuko auka, galime tik spėlioti. Tiesa, turėdami 
omenyje, kad ožys dėl savo vislios prigimties baltų buvo laikomas 
žmonių ir gyvulių vaisingumo skatintoju (BRMŠ II: 17, 22, 206, 
210; III: 194, 298), galėtume manyti, jog čia kalbama apie dievy- 
bę, kontroliavusią gyvybės kūrimo, reprodukcijos sritį. 

Vis dėlto populiariausias liaudies tikėjimuose apie vaiko radi- 
mąsi yra teiginys, kad jį atnešęs gandras, palikdamas kūdikį dar- 
že — kopūstuose arba įmesdamas į namus pro kaminą, padėdamas 
ant slenksčio. Šitokio turinio posakiai yra paplitę ne tik baltų, 
bet ir slavų, taip pat germanų kraštuose (Typa 1997: 659-661; 
FWSD: 1083; Pettersson 1965-1966: 31)! Lietuvių sakoma: 
Gandras jam jauną sūnų atnešęs Sch183 (LKŽe: gandras); Vaikam 
sakydavo: „Va, gandras atnešė vaikų“ (Lazdinių k., Švenčionių Ė- 


V? Polesėje neretai būdavo sakoma vaikams, kad gandras, atnešęs vaiką, pa- 
dėjo jį ant slenksčio (C/Į IV: 175). Šiame regione po slenksčiu laidodavo 
nekrikštytus ar gimusius negyvus naujagimius (Ten pat). Vieta po slenks- 
čiu pagrįstai laikoma vėlių buveine. Taip pat jis galėjo būti siejamas su 
namus saugančiomis dvasiomis bei dievybėmis. Naujagimio ryšys su šia 
vieta, kaip ir su ežeru, upe ar kitu vandens telkiniu, kurie irgi galėjo būti 
suvokiami kaip sielų vieta, galėjo būti sąlygota šitokio pobūdžio mitinio 
koncepto. 

LTR 7793/160); pagimdė boba vaikų, sako: „Bacėnas atnešė“ (Žiž- 
mų k., Šalčininkų r., LTR 6447/652); O, jau busilas atskrido, jau 
nešioja vaikus (Pavalakės k., Varanavo r, LTR 7784 /84); Vaikus 
atneša gandras, tai kopūstuose suranda (Dubinių k.,Varanavo r., 
LTR 7784/34); Bacėnas [vaiką| atnešė, pagavo pro kaminą boba 
(Žižmų k., Šalčininkų r., LTR 6447/1203); Vaikus atneša gandras 
per kaminų an pečiaus (Mantotų k., Varėnos r., LTR 7794/76).178 
Prie šitokių tradiciniais tapusių posakių esame taip įpratę, kad į 
juose glūdinčią, galimas dalykas, gilesnę semantiką net nesigi- 
liname. 

Liaudies pasaulėvaizdyje gandras yra pavasarį „parvedantis“ 
paukštis (Gandras parveda pavasarį S. Dauk; LKŽe; gandras; Ai- 
nešė kaip busilas pavasarį LTR 2914/14; Busilai atskrido - pava- 
sarį žmonės išvydo LTR 2914/304). Su juo siejama Gandrinių 
(Blovieščių) šventė (kovo 25) asocijuojasi su žemės atgimimu, 
jos derlingumo galių atsinaujinimu. Gandras - vienas iš tų pava- 
sarį sugrįžtančių skraiduolių, kuris galėjo daryti įtaką po žiemos 
sąstingio bundančios žemės prokreacijai (gyvybės kūrimui). Jo 
poveikis žemės derlingumui analogiškas jo įtakai žmogaus repro- 
dukcinėms galioms. Pastaroji idėja gan dažna baltų ir slavų tikė- 
jimuose. Pietryčių Lietuvoje sakyta: Vaikai vedasi namuose, kur 
gandras yra <...> (Stalgonių k., Šalčininkų r., LTR 6447/560). 
O apie Aukštadvarį aiškinta: Jei ištekėjusi moteris pavasarį pamato 
gandrą ką nešant, gandras jai atneš vaiką (BIR V: 7, nr. 7). Bal- 
tarusijoje, Bresto srityje, susapnuoti gandrą pranašavo moteriai 
nėštumą. Vakarų ir pietų Lenkijoje gyvavo tikėjimas, jog ten, kur 


V6 Dainius Razauskas-Daukintas, aiškinęsis krosnies ryšį su vaiko gimimu, 
pabrėžia krosnies kaip motinos, įsčių, gimdos mitinę sampratą. Jis taip pat 
teigia krosnį įsivaizdavus kaip vėlių buveinę. Autorius anotuoja E. Levki- 
jevskajos mintį, kad „kaminas — tai kelias, kuriuo mirusiųjų sielos palieka 
šį pasaulį, o naujagimių sielos jame atsiranda“ (Razauskas-Daukintas 2011: 
121-133, 167, 191). 

skraido gandrai, atsirasiąs naujagimis (Typa 1997: 660-661)!77, 
Įsivaizdavimu, kad gandras-yra sūsijęs su sezoniniu žemės atgimi- 
mu, jos kuriamąja galia, gali būti grindžiamas j jo vaidmuo atnešant 
naujagimį liaudies tikėjimuose. 

Kaip žinome, gandras minta gyvūniniu maistu — žuvytėmis, 
varliagyviais, kurių susiranda balose ar drėgnose pievose. Tai su 
vandens telkiniais susijęs paukštis. Kai kuriuose mitologijos ži- 
nynuose folkloriniai naratyvai apie gandrą, atnešantį naujagimį 
iš balų, tvenkinių, šulinių, šaltinių, motyvuojami daugeliui tautų 
žinomu įsivaizdavimu, esą ten gyvenančios negimusių vaikų sie- 
los (FWSD: 1083). Štai lužičėnai aiškina vaikų atsiradimą tuo, kad 
„vandens motina“ gaudo giliame akivare jų sielas žuvų pavidalu 
(Typa 1997: 748). Įsivaizdavimą, kad negimusio vaiko siela turi 
žuvies pavidalą, liudija sapnų aiškinimai. Baltarusiai Vitebsko, 
Minsko, Gardino gubernijose sakydavo, kad moteriai sapnuoti 
žuvį reiškia ją tapsiant nėščia. Šiaurės Ukrainoje pranašauta: Ak 
polbuHy 3106UM6 — Obima Hapodbimo (Žitomiro sritis, Typa 1997: 
747—748). Rytų slavų kraštuose plačiai žinomas pasakos siužetas 
apie tai, kad bevaikės šeimos moteris, suvalgiusi vandens gyvį — 
žuvį, pagimdo vaikutį (Typa 1997: 748; žr. ir Pasayckac 2009: 
525-523). 

Mitinę vaiko atsiradimo iš vandens koncepciją analizavo ir sa- 
vaip ją interpretavo J. Balys, pabrėždamas, jog žmogaus kilmės iš 
vandens aiškinimas — itin archajiškas!"š. Pats gandras, kaip tikėta, 
galėjo būti susijęs su anapusiniu pasauliu (parskrenda iš dausų 


“ Be to, gandras, Lietuvoje dažnai įsikuriantis prie sodybų, - labai „šeimy- 
niškas“ paukštis. Gandralizdyje kiaušiniai perimi abiejų — ir patelės, ir pa- 
tino. Paskui jaunikliai abiejų tėvų maitinami gyvūniniu maistu (vabzdžiais, 
varliagyviais, žuvytėmis), randamu drėgnose pievose, balose. Abu tėvai 
paaugusius gandriukus mokina ir skraidyti. Dėl viso to gandras asocijuo- 
jasi su šeima ir jaunikliais. Šie gamtoje stebėti reiškiniai galėjo būti susieti 
ir su žmonių gyvenimu. | 

"8 Anot J. Balio, žmonių galvota, kad prieš gimstant vaikai kaip varlės gyveną 
vandenyje. Kadangi gandras gaudo varles, tai jis galįs sugauti ir atnešti 
vaiką (Balys 1943: 2). 

LTR 7794/141, /185; plg. Mb: 47, 97, 425—426) ir, kaip liudija 
baltarusių tradicija, galėjo būti suvokiamas kaip protėvio hipos- 
tazė (MB: 46; Galiopa 2010:6—7). Pažymėtina ir tai, kad lietuvių 
tikėjimuose vandens telkiniai kaip tik laikomi viena iš mirusių- 
jų sielų buvimo vietų. Sakoma, jog čia sielos atgailaujančios ar 
tiesiog apsigyvenančios: Saulei leidžiantis negalima maudytis, nes 
vandenyje vaikščioja skenduolių vėlės (Kybartai, BIR V: 185, nr. 
963); Saulei nusileidus negalima skalbti, nes ten bus dūšios ir mes 
jas nuvaikysim (Višakio Rūda, BIR V: 185, nr. 961); Dūšaitės kenč 
čyščių kur po slanksniu, ugniakuryj, vandenyj, kur du miške medžiai 
suaugę cyrauja — cypauja (BsTB VII: 121, nr. 27); Dūšios pakūta- 
voja ant žemės: vienų dūšios pakūtavoja akmenyse, kitų — medžiuose, 
skenduolių — vandenyje (Liškiava, LTR 374d/2025); Sielos, kurios 
patenka į skaistyklą (čyščių), klajoja po visą pasaulį. Vienos apsigy- 
vena medyje ar vandeny, kitos — prie namų arba namuose ugny (Ža- 
garės k., Raseinių vls., LTR 1300/466). Lina Būgienė, apžvelg- 
dama tokio pobūdžio tikėjimus, pažymi, kad vanduo kaip vėlių 
pomirtinio buvimo ir atgailos vieta gali būti siejami su tikėjimu 
metempsichoze ir laikomi gana archajiškais, nors kai kurie tokių 
tikėjimų galėjo būti paveikti krikščionybės (atgailavimo motyvas 
artimas krikščioniškam skaistyklos vaizdiniui). Tačiau pasitaiko 
ir savotiškų pagoniškosios ir krikščioniškosios pasaulėžiūros sin- 
kretizmo pavyzdžių (Būgienė 1999: 44—45). Pastaruoju teiginiu 
netenka abejoti. 

A. Dieterichas, siekdamas atskleisti, kodėl įvairiuose pasaulio 
kraštuose pasklidusiuose liaudies tikėjimuose tokia ryški mintis, 
jog nauja žmogiška gyvybė atsirandanti iš žemės, tai sieja su sielų 
reinkarnacijos po mirties idėja. Anot jo, remiantis archajinėmis 
„laukinių tautų“ pažiūromis, žemė suteikia galimybę sielai, ka- 
daise jos priglaustai, gimti iš naujo (Dieterich 1967: 22-23). Mi- 
rusiojo siela nucina į žemę ir žemė ją vėlei pagimdanti naujam 
žmogiškam gyvenimui. Tikėjimas „sielų kelionėmis“ esąs pir- 

mykščio mąstymo požymis (Ten. pat: 27, 33)'?, Iš tiesų tikėjimas 
reinkarnacija — sielos atgimimu naujame gamtos arba žmogaus 
kūne — yra būdingas kai kurioms Europos ir Azijos religijoms: 
graikų orfikams (kulto bendruomenė), vedų religijai, hinduizmui, 
(FWSD:930)180, | 

Ar baltai galėjo tikėti reinkarnacija — sielos atgimimu naujame 
kūne - svarstytinas klausimas. Žinios apie tokio pobūdžio tikėjimų 
egzistavimą gana menkos. Magistras Vincentas (Magister Vincen- 
tius / Kadlubek) „Lenkų kronikoje“ (Chronicon Polonorum, 1203) 
yra rašęs, kad jotvingiai tikėję vėles atgimstant kitame kūne: Est 
enim omnium Getarum communis dementia, exutas corporibus ani- 
mas, nascituris denuo infundi corporibus <...>. „Mat visi getai yra 
kvailai įsitikinę, kad vėlės, palikusios kūnus, vėl iš naujo įsiskver- 
biančios į gimstančius kūnus <...>“ (BRMŠ I: 207-209). Apie 
mirusiųjų sielų keliavimą, įsikūnijimą kitoje gimsiančioje žmo- 
giškoje būtybėje vėliau užsimenama Jj. Lavinskio (lietuvio, kilusio 
iš Laviškio k., Anykščių r.), misionieriavusio Žemaitkiemyje (dab. 
Ukmergės r.): animas vero mortuorum post annorum curriculum in 
homines, gui nascuntur, migrare arbitrantur. „mirusiųjų sielos po 
metų pereina į tuos žmones, kurie gimsta“ (BRMŠ II: 607, 609), 
XIX a. pirmoje pusėje šitokį reiškinį senojoje lietuvių religijoje 
liudijo Teodoras Narbutas. Jo teigiama: „Vėlių perėjimas iš miru- 
siųjų kūnų į vėliau gimstančius, net į gyvulius, senajame lietuvių 
tautų tikėjime buvo perimtas iš protėvių, iš indų-skitų kilties“ 


V? O. Petterssonas, aptardamas reinkarnacijos koncepciją, kuri, anot jo, re- 
miasi tikėjimu, jog mirusiųjų sielos sugrįžta atgimdamos, pažymi, kad kai 
kuriose kultūrose vaikai yra ne laidojami, o guldomi mediniuose loviuose, 
kurie įtaisomi medžiuose ant šakų. Šis laidojimo būdas turėjęs palengvinti 
vaiko sielos įsikūnijimą gamtos objekte (Pettersson 1965—1966: 35, 36). 
Plg. su lietuvių nekrikštytų vaikų laidojimu, įkeliant juos į liepas (BRMŠ 
II: 607, 609). 

0 Orfizmo mokymas atsirado Trakijoje. VII-VI a. pr. Kr. jis prigijo Graikijo- 
je, Mažojoje Azijoje. Padarė didelę įtaką Pitagorui. Orfėjas — trakų dievybė 
(Orfėjo mite kalbama apie šio personažo nusileidimą į požemį ieškant savo 
pražuvusios sutuoktinės).Vėliau orfizmas persiformavo į naujesnį, taip pat 
trakišką Dioniso kultą (AŽ: 365; FWSD: 833). 

(Narbutas 1992: 312). T. Narbuto manymu, lietuviai įsivaizdavo 
vaikų ir bepročių vėles po mirties klajojant „aukštutinėje vėjų sfe- 
roje“. Paskui vėlė sugrįžtanti į kito žmogaus kūną ir jame priva- 
lanti atgimti (Ten pat: 314—315). Nežinia, kokiu šaltiniu rėmėsi 
istorikas, anotuodamas šitokio pobūdžio tikėjimus ir ar jo žinio- 
mis galima pasikliauti. Patikimesni atrodo žymiai anksčiau nei T. 
Narbuto duomenys užregistruoti Magistro Vincento ir J. Lavinskio 
liudijimai, kurie, nors ir fragmentiški, neišplėtoti, vis dėlto leidžia 
kelti prielaidą, kad baltai turėjo tokio pobūdžio tikėjimų!*!. Šalia 
to būtų pasitelktini panašaus pobūdžio persikūnijimus bylojantys 
folkloro duomenys, atsiskleidžiantys poetinėje senųjų tikėjimų 
raiškoje. Štai kad ir raudose vaizduojami vėlės egzistencijos pratę- 
simo augale ar gyvūne fenomenai, apibūdinami kaip metempsi- 
chozės atvejai (O mano dukrele, mano vėlių martele! Kokiais lapeliais 
laposi? Kokiais žiedeliais žydėsi? |LD 1189; Aitau in girali, klaustau 
žalių medelių, ar nematė anūkėlės geguli nulekianč Lazdijų r., LTR 
1578/21; žr. ir LTR 3432/6; plačiau apie tai - skyriuje „Žemyna — 
požemio deivė, mirusiųjų globėja“ )!82, 

Sunku pasakyti, ar lietuviai galėjo perimti šio pobūdžio tikėji- 
mus iš kito etnoso, kaip mano T. Narbutas. Kažkuriuo laikotarpiu 
idėjos apie sielos atgimimą naujame kūne, egzistencijos pratęsimą 
nauju būviu galėjo būti bendras tam tikro arealo, su kuriuo ribo- 
josi baltai, religinių pažiūrų dėmuo. 


“8 G. Beresnevičius, studijoje „Dausos“ rėmęsis Magistro Vincento ir kitų 
autorių duomenimis apie sielų persikūnijimą, juos vertina rezervuotai, ta- 
čiau galiausiai daro išvadą, kad klausimo dėl jotvingių ir apskritai baltų 
tikėjimo reinkarnacija kėlimas yra įmanomas (Beresnevičius 1990: 70-71). 

82 Žinynuose sąvokos reinkarnacija ir metempsichozė tapatinamos: „Metemp- 
sichozė, reinkarnacija — eschatologinė mirusio žmogaus sielos persikūni- 
jimo į naują gimstantį organizmą (žmogaus, gyvulio, augalo) koncepcija“ 
(Religijotyros žodynas 1991: 248, plg. 319). 

Naujagimio guldymas ant žemės | 


Gimusio kūdikio kaip žemiškos būtybės, nuo pat gimimo turin- 
čios sąlytį su žeme, įsivaizdavimas atsispindi Šiaurės rytų ir va- 
karų Lietuvoje praktikuotame paprotyje paguldyti naujagimį ant 
žemės: Kad vaikas gerai augtų, būtų sveikas ir protingas, reikia jį 
pro langą išnešti iš trobos, padėti jį trumpam laikui ant žemės (tik 
padėti ir vėl paimti), paskui vėl pro langą įnešti trobon ir uždaryti 
langą (Imbradas; BR V: 25, nr. 326); Gimusį vaiką bobutė tuoj 
padeda ant žemės, kad varnų nebijotų (Girkalnis, LTR 1524/329), 
Gimęs žmogus gaudavęs iš žemės ypatingų jos galių. Cituotuo- 
se pavyzdžiuose — tai sveikata, protingumas ir drąsa. Apskritai 
tikėta, kad žemės stiprybė pereina į silpną kūdikį (Vilmantienė 
1939: 56). Teigiamą žemės poveikį vaikui, jos įtaką jo augimui, 
jam liečiantis prie jos, atspindi ir toks posakis: Anta žemės vaikas 
tegu lipinėja, tai greičiau užaugs (LKŽe: žemė). Kaip žemė suteikia 
potencijos daigui, taip ji jos, matyt, galėjusi duoti ir žmogiškai 
būtybei, paguldytai jos skreite. Vadinasi, naujagimio sąlytis su 
žeme darė poveikį ir jo fizinei stiprybei-sveikatai, ir vidinei esmei, 
kaip minėta, — jo protui, drąsai, tai yra psichologinei prigimčiai, 
mentalitetui. Pasak Rasos Paukštytės, pribuvėja, trumpam padė- 
dama kūdikį ant žemės, tikėjo, kad žemė turi ugdančią galią, kuri 
gali paveikti kūdikį (Paukštytė 1999: 56). 

Vaiko paguldymas ant žemės vos jam gimus — archajiškas 
paprotys, žinomas Europoje gana plačiai. Kaip pastebi A. Di- 
eterichas, jis praktikuotas romėnų, taip pat užuominų apie jį 
aptinkama skandinavų, vokiečių, vengrų folklore. Bryge Silezi- 
joje naujagimis paguldomas ant žemės tam, „kad būtų stiprus“ 
(damit er stark werde Dieterich 1967: 8). Bohemijoje reikėdavo 
prieš krikštą kūdikį paguldyti ant žemės, „kad jis taptų romus“ 
(Vor dem Taufgang soll das Kind auf den Boden gelegt werden, 
damit es demiitig werde Dieterich 1967: 9). Serbai tikėjo, jog 

pirmasis naujagimio sąlytis turėtų būti su žeme, kad šioji jį 
maitintų (C/Į II: 319). Vokietijoje ir ypač Skandinavijoje ant 
žemės paguldytą naujagimį paprastai pakeldavęs tėvas. Taip jis 
pripažindavęs savo vaiką (Dieterich 1967: 8—9). Tokie papročiai, 
A. Dietericho teigimu, yra „šventųjų veiksmų“, atliekamų su 
naujagimiu, sudėtinė dalis. Tikėta, jog to nepadarius vaikas 
būsiąs liguistas. Kūdikio paguldymas ant žemės galėjo reikšti jo 
įšventinimą ir perdavimą dievybei, kuri ir esanti pati Žemė (Ten 
pat: 10-11). A. Maeyeris šį paprotį komentuoja savaip — esą 
per kūnišką kontaktą su žeme žmogiška būtybė patiria ir perima 
žemės kerus bei jos imanentines jėgas. Žemė galinti suteikti 
žmogui ypatingos savo energijos, stebuklingos gydančios galios 
(Mayer 1936: 30—31, 33, 35). Konkrečiau apie gydančią žemės 
veikmę rašo M. Eliade. Ligonio apkasimas žemėmis galėjo turėti 
gydomajį poveikį, ypač kai reikėdavo panaikinti sunkią nuodėmę 
arba išgydyti dvasinę ligą. Nusidėjėlis įlaipinamas į statinę arba į 
žemėje iškastą duobę, o kai iš ten išlipa, sakoma, kad jis „antrą 
kartą gimė iš motinos įsčių“ (Eliade 1997: 101). Lietuvių ir slavų 
tautų liaudies medicinoje žemė taip pat panaudojama gydymo 
tikslais (pvz. VaitLU: 215, nr. 274; CJ II: 320—321; 3aBpanoBa 
2006: 126). 

Šiaip jau paprotį guldyti naujagimį ant žemės M. Eliade sieja 
su kadainykščiu įpročiu moteriai tiesiog tupint gimdyti ant pačios 
žemės. Žiloje senovėje tai buvo įprasta Graikijoje ir Romoje: kai 
kurios gimdymo deivių (Eileitija, Damija, Auksėja) statulėlės jas 
vaizduoja tupinčias kaip moteris, gimdančias ant žemės (Eliade 


'83 O. Petterssonas kritikuoja A. Dietericho koncepciją. Jo manymu, liaudies 
tikėjimai, kuriuos nagrinėja A. Dieterichas, sietini ne su žemės kaip deivės 
idėja, o su žeme kaip elementu, turinčiu galios, kuri įsiliejanti į kūdi- 
kį (Pettersson 1965-1966: 20-21). Derėtų papildyti, jog žemėje glūdinti 
mistiška ir sakrali jėga, kaip atspindi daugelio Europos tautų senoji religija 
ir mitologija, ir buvęs jos sudievinimo pagrindas. 

1997: 100)'**, Senovės Kinijoje praktikuotą paprotį gimusįjį ar 
velionį paguldyti ant žemės.M. Eliade motyvuoja, įžvelgdamas šio 
akto logikoje apriorinį žmonijos ir žemės ryšį: „Kai naujagimis ar 
mirštantysis padedamas ant žemės, ji privalo pasakyti, ar gimimas 
arba mirtis yra tikri, ar reikia laikyti tai įvykusiu ir dėsningu fak- 
tu... Padėjimo ant žemės ritualas suponuoja substancinę žmonių 
giminės ir žemės tapatybę“ (Ten pat). 

Taigi naujagimio padėjimas ant žemės, skelbiant jo atėjimą į 
šį pasaulį — tai ne tik jo įšventinimas kaip žemiškos būtybės, su- 
jungiant jį su žeme kaip materija, bet ir siekis susieti jį su jos 
stipria ir stabilia vidine energija, jos slaptomis gydančiomis, 
harmonizuojančiomis ir magiškai veikiančiomis galiomis. 


Libacija Žemynai atėjus naujai gyvybei 


Apie Žemynos ryšį su gimties įvykiu konkrečių duomenų yra 
pateikęs M. Pretorijus, paliudydamas dar vieną šios dievybės kul- 
to atvejį. Primintina, jog Žemyną jis yra apibūdinęs kaip gyvybės 
davėją ir palaikytoją (už viską reikia pagarbinti Žemynėlę, nes ji 
visiems teikia gyvybę ir ją palaiko. PrPĮ III: 546, 547; žr. taip pat 
BRMŠ III: 197, 300). Tuo galėtų būti motyvuojamas jos garbsty- 
mas, be kitų reikšmingų kaimo bendruomenės gyvenimo atvejų, 
ir naujai žmogiškai gyvybei išvystant šviesą. 


18 Lietuvoje kadaise gimdydavo gana natūraliomis sąlygomis kur nors nuo- 
šaliau, tačiau sodybos ribose — neretai pirtyje, kartais tvarte: Seniau gimdy- 
davo pirtyse, tada nuvanodavo ir lengviau būdavo gimdyti (Salakas, Kupiškis, 
BIR V: 18, nr. 206); Seniau gimdydavo pirtyse, kad nematytų maži vaikai 
(Šimkaičiai, BIR V: 18, nr. 207); Senuose čėsuose, atmena, gimdydavo avi- 
nykėse, nes pas avis būna šilta ir nieks nežinodavo. Avinykėn gimdydavo ant 
šiaudų (Liškiava, LTR 374/1912). 


410 ŽEMYNA IR JOS MITINIS PASAULIS 


Kaip pasakoja M. Pretorijus apie jo laikų nadruvių, sūduvių 
ir skalvių papročius, gimus kūdikiui pribuvėja, pasikvietusi tėvą, 
su puodeliu degtinės rankoje melsdavosi, dėkodama Dievui ir 
prašydama globoti motiną bei kūdikį. Po to sekdavusi libacija 
Žemynai su jai sakomomis maldomis: „tada nulieja ant žemės Že- 
mynėlei kalbėdama: „Būk linksma“ ir t. t. „Zydek musu ruggeis, 
kwecžeis“ir t. t. „Ir būk maloninga vaikeliui“, gurkšteli palabin- 
dama ir neša motinai, toji irgi geria palabindama ir duoda vyrui, 
tada nebepalabindama - senutei, o toji - motinai, motina - tėvui“ 
( PrPĮ III: 649; žr. tai pat BRMŠ III: 319)285, 

Pagrindinė ritualo atlikėja šiuo atveju yra pribuvėja, tačiau 
į ceremoniją įtraukiami ir kūdikio motina bei tėvas — tokioje 
intymioje aplinkoje komunikuojama su deive, tikintis jos ma- 
loningumo pasaulį išvydusiam naujagimiui. Remiantis M. Pre- 
torijaus gimtuvių aprašymu, Žemyna — pirmoji, į kurią šioje 
situacijoje kreiptasi, prašant vaikui dieviškosios globos. Po viso 
to, šeimininkui paruošus valgį ir jį padėjus ant stalo prie gimdy- 
vės, pribuvėja atlikdavo tokias religines apeigas: „ir čia pribuweje, 
t. y. „senutė“, ima į ranką kaušelį, meldžiasi ir prašo pana Ma- 
ria, mergelę Mariją (kai kurie meldžiasi Layme, kuriai nulieja 
ant žemės), nupila ir palabindama užgeria gimdyvę, kuri irgi 
palabina ir užgeria šeimininką, tas užgeria senutę, ir tada jie 
ima valgyti“ (PrPĮ III: 649, 651). Taigi, be Žemynos, melstasi 
Mergelei Marijai, kitų — deivei Laimei, kuriai taip pat gėrimo iš 
kaušelio nuliejinėta ant žemės. 

Gimtuvėms turėta ne tik degtinės, bet ir alaus, ne bet kokio, 
o skirto religinėms apeigoms, kuris būdavo daromas „iš pirmųjų 
grūdų ir būtent iš pirmojo vėtymo“. Tokį alų, supiltą į specialų 


8 Giesset darauff der Zemynelen etwas auff die Erde, sprechende: „Buk 
linksma“ etc.etc. Zydek musu ruggeis, kwecžeis“ etc. etc. „Sey auch gnėdig 
dem Kinde“; trinkt etwas palabindama und bringt es der Mutter, die es auch 
palabindama trincket und ihrem Manne zubringt, denn bringts denn ohne pa- 
labindama der Alten und die weiter der Mutter, die Mutter dem Vatter (PrPĮ 
III: 648; žr. ir BRMŠ III: 221). 


ŽEMIŠKOJI ŽMOGAUS GIMTIS 411 


indą, gerdavę pavalgę trise ratu pirma minėtieji asmenys — pribu- 
vėja, gimdyvė ir tėvas (PrPĮ III: 650, 651185. 

Apeiginis gėrimo nuliejimas Žemynai būdavo atliekamas ir 
prieš krikštijimo apeigas. Nors krikštyta iš esmės jau su krikščio- 
niškomis apeigomis, tačiau ir šiuokart, tai yra suteikiant vaikui 
šventą — krikščionišką vardą, kreiptasi į senąsias valstiečių deives. 
Pribuvėja paduodavusi kūmams, besiruošiantiems krikštui, vaiką, 
atlikdama tokią apeigą: „ji paima vaiką ant kairės rankos, ta pačia 
kaire ranka laikydama pripiltą kaušelį ir meldžiasi už vaiką; ji ypač 
kreipiasi į Panna Marya (kitos - į Laimę) prašydama pagalbos, kad 
kūdikis gautų krikštą ir pelnytų savo šventą vardą“ (PrPĮ III: 651, 
653). Po to būdavęs tradicinis aukojimas Žemynėlei, nuliejant jai 
alaus ir pageidaujant iš deivės jos dieviškojo tarpininkavimo, pa- 
lankumo vaikui, leidžiant jam laimingai gyventi žemiškąjį gyve- 
nimą: „Pasimeldusi ji nulieja ant Žemės ir prašo Žemynėlę (žemę), 
kad ji vaikui būtų maloninga ir leistų gyventi žemėje laimingam, 
tada ji palabindama užgeria garbingiausią kūmą — vyrą, tas kūmas 
ima ant rankos vaiką, tada kaušelį ir pradeda melsti Dievą ir Panna 
Marya geros kloties vaikui“ (PrPĮ III: 651)". 


186 1039 m. Rokiškio apskrityje (Taraldžių k., Kamajų vls.) užrašytoje sutar- 
tinėje, kuri galėjo būti dainuojama kūdikio gimimo arba krikštynų proga, 
kalbama apie Laimę, besiruošiančią daryti alų: Ketino Laimė / Alaus daryti. 
/ Čiuta, čiutela, / Žalia rūtela. / Visas žvaigždelas / Susiprašyti, / Čiuta, 
čiutela, / Žalia rūtela. / Vienos saulutės / Neneprašyti. / Čiuta, čiutela, / 
Žalia rūtela. / Ketino saulutė / Kerštų daryti. / Čiuta, čiutela, / Žalia rūtela. 
/ Devynis rytus / Rūkas rūkavo, / Čiuta, čiutela, / Žalia rūtela. / Dašimtam 
ryti / Saulė pasirodė. / Čiuta, čiutela, / Žalia rūtela. / Čiuta, čiutela, / Žalia 
rūtela. / Visi žmonelės / Jos labai laukė. / Čiuta, čiutela, / Žalia rūtela (SIS 
1201). Šis tekstas rodo, kad alus galėjo būti siejamas ne tik su Žemyna, bet 
ir su gimimo deive Laime, kuri (dažniau — keletas jų) globodavusi gimdy- 
vę, pasirodydavusi vaikui gimus ir nulemdavusi jo likimą. 

Nach dem Gebeth giesset sie auff die Erde, bittet die Zemynele (Erde), dap sie 
mūchte dem Kinde gnūdig seyn und es uff Erden gliicklich leben lassen wolle, 
darauff trinket sie palabindama dem Vornehmsten Gevatter, einem Mannen 
zu, so nimpt der Gefatter das Kindt auff den Arm und denn die Kauszel, da- 
rauff fčnget der Gevatter an zu bethen zu Gott und Panna Marya wegen der 
Wolfahrt def Kindes (PrPĮ III: 650). 


18 

Po viso to kūmas vėl atlikdavęs alaus nuliejimo ant žemės 
veiksmą, prašydavęs Žemės (bittet auch die Erde) gerovės vaikui 
(Ten pat). Tada jau būdavo einama atlikti krikščioniškųjų krikšto 
apeigų (PrPĮ III: 653, 653). 


Žemynėliavimas aukojant gaidį ir vištą 
per krikštynas 


Prūsų palikuonys per krikštynas atlikdavę dar vieną archajišką 
ritualą — vištos aukojimą, kuris vertas atidaus dėmesio, kadangi 
jame dalyvaudavusi tik moteriškoji bendruomenės pusė, be to, 
į šią mistišką puotą buvo įtraukta žemynėliavimo apeiga. Kyla 
klausimas, ar paukščio aukojimas nesąs moterų padėka dievybei, 
sutekusiai naują gyvybę. Viena realiausių pretendenčių į šios die- 
vybės vietą būtų kaip tik Žemyna. 

M. Pretorijaus aprašytas vištos aukojimas per krikšynas vyk- 
davęs kūmams su kūdikiu sugrįžus po krikšto. Pasirengimas tam 
prasidėdavęs jau iš anksto, kūmams išvykus kūdikį krikštyti. Tėvui 
nurodžius pribuvėjai vištą (turėdavusi būti „juoda, balta, raiba, tik 
ne raudona', jau dėjusi kiaušinius), bobutė ją „užmuša samčiu ir 
tai atlieka taip atsargiai, kad joks žmogus nieko nepajustų, taip pat 
ir sriuba turi nenubėgti nei verdama, nei dalijama“. Pirmenybės 
teikimas juodai dedeklei vištai, kuri ypatingu būdu būdavo užmu- 
sama būtent pribuvėjos — svarbus ritualo reglamentas. 

Vištienos sriubą išvirus, jos apeiginiame valgyme (jau po krikš- 
to apeigų) dalyvaudavusios vien tik moterys, tos, kurios „krikš- 
tijant stovėjusios kaip kūmos“. Suklaupusios kartu su pribuvėja 
priešais kėdę su padėta vištienos sriuba, jos melsdavosi, „žemy- 
nėliaudamos“ — nuliedamos alaus iš pašventinto kaušelio bei pala- 
bindamos: „prieš valgydamos jos klaupiasi ant kelių priešais kėdę, 
ant kurios stovi dubuo su vištiena, klaupiasi ir pribuvėja laikyda- 
ma rankoje kaušelį (bet tai turi būti ypatingas, tam pašventintas 

kaušelis, kuris daugiau jokiais atvejais nenaudojamas): tik tada ji 
meldžiasi zemelaudama ir palabindama bei užgeria gimdyvę, o 
toji — savo kaimynes ir triskart taip kaušelis turi apeiti ratu tarp 
tų, kurios nori valgyti vištienos. Kai kaušelis jau apėjęs, jos visos 
lieka klūpėti ir šitaip valgo vištą. Valgydamos negeria“ (PrPĮ III: 
02050) 

Neaišku, kam skirtą maldą kalbėdavusios aplink apeiginį pa- 
tiekalą suklaupusios moterys, užgerdamos gimdyvę ir nuliedinė- 
damos iš pašventinto kaušelio alaus ant žemės. Ritualo adresatas 
pirmiausia asocijuojasi su Žemyna. 

Tai, kad vištos aukojimo ritualas gimus vaikui iš tiesų gyva- 
vęs Mažojoje Lietuvoje, patvirtina kiti XVII a. autoriai. Johannas 
Arnoldas Brandas, 1673—1674 m. keliavęs po Mažąją Lietuvą ir 
surinkęs duomenų apie šio krašto lietuvių gimtuvių apeigas, užsi- 
mena, jog šia proga būdavo aukojama višta. Moterys, suklaupusios 
ant žemės aplink išvirtą auką, ją valgydavusios, palikdamos tik 
kaulus (BRMŠ III: 68, 70). Tačiau J. A. Brando nieko nepasakoma, 
kuriai dievybei buvo skirta ši auka. 

M. Pretorijaus amžininkas Teodoras Lepneris, 26 metus dir- 
bęs kunigu Mažojoje Lietuvoje Būdviečių parapijoje, taip pat yra 
pateikęs jo gyvenamo meto krikštynų apeigų, tarp jų ir vištos 
aukojimo, aprašymą. Tiesa, Žemyna čia neminima, kreipiamasi 
į Mergelę Mariją, tačiau vien moterų ritualinės vaišės po krikšto 
neabejotinai yra archajiškas, tik vėliau su krikščioniškąja tradicija 
susietas ritualas. Tikriausiai Mergelė Marija, su kuria siejamas 
vištos atnašavimas, pakeitė kažkurią ankstesnę pagonišką dievybę. 


188 che sie essen, fallen sie nieder auff die Knie vor den Stuel, darauff die Schūssel 


mit dem Huhne stehet, und die Hebamme auch, eine Kauszel in der Hand hal- 
tend (es mup aber eine sonderliche dazu geheiligte Kauszel seyn, die sonsten zu 
keinen andern Dingen gebraucht worden), knien alle nieder, sebst denn bethet 
sie Zemelaudama und palabindama und trinkt sie der Sechswocherin und die 
ihren Nachbarinnen zu, und also muf die Kauszel dreymahl herumb gehen unter 
denen, die vom Huhne essen wollen. Wenn daf herumber gangen, bleiben sie alle 
knien und also essen sie von dem Huhn, unter dem Essen trincken sie nicht (PrPĮ 
III: 652, 654). 

T. Lepnerio teigimu, apeigose galėjo dalyvauti tik tos motinos, 
tai yra tos moterys, kurios bent kartą buvo gimdžiusios. Aukojimui 
skirtoji višta, kurią laikydavusi šešiauninkė, taip pat būdavo užmu- 
šama pribuvėjos — „samčiu toje vietoje, kur kūdikis gimė, arba šalia 
jos“ (BRMŠ III: 335, 354). Pribuvėjai išvirus vištieną, pridėjus dar 
kitokios mėsos (avienos, kiaulienos ar kitokios), moterų suklaupus 
melstasi ir atlikinėtos apeiginės gėrynės iš didelio kaušo: „Prieš 
tas savo vaišes jos suklaupusios sukalba maldą „Visų akyse...“; kai 
kurios dar šaukiasi Mergelės Marijos, kad teiktųsi padėti motinai ir 
kūdikiui; veikiausiai tai yra likę iš popiežystės laikų. Šias savo mo- 
teriškas vaišes jos pradeda nuo gėrimo. Pribuvėja geria pirmoji iš 
didelio kaušo klūpodama; tą patį, irgi klūpodamos, turi daryti visos 
dalyvaujančios moterys“ (BRMŠ III: 354)!8?, Baigusios vaišes „mo- 
teriškės surinkdavusios vištos ir kitos mėsos kaulus, surišdavusios 
į skepetą ir pakasdavusios toje vietoje, kur višta buvo užmušta“, tai 
yra ten, kur buvo pagimdytas kūdikis (ten pat). Taigi gimdymo 
vieta, kaip sakrali, reikšminga dėl čia įvykusio akto, buvo išskiria- 
ma kaip tik čia vištą užmušant, o paskui šioje vietoje pakasant jos 
likučius, matyt, gimties reikalus globojančiai dievybei. 

Nuostabu, kad net iki praėjusio šimtmečio Lietuvoje išliko ap- 
tarto ritualo, pažymint vaiko gimtį, reliktų. Tikėjimas, kad gi- | 
mus vaikui reikia tam tikru būdu paaukoti naminį paukštį — gaidį 
ar vištą, užfiksuotas pietų, pietryčių Lietuvoje ir jos užribyje: Jei 
gimsta mergaitė, tai reikia užkasti žemėn gyvą vištą, o jei berniukas — 
gaidį, tuomet vaikai sveiki augs (Benekainys, dab. Baltarusija, BIR 
V: 26, nr. 347); Jei vaikai miršta, tai gemant vaikui reikia gaidžiui 
galvą nukirsti, o vežant vaiką prie krikšto, tą gaidžio galvą reikia nu- 


188 Sie bethen vor dieser ihrer Mahlzeit, Aller Augen, auf Knien; Einige sollen 
auch die Jungfrau Mariam anrufffen, daf sie der Mutter und dem Kinde 
helffen mėgte, welches wohl glaublich ist, da von dem Pabstthum her im 
Gebrauch geblieben. Diese ihre Weiber-Makhlzeit fangen sie vom Trincken an. 
Die Hebamme trincket am ersten aus einer grossen Kausch, auf Knien, welcher 
alle anwesende Weiber ebenmūfig miissen auf Knien bescheiden thun. (BRMŠ 
III: 335—336). 

nešti ant kapų ir pakasti po žemėmis,-tai vaikdi nemirs (Kalesninkai, 
Šalčininkų r., LTR 600/101); Kieno vaikai neauga, maži miršta, 
tai reikia imti kūmuosna kas pirmiausia ateis. <...> Reikia suieškoti 
juodas gaidys ir juoda višta, vaiką prieš krikštą apnešti apie kaminą 
tris kartus, o paskui kūmai per langą duoti. Kai duoda, tai tuo laiku 
reikia nukirsti gaidžiui ir vištai galvos taip, kad vienon pusėn lango 
kristų galvos, o kiton pusėn paukščių kūnai (Valkininkai, BIR V: 
36, nr. 524). 

Ypač įsidėmėtinas gaidžio galvos užkasimas kapuose. Šitaip ta- 
rytum kreiptasi į vėles ar į jų mitinę globėją prašant, kad vaikai 
nemirtų. Apskritai paukščių užkasimas žemėje gimus vaikui ar 
kitoks jų, netgi juodos spalvos, aukojimas prieš krikštą - ko gero, 
tai auka dievybei, valdžiusiai naujos gyvybės atsiradimą ir to pro- 
ceso ryšį su mirusiųjų sielomis, taigi, galimas daiktas sudievintajai 


žemei - Žemynai“, 


90 Gaidys ir višta - būdingos aukos chtoninėms dievybėms, tarp jų ir Žemy- 
nai (per sambarius, žr. PrPĮ III: 514, 515). 

ŽEMYNA IR VEDYBŲ VIRSMAS 


Vedybos — subrendusios jaunų žmonių poros žengimas į naujos bū- 
ties erčią — taip pat galėjo priklausyti Motinos Žemynos priedermių 
sferai. Mat ir čia jaustas jos, kaip vienos svarbiausių šeimą globoju- 
sių deivių, tarpininkavimo poreikis. Kiekviena motina, taip pat ir 
dieviškoji, laimina tokiomis ribinėmis aplinkybėmis. Reikšmingais 
gyvenimo lūžių atvejais senųjų bendruomenių žmogus jautė po- 
reikį atsiremti į savąsias dievybes ir palaikyti su jomis religinį ryšį. 
Juk „religija yra pavyzdinis bet kokios egzistencinės krizės spren- 
dimas <...>“, kadangi „ji laikoma esanti transcendentinės kilmės 
ir, vadinasi, vertinama kaip apreiškimas, gautas iš kito aukštesniojo 
(trans—-humain) pasaulio“ (Eliade 1997; 150). 

Senovės indams vestuvės buvo sakrali ceremonija. Vedų lai- 
kotarpiu Indijoje vedybos buvo ne tik socialinė būtinybė, bet ir 
religinė pareiga. Tai nelyginant aukojimas dievams. Vedybos lai- 
kytos svarbia ir šventa akcija ypač dėl to, kad gimdant vaikus buvo 
galima atsilyginti protėviams (Ilangeš 1990: 144). 

Pietų Europos kraštų senosiose religijose žemdirbystės dievy- 
bės neretai būdavo ir vedybų globėjos. Tai būdinga Demetrai, 
kuria itin pasikliovusios moterys, ši deivė vadovavo jų religiniam 
gyvenimui (Wissowa 1901: 2750, 2752 skiltys). Kaip rodo seno- 
sios graikų vestuvių apeigos, Demetra būdavo reprezentuojama 
žynės, mokydavusios jaunųjų porą vedybinio gyvenimo (Wis- 
sowa 1901: 2752 skiltis). Cerera taip pat sieta su vedybomis, ji 
laikyta netgi santuokos fundatore, tai atspindi posakis Nuptiae 
Cereris „Cereros vestuvės“ (Guillen 1985: 240; MHM II: 617). 
Tad ji rūpinosi ne tik javų augimu, bet ir besituokiančiais as- 
menimis (Guillen 1985: 240-241), Vergilijaus „Eneidoje“ kaip 
sutuoktuvių dalyvė minima Tellus (greta Junonos): „O karalienė 

Didona ir Trojos vadas į vieną / Olą sūbėga abu. Svočia Junona 
ir Žemė [originale lotynų*kalba — Tellus — N. L.] / Ženklą pa- 
duoda: ugnim sublyksi dangus, pasišovęs / Pajauniu būti, o kalno 
viršūnėje nimfos sustaugia.“ (Vergilijus, „Eneida“ IV 165-168). 
Tad aptariamų deivių funkcionavimo sritis buvo plati, aprėpusi, 
be žemės ir vegetacijos reiškinių, ir patį valstietį bei jo šeimą 
išskirtiniais gyvenimo momentais. 

Santykio su dievybėmis, aukojimo joms elementų galima 
įžvelgti ir senosiose baltų vestuvių tradicijose. Kadangi būsimųjų 
sutuoktinių egzistencija nemaža dalimi priklausė nuo Žemynos 
maitintojos — dirbamų laukų bei iš jų gaunamo derliaus, todėl ri- 
tualų forma siekta pelnyti jos palankumą. Turėtina omenyje ir tai, 
jog namai, kuriuos palikdavusi jaunamartė, ir ta nauja gyvenamoji 
aplinka, į kurią ji įžengdavusi, buvo dievybių, tarp kurių svarba iš- 
siskyrė Žemyna, patronavimo erdvė. Nuotakos atsisveikinimas su 
tėvų namais buvo ir atsiskyrimas ne tik nuo artimųjų, bet ir nuo 
tuos namus globojančių dievybių ir dvasių, o naujieji namai ją su- 
tikdavę su savo dvasiniu universumu, kuriame viešpataudavusios 
kad ir pažįstamos, bet būtent tą trobą ir tą sodybą globojančios 
dievybės. Sakraliose namų vietose — prie įsivaizduojamų dievų 
buveinių — židinio ar krosnies, girnų, krikštasuolės, slenksčio ir 
ant pačios aslos — nuotaka privalėdavusi atlikti tam tikras religines 
apeigas, kurios reikšdavusios nusilenkimą ir nuolankumą ją prii- 
mančių namų dievams. Kitos vietos, kur nuotaka, pradėdama savo 
naująjį gyvenimą, dėdavo aukas, buvo šios: tvartai, kuriuose laiko- 
mi gyvuliai, jauja, pirtis, vartai, šulinys, sodas, rugių laukas. Tokių 
vietų išskyrimas byloja apie namų ir sodybos erdvės netolydumą 
vertybiniu požiūriu. Be to, analizuodami šitokių aukojimų pobū- 
dį, galime įžvelgti pradžios, pirmienos, suvokiamų kaip lemtingo 
precedento, sureikšminimą, siejant tai su deivių pasauliu. Kaip 
dorojant derlių pirmieji žemės vaisiai, arba primicijos, būdavo 
aukojamos dievams, o pradedant apeigines vaišes nuliedinėta gė- 
rimo ar viralo dievybėms, per vestuves panašią paskirtį ir prasmę 

įgydavę pirmieji naujosios marčios darbiniai veiksmai, ją įvesdi- 
nant į naujus namus ar dirbamus laukus. Kasdienių darbų būdavo 
galima imtis tik atlikus aukojimo — simbolinio nusilenkimo su ta 
vieta susijusiai iracionaliai jėgai, tiesa, neįvardijamai, procedūrą. 
Taigi bet kuris reikšmingesnis pirmasis naujosios marčios darbas 
implikavo aukojimo veiksmą: „Koki darbų pirmųykart pradedzi 
dyrbc, tai ton vieton turi ir juostų padėc. Aisi pircin - juosta, ru- 
gius pjauc - juosta, grikius rauc — juosta“ (Levūnų k., Varėnos r., 
Marcinkevičienė 2008: 91); Kai jaunamartė, tai ana, kur ana aina 
pirmucinį savailį, aina vandenio, raikia an šulinio nešč kokia dovana 
<...>. Ani tvartan, raikia nešč kokia dovana, aini pas pečių, raikia 
dėc kokia dovana (Kaziulių k. Šalčininkų r., LTR 6447/103); O 
jau marci, kur pirmus metus at(i)teka... Ba aš ir paci tep dariau... 
Tai jau aina pjauc su anytu jau savo, su tuo [vyro] motku aina pra- 
dėdyc: „Aisim jau pjauc rugių“. Ataina, supjaunam dešimts pėdų ir 
toj anyta graiciau pastato statinį, o marci jau drobės stuomenį, kap 
skaito jau nuog galvos ik žamei drobės tokį dvigubą atpjauna, ir jau 
apsupa tų stacinį (Pavalakės k.,Varanavo r., LTR 7784/79)"!. Su 


*' Namų ir visos sodybos vietos, kuriose jaunamartei reikėjo dėti dovanų, 
išvardytos ir M. Pretorijaus: „Jiems sočiai pavalgius ir atsigėrus, dieveris 
ir moša ima jaunąją, kuri turi būti pasirūpinusi daugybe dovanų, kartu su 
jos giminėmis ir, iš paskos sekant daug jaunimo, veda ją į visus pastatus, į 
tvartus, į šupus (ar šiaip jie ten vadinami), didelius ir mažus, ir prieš visus 
šokama, ir ji turi visus pastatus apdovanoti, o tas dovanas pasiima moša. 
Pastebima, kad marti jautidėje ant slenksčio deda pinigų, taip pat daržinė- 
je, arklidėje ir kiaulidėje, bet avidėje — juostą, tiktai karvidėje — momėta, tai 
yra skarą, kurią jie naudoja vietoj gobtuvo. Į jauwja jinai energingai meta 
pyraga, t. y. „pyragą“, į kitus pastatus ji gali mesti ką nori. Ji vedama ir prie 
medžių, vyšnių ir obelų, o jeigu turi du ar tris sodus, tai kiekviename rei- 
kia ką nors numesti, taip pat prie zarden (javų laikytuvų), kur jie sukrauna 
ir iš lauko parvežtus nepakankamai išdžiūvusius javus. Kai jaunoji vedama 
pro vartus ar užtvarus, irgi turi ką nors numesti, taip pat prie šulinio, iš 
kurio ji negali praustis tą dieną, kai gulėjo su jaunikiu; jeigu jai pasibaigia 
rankšluosčiai ir juostos, ji turi išsipirkti pinigais, kuriuos deda tose vietose 
ir ant slenksčių, kartu einantys vaikinai ir merginos jaunosios garbei dai- 
nuoja, šoka ir visaip linksminasi, kai kurie pakelia tuos daiktus, kuriuos 
jaunoji padeda minėtose vietose“ (PrPĮ III: 633, 635). 

šitokio pobūdžio įvairiopos pirmienos, įvykus gyvenimo virsmui, 
samprata daugeliu atveju yra'susiję Žemynos i ir kitų chtoninių bei 
namų dievybių kultai. 


Žemynėliavimo ritualas per piršlybas 
ir žvalgytuves 


M. Pretorijus pamini du kreipimosi į Žemyną vestuvių įžangoje 
atvejus. Pirmasis jų — piršlybų metu, piršliui antrą kartą atjojus 
į nuotakos tėvų namus su rūtų puokšte ant žalios lazdyno arba 
beržo lazdelės. Jį pasitikdavusi nuotaka, tardama jam žodį, kuriuo 
suteikdavusi vilties, kad yra linkusi tekėti už jai peršamo jauni- 
kio. Netrukus tėvas ir motina surengdavę piršliui vaišes, kurių 
metu žemynėliauta: „tėvas, laikydamas rankoje kaušelį, pasimel- 
džia, tada šiek tiek nulieja ant aslos Žemynėlei, ištardamas įprastus 
žodžius. Tada jis truputį nugeria ir palabina prieš išgerdamas iki 
dugno ir tą patį daro ir piršlys, ir zemylaudams, ir palabindams“ 
(PrPĮ III: 605, 607; BRMŠ III: 310)'92, 

Tad prieš lemtingąjį įvykį, kurio metu išsispręs dukters likimas, 
tėvas jautė būtinybę prie vaišių stalo pasimeldęs atlikti apeigines 
libacijas Žemynai. Tik po to būdavo tariamasi, kada piršliui su- 
grįžti pas nuotakos tėvus ir kuomet įvyksiančios vestuvės. Nuo- 
taka paprastai įteikdavusi savo simbolius nugabenti jaunikiui — 
kvietką, tai yra rūtų puokštę, nosinę ir juostą, — visa tai reikšdavę, 
kad piršlybos įvyko ir galima ruoštis tolesnei vestuvių eigai. 

Antrąkart, M. Pretorijaus žiniomis, Žemyna būdavo pagerbia- 
ma žvalgavimo metu, kai jaunikis su piršliu ir kita palyda atvyk- 


52 Jer Vatter, die Kausžel in der Handt haltendt, bethet und mup darauff der 
Zemynelen wap auff die Erden giessen mit den gewohnlichen Worten. Darauff 
er etwas trincket und palabinket, bif ers gar auftrincket, und also machts 
auch der Pirsžlys, so wol Zemylaudams alb auch palabindams (PrPĮ III: 606; 
BRMŠ III: 209). 

davęs į nuotakos tėvų sodybą „apsižiūrėti ir ką tikra nuspręsti dėl 
vestuvių“. Sutikęs svečius prie užkeltų vartų, tėvas, pasiklausi- 
nėjęs, iš kur jie atvykę, liepdavęs atnešti ąsotį alaus, kad ne tik 
svečius pavaišintų, bet ir būtiną religinę apeigą atliktų: „tėvas pa- 
prašo atnešti alaus ąsotį ir užgeria piršlį palabindamas, o piršliui 
pasimeldus, nuliejus Žemynėlei ir palabinant užgėrus kitus, kurie 
taip pat kuklinasi, tėvas įleidžia jį su visa jo palyda į kiemą“ (PrPĮ 
III: 609; BRMŠ III: 310)993, 

Šis religinis veiksmas — alaus libacija Žemynėlei - sankciona- 
vo atvykusių svečių teisę įžengti į namus ir tolesnes žvalgavimo 
apeigas. 

Alaus gėrimo ceremonijos per vestuves vykdavusios daugelį 
kartų, dalyvaujant jose įvairiems vestuvių veikėjams, pradedant 
jaunaisiais, baigiant vestuvininkų pulku (PrPĮ III: 615, 619, 627, 
633, 641, 643). Tačiau apeiginis alaus gėrimas, susijęs su Že- 
mynos pagerbimu, autoriaus kitur nebeminimas, nors, galimas 
dalykas, kad ir kitomis progomis į ją būdavo kreipiamasi ir jai 
nuliejama. 

Atkreiptinas dėmesys į vieną žvalgavimo papročių detalę, paste- 
bėtą M. Pretorijaus. Tai tam tikras atvykusiojo piršlio su jaunikiu 
ir palyda elgesys, peržengiant jaunosios namų slenkstį. Kaip yra 
žinoma, šioji riba tarp saugios būsto erdvės ir pavojingos išorinės, 
kitaip tariant, tarp savo ir svetimo, švento ir profaniško pasau- 
lių, atliko reikšmingą vaidmenį namų erdvėje ir ją peržengiant, 
ypač svetimam asmeniui, reikalavo tam tikros elgsenos. Nuo seno 
slenkstis buvo gerbiamas ir kaip vieta, kuri galėjo sietis su protė- 
viais, vėlėmis, namų globėjais, kuriais neretai būdavusios chtoni- 


3 lūsset der Vatter eine Kanne Bier bringen und trincket dem Pirszlys palabin- 
dams zu, und nach dem Pirszlys gebethet, der Zeminelen waf etwas libiret und 
denn palabinket und den Anderen zu getruncken, die auff gleiche art beschei- 
den thun, lasset der Vatter ihn sampt seinem gantzen Comitat ins Gehėffte 
(PrPĮ III: 608; BRMŠ III: 209). 

nės dievybės!“*. Šiuo atveju nėra aišku, su kuo konkrečiai turėjo 
ryšį slenkstis ir durys, tačiau akivaizdu, jog šios realijos laikytos ne- 
paprastai svarbiomis vestuvių apeigose, įsileidžiant į pirkią „kitos“ 
šalies atvykėlius. Piršliui su jaunikiu ir palyda įžengiant į jaunosios 
tėvų stubą, „prie durų dega dvi iškeltos iš abiejų pusių žvakės, kad 
įeinantys galėtų matyti, kur jie eina, ir kad neatsitrenktų“ (PrPĮ III: 
609)“*. Įeinant svečiams, buvo žiūrima, kad nė vienas jų „nė tru- 
putėlio neprisiliestų nei prie slenksčio, nei prie durų staktos, nes 
tai jie laiko bloga lemiančiu ženklu“ (PrPĮ III: 609). Panašus tabu — 
neprisiliesti prie šventykos, mauzoliejaus slenksčio ar, priešingai, 
ant jo atlikti tam tikrą veiksmą, reiškiantį palankumą sakralizuotai 
patalpai, gyvavęs ir kitų tautų tradicijose. Kai kurioseAzijos ir Si- 
biro kultūrose buvęs paprotys prieš įžengiant į namus pabučiuo- 
ti slenkstį (CHGDS: 998). Pagarbus santykis su namų, į kuriuos 
įžengia naujas šeimos narys, durimis ir slenksčiu, atsiskleidžia ne 
tik M. Pretorijaus, bet ir kitų autorių vestuvių aprašymuose. 

Be M. Pretorijaus, dar vienas rašytinis šaltinis — jėzuito J. La- 
vinskio liudijimas (apie jo, matyt, stebėtus kulto reiškinius Že- 
maitkiemyje, dab. Ukmergės r.) patvirtina žemės deivės, kaip šei- 
mos ir namų dievybės, svarbą anuometiniame Lietuvos kaime. 
Naujajai nuotakai, atėjusiai gyventi į namus, kuriuose buvo įprasta 


3 Slenkstis galėjo būti viena iš laidojimo vietų: Mano vidurius pakaskit po gry- 
čiutės slenksčiu (ps.) Lzd, Grv; Kad gaspadinė badu miršta, reik ją po slenksčio 
pakasti Prk (LKŽe: slenkstis). Tikėta po slenksčiu esant mirusiųjų sielas 
(plg. CHGDS: 997—998): Dūšaitės kenč čysčių kur po slanksniu <...> (BsTB 
VII: 121, nr. 27). Ant slenksčio nuo seno būdavo aukojama. Labguvos am- 
tmono tarnybinis raštas (1571) liudija, kad valstietis Mikelis ištikus maro 
epidemijai šiame krašte ir, kaip tikėta, užsirūstinus namų dievams, siekda- 
mas juos permaldauti, ant slenksčio aukojo kartu su kitais žmonėmis juodą 
ožį deivei Diedewaythe (BRMŠ II: 226—228). Neaišku, kas yra toji „dievų 
dievaitė“ ar „didžioji dievaitė“. Vėlesniais laikais slenkstis išliko simbolinių 
aukojimų įvairiomis aplinkybėmis vieta: per įkurtuves — svečiui dedant ant 
slenksčio pinigą (PrPĮ III: 556, 557), per Jurgines pirmą ganiavos dieną — 
pakasant po slenksčiu kiaušinių (BILKS: 175, nr. 125, 133). 

55 Lemiamais sutuoktuvių momentais Cereros garbei būdavo deginama vaš- 
kinė žvakė (Guillen 1985: 240-241), 

garbinti žemės deivę (tellure dea), būdavo privalu jai paaukoti. 
Rudenį, atliekant kiaulės aukojimo žemės deivei ritualą, kuriame 
dalyvaudavusi žiniuonė, aukojimui vadovauti būdavo skiriama 
kuri nors nauja nuotaka, „kuri ką nors negerai darančias, deivės 
kerštu grasindama, nuo blogo poelgio sulaikydavo <...>“ (1583 
m., BRMĖŠ II: 605—606, 608). Jaunajai marčiai paaukoti žemės 
deivei naujuose namuose, matyt, buvusi būtinybė, kadangi misio- 
nierius pažymi: „jeigu ji pati |[nuotaka — N. L.] deivei nieko nebuvo 
paaukojusi, ją nuolatos sekiodavęs žaltys“ (Ten pat). Toliau dar 
priduriama: „Jeigu kas nors žemės deivei pašvęstuose namuose 
ĮOuod si guispiam in domo telluri dicata e vivis excessisset <...>] 
pasitraukdavo iš gyvųjų tarpo, trejus metus šios rūšies aukoji- 
mai būdavo nutraukiami kaip bausmė už atneštą nelaimę, o jeigu 
įprastiniu metu aukojimai nebūdavo atliekami, pasakojama, kad 
tų namų žmogui arba gyvuliui sutraukdavę kurią nors kūno dalį, 
arba kelyje ar ant slenksčio sutiktas žaltys atsigręžęs puldavo“ 
(BRMŠ II: 606, 608). Trobose gyvenantys žalčiai misionieriaus 
lankymosi Lietuvoje laikotarpiu buvo laikomi šventais, o jų gar- 
binimas glaudžiai susijęs su žemės deivės Žemynos kultu?“ 

Kitų rašytinių šaltinių žiniomis, atitekėjusios jaunamartės prie- 
volė buvo paaukoti žalčiams, laikomiems kamarose, svirnuose prie 
girnų ir vadintiems Pagirniais. Šie dieviška natūra pasižymintys 
žalčiai, reprezentavo Žemyną ir jos valdomą chtoninę viešpatiją. 
Pagirnis — tai Cerera, kitaip tariant, - Žemyna. Pagirnį ir Cererą 
esant identiškus konstatavo Vilniaus kolegijos jėzuitai 1611 m. 
ataskaitoje apie pagonių papročius, stebėtus Kražių apylinkėse 
(BRMŠ II: 625, 633). Turint omenyje Žemynos, beje, ir kitų tautų 
senųjų chtoninių deivių artimą santykį su reptilijomis, jos sąsaja 
su žalčiais Pagirniais įtikėtina. 


"6 Sutikti žaltį prieš vestuves buvo lemtingas ženklas. M. Pretorijaus liudiji- 
mu, „jei [piršliui, pirmą kartą vykstančiam į nuotakos namus, - N. L.] ke- 
lyje pasipainioja vilkas ar žaltys (Schlange - N. L.), tai geras ženklas <...>“ 
(BRMŠ III: 208, 309; PrPĮ III: 602—605). 

Rekomenduotinomis jaunamartės aukomis Pagirniui galėjo 
būti įprastos nuotakos dovanos — duona ir rankšluostis: „Pagal 
paprotį sužadėtinė arba nauja žmona namų šeimininkė tampa tik 
tada, kai minėtajam dievui |Pagirniui — N. L.) paaukoja duonos ir 
rankšluostį“ (Vilniaus kolegijos jėzuitų 1604 m. ataskaita, BRMŠ 
II: 630). Kita būdinga naujosios marčios auka Pagirniams — mil- 
tai. Jėzuitų aprašytas konkretus atsitikimas Vadoklių kaime: kartą 
atitekėjusiai iš kito kaimo marčiai senutės nurodymu tekę dievų 
garbei nuberti saują miltų po girnomis, nes jos prie girnų ne- 
prileido jas apsivijęs žaltys"?. Tik paaukojus miltų jų sergėtojui 
žalčiui, jai buvo leista naudotis vienu svarbiausiu namuose darbo 
įrankiu. 


Atsisveikinimas su Žeme 


Ir gerokai vėlyvesni (XX a.) vestuvių papročių aprašymai atspindi 
išlikusį artimą ir pagarbų pagrindinių šios šventės dalyvių santykį 
su žeme. 

Nuotakai paliekant gimtuosius namus, be ritualinio sodybos 
pastatų, Židinio, stalo troboje apėjimo, buvo inscenizuojama at- 
sisveikinimo su žeme apeiga. Panevėžio apylinkėse (Kabelių k.) 
nuotaka tėvų namuose ties visais keturiais stalo kampais pabu- 
čiuodavusi žemę, sakydama: Sudiev, juodoji žemele, mano nešiotojė- 
le! Bėginėjau maža būdama, bučiavau tave rytas vakarėlis poterėlius 
pakalbėjus! (LTR 1577/20). Kupiškyje jaunoji, prieš ją palaimi- 


57 In Wadocle vico faemina in matrimonium ducta de alia villa, ignorans numina 
(?) deorum, dum summo mane accessit do Žarn, wąž wkolo žarn okręciwszy 
sie poty iej do žarn nie dopuscil, až poki mgki garšč ex instructione vetustae 
pod žarna in domagium deastri nie podsypata. „Vadoklių kaime, kai viena 
moteris, atitekėjusi iš kito kaimo ir nepažindama tų dievų, anksti rytą ėjo 
<...> prie girnų, apsisukęs apie girnas žaltys tol jos prie girnų neprileido, 
kol ji, senutės nurodymu, dievų garbei nenupylė saujos miltų po girnomis“ 
(Eugenijos Ulčinaitės vertimas, koreguotas N. L., žr. BRMŠ IV: 119, 125). 

nant tėvams, bučiuodavusi stalą, raudodama „Sudieu tau, boltas 
stalali ir juoda žemala!“ (Buračas 1935: 256). Valkininkų apylin- 
kėse į jungtuves išlydima nuotaka būdavo vedama aplink stalą, o 
paskui kampe pabučiuodavusi aslą (LTR 627/1010). Žemaitijoje 
gyvavęs prietaras atvažiavus jaunajai į jungtuves, dar vežime be- 
sėdint, atlikti tokius pagarbą žemei reiškiančius veiksmus: „reikią 
jaunajai nuvažiavus į šliūbą, prieš išlipant iš vežimo ir kitiems 
nematant, peržegnoti žemę (geriausiai tai atlieka jaunoji ranką 
paslėpusi po skara)“ Tai esą apsauga nuo „padyvinimo“ (Micke- 
vičius 1933; 87). 

Tad ištekanti mergina, bendruomenės akivaizdoje keisdama 
savo socialinę padėtį, statusą ir gyvenimo vietą, pagerbdavusi 
gimtųjų namų žemę, kuri laikyta šventa, todėl bučiuota išsiski- 
riant su tėvų namais. Šioji nuotakos bučiuojama žemė - tai pati 
Žemyna, kurios samprata implikavo ne tik dirvą, bet ir tąją žemę, 
kuri kasdien mindoma šeimynykščių jų namų aplinkoje, papras- 
tai basomis kojomis. Ne šiaip sau kaip tik ant aslos ar tiesiog ant 
žemės namuose jai ir nuliejinėtas alus, tai yra aukota. 


Nuotakos sutikimas su žmogišką būtybę 
vaizduojančiu šiaudų kūliu 


Irena Čepienė yra pastebėjusi ir išryškinusi vestuvių paprotį, ku- 
ris ankstesnių apie vestuves rašusių etnografų būdavo nutylimas 
ar ne itin akcentuojamas. Tai tradicija, gyvavusi dar XIX a. an- 
troje pusėje bei XX a. pradžioje, statyti priešais nuotaką antropo- 
ar ją sutinkant vyro šeimoje (Čepienė 2004: 304). Tokia apeiga 
užfiksuota Kapčiamiestyje: Kieme parėdo šiaudų kūlį: apdeda vai- 
niku, apjuosia prijuoste, palaidine ir pastato, kad jis stovėtų. Prieš 
šliūban važiuojant iš pirkios atveda svočia jaunąją, kuri jam pasi- 
klonioja ir pradeda verkaut: „Dievuli, padėk, o pamačyk man šitų 

giesmelių išvadžiot. Sudievu motule ir senas tėvuli, ir šitie laukeliai 
<...>“ Kai parauda prieš tg-kūlį, svočia ją veda pas rūtų darželį. 
Atsirėmusi į tuorelę, rauda: „Oi tu rūtela,'oi tu žalioji, jau daugiau aš 
tavį nelaistysiu <...>“ (LTR 3981/360). Šiaudų kūlys su vainiku ir 
moteriškais drabužiais asocijuojasi su Užgavėnių More, Kupolių 
„ragana“ (šiaudine lėle ar ant karties pritaisyta smaluota bačka), 
su rugiapjūtės Rugių boba, t. y. su simbolinėmis kalendorinių 
ir agrarinių apeigų būtybėmis, irgi neretai daromomis iš šiau- 
dų ir aprengiamomis moteriškais drabužiais. Išvardytas gamtos 
virsmus žyminčių švenčių ar darbų pabaigtuvių figūras sieja ne 
tik grubokas moteriškas jų pavidalas, bet ir kai kurie su jomis 
atliekamų ritualų ypatumai, keliantys aliuzijas, jog po tais vals- 
tiečių grubiai padarytais „stabais“ slypi žemdirbystę ar gamtos 
ciklų kaitą reprezentuojančios dievybės. Apie vestuvių šiaudinia- 
me „stabe“ glūdintį, galimas dalykas, dievybės pradą byloja šios 
šventės veikėjų jam rodoma pagarba (prieš šiaudinę „moteriškę“ 
jaunoji „pasiklonioja“) ir jaunosios kreipinys į šį objektą - Die- 
vuli. Panašus vestuvių paprotys gyvavęs ir kitose Lietuvos vietose. 
Antai Veisiejuose į šį šiaudų kūlį vestuvėse taip pat būdavo itin 
pagarbiai kreipiamasi kaip į Dzievelį. Prie rūtų darželio pasta- 
tyto šiaudų ryšulio nuotaka su svočia atsiklaupusios raudodavo 
šitokiais žodžiais: Dzieveli, padėk, dzieveli, pamačyk mūsų seselei 
šitų dainelių išdainuoti, alasėlį išvedžioti <...> (cituota iš: Cepie- 
nė 2004: 304). Švenčionių apylinkėse per vestuves irgi būdavo 
daromas simbolinę prasmę turintis šiaudų kūlys. Atvykusi marti 
kiemo viduryje pastatytą šiaudų kūlį simboliškai apdovanodavu- 
si - mesdavo duonos kepalėlį, o svočia jį perrišdavo juosta (Ten 
pat). Betygalos apylinkėse vestuvėms pagamintas šiaudų ryšu- 
lys marčios būdavo apdovanojamas rankšluosčiu. Aplink tą kūlį 
piršlys su marčia sušokdavo pirmąjį šokį (Ten pat). Žižmų kaime 
(Dieveniškių sen., Šalčininkų r.) jaunosios sutiktuvėms vyro šaly- 
je būdavo parėdoma (ko nors prikimšus į drabužius) ne moteriška 
būtybė, o „diedas“: Ir pastatom, kap laukiam marcios, kų parsi- 

veš jau bernas namo. Nu, ir pastato vartuosa. I juostų, i saldainių 
meta, i juostų meta in to diedo (LTR 6447/268)98. Anot I. Če- 
pienės, šitokios vestuvių tradicijos — sakralinių apeigų liekanos. 
Jose (manome, kad pagrįstai) autorė įžvelgia antropomorfinių 
namų dievybių garbinimo atšvaitus: „galima manyti, jog senovėje 
antropomortinėms namų dievybėms per vestuves melsdavosi ir 
aukodavo“ (Čepienė 2004: 304). 

Taigi, šiaudinė vestuvių apeiginė būtybė, kurią pagerbdavusi 
jaunoji ją apdovanodama (juosta, rankšluosčiu, duona, saldai- 
niais), jai nusilenkdama ar prieš ją drauge su svočia atsiklaupda- 
ma, kreipdamasi Dievulį / Dzieveli - tai panašaus pobūdžio mitinis 
veikėjas kaip ir per žemdirbių šventes pasitelkiamas figūratyvinis, 
žmogų vaizduojantys simbolis, susietas su gamtos procesų kaita 
ar darbymečių pabaiga. 


Nuotakos apibėrimas grūdais 


XVI a. istoriniai šaltiniai liudija vestuvių apeigą javų grūdais ir 
kitų kultivuojamų augalų sėklomis apiberti nuotaką. Be abejo, 
tai religinis veiksmas, manipuliuojantis būdingu žemės vaisiaus 
reprezentantu. Anot E. Heilerio, grūdų, kuriais per vestuves api- 
beriami jaunieji daugelio tautų tradicijose, gyvybinė galia turėda- 
vusi pereiti į žmones ir skatinti jų vaisingumą (Heiler 1961: 73). 
Baltų kraštuose žemdirbių praktikuotoje religijoje javų grūdai 
koreliavo su žemės deive ir su ja asocijavosi. Grūdų panaudo- 
jimas vedybų ceremonijose, grindžiamose aptariamos religinės 
sistemos tikėjimais, galėjo būti siejamas su šios dievybės mitine 


98 [Kur paskui deda tą diedą?] Šiaudus iškrečia tvartan, oi juokas! Pririša vir- 
velį, tų virvelį tyso, jau nat ana virba, o cha cha cha... [įsiterpia kaimynė 
Juršienė:| Iš morkos padaro tokį, dvi bulves ten dar <...> Visi in juoko daro, 
niaugi ne [Bet ar jį taip vidury vartų pastato, ar šalia ?] Šaly, šaly, pas stulpų. 
Pas stulpų (LTR 6447/268). 

aplinka ir su jos teikiamu ar stiprinamu gyvosios gamtos gebėji- 


mu vaisintis, derėti"??, 


Sembos sūduvių vestuvėse, atvežus'nuotaką į jaunojo namus, 
šioji prie kiekvienų durų būdavo apiberiama kviečių, rugių, mie- 
žių, avižų grūdais ir linų sėmenimis, visa tai atliekant ypatingu 


būdu: 


Tada jaunajai užriša akis, o lūpas patepa medum ir veda prie visų 
name esančių durų. Prie visų durų šneka tas, kuris veda jaunąją: 
„Trenke, trenke“ — trenk, trenk, — ir ji spiria koja į duris. Iš paskos eina 
žmogus su maišu, kuriame yra įvairių sėklų: kviečių, rugių, miežių, 
avižų ir sėmenų. Jis barsto jas ant jaunosios prie kiekvienų durų ir 
kalba: „Mūsų dievai duos tau visko pakankamai, jeigu tu liksi mūsų 
tikėjimo, mūsų tėvų tikėjimo („Sūduvių knygelė“ BRMŠ II: 152).200 


Vedžiojimas po namus užrištomis akimis primena mistines 
apeigas — naujojo namų nario įšventinimo aktą, vykdavusį ties 
kiekvienomis namų durimis. Kadaise į gyvenamąjį būstą būdavo 
įeinama per angą, landą, jungiančią su išoriniu pasauliu ir drau- 
ge nuo jo atribojančią. Pasak Arnoldo van Gennepo, slenkstis 


* Grūdų aukojimas — archajiškas vestuvių ritualas. Indijoje vediniu periodu 
grūdų auka per vestuves būdavo skiriama tam tikroms dievybėms. Vienas 
tokio pobūdžio aukojimų, garantavęs vaisingumą ir sėkmę, vykdavęs šitaip: 
nuotakos brolis iš savo suglaustų delnų įpildavęs kepintų grūdų, sumaišytų 
su šami lapais, į suglaustus nuotakos delnus. Nuotaka juos laikydavusi, 
stipriai suspaudusi, o jaunikis tuo tarpu sakydavęs, kad ši auka skiriama 
Arjamanui (soliarinė dievybė), Agniui (ugnies dievas), prašydamas, kad 
pirmasis iš paminėtų dievų išlaisvintų iš tėvų namų. Mergina, barstydama 
grūdus, melsdavosi, kad būsimas sutuoktinis ilgai gyventų, kad jį bei gi- 
mines lydėtų sėkmė, kad įvyktų jųdviejų jungtuvės ir t. t. Grūdai būdavo 
suberiami į ugnį (Ilauneiū 1990: 183). 

*0 Darnach bindet man der braut die augen zu vnd schmiret ir den mund mit 
konige und furen sie vor alle thuren, so im hause sein. Vor itzlicher thur spricht 
der, so die Braut furet: trenke, trenke, stos an, stos an, so stėst sie mit einem 
fus an die Hur. Einer gehet hernach mit einem Sacke, darinnen ist allerlei 
samen, weitzen rocken gersten hafer leinsamen. Der sehet vber die braut vor 
allen thuren und spricht: Vnser gotter werdens alle geniige geben so du wirdest 
an vnserm glauben bleiben unserer veter (BRMŠ II: 137). 

ir stakta pasižymėjo sakralinėmis savybėmis. Tai būdinga visai 
durų „dėžutei“ sudarančiai vieningą visetą (san Tennen 2002: 23). 
Ties šia vieta daugeliu atvejų vyksta vadinamieji perėjimo ritualai 
(les rites de passage), tarp jų — ir vestuvių ceremonijos. Peržengti 
slenkstį reiškė patirti bendrystę su naujuoju už slenksčio esančiu 
pasauliu (Ten pat: 24). Durys su slenksčiu bei stakta reikalavo 
mitinių namų globėjų apsaugos. M. Eliade's teigimu, žmogaus 
būsto slenkstis, pasižymintis ritualine funkcija, turįs savo „sargus“: 
„dievai ir dvasios gina duris tiek nuo piktų žmonių, tiek nuo de- 
moniškų ir pragaištingų jėgų. Ant slenksčio aukojama dievams 
sargams“. Slenkstis, durys tiesiogiai ir konkrečiai parodo erdvės 
trūkį; užtat slenksčiams teikiama tokia didelė religinė reikšmė 
(Eliade 1997: 18). Vadinasi, nuotakos įvesdinimo į naujus namus 
ritualas ties šia ribine namų vieta, ją, t. y. duris, paliečiant koja, 
netgi su trenksmu, ir čia pat jaunąją apiberiant grūdais, tariant 
vedliui priesaką būti ištikimai „mūsų tėvų“ tikėjimui, buvo reikš- 
minga ne tik kaip jaunosios perėjimas į naują socialinį statusą, bet 
ir kaip įžengimas į naujųjų namų dievybių proteguojamą pasaulį. 

Panašiai apie jaunosios apibėrimą grūdais kalbama ir „Sūduvių 
knygele“ pasirėmusio J. Maleckio-Sandeckio 1551 metų laiške 
Jurgiui Sabinui. Sakoma, jog nuotaka užrištomis akimis „vedžio- 
jama prie visų namų durų, kurias turi paliesti ir suduoti dešine 
koja. Prie kiekvienų durų ji apibarstoma kviečiais, kruopomis, 
avižomis, miežiais, žirniais, pupomis ir aguonomis. Mat tas, ku- 
ris seka paskui nuotaką <...> apibarstydamas sako, kad nuotakai 
nieko iš tų dalykų netrūksią, jeigu pamaldžiai laikysis papročių 
ir rūpinsis namų reikalais su deramu stropumu.“ (BRMŠ II: 205, 
210). J. Maleckis-Sandeckis papildo ant jaunosios barstomų sėklų 
sąrašą, įtraukdamas, be „Sūduvių knygelėje“ paminėtų kviečių, 
miežių, avižų, dar ir žirnius, pupas bei aguonas. Šio autoriaus 
žinias savo veikale apie žemaičių ir kitų sarmatų dievus panaudoja 
J. Lasickis, kaip ir jo pirmtakas vaizduodamas aptariamąją apei- 
gą. J. Lasickio rašoma, kad nuotaka užrištomis akimis ir medu- 

mi pateptomis lūpomis „vedžiojama prie visų namo durų, kurias 
ranka turi paliesti ir dešinė: koja pabelsti. Prie kiekvienų durų 
ji apibarstoma kviečiais, kruopomis, avižomis, miežiais, žirniais, 
pupomis, aguonomis; mat vienas žmogus lydi nuotaką su mai- 
šu, pripiltu visokiausių javų. Nuotaką apibarstęs, palydovas sako, 
kad jai nieko netrūks, jeigu gerbs tikėjimą ir deramai rūpinsis 
savo namais“ (BRMŠ II: 588, 601). M. Pretorijus, aprašydamas 
senovės prūsų vestuvių apeigas, pasirėmė J]. Maleckiu-Sandec- 
kiu ir pakartojo nuotakos apibėrimo grūdais paprotį. Jo teigimu, 
nuotaka meduotomis lūpomis ir užrištomis akimis „vedama prie 
visų namo durų, jai liepiama jas paliesti ir dešine koja jas paspirti, 
prie visų durų ji apiberiama kviečiais, rugiais, avižomis, miežiais, 
žirniais, pupomis ir aguonų grūdeliais, o pabaigoje vienas eina jai 
iš paskos su pilnu maišu visokių vaisių ir beria juos ant nuotakos, 
kaskart sakydamas, kad jai nieko iš jų netrūksią, jeigu jinai uoliai 
tarnaus Dievui ir stropiai rūpinsis savo namų ūkiu“ (PrPĮ III: 591, 
593: plg. 594, 595). 

Vėlyvesniuose aptariamo papročio aprašymuose jaunosios api- 
bėrimo grūdais apeiga nėra taip griežtai reglamentuota apibrėžtų 
jos vykdymo taisyklių. Tačiau pats paprotys buvo išlikęs ir XX a., 
tik atliekamas kai kuriais atvejais kiek kitomis aplinkybėmis, ku- 
rios, kaip ir glaustas jų motyvavimas, verti dėmesio. Antai Dzūki- 
joje po jungtuvių į jaunosios namus sugrįžus jaunavedžiams, juos 
sutinka tėvai, o paskui nuotaka, motinos lydima, žengia pirkion. 
Jai per slenkstį peržengus, pirkioj susirinkusios moterys apiberia 
jaunąją rugių, avižų ir kviečių grūdais, o mergos tuo metu dai- 
nuoja: Rugeliai derėjo tėvulio laukely — kad geriau derėtų bernelio 
dirvelėj. Avižos žaliavo tėvulio laukely - kad gražiau žaliuotų berne- 
lio dirvelėj. Kuieteliai siūbavo tėvulio laukely - kad labiau siūbuotų 
bernelio dirvelėj. Kiek yra varpelių geltonų rugelių, tiek laimės die- 
nelių jaunajai sesulei. Kiek yra grūdelių avižėlių, tiek sveikų diene- 
lių jaunajai sesulei. Kiek yra stiebelių gelionų kvietelių, tiek aukso 
čirvančių jaunajai sesulei (Krėvė Mickevičius 1930: 66). Apeigos 

vieta — prie slenksčio — nurodoma ir kitais atvejais: Kai atvažiuoja 
jaunieji iš šliūbo, prie slenksčio pila ant jų kviečių ar rugių — kad 
duonos būtų (Lazdinių k., Švenčionių r., LTR7793/114); Grūdus 
berdavo ir pati parvykusi jaunoji: Jaunoji atėjusi į jaunojo namus 
bėrė ruginius grūdus, kad derėt jiem grūdai, rugiai (Pelesos k., Va- 
ranavo r., LTR 7784/154). Nuotakos galėjo būti „sėjama“ į ke- 
turis pirkios kampus: Kap inaina, jau iš šliūbo atvažuoja ir inaina, 
jau pas berniukų, jau savo tuosna namuosna, pas vyrų, nu tai ana 
turi rugių ar miežių, javo vis taip pačia, tai javas. Nu tai (a)na kap 
inaina, pasako „Garbė Jėzu Kristu“ ir tadu keturiuosna kampuosna 
sėja rugius, jau kap itai kad duona neišsivest, kad duona itai kad būt 
šitoj pirkioj (Dubinių k., Varanavo r., LTR 7784/15). Dieveniškių 
apylinkėse (Žižmų k.) rugius „sėdavo“ kryžmai ir taip pat į ketu- 
ris kampus, pradedant nuo krikštasuolės, o paskui sau po kojų. Į 
klausimą, kodėl taip darydavo, pateikėja atsakė: Kad vestys javas, 
derėtų (LTR 6447/232). 

Esama žinių, jog žmogaus apibėrimo grūdais apeiga, kaip ma- 
ginis vienokių ar kitokių javų derlingumą laiduojantys aktas, ga- 
lėjo būti atliekamas ir prieš sėją: „Va, kai aš mažas buvau, tėvas, 
prieš eidamas sėti, sustato troboje prie durų visą savo šeimynėlę 
ir beria į juos visokių javų po saują. Stovintieji grūdus ore ran- 
komis gaudo. Kokių grūdų daugiausia pagauna, tokie javai, sako, 
tą metą geriau derėsią“ (Vakarų Žemaitija, Buračas 1993: 33); 
„Pradeda sėją su tokiomis apeigomis. Pirmiausia spėja, kokie javai 
šiais metais geriausiai derės. O spėja taip. Pastato visą šeimyną 
gryčioje prie durų. Stovintieji laiko atkišę rieškutes, o sėjėjas beria 
visų javų po truputį. Kurių grūdų daugiausia pagauna stovintieji, 
tokie javai šiais metais geriausiai ir derės“ (Buračas 1993: 36). 
Reikia manyti, jog ir per sėją, ir per vestuves praktikuojamo ap- 
eigų dalyvių apibėrimo grūdais veiksmas reiškė javų derlingumo 
skatinimą, o per vestuves — ir pasiturintį jaunavedžių gyvenimą 
bei jų pačių vaisingumą. Nuotakos, ateinančios gyventi į vyro na- 
mus, apipylimas grūdais galėtų būti interpretuojamas ne tik kaip 

maginis, javų derlumą, duonos gausą užtikrinantis veiksmas, bet 
ir kaip simbolinis apeliavimas į tai lemiančią dieviškos prigim- 
ties antgamtinę jėgą. Juk seniausiuose šią religinę apeigą patvir- 
tinančiuose šaltiniuose pažymima, jog atliekant šią mistinę akciją 
žmogaus su sėklų maišu kalbėta būtent apie dievus, jų atlygį, taip 
pat apie ištikimybę savajam tikėjimui, kuriuo turėsianti kliautis 
grūdais apiberiama jaunamartė. Kaip pranašinga, fatali ištarmė 
skamba barstančiojo sėklas žodžiai: „Mūsų dievai duos tau visko 
pakankamai, jeigu tu liksi mūsų tikėjimo, mūsų tėvų tikėjimo“ 
(„Sūduvių knygelė“ BRMŠ II: 137, 152)20!, 


1 Apie būtinybę prieš vedybas permaldauti savąsias deives rašoma ir Vil- 
niaus kolegijos jėzuitų, stebėjusių senuosius papročius Žemaitijoje: „Visi 
tiki, kad jeigu moteris, prieš tai nepermaldavusi deivių, ištekės už krikš- 
čionio, kuris jų negarbins, mirs nuo išsekimo; gyvuliai, kuriuos atsives į 
vyro namus, nepaaukojusi už juos, žus“ (1600 m., BRMŠ II: 620, 628). 

ŽEMYNA - POŽEMIO DEIVĖ, 
MIRUSIŲJŲ GLOBĖJA 


Mirties ir pomirtinės mirusiųjų buveinės, ypač jos lokalizacijos 
samprata senovės baltų pasaulėžiūroje nevienalytė. Šios slėpinin- 
gos, nepažinios ir neabejotinai sakralizuotos sferos įsivaizdavimas 
dar iki kriščionybės įvedimo ne kartą yra keitęsis, priklausomai 
nuo tai grindusios ideologijos ir su tuo susijusių laidojimo papro- 
čių modifikacijų. Mirusiųjų laidojimo žemėje paprotys koreliavo 
su žemę ir visą chtoninį universumą sureikšminusia idėjų sistema. 
Kadangi viena svarbiausių šio chtoninio mitinio pasaulio dievybių 
buvo žemės deivė Žemyna, tai visiškai natūralu, kad ji, kaip ir kitų 
tradicijų panašaus tipo deivės (Demetra, Cerera), buvo glaudžiai 
susijusi su mirusiųjų pasauliu, lokalizuotu toje pačioje telūrinėje 
terpėje, kurioje buvo laidojami išeinančiųjų anapus palaikai (apie 
graikų ir romėnų žemės deivės ryšį su mirusiaisiais žr. Altheim 
1931: 112-113, 116). Kadaise žmogaus tikėta, kad žemėje laido- 
jamus kūnus paliekančios sielos laiduoja žmogaus dvasinio prado 
nemarumą. Jos susitelkdavusios požemyje, kurio valdovė, kaip 
liudija XVII a. bei vėlesni baltų religijos ir mitologijos šaltiniai, 
buvo moteriška esybė, žemės deivė. Mirusiųjų sielos, perėjusios 
į sritį, siejamą su požemiu, tapdavusios tos srities esybėmis, arti- 
momis pačiai dievybei, šiuo atveju — Žemynai??? 

Apie Žemynos ryšį su požemiu ir ten neva esančia mirusiųjų 
buvimo vieta sprendžiama iš jai skirtų maldų per laidotuvių ap- 


> Mirusiųjų karalystė po žemėmis priklausė ir Žemeliuko patronavimo sri- 
čiai. Pasak M. Pretorijaus, Žemeliukas (Zemeluks) prūsams, žemaičiams ir 
lietuviams „dar tebereiškia tą patį kaip žemės viešpats ar dievas, ir ne tik 
žemės, bet ir tų, kas žemėje užkasti“ (BRMŠ III: 107, 228). Vienoje savo 
veikalo vietoje M. Pretorijus Žemeliuką bemaž tapatina su Žemėpačiu 
(BRMŠ III: 147, 260). 

eigas, aprašytas M. „Pretorijaus, Šie tekstai čia bus pateikti ir na- 
grinėjami, tačiau prieš tai = keletas žodžių apie latvių aptariamos 
dievybės analogą ir jos ryšį su mitine mirusiųjų ir požemio sfera. 

Latvių mitologijoje aukščiausioji požemio valdovė, kaip tvir- 
tina tautosakininkas ir kalbininkas Pėteris Šmitas, yra Zemes 
mūte. Jos priežiūroje arba „globoje“ esanti mirusiojo žmogaus 
siela (Šmitas 2004:92). Apie tai dainuojama latvių dainose: Mūte, 
mate, mila mūte, / Ne tū mana mūža mate, / Zemit mana mūža 
mate, / Glabūa manu auguminu. „Motė motė, miela motė, / Ne ji 
amžinoji motė / - Žemė amžinoji motė, / Mane jauną priglau- 
dė“ (Ten pat: 27). Žemės motę kaip požemio valdytoją liudija 
leksikografo J. Langės žodyno pastabos: sermmes mahte, diese 
herschet unter der Erde, daher fordern sie von ihr, wann sie etwas 
verloren. „Žemės motė, ji valdo po žeme, todėl iš jos reikalauja- 
ma, jei kas nors yra dingę“ (BRMŠ IV: 170); in der Erde war die 
Semmes Mahte, von dieser fragen sie jezzo noch, im Scherz, wenn 
etwas in die Erde versunken oder verloren ist. „o žemėje |viešpa- 
tavo — N. L.] Semmes Mahte “Žemės motė“, jos dar ir šian- 
dien juokais klausiama, jei kas yra žemėn prasmegę ar pamesta“ 
(BRMŠ IV: 184). Analogišką Žemės motės sampratą fiksuoja ir 
latvių kalbininkas G. E Stenderis: „Sermmes mahte Erdgėttin, die 
in der Erde herschte, und von welcher man alles verlorne for- 
derte“. „Zemes mate - žemės deivė; jos viešpatija buvo pati žemė, 
požemis, todėl iš jos būdavo reikalaujama visų pamestų daiktų“ 
(BRMŠ IV: 200, 208). 

Tad baltams žemės deivė — ir lietuvių Žemyna, ir latvių Žemės 
motė — buvo ne vien gyvųjų, kaip įprasta galvoti, bet sykiu ir mi- 
rusiųjų globėja. Kitaip tariant, šių deivių valdos neapsiribojo ant- 
žeminiu augmenijos ir žmogaus pasauliu, bet aprėpė ir požeminį 
su čia, kaip tikėta, esančiomis vėlėmis. Tokia dvilypė baltų žemės 
deivės viešpatavimo plotmė (ant žemės ir po žeme) suponuoja ir 
skirtingas jos funkcijas, aprėpiančias priešingus savo prigimtimi 
reiškinius: viena vertus, tai, kas siejosi su gyvybe, jos užmezgimu 

bei kūrimu, kita vertus, tai, kas priklausė mirties sričiai. Mirusiųjų 
karalystėje žemės deivės priedermės buvusios ne mažiau svarbios 
nei šiame pasaulyje. 


Mirusiojo sąlytis su žeme 


Velionis, baigęs savo kaip žemiškos esybės šiapusinę būtį, neatsi- 
skirdavęs nuo žemės. Jo „kelionė“ į amžinybę, kaip rodo anų laikų 
laidojimo ritualai, buvo susieta su žeme. Senuosiuose laidojimo 
papročiuose mirusiojo sąlytis su žeme būdavo parodomas dar raiš- 
kiau ir inscenizuojamas konkrečiais religinių apeigų veiksmais. 

Vokiečių kraštotyrininkas Johannas Arnoldas Brandas, XVII a. 
antroje pusėje rinkęs žinias apie gyventojų papročius Mažojo- 
je Lietuvoje ir kitose lietuvių bei latvių apgyventose teritorijose 
(palei Baltijos jūrą), užrašė faktą apie mirusio žmogaus, paguldy- 
to į karstą ir išnešto į lauką, padėjimą tiesiog ant žemės priešais 
namus: „Mirusį seną ūkininką jie guldo toje pat vietoje, kur jis 
mirė, aprengtą įprastiniais drabužiais <...> vyžotą arba batuotą į iš 
keturių lentų sukaltą karstą. Beje, dažnai senu pagonių papročiu 
nakčiai palieka atdarus langus (kad siela galėtų laisvai sklandyti, 
arba kad ją dvasios galėtų lankyti). Išneštą mirusįjį padeda priešais 
namus ant žemės“ (1673-1674 m., BRMŠ III: I 699203, 

Taigi Čia užtiksuotas mirusiojo guldymo ant žemės paprotys 
žinomas ir kitoms Europos tautoms. Įvairiose Vokietijos žemėse 
(Lužicoje, Aukštutiniame Pfalce, Silezijoje, Saksonijos kaimuose 
ir kt.) buvo įprasta sergantįjį, artėjant mirčiai, pakelti iš lovos ir 
paguldyti ant žemės (Dieterich 1967: 26-27). Taip tarytum siekta 
sujungti mirštantįjį su žeme, kad palengvintų jo sielos kelionę į 
požeminę mirusiųjų karalystę (Dieterich 1967: 27). 


“* Wulfstanas savo pranešime apie kelionę per Prūsiją taip pat pasakoja apie 
vakarų baltų (aisčių) paprotį guldyti mirusijjį ant žemės, tik ne lauke, o 
namuose: „Karalius ir kitus aukštos kilmės žmones palieka nelaidotus juo 
ilgiau, kuo daugiau jie turi turtų, kartais iki pusmečio, ir lieka jie nesude- 
ginti, ir guli ant žemės savo namuose“ (BRMŠ I: 168). Tiesa, Wulfstanas 
šiame dokumente liudija ne inhumnacijos, o mirusiųjų deginimo paprotį. 

J. A. Brandas užfiksavo ir kitą iki šiol mums žinomą ir tebekar- 
tojamą veiksmą — keleto saujų žemių užbėrimą ant laidojamojo, 
savaip ir pakomentuodamas: „prieš išsiškirstydami jie meta miru- 
siajam po tris saujas žemių (lyg norėdami sakyti: dabar tau reiks 
žeme pavirsti); tą patį daro ir motina“ (BRMŠ III: 68-69). 

Panašų, tik kiek kitaip atliekamą Mažosios Lietuvos lietuvių 
paprotį paliudija ir Teodoras Lepneris, pasak kurio, žemių būda- 
vo uždedama ant mirusiojo, gulinčio karste duobėje, kiekvieno 
peties: „vienas iš artimųjų, antai tėvas arba brolis, nulipa į duobę, 
padeda lavoną kaip reikiant, jei guli netiesiai, pabučiuoja, pakiša 
po galva kiek pinigų ir uždeda po dvi saujas žemių ant kiekvieno 
peties <...>“ (1744 m., BRMŠ III: 351, 366). Po to būdavo tęsia- 
mos laidojimo apeigos. 

J. A. Brando pateikta frazė apie velionio virtimą žeme, tai yra 
apie mirusiojo transformaciją į žemę, šitaip susiliejant su šia chto- 
nine materija, į ją sugrįžtant, išreiškia liaudies ar jo paties, XVII a. 
asmens, mintį ir atskleidžia bene archetipinę sampratą apie žmo- 
gaus, žemiškos būtybės, be galo tvirtą sąsają su žeme, netgi subs- 
tancinį jų ryšį. 


Žemyna - vėlių globėja 


Kadangi religingam žmogui jo būtis neapsiribojo gyvenimu šiame 
pasaulyje, po mirties jo laukdavusi kitokia savo pobūdžiu egzis- 
tencija, arba postexistentia, — naujoje aplinkoje, tačiau taip pat 
žemiškoje, tiksliau, kaip rodo čia analizuojamas vaizdynas, — pože- 
minėje, valdomoje chtoninių dieviškųjų galių. Šioje postegzisten- 
cinėje situacijoje mirusysis nelikdavęs beglobiu prašalaičiu žemės 
tamsybių glūdumoje. Kaip atspindi baltų mitologinė tradicija, 
jis tapdavęs to anapusinio mitinio pasaulio dievybės globotiniu. 
Vaizdžiausiai tai iliustruoja, kaip minėta, M. Pretorijaus pateikta 
medžiaga apie ano meto gyventojų religines idėjas ir ritualus. 


436 ŽEMYNA IR JOS MITINIS PASAULIS 


Anot istoriko, mirus žmogui, iškildavusi būtinybė įsiteikti Žemy- 
nai, kad šioji padėtų mirusiojo sielai anapus: 


Jei kas nors miršta, vėlgi Žemynėlei patarnaujama, jai patikima tai, 
ko linkima ir pageidaujama mirusiai sielai. Tokiu metu jai tarnauja- 
ma uoliau negu per kitas iškilmes, nes mirusiajam būtinai reikalinga 
Žemynėlė žemėje, tarsi manoma, kad jeigu Žemynėlė ant mirusiojo 
supyktų, tai mirusiajam būtų blogai, todėl jai tarnaujama ne tik tuo 
metu, kai žmogus miršta ar kai jis laidojamas, bet ir daugelį metų po 
to tuo pačiu laiku, kai mirusysis buvo užkastas į žemę (PrPĮ III: 547; 
žr. ir BRMŠ III: 300)20*, 


Savo ruožtu išeinančiųjų į pomirtinį pasaulį pareiga buvusi ne 
tik atsiduoti žemės deivei, bet ir patiems jai tarnauti: „ir jie |pa- 
prasti žmoneliai Žemaitijoje, Nadruvoje, Skalvoje, Lietuvoje - N. 
L.| mano, jog tie, kurie numiršta, tarnauja Zamoluksei, t.y. žemės 
deivei <...>“ (PrPĮ II: 169; žr. ir BRMŠ IIL: 107, 228). 

Įsivaizdavimą mirusiųjų sielas buvus Žemynos dispozicijoje 
atspindi ir jai skirta malda, sakyta, anot M. Pretorijaus, prie mi- 
rusiojo per laidotuves: 


„Zemynele, buk linksma ir priimk sze duszele, ir gerrai kawok! (PrPĮ 
III: 684, 685; žr. ir BRMŠ III: 225, 322). 


Tad iš Žemynos tikėtasi, kad ji, kaip ir žemė, kuriai atiduoda- 
mas mirusysis, priglausianti jos žiniai perduodamą sielą. 

Žemės funkcija globoti į jos viešpatiją atkeliaujančias vėles 
konstatuojama ir Vilniaus kolegijos jėzuitų, atlikinėjusių savo 


208 Stirbet jemand, wird die Zemynele bedienet, ja ihr vertrauet das, waf sie der 
verstorbenen Seelen wiinschen und gūnnen. Sie wirdt fleissiger bedienet zu der 
Zeit alf bey andern ihren Feyern, weil der Verstorbene der Zemynele in der 
Erden benėthiget ist, gleichsam, so die Žemynele auff dem Verstorbenen zūr- 
nen solte, wiirde es dem Verstorbenen nicht wol ergehen, drumb bedienen sie 
Sie nicht allein zu der Zeit, wenn der Mensch gestorben oder begraben wird, 
sondern auch viele Jahre hernach umb die Zeit, da der Verstorbene in der Erde 
verscharret worden (PrPĮ III: 546; žr. ir BRMŠ III: 197). 

misijas Žemaitijoje, 1600 m. ataskaitoje: Alij in terra cibos defo- 
diunt, guo terra placata fidelius animas detineat „Kiti valgius už- 
kasa į žemę, kad permaldauta žemė patikimiau priglaustų vėles“ 
(BRMŠ II: 620, 628). Be abejo, čia turėta omenyje Žemyna. 

Artimą vėlių ryšį su Žemyna liudija vienas Simono Daukanto 
pateiktas faktas, rodantis, kad vėlė galėjo būti vadinama tos pačios 
šaknies žodžiu kaip ir jų globėja deivė: „Ant galo susėdus visiems 
prie dideliai ilgų stalų valgyti šventos mėsos, žyniai, nupjovę po 
kąsnelį, mėčiojo į namo kertes žemeliukėms, arba vėlėms, tai 
yra dūšioms, ant žemės baldančioms <...>“ (Daukantas 1976: 
546); „Tai mūsų žemeliukėms, beje, žemės ūkėjoms, aukaujam 
ir dėkavojam, jog mums šį metą mūsų javų, daržų, pievų nega- 
dinot <...>“ (Ten pat, p. 545). Vėlę pavadinantis žodis žemeliukė 
padarytas iš žodžio žemelė šaknies, pridėjus mažybinę reikšmę 
turinčią priesagą su galūne. Šis vėlę reiškiantis žodis reflektuoja 
sampratą, kad vėles žemeliukes su Žemyna sieja būtent jų chtoniš- 
koji bendrystė. Jei Žemyna globojusi vėles, tai atrodytų visiškai 
motyvuota, kad jos pavaldinės, o iš dalies ir bendrininkės, turin- 
čios žemesnį nei jų deivė statusą, vadintos žemeliukėmis. 

Vėlės su Žemyna ir jos chtonine viešpatija, kuriai priklausė ne 
tik požemis, bet ir augalija, turi bendra ir tai, kad jos, kaip galima 
spręsti iš raudose atsispindinčio tikėjimo, po mirties galinčios įsi- 
kūnyti augale: O aš lankysiu anksti ir vėlai savo dukrelės kapelį; o aš 
aplaistysiu savo graudžiomis ašarėlėmis tavo kapelį; o kokiu žolynėliu 
išdygsi, o kokiomis šakelėmis iššakosi, o kokiais lapeliais išsprogsi, 
kokiais lapeliais pražysi? (]LD 1190); Mano vėlių martele, mano ledų 
lytele! Aukšto kalnelio palydėtojėle! Kokiais žiedeliais pražysi, kokiais 
lapeliais laposi? Kad aš pamatyčiau pro šalį praeidama, kokius žie- 
delius išleisi. Ant ko pažinsiu? O ar ant lapelių? O ar ant žiedelių? 
(JLD 1192); O mano dukrele, mano vėlių martele! Kokiais lapeliais 
laposi? Kokiais žiedeliais žydėsi? (JLD 1189). Šiuo tikėjimu veikiau- 
siai buvo grindžiamas paprotys sodinti medį ar kokį nors krūmą, 
žolyną prie kapo ar ant jo. Čia būdavo sodinamas beržas (LMD III 

131/12), liepa (LTR 2375/122), pušis (LMD III 131/12), „jieva- 
ras“. Štai pastarąjį atvejį iliustruojantis pavyzdys: Vai, kad išaugtų 
/ Gali glotnios galvelės / An aukšto kalnelio / Žalias ievarėlis (LTR 
2375/122). Ant kapo gali augti ir palėjus bei rožė: Ant jo [tėvelio — 
N. L.| kapelio / Palėjus rietė, / Gale galvelės / Rožė žydėjo <...> (JSD 
293). Arba mirusijį dengianti žemė tiesiog apauga žole: Guli tavo 
tėvelis / Ant aukštojo kalnelio / Po sierąja žemele, / Po sierąja žemele, 
/ Po žalia velėnėle, / Ant žalios velėnėlės / Želia žalia žolelė, / Ant 
žolės viršūnėlės / Žėri aukso raselė (JĮSD 562). Vėlė iš požemio, 
kaip kad daigas iš žemėje glūdinčios sėklos, prasiveržia į šviesą, į 
antžeminį pasaulį, atgimdama kita gyvybės forma. 

Apie įsivaizduojamą mirusiojo atgimimo galimybę sprendžia- 
ma ir iš seniausių laidojimo papročių. Neolito epochoje Lietu- 
vos teritorijoje, kaip liudija archeologiniai kasinėjimai, mirusieji 
į kapą būdavo guldomi suriesti ant šono — miego arba gemalo 
poza, tikint, kad jie turės gimti iš naujo (Girininkas 2009: 246). 
Vadinasi, žemė, gavusi mirusįjį, suteikia jam galimybę regeneruo- 
tis, įgyjant naują pavidalą. Minėtais atvejais vėlė, susiliedama su 
augalu, tampa jo vidine substancija ir manifestuojasi jo lapojimu 
bei žydėjimu. Mirusiojo sielą įsikuriant gamtos objektuose - ne 
tik augaluose, bet ir akmenyje, vandens telkinyje, gyvūnuose, pa- 
tvirtina ir šis tikėjimas: Dūšios čion jau ant žemės už nusidėjimus 
kankinasi: vienos paverstos į visokius gyvulius, medžius, akmenis 
ir t. t; kitos vėl, sako, tupinčios kur girgždančiam medyje, ošiančioj 
upėj ir t. t. Jos daugiausia tik saulei nusileidus gal gyviems pasirodyt. 
Saulei nusileidus, girdėdami dūzgiančias bites lekiant, tūli sako: Dū- 
šelės lekia“ (BsTB VII: 117, nr. 12). Tai vis vaizdūs metempsicho- 
zės (mirusiojo gyvenimo tąsos, jo sielai perėjus į gamtos kūnus — 
augalus, gyvūnus) atvejai (žr. apie tai detaliau: Basanavičius 1970: 
325—327; Beresnevičius 1990: 38—48). Pagarba augalui, ypač me- 


205 LKŽe nurodomos dvi žodžio palėjus reikšmės: „taškuotoji mėta (Mentha 
pulegium)“, „paliejus“ (LK Ze: palėjus). Savo ruožtu paliejus galėjo reikšti 
jau kitą augalą — „šilinginę skatikūnę (Lysimachia nummularia)“ (LKZe: 


paliejus). Ne visai aišku, kuris augalas turimas omenyje dainoje. 

džiui, senojoje lietuvių pasaulėžiūroje turi gilias šaknis, galimas 
daiktas, susijusias ir su Čia nagrinėtomis nekrokulto atplaišomis. 

Remdamasis daugelio Europos ir Azijos tautų archajiškais tikė- 
jimais, M. Eliade konstatavo, kad mirusieji, panašiai kaip sėklos, 
palaidotos telūrinėse įsčiose, laukia atgimimo nauju pavidalu. Čia 
glūdinti amžinojo atgimimo, nepertraukiamos cirkuliacijos, atsi- 
naujinančio vaisingumo paslaptis (3xnaje 1999b: 220). Motina 
Žemė lemia sėklų ir mirusiųjų likimą. Tad sėklos ir mirusieji, 
atstovaudami skirtingiems būties lygmenims ir pasižymintys skir- 
tinga juose glūdinčių potencijų prigimtimi, yra valdomi šios su- 
dievintos stichijos. 


Aukojimai Žemei „vėlių laiku“ 


Vėlės savo dvasine prigimtimi — sakralios esybės. Pasak E. Durkhei- 
mo, ir mažiausiai pažengusiose bendruomenėse mirusiųjų vėlės 
yra šventos ir todėl tampa religinių ritualų objektu (Durkheimas 
1999: 47). Be to, vėlės esančios ne šiaip sau abstrakčiai suvo- 
kiamos dvasios, o kažkada gyvenusių individų — mūsų protėvių, 
senelių, prosenelių, kurie gyvenamuoju metu dar prisimenami ir 
žmonėms yra emociškai artimi, todėl privalomas jų pagerbimas lig 
šiol tebėra susijęs su daugelyje kraštų gyvybingu, dar ne visiškai 
praradusiu aktualumą protėvių kultu. 

Vėlių garbstymas buvo reglamentuotas erdvės ir ypač laiko at- 
žvilgiu, susietas su tam tikrais gamtos ciklų ir žemdirbystės sezo- 
nų tarpsniais. Pagrindinis religinių ritualų, skirtų vėlėms, aktu- 
alizavimo laikotarpis buvo vėlyvas ruduo. Be to, jų paminėjimas 
šliejosi prie svarbiausiųjų kalendorinių švenčių (Kalėdų, Velykų, 
kurių archajiškasis sluoksnis akivaizdus). Vilniaus kolegijos jėzu- 
itų 1611 m. ataskaitoje minimos trys datos, Žemaitijoje siejamos 
su protėvių vėlių pagerbimu: „aukojo draugų ir protėvių vėlėms 
ir kasmet, o ypač per Velykas, Kalėdas, Visus šventuosius, ruošė 

joms puotas“ (BRMŠ II: 633, orig. 625)2*. Su protėvių, o kartu 
ir vėlių kultu susiję vadinamieji Diedai galėjo būti švenčiami per 
Užgavėnes, Velykas, Visus šventus (plg. su analogiška baltarusių 
ir ukrainiečių tradicija, žr. CJ] II: 43—45; BM: 145—146). Tiesa, 
kai kur Dzūkijoje jie būdavo minimi ir per Grabnyčias, Sekmines 
(Pavarėnyje), savaitę po šv. Onos, per Žolinę (Pavarėnio, Ricielių 
k.), taip pat nuo Rožančinės (spalio 2 d., Margionių k.) (Marcin- 
kevičienė 1998: 106, 125; Vaitkevičienė 2007). 

Latviai vėlėmis pagerbti rudenį skirdavę apie keturias savaites. 
Apeiginis vėlių maitinimas prasidėdavęs jau rugsėjo pabaigoje, 
kaip liudija XVII a. pirmoje pusėje istorikas Paulius Einhornas: 
„Spalio mėnesį jie [latviai — N. L.|] maitindavo vėles ir joms reng- 
davo keturių savaičių šventę, kuri trukdavo nuo rugsėjo 29 iki 
spalio 28, kaip jie patys pasakojo, ir kurioms jie, jau būdami krikš- 
čionys, tebeskiria daug dėmesio. Tomis švenčių dienomis, kurias 
dar Dievo dienomis [Gottes = Tage- N. L.| vadino, jie nesiimdavo 
jokių didesnių darbų, ypač kūlimo; mat buvo įsitikinę, kad pa- 
sėti tomis dienomis iškulti grūdai nesužels arba iš viso nedygs“ 
(BRMŠ III:631)?97. Pasak P. Einhorno, šis laikotarpis latvių seniau 
vadintas dar ir Wellalaick „Vėlių laiku“ arba Semlicka (BRMŠS III: 
609, 618; žr. ir Šmitas 2004:94—95: Basanavičius 1970: 281-282). 

Vėliau ( 1783 m.) apie vėlių pagerbimui paskirtą metą yra rašęs 
G. E Stenderis ir vartojęs minėtus terminus sakraliajam rudens 
laikotarpiui pavadinti: 


200 T. Basanavičius yra nagrinėjęs P. Ruigio ir K. G. Milkaus žodynuose 
(1747 m. ir 1800 m.) paminėtą sąvoką „vėlių velykos“ (Basanavičius 1970: 
277). K. Būga irgi patvirtino, kad Dusetų parapijoje senieji žmonės, tarp 
jų ir kalbininko senelis Albinas Būga, dar tebemini „vėlių velykas“ (Ten 
pat: 281). 

*07 daf sie im Monat Octobris die Seelen gespeiset, und denselben ein Fest, in die 
vier Wochen, nemblich von den 29. Septemb. biB an den 28 Octobris, wie man 
dieses von denen vernommen, die es bey įhrem Christenthumb noch in Acht 
genommen, und gehalten. Denn in denselben Tagen sie gefeyert, solche [20] 
Tage auch GOttes= Tage geheissen, und in denselben keine besondere Arbeit 
verrichtet, sonderlich kein Getreyde gedroschen, denn sie es dafir gehalten, 


was in den Tagen gedroschen, wenn es geseet, nicht kienen oder aufkommen 
wūrde (BRMS III: 622). 

Welli der Todten Fest da man die Seelen der Verstorbenen speisete, 
welches 4 Wochen grėstentheils den October durch wžhrete und sehr 
heilig gehalten wurde. Diese Zeit hieB auch, Deewa deenas Gottes 
Tage. (S. Semlika, it. Deews.) Am spatesten, hat es sich bey den Litt- 
hauern gehalten. „Veli- mirusiųjų šventė, Vėlinės, per kurias būdavo 
maitinamos vėlės ir kurios trukdavo keturias savaites, dažniausiai visą 
spalį; ši šventė buvo laikoma nepaprastai šventa. Tas keturių savaičių 
laikas dar buvo vadinamas Dieva. dienas „Dievo dienos“ (žr. zemlika 
ir Dievs). Ilgiausiai šią šventę išlaikė lietuviai“ (BRMŠ IV: 201-202, 
209; žr. ir J. Lange, BRMŠ IV: 166, 173, 176, 183). 


Paminėtuose šventinio periodo pavadinimuose (Deewa deenas, 
Wellalaick, Welli, Semlicka, Semlika) užkoduota tam tikra jo sam- 
prata, o sykiu ir adresatas, tai yra „Dievas“, vėlės ir žemė. Žo- 
dis Zemlika (šaltinyje rašoma Semlika) galėjęs kilti nuo la. zemė 
likt „dėti ant žemės“ (pagal vėlėms dedamas aukas). Žemė atliko 
tarpininko vaidmenį, aukojant vėlėms: ant jos dėtos ar mestos 
aukos. Nors gali būti, kad tokiu būdu drauge aukota ir Žemei. 
Kadangi „Dievo“ vardas nepasakytas, galima spėti, jog veikiau- 
siai turėta omenyje kuri nors iš senųjų chtoninių dievybių, kuriai 
šiuo metu — rudeniui įpusėjus, kuomet derlius laukuose būdavęs 
bemaž sudorotas, žiemkenčiai pasėti, — derėjo atsidėkoti. Žemės 
dievai ir vėlės buvo tarpusavyje susiję (Ilemdami žemės vaisingu- 
mą), todėl apeigos jiems atlikinėtos vienu metu, rudens metą ypač 
išskiriant. Pati šventės dingstis, kurią atspindi ir šventės pavadi- 
nimai, ir jų metu atliekami ritualai (zeme likt „dėti ant žemės“), 
galėjo apimti ir vėlių, ir chtoninų dievybių kulto reiškinius*“š, 

Turint omenyje tai, kad G. E Stenderis, kalbėdamas apie spalio 
mėnesį 4 savaites rengiamas ritualines vaišes mirusiesiems, teigė, 


*08 Rudenį būdavo rengiama „svarbiausia anuometinė pagonių šventė“ žemės 
dievui Žemininkui. Sakoma, kad tai vykdavo spalio gale, kai jau nupjauti 
javai ir suvežti į klojimus, „Lietuvoje, Žemaičiuose, Livonijoj, Kurše ir 
Rusios kai kuriose apygardose“ (M. Stryjkovskis, BRMŠ II: 515, 548; plg. 
su A. Guagninio ir J. Lasickio šios šventės aprašymais: BRMŠ II: 492-493; 
596-597). Savaime suprantama, nuėmus derlių iškildavo reikalas paaukoti 
žemės dievui. Taigi baltų kraštuose išties gyvavo tradicija rudenį atlikti 
ritualines ceremonijas žemės dievybėms. 

esą lietuviai ilgiausiai išlaikė šią šventę, kyla mintis nuodugniau 
pasiaiškinti, ar iš tiesų ir Lietuvoje ši šventė kadaise būdavo prade- 
dama švęsti anksčiau nei dabar įprasta — dar spalio mėnesį, ir ar tai 
iš tiesų trukdavę net keletą savaičių. Baltų religijos ir mitologijos 
šaltiniuose esama tai iš dalies patvirtinančių duomenų. 

XV a. J. Dlugoszas yra rašęs apie spalio pirmąją visoje Že- 
maitijoje (giriose, kur tam tikrose ugniavietėse buvę deginami 
mirusių artimųjų kūnai) švenčiamą didžiausią šventę, „į kurią 
rinkdavosi vyrai ir moterys iš viso krašto ir atsinešdavo valgių bei 
gėrimų, kiekvienas pagal savo išgales. Keletą dienų papuotavę, 
kiekvienas atnašaudavo ant savo aukuro aukas saviems pagoniš- 
kiems dievams, pirmiausia dievui, jų kalba vadinamam Perkūnu, 
tai yra griaustiniui, vildamiesi tokiomis iškilmėmis bei aukomis 
įsiteiksią dievams ir pastiprinsią savo artimųjų dvasias“ (BRMŠ I: 
581). Atkreiptinas dėmesys į tai, kad, kaip sakoma tekste, tomis 
ceremonijomis, be dievų pagerbimo, viltasi pastiprinti artimųjų 
dvasias (reikia manyti, vėles). Tad mirusiųjų pagerbimo ritualai, 
remiantis Šiais istoriko duomenimis, galėję prasidėti jau spalio 


pradžioje??, 


** Kituose rašytiniuose šaltiniuose vėlių pagerbimo šventė vadinama Ilgė- 
mis ir siejama su Visų šventųjų diena. Pasak M. Stryjkovskio, žemaičiuo- 
se Ilgės pradedamos švęsti „Maždaug Visų Šventųjų dieną“ (Ilgi S 
poczynają to šwiento prawie o Wsze Šwiete <...> BRMŠ II: 518, 551), t. 
lapkričio 1-ąją, o anot J. Lasickio, - lapkričio 2-ąją (BRMŠ II: 583, 306), 
t. y. Vėlinių dieną. M. Stryjkovskio teigimu, žemaičiuose Ilgių metu ir 
neturtingiausias žmogus privalėjęs turėti namuose alaus: „ir taip jie geria 
kelias savaites, vis minėdami mirusiuosius“ (1582 m., BRMŠ II: 518, 551). 
Neaišku, ar istorikas šiuo teiginiu atskleidė tikrąją padėtį. Jis galėjo tiesiog 
hiperbilizuoti žemaičių pamėgimą puotauti. Bet, jeigu M Stryjkovskio ži- 
niomis pasikliautume, tuomet Ilgių šventimas Žemaitijoje trukdavęs net 
kelias savaites. 

Misionierius Jurgis Šavinskis 1639 m. pranešime apie Žemaičių vys- 
kupijos būklę Ilges sieja su periodu po Visų šventųjų, kurių metu bū- 
davo rengiamos puotos, vadintos dar ir „chieltuve stalu nuo „kelti stalą“, 
[t. y. puotauti]; šis kėlimas, arba agape, siekiant pamaitinti neturtinguosius, 
nuoširdžiai keičiantis maistu, švenčiamas iki šiol“ (BRMŠ III: 495, orig. 
493; plg. apie „kėlimus stalų“ BRMŠ IV:115, 120). 

1687 m. jėzuitų misionierius lotyniškai rašytame pranešime ne- 
nurodo, kada („tam tikrornis dienomis“, turbūt rudenį) konkrečiai 
rengtos apeiginės puotos vėlėms, tačiau pažymi, kad Lietuvoje vė- 
lės bei Žemė galėjo būti pagerbiamos vienu metu. Prie stalo kvie- 
čiant artimųjų vėles, kreiptasi ir į šventąją Žemę (Tu sancta terra 
interpretuotina kaip kreipinys į Žemyną) bei į šventąją Ugnį (san- 
cte ignis, matyt, Gabija), kad šios sudievintos stichijos atliktų savo 
būtinąsias - derlingumo užtikrinimo ir apsaugos - priedermes: 


tam tikromis dienomis keliama pagal kiekvieno išgales puota, į kurią 
sueina pakviesti draugai ir kiti iš namiškių ir sustoja prie stalo. Tada 
šeimos tėvas ar kitas apeigų mokovas šaukiasi Dievo vardo, o po to 
kviečia į vaišes tėvų, senelių ir prosenelių vėles, vietos kalba pri- 
durdamas štai ką: „Tu, šventoji Žeme, nešk gerą vaisių, tu, šventoji 
Ugnie, būkite linksmos ir mums palankios. Tu, šventoji Žeme, nešk 
gerą vaisių, tu, šventoji Ugnie, gelbėk mus nuo gaisro“. Baigus maldą, 
po vieną meta palei stalą truputį valgių ir gėrimų, kviesdami vėles, 
kaip jie tiki, pasistiprinti, tada ir patys sėdasi puotauti“ (ARSI, Lith, 
42-II, 299 r; cituota iš: Ališauskas 2003; 614; žr. ir Ališauskas 2009; 
58—59),2!0 


Keletą savaičių Lietuvoje trukdavusį vėlių vaišinimą rudens 
metu patvirtina ir S. Daukantas. Jis nenurodo datos, kada prasidė- 
davusi ši šventė, tačiau pažymi, kad tam būdavo skiriamas rudens 
laikas, sudorojus javų derlių ir atlikus žiemkenčių sėją: „Tą šventę 
šventino, javus nuo lauko nuvokus ir rugius pasėjus, beje, kaip 


20 Certis anni diebus instituitur pro cuisgue posse convivium, ad guod ubi invitati 
amici caeterigue domesticorum convenerint mensaegue adstiterint, paterfami- 
lias vel alius ritum gnarus, invocato Dei nomine, parentum, avorum, atavorum 
caeterumgue sangvine iunctorum, manes ad epulas invital, addens vernaculo 
idiomate, guae seguntur: „Tu sancta terra et tu lucide ignis, sitis laeti nobisgue 
propitii. Tu sancta terra, fer fructum bonum, tu sancte ignis, libera nos incen- 
dio“: Oua praecatione finita, singuli partem esculentorum et poculentorum, 
secus mensam proiciunt, manes invitatos, ut credunt, refecturi, deinde ipsi dis- 
cumbunt ac epulantur (ARSI, Lith, 42-II, 299 r; cituota iš: Ališauskas 2003: 
614; žr. ir Ališauskas 2009: 58-59). 

šiandien sakoma yra, suvisu į namus parėjus arba ant žiemos įsi- 
kūrus <...>“ (Daukantas 1976:544). Šventė, anot jo, trukdavusi 4 
savaites („darė jiems [mirusiesiems — N. L.] minavonę, vaišindami 
jų vėles per 4 nedėlias“ (Ten pat: 546—547). S. Daukantas užsimena 
apie vėlių vaišinimą ne tik numetant maisto ir nuliejant gėrimų 
ant žemės, bet ir užkasant joms valgių likučių kapų žemėje, mat 
žmonės kapuose mirusiųjų garbstymo metu lankydavosi, rengdavo 
ten apeigines vaišes. „Ant galų galo kaulus gyvulių aukautojų ir 
likusiuosius valgius į kapus įkasė ir tenai raudojo mirusiųjų savo 
genčių ir kareivių <...>“ (Ten pat: 547). 

L. A. Jucevičius mirusiųjų paminėjimo laiką datuoja kaip tik 
spalio mėnesiu: „Mirusiųjų savo tėvų, motinų ir giminių atmi- 
nimą jie atžymėdavo spalių mėnesy, o kai kada — per kiekvienas 
šventes <...>“ (Jucevičius 1959: 276). Palyginkime šį teiginį su 
minėtuoju J. Diugoszo liudijimu, kad spalio pirmąją miškuose 
prie aukurų būdavo aukojama dievams, siekiant, be kitų dalykų, 
pastiprinti artimųjų dvasias, ir su S. Daukanto teiginiu, kad vėlių 
„minavonė“ prasidėdavusi po javapjūtės ir žiemkenčių sėjos, bei 
su faktu, kad dar ir nesenais laikais kai kuriose Dzūkijos vietose 
„Diedų“ šventimas prasidėdavęs nuo Rožančinės (spalio mėn.). 
Tad gali būti, kad ne tik Latvijoje, bet ir Lietuvoje kadaise miru- 
siųjų protėvių, vėlių pagerbimo metas apimdavęs ilgesnį nei dabar 
vėlyvojo rudens laikotarpį galbūt nuo rugsėjo pabaigos ar nuo 
spalio pradžios iki lapkričio pradžios ar net pirmosios pusės. Šiuo 
ypač šventu laikytu metu galėjo būti aukojama ne tik vėlėms, bet 
ir jas priglaudusiai Žemei. 


Vėlių poveikis laukų ir daržų derlingumui 


Mitologinėje sistemoje, kurioje vėlės buvo pavaldžios Žemynai 
ir lokalizuotos jai priklausančiose valdose, jos suvoktos kaip tam 
tikra po žemėmis glūdinti antgamtinė galybė, veikianti augmeni- 

jos vegetaciją bei vaisingumą ir apskritai ant žemės esančias gyvas 
būtybes, tarp jų ir žmogų. Tad tokiu gebėjimu pasižymėjusi ne tik 
žemės deivė, bet ir jos globojamos mirusiųjų sielos, todėl, jaučiant 
pastarosioms ne tik pagarbą, bet ir baimę, kurią paprastai kelia 
su anapusybe ir mirtimi susiję dalykai, būdavo atliekami įoms 
skirti ritualai, siekiant išvengti jų bausmės ar keršto, galėdavusių 
pakenkti būsimam derliui. Rašytiniuose šaltiniuose, pateikian- 
čiuose šio pobūdžio ritualų aprašymus, atsiskleidžia tuos ritualus 
sudarančių religinių veiksmų motyvacijos, atspindinčios minėtąją 
antžeminio gyvojo universumo ir vėlių koreliaciją. 

Anot J. Lavinskio, mirusiojo metinių dieną rengiant tradicines 
vaišes vėlei — viską išdėliojus ant stalo, į kiekvieną valgį įsmeigus 
šaukštą ir uždegus žvakę, būdavo liejamas po stalu vanduo (aguam 
sub mensa effundebant), o žynys kreipdavęsis į „mirusįjį brolį“, 
tardamas: comede igitur et bibe, sed cave, ne guid tua manu aut de 
pecoribus nostris, aut de hominibus attingas. „Valgyk ir gerk, bet 
saugokis, kad nepaliestum ko nors iš mūsų galvijų ar žmonių“ 
(BRMŠ II: 606, 609). Tai pasakę, prisiartindavo prie stalo ir 
pirmą kiekvieno valgio kąsnį numesdavo žemėn mirusiajam. 
Mat žmonės tikėjo, jog vėlės, pajutusios kokio nors dalyko stoką, 
gyviesiems neatidavus joms priklausančios „duoklės“, už tai atsi- 
lygina blogiu (Ten pat). 

Cituotoje 1600 m. Vilniaus kolegijos jėzuitų ataskaitoje, kal- 
bant apie mirusiųjų atminimo dieną, nurodomas ir sui generis 
motyvas, kodėl taip svarbu pamaloninti vėles: Vnus autem in me- 
dio animas orat, vt edant, ut alacriter sese appositis oblectent, neve 
campis, domibus, hortis ac omnis generis fructibus officiant. „O vi- 
enas, [stovėdamas| viduryje [kambario|, prašo vėles valgyti, noriai 
mėgautis priešais padėtais valgiais ir nekenkti laukams, namams, 
daržams ir visokios rūšies derliui“ (BRMŠ II: 620-621, 628). 

Jėzuito Janio Stribinio 1606 m. ataskaitoje apie latvių „vėlių 
dienos“ papročius vaišinti vėles, atskleidžiamas senasis žmonių 
tikėjimas, esą vėlių prievolė — saugoti naminius gyvulius, ja- 

vus ir visus laukus: „Paruošę užkandžių, šaukia savo mirusiųjų 
vėles, kiekvieną pavadindami vardu, ir ima skųstis arba kaltinti 
jas, kam nesaugojo ir negynė jų arklių ir galvijų nuo vilkų bei 
nelaimių, nors kiekvienais metais davė joms privalomą duoklę. 
Kalba šitaip postringaudami: „Jūs leidžiate kristi mūsų galvijams, 
pelės sugraužia mūsų javus, laukuose griaudėja perkūnija ir t. t.“ 
(BRMŠ III: 556)2!'. Po to vėlės kviečiamos valgyti ir gerti, kiek tik 
jos nori, tik prašoma nepamiršti jų rūpintis gyvaisiais (Ten pat). 
P. Einhornas, remdamasis latvių papročiais spalio mėnesį rengti 
mirusiesiems troboje ritualines puotas, kaip ir anksčiau minėti au- 
toriai, akcentavo mintį apie glaudų vėlių ryšį su auginamų kultūrų 
derlingumu: „Na, o kai manydavo [šeimininkas — N. L.|, kad jos 
[vėlės — N. L.|, gerai pavalgė, tada, pasidėjęs ant durų slenksčio, 
kirviu sukapodavo balaną, kaip ji šiame krašte vadinama, su kuria 
jis kurstė ugnį, ir liepdavo vėlėms eiti savais keliais: jos dabar 
esančios pavalgiusios ir atsigėrusios, todėl vėl turinčios grįžti į savo 
vietą, bet privalančios eiti keliais ir vieškeliais, nemindžioti rugių 
pasėlių, kad nenutryptų šaknų ir nesukeltų ateinančiais metais 
nederliaus. Nes jeigu kitais metais būdavo nederlius, jo priežastimi 
laikydavo vėles: jos nebuvusios gerai primaitintos, dėl to supyku- 
sios, ištrypusios pasėlius ir sukėlusios nederlių“ (BRMS III: 637921, 


M Parato prandio vocant animas suorum defunctorum, guemlibet nomine suo, et 
incipiunt expostulare et accusare animas eo, guod non seruauerint et defenderint 
illas Eguos et pecora a lupis et infirmitatibus, cum tamen illis guotannis debita 
sua obtulerint, In hunc sensum: Vos permittitis mori nostra pecora, mures deuo- 
rant nobis frumenta nostra, fulgur in campis desaeuit etc. (BRMŠ III: 552). 
Wann er nu gerneynet, daf sie wol gegessen, hat er den Pergel, wie es hie im Lan- 
de heisset, damit er das Fewr gehalten, auf der Thiir=Schwellen mit einem Beil 
zerhawen, und den Seelen geboten, daf sie įhres Weges gehen solten, sie hūtten nu 
gegessen und getruncken, solten sich derwegen wieder an įhren Ort finden, aber 
auff der Strassen und auff dem Wege gehen, nicht aber auff die Rocken=Saat 
[52] treten, damit sie nicht die Wurtzel zertreten, und im kiūnfftigen Jahr ei- 
nen Mifwachs verursachen mėochten. Denn wenn im nehest folgenden Jahre ein 
solcher Mifwachs eingefallen, haben sie es den Seelen beygemessen, dieselben 
weren nicht wol gespeiset worden, woriiber sie entzūrnet, die Rocken=Saat zu- 
treten, und solchen Mifwachs eingefihret (BRMŠ III: 629-630). 


212 

Apie būtinybę pamaitinti vėles „vėlių laiku“ arba per „Sem- 
licką“ (Wellalaick oder Seinlicka), P. Einhornas užsimena ir kitoje 
savo veikalo vietoje, motyvuodamas jų poveikį laukų derlingumui 
ta pačia priežastimi: „jeigu žmonės kasmet nevykdysią stropiai šių 
reikalavimų [nepamaitinsią tuo šventiniu laikotarpiu vėlių — N. 
L.|, tai vietoje gerų laukų ir derlingų metų jie užsitrauksią neder- 
lių ir badą“ (BRMŠ III: 609, 618-619). | 

Pasak kitų latvių tikėjimų, mirusiųjų dvasios spalio mėnesį 
netgi teikdavusios valstiečiams pranašingas su žemdirbyste su- 
sijusias Žinias — pranešdavusios lankantiems kapus, kur ir kada 
pradėti sėją: Oktobra mėneša lietainūs naktis jūejot uz kapsėtu un 
jaejot uz kapsėtu un jūklausoties pie kapiem; tad mirušie gari stūs- 
tot, kur un kad sėjama pirma labiba. „Spalio mėnesio lietingomis 
naktimis reikia eiti į kapines ir klausytis prie kapų, tada miru- 
siųjų dvasios pasakoja, kur ir kada sėti pirmą derlių“ (Palsmanė, 
ŠmLTT IV 32562; žr. ir Ūsaitytė 1998: 112). Įsivaizdavimas, jog 
mirusiųjų sielos turi informacijos apie įvairius žemiškus daly- 
kus, būdingas daugeliui kultūrų. Mat tikėta, kad mirusieji žino 
daugiau nei gyvieji ant žemės ir kad mirusieji gali komunikuo- 
ti su gyvaisiais ir teikti jiems naudingus patarimus (Pettersson 
1965-1966: 61-62). 

Taigi tarp vėlių ir augalų derlingumo, vėlių ir apskritai žem- 
dirbystės, o iš dalies ir gyvulių ūkio, kaip tikėta lietuvių ir latvių, 
buvęs tiesioginis ryšys. Vėlės priklausiusios toms chtoninėms 
jėgoms, kurios, kaip rodo tikėjimai, darydavusios įtaką kulti- 
vuojamų kultūrų derliui, gyvuliams ir pačiam žmogui, be to, 
jos buvusios žemdirbystės, susijusios su mitologizuotu požemio 
pasauliu, paslapčių „žinovės“. Remiantis esama medžiaga, galima 
tvirtinti, kad apeiginės vaišės teiktos vėlėms ne tik siekiant palen- 
gvinti jų anapusinę egzistenciją, bet ir iš baimės, nujaučiant jas 
turint numinozinės galios, kuri gyviesiems galinti būti pavojinga. 

Žemynėliavimas per laidotuves 


Apeiginės alaus gėrynės per lietuvių ir prūsų laidotuves — archa- 
jiška tradicija. Gėrimo šiek tiek nuliejant ant žemės aukota miru- 
siojo sielai, taip pat dievybei, į kurios mitinį pasaulį, kaip įsivaiz- 
duota, persikeldavęs velionis. Tad alus, javų produktas, aukotas 
ne tik žemės bei javų deivei, bet ir į jos požeminę viešpatiją at- 
keliaujančioms vėlėms, lemiančioms, kaip ir Žemyna, žemės ir 
jos augmenijos vaisingumą. Kadangi alus — gaminys iš tam tikru 
būdu apdorotų javų, tai, matyt, kaip tik dėl to jis ir aukotas javų 
derlingumą lemiančioms mitinėms esybėms - Žemynai ir vėlėms. 

Alaus gėrimas per laidotuves minimas jau „Sūduvių knygelė- 
je“ (apie 1520-1530). Sembos sūduviai, mirusįjį nuprausę šiltoje 
pirtyje arba tvarte, pasodindavę, apvilktą baltais marškiniais, ant 
kėdės. Tuomet ir prasidėdavusios alaus gėrimo už velionį apeigos. 
Kiekvienas apeigų dalyvis gerdavęs į mirusįjį ir sakydavęs: „Kayls 
naussen gingethe“ — aš geriu už tave, mano drauge, kodėl numi- 
rei? Turėjai mylimą žmoną, gyvulių, karvių — viską rimuodami“ 
(BRMŠ II: 152). 

Detaliau alaus gėrimo apeigos per „prūsų, nadruvių ir skalvių“ 
laidotuves aprašomos M. Pretorijaus, nurodant konkretų adresatą. 
Nupraustą ir apvilktą geriausiais rūbais mirusįjį pasodinus krėsle, 
prasidėdavusios apeiginės gėrynės, kreipiantis į šiuo metu jiems 
aktualią dievybę: „vienas iš artimiausių gentainių išeina į prie- 
ki, rankoje laikydamas kaušelį, ir kalba savo maldą už mirusiojo 
vėlę. Po maldos jis gieda giesmę, tada šiek tiek nulieja Žemynėlei 
<...> Po to išgeria palabindams, o kai kaušelis vėl jam pripilamas, 
užgeria mirusįjį <...>“ (PrPĮ III: 685, žr. ir BRMŠ III: 322). Alų 
išgėręs gentainis kaušelį duodavęs kitam, kuris irgi gerdavęs že- 
mynėliaudamas ir palabindamas, ir taip kaušelis eidavęs ratu, ir 
visi turėdavę tai daryti. (PrP]Į III: 685). Žemynėlei šiek tiek būdavo 
nuliejama ir tuomet, kai mirusiojo sūnus ar šiaip koks gentainis 
leisdavęs alų iš statinės. Nešant alų ąsotyje stalo link, iš ąsočio irgi 
būdavo nuliejama (Ten pat). 

Anot M. Pretorijaus, po pakasynų sugrįžę artimieji tęsdavę au- 
kojimo žemės deivei apeigas. Nors ant stalo būdavo padėta valgyti 
ir gerti, tačiau valgiai kol kas neliečiami, nes labai svarbu per šer- 
menis alaus tinkamai nulieti Žemynai. Kaip aiškina M. Pretorijus, 
jie tiek reikšmės teikia gėrimui, ypač pirmajam, per šermenis, 
kad net valgyti nepradeda tol, kol kiekvienas dalyvis, net men- 
kiausias elgeta, netyčia užėjęs, nebus išgėręs (PrPĮ III: 688, 689; 
žr. ir BRMŠ III: 226, 323). Prieš pilant alaus į kaušelį ir paskui, 
jau pasimeldus, pirma turėjo būti atliekami įprasti nuliejimai Že- 
mynai: „Bet čia žiūrima, kad jis, prieš pildamas ką nors į kaušelį 
(tas daroma prieš meldžiantis), pirma truputį nulietų Žemynėlei 
(Žemynelaudams); prieš gerdamas iš kaušelio pasimeldęs, jis irgi 
nulies <...>“ (PrPĮ III: 689). Buvo tikima, kad mirusiojo vėlė 
patiria palengvėjimą, jei kiekvienas šiek tiek nulieja Žemynėlei ir 
„jai paveda mirusiojo vėlę, be to, palabindamas palinki mirusia- 
jam kuo geriausios kloties“ (Ten pat; žr. ir BRMŠ III: 226, 323925, 


213 Alaus, kartais ir duonos, kaip rodo XVI-XVII a. baltų religijos ir mitolo- 
gijos šaltiniai, būdavo dedama į karstą laidojant mirusįjį. Apie tai užsime- 
na J. Sandeckis-Maleckis, („padeda duonos ir nuleidžia į kapą mirusiojo 
galvūgalyje pilną ąsotį alaus, kad vėlė netrokštų ir nealktų“ BRMŠ II: 206, 
211), Johanas Davidas Wundereris (BRMŠ II: 638, 639), Lukas Davidas 
(BRMŠ II: 268, 297), J. A. Brandas (BRMŠ III: 68, 70), Ch. Hartknochas 
(BRMŠ III: 85-86, 89). M. Pretorijus alaus dėjimo į kapą tradiciją sieja 
su mirusiųjų laidojimo žemėje papročiu, taip argumentuodamas: „kadan- 
gi gėrimo nerandama su sudegintų mirusiųjų pelenais, vadinasi, gėrimas 
dėtas tada, kai mirusiųjų kūnai laidoti nedeginti“ (PrPĮ III: 674, 675). Gali 
būti, kad alaus dėjimas į karstą — vienas iš inhumacijos papročių, susietas 
su tam tikra idėjų, deklaruojančių anapusinę būtį požeminiame mirusiųjų 
pasaulyje, sistema. Veikiausiai tai atspindi tradicinę pomirtinio gyvenimo, 
kaip žemiškos būties tęsinio, sampratą. 

Mirusiojo laidojimas, įdedant į karstą alaus ir duonos — senųjų civiliza- 
cijų paprotys. Jis minimas jau senovės babiloniečių įrašuose (2900 m. pr. 
Kr.). Viename iš jų sakoma: „Kai mirusysis paguldomas į karstą, jam pa- 
dedama gerti trys urnos (3 Urnen) sikaru (svaiginamasis gėrimas iš javų), 
jo maitinimui — 80 duonos kepalų“ (HDA I: 1272). Egiptiečiai, taip pat 
praktikavę laidojimo paprotį įdedant alaus ir duonos, bylodavę mirusia- 
jam: „Imk savo duoną, kuri nesudžius, ir imk savo alų, kuris netaps sausu“ 


(HDA I: 1272). 

Paminėjus mirusįjį ir Dievo palaiminimo valgiams paprašius, 
prasidėdavusios vaišės, kuomet vėl aukota Žemynai: 


Tačiau svečiai per šermenų vaišes labai sąžiningai laikosi tvarkos ant 
žemės numesti tris kąsnius duonos, tiek pat kąsnių mėsos ir nulieti tiek 
pat pilnų šaukštų — su kiekvieno linkėjimais, kad Žemynėlė mirusiajam 
kitame pasaulyje (kai kurie sako - danguje) būtų maloninga, vėlę gerai 
saugotų ir ją globotų ir t. t. (PrPĮ III: 689; žr. ir BRMŠ III: 323),24 


Šiame aukojimo Žemynai aprašyme kalbama ne apie alaus 
nuliejimą, o apie maisto — duonos ir mėsos numetimą, taip pat 
kažkokio viralo nupylimą ant žemės. Akivaizdu, kad šiai dievybei 
būdavo aukojamas ne tik gėrimas, bet ir apeiginių vaišių maistas. 

Taigi rašytinių šaltinių žinios patvirtina, kad simbolinis komu- 
nikavimas su mirusiuoju, alaus gėrimas už jo sielą, koreliavo su 
kita, šiuo metu laikyta išskirtinės svarbos apeiga — aukojimu Že- 
mynai, vėlių patronei, kad šioji priimtų ir rūpintųsi nauja atvykėle 
į pomirtinę požemio karalystę. 


Žemyna ir Veliona 


Be Žemynos, vėlių globėja laikyta Veliona (Vielona), paminėta 
apie 1582 m. J. Lasickio, kuris ją pristatė kaip vėlių dievą: Vielona 
Deus animarum (BRMŠ II: 582, 595), Šį „dievą“ istorikas sieja su 
mirusiųjų maitinimo papročiu: <...> Vielona Deus animarum cui 
tum oblatio offertur, cum mortui pascuntur. dari autem illi solent 
Jrixae placentulae, guatuor locis sibi oppositis, paullulum discissae, 
eae Sikies Vielonia pemixlos nominantur. „Veliona — vėlių dievas 


** Die Gūste beim Trauermahl thun aber das gar gewif, daf sie vom Brodt drey 
bissen, so viel auch vom Fleisch, auch so viel Lėffel voll auff die Erde giessen 
und werffen, mit dem Anwunsch bey jedem, daB die Zemynele dem Verstor- 
benen in der andern Welt (einige sagen im Himmel) wolle gnūdig seyn und die 
Seele wol bewahren und ihrer pflegen etc. etc. (PrPĮ III: 688). 

(Vielona), kuriam aukojamos aukos, kai maitinami mirusieji. Jiems 
paprastai duodama kepintų paplotėlių, patrupinus keturiose vieto- 
se priešpriešais. Tie paplotėliai vadinami Sikies Vielonia pemixlos 
(BRMŠ II: 582, 595). Artimą Vielonos santykį su mirusiaisiais 
rodo jau pats jos vardas, kuris kone identiškas bendriniam žodžiui 
velionė (atitinkamai vyr. g. velionis, „miręs žmogus, amžinatilsis“ ). 
Tad Vielona ir velionė / velionis yra glaudžiai susiję ir leksikos, ir 
semantikos atžvilgiu*“, 

Kitoje veikalo vietoje Vielona J. Lasickio, galima sakyti, tapa- 
tinama su dievu Ežiaguliu (Ezagulis), kurio būdavo šaukiamasi 
per skerstuves: „Skierstuvves festum est farciminum, ad guod 
deum Ezagulis ita vocant: „Vielona velos atteik musmup und sta- 
la.“ Veni, inguit, cum mortuis, farmicina nobiscum manducaturus.“ 
„Skierstuvves yra vėdarų šventė. Dievą Ezagulis į ją taip kviečia: 
„Vielona velos atteik musmup vnd stala.“ — „Ateik, - sako, — su 
mirusiaisiais pavalgyti draug su mumis vėdarų“ (Ališauskas 2012a: 
118-119)2!*, Matyt, Ezagulis - Velionos eufemizmas arba epitetas. 
Jonas Basanavičius yra tapatinęs dievą Ežiagulį su Vielona arba 
tiesiog su vėle: „dievas Ežagulis“ — ne kas kits, kaip pati vėlių 
deivė Vėliona buvus ar rasi vėlė tūlo kape ant ažios palaidoto nu- 
mirėlio ir drauge su kitomis vėlėmis ant puotos kviečiama buvus“ 
(Basanavičius 1970: 276). Panašiai yra samprotavęs A. J. Greimas: 
„Ezagulis, iš tiesų, lengvai gali būti perrašomas į lietuvių moder- 


25 Plg. su Prano Skardžiaus, pasirėmusio W. Mannhardto nuomone, teiginiu, 
jog Vielonia esanti ne kas kita, kaip vn. kilmininkas velionio nuo velionis 
„velys, numirėlis“ (Skardžius 2004: 95). 

Skerstuvės kadaise lietuviams galėjo būti viena iš aukojimo ritualų for- 
mų, atliekama įvairiomis intencijomis ir adresuojama įvairiems dievams, 
todėl ir mirusiųjų bei vėlių dievybės kvietimasis per J. Lasickio aprašomas 
skerstuves nekelia nusistebėjimo. Šernas, tai yra laukinė kiaulė, siejama 
su laidotuvėmis ir pasakojime apie mitinį veikėją Sovijų (Jono Malalos 
kronikos intarpas, 1261 m.), kuriame kalbama apie šerno, tai yra laukinės 
kiaulės, sumedžiojimą, paskerdimą ir jo kūno dalių (devynių blužnių) pa- 
ruošimą vaišėms, kitaip tariant aukojimui, prieš jam nusileidžiant į „praga- 
rą“ (BRMŠ I: 266-267). 

niąją kalbą kaip ežia-gulys, prisimenant, kad ežia kaip tik atžymi 
apdirbamų laukų ribą, kad joje užkasami velykinio kumpio kau- 
lai, norint laukus apsaugoti nuo ledų ir perkūnijos.“ Tad, A. J. 
Greimo manymu, ežiagulys gali būti aiškinamas kaip Velionos 
epitetas, nurodantis jos įprastinę „gyvenvietę“ (Greimas 1990; 
64; žr. ir Gimbutienė 2002: 71). Vertėtų prisiminti ir T. Narbu- 
to nuomonę, kad Ežagulis lietuvių kalba reiškiąs „antkapį arba 
pilkapį, kauburį“ (Narbutas 1992: 298).*" Istoriko teigimu, „iki 
šiol ypač garbinami pilkapiai, supilti ant žymių žmonių pelenų.“ 
(Ten pat). Pirmasis aptariamo teonimo sandas ežia turi dvi reikš- 
mes: „rėžio ar lauko riba, siena“, „lysvė“ (LKZŽe: ežia). Antkapis 
arba pilkapis (tai yra T. Narbuto nurodytoji ežagulio reikšmė) 
kaip žemės kauburys asocijuojasi su lysve, kuri taip pat yra su- 
kastas žemės plotas, paprastai šiek tiek iškilęs tarsi kaupas. Vei- 
kiau čia mitologizuota ne riba, kaip mano A. J. Greimas, o ežia 
kaip žemės kaupas su po ja slypinčiu užkastu objektu, jei išties 
ežagulis galėjo reikšti „antkapį arba pilkapį, kauburį“ Pastaroji 
realija sietųsi su mirties ir vėlių sritimi. Tokioje ežioje-pilkapy- 
je juk ir gulėdavę mirusiojo palaikai, arba, remiantis archajine 
pasaulėvoka, — vėlė. Galėtume tarti, kad toji vėlė yra „ežioje gu- 
linčioji“. Tiesa, J. Lasickio kalbama apie Ezagulį, kuris pristatytas 
kaip dievas (deus Ezagulis). Matyt, šis dievas esąs pačių vėlių ar 
bent jų universumo reprezentantas, galimas daiktas, ir pats įsi- 
vaizduotas kaip vėlė. Juozas Jurginis, pritardamas nuomonei, kad 
Ezagulis — ežiagulis ar ežiagulys — kas ežioj arba ant ežios guli, 
gal ir galėtų būti laikoma Čia palaidoto numirėlio vėle. Bet istori- 
kas abejoja Jokūbo Laskauskio, kurio žiniomis rėmėsi J. Lasickis, 
pateiktų Žinių apie Ežiagulį kaip dievybę tikrumu: „J. Laskovskis, 


*/ Lietuvių kalbos žodyne nurodoma tokia žodžio ežiagulys reikšmė: „gargž- 
denis (Lotus)“: Gargždenis ežiagulys (L. corniculatus) auga pievose, pakelė- 
se rš (LKŽe: ežiagulys). Tai pupinių šeimos daugiametis augalas, žydintis 
geltonais žiedais, naudojamas pašarui. Latviai šį augalą vadina — Ragainais 
vanagnadzinš. 

nemokėdamas lietųvių kalbos, ežiagulį galėj o dievu palaikyti ir 
per nesusipratimą“ (Jurginiš' 1970: 918). | 

Deivės Velionos egzistavimo galimybę parėmia tai, kad latviai 
turėjo Velu mate (Vėlių motę), kurios suverenumo sfera beveik 
sutapo su viena iš Žemės motės (Zemes mate) viešpatavimo sri- 
čių. Abi jos turėjusios priėjimą į mirusiųjų pasaulį: „kapo raktus“ 
turėdavusi ir Žemės motė, ir Vėlių motė (LTD X 4156; Šmitas 
2004:92; Biezais 1955: 338). Vėlių motė, kaip sakoma latvių tau- 
tosakoje, laukdama mirusiojo sielos, paruošdavusi jai vietą, iš- 
kepdavusi paplotėlį, išvelėdavusi staltiesę. Ši motė galėdavusi pati 
ir atimti žmogui gyvybę, kuris po to jau keliaudavęs į jos valdas. 
P. Šmitas pastebi, kad Vėlių motė kai kuriais atžvilgiais prilygsta 
Žemės motei (Šmitas 2004: 92-93). Svarstydamas šių deivių kil- 
mės klausimą, P. Šmitas samprotauja: „Vis dėlto neteisūs yra tie 
autoriai, kurie mano Žemės motę esant kilusią iš Vėlių motės. 
<...> visi faktai liudija pirmosios senumo naudai“ (Ten pat: 28). 
Tokios nuomonės laikosi ir K. is bei H. Biezais. Anot jų, 
Velu mūte, „mirusiųjų motina“, labai anksti perėmė Žemės motės 
funkcijas (Straubergs 1949a: 28; Biezais 1955: 338). J. Basanavi- 
čius taip pat manė, kad latviškais Vėlių, Žemės ir Kapų motės 
vardais vadinama toji pati deivė (Basanavičius 1970: 282). 

Veliona galėtų būti laikoma viena iš žemės deivės epifanijų su 
savo ypatingu vardu, atspindinčiu jos veiklos — kaip vėlių glo- 
bėjos — plotmę. Derėtų priminti, kad žemės deivei (tellure dea) 
kaip tik būdavo aukojama kiaulė, taigi jos ryšys su šio gyvulio 
skerdimu akivaizdus („Mat iš pradžių šis prietaras buvo susijęs su 
rudenį garbinama žemės deive (fellure dea), kuriai vienos moterys 
aukodavo ilgai penėtą kiaulę ir pačios ją, tinkamai paruošusios ir 
pasikvietusios žiniuonę, suvalgydavo <...>“ J. Lavinskis, BRMŠ 
II: 605-606, 608)*!, 


218 Be viso to, M. Pretorijaus aprašytoji prūsų palikuonių rengiama Skerstuvių 


šventė jo siejama būtent su Žemynai skirtomis apeigomis, mat ji senovės prū- 
sų palikuonių būdavo švenčiama su palabinimais ir žemynėliavimais („Kaulai 

Teonimas Veliona, atstatomas iš J. Lasickio užrašytos formos 
Vielona, kildintinas nuo vėlė ir sietinas, be velionės, -io, su tokiais 
giminiškais žodžiais kaip vėlinės „mirusiųjų minėjimo diena“, ve- 
linas „velnias“, velnias „žemės ir požemio dievaitis, kipšas, pin- 
čiukas“, velinuva „velnias, piktoji dvasia“, taip pat su latvių velis 
„mirusiojo dvasia“ (dgs. veli ), velenieks „mirusysis“, velns „vel- 
nias“. K. Būga lietuvių vėlė ir latvių velis (dg. veli) „Totengeister“ 
kildina iš šaknies vel-, v0/- „mirti“, toch. wėl „mirti, sterben“, sen 
isl. valr, sen. angl. wael „der Tote des Schlachtfeldes“, sen. isl. 
Val-fvar „kovoje kritusiųjų dievai“, valkyrja „Walkūre, die Seelen 
der gefallenen Helden nach Valhėll (vok. Walhala) bringt“, alb. 
vale „Totenlieder“ (Būga 1959: 375)*'*. Panašias kaip ir K. Būga 
žodžio vėlė sąsajas su giminiškomis leksemomis pateikia E. 
Fraenkelis (Fraenkel 1962: 1218-1219). Tačiau nei K. Būga, nei 
E. Fraenkelis žodžio vėlė nesiejo su žodžių, reiškiančių neįdirbtą 
žemę, grupe. Štai keletas šios grupės žodžių pavyzdžių: velėna 
„viršutinis dirvožemio sluoksnis, prižėlęs augalų šaknų“, velėnija 
„neįdirbta, velėnuota žemė“ ir kt. reikšmės, velėnynė „neįdirbta, 
velėnuota žemė“ ir kt. reikšmės, velėnytė „velėnuota žemė“, ve- 
lėniūtė „tam tikra velėna, velėnos gabalas“, velėnžemė „velėninė 
žemė“ (žr. LKZŽe:velėna ). Galimas dalykas, kad mirtis lietuviams 
ir kai kurioms kitoms tautoms asocijavosi su inhumacija, glaudžiu 
ryšiu su Žeme. Beje, primintina tai, jog mirusysis siejasi kaip tik 
su nedirbama žeme, juk jis guli po velėna, t. y. nedirbamos že- 
mės plotelyje. Lietuvių kalboje gausu frazeologizmų, kuriuose 
žodžių junginiais, implikuojančiais leksemą velėna, metaforiškai 
reiškiama mintis apie išėjimą į anapus arba buvimą jau ten: Mun 


sudeginami, pelenai stebimi, kai nepanaudojami, tai užkasami <...>“ PrPĮ III: 
532, 533; žr. ir BRMŠ III: 298—299). Taigi, per Skerstuves galėjo būti aukoja- 
ma Žemynai (nors kitų dievų ryšys su skerstuvėmis taip pat įmanomas). 

"5 Dievavardis Vieliona galėtų būti rekonstruojama ir kaip * Veliuona, plg. 
su vietovardžiais: upe Veliuonėle (Raseinių r.), ežeru Veliuonis (Lazdijų r.), 
miesto vardu Veliuona, bet esama ir velion- šaknies hidronimų: upė Velionė 
(Tauragės r.), Velionka (Lazdijų r.; žr. Vanagas 1981: 370). 

jau seniai laikas lįsti po velėna Tv (mirti); Jis jau mirė, jau seniai 
po velėna guli Švn“: Dirbo, “statė, vargo — po velėna palindo Aln 
(mirė); Džiaukis po velėnos palindusi, neį dangų lipusi Krš; Kiek čia 
to žmogaus gyvenimo — apsižiūrėt nespėsi, jau važiuok po velėnom 
Trgn; Prasiskleisčia velėnėlę, prisikeltų motinėlė LTR (Graž) (LKŽe: 
velėna); O jau tavo tėvelis / Gul aukštajam kalnely / Po žalia velėnė- 
le (ĮSD 563). Pati velėna yra tam tikra žemės / žemynos atmaina. 
Ir velėnos, ir žemės, ir žemynos viena iš pagrindinių reikšmių yra 
„Žemė“, „dirva“, tik pirmasis iš šių žodžių — velėna — yra tam tikras 
žemės / žemynos porūšis, tai yra „dirvožemis, prižėlęs augalų 
šaknų“. Manyčiau, kad Velionos ir vėlių ryšys su velėna, neįdirbta 
žeme, atskleidžia vieną iš esminių šių būtybių ypatumų. Nuro- 
dytieji žodžio vėlė giminaičiai, žymintys neįdirbtą žemę, leistų 
konstatuoti, jog vėlės — po vėlėna esančios esybės, buvo Velionos, 
jų globėjos, pavaldinės, o pati Veliona — tai, galimas dalykas, viena 
iš Žemynos atmainų ar manifestacijos formų, išreiškianti jos spe- 
cifinę su vėlių globa susijusią funkciją ir tam tikrą viešpatavimo 
sritį. Mirusįjį priėmusi žemė tampa ne kultivuojama, žemdirbiui 
tarnaujančia, o besiilsinčia, kaip kad ir pats mirusysis. Jos prie- 
dermė dabar - velionių, įžengusių į jos valdas po žemėmis, arba 
po velėna, patikima globa bei sauga. 

Tiesa, pažymėtina ir tai, kad vel- šaknį turi ir žodis velnias „že- 
mės ir požemio dievaitis, kipšas, pinčiukas“ (LKŽe: velnias). Juo 
pavadintas mitinis personažas taip pat siejasi su mirusiųjų pasauliu 
po žeme. Esama netgi nuomonės, jog Velinas — Velionos vyriškoji 
hipostazė (Ališauskas 2012a: 65). Šis požiuris neišleistinas iš akių. 
Iš tiesų Velionos ryšys su Velniu / Velinu neginčytinas ne tik 
leksikos, bet ir mitinio pasaulėvaizdžio aspektu. 


Apibendrindami galime konstatuoti, kad mitologinės sistemos, 
kuri lokalizavo mirusiųjų karalystę požemyje, centrinė figūra 
buvo deivė Žemyna, šio mitinio universumo valdovė. Artimas 
deivės ryšys su mirusiaisiais rodo jos ne tik kaip žemiškos gyvybės 

teikėjos, bet ir išeinančiųjų į anapus globėjos funkciją. Funkciniu 
ir suverenumo atžvilgiu Žemynai artima Veliona galėtų būti trak- 
tuojama kaip autonomiška deivė, dubliuojanti vieną svarbiausių 
žemės deivės funkcijų, arba kaip viena iš pirmosios manifestacijų, 
įgijusi kitą, specifinę veiklą atspindintį vardą. 

Apžvelgtieji duomenys leidžia aiškiau suvokti mitopoetinę vė- 
lių sampratą. Vėlės — ne tik Žemynos globotinės, bet ir jos paval- 
dinės, iš dalies kompanionės. Jos, kaip ir deivė, pasak tikėjimų, 
dariusios įtaką dirbamiems laukams, kultivuojamoms kultūroms, 
o tiksliau — tam, kas siejosi su sėja, pirmiausia javų, ir derliumi. 
Tad žemdirbystė, homo religiosus įsivaizdavimu, buvo žemėje, jos 
kloduose glūdinčių mistinių sakraliųjų galių žinioje ir valioje. 
Glaudų vėlių santykį su Žemyna rodo ir tai, kad joms, kaip ir 
žemės deivei, aukoti tie patys maisto produktai — paprastai alus 
bei duona. Alaus libacijos, duonos aukojimas Žemynai ir vėlėms 
per šermenis ar mirusiųjų atminus liudija su šia deive susijusių 
idėjų bei vaizdinių aktualumą ne tik pagonybės laikais, bet dar ir 
XVII a., kai krikščionybė jau skverbėsi į kaimo žmonių sąmonę. 

Rašant šią monografiją, tyrimo objektas išsiplėtė, įgydamas 
nemaža su pagrindine tema susijusių ir ją detalizuojančių, paaiš- 
kinančių potemių: vaizdingai kalbant, augdamas kūrinys iš liauno 
medelio tapo šakotu medžiu. Tačiau šios „šakos“ yra pateisina- 
mos, reikalingos, nes padeda įtaigiau atskleisti Žemynos vaizdinį, 
o pats vaizdinys įgyja tvirtesnę loginę motyvaciją. Mat ir darbo 
siekinys buvo parodyti ne tik svarbiausius žemės deivės bruožus, 
bet ir atverti su ja susijusį mitinį kontekstą - jos kulto raišką erdvės 
ir laiko atžvilgiu, jos mitinį pasaulį. Kad išsišakojęs tyrimas ir pa- 
teikiamos medžiagos gausa neužgožtų keliamų idėjų, priminsime 
pagrindines monografijoje akcentuotas mintis ir tezes, keliais Stri- 
chais paryškinsime Žemynos koncepciją, apibūdinsime ir su ja su- 
sijusių mitinių veikėjų ratą, apskritai jos mitinio pasaulio pobūdį. 

Žemyna jau nuo pirmojo jos vardo bei apibūdinimo fiksavimo 
XVI a. istoriniame šaltinyje iki jos koncepcijų XX-XXI a. mito- 
logijos tyrimuose atsiskleidžia kaip viena ryškiausių ir patikimiau- 
siai paliudytų senovės lietuvių dievybių. Būdama itin aktuali vals- 
tietijai — žemdirbiams ir gyvulių augintojams, ji iš tikrųjų „lėmė“ 
jų, gyvenusių iš žemės vaisių, egzistenciją. Ant žemės lopinėlio 
įsikūrusiam, sėsliam — čia gimstančiam, čia ir mirštančiam, taigi 
žemiškos prigimties ir žemiško likimo žmogui žemė buvo jo bū- 
ties ir jo pasaulio dalis. 

Žemynos vaizdinys yra neatsiejamas nuo senovės Žmogaus Są- 
monėje gyvavusios laiko sampratos, tai yra laiko kaip ciklinio reiš- 
kinio, suvokimo. Gyvybę nešiojanti Žemyna „gyveno“ šio laiko 
ritmu, skirtingai nei Dangus ir jam atstovaujantis dievas, įkūnijęs 
vyriškąjį, patristinį pradą ir orietaciją į begalines aukštybių erdves. 

Žemiškasis metų ciklas ir žmogaus gyvenimo ciklas buvo tie pa- 
rametrai, kurių apibrėžtyje-Žemyna atliko savo kaip mitinės mo- 
tinos priedermes. Šiose dviejose skalėse — metų darbų bei švenčių 
ir žmogaus būties rate — skleidėsi jos kultas. 

Žemyna — ne tik kartu su metų laikais besikeičianti žemė 
materialiąja, fizine prasme, bet ir joje glūdintis vidinis dvasinės 
prigimties pradas, net antgamtinė galia. Ir nors ji neįgydavo an- 
tropomorfinio pavidalo, o būdavo tik personifikuojama, vis dėlto 
ir beasmenės jėgos turėjimas, šios jėgos kvalifikavimas kaip šven- 
tybės, kaip kulto objekto, leidžia ją laikyti dievybe. 

Žemynos raiškos sritis — tai pirmiausia žemė, ką sako ir pats 
dievavardis, kurio pagrindinė reikšmė ir yra „žemė“. Kartu žemė 
buvo ir pagrindinis šios dievybės pavidalas. Tai patvirtina kiti jos 
vardai: Žemelė, Žemeliukė, Žemininkė, Žemės pati, o vienas vardas 
Javinė atspindi Žemynos ryšį su javais, kurie buvo kita šios deivės 
globos sfera. Be to, Žemyna laikytina ir namų, šeimos deive, nes 
jai buvo skiriami namų aplinkoje atliekami su žmogaus gimimu, 
vedybomis, galiausiai sa mirtimi ir laidotuvėmis susiję ritualai. 
Net ir gyvuliai — galvijai, arkliai - būdavo įšventinami apeigomis 
Žemynai, paminint ją tarp kitų gyvulių globėjų. 

Esminė Žemynos funkcija yra gyvybės teikimas ir palaikymas. 
Ji - ir pirminė įvairių žemiškos gyvybės formų priežastis, ir jų 
šaltinis, teikiantis jėgos tos gyvybės sklaidai. Žemyna skatino že- 
mės, ypač javų derlingumą ir lėmė nuolatinį chtoninės gyvybės 
atsinaujinimą. Ji buvo ir vegetacijos deivė, šio proceso spiritus 
movens. Tai galiojo ne tik auginamoms kultūroms, bet ir nami- 
niams gyvuliams, net pačiam žmogui. Augimo, gyvybinės veiklos 
spartumas, intensyvumas, visokeriopa sėkmė priklausė nuo šios 
dievybės kuriamųjų galių. Požemio ir vėlių karalystė — dar viena 
Žemynos kaip deivės veiklos, jos raiškos mitiniame pasaulyje sfe- 
rų. Vėlės tarytum antrindavusios šiai deivei, būdamos iš dalies jos 
kompanionės, nes ir nuo jų priklausė javų ir daržų derlingumas. 
Žemės deivė suteikdavusi galimybę mirusiųjų sieloms regeneruo- 
tis, įsikūnyti nauja žemiškos gyvybės forma. 

Žemynos kultas daugiausia reiškėsi kaip aukojimai, atliekant 
apeigas su pačia žeme, javais, grūdais ir iš jų pagamintais produk- 
tais. Tai alaus nuliejimai ant aslos ar pačios žemės, duonos, kitokio 
maisto padėjimas ant žemės ar jų užkasimas, visų dalyvaujančiųjų 
vaišinimasis aukojamu maistu. Žemės deivei būdavo skiriamos ir 
animalistinės aukos, nors ji labiau asocijavosi su augalijos pasau- 
liu. Tai ritualinis kiaulienos valgymas, paprastai prieš sėją ar po 
jos, gaidžio ir vištos aukojimas jau nuėmus derlių per kūlę. Beveik 
iki XX a. antrosios pusės Lietuvoje praktikuota žemės garbinimo 
forma — jos bučiavimas agrarinių darbų pradžioje ar pabaigoje, 
taip pat atsisveikinant su gimtąja žeme ar į ją sugrįžus. 

Žemynai artimi, priklausę jos mitiniam pasauliui personažai — 
tai chtoniniai dievai ir mitinės būtybės, mitinę prasmę turintys 
gyvūnai ir simboliniai ritualų veikėjai. 

Žemynos vyriškasis partneris, apibūdinamas kaip jos brolis, yra 
Žemėpatis. Jis, kaip ir Žemyna, buvo žemės viešpats, tik jo val- 
dos apsiribojo namais, gyvuliais, sodyba, ūkininkui priklausančiu 
žemės sklypu. Kartais jis galėjo būti vadinamas Žemininku, o jo 
garbinimo forma buvo žalčių laikymas namie. Žalčiai neatsiejami 
ir nuo Žemynos kulto. Auka jiems kartais buvo suvokiama kaip 
auka žemei, o patys žalčiai laikyti Žemynos pasiuntiniais, atsto- 
vais, prižiūrinčiais, ar tinkamai atliekami jai skirti aukojimai. Su 
žeme žalčius siejo jos sezoninio atsidarymo ir užsidarymo ciklai, 
kai šie gyvūnai migruodavo iš antžeminio pasaulio į požemį arba 
iš pastarojo į viršutinįjį pasaulį. 

Žemės vegetacijos galių žadinimo (per Užgavėnes), jos simbo- 
linio atrakinimo (per Jurgines) ritualuose paliko pėdsaką Žemy- 
nai artimas dievas Patrimpas, turintis mirštančio ir prisikeliančio 
dievo bruožų ir ypač aktyvus pavasarį, nes viena svarbiausių jo 
funkcijų buvo žemės karalystės vaisingumo atnaujinimas, augali- 
jos gyvybinės veiklos skatinimas. Su mirties ir atgimimo ritmais 
gamtoje turėjo ryšį ir simbolinė ritualų figūra Morė, už kurios 
primityvaus pavidalo gali slypėti nelengvai identifikuojama mitinė 

būtybė ar netgi chtoninė su vegetacija bei vaisingumu susijusi 
dievybė. 2 

Prie Žemynos savo prigimtimi šliejasi laumė, javų vegetaciją 
veikdavusi mitinė esybė, kuri, kaip sužmoginta galia ir kaip po- 
žemio karalystės atstovė, persikeldavo prieš šiltąjį metų sezoną į 
antžeminį pasaulį, o jam pasibaigus - į požeminį, kur telkdavosi 
vėlės ir kitos su augalijos derlingumu susijusios būtybės. Laumei 
artima, neretai su ja tapatinama buvo ragana, irgi turėjusi įtakos 
javų vegetacijai. Ragana atliko šių procesų reguliuotojos, stabdy- 
tojos ir tramdytojos vaidmenį. Kartu ji buvo susijusi su mirties 
ir atgimimo reiškiniais gamtoje, o neretai ir su anapusybe, kuri 
asocijavosi su požemiu. 

Su Žemyna sietina Rugių boba, simbolinė rugiapjūtės apeigų 
figūra — paskutinis rugių pėdas ar iš pėdų sustatyta guba buvo 
personifikuojami ir įsivaizduoti kaip turintys mistinės, iracionalios 
jėgos. Joje susitelkdavusi iš žemės į javus perėjusi gyvybinė ener- 
gija, pasireiškianti ypatingu poveikiu rugių pjovėjui ar rinkėjai, tu- 
rintiems sąlytį su šia realija (viena vertus, skatindama reprodukciją, 
kita vertus, lemdama mirtį). Vadinamajai Rugių bobai buvo arti- 
mas Geležinės bobos — senės su geležinėmis krūtimis, gyvenančios 
laukuose, vandens telkiniuose ir persikeliančios iš antžeminio pa- 
saulio į požemį, vaizdinys, kuris asocijavosi ir su laume bei ragana. 

Žemynos kaip javų ir iškultų grūdų globėjos funkciją iš dalies 
dubliuoja dievybė Gabjauja, saugojusi patalpas — jaujas, kuriose 
kuliami javai, beje, ir pačius grūdus. Tiesa, Gabjaujos specifika yra 
ta, kad pagrindinė jos paskirtis buvo javų apsauga nuo ugnies, o 
ši funkcija nebūdinga Žemynai. Kita dievybė, antrinusi Žemynai, 
buvo vėlių deivė Veliona. Abi šios deivės globojo vėles, esančias 
po žemėmis. Vardu Veliona galėjo būti vadinama savarankiška 
mitinė esybė. Tiesa, jos ir Žemynos globojamas objetas vėlės ir 
bendra jų viešpatavimo sritis požemis, mirusiųjų karalystė, leidžia 
daryti prielaidą, kad Veliona, galimas dalykas, yra viena Žemynos 
raiškos formų, viena jos funkcijų atskalų, įgijusi savo vardą. 

Taigi rekonstruotas reikšmingas lietuvių, o kartu ir baltų mito- 
logijos fragmentas — deivės vaizdinys, su ja susiję mitiniai veikė- 
jai, aplinka, tai yra platų semantinį lauką aprėpiantis mitopoetinis 
Žemynos pasaulis. Rytų ir vakarų baltų žemės deivės paveikslo 
kontūrai buvo ryškinami visos baltų mitologijos kontekste. Be to, 
į Žemynos vaizdinio prasmę gilintasi, pasitelkiant ne tik lietuvių, 
latvių ir prūsų, bet ir kitų tautų - frygų, graikų, romėnų, germanų, 
slavų mitologines tradicijas. Iš lingvistikos žinome, kad geriausiai 
žodžio reikšmė atsiskleidžia jo vartojimo kontekste. Panašiai ir 
su mitologijos dalykais: jų pirmykštė primirštoji prasmė visapu- 
siškiau ir aiškiau atsiveria platesnėje mitinio vaizdyno aplinkoje. 

Nijolė Laurinkienė 
ŽEMYNA AND HER MYTHICAL WORLD 


Summary 


From the very first record of Žemyna“s name and her description 
in a sixteenth-century historical source to her conception in twen- 
tieth — twenty-first-century studies this goddess has been portrayed 
as one of the most distinctive and reliably documented Lithuanian 
deities. She is an important component of the Baltic religion and 
mythology. Its reconstruction offers the possibility of broadening 
the scope of academic studies on, and reaching a deeper unders- 
tanding of, the archaic spiritual culture in an international context, 
especially that of related cultures. This can be achieved by building 
on the rich comparative field starting with the ancient religion of 
the neighbouring Slavs to those of the peoples of southern Europe, 
which had retained the remains of a similar deity cult. In the modern 
and almost completely secularized society the spiritual and religious 
ties with the Earth and natural surroundings in general are breaking. 
That is another reason why this study is relevant, as it should restore 
and revive basic values preserved by ethnic culture and the associated 
spiritual practices which join man and nature and harmonize their 
mutual living relationship. 

Most of the information about Žemyna and her cult was found 
in sixteenth-eighteenth-century historical written sources which 
were published in a collection (BRMS!) compiled by Professor 
Norbertas Vėlius. Abundant information about the goddess can 
also be found in linguistic material — the great treasury of the 
Dictionary of the Lithuanian Language with illustrative exam- 


' Baltų religijų ir mitologijos šaltiniai / Sources of the Baltic religions and 


mythology; see Šaltiniai ir literatūra". 

ples of word usage (LKŽ2, LKŽe3,. LKŽK*) accumulated by the 
lexicographers of the Institute of the Lithuanian Language. An- 
other important document in this context is folklore stored in the 
Manuscript Department in the Archives of Lithuanian Folklore 
(LTR?) at the Institute of Lithuanian Literature and Folklore, as 
well as ethnography and the Card-index of Faiths (ES, ES TK“) 
kept in the Manuscript Department of the Ethnology department 
at the Lithuanian Institute of History. An exceptionally important 
source to this monograph is Deliciae Prussicae oder Preussische 
Schaubiihne (Prussian Curiosities or Prussian Theatre, the title of 
the Lithuanian translation Prūsijos įdomybės arba Prūsijos regykla), 
a work written in the second half of the seventeenth century by 
the historian and ethnographer Matthūus Pratorius from Lithuania 
Minor. It abounds with facts about Žemyna and manifestations of 
her worship (PrPY' II, III). This work is also valuable because it 
describes instances of the Žemyna cult in western Baltic territo- 
ries — the lands between the Vistula and the Nemunas rivers which 
were inhabited by ancient Prussians and now extinct Baltic tribes, 
whose old religion was in many ways adopted by the Lithuanians 
of Lithuania Minor known as lietuvininkai. 

An active attempt to gain familiarity with Žemyna and the 
agrarian and calendar customs and rituals associated with Žemyna 
took place during field research with the experienced folklore col- 
lector Rita Balkutė, which was carried out in various regions of 
Lithuania in 2011/2012. 

The monograph consists of two parts: “Main traits of the Earth 
deity' and “Manifestations of Žemyna's cult', both of which are 


Lietuvių kalbos žodynas / Dictionary of the Lithuanian Language 
Elektroninis lietuvių kalbos žodynas / Electronic Dictionary of the 
Lithuanian Language 

Lietuvių kalbos žodyno kartoteka / Card-index of the Dictionary of the 

further broken down into sections and subsections. The sec- 
tions of the first part are “The Earth goddess and her origin", 
“Žemyna — earth and deity', "The distribution of the Earth goddess 
cult in Baltic territories', 'Names of the Earth goddess', 'Sanctity 
of Žemyna and the Earth“, "Žemyna the Mother“, and 'ŽZemyna 
and the reptiles'. The sections of the second part are "The main 
ritual', "Žemyna and agrarian festivities and labours', "Žemyna and 
livestock farming", and "Žemyna and human life“. 

Žemyna mirrors the imagery and ideology alive in the con- 
sciousness of an agrarian society because her formation was in- 
fluenced by the worldview, religious attitudes, and mentality of 
said society. The main form of the deity and her field of activity is 
the earth itself, especially the cultivated and harvested earth. The 
religious person perceived her not only as a passive and lifeless ma- 
terial substance, but also as an element in possession of an inherent 
and rationally inexplicable mysterious power. This cyclic element 
regenerates every year, thus providing the opportunity for new life 
to appear and the chthonic creation to be reborn. That is the fun- 
damental manifestation of Žemyna as the earth and a goddess in 
the cosmic plane. It usually reveals itself by way of silent seasonal 
apparitions accompanied by annual rituals periodically repeated by 
the community. Earthly vitality ever present in flora, fauna and 
humanity had since ancient times been regarded by peasants as the 
highest value of the temporal world and was linked to the creative 
power of Žemyna. Therefore this phenomenon was surrounded by 
various consecrating and protective religious rituals. 

Judging from sixteenth-seventeenth-century written sources 
and folklore from much later times, the cult of the Earth goddess 
was well established in most of the Baltic territory. The name by 
which the ancient Prussians, individual families of whom probably 
still lived in the seventeenth-century Lithuania Minor, called her is 
unknown. However, building on the knowledge of their descend- 
ants, Prussian Lithuanians, in whose old religion chthonic deities 
and imagery comprised guite an expanded system, it can be said 
that she was one of the most important deities to the western 
Balts. Žemyna as imagery of the old faith or language was traced 

in eastern and western Upper Lithuania and Samogitia, as well as 
in the southeastern parts of ethnic Lithuania, in the sixteenth and 
later centuries. In the latter territory the occurrences of Žemyna's 
worship have been discovered even in the twenty-first century. 

The Latvians called their earth goddess Zemes mūte (Earth 
mother). Her role and field of control are the same as those of 
Žemyna. This deity was once influential and popular, but now her 
traces are not easy to trace. As the importance of this deity waned, 
her role could have been taken over by other Latvian goddesses. 
Very likely in the past, while they were still undivided, the Balts 
had a single feminine chthonic deity. As the Balts differentiated 
this deity acguired some slightly different names, but her essence 
remained the same. Information about Zemes mate in eighteenth- 
century written sources and folklore from much later times largely 
comes from northeastern (Vidzeme) and western (Courland) Latvia. 

The word žemyna, the main meaning of which is earth", is usu- 
ally a common noun, but in some instances the context of this 
word shows that it can represent a godly entity. Many discourses, 
especially those related to agricultural themes and reflecting vari- 
ous manifestations of the žemyna (sometimes simply referred to 
as žemė) cult, reveal the Žemyna / Žemė conception as a sacred 
reality or the object of a cult. This gives a reason to perceive and 
recognize the once instilled origins of divinity in the reconstructed 
mythical image in guestion. Incidentally, the words žemyna and 
žemė are semantically identical (from the point of view of the 
reference object) as long as they are used in the same context. On 
the one hand, žemyna can mean 'earth'; conversely, if the rituals 
intended for her have a foreword that names the addressee, žemė 
is žemyna. It is assumed that on the religious and mythological 
plane Žemyna is a generic term; however, in this context the word 
Žemė also becomes religiously charged. Therefore, according to 
the methodological approach, both of these terms can represent a 
mythologized and personified Žemyna / Žemė. 

Žemyna was a deity of the peasantry (farmers and cattlemen), 
thus she is to be linked to the social class of rural dwellers. The 
rituals intended for her were performed in a home environment 

and sometimes in an open space outside the farmstead if that was 
what the situation called for. There are no records of the exist- 
ence of shrines, in the literal meaning of this word, intended for 
Žemyna worship. According to the descriptions by Matthžus 
Pratorius, in Lithuania Minor offerings to this deity were usually 
made at home and attended by family members or the community. 
Sources of Lithuanian folklore tell of offerings to Žemyna being 
made in cultivated fields by placing the offering on the soil or 
burying it. A sacred space of the Latvian Earth goddess could 
have been a special place in a field, close to a tree, a rock, or a 
pile of rocks. August Wilhelm Hupel* wrote about rituals which 
were performed for the Latvian Earth goddess (die Erdgėttin) in 
the afore-mentioned places in the Valmiera district in his times. 
He wrote that the Latvians had a custom of fencing off an old tree, 
a small pile of rocks, or an empty field, especially one in the site 
of a burned-down house. There they would sometimes give the 
Earth goddess offerings of milk, butter, wool, money and various 
other things. Before 23 April, a black rooster would be slaughtered 
for her on a special offering stone in the sacred site. The space 
was held in esteem: climbing over the fence, picking a wild straw- 
berry or raspberry that had grown there, cutting down the sacred 
tree and the like were seen as offences guaranteed to bring an 
inescapable misfortune or sudden death. According to Hupel, this 
superstition is very old and was probably shared by the Latvians, 
Livonians and Estonians. 

The plane of the functioning of the goddess and of the expression 
of the cult was guite broad. It embraced not only the earth and all 
connected to it (first of all the agrarian culture), but also cattle farm- 
ing and the micro-universe of the peasant — his family and home. 
The historical sources that have records of the Žemyna cult confirm 
that the traditional village community used to contact this deity both 
at the start and the end of seasonal agricultural labour, and during 
the key events — birth, wedding and death - of the human life. 


8 


August Wilhelm Hupel, Die gegenwūrtige Verfassung der Rigischen und der 
Revalschen Statthalterschaft, 1789 

Any decisive activity related to work, festivities or other occa- 
sions was begun by performing a ritual to Žemyna. The religious 
person of those times was familiar with a set of ceremonial actions 
and prayers specific to this goddess. A more or less modified 
version of this set could be applied in many different situations. 
Matthaus Pratorius described this in great detail, referring to eth- 
nographic materials of the descendants of the ancient Prussians, as 
well as those of the Western Lithuanians. 

The main ritual devoted to Žemyna was the libation of beer, 
which involved pouring the beverage on the ground while saying 
the following prayer: 


'Zemynele, Zedkellei, žydek ruggeis, kwecžais, mežais ir wiss- 
ais jauwais, buk linksma Diewel' ant musu pritū musu darbu. 
Sžwents Angelas pristotu, pikta zmogu pro szalia nukreipk, kad 
mus ne apjoktu <...>“ 


Next would come the so called 'greeting', where all the par- 
ticipants acknowledged each other by shaking hands and asked 
the deity to bless the libation. The prayer to Žemyna, said during 
the libation, reflects the goddess' close relationship with corn and 
its vegetation, as well as the apotropaic function of the deity. The 
strong link between the libation of beer and Žemyna is demon- 
strated by the name that the people of Lithuania Minor used for 
this ritual —- žemynėliauti (žemynelauti) derived from the theonym 
Žemyna. The choice of beer being used in the libation could not 
be accidental: the deity that protected corn was given a representa- 
tion of the yield in one form or another. The tendency to offer 
harvested goods or products made from them (apart from beer 
there was also bread and others) to agrarian deities has been ob- 
served in many traditions of ancient Europe. While in many cases 
Žemyna was not mentioned in them by name, later descriptions of 
Lithuanian ceremonial beer consumption confirm that there was 


„Žemynele, raiser of blossoms / flower in rye, wheat, barley and all corn, 
be happy / God, overlook our labours. Holy Angel, stand close, / direct 
evil men around us, so they will not cause us harm <...>' (PrP] III: 482; 
also see BRMŠ III: 177- 178, 284). 

a belief in the positive effect that such drinking activities had on 
the harvest of crops. 

On the plane of agrarian customs and beliefs Žemyna was 
strongly linked to the so-called "history" of corn, from the first 
shoot to mature corn, and later threshed grains suitable for a new 
transformation into bread or beer. Žemyna's divine protection was 
actualized at the main phases of the 'existence' of corn: first during 
the sowing, then the flowering, later — during the reaping and, 
finally, during the threshing. 

Before ploughing and sowing an offering to Žemyna would be 
made by burying some bread and sometimes salt or an egg in the 
soil. There was a belief that such an offering would strengthen the 
deity's procreation, which in turn would lead to a greater yield of 
corn. In seventeenth-century Lithuania Minor after the sowing a 
feast would be held. A pig's head, its feet and especially its snout 
were served in a bowl on the table, in the hope that the plough- 
men could turn the soil as easily as the pig did it with its snout. 
Of course, the pork eaten before and after sowing was a ritual dish 
whose connection to the earth goddess is verified by other sources 
of Baltic religion and mythology. A soil-digging pig raised associa- 
tions with the process of cultivation: it moved the earth with its 
snout much like the ploughman turned the soil with his plough. 
Because of this ability since the time of Ancient Greece the pig 
was linked to old mythopoeic traditions and to agrarian goddesses. 
Lithuanian and Latvian beliefs recorded in the twentieth century 
confirm the link between corn sowing and the pig, as its tail, ears 
and feet were also only eaten at that time in the hope that it would 
improve the yield of corn. 

St John's Eve, the celebration of thriving and flourishing ver- 
dure, was the culmination of earth vitality. According to Matthūus 
Pratorius, on this day libations of beer followed by a prayer were 
performed in honour of Žemyna. The goddess was also mentioned 
during religious rites performed by the traditional attribute of the 
celebration, a special pole called a Kupolė. It is observed in some 
folklore narratives that celebrations of St John's Eve were meant 
to guarantee fertility, especially that of corn, therefore they were 

indirectly connected to Žemyna. At Pentečost or St John's Eve, 
when the rye was usually earing out or flowering, it was ritually 
visited and a small feast with food and-drinks would be held next 
to the rye field. This ritual was supposed to protect the rye and en- 
sure its ripening. Some food supplies (like eggs, bread, etc.) could 
have been symbolically offered to the soil to strengthen its fertility. 
This small feast was called a sambaris and was probably connected 
to the cult of Žemyna. Visits to the rye while it was earing out, 
flowering and flourishing usually consisted of walking or running 
round the field and having a small feast complete with drinking 
of beer and ritual dances next to it. This was an essential part of 
agrarian celebrations that occurred between the end of spring and 
the beginning of summer. The purpose of it was to maintain and 
encourage the growth of rye and the formation of grains, as well 
as to protect and sacralize the corn by communicating with the 
deities in charge of it through the ritual. 

The religious connection with Žemyna was in certain ways 
maintained throughout the harvesting. In some parts of Lithuania 
it was customary to leave offerings of bread and salt on the ground 
where the first ears of rye were reaped. An obvious connection 
between Žemyna and the beginning of corn harvest is seen in 
Matthaus Pratorius' description of beer libation rituals performed 
on the first day of harvest by Prussian Lithuanians. The rituals 
were performed while celebrating the start of the harvest, after the 
family had returned from the day's toil. According to the sources 
of Lithuanian ethnography, when the rye harvest was about to 
end, specific offerings were made to Žemyna next to the very 
last ears of rye still to be reaped (these ears of rye were called 
jtevaras, jovaras, barzda, nivka, niuka, nuobaigos). The purpose of 
this offering was to protect the reproductive powers of the goddess 
in the hope that they would be revived in the following agrarian 
season. The last ears of rye were either braided or tied in a knot 
and then winded round the offering of bread and salt after which 
for Žemelė (Žemyna, the earth) was addressed. For example, in the 
vicinity of Dieveniškiai!“, bread was placed next to the last of the 


10 Village of Žižmai, district of Šalčininkai, LTR 6447/1168 

rye and the following words were said: 'Žemela, žemela, duok kitus 
metus mumi derlių <...>'V. 

Threshing, the final stage in the process of corn cultivation 
betore storing it in the granary, also reguired a certain kind of 
religious conduct if one hoped to gain the favour of relevant 
deities, and especially of Žemyna. The core of threshing rituals 
consisted of actions which consecrated the grains and guaranteed 
divine protection to them. Since Žemyna was the patron of corn, 
an entire complex of rituals was dedicated to her. According to 
Matthžus Pratorius, at the start of December, when the threshing 
would begin, the inhabitants of Lithuania Minor used to have a 
celebration called Sąbarios / Samborios. It was meant for the con- 
secration of the corn, the threshing of which had already started. 
The main components of the Sarmbariai rituals were pouring the 
grains into a pile, making bread and beer out of different grains, 
and offering the products of grains to the gods. When beer was 
made, the host would pour it into a jug and, before drinking, 
would perform three libations in honour of Žemyna by saying 
the usual praises: 'Zemynele, Zedkellei žydek ruggeis, kwecžais, 
mežais../" Having done that, he would go to a room in which a 
hen and a rooster were tied up in preparation for being sacrificed. 
The sacrifice was made for God (Dievas; very likely, Christian) 
and for Žemyna. While celebrating the end of the threshing, peas- 
ants would again say a prayer to Žemyna, perform a libation of 
beer, and sacrifice a hen and a rooster. 

In the seventeenth century Žemyna's cult was present not 
only in the agrarian, but also in the livestock-rearing world. To 
the knowledge of Matthaus Pratorius, rituals in her honour were 
performed in these domestic situations: sacrificing the first calf of 
the first cow to give birth, weaning calves, herding the cattle into 
pastures in the spring, finishing the grazing season, and consecrat- 
ing horses. Žemyna was seen to have a firm connection with cattle 
not only because of her consecrating and apotropaic functions, 


! „Zemela, žemela, give us a good harvest next year <...>' 


12 „Žemyne, the raiser of blossoms, flower in rye, barley...? 

but also because it was believed that one 6f the main processes 
of the chthonic world, thė. phenomenon of growth, depended 
on her — the deity of vegetation. The: religious peasant saw this 
mystified phenomenon as having a divine origin and understood 
it as a universal principle which involved not only him and the 
vegetation he cultivated , but also the domesticated animals. Mat- 
thžus Pržtorius wrote that Žemyna was the divine source and the 
main reason behind various life forms, including cattle. If a horse 
or a calf was born on a peasant's farm, Žemynėlė was worshiped, 
because she "gives life to everyone and maintains it". 

Žemyna was also imagined as the giver and supporter of hu- 
man life, because like flora and fauna, humanity is a part of nature. 
Man's close relationship with the Earth and his earthly origins 
are reflected in folk beliefs concerning the origin of infants in 
Lithuania and other parts of Europe. The folklore narratives that 
comment on childbirth tend to conceal the physiological fact and 
focus instead on the place where new life is found. It is usually 
linked to lakes and forests, that is, to untamed nature. The baby 
was said to have be been found there and then brought home. The 
newborn would immediately be laid down on Mother Earth as if 
she were its biological mother, so that she could 'accept' and 'em- 
brace' the infant as her own earthly creation and give it vegetative 
power and vitality on a cosmic plane. As confirmed by Matthūus 
Pratorius, in his times the Nadrovians, Sudovians and Scalovians 
celebrated birth with a libation of vodka as an offering to Žemyna. 
The midwife, the mother and the father, who all participated in 
this ritual feast, would address the goddess with prayers and ask 
her to protect the baby. Libations in honour of Žemyna were also 
performed betore the christening by the midwife and the godfa- 
ther. According to Matthaūus Pratorius, other deities to be called 
upon while celebrating birth and christening could have been 
Laimė, the goddess of birth, and in some cases the Virgin Mary. 

Elements of a relationship with deities and offerings to them 
can be discerned in ancient wedding traditions of the Balts. The 
existence of the future husband and wife was greatly dependant on 
Žemyna because the cultivated fields and the harvest they yielded 

were in her power. Therefore, by way of rituals, attempts were 
made to win her favour. It should also be mentioned that both the 
home that the bride would leave and the one she would enter were 
patronized by various deities, the most important of whom was 
Žemyna. When the bride bade farewell to her parents' home, she 
was separated not only from her family, but also from the deities 
and spirits that protected the house. Upon arriving at her husband's 
house she would be met by a new spiritual universe ruled by dei- 
ties although familiar yet specific to that particular farmstead. The 
most sacred parts of the house where the gods were imagined to 
dwell were the fireplace or furnace, the grindstones, the head of the 
table, the threshold, and the dirt floor. The bride had to perform 
certain religious rituals which signified her respect and humility 
towards the gods that had welcomed her. To the knowledge of Mat- 
thžus Pratorius, ritual libations of beer in honour of Žemyna were 
performed twice during the course ot matchmaking: firstly, when 
the matchmaker rode to the bride's parents' house for the second 
time bearing a bouguet of rues on a stick of hazel or birch, and 
later during the viewing of the bride's parents' farmstead, when the 
groom, the matchmaker and others arrived to have a look around 
and to make actual plans for the wedding. Descriptions of wedding, 
customs of the twentieth century show that the key participants of a 
wedding continued to have a warm and respectful relationship with 
the earth. When the bride was leaving her parents' house, it was 
customary not only to walk round the buildings of the farmstead, 
the fireplace and the table, but also to perform a dramatized ritual 
of bidding farewell to the earth. 

The Balts believed that their Earth deities — both the Lithu- 
anian Žemyna and the Latvian Zemes mate — protected not only 
the living but also the dead. In other words, the power of these 
goddesses extended from the earthly world to the underground 
and to the souls that remained there after death. The dual plane 
(above and under the ground) in which the Earth goddess exercises 
her influence presupposes her different functions that are opposite 
by nature: on the one hand, she is linked to life, its beginning and 
creation, and on the other, to everything in the realm of death. 

The belief that souls of the dead were in Žėmyna's power is seen 
in a prayer that, according to Matthūus Pratorius, would be said 
at funerals: 'Zemynele, buk linksma ir priimk sze duszele, ir gerrai 
kawok! <...>'? (PrPĮ III: 684, 685; also see BRMŠ III: 225, 322), 
Another thing that souls have in common with Žemyna and her 
chthonic realm and which included not only the underground but 
also flora, is that they were believed to reincarnate into plants. 
This belief is reflected in laments: O mano. dukrele, mano vėlių 
martele! Kokiais lapeliais laposi? Kokiais žiedeliais žydėsi?“ (LD? 
1189). Very likely this belief brought about the custom of planting 
a tree, a bush or a plant on the grave or next to it. This means that 
after receiving the deceased the earth gives him or her a chance of 
regeneration by becoming a different form of nature. When a soul 
merges with a plant it becomes its inner substance and manifests 
itself in its leaves and flowers. According to Matthūus Pratorius, 
Prussian Lithuanians not only performed beer libations in honour 
of Žemyna at the funeral repast, but also dropped some food: three 
bites of bread, three bites of meat and three spoonfuls of drink. 
Everyone wished Žemyna's graces and protection to the deceased. 

The examined data also sheds some light on the mythopoeic 
conception of the souls. They were not only Žemyna's charges, 
but also her subordinates and, in a way, her companions. Like 
the goddess, they had an influence on agriculture, that is, the 
cultivated fields, cultivated cultures and their fertility. Therefore, 
homo religiosus imagined that land farming on the whole was in 
the power of mystical and sacred forces hidden in the depths of the 
earth. As noted by Matthūus Pratorius, beer libations and offerings 
of bread performed at funeral repasts in honour of Žemyna and of 
the souls of the dead demonstrate that the religious system linked 
to this goddess remained relevant not only at the peak of Paganism 
but also when Christianity was pervading the subconscious of the 
seventeenth-century peasant. 


5 „Žemynele, be happy and accept this soul, and fight well!" 


4 Oh, my daughter, my daughter-in-law of ghosts! In which leaf will you 
burst? In which flower will you bloom? 
5 Lietuviškos dainos, recorded by Antanas Juška, vols. 1-3. Vilnius: 1954 

Agunas 234 

Baubas 309 

Bieaukuris 129 

Cerealijos 20 

Cerera 17, 18, 38, 40, 48, 49, 57, 
79, 80, 99, 129, 130, 163, 177, 
212, 213, 234, 240, 242, 246, 
261, 292, 300, 301, 352-354, 
417, 423, 433 

Ceruoklis 63, 80, 382 

Cerus 20,73 

Chaosas 38, 99 

Curche (Kurka, Kurkas) 52, 80, 
381 


Dangus 113, 156 

Dausos 196, 407, 470 

Deivė Gyvatė 115, 117 

Deivė Motina 73, 96-99, 101, 
102, 104, 106 

Demetra 17, 18, 20-22, 38, 57, 

98, 115, 164, 264, 265 

Dievas Tėvas 73, 106, 109 

Dionisas 21, 108, 169, 170, 173, 
175, 209, 211, 414 

dirvos laiminimas 218 

Dodonė 41 

Dumuzis 18 

duona, aukojimas 136, 201, 218 

Dzeusas 69, 107, 108, 169, 206 

Echidna 117 

Eleusino misterijos 21, 138, 234, 
244, 344, 345 

elgesio su žeme draudimai 197- 
200 

erinijos 117 

eržilas 396 

Ezagulis 453 


Freiras 21, 73, 281 
Frėja 20, 21, 73, 281 


Gabija 378, 384 

gabjauja 373, 374 

Gabjauja, dievybė 373-—376, 378, 
382 

Gabjaujis (Jagaubis) 375, 376, 
378, 381, 383, 384, 462 

gaidys, aukojimas 370, 371, 381— 
384, 394, 396, 416 

Gaja 22, 37, 38, 99, 104, 107, 

Hermis 170 

Javinė (javų deivė) 73, 74, 76 

javų dvasia 339, 340, 341, 379-381 

javų (rugių) lankymas 142, 149, 
250, 251 

Jorė 209 

Jumalenia 333 

Kibelė 18, 55, 98, 162, 163, 164, 
166, 214, 263 

kiškis 339 

Korė 234, 242 

Kotrė 158, 159, 166, 178 

Krikštai 155, 201 

Kronas 107 

Krūminė 74-80, 82, 83 

kūlė, pabaigtuvės 363 

kūlės pabaigtuvių „boba“ 378, 
380 

kūlės pabaigtuvių „ridikas“ 378, 
379 

kumelė 339, 396 

kupėjimas 250, 258, 283 

Ladas 268 

Laima 61, 119, 239 

Laimė 119,411, 412 

369 

laukų lankymas 201, 203 

Mara 61, 285 

Mardukas 114 

Marsas 267 

Mažana 261 

Mdebiarė 125 

mėta 137, 345 

Mut 104 

nivka, niuka 321, 339 

Nijėorūr 73 

Ožys, ožka 59, 177, 181 


Pagirnis 127-130, 240, 423 

paskutinysis pėdas 303, 304, 

Pilnytis 335 

pirmadėlės karvės veršiuko 

pirmasis pėdas 294—296, 298, 

Rėja 38, 104, 107, 117, 118 

294, 302 

Rugių boba 74, 303, 304, 306, 
308—315, 317, 333, 338—340, 
426, 462 

Ruginis 309 

Rūgutis 173 

rupūžė 118, 119, 281, 282 

364—369, 371, 373 

Sambarys / 3embarys, dievas 366 

sacrum 93,94 

sanctum 93,94 

sėja 215, 216, 223, 225 

sėklos mėtymas 227 

Semelė 69, 108, 169, 211, 214 

Sidaras 170-173 

skalsė 343—351 

slenkstis 392, 402, 418, 419, 

sterkavimas 193 

sūpuoklės, sūpynės 156, 157, 260 

Vaižgantas 139 

veršiuko nujunkymas 388 

vestuvės 107, 109 

veštica 180 

vilkas 340, 341, 346, 392, 423 

višta, aukojimas 57, 370—372, 
413, 414, 416 

140, 209, 212 

